
Forord 


Denne boken er basert pa doktoravhandlingen «Bibelselskapets kristo- 
logi: Ideologi og oversettelse», som jeg avla ved Universitetet i Agder i 
2017. Boken er en revidert, og til dels nyskrevet utgave av avhandlingen, 
og tar ogsa for seg debatten som ble utlost ved publiseringen av avhand- 
lingen. I bearbeidingen har jeg innhentet synspunkter og kritiske inn- 
spill, og forsøkt å ta gjøre argumentene enda mer tydelige. 

En rekke personer fortjener en takk for å ha respondert på tidligere 
utkast av denne boken. Jeg vil gjerne takke følgende for konstruktiv kri- 
tikk og oppbakking underveis i prosessen: professor Årstein Justnes, 
universitetslektor Kristine Toft Rosland, professor Tor Vegge, professor 
Helje Kringlebotn Sødal og professor Jan-Olav Henriksen. Takk til Lud- 
vik Kjeldsberg som deltok i ordningen «studenter i forskningsprosjekt», 
og som har gitt gode innspill på boken underveis. En stor takk til Fred 
Vidar Hjortland, Olav Refvem og språkkonsulent Kirsten Hemmer for å 
ha lest korrektur på hele teksten i ulike stadier. Takk til professor Jorunn 
Økland og professor Tommy Wassermann (doktorgradskomitéen) for 
kritiske og konstruktive innspill, som jeg har tatt stilling til i revisjonen. 
En stor takk rettes også til førsteamanuensis John Kaufman for interesse 
og innspill underveis i skrivingen av avhandlingen. Takk til Universitetet 
i Agder for trykkestøtte. Til slutt vil jeg takke miljøet på Institutt for reli- 
gion, historie og religion ved UiA for støtten til doktorgradsprosjektet i 
den perioden jeg var stipendiat. 

Boken sikter på å være tilgjengelig for et bredt, interessert publikum. 
Greske og hebraiske bokstaver er derfor transkribert til latinske. I boken 
henvises det til mer enn sytti bibelutgaver, angitt med forkortelser. Disse 
forkortelsene står i klammer under hver enkelt referanse i referanselisten 
(under «bibelutgaver»). 


Kristiansand, november 2019 
Morten Beckmann 


KAPITTEL 1 


Innledning 


«Han sa til dem: «Men hvem sier dere at jeg er?»» 


Matt 16,15 


Spørsmålet Jesus stiller disiplene i Matteusevangeliet, må besvares hver 
gang Bibelen oversettes. Hvilke mulige Jesus-bilder skal oversettelsen 
representere? Dette er både et historisk og et teologisk spørsmål: For en 
historiker er Det nye testamente en autoritativ kilde til å besvare spørs- 
målet om hva de første kristne trodde om Jesus. For kristne er Det nye 
testamente den mest autoritative kilden til å besvare spørsmålet om hvem 
Jesus var. Og spørsmålet om hvem Jesus var, er samtidig nær forbundet 
med spørsmålet om hvem han er. Å oversette tekster om Jesus innebærer 
at man er nødt til å ta stilling til disse spørsmålene, som både har teolo- 
giske og historiske implikasjoner. 

Det er oversetterne som har makten til å definere hvilken Jesus 
som presenteres i Bibelen. Som bibellesere får vi presentert en bestemt 
versjon av Jesus. Det er denne versjonen som er Jesus i oversettelse. 
Denne boken tar for seg tekster om Jesus i Bibelselskapets oversettelser 
1959-2011. I hele denne perioden har Bibelselskapet hatt den desidert 
størst markedsandelen av bibelsalget i Norge. Bibelselskapets bibelover- 
settelse er derfor synonymt med selve Bibelen for de fleste nordmenn. 
Gjennom oversettelsen legger Bibelselskapet premisser for hvilke mulige 
Jesus-bilder bibelleseren skal møte, og hvilke Jesus-bilder leseren aldri 
får møte. Dette reiser et viktig, prinsipielt spørsmål: Skal oversetteren 
holde kildetekstens tolkningsmuligheter åpne i oversettelsen, eller skal 
oversetteren innsnevre tolkningsmulighetene og tydeliggjøre et bestemt 
syn på Jesus? Valget man faller ned på, får store konsekvenser for leserens 
fortolkningsmyndighet. Bibeloversettelser som ivaretar kildetekstens 

meningspotensial, gir bibelleseren mer makt og myndighet som fortolker 
av teksten. Oversettelser som tydeliggjor et bestemt syn pa Jesus, reduse- 
rer leserens fortolkningsmakt. Bibelleseren er da overlatt til 4 stole pa at 
det Jesus-bildet som blir presentert i oversettelsen, det er det «rette». 
Bibelselskapet oppstod i en protestantisk kontekst med et «myndig lek- 
folk» som ideal. Er det slik at tolkningsmulighetene holdes apne i tekstene 
om Jesus, slik at lekfolket slipper til som fortolkere av teksten? Hvilken 
versjon av Jesus meter oss egentlig i Bibelselskapets oversettelser? 


Hovedfokus 


Å lage en bibeloversettelse er en komplisert prosess, og det er mange vari- 
abler med i spill. Ingen bibeloversettelse blir til i et vakuum. En over- 
settelse vil alltid være preget av konteksten den skapes i, eksempelvis av 
hvem som oversetter teksten, og hvem som er tiltenkt som publikum. 
Bibeloversettelser skal ofte fungere i flere kontekster og tjene mange mål. 
Dette gjelder særlig de offisielle kirkebiblene i statskirker. Samtidig er det 
svært mange som har sterke meninger om hva som bør stå i oversettelsen. 
Problemet er dette: Det kan bare stå én ting i oversettelsen. I de fleste til- 
feller vil det ikke være mulig å favne alle interesser og hensyn i én ordlyd. 
Oversetteren må velge. Hvilke hensyn og interesser vinner frem? Hoved- 
målet med denne boken er å kaste lys over hvilke hensyn og interesser 
som kan spores i oversettelsesvalgene i sentrale kristologiske tekster i 
Bibelselskapets oversettelser, og utgangspunktet er følgende spørsmål: 


I hvilken grad er kirkens lære om Jesus reflektert i oversettelsesvalgene i kris- 
tologiske tekster i Bibelselskapets oversettelser 1959-2011? Hvilke hensyn og 


interesser har vært styrende for oversettelsesvalgene? 


Med «kirkens lære om Jesus» menes et bestemt syn på Jesus. Selv om den 
kristne kirke er mangfoldig, enes alle de store konfesjonene stort sett om 
kristologien. Den sanne forståelsen av Jesus Kristus finner man, ifølge 
mainstream kristendom, i de tre oldkirkelige trosbekjennelsene: den 
apostoliske, den nikenske og den athanasianske trosbekjennelse." Innen- 


1 Ett unntak til denne enigheten er filioque-striden, som også har et kristologisk aspekt. De ut- 
valgte tekstene i denne boken berører imidlertid ikke denne problematikken eksplisitt. Til tross 

for oversettelsesstudier kvalifiserer dette bestemte synet pa Jesus til en 
bestemt «ideologi». I definisjonen av ideologi folger jeg oversettelsesteo- 
retikerne Basil Hatim og Ian Mason: 


All språkbruk gjenspeiler et sett av brukernes antakelser, som er nær knyttet til 
holdninger, tros- og verdisystemer. Derfor [...] definerer vi ideologi som un- 


derforståtte antakelser, tros- og verdisystemer som deles kollektivt av sosiale 


grupper? 


Oversettelsesvalgene i de norske oversettelsene (jf. «all språkbruk») gjen- 
speiler med andre ord en eller annen form for ideologi. Det viktigste 
spørsmål i denne sammenheng handler om hvorvidt en bestemt ideologi 
tydeliggjøres i bibeloversettelsen. Dersom man setter «kirkens lære om 
Jesus» opp mot definisjonen av ideologi, vil en underforstått antakelse i 
kirkens lære om Jesus være at han er en guddom, én av personene i tre- 
enigheten. I denne læren fremheves det at han er «født, ikke skapt» (den 
nikenske trosbekjennelsen), det vil si at det aldri har vært en tid da han 
ikke har eksistert, og at han dermed er like evig som Gud. I tiden da denne 
læren ble utformet, var dette et viktig premiss for at Jesus kunne beskrives 
som «sann Gud». Dersom denne kristologien blir styrende for bestemte 
oversettelsesvalg, kan det føre til at tekster blir oversatt på en slik måte at 
de avgjørende lærespørsmålene ikke fremstår som tvetydige i den over- 
satte bibelteksten. Overordnet kan man si at et ideologisk utgangspunkt 
kan få en oversetter (av ulike årsaker) til å utelukke bestemte betydnin- 
ger av et ord (leksikalsk nivå) og unngå bestemte språklige formuleringer 
og språklige sammensetninger (syntaktisk, grammatikalsk nivå), og til å 
innsnevre meningsinnholdet i tekster som i utgangspunktet har et større 
meningspotensial.* 


for at de kristne konfesjonene er relativt samstemte i synet på kristologien, er det viktig å påpeke 
at de orientalske ortodokse kirkene avviser Jesu tonaturlære, dvs. synet på Jesus som både sann 
Gud og sant menneske, og i stedet bekjenner at Jesus hadde én natur. 

2 Basil Hatim og Ian Mason, The Translator as Communicator (London: Routledge, 1997), 144: 
«[A]ll use of language reflects a set of users’ assumptions which are closely bound up to attitudes, 
beliefs and value systems. Consequently, [...] we shall define ideology as the tacit assumptions, 
beliefs and value systems which are shared collectively by social groups.» 

3 Christina Schaffner, «Third Ways and New Centres Ideological Unity or Difference?» i Maria 
Calzada Pérez (red.), Apropos of Ideology (Manchester: St. Jerome, 2003), 23. 

Hensyn og interesser 


Prosessen med a lage en bibeloversettelse kan ikke utelukkende reduseres 
til et spørsmål om ideologi. Oversettelse handler også mye om pragma- 
tikk: Man kan kun lande på én oversettelse uten forklaring, og det kre- 
ver valg som aldri vil være helt ideologisk eller filologisk «rene». Enhver 
oversetter er hele tiden tvunget til å ta ideologiske valg. Prosessene bak 
Bibelselskapets oversettelser har vært kompliserte, og demonstrerer de 
pragmatiske valgene oversetterne står overfor. I valget av en bestemt 
oversettelsesformulering kan flere hensyn og interesser stå mot hver- 
andre, og valget med å finne den «rette» oversettelsen kan beskrives som 
en forhandling mellom ulike hensyn og interesser. I en bibeloversettelse 
med mange ledd i prosessen og mange involverte vil det nødvendigvis 
være mange hensyn og interesser inne i bildet. 

Oversetterne kan ha bestemte interesser, utgiveren kan føle seg presset 
til å møte forventningene fra potensielle brukere, eksempelvis for å sikre 
at oversettelsen blir tatt i bruk av bestemte brukergrupper. Dette kan være 
knyttet til et behov for bred mottakelse, som henger nær sammen med 
økonomi. Hvis Bibelselskapet lager en oversettelse som er kontroversiell, 
kan det føre til at færre trossamfunn ønsker å ta oversettelsen i bruk, 
og det vil Bibelselskapet i så fall tape mye penger på. Det at flest mulig 
skal akseptere oversettelsen og ta den i bruk, kan altså være styrende for 
bestemte oversettelsesvalg. Ofte legges det også vekt på at en oversettelse 
skal fungere godt i målspråket, og være egnet for høytlesning. Resultatet 
av forhandlingene mellom disse ulike hensynene og interessene får kon- 
sekvenser for hvilken ideologi som kan gjenspeiles i oversettelsesvalgene. 

En bestemt ideologi kan generere eller være knyttet til en interesse om 
å få bekreftet og underbygget den ideologien man allerede har, men det 
trenger ikke nødvendigvis være tilfelle. For eksempel kan det være slik at 
en oversetter anser kirkens kristologi som sannhet, men at han eller hun 
likevel oversetter kontroversielle kristologiske tekster på en måte som 
ivaretar kildetekstens åpenhet for potensielt problematiske fortolkninger. 
Forutsatt at denne åpenheten også er til stede i kildeteksten, kan man 
også si at oversettelsen styres av bibel- og litteraturvitenskapelige interes- 
ser. Samtidig må det påpekes at det også finnes teologiske interesser for å 
ivareta kildetekstens åpenhet i oversettelsen. Bibelselskapet oppstod i en 

protestantisk kontekst med et myndig lekfolk som ideal. Forutsetningen 
er her da at det er den myndige bibelleser som skal tolke teksten. Der- 
som kildetekstens flertydighet gjores entydig i oversettelsen, kan dette 
for eksempel være knyttet til en annen type teologisk interesse og/eller en 
interesse for at teksten skal bli tydelig forstått av en moderne leser. Denne 
interessen er blant annet tydelig til stede i oversettelsesteorien som lå til 
grunn for NO78 (se 57-60). 


Forholdet mellom ideologi og oversettelse 


Begrepet «ideologi» kan ha en negativ klang for mange bibelforskere, i 
den forstand at ideologi påtvinger tekstene et bestemt perspektiv.* Dette 
er neppe i tråd med selvforståelsen til en bibelforsker eller bibeloverset- 
ter. For de fleste kristne er ikke kirkens lære om Jesus en ideologi, det er 
derimot sannheten om Jesus Kristus. I forskningen generelt er det aner- 
kjent at oversettelse ikke er en nøytral handling, enten man bruker den 
ene eller andre oversettelsesmetoden> Enhver oversetter er nødt til å ta et 
overordnet ideologisk valg.* Følgelig brukes «ideologi» her verdinøytralt. 
Fokuset ligger her på det Hatim og Mason kaller «oversettelse av ideologi» 
(«translation of ideology»), som handler om oversettelsens ulike grader av 
inngripen i overføringsprosessen: I hvilken grad griper oversetterne inn 
og tilfører oversettelsen sin egen tro og sine egne overbevisninger?” Målet 
med en slik analyse er ikke bare å avdekke hva kildeteksten uavhengig 


4 Begrepet har i løpet av de to siste århundrene gått fra å ha en positiv til en negativ konnotasjon. 
Vanessa Leonardi, Gender and Ideology in Translation: A Contrastive Analysis from Italian Into 
English, European University Studies, Series XXI, Linguistics 301 (Bern: Peter Lang, 2012), 35. 

5 Hatim og Mason, The Translator as Communicator, 145. 

6 Basil Hatim og Ian Mason snakker blant annet om «the ideology of translating», som forutsetter 
at oversetteren er nødt til å ta et ideologisk valg når han/hun oversetter, Hatim og Mason, The 
Translator as Communicator, 145. Dette valget handler om en overordnet oversettelsesstrategi 
oversettere må ta stilling til: Skal man flytte forfatteren mot leseren, eller leseren mot forfatte- 
ren? Som oversettelsesteoretikeren Lawrence Venuti har påpekt, handler dette valget også om 
kulturell holdning og et ideologisk valg som igjen er knyttet til verdier. På et overordnet nivå 
må oversetteren derfor ta et ideologisk valg, jf. Lawrence Venuti, The Translators Invisibility: A 
History of Translation, Translation Studies (London: Routledge, 1995). 

7 Her følger jeg Hatim og Mason: «[T]he discernable trend may be seen in terms of degrees of 
mediation, that is, the extent to which translators intervene in the transfer process, feeding their 
own knowledge and beliefs into their processing of a text.» Hatim og Mason, The Translator as 
Communicator, 147. 

betyr, men ogsa a analysere hvorvidt oversettelsen endrer kildetekstens 
betydning og budskap.* Dette forutsetter en grundig sammenligning av 
oversettelsen og kildetekstens mulige betydninger (for fremgangsmåte, se 
s. 18-24). Resultatet av sammenligningen gir grunnlag for å vurdere om 
oversettelsesforslagene endrer kildetekstens betydning og budskap, eller 
om oversettelsen ivaretar tolkningsmulighetene som ligger i kildeteksten. 

En beskrivelse av ideologisk påvirkning i en oversettelsesprosess kan 
fort leses som at oversetterne farer rundt med en bevisst, skjult ideologisk 
agenda som de søker å snike inn i bibelteksten. For denne studiens kon- 
klusjoner spiller det imidlertid ingen rolle hva oversettelsesforslagene er 
motivert av. Fokuset ligger på teksten og på oversettelsesforslagene, og 
de vil naturligvis være de samme, helt uavhengig av hva de måtte være 
motivert av (f.eks. stil, teologi, idiomatisk oversettelsesmetode), og om 
oversetterne var bevisste i gjerningsøyeblikket eller ikke. Det kreves altså 
ikke utelukkende en teologisk motivasjon for at et bestemt syn på Jesus 
skal komme til uttrykk i oversettelsen. Ordlyden kan også vært styrt av 
norskspråklige hensyn. Like fullt er oversettelsesresultatet, og dermed 
den ideologiske effekten av oversettelsesvalget, det samme.’ Det jeg legger 
vekt på i denne studien er altså derfor først og fremst teksten, og hvilken 
ideologi, og her: hvilken kristologi, som kommer til uttrykk i de ulike 
oversettelsesforslagene. Ideologien gjenspeiles i oversettelsesforslagene 
(på norsk), og kommer særlig til syne i sammenligningen med kildetek- 
stene. Det er denne analysen som kaster lys over hvilke av kildetekstens 
tolkningsmuligheter som representeres i oversettelsen, og hvilke som blir 
utelatt. 


8 Jeremy Munday, «Translation and Ideology», The Translator 13, nr. 2 (2007): 197. Metoden ligger 
relativt nær Anneli Aejmelaeus arbeid med å vurdere teologiske innslag i Septuaginta: «Talking 
of the theology of a translator already implies that the theology which is meant is revealed in 
the process of translation. In other words, what is looked for is theologically motivated altera- 
tion of certain details of the original by the translator so as to emphasize or to give expression 
to a theological notion not present in the original wording or to avoid a certain theologically 
unacceptable formulation.» Anneli Aejmelaeus, «What We Talk about When We Talk about 
Translation Technique», i Bernard A. Taylor (red.), X Congress of the International Organization 
for Septuagint and Cognate Studies, Oslo, 1998 (Atlanta: SBL, 2001), 547-48. 

9 — Ibid., 145. Se også Graham S. Ogden, «Is It «and or «but? Ideology and Translation», BT 52, nr. 3 
(2001), 335; Munday, «Translation and Ideology», 213. 

Utvalget av kristologiske tekster 


Jeg har gjort et utvalg av kristologiske tekster, med utgangspunkt i hva 
jeg har funnet i Bibelselskapets arkiver om oversettelsesprosessen for den 
aktuelle teksten. Jeg har særlig hatt for øye hvilke tekster som er blitt endret 
ved flere oversettelser, ettersom dette ofte er foranlediget av at teksten har 
blitt diskutert. Utvalget representerer også tekster som har hatt en spesi- 
ell og kontroversiell resepsjonshistorie i kristendommens historie, og som 
også har vært viktige i diskusjonene som ledet frem til dogmedannelsene 
på 300—400-tallet. Nettopp fordi det historisk sett har stått mye pa spill i 
tolkningen av disse tekstene, mener jeg de er særlig godt egnet til å vur- 
dere hvorvidt oversettelsen er styrt av en kirkelig kristologi. Flere av disse 
tekstene ble tatt til inntekt for bestemte syn på Jesus som ikke vant frem da 
kirkens tro ble besluttet og vedtatt. Det faktum at de ble tatt til inntekt for 
andre syn enn det som ble det «rette», kan indikere at tekstene er åpne for 
flere fortolkninger. Jeg har også valgt ut tekster som jeg har skrevet om tid- 
ligere, der jeg har hevdet at oversettelsen gjenspeiler en bestemt kristologisk 
forståelse.” Et særlig viktig punkt i avgrensningen har vært at tekstene skal 
dekke ulike sider ved kristologien. I tråd med dette og de ovennevnte kri- 
teriene har jeg valgt ut følgende tekster, som kan knyttes til spørsmålet om: 


e Sønnens opphav og hans forhold til skaperverket (Ordsp 8,22; Kol 
1,15.18; Åp 3,14) 

e Sønnens sendelse eller opphav (Joh 8,42; 13,3; 16,27-30; 17,8) 

e Jesus som gud/Gud? (Joh 1,18; Rom 9,5) 

e Jesus som Guds evige sønn? (Rom 1,3-4) 

e Jesus som Guds «enbårne» sønn? (Joh 1,14.18; 3,16.18; 1 Joh 4,9). 


Fordelen med et bredt utvalg er at materialet kan vise flere tendenser, selv 
om det gir liten mening å snakke om «representativitet» ved tekstutvalget. 


10 Årstein Justnes og Morten Beckmann Klepp, «Amplified John? Kristologiske tekster i Johanne- 
sevangeliet og Bibelselskapets NTo5-oversettelse». TTK 82, nr. 2 (2011): 126-41; Morten Klepp 
Beckmann og Årstein Justnes, «Når tekst og teologi konkurrerer: Kolosserne 1,15, Kolosserne 1,18 
og Åpenbaringen 3,14 i Bibelselskapets oversettelser», i Årstein Justnes, Hallvard Hagelia og Tor 
Vegge (red.), Ny Bibel, nye perspektiver: Grunntekster, oversettelse og teologi (Kristiansand: Portal 
Akademisk, 2013), 63-74. 

Dersom en bestemt tendens kan spores pa tvers av tekstene kan man like- 
vel snakke om en klar tendens. Jeg har fulgt begge malformer (bokmal 
og nynorsk) for alle oversettelsene. Bokmalsteksten har veert sveert domi- 
nerende gjennom hele den utvalgte tidsperioden, og vil derfor dominere 
i min fremstilling. 


Fremgangsmate 


Jeg har forholdt meg til det skriftlige arkivmaterialet som hovedkilde til 
saksgangen for de kristologiske tekstene." Jeg har også korrespondert 
med og intervjuet oversettelsesdeltakere for 4 utdype informasjonen fra 
arkivkildene. Særlig har det vært relevant å få innsyn i hvordan de selv 
tolket retningslinjene for oversettelsene, og å få et innblikk i hvilke førin- 
ger de opplevde at Bibelselskapet la for oversettelsesarbeidet. Intervjuene 
er brukt som et supplement i beskrivelsen, med eksempler fra bestemte 
episoder og situasjoner som oppstod, slik informantene husker det. I 
beskrivelsen av arbeidsprosessene har jeg vurdert oversetternes fortellin- 
ger opp mot informasjonen fra arkivmaterialet. Dette gjelder særlig for 
intervjuene knyttet til NO78, der det har gått svært lang tid siden arbeidet 
ble gjort. I den grad det har vært mulig å etterprøve informasjonen jeg 
har fått om oversettelsesprosessen og retningslinjene (dvs. kap. 4-6), har 
det vært stor grad av overensstemmelse mellom informasjonen fra inter- 
vjuene om prosessen og arkivmaterialet, selv om det naturligvis ikke har 
vært mulig å etterprøve informantenes beskrivelser av enkelthendelser og 
deres opplevelse av bestemte situasjoner.” Dette gjelder selvsagt også for 
tilsvarende beskrivelser i intervjuene tilknyttet Bibel 2011. 

Beskrivelsene av profilen, arbeidsprosessen og retningslinjene til de 
aktuelle oversettelsene fungerer som relevant bakgrunnsinformasjon for 


11 Historikeren Knut Kjeldstadli gir skriftlige kilder forrang og anser dem som mer pålitelige. Knut 
Kjeldstadli, Fortida er ikke hva den en gang var: En innføring i historiefaget (Oslo: Universitetsfor- 
laget, 1992), 188. Kjeldstadli peker utvilsomt på noen sårbare sider ved å bruke muntlige kilder, 
og jeg har tatt høyde for dette ved å prioritere de skriftlige kildene. Samtidig har jeg stått i en 
posisjon der jeg har kunnet sammenligne og vurdere to ulike kilder i forhold til hverandre. 

12 Bjørn Sandvik, som var primæroversetter i NO78, har blant annet husket enkeltdetaljer fra be- 
handlingen av Joh 1,18, som altså strekker seg helt tilbake til begynnelsen av 70-tallet. Hans 
minne har i flere tilfeller latt seg bekrefte av arkivmaterialet, noe som i seg selv er imponerende. 

gjennomgangen av de konkrete tekstene (kap. 8-14), og gjor det mulig 4 
vurdere hvorvidt det er samsvar mellom de overordnede prinsippene for 
oversettelsene og det ferdige resultatet. 

I analysen av tekstene har jeg brukt tre ulike metoder for a belyse 
bokens hovedsporsmal: 

(1) analyse av oversettelsesprosessen, (2) intervjuer og (3) kildespraklig 
vurdering. 


(1) Oversettelsesprosessen for de enkelte 
tekstene 


For å vurdere hvilke hensyn og interesser som har vært styrende for over- 
settelsesvalgene, har jeg valgt å analysere oversettelsesprosessen for de 
enkelte tekstene. Beskrivelsen av oversettelsesprosessen viser tekstens 
utvikling, fra første utkast til endelig versjon i de forskjellige overset- 
telsene. Denne beskrivelsen viser hvilken gjengivelse som prioriteres 
underveis i prosessene, og hvilke hensyn og interesser som synes å ha 
vært styrende.” Fokuset vil ligge på hvilke oversettelsesforslag som velges 
i oversettelsesprosessen, og hvilke syn på Jesus de åpner opp for og/eller 
stenger. Noen formuleringer vil være mer utfordrende og åpne mer for 
fortolkning enn andre, og noen formuleringer vil være mer eller mindre i 
tråd med kirkens kristologi, avhengig av hvordan tekstene leses. Jeg stiller 
meg også spørsmål som: Finnes det noen indikasjoner på uenighet blant 
oversetterne? Hva var de uenige om, og hvorfor? Hvilke synspunkt fikk 
gjennomslag, og hvorfor? Hvilke oversettelsesalternativer tas videre når 
teksten kommer oppover i Bibelselskapets komitéer, og hvilke forsvin- 
ner? I saksbeskrivelsen dukker det enkelte ganger opp eksplisitte teolo- 
giske argumenter, det vil si at det kommer frem at gjengivelsen er sterkt 
knyttet til et bestemt teologisk hensyn, men oftest er argumentasjonen 
implisitt uten at de kristologiske implikasjonene er diskutert eksplisitt. 


13 Gideon Toury lanserer en metode for å spore utviklingen til en oversettelse. Selv om jeg ikke 
har forholdt meg direkte til hans studie, har jeg likevel brukt samme logiske fremgangsmåte 
som han beskriver. Dette handler om at de ulike utkastene må settes i riktig rekkefølge for at 
man i det hele tatt skal kunne vurdere tekstens utvikling. Gideon Toury, Descriptive Translation 
Studies - and Beyond, 2., rev. utg. Benjamins Translation Library 100. (Amsterdam: John Benja- 
mins Publishing Company, 2012), 227-40. 

Underveis i beskrivelsen av tekstene har jeg sammenlignet overset- 
telsesalternativene med Bibelselskapets referanseverktoy. Det bestar 
hovedsakelig av andre bibeloversettelser, ordbøker og eksegetisk littera- 
tur som oversetterne har brukt. Å sammenligne referanseverktøyet opp 
mot oversettelsesvalgene setter resultatet inn i en større sammenheng, 
og fungerer som et viktig sammenligningsgrunnlag for Bibelselskapets 
oversettelsesvalg. 

Analysen av saksgangen avslører også om bibelteksten er behandlet i 
de organene Bibelselskapet hadde foreskrevet, eller om viktige tekster om 
Jesus særbehandles i saksbehandlingen. Dersom det forekommer spesi- 
elle hendelser der enkelte aktører bryter med de foreskrevne retnings- 
linjene og mandatene for behandlingen av bibelteksten, kan det være en 
indikasjon på at de har bestemte interesser de ønsker å fremme. Dette blir 
relevant i flere tilfeller. 

Intervjumaterialet tas inn i beskrivelsen av saksgangen når det er rele- 
vant, og dersom det er noe informantene husker som ikke gjøres ekspli- 
sitt i arkivmaterialet. I disse tilfellene er informasjonen målt kritisk opp 
mot det skriftlige materialet. Den øvrige informasjonen fra intervjuene 
er plassert atskilt i en egen del etter beskrivelsen av oversettelsesproses- 
sen. Saksgangen beskriver først og fremst hvilke alternativer som har blitt 
drøftet, og hva som ble prioritert. 


(2) Bruk av intervjuer 


Jeg har også hatt intervjuer med prosjektdeltakerne om oversettelsen av 
de utvalgte tekstene (kap. 8-14). Hensikten har vært å invitere overset- 
terne inn som medfortolkere i analysen av saksgangen for den aktuelle 
teksten. Med «intervju» (inkl. «telefonintervju») menes her kvalitative 
intervjuer som er avtalt på forhånd med informanten, og som har hatt en 
bestemt struktur og et bestemt tema som informanten kjente til. Til disse 
intervjuene var saksgangen for den aktuelle teksten sendt ut på forhånd, 
og spørsmålene var knyttet til konkrete oversettelsesformuleringer. Ett 
eksempel på en intervjuguide ligger ved boken som vedlegg (vedlegg 1). 
Hovedinnholdet i disse samtalene handlet om de konkrete oversettel- 
sesutfordringene som hadde vært foreslått i oversettelsesprosessen, og å 

spørre dem om de selv mener oversettelsen ligger nær kildeteksten, eller 
om oversettelsen tydeliggjør et bestemt syn på Jesus. I intervjuene med 
aktører fra Bibel 2011 har det vært særlig relevant å spørre om overset- 
telsen i Bibel 2011 er nærmere grunnteksten enn oversettelsen fra 1978, 
slik Bibelselskapet har annonsert, og slik retningslinjene la opp til. 

I tilfeller der det har kommet opp konkret informasjon om de utvalgte 
tekstene, har jeg valgt å sammenligne dette med arkivmaterialet. I disse 
retrospektive intervjuene har jeg vært påpasselig med å spørre om infor- 
mantene husker informasjonen (f.eks. diskusjoner, begrunnelser, aktu- 
elle utfordringer) de har oppgitt i intervjuene. I noen tilfeller er det et 
spenn mellom informanters utsagn og informasjonen fra arkivmateri- 
alet, blant annet om begrunnelser for hvorfor teksten ble som den ble. 
Dette har antakelig å gjøre med det Knut Kjeldstadli sier om erindring. 
Erindring er en aktiv prosess der man konstruerer fortiden: «Gjennom å 
sette sammen elementer av vår egen fortid skaper vi en identitet vi kan 
leve med sjøl og presentere for andre.»* Her kommer man inn på en 
utfordring med de retrospektive intervjuene, der spørsmålet om en even- 
tuell teologisk påvirkning kan bryte med informantens forestilling om 
hvordan de jobbet. Eksempelvis ser det ut til å ha vært konsensus om å 
arbeide historisk i arbeidsprosessen med Bibel 2011, og at man kun skulle 
jobbe med utgangspunkt i det filologiske, språklige. En bestemt teologisk 
påvirkning bryter med dette premisset dersom man forstår «påvirkning» 
som at de bevisst vektla teologiske hensyn og påtvang teksten en bestemt 
fortolkning. I et tilbakeskuende blikk kan det derfor fort bli slik at de har 
vurdert oversettelsesprosessen gjennom dette filteret, og dermed på for- 
hånd avviser teologi som en relevant eller avgjørende faktor for hvorfor 
de valgte den oversettelsen de gjorde.” 


(3) Kildespråklig vurdering 
I gjennomgangen av enkelttekstene har jeg gitt en bibelvitenskape- 
lig vurdering av hvilke tolkningsmuligheter som ligger i kildetekstene. 


14 Kjeldstadli, Fortida er ikke hva den en gang var, 188. 
15 Jf. utfordringen med retrospektive intervjuer i Pål Repstad, Mellom nærhet og distanse: Kvalitati- 
ve metoder i samfunnsfag (Oslo: Universitetsforlaget, 2007), 95. 

Bibelvitenskapen, som ogsa har spilt en viktig rolle i Bibelselskapets over- 
settelsesarbeid i den utvalgte perioden, har ogsa sine ideologiske forutset- 
ninger. Siden bibelvitenskapen praktiseres ulikt, vil jeg beskrive hvordan 
jeg forstar dens forutsetninger. 

De underforstatte antakelsene til blant annet det historisk-kritiske 
paradigmet er a forsta de bibelske tekstene ut fra sin opprinnelsessitua- 
sjon. I det ligger det et premiss om at dette er en bedre mate a rekonstru- 
ere opphavssituasjonen pa enn for eksempel a la kirkens tradisjon veere 
styrende for hvordan man skal forsta tekstene. Bibelvitenskapen tar pa 
alvor at Bibelen ogsa er menneskers ord, som er blitt til under bestemte 
historiske omstendigheter, og tar dermed hensyn til denne siden ved tek- 
stene. Lesninger gjort i bibelvitenskapens navn er selvsagt også påvirket 
av virkningshistorien. Hvis man kan snakke om ulike lag i virknings- 
historien, er bibelvitenskapens utgangspunkt å komme nærmere opprin- 
nelsessituasjonen, og ikke la eldre lag i virkningshistorien bli styrende 
for forståelsen av opprinnelsessituasjonen. Mitt ideal er her å komme så 
nær kildeteksten som mulig ut fra tiden tekstene er skrevet i. I de fleste 
tekstene handler dette om å bestemme den kildespråklige betydningen til 
bestemte ord (leksikalsk nivå), å vurdere den grammatikalske sammen- 
setningen av bestemte ord (syntaktisk, grammatikalsk nivå), og å disku- 
tere hvordan dette kan gjengis på norsk. Her har jeg altså lagt til grunn 
en litteraturvitenskapelig og konkordant tilnærming til bibeloversettelse, 
der målet er å oversette tekstens form. Resultatet av denne analysen bru- 
kes som normativ målestokk for å vurdere om Bibelselskapets oversettel- 
ser ligger nær kildeteksten. Det er denne analysen som til syvende og sist 
avdekker hva som eventuelt har gått tapt i oversettelse, og hvilke mulige 
Jesus-bilder som ikke har overlevd i oversettelsen. Denne sammenlignin- 
gen med kildeteksten besvarer altså bokens hovedspørsmål om i hvilken 
grad kirkens lære om Jesus er reflektert i oversettelsesvalgene. 

Det kan sies at det er urettferdig å vurdere idiomatiske oversettelser 
(f.eks. NO78) ut fra en konkordant og litteraturvitenskapelig målestokk. 
Det idiomatiske oversettelsesprinsippet åpner tross alt opp for at over- 
setteren kan forklare teksten for bibelleseren og tolke frem en bestemt 
mening i oversettelsen. Selv om dette er riktig, foreskriver ikke det idi- 
omatiske prinsippet hvilken mening som skal presiseres i oversettelsen. 

Dette er det oversetteren som velger. Derfor er det høyst relevant å ana- 
lysere hvilken mening som faktisk presiseres, og hvilke av kildetekstens 
tolkningsmuligheter som velges bort. Det vil for eksempel være inter- 
essant om man i NO78 har valgt bort flertydige uttrykk til fordel for 
entydige gjengivelser som sikrer en bestemt forståelse av Jesus. Dette vil 
naturligvis være interessant å teste ut også for Bibel 2011, for å vurdere om 
det er samsvar mellom uttalte retningslinjer og reell praksis. I alle tilfeller 
vil et brudd på konkordans først og fremst ramme Bibel 2011, som tross 
alt skulle gjengi teksten etter dette prinsippet, og i det minste skulle være 
nærmere grunnteksten enn NO78/85. 

Jeg har også vurdert oversettelsene på et annet grunnlag enn om 
oversettelsesvalgene ivaretar kildetekstens tolkningsmuligheter. Når 
eksempelvis et (gresk eller hebraisk) ord har flere mulige betydninger, 
vil det også være interessant å observere hvorvidt Bibelselskapet velger 
betydninger som overensstemmer best med en kirkelig kristologi. I disse 
tilfellene vil det også være avgjørende å sjekke konsistens. Oversetter 
Bibelselskapet ordet annerledes i kristologiske tekster enn i andre tekster? 
Om det er tilfellet, angir det en bestemt tendens. 

Jeg har også trukket inn tekstenes antikke virkningshistorie (antikke 
oversettelser og andre fortolkninger) i de tilfellene der det kan belyse val- 
gene i oversettelsesprosessessen og spørsmålet om hva som står på spill 
i forståelsen av disse tekstene. Forskningsspørsmålet handler i stor grad 
om hvordan bestemte lesninger i virkningshistorien påvirker valgene i 
oversettelsesprosessen. Grunnen til at jeg legger vekt på bestemte lesnin- 
ger i den antikke resepsjonen, er at det er disse lesningene som danner 
utgangspunktet for dogmedannelsen og det som ble kirkens kristologi. 
Kirkens kristologi blir naturligvis videreført i den senere virkningshis- 
torien gjennom kirkens forkynnelse, men også for eksempel i moderne 
lærebøker. De aktuelle personene i oversettelsesprosessen kan naturligvis 
ha blitt påvirket av denne moderne virkningshistorien, men jeg har altså 
konsentrert meg om den antikke ettersom den danner utgangspunktet 
for senere virkningshistorie. I enkelte tilfeller har jeg likevel valgt å se på 


16 Her står ordene i det greske nytestamente i en særstilling i forhold til ordene i den hebraiske 
bibel. Mens de greske ordene i Det nye testamente er bredt belagt i utenombibelsk litteratur, er 
de hebraiske ordene i langt mindre grad belagt i utenombibelske kilder. 


23 


KAPITTEL 1 


virkningshistorien hos Luther, siden svært mange av prosjektdeltakerne i 
oversettelsene i denne perioden har veert lutheranere. 


Forskerens ideologiske utgangspunkt 

A forske pa andres ideologier og ideologiske forutsetninger har gjort meg 
ekstra bevisst pa hvilke premisser jeg selv tar med meg inn i tolkningsar- 
beidet. Alle kommer til en bibeltekst med ideologiske forutsetninger. Jeg 
vil nedenfor beskrive noen av mine ideologiske forutsetninger, og hvil- 
ken aktør jeg har vært i debatten om bibeloversettelse som ble utløst ved 
publiseringen av min avhandling. 

I vurderingen av kildeteksten legger jeg en bibelvitenskapelig tilnær- 
ming til grunn, slik jeg har beskrevet ovenfor. I vurderingen av kilde- 
tekstene opptrer jeg også som oversetter. Det betyr at jeg er underlagt 
de samme utfordringene som enhver bibeloversetter. Mitt ideal er her å 
komme så nær kildeteksten som mulig ut fra tiden tekstene er skrevet 
i. Mitt oversettelsesideal er å holde tolkningsmulighetene åpne i over- 
settelsen, og ikke tydeliggjøre verken det ene eller andre synet på Jesus 
- det vil si dersom kildeteksten selv er åpen for flere forståelser. Jeg hev- 
der altså ikke å besvare spørsmålet om hva som eksempelvis er Paulus’ 
kristologi. Etter min mening kan man ikke uttale seg om Paulus’ eller 
Johannes” kristologi basert på enkeltvers. Man må se helheten.” Det jeg 
derimot beskriver her, er hvilke tolkningsmuligheter som ser ut til å 
ligge i kildeteksten — sett opp mot hvilke tolkninger som blir presentert 
i oversettelsen. Hvilke skjulte tolkninger ligger i oversettelsen, og hvilke 
tolkningsmuligheter blir valgt bort? Hvilke syn på Jesus gjenspeiles i 
oversettelsen? 

Oversettelsesforslagene jeg foreslår i de kristologiske tekstene, er svært 
like dem man finner i David Bentley Harts oversettelse av Det nye testa- 
mente. Disse utgivelsene ble til i relativt likt tidsrom. Min avhandling 


17 Min fortolkning av bestemte kristologiske tekster kan finnes i følgende publikasjoner: Morten 
Klepp Beckmann, ««Men for oss er det én Gud, Faderen»: Et kritisk blikk på Richard Bauckhams 
kristologi», Teologisk Tidsskrift 1, nr. 1 (2012): 4-273 Årstein Justnes og Morten Klepp Beckmann, 
«Jesus fra Nikea? Tre merknader til Oskar Skarsaunes visdomskristologi», Teologisk Tidsskrift 3, 
nr. 3 (2014): 321-355 

18 David Bentley Hart, The New Testament: A Translation (New Haven: Yale, 2017). 

ble levert i mai 2017, og Harts oversettelse ble publisert i oktober 2017. 
Malet for begge har vært å oversette som om dogmene ikke var gitt. 

Vurderingen av kildeteksten er ikke bare basert på mine egne menin- 
ger. I tekstene har jeg vurdert de valgte oversettelsesformuleringene opp 
mot et svært bredt utvalg av bibelvitenskapelig litteratur og andre bibelo- 
versettelser. Dette kaster lys over Bibelselskapets oversettelsesvalg og set- 
ter dem inn i en større sammenheng. Jeg vil ikke gå så langt som å hevde 
at dette eliminerer min forfatterstemme, men det bidrar i det minste til 
at oversettelsesvalgene blir belyst ut fra mange andre stemmer (og her: 
bibelvitenskapelig litteratur og andre bibeloversettelser). 

I debatten om bibeloversettelse som kom i kjølvannet av min avhand- 
ling, har jeg selv vært en aktør. Debatten har særlig vært knyttet til Bibel 
2011. Min kritikk av Bibelselskapet har vært knyttet til funnene i denne 
studien: at tekstene om Jesus i Bibel 2011 faktisk er fjernere fra grunn- 
teksten enn i Bibelselskapets oversettelse fra 1978. Her har jeg påpekt et 
manglende samsvar mellom hvordan Bibelselskapet har markedsført 
Bibel 2011 («nærmere grunnteksten»), og oversettelsesresultatet i tekstene 
om Jesus. Siden en bibeloversettelse har stor makt over bibelleseres tro og 
oppfatning om hva Bibelen er, mener jeg det bør være samsvar mellom 
hvordan en bibeloversettelse markedsføres, og hvordan den faktisk er. Jeg 
har vært talsmann for at kildetekstens tolkningsmuligheter bør beholdes 
i oversettelsen (så langt det er mulig), slik at det er opp til leseren å for- 
tolke. Etter min mening er det også slik de sentrale aktørene har presen- 
tert retningslinjene for Bibel 2011, og slik Bibel 2011 har blitt markedsført. 
Dersom man skal oversette Bibelen på en måte som gjør at kirkens teologi 
blir tydeliggjort, bør dette annonseres for bibelleseren. 

I boken har jeg tilstrebet saklighet i analysene, og å representere aktø- 
renes selvforståelse. Mitt håp er derfor at boken kan være en ressurs for 
fremtidig oversettelsesarbeid i Norge. 

Hvordan oversette? 


I innledningen skisserte jeg det viktige prinsipielle sporsmalet om over- 
setteren skal holde kildetekstens tolkningsmuligheter apne i oversettelsen, 
eller innsnevre tolkningsmulighetene og tydeliggjore bestemte fortolk- 
ninger av teksten. Svaret pa dette avhenger av hvilken oversettelsesme- 
tode man velger. Helt siden antikken har det vært uenighet om hvordan 
Bibelen skal oversettes. Motsetningsparet «ord for ord» og «mening for 
mening» kan spores helt tilbake til Hieronymus (347-419/20), overset- 
teren av den latinske Vulgata-Bibelen i senantikken. Skal oversetteren 
legge vekt på å gjengi kildetekstens ordvalg og setningsstruktur (ord for 
ord)? Eller er oversetterens jobb heller å ivareta kildetekstens budskap 
og mening (mening for mening)? Selv om dette er ytterpunkter, støter 
man i moderne oversettelseslitteratur på tilsvarende motsetningspar som 
brukes for å beskrive ulike prioriteringer i oversettelser: «ordrett» versus 
«fri», «formal ekvivalens» versus «dynamisk» og «funksjonell ekviva- 
lens», «form» versus «innhold», «idiomatisk» versus «konkordant».' 
I norsk sammenheng har det vært en tendens til å beskrive og vurdere 
bibeloversettelser ut fra om de er idiomatiske eller konkordante.”° 


Idiomatisk eller konkordant? 


I prinsippene for Bibelselskapets oversettelser 1959-2011 finner man 
også dette motsetningsparet, med en utvikling fra idiomatisk oversettel- 
sesmetode (Ungdomsoversettelsen og NO78/85) mot en mer konkordant 


19 Hatim og Mason, The Translator as Communicator, 1. Lignende dikotomier finner man også 
gjennom hele oversettelseshistorien, bl.a. i Schleiermachers to oversettelsesstrategier. Se Anders 
Aschim, Bibelen 3.0: Bak Bibel 2011 (Oslo: Verbum, 2013), 254-57. 

20 I norske debatter om bibeloversettelse har disse begrepene ofte blitt brukt slagordmessig, 
se Sverre Bøe og Geir Otto Holmås, Når Ordet blir norsk: Norske bibeloversettelser 1945-2011 
(Trondheim: Tapir Akademisk Forlag, 2011), 52. 

tilnærming (Bibel 2011). Selv om begrepene er dikotomiske, er de likevel 
nyttige som idealtyper for å illustrere ulike prioriteringer i oversettelser. 
Grovt sett kan man si at det konkordante prinsippet prioriterer kildesprå- 
ket, og målet er å oversette kildetekstens form. Her blir det eksempelvis 
viktig at ord har korrekt leksikalsk betydning. Idealet er også å bevare 
kildetekstens setningsoppbygging og grammatikalske strukturer — i den 
grad det er mulig. I enkelte konkordante oversettelser legges det vekt på 
å gjengi ett ord i kildespråket med ett ord i mottakerspråket, så langt det 
lar seg gjøre. Vanligvis vil den konkordante tilnærmingen gi mer rom for 
leserens fortolkning, i og med at tilnærmingen avstår fra å forklare tek- 
sten — i motsetning til den andre hovedtilnærmingen. Idiomatisk overset- 
telse prioriterer mottakerspråket, og målet er å gjenskape tekstens mening. 
Oversetteren inntar her rollen som tekstens fortolker og kommentator. 
I oversettelsen vil mindre være opp til leserens fortolkning, i og med at til- 
nærmingen åpner opp for å omskrive og forklare teksten for leseren. De to 
tilnærmingene varierer også med hensyn til hvilket perspektiv de inntar: 
Når det idiomatiske prinsippet legger opp til at oversetteren skal presisere 
tekstens mening, er det nærliggende å forstå dette som at tilnærmingen 
tilstreber å gjengi en intendert mening, enten forfatterens intensjon eller 
eventuelt en intendert mening i teksten selv. Det konkordante prinsippet 
legger i mindre grad opp til dette, og legger seg i høyere grad på leserens 
nivå. Når teksten gjengis mer direkte, ligger dette også nær opp til tanken 
om at de første leserne også forholdt seg til en ufortolket kildetekst. Lese- 
ren får da et større ansvar for å fortolke kildeteksten. Selv om en konkor- 
dant oversettelse naturligvis er en fortolket gjengivelse, legger den likevel 
opp til at den skal komme nærmere kildetekstens egen formulering. 
Skisseringene ovenfor er altså idealtyper. I realiteten er det nok mer 
sakssvarende å snakke om grader av konkordans, og også grader av idio- 
matikk. Her finnes det et stort spenn innenfor bibeloversettelser. 


Hjemliggjøring og fremmedgjøring 


Å vurdere oversettelser utelukkende ut fra begrepene konkordans og 
idiomatikk tilslører sentrale diskusjoner innenfor dagens oversettelses- 
studier. Derfor er det relevant å analysere oversettelser også ut fra andre 

begreper, som særlig forholdt seg til «den kulturelle vending» innenfor 
oversettelsesvitenskapen. Den kulturelle vending fikk gjennombrudd i 
samfunnsvitenskapen og humanistiske fag på 1970-tallet, og slo inn over 
oversettelsesvitenskapen på 80-tallet, men særlig på 90-tallet.” Med den 
kulturelle vendingen tok man høyde for at oversettelser er kulturelle og 
sosiale produkter, og dermed ble det naturlig å forske på hvordan den 
kulturelle konteksten påvirker oversettelsesprosessen. Ingen oversettelser 
blir til i et vakuum, og de blir heller aldri mottatt i et vakuum.” 

Konsekvensen av denne vendingen var at man begynte å trekke inn 
den kulturelle konteksten oversettelser blir til i, og man begynte å se på 
hvilke «band» og restriksjoner som ligger på oversetteren — utover det 
rent tekstlige.* Tidligere fokuserte ikke forskningen spesielt på oversettel- 
ser som kulturelle og sosiale produkter, og dermed tok man ikke hensyn 
til hvordan eksempelvis ideologi kan påvirke en oversettelse. Dette pre- 
get også begrepene man anvendte når man behandlet, sammenlignet og 
vurderte oversettelser. Da dominerte termer som «ekvivalens», «nøyak- 
tighet» og «trofasthet». Lik disse begrepene sier heller ikke «konkordans» 
og «idiomatikk» noe om den kulturelle konteksten en oversettelse blir 
til i, og de ideologiske valgene en oversetter er nødt til å ta. Derfor er det 
også relevant å analysere oversettelser ut fra begrepene «hjemliggjøring» 
og «fremmedgjøring». 

Oversettelsesteoretikeren Lawrence Venuti har utviklet disse begre- 
pene, med utgangspunkt i Friedrich Schleiermachers tanker i artikkelen 
fra 1813 «Om de forskjellige oversettelsesmetodene» (Uber die verschiedene 


21 Susan Bassnett, «Preface», i Susan Bassnett og André Lefevere, red., Constructing Cultures: Es- 
says on Literary Translation, Topics in Translation 11 (Clevedon: Multilingual Matters, 1998), xi. 

22 Susan Bassnett og André Lefevere, «Introduction: Where Are We in Translation Studies», i Susan 
Bassnett og André Lefevere (red.), i Constructing Cultures: Essays on Literary Translation (Cleve- 
don: Multilingual Matters, 1998), 3. 

23 «For a translation always takes place in a continuum, never in a void, and there are all kinds 
of textual and extratextual constraints upon the translator. These constraints, or manipulatory 
processes involved in the transfer of texts have become the primary focus of work in translation 
studies, and in order to study those processes, translations studies has changed its course and has 
become both broader and deeper.» Susan Bassnett, «The Translation Turn in Cultural Studies», 
i Susan Bassnett og André Lefevere (red.), i Constructing Cultures: Essays on Literary Translation 
(Clevedon: Multilingual Matters, 1998), 123-24. 

Methoden des Ubersetzens).** Schleiermacher beveger seg et steg videre fra 
de tradisjonelle dikotomiene innenfor oversettelse (ord for ord og mening 
for mening) og mener det bare er to veier å gå for den sanne oversetter:” 
«Enten lar oversetteren forfatteren være i fred så langt det er mulig og 
flytter leseren mot ham [forfatteren] — eller så lar han leseren være i fred 
så langt det er mulig og flytter forfatteren mot ham [leseren].»** Schleier- 
macher foretrakk den første strategien, det vil si å flytte leseren mot for- 
fatteren. Det innebærer at oversetteren ikke oversetter som om forfatteren 
skrev på tysk, men at oversetteren «gjennom oversettelsen, gir leseren det 
inntrykket han som tysker ville fått om han leste verket på originalsprå- 
ket».” Leseren av oversettelsen vil pa denne måten oppleve originalens 
ånd, nettopp fordi tekstens fremmedhet er bevart. Dette kaller Venuti 
fremmedgjøring. Det motsatte av fremmedgjøring er hjemliggjøring. Det 
handler i hovedsak om at oversetteren forankrer oversettelsen i verdier fra 
den hjemlige, dominante kulturen. Det fremmede og utfordrende i kilde- 
teksten byttes ut med noe som er kjent i mottakerspråket eller i mottaker- 
kulturen. I en sterkt hjemliggjørende oversettelse vil leseren antakelig ikke 
merke at han leser en oversettelse, nettopp fordi kildetekstens annerledes- 
het - kulturelt, verdimessig og språklig — er nøytralisert og erstattet av det 
kjente. Det utfordrende og fremmede i kildespråket vil da fort forsvinne. 
For Schleiermacher er de to tilnærmingene ovenfor å forstå som for- 
skjellige oversettelsesstrategier. Venuti knytter begrepsparet opp mot den 
kulturelle konteksten, og anser «fremmedgjøring» og «hjemliggjøring» 
som noe mer enn oversettelsesstrategier.* For Venuti er begrepene også 


24 Gjengitt i Friedrich Schleiermacher, «Methoden des Übersetzen», i Hans Störig (red.), Das Pro- 
blem des Ubersetzens, Wege der Forschung 8 (Darmstadt: Wissenschaftliche Buchgesellschaft, 
1969), 38-70. For Venutis anvendelse av Schleiermacher, se Venuti, The Translator’s Invisibility, 
19-20. 

25 Jeremy Munday, Introducing Translation Studies: Theories and Applications. 2. utg. (London: 
Routledge, 2008),28. 

26 Egen oversettelse av «Entweder der Uebersezer läßt den Schriftsteller möglichst in Ruhe, und 
bewegt den Leser ihm entgegen; oder er läßt den Leser möglichst in Ruhe und bewegt den 
Schriftsteller ihm entgegen.» Friedrich Schleiermacher, «Methoden des Ubersetzens», i Schlei- 
errmacher, Das Problem des Übersetzens, 47. 

27 Egen oversettelse av «[...] dem Leser durch die Uebersezung den Eindrukk zu geben, den er als 
Deutscher aus der Lesung des Werkes in der Ursprache empfangen würde [...].» Ibid., 49. 

28 «Admitting (with qualifications like «as much as possible) that translation can never be comple- 
tely adequate to the foreign text, Schleiermacher allowed the translator to choose between a 
domesticating method, an ethnocentric reduction of the foreign text to target-language cultural 

knyttet til en kulturell holdning og et ideologisk valg, som igjen er knyt- 
tet til verdier. I The Translator’s Invisibility demonstrerer han hvordan 
engelsk oversettelse har vært dominert av hjemliggjørende oversettelse 
siden 1700-tallet. Her viser han hvordan denne oversettelsesstrategien 
har normalisert og nøytralisert det fremmede og utfordrende i kildetek- 
sten. Forfatterstemmen i kildeteksten er borte i den oversatte teksten. De 
fremmede kulturelle verdiene i kildetekstene har her blitt erstattet med 
det som er kjent (og derfor lite utfordrende) for den dominante kulturen.” 

Robert Graves” oversettelse av den romerske historikeren Suetonius er 
et illustrerende eksempel på en hjemliggjøring, som i dette tilfellet hand- 
ler om homofobi. I Suetonius' originaltekst viser forfatteren en tydelig 
aksept for homoseksuelle handlinger. I Graves’ oversettelse og ordvalg, 
derimot, er homoseksualitet likestilt med perversjon.>* Her omsetter man 
alt det fremmede og utfordrende (og potensielt problematiske) i kildetek- 
sten til verdier fra dominerende, hegemonisk kultur, her fra Storbritannia 
på 1950-tallet, da oversettelsen ble laget. 

Venuti sympatiserer (lik Schleiermacher) med den oversettelsesstrate- 
gien som ivaretar tekstens fremmedhet, og påpeker at den kan brukes som 
en slags motkraft mot blant annet ideologisk påvirkning.” Venuti er ikke 
alene om å knytte Schleiermachers valg om å bevare det fremmede til et 
overordnet spørsmål om oversettelsesetikk.” Dette finner man også hos 
den franske oversetteren og oversettelsesteoretikeren Antoine Berman.” 

Selv i den fremmedgjørende strategien vil det være hjemliggjø- 
rende trekk, i og med at man tross alt oversetter kildeteksten for en 


values, bringing the author back home, and a foreignizing method, an ethnodeviant pressure 
on those values to register the linguistic and cultural difference of the foreign text, sending the 
reader abroad.» Ibid., 20. 

29 Egen oversettelse av Hatim og Mason, The Translator as Communicator, 145. Se også Venuti, The 
Translator’s Invisibility, 20. 

30 Venuti, The Translator’ Invisibility, 33. 

31 Ibid, 20: « I want to suggest that insofar as foreignizing translation seeks to restrain the ethn- 
ocentric violence of translation, it is highly desirable today, a strategic cultural intervention in 
the current state of world affairs, pitched against the hegemonic English-language nations and 
the unequal cultural exchanges in which they engage their global others. Foreignizing translati- 
on in English can be a form of resistance against ethnocentrism and racism, cultural narcissism 
and imperialism, in the interests of democratic geopolitical relations.» 

32 Se også Lawrence Venuti, The Scandals of Translation: Toward an Ethics of Difference (London: 
Routledge, 1998). 

33 Gjengitt gjennom ibid. 

mottakerkultur3* Tekstens annerledeshet kan aldri bli fullstendig bevart 
i en oversettelse og gjengitt helt etter dens egne premisser. Likevel forsø- 
ker man innenfor denne tilnærmingen, «så langt det er mulig» (jf. Schlei- 
ermachers moderasjon ovenfor), å bevare kildetekstens annerledeshet. 

I Bibelselskapets oversettelser i den aktuelle perioden går utviklingen 
fra hjemliggjøring (UO59 og NO78/85) mot fremmedgjøring (Bibel 2011). 
Dette beskrives nærmere under presentasjonen av hver enkelt overset- 
telse. Flere sentrale aktører fra Bibel 2011 bruker termen «fremmedgjø- 
ring» som en av oversettelsesstrategiene bak oversettelsen (se s. 99-100). 
Allerede her vil jeg påpeke at dette ikke betyr at Bibel 2011 følger Venu- 
tis normative oppfordring om å bruke den fremmedgjørende strategien 
som en motkraft mot ideologisk påvirkning. Like fullt kan man spore en 
økende respekt for det fremmede i arbeidet med Bibel 2011, både kulturelt 
og språklig. Den økende respekten for å bevare den språklige distansen 
henger også nær sammen med den konkordante og litteraturvitenskape- 
lige tilnærmingen i Bibel 2011, og forståelsen av at språket og tekstens form 
ikke bare er et middel for å kommunisere et bestemt innhold (mening), 
men faktisk selv er en integrert del av meningen. 


Oversettelsesmetoder og ideologi 


Hva er så relasjonen mellom forskjellige oversettelsesmetoder og ideo- 
logisk påvirkning? Generelt sett vil konkordante oversettelser antakelig 
etterlate større rom for tvetydighet enn idiomatiske oversettelser, som 
baserer seg på et prinsipp som åpner for å forklare teksten for leseren.» 
Selv om prinsippet om konkordans ikke er verdinøytralt, kan man likevel 
si at den idiomatiske tilnærmingen i større grad åpner opp for påvirkning 
av bestemte ideologier. Dette fordi den legger opp til at oversetteren skal 
forklare teksten for leseren og dermed angi et verdisystem på vegne av 


34 Munday, Introducing Translation Studies, 145. 

35 Jf. Lénart J. De Regt, «Otherness and Equivalence in Bible Translation: A Response to Simon 
Crisp», i Athalya Brenner og Jan W. van Henten (red.), Bible Translation on the Threshold of 
the Twenty-First Century: Authority, Reception, Culture and Religion, JSOT (London: Sheffield 
Academic, 2002), 51: «But in so far as several intended meanings are involved, it is probably true 
that a translation with a high degree of formal correspondance to the source text will leave more 
room for finding some of these different meanings and interpretations in the same text.» 

teksten og forfatteren. Dette kan selvsagt fore til at oversetteren velger en 
mening som er konfesjonelt betinget, eller en mening som i det minste 
kan sies 4 samsvare med en bestemt konfesjon. Johannes Ulltveit-Moe, 
som var primæroversetter i NO78, knytter det idiomatiske prinsippet 
direkte til det konfesjonelle: 


Den konfesjonelle og kirkepolitiske ramme virker uvegerlig inn på den praktis- 
ke anvendelse av det idiomatiske prinsipp. Dessuten vil naturligvis en forskjel- 
lig oppfatning av hva som virkelig er meningen i enkelte ord, vers og avsnitt i 


grunnteksten nedfelle seg i oversettelsen.* 


Ulltveit-Moe, som både var primæroversetter og konsulent for NT i 
NO78, uttalte seg her med utgangspunkt i sin erfaring i oversettelses- 
prosessen. I arkivmaterialet dukker denne tematikken opp på en illus- 
trerende måte. Ulltveit-Moe var konsulent for Åge Holters oversettelse 
av Første Johannesbrev. I konsulentuttalelsen skriver Ulltveit-Moe: «Når 
ordet synd i 1. Johs. er brukt om to forskjellige forhold, må det etter min 
mening få konsekvenser for oversettelsen» (understreking i original)” I 
uttalelsen ligger det at Holters oversettelse kun reflekterer én forståelse av 
synd. På Ulltveit-Moes kopi, som er bevart i arkivet, blir det tydelig hvor 
han mener Holters syndsforståelse stammer fra:* 


Eksempelet illustrerer hvordan den konfesjonelle rammen kan virke 
inn på den praktiske anvendelsen av det idiomatiske prinsippet. I dette 


36 Johannes Ulltveit-Moe, «Nyere bibeloversettelser», Credo, nr. 8 (1973): 19-20. Dette poenget ble 
også brukt som en innvending i den danske bibelstriden, der aktørene bak Ny bibeloversættelse 
beskrev DO92 som et «kardinaleksempel» på bevisst kirkelig «eisegese», og at dette var mulig- 
gjort av selve oversettelsesprinsippet om at oversettelsen skulle være «mundræt», i motsetning 
til «ordrett». Christian Halvgaard, Kilde eller kanon? Kampen om den danske bibel (København: 
Museum Tusculanums forlag, 2008), 74. Kritikerne mente at risikoen for «eisegese» av overset- 
terens forutinntatte forestilling om tekstens innhold øker i en fri gjengivelse av tekstens form. 
Herbener, Ny bibeloversættelse - på videnskabeligt grundlag, 1: 123. 

37 BS, 068/4-72. Konsulentuttalelsene er markert med «OU 8/70» (august 1970). 

38 BS, 068/4-72. 

tilfellet mener Ulltveit-Moe at Holters forstaelse er relatert til Luthers for- 
ståelse. Eksempelet demonstrerer at det foreligger en nær sammenheng 
mellom teologi og oversettelse, slik Ulltveit-Moe indirekte beskriver. I 
dette tilfellet påpeker han en implisitt teologisk føring for en «meningso- 
versettelse» i utkastet, som han pakker ut og gjør eksplisitt. 

Preludium: Tanken om nye oversettelser 
blir til 


Helt siden stiftelsen i 1816 har det veert nedfelt i Bibelselskapets lover at 
formålet er «å utbre Den Hellige Skrift». Bibeloversettelse var fra star- 
ten av — og er fremdeles — det sentrale middelet for å virkeliggjøre dette 
formålet. Det betyr at de alltid må lage nye oversettelser for å gjøre Bibe- 
len tilgjengelig for nye generasjoner. Den første norske bibeloversettel- 
sen på riksmål kom i 1904 (NO04), og ble revidert i 1930 (NO04/30). 
Språkendringer skjedde raskt, og allerede i 1939 begynte Bibelselskapet å 
tenke på neste oversettelse. 


Berggravs initiativ til to nye oversettelser 


Biskop Eivind Berggrav var mannen som tok initiativet til at Bibelselska- 
pet skulle jobbe med en ny bibeloversettelse. Berggrav var blitt biskop i 
Oslo i 1937, og i 1938 ble den nye Oslo-biskopen, slik skikken var, ønsket 
velkommen som formann i Bibelselskapets sentralkomité.” Allerede 5. 
mai 1939 gikk Bibelselskapets sentralstyre med på at Berggrav skulle legge 
frem et par oversettelsesprøver med en «norskere» oversettelse av Bibe- 
len. Tanken, slik han beskriver det selv, «var å finne en for våre dager 
mer naturlig tone, mer klare ord, uten at stilen likevel skulle virke i dår- 
lig mening hverdagslig».** Prøvene ble naturlig nok forsinket av krigen. 


39 Magne Sæbø, «Bibeloversettelsen av 1978/85: Arbeidsprosessen og språket», i Ole Chr. Kvarme 
(red.), Norsk bibelspråk: En bok om bibeloversettelse og språk; Fra en konsultasjon arrangert av Det 
Norske Bibelselskap, Granavolden 10.-12. januar 1991 (Oslo: Det Norske Bibelselskap, 1992), 11. 

40 Eivind Berggrav, «En ungdomsutgave av N. T.», Kirke og Kultur 51, nr. 2 (1946): 559. 

Den ene - Filipperbrevet — ble trykt i Kirke og Kultur i mai 1946." Den 
andre — første halvdel av Markusevangeliet — ble overlevert til sentralko- 
mitéen i april 1946. Berggrav så det som nå forelå, som et eksperiment, og 
oppfordret til at «nå må vi gjøre vedtak om hva der videre skal bli gjort». 

Berggrav så for seg et arbeid i to faser: «Først en raskt gjennomført 
draktfornyelse av den nåværende oversettelse [1930-oversettelsen], der- 
nest en mer langsiktig gjennomgripende revisjon med en ny oversettelse 
fra grunnteksten av.»* Berggrav var smertelig klar over at det ville kunne 
ta flere tiår før en oversettelse «fra grunnteksten av» kunne bli ferdig og 
godkjent. Han foreslo derfor at «Bibelselskapet straks lar en språkrevi- 
sjon foreta med den nåværende oversettelse som grunnlag».* For Berg- 
grav var dette et arbeid som ikke kunne vente, i og med at språkdrakten 
til 1930-oversettelsen gjorde «at innholdet virker fjernt og utilgjengelig 
for de unge». Hans forslag dreide seg altså om at man i første omgang 
fornyet og moderniserte språket i 1930-oversettelse i en egen utgave, for 
deretter å gå i gang med en ny oversettelse «fra grunnteksten av», som 
skulle fungere som kirkebibel. Hans ord gikk i oppfyllelse med Ung- 
domsoversettelsen i 1959 og «oversettelsen fra grunnteksten av», kirke- 
bibelen NO78. 

I 1954 vedtok Bibelselskapet å gå i gang med oversettelsen av kirkebi- 
belen.** I 1955 begynte de med å utarbeide prinsipper for den kommende 
kirkebibelen, det som skulle bli NO78. Men først gikk de i gang med 
det første trinnet i Berggravs plan: en språklig fornyelse av den eksis- 
terende kirkebibelen (NO04/30), det som senere skulle bli kjent som 
Ungdomsoversettelsen. 

Jeg vil nedenfor beskrive Bibelselskapets konfesjonelle profil og styre- 
form i den perioden Ungdomsoversettelsen og NO78 ble til, og hvordan 
de jobbet med bibelteksten i de ulike nivåene. 


41 Eivind Berggrav, «Et forsøk med Filipperbrevet», Kirke og Kultur 51 (1946): 257-62. 

42 Berggrav, «En ungdomsutgave», 559. 

43 Ibid. 

44 Ibid., 560. 

45 Ibid. 

46 Dagfinn Rian, «Norske bibeloversettelser — sett på bakgrunn av dansk-norsk bibeloversettelses- 
tradisjon», i Dagfinn Rian (red.), Bibel og bibeloversettelse (Trondheim: Tapir, 1995), 25. 

Konfesjonell profil og organisatorisk struktur 


Det Norske Bibelselskap ble stiftet som et luthersk bibelselskap, i motset- 
ning til bibelselskapene i Danmark og Sverige, som ble grunnlagt med 
et felleskristelig, økumenisk fundament.” Denne konfesjonelle profilen 
har vært gjenspeilet i Bibelselskapet organisatoriske struktur helt siden 
stiftelsen, og har vært styrende for hvem som har fått posisjoner i deres 
oversettelsesprosjekter. 


Styreformen 1951-1984 


Fra og med 1951 bestemte Bibelselskapets nye lover at selskapets arbeid 
skulle ledes av et landsstyre og et sentralstyre i Oslo. Landsstyret var sel- 
skapets øverste organ og møttes vanligvis bare én gang i året. Mellom 
landsstyrets årlige møter ble selskapet ledet av sentralstyret.** Landsstyret 
bestod av Bibelselskapets sentralstyre, generalsekretæren, samt formen- 
nene i de lokale styrene — som oftest var dette den lokale biskop, men man 
måtte være valgt til dette vervet. Landsstyret gav arbeidet med bibelo- 
versettelse et autoritativt stempel. De hadde «avgjørelsen i saker av prin- 
sipiell art, såsom nye oversettelser, nye prinsipper for utgavene, utvidelse 
av virksomheten mv.» Alt arbeidet med bibeloversettelse måtte derfor 
autoriseres av landsstyret. Selv om landsstyret altså hadde den formelle 
myndigheten med å godkjenne bibeloversettelsene, ble mesteparten av 
det konkrete oversettelsesarbeidet utført og organisert i sentralstyret. 
Sentralstyret bestod av syv valgte medlemmer (som også var en del av 
landsstyret) samt Oslos biskop og selskapets generalsekretær. I sentral- 
styret jobbet sentralstyremedlemmene med oversettelsesarbeidet, men 
de oppnevnte også et eget oversettelsesutvalg til å jobbe spesifikt med 
denne oppgaven. Alle medlemmene i landsstyret og sentralstyret hadde 
stemmerett. I stridsspørsmål ble saker avgjort ved stemmeavgivning.” 


47 Åge Holter, Det Norske Bibelselskap gjennom 150 år, bd. 1 (Oslo: Grøndahl & Søn, 1966), 31. 
48 RA, PA-1345/D0015. 
49 RA, PA-1345/D0015/0003. 
50 RA, PA-1345/D0015. 
51 — Ved dissens i oversettelsesspørsmål, se også 75-82. 


37 


KAPITTEL 3 


Konfesjonell sammensetning 


Helt frem til 1960 var det kun medlemmer i Den norske kirke som kunne 
innvelges i Bibelselskapets sentralstyre. Etter foresporsel fra Dissenter- 
tinget, Norges Frikirkerad, vedtok Bibelselskapet at én eller to kvalifiserte 
personer fra de protestantiske frikirkene skulle oppnevnes og knyttes til 
oversettelsesarbeidet.” I trad med dette ble Bibelselskapets lover endret 
i 1960 slik at de «evangelisk-frikirkelige samfunn», det vil si de pro- 
testantiske frikirkene, også skulle ha en representant i sentralstyret og 
landsstyret. Bortsett fra den ene representanten fra en protestantisk fri- 
kirke var landsstyret totaldominert av medlemmer fra Den norske kirke. 
Den konfesjonelle sammensetningen var tilsvarende i sentralstyret, der 
også denne ene representanten fra en protestantisk frikirke satt. Denne 
personen ble Ragnar Horn (metodist). Rent konkret betyr dette at alle 
som jobbet med utarbeidelsen av Ungdomsoversettelsen, var tilknyttet 
Den norske kirke. Dette ser også ut til at å ha vært tilfelle i sentral- og 
landsstyret helt frem til 1971, da Ragnar Horns navn først dukker opp i 
sentralstyrets referater.“ Foruten Horn var alle som jobbet med overset- 
telsesarbeidet i perioden 1971-1984, tilknyttet Den norske kirke. Totaldo- 
minansen fra Den norske kirke har sin sammenheng med Bibelselskapets 
historie. Helt fra stiftelsen i 1816 fremstår Bibelselskapet som en integrert 
del av Den norske kirke, og slik fortsatte det frem til 1984.5 

Sett opp mot den konfesjonelle sammensetningen i denne perioden 
er det på den ene side naturlig å forvente at oversettelsene gjenspeiler en 
form for luthersk teologi, ettersom kristologien står i sentrum i den luth- 
erske teologien: Kristus er jo sentrum i skriften. På den annen side leg- 
ger den lutherske teologien opp til at lekfolket skal tolke Bibelen. Luthers 
demokratiske prosjekt om oversettelse til folkespråk var jo nettopp forut- 
setningen for at dette idealet skulle kunne tas ut i praksis. Oversettelser 


52 Brev datert 16.6.1960, BS, 004/2-2-1; Morten Klepp Beckmann, «Noter til gjenfødelse: Dåpsteo- 
logien i parateksten til Bibelselskapets oversettelser 1959-2011», Teologisk Tidsskrift 4, nr. 4 
(2015): 391-415, 403. 

53 RA, PA-1345/D0015/0002. 

54 Hans navns dukker først opp i sentralstyrets protokoll fra 7. september 1971. RA, PA-1345/ 
Dooo1/0005. 

55 Seogsa Dag Kullerud, Bibelen: Boken som formet vår kultur (Oslo: Verbum, 2016), 322; Beckmann, 
«Noter til gjenfødelse», 403. 

som forklarer og tydeliggjor teksten for leseren, svekker lekfolkets for- 
tolkningsmyndighet, og dette svekker det allmenne prestedømme som 
institusjon. Hvordan kan lekfolket tolke Bibelen hvis oversetterne alle- 
rede har gjort jobben for dem? Derfor er det ingen automatikk i at Bibel- 
selskapets lutherske tilhørighet fører til en oversettelse som har gjort 
tolkningsarbeidet for leseren. 

Ungdomsoversettelsen 


Bakgrunn 


I trad med Berggravs ønske besluttet sentralkomitéen i Bibelselskapet i 
mote 30. oktober 1946 «a sette i gang arbeidet med en sprakrevisjon av 
den nå gjeldende bokmålsutgave av Det nye testamente. Den er tenkt som 
en ungdomsutgave og ikke til fortrengsel for oversettelsen av 1930» I 
1949 begynte det faktiske arbeidet med en «ungdomsoversettelse» (UO). 
Allerede i 1951 utkom en prøveoversettelse av Markusevangeliet, kalt Vær 
ikke redde: Evangeliet etter Markus oversatt for ungdom.” 

Selv om oversettelsen bare skulle være en språklig fornyelse av NO30, 
konkluderte Ragnar Leivestad med at «den må bedømmes som en relativt 
selvstendig oversettelse fra grunnteksten», og at «vi heller ikke [har] med 
noen ungdomsutgave å gjøre, men med et forarbeide til en ny kirkelig 
oversettelse» Sæbø kaller den også for «plogspissen» for den kommende 
kirkebibelen.> Utvilsomt var det nyttig å få erfaringer med en mindre 
revisjon før man gikk i gang med det store prosjektet. Fremgangsmåten 
for oversettelsen var relativt særegen. I et notat til Bibelselskapets 150- 
årsjubileum i 1966 forteller generalsekretær Alf Hauge dette: 


I den såkalte Ungdomsoversettelsen av NT gjorde vi et eksperiment noe uten- 
om det vanlige. En filolog ble satt til å gjøre et filologisk nyrydningsarbeid i den 
gamle bibeltekst [NO30], hugge opp den greskinspirerte syntaks og luke ut ord 


56 Berggrav, «En ungdomsutgave», 567. 

57 Veer ikke redde: Evangeliet etter Markus (Oslo: Det Norske Bibelselskaps forlag, 1951). 

58 Ragnar Leivestad, «Ungdomsoversettelsen av Det nye testamente: En eksegetisk vurdering», 
NTT 60, nr. 4 (1959): 205. 

59 Sæbø, «Bibeloversettelsen av 1978/85», 13. 

og uttrykksmater som for ungdommen var blitt mer eller mindre uforstaelige 
rester av Kanaans sprak, og sa sette det hele sammen igjen pa et moderne sprak. 


Og så fikk teologene ta fatt med den eksegetiske kontroll. 


Fremgangsmaten var helt i samsvar med det Berggrav tidligere hadde 
foreslatt. Forst skulle en spraklig revisor (norskfilolog) utarbeide et 
utkast, og sa skulle den teologiske (og greskkyndige) kontrolloren pase at 
det ikke ble noen «feil» i forhold til grunnteksten. Hauge skriver at denne 
fremgangsmetoden var uvanlig, «men nar man la vekt pa 4 fa en norsk-fi- 
lolog til revisjonsarbeidet, var det fordi man innsa at det matte noe av et 
nybrottsarbeid til».” 

Man hadde også en kontrollkomité, eller en «kontroll- og over- 
prøvingsinstans», slik Hauge beskriver det. Den bestod av teologer og 
stilkonsulenter: biskop Eivind Berggrav (erstattet av teolog Stephan 
Tschudi i 1956), professorene Nils A. Dahl, Sverre Aalen og litteraturhis- 
toriker Harald Noreng.” Denne kontrollkomitéen ble bemyndiget av sen- 
tralstyret (via landsstyret) som «avgjørende instans for godkjennelse 
av oversettelsen». I 1955 ble Åge Holter (teolog, senere professor i 
både religionsvitenskap, misjonsvitenskap og kirkehistorie) ansatt som 
oversettelsessekretær, og skulle «utføre den teologiske del av arbeidet ved 


60 PA-1345/Dooz21. 

61 Alf Hauge, Nybrått på gammel arbeidsmark: Det Norske Bibelselskap de siste 20 år (Oslo: Det 
Norske Bibelselskap, 1966), 36-37. 

62 Olaf Moe ser aldri ut til å ha vært medlem av denne komitéen, selv om flere kilder anfører Moe 
som en del av den, bl.a. ibid., 37; Bøe og Holmås, Når Ordet blir norsk, 105, der sistnevnte igjen 
bygger på Birger Mathisen, «Ad Ungdomsoversettelsen», Kirkebladet 8, nr. 17 (1965): 318-19. 
I motsetning til de andre medlemmene er ikke Moes navn nevnt i noen form for referater eller 
korrespondanse i arkivene i tilknytning til Ungdomsoversettelsen. Moe var riktignok en del av 
prinsippkomitéen (1955-56), som arbeidet med prinsippene for den nye kirkebibelen. Det vir- 
ker uansett merkelig hvis han som medlem av den teologiske kontrollkomitéen skulle gå ut og 
kritisere Ungdomsoversettelsen, slik han gjorde, jf. bl.a. Olaf Moe, «Teologiske problemer i for- 
bindelse med ungdomsoversettelsen», Luthersk Kirketidende 95, nr. 6 (1960): 88-93; Olaf Moe, 
«Anmeldelse av Ungdomsoversettelsen», TTK 31, nr. 1 (1960): 45-47. Moe sendte riktignok en 
liste med endringsforslag til Åge Holter 4.1.1960, der han bl.a. viste til sine artikler om UO, men 
kom med mer detaljerte endringsforslag. Holter takket Moe for dette, og svarte 12.2.1960: «Nils 
Dahl, Sverre Aalen og jeg har gjennomgått dem [endringsforslagene], og på grunnlag av vårt 
forslag har så Sentralstyret i møte 26/1 d.å. foretatt ytterligere en del endringer i 2. opplag.» BS, 
003/2-1-4. Korrespondansen bærer overhodet ikke preg av at Moe noensinne har vært medlem 
av den teologiske kontrollkomitéen. 

63 Referat fra sentralstyremøtet 26.10.1954, PA-1345/D0001. 

siden av Thorbjørn Osnes».* Arbeidet skjøt da fart, og i november 1958 
gav landsstyret sin prinsipielle godkjennelse til oversettelsen, og bok- 
målsoversettelsen Det nye testamente oversatt for ungdom ble utgitt 3. juli 
1959. Nynorskutgaven kom først i 1961. Bibelselskapet ønsket først å inn- 
hente kritikk av «riksmålsutgaven» før Ingolf Kvamen gikk i gang med å 
overføre til nynorsk. Kritikken lot ikke vente på seg. 


Debatter 


Reaksjonene på Ungdomsoversettelsen var mange. Jeg vil her ta for meg 
den eksegetiske kritikken som ble anført. Det at det overhodet kom kri- 
tikk mot eksegesen, vitner i seg selv om at UO ikke bare var en språklig 
fornyelse av NO30. UO brøt nemlig med eksegesen i NO30 på en rekke 
punkter. Endringen i eksegesen hadde nær sammenheng med at man 
i UO la seg nærmere opp til en annen oversettelsesmetode. Age Holter 
skriver at «det nye er at den [UO] i større grad enn før har villet gi en 
oversettelse av tekstens mening — og derfor har vært nødt til å ta en mer 
avgjort stilling til de tolkningsproblemer som grunnteksten byr på».% 
Kritikken var ikke bare rettet mot selve teksten, men også mot noteap- 
paratet, og det var særlig den fortolkende karakteren som ble fremhevet. 
Selv om Olaf Moe var fornøyd med eksegesen, hadde han en sterk inn- 
vending mot den fortolkende tendensen: 


Visstnok skal en oversettelse være en tolkning, men den skal ikke erstatte den 
fortolkning som hører kommentaren til. Hvor teksten er flertydig, skal ikke 
oversettelsen være entydig. Min hovedinnvending mot ungdomsoversettelsen 
er at den er for parafraserende. Grensen mellom oversettelse og parafrase er 


visstnok flytende, men her [er] den uten tvil overskredet!* 


Ragnar Leivestad påpekte også at oversettelsen var klarere enn grunntek- 
sten.” I tillegg kommenterte han innholdet i fotnotene: 


64 Protokoll fra sentralstyret 26.10.1954, PA-1345/Dooo1. 
65 BS, 003/2-1-5. 
66 Moe, «Anmeldelse av Ungdomsoversettelsen», 45. 
67 Se særlig Leivestad, «Ungdomsoversettelsen av Det nye testamente», 207. 

Det forekommer en del noter med dogmatisk og apologetisk preg. [...] Eller 
hva skal man si til følgende formulering (til Johs. 1,1): «I NT blir det klart at 
Ordet var en person, forskjellig fra Gud men likevel ett med ham.» En del av det 


som hevdes, er fra eksegetisk synspunkt temmelig tvilsomt.* 


Siden UO ble «plogspissen» for den nye kirkebibelen, er det interessant å 
se på forholdet mellom kristologiske skriftsteder og kirkens lære i over- 
settelsen. Joh 1,1 var ikke det eneste stedet der kristologien ble utlagt i tråd 
med kirkens lære om Kristus. Jeg vil her gi noen eksempler på tekster og 
spørsmål som ble diskutert. Tekstene nedenfor diskuteres ikke senere i 
kapittel 8-14, men relaterer seg likevel til hvordan en bestemt ideologi 
påvirket utformingen av parateksten. Ikke minst er det relevant at flere av 
aktørene i UO var med i NO78. 


Kristologi i Ungdomsoversettelsen 


I UO59 brøt Bibelselskapet med United Bible Societies’ retningslinjer om 
å utgi Bibelen uten konfesjonelle kommentarer. Parateksten var nemlig 
fylt med luthersk dapsteologi på flere steder.* UO viste samme konfe- 
sjonelle tendens i notene når det gjaldt interkonfesjonelle spørsmål, for 
eksempel i et emne som kristologien. Her finner man dogmatiske noter 
som sikrer en fortolkning i tråd med kirkens treenighetslære. Den ende- 
lige noten til Hebr 1,8-9 demonstrerer dette tydelig: «v. 8 og 9. Jesus blir 
her omtalt som Gud. Ordene fra Salme 45,7f. hvor det er tale om den Sal- 
vede (>Luk 2,26), får her sitt fulle innhold: Jesus er ett med Faderen, Gud 
av Gud. Rom 9,5. Joh 11; 20,28.»* Her finner man altså et direkte sitat 
fra den nikenske trosbekjennelsen. Et tidligere utkast (maskinskrevet og 
stensilert) til «noter til Hebreerbrevet» viser flere interessante trekk: Jesus 
oppfyller ikke bare Salme 45, men sprenger den: «Ordene er i salme 45 
rettet til den Salvede, kongen, som kalles «gud» i en mer avsvekket, billed- 
lig betydning. Med oppfyllelsen får ordene sitt fulle innhold: Kristus er 
ett med Faderen og selv Gud av Gud.» 


68 Ibid., 207, 221-22. 

69 Se Beckmann, «Noter til gjenfødelse». 
70 RA, PA-1345/Foo19/03. 

71 RA, PA-1345/Foo19/03. 

I den endelige fotnoten til Hebr 1,6 («Og når han så taler om den tid 
da han skal føre sin førstefødte inn i verden [...]») finner man følgende 
presisering: «den tid: Enten tiden før Kristi gjenkomst, eller mer trolig 
tiden for hele hans gjerning i historien.» Utkastet til noten viser dessu- 
ten flere tendenser som tolker teksten i tråd med nikensk kristologi: om 
Kristi «evige opphav» og stilling som Guds «evige Sønn». I presiseringen 
av den tid heter det her: «Enten tiden for hele hans gjerning i historien til 
forskjell fra det evige opphav da han var hos Gud som Sønnen/Fra hans 
stilling som Guds evige Sønn»? I (den endelige) noten til Hebr 7,1 finner 
man en tilsvarende presisering, der Melkisedek beskrives som «et forbilde 
på Kristus, som er fra evighet [...]». Til tross for at notene til kristologiske 
tekster var like tydeliggjørende som i antatte dåpstekster, ble det ingen 
debatt om dette. Det er kanskje heller ikke grunn til å forvente det når 
det i all hovedsak er enighet om kristologien blant alle de store kristne 
konfesjonene”> Dette illustrerer følgende poeng: Det at notene utdypet 
en bestemt fortolkning, var ikke et problem i seg selv. Det var kun et 
problem når noten (eller teksten) tydeliggjorde teologiske spørsmål som 
konfesjonene strides om” 


Debatten om konfesjonell bibellesning 
Som nevnt var det særlig dåpstekstene som ble gjenstand for utførlig 
debatt, da det ble hevdet at Ungdomsoversettelsen gav sentrale dåps- 
tekster en spesifikk luthersk fortolkning i fotnotene. 

Sverre Aalen, som selv hadde skrevet noen av fotnotene og var medlem 
i kontrollkomitéen for UO, gikk raskt ut i debatten og forsvarte bruken 
av fortolkende fotnoter. Aalen fulgte prosessen i Bibelselskapet helt fra 
50-tallet til utgivelsen NO78, og ble i 1968 formann i oversettelsesutvalget 


72 RA, PA-1345/Foo19/03. 

73 Moe og Leivestad har likevel vært bevisst pa problemstillingen om hvor tolkende en oversettelse 
skal være. 

74 Dette blir også tydelig i Sverre Aalens omtale av Erik Gunnes' oversettelse av Det nye testamente 
fra 1968, som Aalen betegnet som «et katolsk sidestykke til Ungdomsoversettelsen», Vårt Land, 
6.2.1969. Når kommentarene bar preg av en bestemt katolsk teologi, kritiserte han det. Når Gun- 
nes uttrykte en teologi der katolsk og luthersk syn sammenfalt, ble det derimot lovprist: «[H]ans 
fotnoter lyder stundom rent evangelisk» (ibid.). Beckmann, «Noter til gjenfødelse», 404. 

for NT. Siden han fikk en betydelig innflytelse over eksegesen som 1a til 
grunn for den kommende kirkebibelen, NO78, vil jeg vie en del oppmerk- 
somhet til hans ytringer, som også tar opp viktige spørsmål for tematik- 
ken i denne boken. I hvilken grad skal bibeloversettelsen gjenspeile et 
bestemt konfesjonelt syn? 

I artikkelen «Finnes det en konfesjonsløs bibellesning?» tar Aalen opp 
dette grunnleggende spørsmålet. Aalen gir her et ubetinget forsvar for en 
fortolket bibel i samsvar med den evangelisk-lutherske lære. Aalen svarer 
her på kritikken mot UO59, der enkelte motstandere av den lutherske 
tendensen brukte slagordet «Skriften alene»: 


Den tanke at Bibelen selv skal få komme til orde uten «konfesjonelle» kom- 
mentarer utgis ofte for å være reformasjonens og dermed lutherdommens eget 
syn. Ja, mange ser reformasjonens egentlige innsats og betydning deri at den lot 
Skriften få tale helt av seg selv. Men her foreligger en misforståelse. Vi står her 
ved en vidt utbredt mistolkning av den lutherske reformasjon og dens syn på 
Skriften. Visst ville Luther la Skriften få tale og til og med Skriften alene. Men 
ikke uten kommentar og fortolkning. Til hjelp for forståelsen gav Luther oss 
katekismen. Og det gjorde han ut fra den bevisste tanke at Skriften verken kan 
eller skal brukes uten tolkning. Kirken skal utlegge Skriften for barnet, ja, for 
hele folket.” 


Aalen fortsetter videre med å vise til at Luther utgav sin Bibel med «kon- 
fesjonelle», «dogmatiske» noter, og polemiserer videre mot dem som bru- 
ker «Skriften alene» som slagord mot UO59. Ifølge Aalen er «kraften i vår 
kirkes skriftsyn ikke «Skriften alene», men «Skriften rett forstatt»».’° «Rett 
forstått» betyr åpenbart for Aalen rett forstått ut fra den lutherske lære. 
Aalen fortsetter: 


Det var derfor ikke en «nøytral» Bibel Luther ville gi oss, en bibelbok eller en bi- 
beloversettelse. Det var en Bibel forstått ut fra evangeliet og ut fra de to grunn- 
leggende sakramenter. En konfesjonsløs lesning av Bibelen kan derfor ikke 
påberope seg den lutherske reformasjon. Og de som av hensyn til de andre kir- 


kesamfunn krever en Bibel uten kommentar, de kan i hvert fall ikke påberope 


75 Ibid., 265-66. 
76 Ibid., 266. 

seg Luther og var kirkes syn pa Skriften. Visst er jeg klar over at intet system 
eller ingen metode er uten farer. Sa dette skal ikke være et ubetinget forsvar for 
fotnoter i bibeloversettelsen. Men det er et ubetinget forsvar for en utlagt og 
fortolket Bibel.” 


Selv om Aalen ikke uten videre kan sies å representere Bibelselskapet på 
denne tiden, viser de tydelig at man også der delte denne holdningen, 
ved å gi ut en oversettelse som UOs9 med et idiomatisk ideal, og med 
noter som tydeliggjorde innholdet i tråd med luthersk dåpsteologi. Selv 
om Bibelselskapet mottok kritikk for det sistnevnte, både fra andre kir- 
kesamfunn og fra lutherske teologer, valgte de likevel å beholde para- 
tekstens lutherske preg, samtidig som de forsvarte og legitimerte dette.” 
Aalen begrunner sitt ubetingede forsvar for en utlagt og fortolket Bibel 
ved å vise til pedagogiske hensyn: 


Uten en fortolket Bibel havner vi i et pedagogisk kaos. Istedenfor klarhet og vei- 
ledning inntrer forvirring og uvitenhet. Og det i en tid da ungdommen lengter 
etter veiledning i religiøse spørsmål. [...] Uten en fortolket Bibel havner vi i en 
slags «fellesnevner» for de forskjellige konfesjoner. Det blir uvegerlig stoff som 
tenderer i retning av det rasjonalistiske og som i alle fall ikke fører menneskene 
dypere inn i Skriften og dens sannheter. [...] Å gi menneskene Bibelen, er ikke 


å gi dem en nøytral bibelbok, men å gi dem en åpen, forstått Bibel.” 


Aalens ønsker om å gi «Skriftens sannheter» ser ut til å være ensbety- 
dende med den evangelisk-lutherske lære. Aalen gikk også ut i den offent- 
lige debatt i avisene og forsvarte fotnotene,*° noe som igjen utløste flere 
motinnlegg, blant annet en lederartikkel i Dagen, med overskriften «Slå 
retrett».” Debatten reiste viktige spørsmål om selve oversettelsen og hva 


77 Ibid., 266-67. 

78 Se Beckmann, «Noter til gjenfødelse». 

79 Ibid., 267. 

80 Sverre Aalen, intervju i Vårt Land, 7.12.1959: «Når det gjelder spørsmålet om fotnoter, er de et- 
ter min mening fullt berettiget ut fra hensynet til den rolle ungdomsoversettelsen skal spille i 
undervisningen. Selvsagt må de ikke være polemiske, og de må være historisk korrekte, med en 
solid forankring i forskningen. For øvrig må de være i samsvar med kirkens lære. Noe annet kan 
man vel ikke godt vente av en bok som er beregnet på en konfesjonell skole. Men hvis notene er 
i overensstemmelse med forskningen og kirkens lære, er de også uangripelige.» 

81 —Lederartikkelen «Slå retrett», Dagen, 9. desember 1959: «[Aalens] forsvar tjener vesentlig til å 
understreke faremomentene ved hele noteapparatet. Professor Aalen sier at notene er forsvarlige 

en oversettelse skal være. Aalen kjempet for en fortolket bibel, med noter 
som måtte være i samsvar med kirkens lære. Reaksjonene på Aalens syn 
viser hvor kontroversielt dette kunne være når det gjaldt et spørsmål som 
konfesjonene strides om, som for eksempel synet på dåpen. Vil en fortol- 
ket, «forstått» bibel i samsvar med kirkens lære provosere like mye der 
hvor konfesjonene stort sett enes, i kristologien? Dette er interessant å ta 
med seg inn i vurderingen av de kristologiske tekstene i NT i NO78, der 
Aalen var formann i oversettelsesutvalget for NT. 


fordi de er et ledd i selve kristendomsundervisningen. De er et pedagogisk virkemiddel. Hvilket 
lar seg høre. Men når det pedagogiske siktet utvides til også å gjelde den konfesjonelle overbe- 
visning, da lar det seg ikke høre mer. [...] Dette er prinsipielt anti-eukumenisk. Og det er endog 
meget hensynsløst. Hva skal nå de ikke-lutheranske samfunn gjøre?» (uth. i orig.). 

NO78 


Planen for denne oversettelsen lå klar allerede mot slutten av 1956, og 
arbeidet var i utgangspunktet klart til å begynne. Arbeidet med Det nye 
testamente og UO var allerede i gang, og det var besluttet at man skulle 
begynne med enkelte skrifter i Det gamle testamente. 


Bakgrunn 


Kirkebibelen NO78 ble den siste delen av Berggravs visjon om et arbeid i 
to faser. I motsetning til UO skulle den kommende kirkebibelen overset- 
tes «fra grunnteksten av». Etter vedtak på landsstyrets møte i 1954 ble det 
bestemt å gå i gang med en oversettelse av en kirkebibel, og det ble opp- 
nevnt en prinsippkomité*” bestående av sentralstyrets medlemmer, som 
skulle utlegge prinsippene for den nye oversettelsen.” 6. mai 1955 holdt 
prinsippkomitéen sitt konstituerende møte, og begynte med arbeidet om 
å utforme de tekniske og teologiske prinsippene for en oversettelse fra 
grunnspråkene. 

Landsstyret for Det Norske Bibelselskap besluttet i november 1956 å 
gå i gang med arbeidet med en ny oversettelse av Bibelen til begge mål- 
former, foreløpig som en prøveoversettelse av Genesis, Salmene og Jesaja. 
Prinsippkomitéens innstilling ble også vedtatt, og man kunne nå inn- 
lede det konkrete arbeidet med å lage den nye bibeloversettelsen. På 


82 Maikke forveksles med «kontrollkomitéen» i Ungdomsoversettelsen, selv om Aalen og Dahl var 
med begge steder. 

83 Bibelselskapet angir medlemmene i en uttalelse fra landsstyret: «Biskopene Berggrav og Smemo, 
professorene N. A. Dahl, S. Aalen og Olaf Moe, domprost J. Ø. Dietrichson, sokneprest L. J. 
Danbolt, pastor C. Bonnevie-Svendsen, kontorsjef Leif Eriksen, økonomisjef N. P. Wedege og 
pastor Alf Hauge, og av de særskilt oppnevnte: professorene D. A. Seip og S. Mowinckel, sokne- 
prest J. Mannsåker, dr.philos. V. Skard og magister Finn Jor.» BS, 001/1-2. 

sentralstyremøtet 21. mars 1957 ble det vedtatt at Oddmund Hjelde skulle 
ansettes for å arbeide med prøveoversettelsene av GT. 


Oversettelsesteamet 


Siden hovedarbeidet med mine utvalgte tekster hovedsakelig ble gjort i 
tidsrommet 1968-1978, avgrenser jeg meg her til å beskrive oversetter- 
teamet for denne aktuelle perioden. Fra og med 1968 var arbeidet fordelt 
på to oversettelsesutvalg, med Magne Sæbø som leder for GT-seksjo- 
nen og Sverre Aalen som leder i NT-seksjonen. Oddmund Hjelde var 
ansatt som fast oversetter og ankermann for GT-oversettelsen i perioden 
1971-78. Dagfinn Rian var oversetter, delvis på deltid, delvis på fulltid, i 
perioden 1970-78. Ole Christian Kvarme var også med som deltidsenga- 
sjert oversetter. På nynorsksiden var Ole Øverland Gjerde fast oversetter 
1960-68 og 1972-77. 

Ved siden av Sverre Aalen pa Det nye testamente ble Johannes Ulltveit- 
Moe den første primæroversetteren i perioden 1968-71. Siden ble Bjørn 
Sandvik trukket inn som fast oversetter i perioden 1970-75. Åge Holter 
og Martin Synnes var også med som deltidsengasjerte oversettere. Odd- 
mund Hjelde var fulltidsansatt i Bibelselskapet, og deltok også i NT-sek- 
sjonen en stund.** Ankermannen på nynorsksiden var Olav Farestveit, 
deltidsengasjert 1972-75. Inge Mannsåker og Ingolf Kvamen var også 
inne på nynorsksiden. Stilistene var Ingard Hauge, Bernt Fossestøl, Jarle 
Bondevik og Bjarne Berulfsen. I tillegg til dette hadde man forskjellige 
faglige konsulenter. Det lyktes aldri Bibelselskapet å knytte til seg noen 
skjønnlitterære forfattere, men så var heller ikke innsatsen for å få det til 
den største. 

Sist, men ikke minst, må Jacob Jervell nevnes. Jervell oversatte Apost- 
lenes gjerninger og deltok i oversettelsesarbeidet som OU-medlem fra 
1968, men trakk seg siden fra OU i 1972. Likevel deltok han som med- 
lem i sentralstyret og som konsulent. Konsulentarbeidet innebar at han 
gav respons på oversettelsesutkastene uten at han deltok på OU-møtene. 


84 [et notat til sentralstyret 30.4.1974 skriver han: «Siden september 1973 har jeg ikke vært med på 
møter i den nytestamentlige seksjon av Oversettelsesutvalget.» BS, 079/6-1-3. 

Årsakene til at Jervell trakk seg, var flere. I et brev til Bibelselskapets sen- 
tralstyre 24. mars 1972 foreslo Jervell at de opprettet to oversettelsesut- 
valg for Det nye testamente.” Interessant nok foreslår han Aalen og seg 
selv i hvert sitt utvalg. En av grunnene til dette er blant annet forskjellige 
syn på teologi: «Det har vist seg at samarbeidet i utvalget gradvis er blitt 
dårligere. Årsakene til dette er flere. En av dem er ulike syn på språk, 
oversettelsesarbeide og teologi.»** Utfordringene var først og fremst mel- 
lom Jervell og Aalen. I en annen korrespondanse samme dag kommer det 
også frem at konfliktene oppstod særlig om de paulinske brev, hvor Jer- 
vell nevner at han «for år tilbake spådde at konfliktene ville komme når 
de paulinske brev sto på dagsorden. Det har ikke slått feil».” Jervell satte 
sitt forslag om to utvalg som et ultimatum for sentralstyret: 


Hvis sentralstyret ikke mener det er riktig å oppnevne to utvalg, ber jeg om å 
bli fritatt fra det regulære arbeide i oversettelsesutvalget. Jeg kunne gjøre nytte 
for meg den tid jeg har igjen som medlem av sentralstyret ved å gjøre en del 


oversettelsesarbeide samt være konsulent.** 


Da sentralstyret besluttet å beholde kun ett utvalg, var Jervell ute av OU, 
men fungerte delvis som konsulent for arbeidet og som medlem av sen- 
tralstyret. I 1978 trakk han seg også fra disse vervene etter konflikten om 
Filadelfiaforlagets studiebibel, som trykket Bibelselskapets oversettelse 
uten godkjenning. Dette førte også til en del strid internt i Bibelselskapet, 
og Jervell var ute av Bibelselskapet for godt. Dette var den offisielle grun- 
nen til at han trakk seg fra Bibelselskapets arbeid. I en korrespondanse 
fra denne striden kommer det før øvrig frem at han i «i flere år på rad 
nominelt og for syns skyld er oppnevnt som medlem av OU». Dette betyr 
at selv om Jervell var ute av OU, har han formelt sett stått som medlem, 
antakelig for at konflikten ikke skulle komme ut i media og skape splid 
om den nye oversettelsen. I forbindelse med utarbeidelsen av hans egen 
oversettelse av evangeliene forteller Jervell at han trakk seg i protest mot 


85 RA, PA-1345/D0006/0002. 
86 RA, PA-1345/D0006/0002. 
87 RA, PA-1345/D0006/0002. 
88 RA, PA-1345/D0006/0002. 
89 RA, PA-1345/D0058/0003. 

tendensen i NO78. Ifølge ham har ordene i grunnteksten i seg en større 
tvetydighet enn det som kom frem i NO78: «De har i seg et mye sterkere 
og mer mangfoldig innhold enn det som er gjengitt i vår offisielle over- 
settelse. Men hva man har valgt? Jo, man har gått ut fra sin egen kirkelige 
bekjennelse, og oversatt etter det som konfesjonelt har vært riktig.»°° Det 
at Jervell var ute av arbeidet allerede i 1972, førte naturligvis til at Sverre 
Aalen fikk enda større innflytelse over eksegesen som lå til grunn for 
oversettelsen av Det nye testamente i NO78. 


Profil og prinsipper 


Prinsippkomitéen 

I 1955 hadde Bibelselskapets landsstyre bemyndiget sentralstyret til å 
utforme retningslinjer for den kommende oversettelsen.” Spørsmålene 
var blant andre: (1) Skal det være en ny oversettelse fra grunnteksten eller 
bare en språklig revisjon? (2) Hvilket tekstapparat skal legges til grunn, 
og hvilke prinsipper skal fastsettes for tekstvarianter og avsnitt som i 
alminnelighet anses som senere tilføyelser? (3) I hvilken grad skal eksege- 
sen stå fritt i forhold til oversettelsene av 1930 og 1938? (4) Skal det legges 
vekt på størst mulig nøyaktighet i gjengivelsen av grunnteksten, eller skal 
hensynet til et godt og lett forståelig norsk ha prioritet?” Prinsippkomi- 
téen, som var nedsatt for å ta stilling til disse spørsmålene, leverte sin 
innstilling i oktober 1956, og i november gav Bibelselskapets landsstyre 
sin tilslutning til den. Innstillingen ble aldri publisert i sin helhet. Det 
var bare den delen som hadde særlig teologisk relevans, som til slutt ble 
publisert i 1957 i TTK og NTT.” 


90 Intervju med Jacob Jervell i forbindelse med hans egen oversettelse av evangeliene. «Om boka Je- 
sus: evangeliene etter Markus, Matteus, Lukas og Johannes», Bokklubben, 3. august 2004, http:// 
www.bokklubben.no/SamboWeb/produkt.do?produktId=135756. 

91 — Sentralstyrets protokoll 28.2.1955. RA, PA-1345/Dooo1. 

92 Det Norske Bibelselskap, «De teologiske prinsipper for ny bibeloversettelse: Prinsippkomitéens 
innstilling», NTT 58, nr. 3 (1957): 151-52. 

93 Det Norske Bibelselskap, «De teologiske prinsipper for ny bibeloversettelse», 151-71; Det Norske 
Bibelselskap, «Om prinsippene for en ny bibeloversettelse», TTK 28, nr. 1 (1957): 1-17. 

Det første som slår en når en leser den publiserte innstillingen, er hvor 
ofte kontinuiteten med NO04/30 fremmes som et avgjørende prinsipp. 
Prinsipperklæringen tar likevel mange store steg bort fra NO04/30-over- 
settelsen, både når det gjelder oversettelsesmetode, der man hovedsake- 
lig går inn for en idiomatisk oversettelsesmetode, og ikke minst på det 
tekstkritiske området, der man ønsket å ta et avgjørende steg bort fra 
textus receptus («den mottatte tekst»). Til tross for disse nyskapningene 
var prinsipperklæringen såpass generell og uavklart at det skapte store 
utfordringer for arbeidet. Det ser ut til at en manglende beslutning om 
spørsmål ı (se ovenfor) skapte en usikkerhet som spredte seg videre i 
arbeidet. Denne tvetydigheten og usikkerheten bekreftes også i et møte- 
referat fra komitéen datert 3. oktober 1956 (bare 19 dager før den endelige 
innstillingen var ferdig), der det står: «Under drøftelsene er imidlertid 
følgende alternativ blitt sterkere aktualisert: Enten en helt ny oversettelse 
eller en lempelig revisjon. Velger man helt ny oversettelse, vil det kreve et 
inntrengende og tidskrevende arbeid med tekst- og tolkningsprobleme- 
ne.» Et ekko av dette finner man også i den publiserte erklæringen: «Har 
man tid og krefter, kan man ta på seg et inntrengende og tidskrevende 
arbeide med tekst- og fortolkningsproblemene.»® Her var det også usik- 
kerhet i selskapet om man hadde midler til å utføre det tidkrevende arbei- 
det en nyoversettelse ville innebære. Man hadde heller ikke i tilstrekkelig 
grad fått klarhet i de praktiske konsekvenser av det ene eller andre valget 
(dvs. revisjon eller nyoversettelse). Den offisielle uttalelsen fra erklærin- 
gen ovenfor er, som Sæbø uttrykker, «mildt sagt - en noe overraskende 
uttalelse i det som skal være innstilling og tilråding overfor et styre». 
Når man leser erklæringen, blir man slått av innstillingens til dels vage 
formuleringer og modererende innskudd. I mange tilfeller fremstår prin- 
sippene mer som anbefalinger enn påbud, jf. de mange formuleringene av 
typen «ønsker man», «kunne da», «kan», «bør», «dersom» og «kanskje». 
Innstillingen bærer et klart preg av å være foreløpig. Dette bør nok for- 
stås i sammenheng med det som sies innledningsvis: «En ny bibelover- 
settelse er både teologisk og kirkelig et så stort og viktig foretagende at 


94 BS, 001/1-2. 
95 Det Norske Bibelselskap, «De teologiske prinsipper for ny bibloversettelse», 152. 
96 Sæbø, «Bibeloversettelsen av 1978/85», 14. 

prinsippene i tide bør studeres og eventuelt diskuteres videre.»” Dermed 
skulle man forvente at dette ble diskutert videre, slik at man hadde klare 
prinsipper for den nye oversettelsen. Til tross for erklæringens foreløpige 
karakter og hypotetiske form ser det aldri ut til at dette skjedde.” 

Hvilken faktisk betydning fikk så erklæringen for arbeidet som ledet 
frem til kirkebibelen NO78? At hensynet til erklæringen først og fremst 
var viktig i starten, er beskrevet utførlig av Magne Sæbø i tidligere publi- 
kasjoner.”? I samtale forteller han også at «etter som arbeidet skred frem, 
fikk den [prinsipperklæringen] i grunnen mindre og mindre å si, for vi så 
hvordan tingene skulle være underveis.»'** Tilsvarende er bekreftet i sam- 
taler med Ole Øverland Gjerde, som var i Bibelselskapet i to perioder, og 
som opplevde utviklingen i arbeidet.'* Også Bjørn Sandvik, som kom inn 
i 1970, gir en tilsvarende beskrivelse på spørsmål om hvilken betydning 
prinsipperklæringen fikk for NO78: 


Ja, den lå vel sånn i lufta. Sånn som jeg opplevde det, og jeg kom jo inn i 1970, 
så kan jeg ikke erindre at vi brydde oss noe særlig om den, for [Bibelselskapets 
generalsekretær] Mathisen var jo tøff og sendte oss på kurs innenfor United 
Bible Society. [...] Martin Synnes og jeg ble sendt til kurs i Halle i Øst-Tyskland, 
hvor vi hadde Eugene A. Nida som foreleser. Johannes Ulltveit-Moe, som hadde 
begynt med synoptikerne et par år før jeg kom, han hadde også vært på et tils- 
varende kurs. Så jeg tror vi kan si det slik at den erklæringen var så generell at 


den kokte vel bort, og vi måtte ta avgjørelser uavhengig av det.” 


97 Det Norske Bibelselskap, «De teologiske prinsipper for ny bibeloversettelse», 152. 

98 Jf. også Sæbø, «Bibeloversettelsen av 1978/85», 14. Bjorn Sandvik (telefonsamtale 1.10.13) og Ole 
Øverland Gjerde (telefonsamtale 23.10.13), oversettere på henholdsvis NT- og GT-siden, bekref- 
ter også at det aldri ble arbeidet videre med denne erklæringen. 

99 Sæbø, «Bibeloversettelsen av 1978/85», 19. 

100 Telefonsamtale 27.11.13. 

101 Telefonsamtale 23.10.13. 

102 Telefonsamtale 1.10.13. Sandviks ord om at prinsippene var så generelle, ligner hans ord om prin- 
sipperklæringen i et skriv til landsstyremøtet 20.3.1972: «Det må understrekes at disse prinsippe- 
ne bærer tydelig preg av at de er skrevet før en kom ordentlig i gang med oversettelsesarbeidet. 
Under «ad. punkt » s. 152f. i særtrykket, lar en f.eks. spørsmålet om revisjon av NO og/eller 
ny-oversettelse stå åpent. Dette er etter mitt skjønn et punkt som ofte oversees. Når en senere 
har tatt standpunkt for ny-oversettelse, må det være klart at det får konsekvenser for en del av 
punktene i «prinsippene.» RA, PA-1345/D0004. 

Ovenfor knytter Sandvik nedtoningen av prinsipperklæringen 
sammen med det faktum at de ble kurset i Nidas oversettelsesmetode. 
I flere samtaler har Sandvik fremhevet flere trekk ved Nidas oversettel- 
sesmetode. Prinsipperklæringen ble aldri nevnt videre, med mindre jeg 
spurte om den. Ole Øverland Gjerde viser utelukkende til Nida på spørs- 
mål om hvilke prinsipper de forholdt seg til da de oversatte." 

Fokuset på Nidas oversettelsesprogram må også ses i sammenheng 
med hans besøk hos Bibelselskapet i 1967, som ser ut til å ha gitt arbeidet 
en ny vending. 1968 ble et forløsende år for oversettelsesarbeidet, og det 
skjøt særlig fart fra dette året og fremover etter flere effektiviseringstiltak 
fra Mathisen. Sæbø nevner at det var først i 1968 «det kunne tales om et 
skikkelig oversettermiljø i Bibelselskapet», og nevner også Nidas besøk 
i samme sammenheng.'** Mathisen skrev til Nida (11.12.67) etter hans 
besøk: «We got so much more out of your visit than we dared to hope for. 
[...] You were able to focus our problems in a better way than we have 
been able to do and you gave us also some additional headache.»' Nida 
sendte også flere bøker om bibeloversettelsesteori i etterkant av sitt besøk. 
30. oktober 1968 gjorde Mathisen Nida og Tabers bok The Theory and 
Practice of Translation’® til obligatorisk lesning for oversetterne.107 Fra 
dette tidspunkt kan det virke som at Nidas oversettelsesteori satte den 
generelle og vage prinsipperklæringen i skyggen. 

Konsekvensene av denne vendingen var flere. For det første førte det 
til at forholdet til NO04/30 (og dermed til bibeltradisjonen) ble svek- 
ket. Kontinuiteten med NO04/30 var gjennomgående fremhevet som 
et avgjørende prinsipp i prinsipperklæringen.'** Sæbø erkjenner også at 
«når man sammenligner 1978/85-utgaven med prinsippene fra 1956, vil 


103 Telefonsamtale 23.10.13. 

104 Sæbø, «Bibeloversettelsen av 1978/85», 15. 

105 BS, 008/3-4-3. 

106 Eugene A. Nida og Charles R. Taber, The Theory and Practice of Translation. Helps for Transla- 
tors 8. (London: United Bible Societies, 1969). 

107 BS, 083/6-6-3-1. 

108 Det første som slår en når en leser den publiserte innstillingen, er hvor ofte kontinuiteten med 
1930-oversettelsen fremmes som et avgjørende prinsipp. Prinsipperklæringen tar likevel mange 
store steg bort fra 1904/30-oversettelsen på flere hold: både når det gjelder oversettelsesmetode 
og ikke minst på det tekstkritiske området. Selv om man går inn for nyskapning, blir dette holdt 
klart «i tøylene» av bibeltradisjonen fra NOo4/30. Som det ofte er i arbeidet med nye bibelover- 
settelser, er det også her en klar spenning mellom nyskapning og bibeltradisjon. 

man med storre eller mindre rett kunne konstatere at kontinuiteten med 
1930/38-oversettelsen er noe svakere enn forutsatt — eller forventet».'* 
Når det gjelder årsaken til dette, peker Sæbø på at det delvis kunne for- 
klares ved at prinsippene var vage, men at et annet forhold utvilsomt var 
mer avgjørende, og det var fremveksten av Eugene Nidas oversettelses- 
program."* Selv om prinsipperklæringen hovedsakelig gikk inn for en 
idiomatisk oversettelsesmetode, var Nidas teori utvilsomt mer rendyrket 
i sin form." Prinsipperklæringen hadde blant annet foreskrevet en kon- 
kordant oversettelse av bestemte deler av Bibelen: «§ 2. I de sentrale ting 
kan tekstens mening og budskap bare uttrykkes med Bibelens egne ord», 
og særlig 


begreper som har teologisk og religiøst gehalt som er uttrykk for bibelsk forstå- 
else av Gud, verden og mennesket i deres innbyrdes forhold, og som er bærere 
av rikt assosiasjonsinnhold, kan ikke uten vesentlig tap erstattes av andre; for 


deres vedkommende bør derfor en konkordant metode tilstrebes.!? 


Sandvik og Gjerde forteller at man gikk bort fra dette og andre tilsva- 
rende prinsipper som foreskrev en konkordant oversettelsesmetode." 


109 Magne Sæbø, ««En bro fra liv til liv»: Om den norske bibeloversettelses bakgrunn og særpreg», i 
Ivar Asheim et al. (red.), Det levende ordet: Festskrift til professor, dr.theol. Åge Holter 19. januar 
1989 (Oslo: Universitetsforlaget, 1989), 10. Jf. også Magne Sæbø, «The Norwegian Bible Transla- 
tion of 1978/85: What Have We Learned?», BT 39, nr. 3 (1989): 315: «[T]he relationship between 
the Principles of 1956 and the final translation of 1978/85 is problematic. The continuity which 
the new translation was supposed to have with the Bible of 1930/38 is not as strong as one might 
have been expected.» Dagfinn Rian, oversetter for GT, bekrefter også at «kontinuiteten med de 
reviderte oversettelsene av 1930 og 1938 er nok blitt mindre enn prinsippene av 1956 hadde forut- 
satt. Dette skyldes ingen bevisst sabotasje, men snarere det forhold at en rekke problemstillinger 
blir tydeligere og må avklares på nytt under det praktiske arbeidet med bibelteksten. En var nok 
underveis, på alle nivåer i Bibelselskapet, klar over at en på enkelte punkter beveget seg et stykke 
bort fra prinsippene.» Rian, «Norske bibeloversettelser», 30. 

uo ‘Jf. Sæbø, «En bro fra liv til liv»», 10-11. 

u1 Denne rendyrkede idiomatiske metoden har utvilsomt også spilt inn for kontinuiteten med 
1930-oversettelsen. En naturlig følge dersom man tar sikte på å lage en meningsoversettelse er, 
som prinsipperklæringen selv bekrefter, at «kravene til omhyggelig eksegese av grunnteksten 
øker i samme grad som man tar sikte på «meningsoversettelse»». Det Norske Bibelselskap, «De 
teologiske prinsipper for ny bibeloversettelse», 166. 

12 Ibid., 167. 

113 Sandvik (telefonsamtale 1.10.13); Gjerde (telefonsamtale 9.1.14). Blant annet understrekes det i 
prinsipperklæringen at «ved «kjernesteder», kjente og religiøst og teologisk viktige tekster bør 
eksegetiske endringer innskrenkes til det strengt nødvendige, mens man må kunne stå friere 
ved gjengivelsen av rent episke stykker o.1.». Det Norske Bibelselskap, «De teologiske prinsipper 
for ny bibeloversettelse», 166. Gjerde forteller at man til slutt gikk bort ifra dette prinsippet: «Me 

Som vi skal se, var det også flere motsetninger mellom prinsipperklærin- 
gen og Nidas oversettelsesprogram, ikke minst på følgende punkt: 


[B]ruken av parafraserende omskrivning [bør] i egentlig forstand mest mulig 
unngås, likeså tilføyelse av klargjørende ord. [...] Det må gjelde som en almen 
regel at oversettelsen ikke skal være klarere enn grunnteksten var for sin tids 
lesere. (Her sees da bort fra steder hvor grunnteksten er korrupt). At overset- 
telsen av et vers er tvetydig og gir rom for to eller flere forståelser, er ingen feil, 
såsant det samme gjelder grunnteksten, men tvert om det riktige når det kan 


gjennomføres på en naturlig mate.’ 


Motsetningen til Nida er stor. Prinsipperklæringen forutsetter også her 
en langt mer moderat bruk av det idiomatiske prinsippet enn Nidas over- 
settelsesprogram. Prinsipperklæringen viser gjennomgående en langt 
mer fremmedgjørende oversettelsesstrategi enn Nidas program, der den 
hjemliggjørende strategien dominerer totalt. 

Det mest presise å si om forholdet mellom de to strategiene er nok at 
Nidas oversettelsesteori avløste prinsipperklæringen som den viktigste vei- 
ledningen til det faktiske arbeidet, uten at prinsipperklæringen ble skjøvet 
helt til side, fordi det tross alt var flere berøringspunkter mellom dem. 


Oversettelsesmetode 

I de opprinnelige retningslinjene for NO78 (prinsipperklæringen) ble det 
presisert at «oversettelsen skal være nøyaktig; men den nøyaktighet som 
skal tilstrebes, er i første rekke en nøyaktig gjengivelse av tekstens mening 
og budskap». Det punktet skulle bli betydelig mer systematisert da man 
begynte å forholde seg til Eugene Nidas oversettelsesprogram. Flere av 
oversetterne hadde vært på kurs med Nida i Tyskland i august 1968. Nidas 
bok The Theory and Practice of Translation, som ble gjort til obligatorisk 
lesning for oversetterne, var en naturlig fortsettelse av Nidas tidligere 


fann ut at me kunne ikkje drive ein måte omsetjing av nokre kjerneord, og så ei anna omsetjing 
av resten. [...] Så me gjekk til ein viss grad bort ifrå prinsippet som vart utarbeida og over til 
vanlig omsetting. Så også kjerneorda vart omsette moderne.» Telefonsamtale 9.1.14. 

114 Ibid., 168. 

115 Ibid., 166. 

bok Toward a Science of Translating."* Nida arbeidet for The American 
Bible Society og bygget her pa sin erfaring fra feltarbeid i Latin-Amer- 
ika, Asia og Afrika, men boken bygget ogsa pa innsikter fra lingvistikk, 
antropologi og psykologi. I boken The Theory and Practice of Translation 
lanserer Nida og Taber «a new concept of translating», og skiller mellom 
«the old focus» og «the new focus»: 


The older focus in translating was the form of the message, and translators took 
particular delight in being able to reproduce stylistic specialties, e.g. rhythms, 
rhymes, plays on words, chiasmus, parallelism, and unusual grammatical stru- 
ctures. The new focus, however, has shifted from the form of the message to the 
response of the receptor. Therefore, what one must determine is the response of 
the receptor to the translated message. This response must then be compared 
with the way in which the original receptors presumably reacted to the message 


when it was given in its original setting.” 


Her er det sterkt fokus pa mottakeren («the receptor»), og dermed ogsa 
pa mottakerspraket. Ikke minst viser det den pragmatiske siden i denne 
teorien, der vekten ligger pa sprakets virkning pa mottakeren. Et kritisk 
spørsmål er om man kan vite hvordan de opprinnelige tilhørerne «anta- 
kelig» hadde reagert på budskapet. Ikke minst åpnes det for subjektive 
og kontekstuelt betingede vurderinger i oversetterens hender. Vil ikke 
moderne og antikke lesere sannsynligvis reagere forskjellig på ett og 
samme budskap?" J. B. Phillips engelske oversettelse har tatt Nidas prin- 
sipper ut i praksis, noe Nida applauderer: «In Romans 16:16 he quite natu- 
rally translates «greet one another with a holy kiss» as «give one another 
a hearty handshake all around.»”” Eksempelet viser hvor fri gjengivel- 
sen kunne bli. Her mister man for ovrig aspektet med at et «hellig kyss» 
sannsynligvis var en symbolsk del av nattverdhandlingen.”* Eksempelet 


116 Nida og Taber, The Theory and Practice of Translation, vii. 

17 Ibid.,1. 

118 Aschim betviler også vitenskapeligheten på dette punktet i Nidas teori. Aschim, Bibelen 3.0, 259. 
Se for øvrig Kirsten Hartvigsens studie, som berører denne tematikken: Kirsten Marie Hartvig- 
sen, Prepare the Way of the Lord: Towards a Cognitive Poetic Analysis of Audience Involvement 
with Characters and Events in the Markan World (Berlin: Walter de Gruyter, 2012). 

ug Nida, Toward a Science of Translating: With Special Reference to Principles and Procedures Invol- 
ved in Bible Translating (Leiden: Brill, 1964), 160. 

120 Jf. også 1 Apol. 65,2. 

illustrerer også den hjemliggjørende dominansen i Nidas teori, ved at det 
fremmedgjørende elementet «hellig kyss» erstattes med referanse til en 
praksis («handshake») som er vanlig i den vestlige mottakerkulturen. 

Nidas oversettelsesmetode kalles ofte «dynamisk ekvivalens», noe som 
kan knyttes til hans normative definisjon av oversettelse: «Translating 
consists in reproducing in the receptor language the closest natural equ- 
ivalent of the source-language message, first in terms of meaning and 
secondly in terms of style.» Oversettelsen skal reprodusere den nær- 
meste naturlige ekvivalenten, et likeverdig ord eller uttrykk som har 
samme mening og virkning i mottakerspråket og mottakerkulturen.’* 
For å bevare tekstens mening må budskapets form endres: «To preserve 
the content of the message the form must be changed.» Stil er likevel 
viktig for Nida, men mening er viktigere.”* Hovedprioriteten for overset- 
telsen er at mottakeren forstår budskapet tydelig. Spørsmålet «Er dette en 
riktig oversettelse?» må, ifølge Nida 


be answered in terms of another question, namely: For whom? Correctness 
must be determined by the extent to which the average reader for which a trans- 
lation is intended will be likely to understand it correctly. [...] In other words, 
we are not content merely to translate so that the average receptor is likely to 
understand the message; rather we aim to make certain that such a person is 


very unlikely to misunderstand it.'”° 


Utsagnet forutsetter at man kan finne en klar og entydig mening i teksten. 
Nar dette da skal overfores til mottakerspraket, er det szerdeles viktig at 
mottakeren forstar budskapet «riktig» og ikke «misforstar» det. Kritik- 
ken mot Nidas teori har vært at «mening» er hentet fra en tradisjonell 


121 Nida og Taber, The Theory and Practice of Translation, 12. 

122 Nida advarer mot å finne ekvivalenter, likeverdige ord, som bygger på en kulturell reproduksjon 
og nedvurdering av kulturelle perspektivet i Bibelen, f.eks. der «demon-possessed» blir oversatt 
som «mentally distressed». Ibid., 13. 

123 Ibid., 5. 

124 «Though style is secondary to content, it is nevertheless important. One should not translate 
poetry as though it were prose, nor expository material as though it were straight narrative. For 
example, the fast-moving, brisk style of Mark is quite different from the much more polished and 
structured style of Luke.» Ibid., 13. 

125 Ibid.,1. 

kristen dogmatikk, som blir det styrende prinsippet («troens regel»)° 
som gir det korrekte meningsinnholdet. Rett forståelse og misforståelse 
(jf. sitatet ovenfor) blir dermed definert gjennom kristendommens kano- 
niserte dogmatikk.” 

En viktig forutsetning for Nidas teori er at de bibelske forfatterne for- 
ventet å bli forstått: «If we assume that the writers of the Bible expected 
to be understood, we should also assume that they intended one meaning 
and not several.» Nida erkjenner riktignok at en setning med hensikt 
kan være tvetydig, og anbefaler da at oversetteren velger én mening og 
plasserer alternativet eller alternativene i en note. Spørsmålet er likevel 
om Nidas anmodninger om å unngå misforståelse kan føre til at overset- 
teren visker ut tekstens tvetydighet. Sitatet ovenfor er også illustrerende 
for hans tenkemåte. Utsagnet forutsetter at oversetteren velger én ekspli- 
sitt fortolkning av tekstens tvetydighet som oversettelse, og plasserer en 
alternativ tolkning i fotnoten. Det ser aldri ut til å være noe alternativ 
for Nida å velge en tvetydig formulering som oversettelse, så den kan gi 
opphav til flere fortolkninger. 


Paratekst 


Det at Bibelselskapet var medlem av United Bible Societies, innebar en 
del forpliktelser i forbindelse med paratekstens profil. Da UBS ble opprett 
i 1946, ble den økumeniske profilen til det tidligere dominerende britiske 
bibelselskapet (British and Foreign Bible Society, heretter BFBS) videre- 
ført, og dette gjaldt også for bruk av paratekst. Regelen var her at alle 
bibelutgaver skulle være uten noter og kommentarer - «without notes 


126 «Troens regel» kan beskrives som «the sum of the truth about God, man, and the world, a sum 
that can be expressed in different ways, but that nevertheless is ever the same and that was pas- 
sed on by the apostles to the Church». John Kaufman, «Becoming Divine, Becoming Human: 
Deification Themes in Irenaeus of Lyons» (Oslo: MF Norwegian School of Theology, 2009), 66. 

127 Kritikken kommer særlig fra Venuti: «Nidas concept of dynamic equivalence in Bible translation 
goes hand in hand with an evangelical zeal that seeks to impose on English-language readers a 
specific dialect of English as well as a distinctly Christian understanding of the Bible». Venuti, 
The Translator’ Invisibility, 23. 

128 Nida og Taber, The Theory and Practice of Translation, 7. 

129 Seibid., 7-8. 

and comments». Hensikten med dette prinsippet var å tjene bibelsel- 
skap globalt, samtidig som det ville forhindre dogmatiske kontroverser, 
som lett kunne oppstå rundt konfesjonelle kommentarer i bibelutgave- 
ne.” Striden om de konfesjonelle notene i UO demonstrerer nettopp 
dette, da Bibelselskapet brøt retningslinjene de var forpliktet på gjennom 
UBS, og presiserte et luthersk dapssyn i parateksten.”* Bibelselskapet 
høstet også mye kritikk for parateksten i Utvalg66,” noe som kan ha 
skapt en sterkere bevissthet om det potensielt problematiske aspektet ved 
parateksten. Dette gjorde at man utarbeidet tydelige retningslinjer for 
notene i NO78, der det blant annet heter at notene «skal være så korte 
som mulig», og at de «skal søke å unngå å nevne, og ikke inneholde, dog- 
matiske tolkninger eller andre kontroversielle spørsmål». Også nar det 
gjaldt kryssreferansene, var det en bevissthet om at de ikke måtte være av 
dogmatisk karakter.” Det er ikke mulig å spore noen klare retningslinjer 
for overskriftene, men Sandvik forteller at de «prøvde å finne et hoved- 
ord i tekstavsnittet som vi så kunne «flytte opp» og bruke som overskrift. 
Overskriftene skulle ikke inneholde fortolkning eller tilleggs-komponen- 
ter, men gjerne nye, upåaktede enkeltheter. Eksempler: Luk 8,1: «Kvinner 
som fulgte Jesus»; Luk 9,51: Jesus og samaritanene»; Rom 6,12: I tjeneste 
for Gud»».6 

På grunn av kontroversene fra Ungdomsoversettelsen var bevissthe- 
ten om det kontroversielle aspektet ved notene og krysshenvisningene 
tydelig til stede i retningslinjene for NO78. Ungdomsoversettelsens over- 
skrifter ble i mindre grad i mindre grad problematisert enn notene og 
krysshenvisningene. Dette kan være en forklaring på hvorfor det ikke 
er mulig å finne noen retningslinjer for dem i utarbeidelsen av NO78.*” 


130 Bøe og Holmås ser ikke ut til å ha kjennskap til disse prinsippene når de beskriver «noter og 
utstyr» i NO78. Bøe og Holmås, Når Ordet blir norsk, 154-55. 

131 David G. Burke, «Text and Context», UBS Bulletin nr. 194/195 (2002): 299-332. 

132 Beckmann, «Noter til gjenfødelse», 391-415. 

133 Se f.eks. Bøe og Holmås, Når Ordet blir norsk, 138-43. 

134 BS, 082/6-6-1-1. 

135 Dette kommer frem i et skriv der man drøftet de endelige kryssreferansene for NO78: «Noen av 
henvisningene som NT/85 har overtatt fra Ungdomsoversettelsen og som er av utpreget eksege- 
tisk/dogmatisk karakter, er ikke tatt med.» BS, 014/4-1-8-1. 

136 Korrespondanse 9.9.16. 

137 Man kan likevel regne med at de forholdt seg til Robert G. Bratcher, Section Headings and Refe- 
rence System for the Bible. Part 1: Section Headings for the Old Testament. Part 2: Section Headings 

Forbudet mot kapittelsummarier kom i 1956. Overskrifter var nytt fra og 
med Ungdomsoversettelsen, og NO78 videreførte mange av overskriftene 
herfra. 


Andre prinsipper og hensyn 

Et annet viktig hensyn var at den nye oversettelsen skulle sikre at «bibel- 
oversettelsen skal ha et slikt stilpreg at den egner seg til å bli lest høyt, 
og også til å bli lest høyt i gudstjenesten». Det var også personalunion 
mellom Den norske kirkes liturgikommisjon og Bibelselskapet, da for- 
mannen i landsstyret (Oslo-biskop) var formann i Liturgikommisjonen. 
Oversetter Sandvik fungerte også som sekretær i Liturgikommisjonen. 
Båndene mellom Bibelselskapet og Den norske kirke var derfor nære, og 
Bibelselskapet måtte særlig ta hensyn til liturgiske tekster. Som vi skal 
se, blir dette særlig aktuelt i oversettelsen av ordet monogenés, som i 
NO04/30 ble oversatt til «enbåren». 


Forholdet til virkningshistorien 
På spørsmålet om man oversatte tekstene i GT ut fra deres historiske opp- 
rinnelige kontekst, og/eller om man tok hensyn til tekstenes virknings- 
historie og «kirkens lære om Kristus», svarer Magne Sæbø, som ledet 
oversettelsesutvalget i GT i NO78, følgende: 


Oversettelsesarbeidet i Bibelselskapet på 50-, 60- og 70-tallet ble strengt gjen- 
nomført ut fra den hebraiske resp. greske grunnteksten i sin historisk best be- 
lagte form og ikke i lys av disse teksters senere virkningshistorie, det vil si at 
oversettelsen skjedde på grunnlag av de vitenskapelige tekstutgavene fra Bibel- 


selskapet i Stuttgart (Biblia Hebraica, 3.utg. ved Kittel, senere Stuttgartensia, 


for the New Testament. Part 3: Short Bible Reference System, Helps for Translators 4 (London: 
United Bible Societies, 1961). Bratchers bok er nevnt i retningslinjene for noter og krysshenvis- 
ninger, og det er naturlig å tenke seg at Bibelselskapet også forholdt seg til den aktuelle utgivelsen 
fra UBS, organisasjonen som Bibelselskapet var en del av. 

138 Burke, «Text and Context», 305. 

139 Det Norske Bibelselskap, «De teologiske prinsipper for ny bibeloversettelse», 169. 

henholdsvis Novum Testamentum Graece, med deres respektive teksthistoriske 
noter, bl.a. med henvisninger til Septuaginta for GTs vedkommende). 

Dette betyr at man generelt (i Utvalg av GT og for NO 78’s vedkommende) 
ikke oversatte GT i lys av NT (og/eller senere vitnesbyrd, enn si den senere 
«kirkens lære om Kristus»), men ut fra dets egen historiske kontekst. Det kom 
imidlertid ett tilfelle i den nevnte retning (særlig ved Landsstyrets avsluttende 
behandling), og det gjaldt to tekststeder, som en art «signalsteder», nemlig Jes 
7,14 og Matt 1,23 som siterer Jes-stedet. Problemet er imidlertid at Matt 1,23, 
med parthenos i sitt direkte sitat fra Jes 7, gjengir LXXs form av Jes 7,14 som, 
ulik andre gamle greske vitner, nettopp har parthenos som uttrykker kvinnens 
virginitet, mens Jes-stedets hebr. grunntekst sier almah som både kan bety ung 
kvinne, nøytralt, og jomfru (som NO 30 har) og gift kvinne (jfr. note til Jes 7,14 
i NO 78 [...] Med denne tilnærmingen av en flertydig GT-tekst til NTs ordlyd 
i GT-sitatet i Matt 1,23 kan man vel si at NO 78 indirekte, via NT, uttrykker en 


viss tilnærming til «kirkens lære om Kristus».'“° 


Med nevnte unntak mener altså Sæbø at tekstene ble oversatt i lys av 
sin egen historiske kontekst. Dagfinn Rian, på den annen side, husker 
ingen konkret debatt om relasjonen til det historiske, men forteller at de 
«ønsket å oversette tekstene på historiske premisser, samtidig som vi jo 
holdt oss til en oversettelsesteori som var preget av kommunikasjons- 
teorien (Nida)».'** Rian mener relasjonen til den historiske konteksten 
«burde vært gjort tydelig rede for». I og med at den historiske arbeids- 
måten dominerte bibelvitenskapen på denne tiden, kan dette ha vært det 
naturlige utgangspunktet for oversetterne. På denne måten kan det ha 
vært en selvfølge for dem at tekstene skulle oversettes ut fra sin historiske 
kontekst, uten at det nødvendigvis ble ropt høyt fra hustakene, men at 
det mer lå som et underliggende premiss for hele arbeidet. Bjørn Sandvik 
gir et svar som drar i denne retningen: «Spørsmålsstillingen var egentlig 
ikke aktuell, så vidt jeg husker. Selvsagt skulle tekstene forstås historisk, 
Paulus ut fra Paulus, Johannes ut fra Johannes.» 


140 Korrespondanse 27.1.14. 
141 Korrespondanse 21.9.16. 
142 Korrespondanse 21.9.16. 
143 Korrespondanse 21.9.16. 

Samtidig var oversetterne klar over at de ikke skulle lage en overset- 
telse lik Mowinckels vitenskapelige utgave. De matte forholde seg til den 
norske bibeltradisjonen. Prinsipperkleringen bandt dem tydelig til dette. 
Men konsekvensen av å følge Nidas program var at bibeltradisjonen ville 
bli svekket. Oversettelsesmetoden la for øvrig opp til at man ville komme 
i kontakt med konfesjonelle spørsmål. Kritikken mot GT-oversettelsen 
i NO78, og særlig fra miljøet rundt Norsk Bibel, var likevel at GT-over- 
settelsen var for lite konfesjonelt kristen. Aktørene brukte selvsagt andre 
ord, og kalte det «brudd på bibeltradisjonen».'* For GI's vedkommende 
gikk kritikken særlig på «tapte messianske profetier», som de selv forstod 
som Kristus-profetier i GT.** Endringene i NO78 ble reversert i NB88, 
som lå så nær NO04/30 at det ble stilt spørsmål ved hvorvidt Norsk Bibel 
ville komme i konflikt med copyright-reglene til NO04/30*” Kritikken 
mot NB88 berører derfor indirekte NO04/30, selv om NB88 delvis også 
gikk andre veier. Magnar Kartveit hevder at NB88 «legg inn ein viss teo- 
logi i tekstane som mange stader er framand for grunnteksta».** Dersom 
Kartveit har rett, betyr det altså at den konkordante NB88 (og indirekte 
NO04/30) legger konfesjonelt betingede føringer i oversettelsen av GT. 
Det er et eksempel på at det ikke ligger noen automatikk i at et konkor- 
dant oversettelsesprinsipp gir en oversettelse som er nær grunnteksten. 
Det er heller ingen automatikk i at idiomatisk oversettelsesmetode vil gi 
en konfesjonelt oppbyggelig lesning. Det at man i GT-oversettelsen av 
NO78 unngikk å følge en del av føringene fra NO04/30, tilsier at overset- 
terne må ha hatt et relativt bevisst forhold til tekstens opphavssituasjon, 
og at det var den som skulle være styrende for oversettelsen. 

Sandvik forteller også at det var opphavssituasjonen som skulle være 
styrende for oversettelsesarbeidet. I debatten om det greske ordet mono- 
genés kan man også utlede et prinsipp om at det er opprinnelsessituasjo- 
nen som skal være styrende. Dette finner man både i Aalens og Sandviks 
argumentasjon (se s. 297-304). 


144 Jf. Ulltveit-Moe (s. 33) og kritikken fra Venuti, The Translator’s Invisibility, 89. 

145 Se debatten rundt Norsk Bibel 88 i Bøe og Holmås, Når Ordet blir norsk, 164-67. 

146 Jf. kapittelet «Tapte messianske profetier», i Thoralf Gilbrant, Hva er skjedd med Bibelen? (Oslo: 
Rex, 1994), 114-84 (kap. 5). 

147 Bøe og Holmås, Når Ordet blir norsk, 166. 

148 Magnar Kartveit, «Mål og makt i Norsk Bibel», Mål og makt 25, nr. 3 (1995): 6-17. 

Men hva er egentlig relasjonen mellom en historisk mening og kir- 
kens tradisjon og dens trosbekjennelser? Her er det relevant å presisere at 
Aalen tidligere hadde vært klar på at han ønsket en bibel som var utlagt 
og fortolket. Som vi så ovenfor, ønsket Aalen her å følge Luther: 


Uten en fortolket Bibel havner vi i en slags «fellesnevner» for de forskjellige 
konfesjoner [...] Det Luther og den lutherske reformasjon ville, var en gjen- 
oppdagelse av Skriftens innhold, et innhold som ikke kan uttrykkes annerledes 
enn i konfesjonenes form. Å gi menneskene Bibelen, er ikke å gi dem en nøytral 


bibelbok, men å gi dem en åpen, forstått Bibel.” 


I sitatet ovenfor ser «gjenoppdagelsen av Skriftens innhold» ut til å 
være ensbetydende med «bekjennelsen», nettopp siden Skriftens inn- 
hold, ifølge Aalen, «ikke kan uttrykkes annerledes enn i konfesjonenes 
form». Dermed: Skriftens innhold harmonerer med bekjennelsen.” Ut 
fra sitatet virker det også tydelig at Aalen ønsket at det konfesjonelle 
skulle spille inn i arbeidet med bibeloversettelse. I arbeidet med prin- 
sipperklæringen var han tydelig pa at han ønsket en (luthersk-)konfesjo- 
nell oversettelse.” I debatten om Ungdomsoversettelsen demonstrerte 
Aalen at han stod for en videre forståelse av begrepet «Skriften alene» 
enn hva enkelte av hans lutherske kritikere gjorde.” For ham betydde 
ikke «Skriften alene» «Bibelen alene». Tvert imot la Aalen vekt på den 
lutherske tradisjonen og det han kaller «bekjennelsen». «Bekjennelsen» 
kan ikke her bety annet enn Den norske kirkes fem bekjennelsesskrifter, 


149 Sverre Aalen, «Finnes det en konfesjonsløs bibellesning?» Prismet (1962): 263-67, 267. 

150 Denne tankegangen er også tydelig i hans implisitte polemikk mot katolisismen, der han hevder 
at de lærer ting som er «i strid med Skriften», selv om «den katolske kirke aldeles ikke er seg 
bevisst å lære noe som er i strid med Skriften». Implisitt ligger det da at lutherdommen ikke er i 
strid med Skriften. Det er for øvrig utenkelig at Aalen så for seg at kristologien i bekjennelsene, 
som lutherdommen har felles med katolisismen og de andre store konfesjonene, skulle være i 
strid med Skriften. Ibid., 264. 

151 Feks. i møtet i prinsippkomitéen 6.5.1955: «I tilknytning til Berggravs eksempel på en uheldig 
konkordant oversettelse: ekklesia (N. T. riksmål) mente han [Aalen] at den lutherske tradisjon 
måtte få lov til å spille inn (congregatio), her som i visse andre tilfeller.» Olaf Moe og Eivind 
Berggrav hadde riktignok innsigelser til dette. BS, 001/1-2; jf. også Aalen, «Finnes det en kon- 
fesjonsløs bibellesning?», 267: «Det Luther og den lutherske reformasjon ville, var en gjenopp- 
dagelse av Skriftens innhold, et innhold som ikke kan uttrykkes annerledes enn i konfesjonens 
form. Å gi menneskene Bibelen, er ikke å gi dem en nøytral bibelbok, men å gi dem en åpen, 
forstått Bibel.» 

152 Se særlig ibid. 

hvorav den apostoliske, nikenske og athanasianske relaterer seg direkte 
til kristologien. Tradisjonen vil derfor kunne spille inn, i trad med 
Aalens onske. Kombinasjonen av Nidas meningsoversettelse og Aalens 
tanker kan ha fort til at «bekjennelsen», og her Den norske kirkes lære, 
ville få nedslag i oversettelsen - som «tekstens mening». Ut fra dette 
perspektivet ville dette antakelig også bli ansett som den «historiske» 
meningen, ettersom bekjennelsen anses å være i harmoni med den his- 
toriske (intenderte) meningen. 


Aalens profilerte kristologi 


Aalen hadde sterk innflytelse på utformingen av kristologien gjennom 
rollen som OU-formann. Han hadde selv profilert seg på en kristologisk 
teori som han kalte en «jahvistisk kristologi». Aalens kristologi relate- 
rer seg direkte til spørsmålet om den kristologiske virkningshistorien, 
ettersom hans teori direkte understøtter kirkens kristologi og ender opp 
med samme resultat, selv om premissene er noe annerledes enn i de kris- 
tologiske debattene i det fjerde og femte århundret. Det er vanskelig å se 
for seg at Aalen anså sin kristologiske teori som noe annet enn tekstens 
historiske mening. 

Aalen mente at svaret på kristologien i Det nye testamente lå i Jesu 
selvbevissthet: «Jesu selvbevissthet åpner seg for oss når vi blir klar over 
at han tillegger seg selv predikater og funksjoner som i G.T. er tillagt og 
forbeholdt Gud selv. Modellen for hans selv- og kallsbevissthet er Guds 
rolle og funksjoner i G.T.»4 I tråd med denne forståelsen kalles Aalens 
kristologi også «den jahvistiske analogi», siden den særlig bygger på ana- 
logien med Gud «i G.T.» som rammeverket for å forstå kristologien i Det 
nye testamente. Bjørn Sandvik, som altså oversatte NT, ser ut til å mene 
at det var konsensus om denne teorien i oversettergruppen. På spørsmål 


153 Sverre Aalen, «Jesu kristologiske selvbevissthet: Et utkast til jahvistisk kristologi», TTK 40, nr. 
1 (1969): 1-18. Også publisert i Sverre Aalen, Guds sønn og Guds rike: Nytestamentlige studier 
(Oslo: Universitetsforlaget, 1973), 271-88. 

154 Aalen, «Jesu kristologiske selvbevissthet», i Sverre Aalen (red.), Guds sønn og Guds rike, 272 (uth. 
i orig.). 

om han kan «huske om kristologi eller dogmatiske spørsmål noen gang 
ble diskutert overhodet», svarer Sandvik: 


BS: Nei, egentlig ikke. Men dette med den jahvistiske analogi lå nok 
under fordi at vi alle var enige. Jeg kan ikke huske at vi hadde noen 
egentlig, det du spør om, en kristologisk gjennomgang, eller «hva 
gjør vi nå» for å bevare det sånn. Jeg tror det lå i lufta. 

MB: Tror du dere hadde samme kristologi? 

BS: Ja, så absolutt.!5 


Svaret er særlig relevant for definisjonen av ideologi som «underforståtte 
antakelser, tros- og verdisystemer» som deles kollektivt av sosiale grup- 
per. Sandviks svar tyder på at oversetterne som kollektiv delte både den 
jahvistiske kristologien og den kirkelige kristologien. Sandvik husker 
også flere tilfeller da de merket Aalens kristologiske forståelse: «Vi følte 
nok det at på visse punkter så hadde han klart for seg at «her må vi være 
klar over at det er en høy selvbevissthet som slår ut, jahvistisk».»'° 

Spørsmålet om virkningshistorie blir ytterligere berørt under neste 
punkt, med konkrete eksempler som indirekte sier noe om hvordan man 
forholder seg til den kristologiske virkningshistorien. 


Målgruppe 

Begrepet «kirkebibelen» er totalt innarbeidet i arkivmaterialet. NO78 var 
først og fremst tenkt som en bruksbibel for Den norske kirke. I Nidas 
oversettelsesprogram er det nær sammenheng mellom utformingen 
av oversettelsen og den intenderte leseren. Spørsmålet Er dette en rik- 
tig oversettelse? må, ifølge Nida, besvares med et annet spørsmål: For 
hvem er dette er riktig oversettelse? Selv om oversetterne var klar over 
mandatet om å lage en oversettelse til bruk i Den norske kirke, kan dette 
fokuset i Nidas program ha skapt et ekstra fokus på hvilke føringer dette 
kan legge for selve utformingen av teksten. Dette var delvis berørt i ret- 
ningslinjene, som var klare på at oversettelsen skulle kunne leses høyt 


155 Intervju 17.10.13. 
156 Telefonsamtale 23.8.13. 

i gudstjenestesammenheng. Disse foringene gikk ogsa ut over det rent 
teoretiske. Bibelselskapets landsstyre bestod i denne perioden av Den 
norske kirkes biskoper. Samtidig var det også et nært samarbeid mellom 
Liturgikommisjonen og Bibelselskapet. Dette nære båndet tilsa at Bibel- 
selskapet ikke kunne formulere bibelteksten uten å tenke på liturgien. 
Med hva med en teologisk tilpasning til mottakernes teologi(er)? Nidas 
program berører ikke teologi eksplisitt. Det ligger likevel implisitt i hele 
hans oversettelsesteori, som både NT-oversetter Ulltveit-Moe og Venuti 
har påpekt (s. 33, 60). 

Hensynet til mottakelse tas eksplisitt opp i en korrespondanse mel- 
lom Jervell og Mathisen fra 1972. Jervell har her fått moralske kvaler med 
denne tilpasningen: 


Enkelte moralske anfektelser får jeg også med tanke på oversettelsen. Jeg re- 
spekterer den av biskopene som sa til meg at han under oversettelsen hele tiden 
måtte tenke på hva kristenheten ville ha og kunne tåle. Verre er det med dem 
som later som om det ikke er slik. Altså: alt fusket i vårt arbeide. Men det får vi 


gå i graven med og håpe at Gud tilgir.” 


Det virket rimelig å tolke «alt fusket i vårt arbeide» som uvitenskapelige 
hensyn, som Bibelselskapet tydeligvis har måttet forholde seg til i og med 
at de hadde et publikum med visse forventninger.” Dette aspektet viser 
at disse føringene var eksplisitt oppe i oversettelsesarbeidet, og at det 
intenderte publikum la enkelte føringer for oversettelsesarbeidet. Sam- 
tidig var det ellers også nok i Nidas oversettelsesteori om hjemliggjøring 
som kunne føre til at det utfordrende og problematiske i kildeteksten fort 
forsvant i oversettelsen. 

Samtidig hadde Bibelselskapet fått føle på det teologiske klimaet i lan- 
det ved utgivelsen av Utvalg66, hvor mottakelsen mildt sagt var blandet. 
I en oppsummering av kritikken for sentralstyret 16. mars 1968 skriver 
Mathisen blant annet dette om den eksegetiske kritikken: 


157 RA, PA-1345/D0006/0002. 

158 Med tanke på at det oppstod en «motbibel» i 1988, hadde Bibelselskapet åpenbart ikke tilpasset 
bibelteksten nok til «hva kristenheten ville ha og kunne tåle». 

159 Se bl.a. Bøe og Holmås, Når Ordet blir norsk, 139-43. 

I 1967 og 1968 satte kritikken inn for alvor mot Utvalget, og den var som ven- 
tet både av språklig og teologisk karakter. [...] Det er særlig tre steder hvor en 
kan finne noe av en felles kritikk av oversettelsen, nemlig Salme 2,12, Salme 
23,5 b og Jes. 7,14. Generelt sett finner en frykt for at de messianske utsagn 


avsvekkes.!6° 


Her ser man altså en forventning fra publikumet om at oversettelsen 
skulle tilrettelegge for en messiansk, og dermed kristologisk, lesning av 
GT. Premisset er da at man særlig leser GT i lys av, og som et profetisk 
vitnesbyrd for, NT. Foruten de tre nevnte tekstene, var det særlig para- 
teksten Bibelselskapet fikk kritikk for.“ Bibelselskapet mottok ikke bare 
kritikk i aviser og blader, men fikk også protestskriv fra en rekke kirke- 
samfunn og organisasjoner.’” Ifølge Bibelselskapet hadde «samtlige skriv 
og protester sin opprinnelse i Edvard Kjelles artikler»: 


Hans anmeldelse [av Utvalg66] ble behandlet på H. K. Fs [Handelsreisende og 
Forretningsmenns Kristelige Samfunns] landsmøte i februar 1967. Det resulterte 
i et skriv direkte til oss, med et P.S.: «Kopi av dette brev med følgeskriv samt Ed- 
vard Kjelles artikkel er sendt til hovedstyrene i de kristelige organisasjoner, frikir- 
kelige samfunn og til endel enkeltpersoner.» Der hvor organisasjoner og samfunn 
ikke har svart, er det blitt purret på svar. Vi har altså å gjøre med en bevisst aksjon 


som ikke bare kritiserer, men ber om at den nye utgave må bli trukket tilbake.'* 


Bibelselskapet trakk naturligvis ikke tilbake sin prøveoversettelse, 
men fikk føle på det teologiske klimaet i landet. Debatten understreker 
at Bibelselskapet stod under et visst teologisk press fra enkelte av sine 


160 BS, 010/4-1-1-2. 

161 Opplysninger i innledningene om opprinnelsen og historisiteten til Mosebøkene, Jesaja og Jo- 
na-boken ser også særlig ut til å ha provosert mange. I tillegg fikk Bibelselskapet kritikk for 
fotnotene i Utvalget, ikke minst for fotnoten til Jes 7,14: «En ung kvinne: det hebraiske ordet be- 
tegner en ung kvinne, gift eller ugift. Den greske oversettelse Septuaginta har jomfru», og denne 
forståelsen ligger til grunn for Matt. 1,23.» Om det ikke var nok at Bibelselskapet nå hadde tatt 
bort «jomfru» i hovedteksten, så hadde de i tillegg skrevet i fotnoten at det hebraiske ordet også 
kunne betegne en ikke-jomfru, en gift kvinne. 

162 Bl.a. fra Norsk Luthersk Misjonssamband, Handelsesreisende og Forretningsmenns Kristelige 
Forbund, Norges Kristelige Student- og Gymnasiastlag, Det Vestalandske Indremisjonsforbund, 
Det Norsk Lutherske Indremisjonsselskap, Den Evangelisk Lutherske Frikirke, Kvinnenes Inter- 
nasjonale Bønnedag, Den Norske Pinsebevegelses Predikantkonferanse og De Frie Evangeliske 
Forsamlingers Predikantkonferanse. RA, PA-1345/D0006/0002. 

163 BS, 010/4-1-1-2. 

mottakere, som krevde en tekst som tilrettela for deres konfesjonelle 
lesninger. Pa dette tidspunktet var Bibelselskapet ogsa den eneste tunge 
markedsaktoren som utga Bibelen. Dermed ble det enda mer avgjorende 
at denne Bibelen fikk den «rette» forstaelsen. Som en motreaksjon pa 
Utvalg66, finansierte brodrene Bjorn og Olav Beckmann den sakalte 
NTM Acta-oversettelsen i 1973. I intervju fortalte de at Bibelselskapets 
avvisning av kritikken mot Utvalg66 hadde fort til at tilliten til Bibelsel- 
skapet hadde fått en knekk.'%* Flere av dem som stod bak Acta-oversettel- 
sen, skulle senere utgjøre en del av miljøet rundt Norsk Bibel, som i 1988 
utgav sin «protestbibel» mot NO78. 

Hensynet til mottakelsen ble også et spørsmål i den endelige behand- 
lingen av Jes 7,14 i NO78. Som nevnt fikk Bibelselskapet mye kritikk 
for oversettelsen «den unge kvinnen» i Jes 7,14. Fra frikirkelig hold ble 
det rettet press mot at Bibelselskapet skulle gå tilbake «jomfru», slik at 
GT-stedet ville bli enhetlig med sitatet fra LXX i Matt 1,23. Spenningen 
er beskrevet av Sæbø i hans bakgrunnsskriv om Jes 7,14 fra landsstyrets 
møte i 1976: 


Det som har gjort oversettelsen av dette sted så spesiell og vanskelig, er at ulike 
hensyn/interesser har dratt i hver sin retning (fremfor alt leksikalsk-eksegetiske 
synspunkter versus tradisjonsbestemte ev. kirkelige). En må i slike tilfeller være 
klar over hva en gjør. Selv om en gjerne vil ta hensyn til den hovedregel at såkal- 
te «kjernesteder» skal behandles med særdeles forsiktighet, og en for øvrig ser 
positivt på et mulig «kirkelig behov» for å beholde den tradisjonelle oversettelse 
på dette sted [...] er det vanskelig for en gammeltestamentler å se bort fra den 
hebraiske grunntekstens rettframme ordlyd og forståelse i lys av ordets øvrige 
bruk i det hebraiske GT.'* 


Sæbø beskriver her dilemmaet mellom to hensyn som i dette tilfellet er 
motstridende. Troskap mot det leksikalsk-eksegetisk vil, ifølge Sæbø, 
måtte forholde seg til ordets bruk og betydning i «det hebraiske GT». For 
Sæbø og de andre oversetterne tilsa dette oversettelsen «ung kvinne». 
Troskap mot den kirkelige interessen eller «behovet» tilsa oversettelsen 


164 Intervju, Dagen, 16.7.1973. 
165 RA, PA-1345/D0004/0002. 

«jomfru». Som et kompromiss i debatten foreslo Sæbø å ha ett alternativ 
i teksten, og det andre i en fotnote. Dette var et forsøk fra hans side på å 
ivareta begge hensynene: 


Et kompromiss synes likevel å være mulig om en til oversettelsen knytter en 
note som forklarer eller utfyller oversettelsen, slik at oversettelse og note til- 
sammen danner et hele; da synes en oversettelsesmessig «rokering» å være mu- 
lig, hvormed det kan tas hensyn til såvel det tradisjonsbestemte «behov» og ens 


«vitenskapelige samvittighet». 66 


Dette viser i det minste at den vitenskapelige samvittigheten må ha 
betydd en del for oversetterne. Her må Sæbø ha tenkt på bibelvitenskapen 
slik den ble drevet av ham selv og hans kolleger. Han skriver at han kunne 
gå med på begge de løsningene han foreslo, enten (1) å ha «ung kvinne» i 
teksten og en note om at LXX hadde oversatt dette til «jomfru», eller (2) 
å ha «jomfru» i teksten, med en note om at «den hebraiske grunnteksten 
har et ord som ellers oversettes med «ung kvinne el. lign.».'” Den ende- 
lige løsningen ble at landsstyret i november 1977 stemte frem «jomfru» i 
teksten, med en note som i realiteten motsa oversettelsesvalget i teksten: 


NO78 Jes 7,14 | Derfor skal Herren selv gi dere et tegn: Se, en jomfru skal bli med barn; hun 
skal føde en sønn og gi ham navnet Immanuel. 


Fotnote jomfru: Overs. følger Septuaginta, den førkristne greske overs. av GT. Sml. 
også Matt 1,23. Den hebr. tekst har et ord som ellers oversettes med «ung 
kvinne» el. lign. Se bl.a. I Mos 24,43; Sal 68,26; Ordsp 30,19. 


Oversetter Gjerde forteller om denne noten: «Det er den mest originale 
noten som nokon gong kan kome inn i ein norsk bibel: ei opplysing om 
at me heldt oss til Septuaginta, trass at me visste kva grunnteksten sa.»'* 
Gjerde forteller at valget var «taktisk», og at det å beholde «jomfru» i tek- 
sten derfor var av hensyn til mottakelsen.” Kritikken fra miljøet rundt 
Norsk Bibel og deres oversettelse NB88 demonstrerte at Bibelselskapet 
hadde gått for radikalt til verks etter enkeltes smak. Det radikale handler 


166 RA, PA-1345/D0004/0002. 
167 RA, PA-1345/D0004/0002. 
168 Telefonsamtale 21.10.13. 
169 Telefonsamtale 21.10.13. 

forst og fremst om bruddet pa bibeltradisjonen og oversettelsesmetoden. 
Det er verdt å merke seg at oversettelsen av NT i NO78 fikk påfallende lite 
teologisk kritikk, særlig sammenlignet med den teologiske kritikken mot 
oversettelsen av GT. 


Tekstgrunnlag 

På det tekstkritiske området hadde det skjedd store endringer siden utar- 
beidelsen av NO04/30, og prinsipperklæringen slo dermed fast at man 
ikke uten videre kan «bli stående ved den tekst som våre nåværende over- 
settelser bygger på og binde oversetterne til den. Dette gjelder Det gamle 
testamente (G.T.) og Det nye testamente (N.T.)».”° Når det gjaldt hvilken 
tekstform som skulle ligge til grunn, het det at det ikke lar seg gjøre «å 
velge en bestemt eksisterende tekstform (for eksempel den tekst som er 
trykt i de siste utgaver av Kittels Biblia Hebraica eller Nestles Novum 
Testamentum Graece, uten hensyn til de tekstkritiske apparater), og følge 
den slavisk».” Likevel ser man nettopp ut til å ha gjort dette. Nedenfor 
beskrives tekstgrunnlaget i korte trekk. 


Tekstgrunnlag for Det gamle testamente 

I prinsipperklæringen het det i $ 7 at «til grunn for oversettelsen legges den 
massoretiske tekst (TM) slik den er trykt i 3. utg. av Kittels Biblia Hebraica 
(BHK)».’” I Bibelselskapets senere redegjørelse for tekstgrunnlaget for Det 
gamle testamente i NO78 heter det: 


Til grunn for arbeidet ble Kittels Biblia Hebraica (BHK) lagt. I løpet av overset- 
telsesperioden ble Biblia Hebraica Stuttgartensia (BHS) utgitt (1967/77). Fra da 
av ble også den konsultert. Arbeidet ble i all hovedsak utført i samsvar med de 


prinsipper som styret i Bibelselskapet hadde vedtatt.” 


170 Det Norske Bibelselskap, «De teologiske prinsipper for ny bibeloversettelse», 153. 

171 Ibid. 

172 Ibid., 154 (uth. i orig.). 

173 Ole Christian M. Kvarme, forord til Tekstgrunnlaget for Det gamle testamente: En redegjørelse 
fra Det Norske Bibelselskap, av Det Norske Bibelselskap. Bibelselskapets skriftserie 4 (Oslo: Det 
Norske Bibelselskap, 1995), 3. 

Dermed var det ifølge Bibelselskapet samsvar mellom prinsip- 
perklæringens beskrivelse og det faktiske arbeidet på dette punktet. 


Tekstgrunnlag for Det nye testamente 


Tendensen i NO04 var at man langt på vei kom den moderne tekstkritik- 
ken i møte, men man forholdt seg likevel varsom og konservativ til textus 
receptus.”* I prinsipperklæringen § 14 heter det at man må «gå videre pa 
den vei hvor NO 1904 tok det avgjørende skritt: forlate textus receptus 
(TR) til fordel for en tekstform som bygger på de eldste håndskrifter».”5 
Selv om man nå hovedsakelig gikk over til Nestle-Alands tekst, nevnes 
det samtidig at «man må særlig ha oye for de lesemåter som NO[1904/30] 
bygger på».”* I redegjørelsen «Den greske tekst: Tekstgrunnlaget for 
NT75» skriver Sverre Aalen derimot at 


den greske tekst som er lagt til grunn i den nye oversettelse, er den som fore- 
ligger i utgaven av det greske nytestamente ved Nestle og Aland (25. utg. 1963). 
Bare på noen få steder har man avveket fra denne utgaves tekst og har da som 


regel støttet seg til teksten i utgaven til United Bible Societies (2. utg. 1968). 77 


Kjell Magne Yris sammenligning av NO78 med NA” viser allikevel 
uoverensstemmelser mellom dem på 130 steder.”* Møllerbråten påpeker 
også at «selv om man helt klart kan peke på sterke tendenser til å følge 
Nestle-Aland-teksten, forholdt de seg i mange tilfeller svært fritt i forhold 
til den».”? Dette taler for å snakke om tekstkritikken i NO78 som relativt 
selvstendig.'** I justeringsarbeidet som resulterte i 85-utgaven, «ble det i 


174 Komitéen ble kritisert for sin varsomhet overfor textus receptus, og ifølge Møllerbråten «var det 
langt flere reaksjoner fra de som ville at de skulle gå lenger, enn det var fra folk som mente de 
hadde gått for langt». Tom Arne Møllerbråten, Den uforsiktige forsiktighet: En analyse av tekst- 
kritiske prinsipper og valg i norske bibelutgaver fra det 20. århundre, med særlig vekt på NO78 og 
NB88, Bibelselskapets skriftserie 7 (Oslo: Bibelselskapet, 1998), 33. 

175 Det Norske Bibelselskap, «De teologiske prinsipper for ny bibeloversettelse», 159. 

176 Ibid., 160. 

177 BS, 080/6-2-3. 

178 Yri skriver at det i enkelte tilfeller er «sterk tvil om oversetterne har fulgt Nestle-teksten eller 
ikke, fordi oversettelsesprinsippene som er fulgt, tillater dem å tilføye eller utelate ord og ut- 
trykk, og disse endringene faller ofte sammen med varierende lesemåter». BS, 014/4-1-8-2. 

179 Mollerbraten, Den uforsiktige forsiktighet, 92. 

180 Jf. også ibid.; Bøe og Holmås, Når Ordet blir norsk, 28. 

noen ganske få tilfeller også tatt hensyn til de endringer som de[n] siste 
Nestle-utgaven (26. opplag, 1979) inneholder i forhold til den foregående», 
ifølge Gunnar Johnstad.™ 


Arbeidsmate 


Jeg vil også her begrense meg til å beskrive arbeidsmaten i perioden 
1968-78, siden hoveddelen av arbeidet ble gjort i denne fasen. I perio- 
den 1958-68 hadde man slitt veldig med oversettelsesprosessen, noe som 
også var forbundet med selve arbeidsmaten.” 1968 ble oversettelsesarbei- 
dets forløsende år. Det skulle starte med Mathisens strategiske grep for å 
effektivisere oversettelsesarbeidet: Det skulle ikke gjennomgås i detalj av 
for mange komitéer. 


Arbeidsmåten 1968-1978 


I et notat fra september 1968, «Om Oversetterutvalgets arbeid og prosedyre 
ved oversettelsesarbeidet», skriver Mathisen følgende om problemene: 


Det har vært en god del uro om oversettelsesarbeidet dette år, både i OU og ved 
gjennomgåelse av manuskripter i Sentralstyre. [...] I august d.å. var 6 av oss i 
Tyskland og deltok i et oversettelsesseminar. Vi gjorde kanskje den erfaring at 
problemene var velkjente for oss og at vi hadde kommet fram til løsninger som 
er gode på mange måter. Dr. Nidas og Dr. Taber’s bok om «The Theory and 
Practice of Translation with special Reference to Bibel Translating», må være 


obligatorisk lesning for alle av OU's medlemmer!" 


Hovedendringen ble at man fulgte Nidas råd om at arbeidet til første 
komité ikke skulle gjennomgås detaljert av en andre eller tredje komité. 
Dette hadde man hittil gjort ved at sentralstyret hadde gjennomgått OUs 


181 BS, 085/6-6-3-6. 

182 Bibeloversetter Ole Øverland Gjerde forteller om oversettelsesarbeidets to perioder: «Den fyrste 
halvparten av tida gikk veldig mye til å orientere oss framover mot korleis denne omsetjinga 
skulle sjå ut, og det var i den andre halvparten av arbeidsperioden at me utførte det store ar- 
beidet.» Telefonsamtale 28.11.13. Jf. også Sæbø, «Bibeloversettelsen av 1978/85», 15: «det meste 
skjedde i tiåret fra 1968 til 1978». 

183 BS, 009/3-5-3. 

arbeid i detalj. OU ble med andre ord styrket, og ble nå hovedbasen for 
arbeidet."* Denne omstruktureringen ble starten på et effektivt overset- 
telsesarbeid, og det var altså i denne perioden at det store arbeidet ble 
gjort. Fra 1968 delte man seg inn i to atskilte oversettelsesutvalg, med 
Sverre Aalen som formann for Det nye testamente og Magne Sæbø som 
formann for Det gamle testamente. I tråd med Mathisens plan, trakk 
man inn flere oversettere, som også var en del av OU, i tråd med den nye 
ordningen. 

Jeg vender meg nå til å beskrive arbeidsmåten for det som skulle bli 
NO78. Siden fremgangsmåten var litt forskjellig for GT- og NT-seksjo- 
nen, beskriver jeg dem separat. 


Tekstflyten - fra førsteutkast til endelig 
godkjenning 

Dagfinn Rian, oversetter i Det gamle testamente 1971-78, beskriver saks- 
gangen for denne perioden i detalj: 


I den daglige arbeidsgangen med oversettelsen startet det hele med at en over- 
setter laget et utkast til et bestemt skrift, til bokmål og nynorsk. (Jeg uttaler 
meg her først og fremst om den gammeltestamentlige kommisjonen, som jeg 
kjenner best). Så ble utkastet levert til en oversetter i den andre målformen, som 
laget et tilsvarende utkast, men anførte dissenser der han ikke var enig. Disse 
to oversetterne møttes så og drøftet seg fram til prinsipielt like utkast i de to 


malformene. Der de ikke ble enige, anførte de to forslag.'*° 


184 28.11.1968 skriver Mathisen om sentralstyrets henstilling, ved at denne komitéen ikke lenger 
skulle gå gjennom OUs arbeid i detalj, slik de hadde gjort tidligere: «Sentralstyret er nå opp- 
merksom på at de nå delegerer en del av sin myndighet, og det kan vel være at noen gjør det med 
tungt hjerte, men det er i hvert fall skjedd.» Samtidig ble det utarbeidet regler for at stilistene ble 
trukket tettere og mer forpliktende inn i oversettelsesarbeidet. BS, 009/3-5-3. 

185 Oddmund Hjelde har også beskrevet saksgangen i 1966, men dette er da kun dekkende for den 
første perioden av arbeidet (1958-1968). Oddmund Hjelde, «En ny bibeloversettelse — prinsipper 
og problemer», i Kåre Eide (red.), Årbok for Den norske kirke, årg. 15 (Oslo: Land og Kirke, 1966), 
191-92. Også publisert i Oddmund Hjelde, «En ny bibeloversettelse: Prinsipper og problemer», 
i Per-Arne Mehren, Kjell Skorgevik og Jorunn Wendel (red.), Skrift og skole: Festskrift til Odd- 
mund Hjelde på 60-årsdagen 15. mars 1970 (Oslo: Land og Kirke, 1970), 21-31. 

186 Rian, «Norske bibeloversettelser», 28. 

Gjerde, nynorskoversetteren, forteller utdypende om denne delen av 
arbeidet: 


men det var slik at han [Hjelde] pa bokmal laga som regel, eg kan vel seie all- 
tid, eit fyrsteutkast. Og sa laga eg eit utkast pa nynorsk, og da var det slik at eg 
omsette ikkje ei einaste setning utan at det var ifrå hebraisk. Så både bokmål og 
nynorsk er omsett ifrå hebraisk språk, men det som også høyrer med til sannin- 


ga, det er at då sat eg med hans fyrsteutkast.'*” 


Dette betyr, ifølge Gjerdes beretning, at nynorskoversettelsen var selvsten- 
dig, men at bokmålsutkastet likevel kunne ha innflytelse fordi det allerede 
forelå mens Gjerde laget sitt nynorskutkast. Når begge utkast var oversatt, 
begynte arbeidet med å samkjøre de to versjonene. Gjerde forteller om 
dette: «Og det som me gjorde då eg hadde laga mitt nynorskutkast, det var 
at me to sette oss til eit bord og diskuterte igjennom kvart einaste vers, og 
sjølvsagt med grunntekst og alle fagbøker pa bordet.» Poenget var å sam- 
kjøre tekstene før de ble sendt videre til oversettelsesutvalget. På spørsmål 
om det kunne oppstå debatter ved denne samkjøringen, svarer Gjerde: 


Ja, i høgaste grad. I høgaste grad. Og det hende at me ikkje var einige, og då 
hadde me den retningslinja at den som tapte i forslag, han hadde rett til å krevje 
marginal, og då gikk det fyrst til omsetjingsutvalet i Bibelselskapet, og eg har 
opplevd at det gikk heilt til landsstyret. !® 


Oversetterne samkjørte altså teksten, og den som vant diskusjonen, 
fikk hovedteksten. Gjerde forteller at han hadde vanskelig med å vinne 


gjennom fordi Hjelde var så dominerende, noe Sæbø også bevitner.’° 


187 Telefonsamtale 28.11.13. 

188 Telefonsamtale 28.11.13. 

189 Telefonsamtale 28.11.13. 

190 Sæbø forteller også om disse diskusjonene, da han og Hjelde skulle enes om en oversettelse: «Man- 
ge ganger var det veldig vanskelig. Jeg husker at i begynnelsen av Forkynneren, så er det jo «alt er 
forgjeves i jag etter vinden», som det står litt ute i første kapittel ute i Forkynneren [Fork 1,14]. Og 
jeg husker at Hjelde ville ha en litt utflytende, nesten parafraserende oversettelse. Han mente at «jag 
etter vind» var noe som folk ikke ville forstå. Og jeg mener det er meget metaforisk godt, og jeg ville 
ikke forlate den tradisjonelle. Jeg tror vi satt i tjue minutter frem og tilbake. Han ville ikke gi seg, 
men da sa jeg: «Vi må komme videre. Vil du ha den som hovedtekst eller vil du ha det som margi- 
nal? For hovedtekst og marginal gikk videre til sentralstyret. Og jeg var jo fornøyd med marginal. 
Jeg visste da i mitt stille sinn da at som marginal ville den falle på første sentralstyremøte, og det 
skjedde. Det var bare et eget eksempel på at det ikke alltid var like lett.» Telefonsamtale 27.11.13. 

Dette viser altså hvordan de forskjellige personlighetene gav konkrete 
utslag i oversettelsesprosessen. Den som tapte i forslag, kunne kreve at 
man skulle oppføre et alternativ i margen («marginal»), og så skulle over- 
settelsesutvalget avgjøre hvilken variant som ble stående. Denne første 
delen av arbeidet ble noe annerledes for NTs vedkommende, ettersom 
nynorskoversetteren, hovedsakelig Olav Farestveit, var ansatt i en deltids- 
stilling og lå litt etter i løypa progresjonsmessig i forhold til bokmålstek- 
sten.'” Nar det gjaldt samkjøringen av bokmål og nynorsk, skjedde dette 
hovedsakelig på et sent stadium for NTs vedkommende. Bokmåls- og 
nynorskoversetteren møttes altså ikke for å samkjøre tekstene før de ble 
behandlet i OU, slik som man gjorde det i GT-seksjonen. Nynorskman- 
nen hadde bokmålsutkastet foran seg da han laget sitt utkast til nynorsk, 
men Farestveits utkast viser at dette var alt annet enn en «overføring» 
av bokmål til nynorsk. Farestveits arbeid førte til en revisjon av bok- 
målsteksten flere ganger,” og dette skjedde på løpende bånd i OU, der- 
som Farestveit hadde rukket å oversette det aktuelle skriftet i forkant av 
OU-motet der bokmålsteksten ble diskutert. Da hendte det enkelte gan- 
ger at ordlyden i nynorskutkastet ble foretrukket.'* 

Det var også på dette nivået at den nitide sammenligningen med andre 
oversettelser ble gjort. For det var primæroversetterens oppgave å brette 
oversettelsesmulighetene ut så vidt som mulig i forskjellige retninger. 
Dette er synlig i margene i manuskriptene, der alternativene ble anført. 
OU skulle så ta stilling til disse alternativene, om man skulle ta dem inn i 


191 Inge Mannsåker oversatte Matteusevangeliet til nynorsk. I protokollen til sentralstyret 7.9.1971, 
som behandler «kallelsen» av Mannsåker som oversetter, står det følgende om hans oppgave: 
«Inge Mannsåker kalles til oppgaven med å oversette N.T. til nynorsk parallelt med og i overens- 
stemmelse med bokmålsoversettelsen.» RA, PA-1345/D0001. 

192 Dermed blir det mer treffende å si at «Farestveit hadde hovudansvaret for å overføra grunnteksta 
i NT [og ikke bokmålsteksten] til nynorsk». Jarle Bondevik, Og ordet vart nynorsk: Soga åt den 
nynorske Bibelen (Bergen: Norsk Bokreidingslag, 2003), 109. Ifølge Sandvik var Farestveit ganske 
selvstendig i utformingen av nynorskteksten. Telefonsamtale 23.8.13. 

193 RA, PA-1345/D0024. 

194 Ien «uttalelse fra Det Norske Bibelselskap om lektor Olav Farestveits oversettelsesarbeid» (8.1.1980) 
skriver Birger Mathisen og Kaare Støylen (biskop og tidl. formann i sentral- og landsstyre) følgen- 
de om Farestveits rolle i oversettelsesarbeidet: «Oversettelsen av Det nye testamente til bokmål var 
påbegynt tidligere, og det var meningen at Farestveit skulle følge eksegesen i bokmålsteksten. Dette 
forutsatte naturligvis et nært kjennskap til gresk og til nytestamentlig bibelteologi. Det viste seg at 
Farestveits arbeid med nynorsk-oversettelsen både teologisk og språklig var av en slik kvalitet at det 
også på flere steder ga grunnlag for revisjon av bokmåls-oversettelsen.» RA, PA-1345/D0024. 

hovedteksten, eller om man skulle stryke dem.'® Slik var rutinen for både 
NT- og GT-seksjonen.'° 


Samkjøringen mellom bokmål og nynorsk skjedde altså noe ulikt i 


GT- og NT-seksjonen. Etter samkjøringen og før teksten gikk til OU, ble 
teksten sendt til 


språkkonsulentene, som gav sine merknader til det norskspråklige. Oversetter- 
ne utformet så en ny versjon av teksten, som ble sendt til oversettelsesutvalget 
for henholdsvis GT og NT. Der ble teksten i felles møte gjennomgått (lest høyt) 
i detalj med alle oversetterne, språkkonsulent og eksegetisk ekspertise til stede. 
Utvalget fastla en ny versjon, stundom med alternative forslag. På dette stadiet 
ble et representativt utvalg av tekster sendt ut til høring til en videre krets på 
30-40 personer, teologer, predikanter, språkfolk. Det kunne variere hvor man- 
ge svar man fikk, men etter høringsrunden laget oversetterne en ny versjon av 
teksten som så ble behandlet i oversettelsesutvalget for andre gang. Mange la 
et ganske stort arbeid i høringen, og både fagteologer og predikanter bidrog på 
en rekker punkter positivt til et bedre resultat. Flere av de mest aktive var fri- 
kirkelige. Etter behandlingen i oversettelsesutvalget ble teksten sendt til Bibel- 
selskapets sentralstyre for approbasjon. Visse tekster og formuleringer kunne 
bli sendt tilbake til oversettelsesutvalgene for ny behandling, andre kunne bli 


endret i sentralstyret.!” 


Etter Mathisens omstrukturering i 1968, var OU hovedbasen for arbei- 


det. Sentralstyret skulle ikke lenger gjennomgå OUs arbeid i detalj, men 


hadde likevel myndighet til å endre teksten. Sentralstyret var en slags 


mellomstasjon mellom OU og landsstyret. Ifølge Sandvik var det ikke 


noen fast rutine for når teksten skulle innom sentralstyret før den gikk til 


landsstyret for godkjenning.” Det viktigste var at tekstene ble behandlet 


grundig i OU, for det var primært her arbeidet foregikk. Fra sentralstyret 


gikk teksten videre til landsstyret, men man skulle ikke her bestemme en 


195 
196 
197 
198 


78 


Dersom man var uenig med OU, anførte man alternativet i margen og sendte det videre til sen- 
tralstyret, eller direkte til landsstyret for godkjenning. 

Intervju Sandvik 17.10.13; korrespondanse Rian 12.9.16. 

Rian, «Norske bibeloversettelser», 28-29. 

Intervju 17.10.13. 

sak «over bordet». Oversetterne var med på møtene i landsstyret. Sandvik 
forteller følgende: 


Nar det kom oppover i systemet, sa skulle det aldri stemmes eller bestemmes 
over bordet. Hvis det var noe som ikke ble godkjent så gikk det tilbake til OU 
[...]. For vi ville ikke ha noen diskusjon uten at det var tilrettelagte alternativer 
fra OU. Hvis de ikke ble enige, så var Birger Mathisen nokså krass og sa «tilbake 
til OU! Vi sitter ikke her og bruker tid på det!». Så vi lot ikke disse store gremier 
med så og så mange biskoper sitte og bestemme over bordet hva det skulle stå. 
[...] Og vi [oversetterne] noterte som gale hva de hadde sagt, og så kom det 
tilbake til OU. 


Dersom landsstyret var uenige i utkastet, gikk disse bemerkningene (ofte 
gjennom sentralstyret) tilbake til OU, som skulle tilrettelegge nye alter- 
nativer. Selv om OU og oversetterne var uenige i hvordan landsstyret 
ønsket teksten, måtte de ta landsstyrets avgjørelse til etterretning. Som 
Sandvik bekrefter, måtte OU tilrettelegge for landsstyret dersom de fikk 
tekster i retur: 


MB: Og hvis dere var uenige med landsstyret? 

BS: Så måtte det opp i landsstyret igjen. 

MB: Men i og med at de hadde siste ordet i saken, måtte dere bøye dere 
for disse? 

BS: Jada. [...] Hvis man er hårsår og tror at det barnet du har født, blir 


revet i stykker av ville ulver, så kan du ikke være bibeloversetter. Det 
måtte være et team som respekterte avgjørelser fattet i flertall. Og vi 
har jo da en fleipete måte å si det på da: «Jaja, vi kan jo ikke vente at 


alle er like kloke som oss, men la gå! Livet går videre!» 


Dersom OU måtte behandle en tekst på nytt, kunne den gå frem og til- 
bake mellom OU og sentralstyret, før den endelig gikk tilbake til lands- 
styret. Prosessen kunne altså variere, avhengig av graden av uenighet. 
Det var særlig ved endringen av viktige liturgiske tekster at prosessen 
ble lang. 


199 Intervju 17.10.13. 

Dette gir folgende sakskart for fremgangsmaten, med et forbehold 
om at samkjøringen mellom nynorsk og bokmål i NT-seksjonen kunne 
forega pa et senere stadium. 


Nytt utkast til behandling OU 
Utkast til høring 


Nytt utkast til behandling OU 


Respons fra språkkonsulenter 


Bokmål og nynorsk samkjøres 
Førsteutkast bokmål Førsteutkast nynorsk 


Beslutningsprosesser i de enkelte organene 


Hvem som får gjennomslag, vil bli tydelig i gjennomgangen av de kon- 


krete tekstene. Likevel vil det være nyttig med en generell oversikt. 

La oss begynne med de to oversettelsesutvalgene, og først NT-utvalget. 
Bjørn Sandvik forteller i intervju at Aalen dominerte og bestemte ekse- 
gesen, selv om det alltid var åpent for innspill. Sandvik kan ikke huske 
at det var noen avstemming i oversettelsesutvalget. Det man derimot 

kunne gjøre, slik som beskrevet i tekstflyten ovenfor, var å sende tekstene 
videre med et alternativ i margen («marginal»). Aalens dominans er også 
beskrevet i intervjuer med oversetterne i A-magasinet 16. november 1974, 
i forkant av utgivelsen av NT75: «Professor Aalen kalles for «den skrift- 
lærde> blant kolleger i Bibelselskapet. Han er ikke den eneste fagmann 
bak oversettelsen, men i arbeidets siste og avgjørende fase har han vært 
den ubestridte autoritet som, i den grad det er mulig, preger de formule- 
ringer som er blitt valgt.»*°° En kopi av denne artikkelen er bevart i Bibel- 
selskapets arkiver, og Aalen har satt nettopp dette sitatet i klammer, og 
skrevet «Jeg er ikke kilden til dette. S. Aa.» (se bildet nedenfor):?* 


Ao, Å hel Aar p } 
Kea I J.T 


en siste tid tro. § 
egger noe blitt JAalen har i d «1 Saluza  'setn! 


Selv om han ikke var kilden til denne informasjonen, ser det ut til å være 
hevet over enhver tvil at Aalen fikk en sterk teologisk påvirkning på 
NT-oversettelsen. Sæbø skriver også i flere artikler at Aalen «øvet [...] 
stor innflytelse, ikke minst teologisk».** Sæbø bekrefter dette i intervju og 
sier at Aalen «dominerte helt». Dominansen ble ikke mindre da Jacob 
Jervell trakk seg fra OU i 1972. Sæbø forstod det slik at det var Aalens 
dominans som var grunnen til dette: «Jeg tror Jervell gikk trøtt av Aal- 
ens sterke dominans. Han kom liksom ikke frem for Sverre Aalen, som 
dominerte. Sa han trakk seg bare stille ut. Han gikk trøtt, på en mate.» 
Beskrivelsene viser hvordan de forskjellige personlighetene var avg- 
jørende for arbeidet med oversettelsen, og dermed for teksten. Beskriv- 
elsene ovenfor forteller om ting som ble diskutert. Men hva med det som 
oversetterne var enige om? Som vi har sett, beskrev Sandvik at det var en 


200 Tomm Kristiansen, «Bibelens ord på godt norsk», A-magasinet, 16. november 1974, 25. 

201 BS, 079/6-1-4. 

202 Sæbø, «Bibeloversettelsen av 1978/85», 15. 

203 Telefonsamtale 27.11.13. Dagfinn Rian beskriver også Aalen som «dominerende». Korrespondan- 
Se 3.12.13. 

204 Telefonsamtale 27.11.13. 

implisitt enighet, og at hele gruppen hadde samme kristologi (inkludert 
Jervell). Gjerde forteller tilsvarende i samtale. På spørsmål om kirkens 
lære, konkretisert til det kristne gudssynet og treenighetslæren, spilte 
noen rolle for oversettelsen, svarer Gjerde at dette ikke ble diskutert: «For 
me var alle samde på det området. Det var ingen av oss som skar oss 
ut som radikalarar.»**> Gjerde bekrefter at oversetterne var konservative 
i sitt forhold til kirkens tradisjon og presiserer: «Moderat konservativ. 
Ikkje den firkanta, fastlåste stillingtagen, men alle hadde me jo eit rela- 
tivt konservativt grunnsyn. Så treeinigheitslæra diskuterte me ikkje i det 
heila tatt.»”** Med andre ord var alle «kirkens menn», og derfor var det 
ikke behov for å diskutere disse spørsmålene. Hvorvidt dette fungerte 
normativt og styrende for oversettelsesvalgene, er derimot usagt.*” Det 
som er avgjørende for definisjonen av ideologi, er at oversetterne som 
kollektiv var enige om den kirkelige teologien. 

Heller ikke GT-seksjonen ser ut til å ha brukt avstemninger. Mulighe- 
ten for å sende flere alternativer (hovedtekst og marginal) videre til neste 
instans ser ut til å ha oppveiet for dette behovet. Fra GT- og NT-seksjonen 
gikk teksten videre til sentralstyret, i enkelte tilfeller rett til landsstyret. 
Protokollene fra sentralstyret vitner om at avstemninger var vanlig. Sen- 
tralstyret hadde også mulighet til å sende teksten videre med alternati- 
ver i margen, til endelig avgjørelse i landsstyret. Sentralstyrets formann, 
Oslo-biskopen, ledet forhandlingene i landsstyret. Beslutninger ble svært 
ofte fattet ved avstemning. Oversetterne var som nevnt med på landssty- 
remøtene, men det var bare landsstyrets medlemmer som hadde stemme- 
rett. Landsstyret gav sin endelige autorisasjon til bibelteksten. 


Veien mot en ferdig bibel 


I 1973 kom to prøveoversettelser: Fra Det gamle testamente ble Tolv- 
profetboken utgitt som Så sier Herren: De tolv profeter.°* Den første 


205 Telefonsamtale 23.10.13. 

206 Telefonsamtale 23.10.13. 

207 For GT er spørsmålet særlig relevant i 1 Mos 1 med tanke på forståelsen av treenigheten og Guds 
ånd - eller var det Guds pust? Se Aschim, Bibelen 3.0, 22. 

208 Så sier Herren: De tolv profeter/Så seier Herren: Dei tolv profetane (Oslo: Det Norske Bibelsel- 
skaps Forlag, 1973). 


82 


NO78 


prøveoversettelsen fra Det nye testamente ble Lukasevangeliet, med tit- 
telen Lukas skriver” I 1974 kom Troen som seirer (Johannesbrevene).””° 
I 1975 gav Bibelselskapet ut en prøve på hele Det nye testamente på bok- 
mål og nynorsk som ble «best kjent under navnet på pocketutgaven som 
kom i 1976 med illustrasjoner», Godt nytt (heretter NT75)." Endelig i 1978 
ble hele Bibelen gitt ut, 22 år etter at man hadde gått i gang med det kon- 
krete arbeidet med en ny oversettelse, og tolv år etter den opprinnelige 
planen.”” Sæbøs ord er likevel treffende: «Tar man imidlertid i betrakt- 
ning at det grundige oversettelsesarbeidet hele tiden skjedde i to ulike 
målformer, og at det meste skjedde i tiåret fra 1968 til 1978, vil det likevel 
kunne sies at oversettelsen skjedde forholdsvis raskt.»*3 I NO78 hadde 
man korrigert NT75 på omtrent 200 steder.”* 


Ressurser brukt i oversettelsen 


Sammenligning med andre bibeloversettelser ser ut til å ha vært en av 
de viktigste ressursene for både GT- og NT-seksjonen. Arkivmaterialet 
vitner om at dette ble brukt hyppig som referansekilde, særlig for pri- 
meeroversetterne, som laget førsteutkastene. I bildet nedenfor ser man 
hvordan de andre bibeloversettelsene var satt opp til sammenligning på 
egne brett ved skrivebordet.” Man skimter også gummistrikkene som 
gjorde at sidene holdt seg på det aktuelle stedet oversetterne sammenlig- 
net med. 


209 Lukas skriver (Oslo: Det Norske Bibelselskaps Forlag, 1973). 

210 Troen som seirer (Oslo: Det Norske Bibelselskaps forlag, 1974). 

211 Det nye testamente for mennesker i dag (Oslo: Det Norske Bibelselskap, 1975). Se også Bøe og 
Holmås, Når Ordet blir norsk, 145. 

212 For informasjon om mottakelsen og debattene som fulgte, se Boe og Holmås, Når Ordet blir 
norsk, 148-50. 

213 Sæbø, «Bibeloversettelsen av 1978/85», 15. 

214 Ibid.; Sæbø, «The Norwegian Bible Translation of 1978/85», 315. 

215 Skjermbilde fra nyhetsinnslaget «Ny kirkebibel» i NRK Dagsrevyen, 27.1.1975. Skjermbildet er 
tatt fra min data, og ble muliggjort ved en digital utlånskopi fra NRK. Til venstre i bildet ser 
man Aalen (OU-formann i NT-seksjonen) og primæroversetter Bjørn Sandvik ved hans høyre 
hånd. 

OU-formann Sverre Aalen (til venstre) med oversetter Bjørn Sandvik (til høyre). 


I gjennomgangen av de aktuelle tekstene har jeg sporet opp disse bibel- 
oversettelsene,”* og brukt dem konsekvent som sammenligningsgrunn- 
lag for oversettelsesforslagene underveis i prosessen og mot det endelige 
resultatet i NO78.*7 Dette kaster lys over oversettelsesvalget og sier noe 
om hvor man har lagt seg i forhold til andre oversettelser. Blant andre 
hjelpemidler var særlig Walter Bauers gresk-tyske leksikon det viktigste, 
ifølge Sandvik." I bildet nedenfor fra innslaget i NRK Dagsrevyen 27. 
januar 1975 ser man faktisk Bauers utgave i Aalens hender. 


216 Dette arbeidet har blitt gjort med utgangspunkt i skriftlige kilder fra arkivet (oversettelsesma- 
nuskripter o.1.), der henvisningene til andre oversettelser er tydelig. I dette arbeidet har jeg også 
fått god hjelp av Bjørn Sandvik for NT og Dagfinn Rian for GT. I NT har det vært mulig å se at 
følgende oversettelser var i bruk til sammenligning: KJV, NOo4/30, UOs9, SVE1917, Zürcher, 
DO48, RSV, Jérusalem, NEB NT, Luther, Hedegård, TEV NT, JB, Wilckens, Gute Nachricht, 
Bonnes Nouvelles, Einheitsiibersetzung NT, TOB NT. Det har også vært mulig å spore en spora- 
disk bruk av Lyder Brun, Gunnes og NTM 1973, men disse er ikke inkludert i sammenligningen 
i de utvalgte tekstene. Hvilke oversettelser som ble brukt til sammenligning iGT NO78, kan man 
se i behandlingen av Salomos ordspråk 8,22 GT NO78 (s. 330-42). 

217 Dette er gjort konsekvent. 

218 Korrespondanse 26.1.16. Sandvik nevner også at «Aalen hadde notert hvor den engelske Bauer 
avvek fra den tyske, som også jeg satt med». 

Eksegetiske kommentarer ble bare brukt i enkelte tilfeller, ifølge Sand- 
vik.” Inntrykket fra arkivmaterialet underbygger dette. Kun i tvilstilfeller 
eller i diskusjoner finner man henvisninger til eksegetiske kommentarer. 
Sandvik forteller at de ikke brukte UBS-serien A Translator’s Handbook 
og A Translator’s Guide. Sammenligningen med andre bibeloversettel- 
ser og Bauers leksikon ser dermed ut til 4 ha veert de viktigste referanse- 
punktene for arbeidet med NT i NO78. 

Ogsa i arbeidet med GT var sammenligningen med andre oversettelser 
viktig. Dagfinn Rian forteller: «Primæroversetteren sammenlignet over- 
settelsesutkastet med de mest aktuelle bibeloversettelsene (også overset- 
telser i eksegetiske kommentarer).»*” Eksegetiske kommentarer ser altså 
i høyere grad ut til å ha blitt brukt i arbeidet med GT enn med NT. Dette 
kan også dokumenteres konkret i behandlingen av Ordsp 8,22 i NO78 (se 
s. 330-42). Ut over dette brukte man forskjellige hebraiske leksika. Andre 
bibeloversettelser, eksegetiske kommentarer og hebraiske leksika ble der- 
med viktige hjelpemidler i arbeidet med GT NO78. 


219 Korrespondanse 9.12.14. 

220 Jf. korrespondanse 26.1.16: «Vi brukte ikke disse bøkene. Jeg erindrer svakt at jeg så en Transla- 
tors Handbook, men fant den for elementær.» 

221 Korrespondanse 12.9.16. 

Arbeid og endringer 1978-1985 
Justeringen av NO78 i 1985 - NO78/85 


Oversettelsesutvalgene i NT og GT ble na slatt sammen til ett, med Magne 
Sæbø som formann. Gunnar Johnstad ble utvalgets sekretær. I tiden frem 
mot 1985 vurderte man kritikken, rettet trykkfeil, drøftet omstridte skrift- 
steder, og «sløyfet en del fotnoter av kontroversiell art». Endringene ble 
vedtatt fortløpende og tatt inn i de nye opplagene. I Bibelselskapets hefte 
med oversikten over alle justeringene, heter det at «Bibelselskapet anser 
justeringsarbeidet for bibeloversettelsen av 1978 som avsluttet.» John- 
stad skriver at det «er litt for sterkt sagt å si at det med 1985-utgaven dreier 
seg om en revidert oversettelse. Det er riktigere å tale om en lett justert 
utgave.»”* Justeringen av NO78 førte til endringer på omkring 300 steder, 
og oversettelsen ble nå kalt NO78/85.** 


Bibelselskapet blir økumenisk - 
rådsstrukturen endres 


I 1984 skjedde det en økumenisk omveltning i Bibelselskapet, og arbei- 
det med Bibelen ble et felleskristelig prosjekt.** Det samme året fikk 
Bibelselskapet nye lover og en ny organisasjonsstruktur. Dette innebar 
at landsstyret og sentralstyret ble erstattet av representantskap og styre. 
Daværende generalsekretær Gunnar Stålsett beskriver at siktemålet med 
denne lovendringen «har vært å gi alle kristne trossamfunn i vårt land 
medansvar for bibelarbeidet. Det samme gjelder organisasjonene for 
indre og ytre misjon.»*” Selskapet var blitt en felleskristelig, økumenisk 
organisasjon. Autorisasjonen av bibeloversettelse skjedde nå gjennom 
styret. Etter de nye lovene skulle styret bestå av 14 medlemmer: 


222 Rian, «Norske bibeloversettelser», 29. 

223 Det Norske Bibelselskap, Oversikt over endringer i bibelteksten av bokmål/nynorsk 1978 (Oslo: 
Bibelselskapets forlag, 1985), 1. 

224 BS, 086/6-6-3-6. Understrekning i orig. 

225 Jf. Sæbø, «The Norwegian Bible Translation of 1978/85», 315. 

226 Se bla. Kullerud, Bibelen, 467-69. 

227 RA, PA-1345/D0007. 

a) Åtte fra Den norske kirke, hvorav minst én biskop, med fire 
varamedlemmer. 

b) Fire fra andre kristne trossamfunn, med to varamedlemmer. 

c) Ett medlem, med varamedlem, valgt av de ansatte. 

d) Generalsekretæren.??* 


Biskopenes betydning i det nye styret ble svekket i antall i forhold til 
det tidligere landsstyret, der alle landets biskoper var representert. Og 
styret, som fremdeles skulle autorisere bibeloversettelser, fikk en gan- 
ske annen sammensetning.” Som en konsekvens og i samsvar med 
den økumeniske omleggingen fikk Den norske kirke formelt sett min- 
dre innflytelse over fremtidige oversettelser i Bibelselskapet. Overset- 
telsesutvalget ble lagt direkte under styret og «står ansvarlig overfor 


styret». 


228 RA, PA-1345/D0015. 

229 Alle biskopene i Den norske kirke skulle nå delta i det nye representantskapet, som «behandler 
styrets beretning, fastsetter selskapets resultatregnskap og balanse, og trekker opp hovedlinje- 
ne for Bibelselskapets videre virksomhet. Representantskapet vedtar lovendringer.» RA, PA- 
1345-D0015. 

230 RA, PA-1345/D0015. 

Bibel 2011 


Arbeidet med Bibel 2011 startet i 1999 og var planlagt ferdig i 2010. Revi- 
sjonsprosessen begynte med NT i 1999, og resulterte i en serie av proveover- 
settelser (NTR-serien) og en ferdig oversettelse i 2005, publisert som NTos. 
Arbeidet med GT startet innledningsvis i 2003, og resulterte fortløpende i 
prøveoversettelser (GTR-serien). Den ferdige GT-oversettelsen ble publisert 
i Bibel 2011, sammen med en justert utgave av NTo5. Sammen utgjorde de 
Bibel 2011, som ble Bibelselskapets tredje fullstendige oversettelse til norsk. 


Bakgrunn 


Mottakelsen av NO78 var blandet. Likevel er det ingen tvil om at overset- 
telsen klarte å kommunisere med brukergruppene. Den fikk gode salgs- 
tall. I prinsippene for Bibel 2011 presiserte OU at NO78/85 «har vist seg 
å være en kvalitetsmessig god oversettelse, og den har hatt et betydelig 
bruksmessig gjennomslag. Men den har som enhver bibeloversettelse 
sine mangler og kan forbedres. OU mener at tiden nå er inne til å gjøre 
en god oversettelse enda bedre ved å forbedre det vi i dag finner å være 
enkelte noe svake punkter i NO -78/85.»” Forbedringen gikk ut på at man 
skulle ta et steg i konkordant retning. Dette kan også ses som en imøte- 
kommelse av kritikken som hadde oppstått i kjølvannet av NO78/85, ikke 
minst fra miljøet rundt Norsk Bibel. 


Oversettelsesteamet 


Her følger en kort oversikt over sentrale personer i oversettelsesprosessen 
og hvilke grupper de var engasjert i. 


231 Prinsippene, se vedlegg 2 og 3. 

Det nye testamente 


I arbeidet med Det nye testamente delte man seg i oversettergrupper: 
én Paulus-gruppe og én gruppe pa de synoptiske evangeliene. Hver 
gruppe bestod av fem personer: To primzroversettere (én for bokmal 
og én for nynorsk), én sprakkonsulent, én teologisk konsulent og én 
sekretær. 

Oversettergruppen «Paulus» oversatte de paulinske brevene samt den 
johanneiske litteraturen. Reidar Aasgaard (dr.theol.) var primæroverset- 
ter for bokmål. Aasgaard hadde skrevet en doktoravhandling om Pau- 
lus-brevene og var på denne tiden vikarierende førsteamanuensis ved TF. 
Hans Johan Sagrusten (cand.theol.) var primæroversetter for nynorsk. 
Gunnar Johnstad var teologisk (dvs. bibelfaglig) hovedkonsulent for både 
NT og GT. Johnstad gjorde arbeidet ved siden av sin stilling som førstea- 
manuensis ved NLA Høgskolen. Astri Ramsfjell var språkkonsulent (bm/ 
nn) i denne gruppen. 

I synoptiker-gruppen var Bjørn Helge Sandvei (cand.theol.) primæro- 
versetter for bokmål. Sandvei utførte arbeidet ved siden av sin stilling 
som førstelektor ved MF. Harald Tveit var primæroversetter for nynorsk. 
Tveit hadde tidligere virket som misjonsprest og bibeloversetter på Mali. 
Sylfest Lomheim var språkkonsulent (bokmål/nynorsk). 

For øvrig var Ruth Vatvedt Fjeld språkkonsulent (bokmål) på 
enkeltoppdrag. Håvard Rem var stilist (bokmål) på enkeltoppdrag. Hans 
gjennomlesning gjaldt primært Lukasevangeliet. Tilsvarende gjelder 
Edvard Hoem, som var stilist på nynorskteksten. Fra og med 2003 ble 
to skjønnlitterære forfattere tilknyttet NT-prosjektet: Paal-Helge Haugen 
ble nynorskstilist og Hanne Ørstavik bokmålsstilist. Begge fikk i oppdrag 
å gi respons på hele oversettelsen av Det nye testamente, slik den frem- 
stod i prøveoversettelsene i den publiserte NTR-serien. 

Den første delen av arbeidet foregikk i oversettergruppene. I den videre 
prosessen fantes det flere komitéer som skulle bearbeide teksten videre. 
Her hadde man blant annet en redaksjonskomité (ofte kalt «redkom»). 
Den bestod av prosjektleder Hans-Olav Mørk, Johnstad og prosjektans- 
varlig Turid Barth Pettersen. Sagrusten ble med etter hvert. 

I det videre arbeidet hadde man også en gruppe kalt «redaksjonsgruppe 
forlag», som bestod av Mørk og Sagrusten. OU-leder Hans Kvalbein 

og Johnstad var også med i dette arbeidet. Hans Kvalbein var for øvrig 
OU-leder fra prosjektets start i 1999 og frem til 2006, da arbeidet med GT 
for alvor var i gang. Da var det naturlig at en gammeltestamentler overtok 
denne rollen. Det ble Kåre Berge. 


Det gamle testamente 


I likhet med organiseringen av NT-arbeidet startet grunnarbeidet i for- 
skjellige oversettergrupper. Oversettergruppene bestod av primærover- 
setter, sekundæroversetter (med kildespråkkompetanse), bokmåls- og 
nynorskstilist (skjønnlitterær forfatter) samt en teologisk konsulent. I 
arbeidet med GT ble dermed de skjønnlitterære forfatterne inkludert helt 
fra starten. Siden jeg kun behandler én GT-tekst fra Bibel 2011, har jeg 
valgt å beskrive temaet mer inngående i den relevante teksten. 

Kåre Berge var OU-leder 2006-2010. I arbeidet med GT fortsatte Mørk 
og Johnstad i redaksjonskomitéen. Ut over dette var Anders Aschim og 
Elisabeth Levy faste medlemmer i denne komitéen. 

Beskrivelsen av Bibelselskapets styre er relevant for både GT og NT. 
Sammensetningen av styret var noe annerledes under arbeidet med Bibel 
2011 (1999-2011) enn organiseringen i tiden før 1984, året da Bibelselska- 
pets rådsstruktur ble endret. De senere lovendringene har ikke hatt sær- 
lig betydning for spørsmålet om bibeloversettelse.” Riktignok har Den 
norske kirkes stilling igjen blitt svekket i forhold til lovene fra 1984. I de 
nye lovene fra 1984 måtte 8 av 14 styremedlemmer være medlem i Den 
norske kirke, og dette gjaldt frem til frem til 2003. I 2003 ble styresam- 
mensetning endret, og fra da av var det nok at 8 av 14 var medlemmer i et 
luthersk kirkesamfunn, noe som naturligvis også inkluderte frikirkelige. 
Dette, sammen med punkt b, demonstrerer den økumeniske utviklingen 
Bibelselskapet har gått gjennom: 

Bibelselskapet skal ha et styre med 14 medlemmer, inklusive leder og 
nestleder: 


232 For arbeidet med Bibel 2011 begynte, kom det inn en ny presisering i lovene ($ 9) om OU, der 
det heter at «styret gir regler om antall medlemmer av oversettelsesutvalget og om utvalgets 
virksomhet». 

a) atte medlemmer og ett varamedlem fra lutherske kirkesamfunn. 
Minst ett av medlemmene skal vere biskop fra Den norske kirke. 
Minst ett av medlemmene skal vere under 30 ar ved begynnelsen 
av hver styreperiode. 

b) fire medlemmer og ett varamedlem fra andre kristne trossamfunn. 
Minst ett av medlemmene skal vere under 30 ar ved begynnelsen 
av hver styreperiode. 

c) to representanter, med to varamedlemmer, valgt av og blant de 


ansatte.?* 


Den økumeniske utviklingen er også tydelig ved valget av Tor Tjeransen 
(adventist) som leder fra juni 2009 til 2012. Fra arbeidets start i 1999 og 
frem til 2009 var Odd Bondevik (biskop i Møre 1991-2008) styrets leder. 
I arbeidet med UO59 og NO78 var Bibelselskapet primært en under- 
leverandør for Den norske kirke. I ettertid har Bibelselskapet vokst til å 
bli en bred økumenisk organisasjon. Dette legger tydelige føringer om 
at oversettelsesarbeidet ikke skal være forankret i en bestemt konfesjon. 
Siden alle hovedretningene innenfor kristendommen hovedsakelig står 
samlet i kristologien, vil det være interessant å se hvorvidt denne inter- 
konfesjonelle delen likevel blir førende i denne oversettelseskonteksten. 


Profil og prinsipper 


Prinsipper for revisjon av NO78/85 

Prinsippene for revisjonen av NO78/85 ble godkjent av Bibelselskapets 
styre 15. februar 1999 etter innstilling fra oversettelsesutvalget.”* Planen 
var først å gi ut en revisjon av Det nye testamente, for deretter å ta for seg 
Det gamle testamente. Prinsippene som ble vedtatt, gjaldt både for revi- 
sjonen av NT og GT. I første omgang var det bestemt at man skulle foreta 


233 Sitatet er fra Bibelselskapets lover fra 2011, BS, digitalt arkiv. 

234 En forkortet utgave av prinsippene er gjengitt i NTR 1:10-13. I GTR sies det at prinsippene «har 
generell relevans også for GT». GTR: Det gamle testamentet revidert med oversetternes kommen- 
tarer, bd. 2, Mos: 1. Mosebok 1-5, Jesaja 1-39, Utvalg fra Salmenes bok. Karl Ove Knausgård: Litte- 
rære strukturer i urhistorien (Oslo: Det Norske Bibelselskap, 2008), 8. 

en varsom revisjon av Det nye testamente, men pa et senere tidspunkt i 
prosessen begynte man å kalle dette for en ny oversettelse.” 


Oversettelsesmetode 


Selv om prosjektet i utgangspunktet startet som en varsom revisjon av 
NO78/85, beskriver prosjektleder Mork i tilbakeblikk: «We also became 
conscious of the fact that the revision mandate was so comprehensive 
that we were actually making a completely new translation.»** Mørk 
beskriver at «målet for arbeidet var en tekst som lå mærmere grunntek- 
sten» og «nærmere det norske språket». «Nærmere grunnteksten» tilsa 
at man skulle gå et steg i retning av det konkordante og «i størst mulig 
grad gjenskape de litterære strukturene i kildetekstene».** De opprinne- 
lige prinsippene fra 1999 er i seg selv selvmotsigende ved at de vil vide- 
reføre to prinsipper som egentlig ikke går sammen. På den ene side skal 
man komme nærmere kildeteksten, men samtidig fremvise kontinuitet 
med eksegesen i NO78/85. I de opprinnelige prinsippene har dette en klar 
sammenheng med at man opprinnelig tenkte seg dette som en revidert 
oversettelse.” Her skjedde det imidlertid en utvikling etter hvert som 
man høstet erfaring med arbeidet. OU-leder Hans Kvalbein informerte 
Bibelselskapets styre i 2001 om at hans «inntrykk etter vel to års arbeid 
med oversettelsen av NT, er at NO78 har et større forbedringspotensiale» 
enn jeg trodde da vi startet».*** Man kan ellers spore denne utviklingen 
når man sammenligner de opprinnelige, upubliserte retningslinjene fra 


235 Bøe og Holmås, Når Ordet blir norsk, 217. På omslaget til NTos er oversettelsen imidlertid mer 
moderat beskrevet som en «revidert oversettelse». 

236 Hans-Olav Mørk, «Hearing the Voice of the Other: Engaging Poets and Writers as Bible Trans- 
lators, with a Case Study on Isaiah 7.14», BT 63, nr. 3 (2012): 153. 

237 Hans-Olav Mørk, «Å gjendikte Gud: Bibeloversettelse som skjønnlitterær kunst», Mellom 1, nr. 1 
(2015): 45. 

238 Ibid. 

239 Begrunnelsen for kontinuiten er tydelig knyttet til at man opprinnelig sa for seg at det skulle 
være en revidert oversettelse, jf. prinsippene: «Også når det gjelder de eksegetiske (fortolknings- 
messige) valg (basert bl.a. på leksikalsk, filologisk, semantisk og hermeneutisk forståelse og på 
arkeologisk viten), vil en revidert oversettelse i hovedsak følge den nåværende oversettelsen; 
bare der det foreligger ny leksikalsk og filologisk innsikt som allerede er allment akseptert og 
innført i nyere internasjonale oversettelser, vil man vurdere å avvike fra den eksegese som fore- 
ligger i NO -78/85.» Se vedlegg 2 og 3. 

240 BS, digitalt arkiv. Fremlegg på styremøtet 27.9.01. 

1999 med de publiserte retningslinjene i NTR1, Luk, fra 2003. Forstnevnte 
omtaler (naturligvis) den varsomme revisjonen som «idiomatisk», noe de 
sistnevnte unnlater, og i stedet opplyser at «en ønsket å ga et lite skritt 
tilbake mot en mer konkordant oversettelse enn den sterkt idiomatiske 
NO 78. Det betyr at en ville komme nærmere grunntekstens ordlyd og 
unngår altfor frie og muntlige omskrivninger».?" Likevel er det tydelig at 
også de opprinnelige prinsippene la opp til en konkordant gjengivelse på 
flere punkter: «Når en konkordant gjengivelse kan uttrykkes i en naturlig 
og god norsk språkføring, bør den imidlertid ikke fravikes. Det finnes 
i NO -78/85 enkelte eksempler pa det som kan sies å være unødvendig 
ikke-konkordant gjengivelse.» Det var for øvrig også tre andre prinsip- 
per som forsterket det konkordante kravet: (1) fokuset på intertekstuali- 
tet, som innebærer å «få frem de indrebibelske forbindelseslinjer i mange 
bibelske tekster».** Prinsippet om konkordans, som ideelt sett innebærer å 
gjengi ett ord i kildespråket med ett motsvarende ord i mottakerspråket, 
gjør det utvilsomt lettere for leseren å få øye på de indrebibelske forbin- 
delseslinjene, altså der hvor kildeteksten bruker like ord eller uttrykk. 
Prinsippene bruker parallelliteten mellom Jes 49,24a og Mark 3,27 for å 
illustrere dette, noe som altså åpner for å synliggjøre linjene, også mellom 
de to testamentene. (2) Prinsippet om pregnans. Dette prinsippet inne- 
bærer en strammere stil og mindre ordrike gjengivelser, slik man ofte 
fant i NO78/85: 


Pregnans bidrar til å gi en tekst en stram stil og gjøre den lettere memorerbar. 
En revisjon vil tilstrebe noe sterkere pregnans enn i NO -78/85, som — dette 
gjelder i første rekke bokmålsutgaven og spesielt oversettelsen av brevlitteratu- 
ren - iblant er unødvendig ordrik og «pratsom» i språkføringen og noen ganger 


unødvendig omskrivende, forklarende og «belærende» i fremstillingsformen.“* 


241 Se den forkortede versjonen av prinsippene i NTR 1:10-13, her s. 10 (uth. i orig). 

242 Prinsippene, se vedlegg 2 og 3. 

243 Jf. «Under dette punkt [konkordans] kan også nevnes den økende vekt man i forskningen de 
senere år har lagt på å få frem de indrebibelske forbindelseslinjer i mange bibelske tekster (jf. be- 
greper som intertekstualitet, relecture, resepsjon). Dette vil utfordre revisjonen til å tydeliggjøre 
indrebibelske assosiasjoner. Prinsippene, se vedlegg 2 og 3. 

244 Prinsippene, se vedlegg 2 og 3. 

Ønsket om å unngå omskrivinger og forklaringer henger også sammen 
med det som foreskrives om (3) rytme og stilpreg: «Det bør ikke uten 
videre tilstrebes språklig variasjon av grunntekstens uttrykksmåte når 
gjentakelsen av ord og vendinger er et tilsiktet virkemiddel i tekstene det 
oversettes fra.» Retningslinjene foreskriver også en konkordant over- 
settelse av metaforer, i motsetning til tendensen i NO78/85, der man i stor 
grad «avmetaforiserte» metaforene, «med det resultat at det semantiske 
innholdet i en tekst er blitt innsnevret og rikdommen i språket redu- 
sert».4° Et stort steg ble altså tatt i konkordant retning, og dermed et stort 
steg bort fra Nidas oversettelsesprogram. 

Deltakernes erfaringer tilsier også at konkordans og konsistens ble vektet 
høyt. Anders Aschim, som var med under GT-arbeidet, satt i redaksjons- 
komitéen (redkom), som så på helheten i oversettelsen. Aschim forteller 
at konsistens «stod høyt på dagsorden».*” På spørsmålet «Hvordan taklet 
dere utfordringen med konsistens og tanken om at ett ord kan ha forskjel- 
lige betydninger i ulike kontekster?», svarer Aschim: «Alle oversettere blir 
på et eller annet tidspunkt pragmatikere, for i oversettelsen må det stå 
én ting. Du kan ikke sette to. Vi hadde mange diskusjoner rundt dette, 
og det var vel av de ting som tok mest tid i prosjektet.»*** Fordelen i dette 
prosjektet var at de hadde dataverktøy som gjorde det lettere å få oversikt 
over hvordan bestemte ord var gjengitt. Aschim forteller om dette: «Vi har 
gjort ufattelig mye søk nettopp i disse situasjonene og sett på hvordan vi 
har gjengitt det andre steder.» Aschim bekrefter at han knytter konsis- 
tens sammen med konkordans, eller «transparens», som han foretrekker 
som begrep. «Transparens» betyr for Aschim at ordene og koblingene i 
kildeteksten skal synliggjøres i oversettelsen, så langt det er mulig. 

Om arbeidet med Det nye testamente forteller Aasgaard: 


Etter min mening var konsistens-prinsippet viktig hele veien underveis i ar- 


beidsprosessen, og spesielt når det gjaldt teologisk eller begrepsmessig sentrale 


245 Prinsippene, se vedlegg 2 og 3. 
246 Prinsippene, se vedlegg 2 og 3. 
247 Intervju 18.2.16. 
248 Intervju 18.2.16. 
249 Intervju 18.2.16. 
250 Intervju 18.2.16. 

termer og uttrykk. Det var særlig viktig å sikre slik konsistens innen de enkelte 
hovedkorpus, f.eks. Johannes-litteraturen (for min del ekskl. Åp) og Paulus-bre- 
vene (for min del de sju uomtvistet autentiske Paulus-brevene). Når det gjaldt 
andre tekstelementer enn disse sentrale termene og uttrykkene, var konsistens 


noe mindre viktig; da var språklig flyt, forståelighet o.a. like viktig. 


Dersom dette er representativt for hele NT-prosessen, kan man si at foku- 
set på konsistens (konkordans) var noe mindre enn hva Aschim presen- 
terer ovenfor, der det i større grad fremmes som viktig å oversette ett ord 
likt på tvers av de ulike GT-skriftene. I mine utvalgte tekster finner man 
uansett «teologisk og begrepsmessig sentrale termer og uttrykk», og kon- 
sistens ville derfor være viktig, i tråd med Aasgaards beskrivelse. Dette 
knytter han til nivåene han var med på, men også til den videre behand- 
lingen på høyere nivå: «Slik konsistens [jf. sitatet ovenfor] var et hensyn vi 
var atskillig opptatt av i de trinnene av revisjons-/oversettelsesprosessen 
der jeg var involvert. Og så var det - slik jeg oppfattet det - de høyere 
nivåers/redkoms ansvar å sjekke dette i siste instans for å avdekke glipp 
fra vår side og sikre ytterligere konsistens.» 

Johnstad, som også var med i redkom, har også påpekt (s. 363) at de til- 
strebet konkordans, og svarer på en måte som tilsier at konsistens og kon- 
kordans er to sider av samme sak. Svaret hans indikerer også at redkom 
anså konsistens som overordnet viktig, også på tvers av de ulike forfatter- 
stemmene og hovedkorpusene innenfor NT, slik Aasgaard beskriver det 
i sitatet ovenfor. 

Overordnet kan man tenke seg at GT-oversettelsen vil være noe mer 
konkordant, i og med at GT-arbeidet startet på et tidspunkt da prosjektet 
hadde utviklet seg mer og mer mot nyoversettelse. 


Form og innhold 


Prosjektleder Mørk skriver at «Bibel 2011 representerer på mange måter 
en reaksjon mot Nidas syn på forholdet mellom form og innhold». 


251 Korrespondanse 29.10.16. 
252 Korrespondanse 29.10.16. 


253 Mork, «Å gjendikte Gud», 43. 

Som vi har sett, hevder Nida at budskapets form md endres for a bevare 
innholdet, (den antatte) meningen. I arbeidet med Bibel 2011 snus dette 
rundt. Formen er innholdet. Karl Ove Knausgard, som var med som stil- 
ist, skriver at spraket ikke er «en container som frakter et urort innhold 
til oss fra fjerne tider». Språket, sier han, «er det vi tenker i, og alle foran- 
dringer man gjør i språket, forandrer også tankene».»* Hanne Ørstavik, 
som var språklig konsulent, understreker dette videre: «Språk er leksi- 
kalsk, semantisk betydning, det er klang og rytme og stilnivå, språk er 
følelse. Språket er alt dette, på en gang. Språket formidler ikke et innhold. 
Språket ER dette innholdet.» Prinsippene for oversettelsen la dermed 
opp til en sterkere interesse for å ivareta tekstens form, nettopp fordi tek- 
stens form er meningsbærende i seg selv, og konsekvensen blir at prin- 
sippene i langt sterkere grad la opp til å bevare flertydigheter i tekstene. 
Paal-Helge Haugen, som var språkkonsulent, stiller et retorisk spørsmål 
til Nidas oversettelsesfilosofi: «Vil nokon faktisk ha oss til å tru at bibelfor- 
teljingane alltid lar seg bryte ned til eintydige utsegner?» Mørk skriver: 
«Uten kanskje helt å være klar over det hadde Bibelselskapet laget kriter- 
ier som forutsatte en bevisst holdning til bibeltekstens litterære form.»*” 
I denne tilnærmingen til oversettelse blir det også viktig at ordene blir 
gjengitt med korrekt leksikalsk betydning. Mørk siterer Ørstavik, som 
poengterer dette: 


Jeg tenker at bibelspråket faktisk er Guds ord, som hendelse. Da må det 
være et språk som virker. Og det skjer blant annet gjennom språkets billed- 
kraft. Derfor er det like viktig å ivareta litterære kvaliteter, som at ordene har 
korrekt leksikalsk betydning. For det ligger mening også i klang, rytme og 


gjentagelse.” 


254 Karl Ove Knausgård, «Hjelpemann på Bibelen», i Christine Amadou og Anders Aschim (red.), 
Bibelsk (Oslo: Verbum, 2011), 45-46. 

255 Hanne Ørstavik, «Hvor i språket er det Gud når fram?», i Amadou og Aschim (red.), Bibelsk, 83. 

256 Paal-Helge Haugen, «Å lese korrektur på Skrifta», i Amadou og Aschim (red.), Bibelsk, 71. 

257 Mork, «Å gjendikte Gud», 45. 

258 Seibid., 46. 

259 Hanne Østervik i intervju med Jon Kåre Time, «Guds korrekturleser: Hanne Ørstavik har kon- 
trollest og språkvasket Bibelselskapets nyoversettelse av Det nye testamentet», Morgenbladet, 18. 
november 2015, https://morgenbladet.no/boker/2005/guds korrekturleser, 34. 

Alt i alt legger disse kriteriene strenge band på oversetterne, som må for- 
holde seg til tekstens form og til at ord må være leksikalsk belagt. I den 
idiomatiske metoden står oversetteren mye friere, siden tekstens form 
her oppfattes som sekundært, og ikke det primære oversetteren skal 
oversette. 

Den litteraturvitenskapelige tilnærmingen i bibeloversetterfaget sup- 
plerer den historisk-kritiske tenkemåten som har dominert bibelfagene 
i 150 år.*** Mens den sistnevnte tilnærmingen fokuserer på virkeligheten 
bak teksten og hvordan tekster har oppstått og utviklet seg over tid, ligger 
fokuset i den litteraturvitenskapelige tilnærmingen primært på å utforske 
bibeltekstene slik de forekommer i deres endelige form.*" I vurderingen 
av de aktuelle tekstene vil jeg derfor måle gjengivelsene opp mot dette 
kriteriet. 


Litteraturvitenskapelig tilnærming 


Ovenfor så vi at Mørk beskrev at Bibelselskapet uten kanskje helt å 
være klar over det hadde laget kriterier som forutsatte en bevisst hold- 
ning til bibeltekstens litterære form. Likevel var det forfatterne «som for 
alvor brakte en litteraturvitenskapelig betraktningsmåte inn i prosjek- 
tet», ifølge Mørk.” Å oversette tekstens form, kan også innebære noen 
utfordringer for en teologisk tilnærming, som ofte forholder seg til tekst 
på en annen måte. Mørk setter den litterære tilnærmingen opp mot en 
teologisk tilnærming av tekst: «Theologians [...] often read the text as 
a «message» and therefore tend to separate form from content without 
realizing that in doing so they violate the literary integrity of the text 
and narrow the interpretative possibilities significantly.»** Bade en litte- 
rær og en konkordant tilnærming vil derfor fokusere pa tekstens form, 
og holde fortolkningsmulighetene åpne der hvor kildeteksten er åpen. 
Dette får også konsekvenser for leserens makt: «If the text is presented 


260 Mørk, «Å gjendikte Gud», 46. 

261 Jf. også Mørk, «Hearing the Voice of the Other», 155: «[T]he weight of literary interest falls on the 
final redactional activity that has given the texts and the literary corpuses [sic! in] their extant 
form.» 

262 Mørk, «Å gjendikte Gud», 45. 

263 Mørk, «Hearing the Voice of the Other», 155. 

with its ambiguities intact, then all who hear and read it must become 
interpreters.»*** Mørk skriver også at dette er et frigjørende perspektiv 
nar det kommer til spørsmålet om dogmatisk fortolking av bibeltekster.” 
Dersom kildeteksten er tvetydig i sentrale kristologiske tekster, vil idealet 
være at oversettelsen skal ivareta dette åpne fortolkningsrommet. Dette 
kan naturligvis føre til at man åpner teksten for kristologiske implika- 
sjoner som kan stride mot kirkens tradisjonelle kristologi. Det blir inter- 
essant i den videre analysen av enkelttekstene å vurdere hvorvidt dette 
prinsippet realiseres. 


Fremmedgjøring eller hjemliggjøring? 
Idéhistoriker og fagoversetter Christine Amadou, som var medlem i OU i 
oversettelsesprosjektet, fremhever fremmedgjøringen som en av nyskap- 


ningene i Bibel 2011: 


Fremmedheten er et klart kjennetegn ved Bibel 2011, helt i tråd med Schlei- 
ermacher. Hans oversettelsesteoretiske dictum sa nemlig at det var originalens 
ånd som skulle bevares. Da måtte ikke oversettelsen bli dagligdags, men ta vare 
på en syntaktisk og uttrykksmessig distanse. Man skulle merke at teksten var 


fremmed og dens verden uvant.?% 


Aschim stiller seg også bak Amadou på dette punktet, og mener hennes 
konklusjon er berettiget:*” 


I de eldste norske bibeloversettelsene hadde man et behov for å forankre teksten 
i det norske, både når det gjaldt landskap og levesett. Bibel 2011 går derimot 
langt i å vise det fremmedartede. På den måten gjenspeiler den en ny bevissthet 


om hvordan det norske blir til nettopp i møte med det fremmede.?* 


I intervju forteller prosjektansvarlig Turid Barth Pettersen at de nok 
ikke brukte selve ordet «fremmedgjøring», men at «det skulle være så 


264 Ibid., 154. 

265 Ibid.; Mørk, «Å gjendikte Gud», 45. 

266 Christine Amadou, «Hurlumhei hos Hieronymus», Prosa: Tidsskrift for sakprosa 17, nr. 6 (2011), 
http://prosa.no/oversatt/hurlumhei-hos-hieronymus/. 

267 Aschim, Bibelen 3.0, 256-57. 

268 Amadou, «Hurlumhei hos Hieronymus». 

ner grunnteksten som mulig, og beholde bilder og metaforer, og da kan 
du si at «fremmedgjøring> er et begrep som beskriver konsekvensen av 
det». Fremmedgjøringsbegrepet ligger også nær ett av prinsippene bak 
Bibel 2011, som var «troskap mot fremmed» kultur». Dette prinsippet ser 
likevel ut til å ha blitt overstyrt av et motstridende ideologisk hensyn om 
«kjønnsinkluderende språk». Uten tvil reflekterer Bibelens språkbruk 
de patriarkalske strukturene i samfunnet for øvrig på bibelsk tid.”* Ved 
å bruke kjønnsinkluderende språk, har man i dette tilfellet utelukket å 
bevare det fremmede i bibelteksten, og dette svarer i stedet til det mot- 
satte, hjemliggjøring. 


Paratekst 


Selv om Bibelselskapet fremdeles er forpliktet pa UBS’ regel om «no 
doctrinal notes or comments», ser det ikke ut til å være eksplisitt nevnt 
i Bibelselskapets arkiver. Like fullt har Bibelselskapet vært klar over det 
potensielt problematiske aspektet ved en fortolkende paratekst. Dette er 
også tydelig i retningslinjene for fotnotene: 


Vi satser på et utvidet noteapparat, som ikke minst også skal inkludere forkla- 
ringer til tekstkritiske valg og avvikende lesemåter. Se for eksempel Luk 2,14; 
4,4; 10,1; 11,2-4. Fotnotene gir også nødvendige realopplysninger og orienterer 
(upolemisk!) om andre oversettelsesmuligheter. SO[2000] viser også her en vei 


som vi kan følge et godt stykke.” 


Her ser vi at det i første omgang er realopplysninger og oversettelsesmu- 
ligheter som skal fylle fotnotene. I møtet i oversettelsesutvalget 21.-22. 
juni 2005 fremheves «fortolkende forklaringer» som ett eksempel «på 
typer fotnoter som kan være problematiske».”* I en formulering fra 
styreprotokollen 6. juni 2005 ser man også at det foreligger en bevisst- 
het om at oversettelsen skal ha en bred mottakelse: «Når det gjelder 


269 Intervju 21.6.16. 

270 Jf. også Bøe og Holmås, Når Ordet blir norsk, 87; Marianne Bjelland Kartzow, «Inkluderende 
bibel er en illusjon», Aftenposten, 6. april 2003, 9. 

271 Prinsippene, se vedlegg 2 og 3. 

272 BS, digitalt arkiv, møtereferat, sak OU21/2005. 

fotnotene, papekte styret at de ma vere kvalitetsmessig pa hoyde med 
teksten, og ikke kontroversielle; noe som kan odelegge for aksepten 
av oversettelsen.» Generelt sett kan man derfor si at det har veert en 
bevissthet i Bibelselskapet om det kontroversielle aspektet ved fotnoter. 
Bibelselskapet har her kunnet trekke pa erfaringene fra UO, Utvalg66 
og NO78/85, og vurdere mottakelsene og kontroversene som hadde 
oppstått i ettertid. Parateksten har nemlig vært et kontroversielt punkt 
ved alle disse oversettelsene, også på områder som går ut over det rent 
konfesjonelle.” 

Mot slutten av arbeidet med Bibel 2011 utarbeidet OU tydelige ret- 
ningslinjer for notene. Notene i NTos skulle også revideres i lys av dette: 


1. Kan også oversettes — der det er stor tvil og delte meninger i de 
store oversettelsene mht. til betydning. «Tidligere oversatt»-noter 
går ut. 

2. Ikke spesielle forskeres teorier 

3. Ikke for nærsynte noter utfra oversetterens faglige perspektiv 

4. Direkte relevante opplysninger. Eks: provins. Relatert til perser- 
riket, stryk opplysninger om jødiske ledere for provinsene (ikke 
direkte relevant) 

5. Ikke kontroversielle synspunkter som det ikke er stor enighet om, 
for eksempel i forhold til datering av bibelske håndskrifter. 

6. En hjelp for bibellesere flest. Relevante opplysninger som er inter- 
essante for vanlige folk og som vanlige folk ikke har forutsetninger 
for å vite. 

7. Basics, ikke fagteologi/studiebibel.”* 


Også her er det mulig å spore en varsomhet overfor notenes innhold. 
Ikke minst er dette tydelig når fire av punktene (2, 3, 5 og 6) presise- 
rer hva notene ikke skal inneholde. Primært begrenser notene seg til 
alternative oversettelser, realia og relevant informasjon for «vanlige 


273 Dette avsnittet bygger i stor grad på Beckmann, «Noter til gjenfødelse», 407. 
274 BS, digitalt arkiv. Sitatet er hentet fra et sakspapir til OU-møtet i mars 2010, som oppsummerte 
hva OU hadde blitt enige om i februar 2010. 

folk». Med hensyn til teologiske fortolkninger er retningslinjene svært 
varsomme. 

Når det gjelder overskriftene, nevner Aschim at det i Bibel 2011 har 
vært «et ønske om å gjøre dem mest mulig deskriptive».”> Det har ikke 
vært mulig å oppspore noen tydelige retningslinjer for kryssreferansene. 


Forholdet til virkningshistorien 


Forholdet til virkningshistorien ligger implisitt i punktene ovenfor om 
fremmedgjøring og den litterære og konkordante tilnærmingen. Alle 
disse tilnærmingene tilsier at teologiske hensyn i utgangspunktet ikke 
skal virke inn på arbeidet. Siden relasjonen til virkningshistorien ikke 
er beskrevet eksplisitt i prinsippene, har jeg intervjuet og korrespondert 
med et stort antall av prosjektdeltakerne for å spørre dem om dette. Jeg 
begynner her med NT, som var først ute i oversettelsesprosessen. 


Arbeidet med Det nye testamente 


I intervjuer med sentrale aktører i oversettelsesprosessen kommer det 
frem at premisset for arbeidet var at tekstene skulle oversettes ut fra sin 
opprinnelige, historiske kontekst. Reidar Aasgaard, primæroversetter 
på bokmål i Det nye testamente, forteller om utgangspunktet for deres 
arbeid:”* 


RAA: Utgangspunktet for oversettelsesarbeidet vårt var at vi ikke skulle ta 
hensyn til kirkelige behov og ønsker. Vi skulle ta historisk-eksege- 
tiske hensyn i hvordan vi oversatte, og så var det opp til de enkelte 
kirker og kirkesamfunn hvordan de ville bruke teksten, og hva de 
ville ta inn i sine liturgier eller bekjennelsesformularer. 

MB: Men dette prinsippet, var dette skriftlig? 

RAA: Det lå der som et premiss - at vi skulle oversette i tråd med hva vi 
mente var sakssvarende fra selve teksten, opphavsteksten, og ikke 


ta hensyn til den kirkelige tradisjon. Den diskusjonen var oppe en 


275 Aschim, Bibelen 3.0, 227. 
276 Telefonintervju 25.3.14. 

del særlig i forbindelse med Fader var, men et par andre tilfeller 
ogsa, fordi de er sa viktige for liturgien. Vi var enige om dette, og 
hadde full stotte pa dette fra Hans Kvalbein som leder i OU, og som 
ellers satt med mye myndighet - vi fikk støtte fra ham på at vi skulle 
gjøre det slik. Og derfor var vi i gruppediskusjonene våre enige om 
at vi skulle følge det historisk-eksegetiske, og så la det være opp 


til Den norske kirke eller andre om de ville ta i bruk den eller den 


formen. 
MB: Så det var uttalt muntlig? 
RAA: Ja, det var uttalt muntlig ved flere anledninger. Vi forutsatte der- 


for et klart skille, prinsipielt, mellom vårt oversettelsesarbeid og de 
kirkelige behovene og ønskene. Så vi var bevisst på ikke å la oss 
styre av noen form for kirkelig tradisjon eller dogmedannelse, dog- 
mehistorie, eller noe sånt. Det vil si å la det ene være det ene og 
det andre være det andre, vel vitende om at det finnes ulike syn. 
Men at det altså var den historiske teksten vi i oversettergruppa og 
Bibelselskapet generelt skulle formidle, og så skulle man i de ulike 
kirkelige settinger ta det videre der slik som man mente var best. 
Hva som så skjedde i den videre prosessen i Bibelselskapet, regnet 


jeg med at ble ivaretatt ut fra disse forutsetningene. 


Også Gunnar Johnstad, teologisk hovedkonsulent for Bibel 2011, forteller 
i intervju at trosbekjennelsene i utgangspunktet ikke skulle spille inn i 
oversettelsesarbeidet.”” Tekstene skulle med andre ord oversettes ut fra 
sin opprinnelige historiske kontekst. 


Arbeidet med Det gamle testamente 


Forholdet til virkningshistorien blir noe mer komplisert når det kommer 
til arbeidet med GT, ettersom oversettelsen her bygget på masoret-tek- 
sten fra middelalderen. På spørsmålet «Var det uttalt (muntlig eller skrift- 
lig) i oversettelsesprosessen at man skulle oversette tekstene ut fra deres 
historiske kontekst? (Altså, uten bevisste hensyn til virkningshistorien i 


277 Telefonintervju 28.3.14. 

NT, og uten bevisste hensyn til kirkens lære, nedfelt i bekjennelsene)»,”3 


beskriver Weyde: 


Premisset for oversettelsen av Det gamle testamente (GT) var at arbeidet skulle 
gjøres på grunnlag av den masoretiske teksten (MT), altså den hebraiske teksten 
som også NO78/85 bygde på. Nytt nå var imidlertid at også Qumran-tekster 
skulle inkluderes i arbeidet med oversettelsen, og disse tekstene kunne influere 
på oversettelsen dersom det kunne sannsynliggjøres at Qumran-tekstene forut- 
setter en mer opprinnelig, eventuelt bedre, hebraisk tekst. I slike tilfeller kunne 
også overveielser av historisk karakter spille inn. [...] I enkelte tilfeller har også 
den greske oversettelsen Septuaginta (LXX) influert på oversettelsen til norsk, 
og da i tilfeller der den hebraiske teksten er uklar, ufullstendig eller ødelagt. Da 
måtte vi vurdere om LXX går tilbake på et eldre, kanskje bedre hebraisk tekst- 
grunnlag enn MT.” 


Unntakene fra MT handler derfor hovedsakelig om å komme nærmere 


en 


mer opprinnelig tekst enn hva MT-tradisjonen i enkelte tilfeller rep- 


resenterer. Weyde fortsetter: «I oversettelsesarbeidet tok vi aldri hensyn 


til 


virkningshistorien i NT, heller ikke til senere kirkelig tradisjon og 


heller ikke til kirkens lære slik den er nedfelt i bekjennelsesskriftene.»>* 


Intervjuer og korrespondanse med en rekke aktører fra flere nivåer i 


oversettelsesprosessen bekrefter det Weyde skriver. Ifølge disse aktørene 


var utgangspunktet for arbeidet at man skulle formidle teksten ut fra 


dens opprinnelige kontekst, uten bevisste hensyn til virkningshistorien, 


verken i NT eller i kirkens senere lære." Fløysvik utdyper dette: «Ja, sa 


278 
279 
280 
281 


Dette spørsmålet med omtrentlig lik formulering ble sendt ut til samtlige primæroversettere. 
Korrespondanse 18.6.16. 

Korrespondanse 18.6.16. 

Dette gjelder både deltakere i oversettergruppene, som bl.a. Aschim (også OU-medlem og med- 
lem av redkom), Gunnar Magnus Eidsvåg (korrespondanse 17.6.16), Torleif Elgvin (korrespon- 
danse 26.11.15), Gunnar Haaland: «Oversettelsen av Jes 7,14 er vel det tydeligste eksempelet i 
Bibel 2011 på at en historisk lesning tilsidesetter den kristne virkningshistorien og bekjennel- 
sen. Utad var dette kontroversielt, men innad var det - slik jeg oppfattet det - enighet om at 
tekstens historiske betydning ikke skulle overstyres av kirkelige eller markedsmessige hensyn, 
altså at den historiske betydningen skulle prioriteres framfor den virkningshistoriske/teologis- 
ke.» (korrespondanse 22.12.15), Andrew Wergeland (korrespondanse 13.2.16), Kristin Joachim- 
sen (korrespondanse 29.3.16) og Magnar Kartveit (korrespondanse 14.4.16), samt OU-leder (fra 
2006-2010) Kåre Berge (korrespondanse 5.1.16), OU-medlem Helge Kvanvig (intervju 10.3.16) 
og prosjektansvarlig Barth Pettersen (intervju 21.6.16). Siden de fleste informantene ikke har 
bevart de skriftlige papirene, er deres svar i hovedsak basert på deres erindring av hva de mener 

langt eg skjona, skulle me omsetja det som stod, uavhengig av korleis 
NT gav att det som stod (med mindre det da ikkje var nokon skilnad i 
ordlyd eller meining, då var det jo naturleg å bruka same ordlyden begge 
stader) og uavhengig av seinare dogmedanning.»** I forlengelsen av dette 
gir han et konkret eksempel som er særlig viktig i luthersk teologi: «Slik 
står det t.d. «truskap» i Habakkuk 2,4 [Bibel 2011] sjølv om det hadde vore 
kjekt for ein lutheranar med «trw — [ganske] enkelt fordi ein meinte ordet 
hadde denne tydinga hjå Habakkuk.»** Her har man altså beveget seg 
bort fra NO78, som hadde «tro» i Hab 2,4: «Men den rettferdige skal leve 
ved sin tro.» 

Prosjektansvarlig Barth Pettersen mener at de faglige prinsippene var 
tydelig kommunisert.*** Aschim, som var med i oversettergruppen, OU 
og redkom, og enkelte ganger i styret for å orientere om arbeidet, sva- 
rer følgende på spørsmålet «Var det enighet om at man skulle oversette 
teksten ut fra dens historiske, opprinnelige kontekst?»: «Ja, absolutt. 
I redkom var det ikke noen tvil om det, faktisk heller ikke i OU og i sty- 
ret.» Aschim beskriver også forholdet mellom dette og prinsippet om 
intertekstualitet: «Samtidig har vi vært veldig opptatt av intertekstua- 
litet, tekstsamspill, men ikke på bekostning av nettopp den historiske 
distansen. Så vi har vel prøvd å ha et samsyn gjennom hele prosjek- 
tet.» Alle de sentrale aktørene bekrefter dermed at det var konsensus 
om dette. 

Den rådende konsensusen om å oversette tekstene ut fra deres histo- 


riske opprinnelsessituasjon, er også mulig å spore i argumentasjonen i 


ble kommunisert. Eidsvåg mener dette ble kommunisert både muntlige og skriftlig: «Jeg kom 
inn i oversettelsesarbeidet relativt sent, dermed hadde mange av de prinsipielle diskusjonene 
allerede blitt tatt. Jeg forsto at min oppgave som primæroversetter var å lage en oversettelse 
som lå nært opp til den hebraiske teksten. Oversettelsen skulle være et resultat av filologiske 
overveielser hvor arbeidet med semantikken ble gjort ut fra kontemporære kilder, ikke fra resep- 
sjonshistorien. Dette tror jeg vi fikk både muntlig og skriftlig informasjon om.» Korrespondanse 
17.6.16. Sverre Bøe sier han ikke kan huske at de ble instruert om slike spørsmål i tilnærmet slik 
grad, men mener det var «minimalt med dogmatiske føringer eller drøftinger». Korrespondanse 
20.6.16. 

282 Korrespondanse 26.11.15. 

283 Korrespondanse 26.11.15. 

284 Intervju 18.2.16. 

285 Intervju 18.2.16. 

286 Intervju 18.2.16. 

saksdokumentene, ikke minst i debatten om oversettelsen av Jes 7,14. Selv 
om Mork onsket «jomfru» som oversettelse, avviste han at den nytes- 
tamentlige anvendelsen, og dermed den kristologiske virkningshistorien 
i NT, skulle vere styrende for Jes 7,14 i denne tekstens opprinnelige 
kontekst. 


Den nytestamentlige tolkningen av parthenos i Matt 1,23 og Luk 1,27 ma forstas 
som en senere tradisjonshistorisk hendelse, og ma sees i lys av sin nytestamen- 
tlige kontekst og tradisjonshistorien slik den anvendes i disse kontekstene. Den 
kan ikke være styrende for fortolkningen av en tekst pa et tidligere stadium i 


tradisjonshistorien.?” 


Ut fra denne argumentasjonen kan man utlede et prinsipp om at det 
er tekstens opphavssituasjon som skal være styrende for oversettelsen. 
Oversettelsen må dermed være forsvarlig ut fra denne opphavssituasjo- 
nen. I OU-referatene som handlet om debatten om Jes 7,14, finner man 
også formuleringer om at utvalget «[ikke] vil ta hensyn til virkningshis- 
torien».*** Dette ser ikke ut til å være et engangstilfelle, men et generelt 
prinsipp. Selv da OU på et tidspunkt foreslo oversettelsen «jomfru» for 
‘almah, var OU-lederen, Kåre Berge, tydelig på at det var gjort ut fra hen- 
synet til mottakelsen, og ikke var valgt ut fra faglige hensyn.*” Frykten 
var at oversettelsen ville boikottes hvis det ikke stod «jomfru» i teksten. 
Trusler om nettopp boikott kom i forkant av publiseringen av NO78, og 
frykten var derfor på mange måter berettiget. Kåre Berge bekrefter også 
dette i en korrespondanse, og forteller for øvrig at han i dette tilfellet 
måtte gå på akkord med egne prinsipper, men at han ble «reddet» av 


287 BS, digitalt arkiv, /OU - Innkallinger og saksdok/OU-innkallinger fra 2005-2011/2010/Mars 
2010, Fra H-O Jes 7.14.doc. 

288 BS, digitalt arkiv, Referat fra OU-møte 25.-27. mai 2010.doc. Her heter det også: «Vi følger ikke 
virkningshistorien.» 

289 Dette kommer frem i styreprotokollen 7.6.07, der det heter: «OUs leder kunne slå fast at det er 
ingen tvil i forskningstradisjonen hva betydningen er. Dette har man visst i lang tid. Å oversette 
med «jomfru» er valgt ut fra hensynet til visse brukergrupper, der det er tatt inn en fotnote som 
sier hva det egentlig betyr. Forslaget fra OU beror på en viss frykt for å kjøre oss opp i en uheldig 
diskusjon, tidligere har denne vært brutal og kontant. Forslaget er altså ikke valgt ut fra de fagli- 
ge hensyn.» 


106 


BIBEL 2011 


styret, som sendte forslaget tilbake til OU for ny vurdering.” I protokol- 
len fra styremotet 7. juni 2007 kommenteres dette ogsa av styret: 


Det er en spenning mellom a være nær den hebraiske teksten og stå i tradisjo- 
nen og bekjennelsen. Dette må avveies mot hverandre. Når en kommer fra en 
konservativ, biblisistisk bakgrunn, så blir dette en ekstra sterk spenning! I den- 
ne oversettelsen skal vi være nær grunnteksten, og overraskelsen var derfor stor 


når konklusjonen er å beholde jomfru. Ønsker å oversette med ung kvinne.” 


Grunnen til at styret var overrasket over OUs opprinnelige forslag, ser 
nettopp ut til å ha vært konsensusen om at arbeidet skulle styres ut fra et 
faglig hensyn om å være nær «grunnteksten», fremfor å være nær «tradi- 
sjonen og bekjennelsen». Rannfrid Thelle, primæroversetter i Bibel 2011, 
kommer indirekte inn på dette i det hun mener oppsummerer tendensen 
i Bibel 2011: 


Hvis jeg skulle karakterisere tendensen i Bibel 2011, så går den mot å være 
åpen om uklarheter i teksten og vise til ulike valg som er blitt foretatt gjen- 
nom historien, heller enn å gjøre klare valg på vegne av leseren, som innebærer 
at man dekker over uklarheter eller motsigelser som måtte være teologisk 


292 


ubehagelige. 


Det gjenstår å se om Thelles beskrivelse, som for øvrig er i tråd med prin- 
sippene for oversettelsen, er mulig å spore i oversettelsen av de kristo- 
logiske tekstene. I korrespondanser og intervjuer kommer det for øvrig 
frem at virkningshistorien ser ut til å ha spilt en rolle for enkelte aktører, 
og særlig i behandlingen av Jes 7,14. 


Glimt fra diskusjonen om Jesaja 7,14 

Om forholdet til virkningshistorien forteller Fløysvik at så langt han 
kunne skjønne, «skulle me omsetja det som stod, uavhengig av korleis NT 
gav att det som stod (med mindre det då ikkje var nokon skilnad i ordlyd 
eller meining, då var det jo naturleg å bruka same ordlyden begge stader) 


290 Korrespondanse 5.1.16. 
291 BS, digitalt arkiv, protokollen fra styremøtet 7.6.07. 
292 Korrespondanse 1.8.16. 

og uavhengig av seinare dogmedanning.»* Likevel merket han at enkelte 
aktører markerte sine teologiske synspunkter implisitt, og at dette særlig 
ble aktualisert i behandlingen av Jes 7,14. I beskrivelsen av relasjonen til 
virknings- og oversettelsestradisjonen kommer han inn på dette: 


Me skulle omsetja den hebraiske (eller arameiske) teksten. Dei stadene der den 
greske teksten i NT tykkjest seia det same som den hebraiske med dei tilsva- 
rande greske orda, oppfatta eg at ein skulle bruka same ordlyden. Men der den 
greske teksten legg til ein annan nyanse eller er annleis, skulle skilnaden vera 
synleg. [...] Det gjaldt jo særleg Jes 7,14. Her meinte me at me skulle omse- 
tja ordet «alma» etter beste skjøn ut frå det me visste om korleis det hebraiske 
ordet vart brukt — det er jo ikkje mykje, medan mange hevda me skulle ha fylgd 
LXX. Eg trur fleire her argumenterte på måtar dei eigentleg ikkje ville ha fylgd 
til endes om ein skulle gjennomført dei for andre tekstar. Brått byrja somme 
å argumentera for å ta større omsyn til kulturen i mottakarspråket, som alltid 
tidlegare hadde halde opp idealet om ein «konkordant» bibel. Andre ville fylgja 
LXX si tolking av teksten kvar gong NT fylgde LXX.?"" 


I arbeidet med GT, og ikke minst en sentral tekst som Jes 7,14, beskri- 
ver Fløysvik hvordan vikarierende argumenter kunne brukes for å støtte 
opp om at virkningshistorien skulle få innflytelse, selv der hvor MT og 
LXX ikke er helt samstemte. Dette kan knyttes til den rådende konsensu- 
sen om å oversette teksten ut fra dens opphavssituasjon. Dersom det ikke 
fantes argumenter fra opphavssituasjonen som skulle tilsi at man skulle 
støtte opp om for eksempel «jomfru» som oversettelse for Jes 7,14, måtte 
man altså finne andre argumenter. Argumentasjonen kan da beskrives 
som tilsynelatende filologisk, men implisitt teologisk. 

Både Barth Pettersen og Kvanvig mener at forslagene måtte være faglig 
funderte dersom de skulle få gjennomslag.” Etter deres mening ville ikke 
eksplisitte teologiske argumenter få gjennomslag, ettersom dette stred 
mot retningslinjene som lå til grunn for arbeidet.” Kvanvig forteller at de 


293 Korrespondanse 3.12.15. 

294 Korrespondanse 26.11.15. 

295 Barth Pettersen, intervju 18.2.16. Kvanvig, intervju 10.3.16. 

296 Kvanvig forteller at de [OU] var ekstra skjerpet når det handlet om tilfeller som hadde en spesiell 
virkningshistorie: «Jeg vil si at vi var veldig klar over det når vi var inne på områder som hadde 
en virkningshistorie, både kulturelt og dogmatisk, men vi gjorde det ikke normativt. Men det er 

ikke skulle gjøre (bestemte lesninger i) virkningshistorien normativ, og la 
den bli styrende for deres valg.” Han forteller at det derfor ikke ville blitt 
ansett som et godt argument hvis man brukte dogmehistorien normativt. 
På oppfølgingsspørsmålet «Så hvis man skulle være strategisk, så ville 
man heller gjort det implisitt?», svarer han: «Ja, det er jo helt klart, og det 
mener jeg var klart i dette forsøket fra Mørk på å vise at almah og betulah 
i Det gamle testamente egentlig betydde det samme. Han lagde et doku- 
ment på det.» Kvanvig knytter dette til behandlingen av Jes 7,14, der han 
mente at Mørk brukte filologien i en implisitt teologisk argumentasjon, 
slik at filologien ble et vikarierende argument for et teologisk ståsted: 


Argumentet var jo da filologisk, og det er jo greit det. Men hvis han var ute 
etter å beholde jomfru, som han var, så måtte han jo gå den veien. Han kunne 
ikke gå den veien å si at man måtte bruke Septuaginta-teksten fordi det var 
den som var sitert i Det nye testamente og dannet grunnlaget for den kristne 


dogmedannelsen.?”? 


Siden det ser ut til å ha vært en (tilsynelatende) konsensus om ikke å gjøre 
dogmehistorien normativ, måtte man altså gå veien om filologien dersom 
man skulle få gjennomslag. Samtidig nevner flere aktører at bibeltradi- 
sjonen ofte ville spille med. Bibeltradisjonen er selvsagt ikke upåvirket av 
virkningshistorien. I bibeltradisjonen kan det ligge noen bestemte førin- 
ger fra virkningshistorien som er relevante for de utvalgte tekstene. Dette 
vil jeg ta høyde for i vurderingen av tekstene. 


Bibeltradisjonen 

I ett tilfelle kommer spenningen mellom kildetekst og norsk bibeltradi- 
sjon særlig klart frem. Sylfest Lomheim, som var språkkonsulent under 
arbeidet med de synoptiske evangeliene i Bibel 2011, forteller om en epi- 
sode da denne spenningen ble aktualisert: I oversettergruppen ble det 


klart, det gjorde jo at vi var veldig grundige i de valgene som skulle foretas. Det skjerpet bevisst- 
heten.» Intervju 10.3.16. 

297 Intervju 10.3.16. 

298 Intervju 10.3.16. 

299 Intervju 10.3.16. 

300 Intervju 9.1.15. 

diskutert hvordan man burde oversette at Jesus «stod opp» fra de dode. 
Skulle man bruke en passiv form, som indirekte impliserer Gud som det 
logiske subjektet for Jesu oppvekking? Ifølge Lomheim spurte han Kval- 
bein om hvilken form dette verbet hadde på gresk, og hva det betydde. 
Svaret fra Kvalbein lød at det var en passiv konstruksjon, og at det betydde 
«ble reist opp». Lomheim argumenterte da for at det ikke var noen grunn 
til å oversette et verb i passiv med et verb i aktiv form, og at det ville være 
riktigere, språklig sett, å oversette det i passiv form, når vi har denne for- 
men både på gresk og på norsk. Lomheim forteller at Kvalbein gav uttrykk 
for at han forstod Lomheims forslag, men at han satte foten ned for den 
språklige endringen av teologiske grunner. Han responderte, ifølge Lom- 
heim: «Nei, det kan vi nok ikke.» Spenningen mellom kildeteksten og 
bibeltradisjonen kan også spores i det skriftlige arkivmaterialet*” Lom- 
heims beskrivelse og det skriftlige materialet kan tilsi at bibeltradisjonen i 
enkelte tilfeller tillegges stor vekt, selv der hvor tradisjonen står i spenning 
til en konkordant gjengivelse av kildeteksten. I vurderingen av tekstene 
vil jeg vurdere hvorvidt bibeltradisjonen spiller en avgjørende rolle. 


Målgruppe 

Begrepet «kirkebibelen» er som nevnt totalt innarbeidet som betegnelse 
for NO78 i arkivmaterialet, men er overhodet ikke dominerende i arkiv- 
materialet om Bibel 2011. Det tilsier at Bibelselskapet denne gangen så for 
seg langt større mottakergrupper og bruksfelt enn for NO78. Dette må 
ses i forbindelse med den økumeniske utviklingen Bibelselskapet hadde 
gjennomgått i denne perioden. Bibelselskapet ble økumenisk i 1984, og 
båndene til Den norske kirke har siden gradvis blitt svekket. Utgangs- 
punktet er med andre ord annerledes enn da NO78 ble utarbeidet. Den 
gang hadde landets biskoper sete i Bibelselskapets landsstyre, og det var 
personalunion mellom Bibelselskapet og Liturgikommisjonen. Siden 
endringene i rådsstrukturen i 1984 har Den norske kirke formelt sett mis- 
tet mer og mer innflytelse i Bibelselskapets styre. Under utarbeidelsen av 


301 «vekt opp/stått opp. Vekt opp impliserar ein agens. Det var samde i at «vekt opp» tilsvarar gresken 
betre, men tradisjonen tilseier «stått opp».» BS, digitalt arkiv, Referat fra tekstmøte 16-18.4.doc. 

Bibel 2011 var Den norske kirke kun høringsinstans, og hadde ikke siste 
ordet om teksten, slik den tidligere hadde gjennom biskopene i det tidli- 
gere landsstyret. Den norske kirke var også bare én av flere høringsinstan- 
ser?” Med andre ord: Bibelselskapet har lagt vekt pa en bred mottakelse 
innenfor Kristen-Norge, og har i stor grad lyktes med det. 

Likevel er ikke Bibel 2011 en spesifikt kristen oversettelse, oversatt av 
kristne for kristne. Helge Kvanvig, som satt i OU under utarbeidelsen av 
GT, forteller om bevisstheten om dette i arbeidet: «Hele prosessen var 
jo slik at man hele tiden satt og tenkte det norske folk som mottakere, 
og ikke Den norske kirke, eller spesielt kristne.» Kvanvig forteller også 
at dette var «veldig tydelig» kommunisert underveis i prosessen3* På 
spørsmål om hvem Bibel 2011 er oversatt for, svarer prosjektansvarlig 
Barth Pettersen at hun «er fristet til å si «alle», og forteller at overset- 
telsen ble laget «for flest mulig. [...] Både for yngre og eldre, både i og 
utenfor kirken»3° Barth Pettersen nøler med å kalle Bibel 2011 en «kir- 
kebibel», men svarer at «den er det også»3* For henne betyr «kirkebi- 
bel» at oversettelsen «kan brukes i gudstjenesten og har et godt språk 
som egner seg for det»3” Dette betyr altså at det ligger en del stilistiske 
føringer for dette bruksaspektet. Samtidig understreker hun at Bibel 2011 
«ikke [er] oversatt spesifikt til bruk i gudstjenester. Vi har bare prøvd å 
lage en så god oversettelse som mulig, og satset på at kirken ville bruke 
den».2°* I tråd med dette resonnementet avviser Barth Pettersen for øvrig 
at det kirkelige bruksaspektet la noen teologiske føringer for arbeidet. 
De ulike kirkesamfunnene hadde riktignok selv mulighet til å spille inn 
sine ønsker underveis i prosessen, noe som selvsagt også gjaldt teologiske 
ønsker. Barth Pettersen forteller likevel at denne dialogen var sentrert 


302 På et relativt tidlig stadium i oversettelsesprosessen fikk representanter for forskjellige tros- 
samfunn mulighet til å respondere på bibelteksten. Disse ble kalt for «kirkelig responsgruppe» 
(KRG) og bestod av seks representanter fra Den norske kirke og seks representanter fra andre 
kirkesamfunn: Den katolske kirke, Pinsebevegelsen, Baptistkirken, Metodistkirken, Adventiste- 
ne og Frikirken. 

303 Intervju 10.3.16. 

304 Intervju 10.3.16. 

305 Intervju 21.6.16. 

306 Intervju 21.6.16. 

307 Intervju 21.6.16. 

308 Intervju 21.6.16. 

omkring spørsmålet om hva som var den beste oversettelsen. Dette betyr 
at innspillene kan ha vært motivert av teologi, men at dette ikke ville være 
direkte uttalt. Barth Pettersen forteller at hun ikke kan huske noen inn- 
spill fra den kirkelige responsgruppen hvor det var direkte uttalt at man 
ønsket å velge en bestemt formulering av teologiske årsaker. Som nevnt 
kan dette likevel ha ligget bak argumentene om «den beste oversettelsen». 

I Den katolske kirkes (Dkk) respons på NTos i 2010 var den teologiske 
argumentasjonen derimot eksplisitt, og Bibelselskapet imøtekom dette 
ønsket — selv om de riktignok ikke anerkjente den dogmatiske begrun- 
nelsen (se s. 396—98). Det førte til at «Faderen» gjorde et sterkt comeback i 
Bibel 2011, med 14 forekomster, mot Faderens solo-opptreden i Matt 28,19 
i NTos. Begrunnelsen fra Dkk var her at det var viktig for omtalen av 
treenigheten. Her ser man at Bibelselskapet imøtekom et teologisk ønske 
for at Dkk skulle ta oversettelsen i bruk. Barth Pettersen er klar på at 
endringen ble gjort for å imøtekomme Dkks ønske, men presiserer sam- 
tidig at dette kom inn i siste fase, og at det ikke var utgangspunktet for 
arbeidet: «Det lå aldri fra starten et premiss om at man måtte tilpasse 
teksten til kirkelig bruk. Fra starten lå det at man skulle lage en så god 
oversettelse som mulig, og at det var de faglige hensynene som skulle veie 
tyngst.» 

At de faglige hensynene skulle veie tyngst, er også reflektert i argu- 
mentasjonen om Jes 7,14 og Bibelselskapets håndtering av denne saken (se 
ovenfor s. 105-9). Bibelselskapet hadde annonsert på forhånd at de ikke 
kom til å oversette teksten med «jomfru». Anders Aschim forteller i inter- 
vju om den trykkede stemningen i Bibelselskapet da det ble offentlig kjent 
at de ville oversette teksten til «ung kvinne»:" «Det ringte rasende telefo- 
ner inn til de stakkars uskyldige som satt i første linje i Bibelselskapet, og 


309 Intervju 21.6.16. 

310 Intervju 21.6.16. Denne tankegangen ser også ut til å være reflektert i Bibelselskapets følgebrev 
(datert 1.3.2005) til kirkelig responsgruppe (KRG), Den norske kirkes biskoper og «øvrige mot- 
takere». Følgebrevet var vedlagt sammen med oversettelsen av NT, slik den var på det daværende 
tidspunktet. I følgebrevet presiseres det: «Fra Bibelselskapets side har vi hele tiden tilstrebet å 
la det oversetterfaglige arbeidet skje i en atmosfære av forsvarlig åpenhet. Vi har ønsket å stå i 
dialog så vel med fagmiljøene som med kirkesamfunnenes og organisasjonenes ledere og den 
enkelte leser.» 

311 Mot slutten av prosessen ble dette derimot endret til «den unge jenta». 

det begynte 4 komme trusler mot gaveinntekter. Man merket jo et indre 
trykk fra andre ansatte som fikk dette slengt «i fleisen».»*” Presset utenfra 
om å endre teksten tilbake til «jomfru» før utgivelsen av Bibel 2011, var 
dermed ganske stort. Til tross for dette stod Bibelselskapet i denne saken 
fast ved sine prinsipper om det at var teksten - og ikke teologien - de 
skulle videreformidle. Saken er i seg selv et vitnesbyrd om at Bibelselska- 
pet ikke uten videre snur kappen etter vinden ved å tilpasse bibelteksten 
til hva mottakerne måtte tåle eller forvente. Det at oversettelsesvalget 
måtte begrunnes faglig for å få gjennomslag og legitimitet, kalles videre 
for «faglig legitimitet». 

Så hva er Bibel 2011? I tråd med beskrivelsene ovenfor er det rimelig å 
tolke Bibel 2011 som en folkebibel, oversatt for ikke-troende så vel som 
troende. Barth Pettersen uttrykte dette klart ved å si: «Jeg kan ikke forstå 
at en kirkebibel bør være annerledes enn en Bibel som er for folk. Kirken 
er for folk.»*? Samtidig har Bibel 2011 et betydelig kirkelig bruksfelt og 
står i en tydelig dialog med både bibeltradisjonen og de kirkelige bru- 
kerne. Dette har vært tydelig ved inkluderingen av kristne høringsinstan- 
ser underveis i prosessen. Disse har da fått mulighet til å spille inn sine 
ønsker og gi sin respons. Samtidig er det også avgjørende at Bibel 2011 
ikke ble oversatt for å være en kirkebibel, slik Barth Pettersen presiserte 
ovenfor. På dette punktet skiller Bibel 2011 seg klart ut fra NO78, som 
altså nettopp var oversatt for å være en kirkebibel. Det overordnede målet 
med Bibel 2011 var å lage en god oversettelse som var i tråd med retnings- 
linjene om å komme nærmere kildeteksten, samtidig som den skulle være 
oversatt til et godt og forståelig norsk. 


Tekstgrunnlag 
Det nye testamente 


I den trykte utgaven av NTos står det at «bibelteksten er oversatt etter 
den siste vitenskapelige utgaven av den greske teksten (Nestle-Aland: 
Novum Testamentum Graece, 27. opplag), med utgangspunkt i Det 


312 Intervju 18.2.16. 
313 Intervju 21.6.16. 

Norske Bibelselskaps oversettelse NO 78/85»3'+ I presentasjonen av NT i 
Bibel 2011 knytter man det ikke lenger opp mot NO78/85: «Det nye testa- 
mentet er oversatt etter den nyeste vitenskapelige utgaven av den greske 
kildeteksten, Nestle-Aland: Novum Testamentum Graece, 27. opplag.» 
Ifølge Bøe og Holmås er denne presentasjonen «åpenbart en forenkling», 
bade siden NO78 gjorde selvstendige tekstkritiske vurderinger,” og 
siden det finnes eksempler på at NTo5 og justeringen i Bibel 2011 «fra- 
viker Nestle-Aland uten at det er gitt opplysninger om det»?” Justnes 
og Vegge har også vist at «Bibel 2011 oversetter mer tekst enn det som 
er trykket i hovedteksten i Nestle-Aland 27», og at Bibel 2011 «velger å 
oversette andre tekstvarianter enn de som er valgt i NO 78/85 og i Nest- 
le-Aland 27»3* Kritikken fra Bøe og Holmås er derfor berettiget nar de 
påpeker at «Bibelselskapets informasjon ikke har vært spesielt gjennom- 
siktig pa dette punktet» 


Det gamle testamente 


I den fysiske bibelutgaven av Bibel 2011 sies det kort at «Det gamle testa- 
mentet er oversatt etter de nyeste vitenskapelige utgavene av den hebraiske 
kildeteksten, Biblia Hebraica Stuttgartensia og Biblia Hebraica Quinta»3* 
Så vidt jeg kjenner til, har det ikke blitt gjort noen studier i Norge som 
vurderer relasjonen mellom tekstgrunnlaget og den faktiske oversettel- 
sen, slik det har blitt gjort i tilfellet med Det nye testamente. 


314 NTo5, «Forklaringer og forkortelser». 

315 Bibel 2011, «Forklaringer og forkortelser». I NTos presiseres det likevel at det «på noen steder 
gjengis avvikende tekstvarianter som har vært med i tidligere norske bibeloversettelser, oftest 
en litt lenger tekst, som ikke finnes i de eldste håndskriftene, men som er kommet med i yn- 
gre håndskrifter» (under «Forklaringer og forkortelser»). Denne opplysningen er strøket i Bibel 
2011, og det ser nå ut som at den er en ren oversettelse fra NA”. 

316 Ses. 102 for Yris sammenligning av NA” og NO78. 

317 Bøe og Holmås, Når Ordet blir norsk, 28. 

318 Årstein Justnes og Tor Vegge, «Ny vin i skinninnbinding: Bruken av senere håndskrifter i Bibel- 
selskapets oversettelser av Det nye testamentet», i Årstein Justnes, Hallvard Hagelia og Tor Vegge 
(red.), Ny bibel, nye perspektiver (Kristiansand: Portal Akademisk, 2013), 174 og 194. 

319 Bøe og Holmås, Når Ordet blir norsk, 28. 

320 Bibel 2011, «Forklaringer og forkortelser». 

Arbeidsmate 


Arbeidsgang 


Det nye testamente 
Flytskjema for NT-arbeidet i Bibel 2011. Dette den ideelle saksgangen. 


Primærover- Primærover- 
settere, settere, 
bmn bm/nn 
(Paulus-Joh) (synop.evan) 
Ir 
l bm/nn l 
Språklig ý 7 Språklig 
‘Lua baliat OG — Tekstmote: Full gjennomgang konsulent 
bm/n m (Oversetteme innarbeider endringene)  8——+4 aya 
Teologisk Teologisk 
konsulent y konsulent 
2T 


bm/nn | 
Y. : | Styret og 
Litterære og liturgiske KRG Å i | regionssekr. 
konsulenter bm/nn i (Uformelle | | (QU til 
v 


responsgrupper) orientering) 


Red(aksjons)kom(ite)— | < 
sortere KRG-respons 


OU-leder gjennomgar : 
2Tb med redgruppens 2Tb Red(aksjons)gruppe forlag sprakvask/ spraklig 
kommentarer og konsistens / identifisere gjenstående problemer 
forslag, forb.vedtak i 
samråd med , prosjekt- R - OU-oi Adm. fører inn 
leder og forl.sjef 3T: OU-gjennomgang endringene vedtatt i OU 
(Redkom) 
4T 
bm/nn 
KR v Revisjonsprosessen: 
Spriknorm Bryn « Til oversetterne De to teamenes tekster går 
Begreper/teologisk Paralelloppsett bm/nn gjennom systemet parallelt. 
Leal 4T Redaksjonskomite: 
ENER Forlagssjef, leder OU, 
: 1 DNB styre : 
j H . prosjektleder foretar 
a date 
Forkortelser: 
Red.komité — siste justering > ad a OG: cme 
styre oversettere, 
Endelig vedtak konsulenter, formann 
OU, prosjektleder) 
KRG: Kirkelig responsgruppe 
TRYKKEKLAR TEKST OU: Oversettelsesutvalget 

Flyten i NT 


I og med at «veien ble til mens man gikk», ogsa for saksgangens ved- 


kommende, er flytskjemaet ovenfor bare som en hovedskisse å regne. 


Gjennomgangen av de enkelte tekstene vil vise den konkrete saksgangen 


i hvert enkelt tilfelle. Nedenfor følger en forklaring av flytskjemaet: 


Første utkast oversettes av to primæroversettere (heretter PO), én på 


bokmål og én på nynorsk, og uavhengig av hverandre. Dette utgjør 1T, 


det vil si førsteutkastet. En teologisk konsulent og en språklig konsulent 


gikk gjennom teksten og laget hver sin skriftlige kommentar. Dette ble 


gjennomgått på tekstmøtet for oversettergruppen. Her ble begge målfor- 


mer fremlagt. Med utgangspunkt i dette møtet laget primæroversetterne 


en ny, revidert versjon, 2T. 2T ble deretter sendt til flere høringsinstanser: 

Litterære og liturgiske konsulenter. På et tidlig stadium var Håvard 
Rem og Edvard Hoem inne som litterære konsulenter på Lukase- 
vangeliet. Det var kun Lukasevangeliet som ble bearbeidet på dette 
stadiet av litterære konsulenter. 

En kirkelig responsgruppe (KRG). Den kirkelige responsgruppen 
bestod av folk fra ulike organisasjoner og kirkesamfunn. For Den 
norske kirke valgte biskopene én fra kollegiet til å være høringsin- 
stans. For NT var dette Olav Skjævesland. 

Brukergrupper (uformelle responsgrupper). Dette var blant annet: 
En ungdomsresponsgruppe, som bestod av unge studenter, gjerne 
teologistudenter og andre unge mennesker som var plukket ut fra 
de forskjellige kirkesamfunnene og organisasjonene. Dette ble holdt 
som et dagsseminar. 

Et seminar med skjønnlitterære forfattere, blant annet med Jon 
Fosse, Paal-Helge Haugen, Hanne Ørstavik, Jan Jacob Tønseth, 
Edvard Hoem, Inger Bråtveit. 

Høringsprosjekter på et par folkehøgskoler. 

Det lyktes ikke Bibelselskapet å knytte til seg Norsk språkråd som 
høringsinstans, men de fikk med Jostein Stokkeland i OU, som på 
den tiden jobbet i Språkrådet, og som satt med den type språklig 
kompetanse Bibelselskapet etterspurte. 

Styret og regionsekretærene fikk tekstene til orientering. 

Redaksjonskomitéen gikk deretter igjennom og sorterte all responsen. 
«Sortere» betyr i dette tilfellet å ta stilling til hva som skulle tas hensyn 
til, og hva som ikke skulle tas hensyn til. Så laget redkom en versjon som 
het 2Ta. Etter dette arbeidet gikk teksten til «redaksjonsgruppe forlag» 
for språkvask og for å sjekke konsistens og identifisere gjenstående pro- 
blemer, og denne gjennomgangen munnet ut i versjonen 2Tb. 

2Tb ble deretter gjennomgått av OU-lederen, som vurderte redak- 
sjonsgruppens forslag og kommentarer, og forberedte vedtak i samråd 
med prosjektleder og forlagssjef. Det skjedde altså et forberedende arbeid 
som ble gjort i forlaget (2Ia-2Tb), og så ble OU-lederen involvert i dette. 
Det skjedde også noen ganger i motsatt rekkefølge, ved at OU-lederen 
gjorde det forberedende arbeidet med å gå igjennom tekstlig respons, og 
så arbeidet redaksjonskomitéen dette inn. Versjonene 2Ta og 2Tb ble laget 
for å synliggjøre at man arbeidet videre med teksten i flere mellomsta- 
dier. Etter hvert gikk man bort fra dette og forholdt seg kun til 2T. 2Tb, 
eller eventuelt 2T, ble deretter gjennomgått av OU-lederen, som vurderte 
redaksjonsgruppens forslag og kommentarer, og forberedte vedtak i sam- 
råd med prosjektleder og forlagssjef (redkom). Med bakgrunn i dette 
arbeidet laget man 3T. 

Tekstversjonen 3T ble deretter sendt til OU for første gang. OU behand- 
let teksten og gjorde vedtak. Etterarbeidet med å føre OUs vedtak inn i 
teksten ble gjort med fullmakt av redaksjonskomitéen. Ifølge Mørk gjen- 
stod det ofte i praksis en del arbeid med å utføre OUs vedtak, fordi enkelt- 
vedtak (fra enkelttekster) kunne få tilbakevirkende kraft på andre tekster. 
Redkom måtte derfor sørge for at dette ble konsistent i hele korpuset. 
Med utgangspunkt i dette etterarbeidet oppdaterte redkom teksten til 4T. 

Deretter gikk 4T tilbake til oversetterne til orientering, slik at de kunne 
se hva som hadde skjedd med tekstene og eventuelt melde tilbake til red- 
kom igjen. Videre gikk teksten til en konsistenssjekk for språknormering 
i bokmål og nynorsk, samt en sjekk for å se hvorvidt den begrepsmessige 
presiseringen var konsistent. 

Deretter gikk teksten til Bibelselskapets styre for foreløpig godkjen- 
ning. Det var først når tekstene var foreløpig godkjent i styret, at man 
kunne prøvepublisere dem. Hele NT ble prøvepublisert i fem bind som 
NTR: Det nye testamente revidert. 

Det gamle testamente 


TEKSTFLYT I GT-PROSJEKTET 


KONSIST. Redkom 
KORR. 


| Prøvepubli- KRG Faglig Div. 
| sering respons bruker- 
; resnons 

Herfra gikk teksten videre til redkom for en siste justering, der de 
hadde fullmakt til a utfore endringer. Interne kilder i Bibelselskapet for- 
teller at redkom stottet seg szerlig til OU-lederen nar det gjaldt endringer 
pa dette stadiet. 

I de siste korrekturrundene laget man 5T, og eventuelt 6T (se flytskje- 
maet). Her sprengte man flytskjemaet ovenfor. Ofte fikk man versjoner 
helt opp til 15T. På dette stadiet begynte man å opprette nye versjoner for 
hver ny korrekturrunde. Fra 5T frem til trykkeklar tekst er det redkom 
som gjør endringene. Når redkom var ferdig med siste justering, ble tek- 
sten sendt til styret for endelig godkjenning. 

Når tekstene var endelig godkjent, var det ikke mulig å endre teksten. 
Teksten var da trykkeklar. I omtrent alle tilfeller ble teksten godkjent av 
styret. Dersom styret ikke var fornøyd med enkelte punkter i teksten, ble 
den sendt tilbake til OU. OU tok vanligvis styrets vedtak til etterretning. 
I noen spesialtilfeller valgte OU å utfordre styret ved å sende teksten uen- 
dret tilbake. Dersom OU heller ikke denne gangen klarte å få styret med 
på sitt valg, måtte OU ta styrets vedtak til etterretning, for det var styret 
som hadde det siste ordet. 

Tekstflyt-diagrammet ovenfor viser følgende” Første utkast ble 
oversatt av en primæroversetter til enten bokmål eller nynorsk. Deret- 
ter utformet stilisten en versjon i den andre målformen. Hvis PO laget 
en bokmåls-1T, så laget da nynorskstilisten, på basis av det, nynorsk-1T. 
Dette kunne også gå andre veien: at PO laget et nynorsk-1T, og bokmåls- 
stilisten, på basis av det, laget bokmål 1T. PO opprettet en kommentar- 
fil (KomPO) der han begrunnet sine valg for oversettelsen. Denne ble 
sendt til teologisk konsulent (TK), som laget en kommentarfil til POs 
førsteutkast (KomTK). I noen tilfeller var TK også stilist. I oversettelsen 
av blant annet Ordspråkene var teologisk konsulent og nynorskstilist én 
og samme person. Han laget forslag til nynorsktekst samtidig som han 
kommenterte POs forslag og redegjorde for hvor han var uenig i POs 
valg. Stilisten som skulle lage en versjon i den andre målformen, hadde 
også kildespråkkompetanse, og kunne selv anføre hvor han var uenig i 


321 Diagrammet er hentet fra en bestemt fil i det digitale arkiv, «TEKSTFLYT I GT.BOKSMODELL 
03 06». 

POs forsteutkast. Arbeidsgangen var med andre ord litt annerledes enn 
prosedyren for NT, der det ble laget to selvstendige forsteutkast pa bade 
nynorsk og bokmal. 

Deretter hadde man tekstmøter i oversettergruppen, som gikk gjen- 
nom både bokmåls- og nynorskteksten. Her deltok stilister, som også var 
skjønnlitterære forfattere. I tråd med progresjonen i disse møtene, opp- 
daterte PO og nynorsk-/bokmålsstilisten hver sin versjon av tekst til 2T. 

I forlengelsen av dette bearbeidet PO og TK henholdsvis KomPO og 
KomTK, slik at det gikk videre til OU sammen med tekstforslagene på 
bokmål og nynorsk. Før dette gikk til OU, gikk det gjennom redkom, 
saksforberedende organ for OU, som laget saksdokumenter for OU. Sam- 
tidig bearbeidet de tekstene til 3T. 

OU behandlet så tekstene og gjorde vedtak. Etter OU-møtet fikk 
oversettergruppene tekstene tilbake til orientering, slik at de kunne 
respondere på den. Dersom OG hadde noen innsigelser, gikk det videre 
til redkom, som hadde det siste ordet. Etter hvert i prosessen når man 
fikk dårlig tid, hoppet man over dette leddet, og oversettergruppene fikk 
altså ikke tekstene til orientering. Gjennomgangen av de utvalgte tek- 
stene vil vise hvordan dette forløp konkret. På et tidlig stadium la man 
også teksten ut på et nettsted for prosjektet, der oversetterne kunne følge 
teksten. Etter OUs arbeid gikk teksten videre til redkom, som skulle 
effektuere OUs vedtak. Helge Kvanvig forteller i intervju at det var et 
ledd mellom OU og redkom, «administrasjonen», det vil si de faglige 
tilsatte i Bibelselskapet. Kvanvig forteller at «hvis de [administrasjonen] 
var urolige for et eller annet, så fikk vi det tilbake før vi gikk videre. 
Altså, hvis de ikke var helt innforstått med det som OU som helhet 
hadde vedtatt, så fikk vi det gjerne tilbake - med en del nye argumen- 
ter.» I de tilfellene «administrasjonen» derimot var innforstått med 
OUs arbeid, gikk teksten videre fra OU til redkom, som skulle følge opp 
OUs vedtak og sluttføre prosessen. Redkom laget med dette 4T. 4T gikk 
deretter til styret til foreløpig godkjenning, og fra styret kunne det også 
komme en tilbakemelding som gjorde at redkom ble bemyndiget til å 
justere teksten til 5T. 


322 Intervju 10.3.16. 

Deretter ble det lest korrektur pa denne versjonen, og teksten ble opp- 
datert til 6T. Teksten som gikk til provepublisering i GTR, ble korrektur- 
lest. Ellers var det forst og fremst pa et senere niva at man leste korrektur. 

Videre gikk deler av teksten til provepublisering. Man fikk ogsa 
respons fra diverse grupper (KRG/Faglig respons/Div. brukerrespons). 
Responsen kom til redkom, som sa forberedte teksten videre til 7T-niva 
og lot den ga til OU. Til slutt gikk den til styret for endelig godkjenning, 
og man hadde da trykkeklar tekst. 


Beslutningsprosesser i de enkelte organene 


I arbeidet med NT og GT hadde de forskjellige gruppene og komitéene 
samme beslutningsmyndighet. Den følgende beskrivelsen gjelder der- 
for både for NT- og GT-prosessen. Oversetterne og oversettergruppene 
gjorde det grunnleggende arbeidet for oversettelsen. Oversettergruppene 
diskuterte seg frem til et omforent forslag, men kunne også ha avstem- 
ninger dersom det ikke var mulig å bli enig. Reidar Aasgaard, som var 
med i NT-arbeidet i Paulus-gruppen, forteller at de hadde avstemninger i 
noen tilfeller, men at det ikke var ofte3* I deres gruppe hadde de en form 
for konsensuspolitikk, ved at de kom frem til en omforent løsning. Aas- 
gaard forteller videre: «Det var ikke noen store konflikter eller kampvote- 
ringer hos oss. Det handlet nok litt om personkjemi i gruppa vår. Det var 
ingen som var veldig profilerte, og ingen var typer som hadde ønsker om 
å få bestemte ting gjennom. Jeg tror vi var relativt samarbeidsorienterte, 
og kanskje var vi for samarbeidsorienterte.»*** Oversettergruppene i NT 
og GT ser begge ut til å ha hatt konsensusløsning som beslutningsprosess, 
selv om «Paulus-gruppen» hadde noen voteringer, som Aasgaard opply- 
ser om. Felles for både NT- og GT-prosessen var at teksten gikk videre fra 
oversettergruppene til redkom, som skulle saksforberede for OU. 
Teksten gikk altså videre fra oversettergruppene til redaksjonskomi- 
téen. I NT-arbeidet var OU-lederen sterkt involvert i arbeidet før OU-mø- 
tet. Slik var det ikke iarbeidet med GT. Uansett hadde redaksjonskomitéen 


323 Telefonintervju 25.2.14. 
324 Telefonintervju 25.2.14. 

myndighet til å endre teksten, og kunne derfor legge sterke føringer for 
OUs arbeid. Aschim var en del av redkom i GT-prosessen, og forteller at 
her ble det valgt en konsensusløsning: «Vi snakket oss frem til konsensus. 
Jeg kan aldri huske at vi hadde voteringer. Vi var nok uenig om ett og 
annet, men det var aldri formelle voteringer i redkom.»>> Dette gjelder 
redkoms arbeid både før og etter OU-møtet. Etter at redkom hadde gjort 
det forberedende arbeidet, ble tekstene sendt til OU. 

OU var den normerende instansen som gjorde vedtak. Redkom var for- 
pliktet på OUs vedtak, og skulle følge opp dette i etterarbeidet.3** Bibelsel- 
skapets styre hadde siste ord om bibelteksten. Både OU og redkom måtte 
derfor forholde seg til styrets vedtak. Selv om styret hadde det siste ordet, 
overlot de det faglige ansvaret til OU i de aller fleste tilfeller. Barth Pet- 
tersen forteller i intervju at «styret tok mer rollen som brukere av teksten, 
mens OU tok rollen som ansvarlige fortolkere av teksten», og at OU altså 
tok «det faglige ansvaret». Når det gjelder beslutningsprosessen, fortel- 
ler OU-leder Kåre Berge (2006-2010) at ordningen var slik at man disku- 
terte seg frem til en omforent oversettelse: «Beslutningene ble i de aller 
fleste tilfellene tatt gjennom at vi drøftet oss frem til en omforent beslut- 
ning, men det var også avstemninger. Normalt var det ikke nødvendig å 
bruke dobbeltstemme.»”* OU-formannen hadde nemlig dobbeltstemme 
ved avstemninger. Etter OUs behandling skulle redkom effektuere OUs 
vedtak og sluttbehandle tekstene. Beslutningsprosessen i redkom var, 
som tidligere beskrevet, basert på en konsensusløsning. Neste instans i 
oversettelsesarbeidet var Bibelselskapets styre. 

Som nevnt har Bibelselskapets styre en bred sammensetning av 
representanter fra ulike kirkesamfunn. På styremøtene har forskjellige 


325 Intervju 18.2.16. 

326 At redkom var forpliktet på OUs vedtak, er bekreftet av flere sentrale personer, bl.a. Aschim 
(intervju 18.2.16) og Berge (korrespondanse 16.1.16). 

327 Intervju 21.6.16. 

328 Korrespondanse 6.1.16. OU-medlem Christine Amadou stiller spørsmål om hva som skjer 
når mange enkeltmennesker skal samarbeide om en oversettelse, kontra det å oversette alene. 
Amadou besvarer spørsmålet med sin erfaring fra OU: «Fra min utkikkspost i Bibelselskapets 
oversettelsesutvalg kan jeg si at på sitt beste skapte det overraskende løsninger og en fantastisk 
dynamikk, en helt ny måte å oversette på. På sitt verste, derimot, en ørkenvandring mellom 
beslutningsorganer, dragkamper og kompromissløsninger.» Amadou, «Hurlumhei hos Hiero- 
nymus». 

oversettere vært med for å orientere om ulike valg og besvare spørsmål 
styret måtte ha. I nesten alle tilfellene har styret godkjent teksten slik den 
kom fra OU og redkom. Dette har å gjøre med rollefordelingen Barth 
Pettersen forklarte (se ovenfor). Likevel hadde styret det endelig ordet, og 
i viktige saker ble det foretatt votering. 

På spørsmål om det var vanlig med voteringer, forteller tidligere styre- 
leder Tor Tjeransen at han 


er ganske sikker på at det aldri var behov for å bruke noen dobbeltstemme. 
Styret var ikke delt 50/50. Grundig saksforberedelse sikret det. Vi voterte over 
tekstene som ble lagt fram for styret, etter at styret hadde hatt en forholdsvis 
grundig gjennomgang av dem. Dette skjedde kapittel for kapittel gjennom hele 
forløpet av arbeidet med oversettelsen. Ved hvert møte hadde styret spørsmål 
som ble grundig og godt besvart, og styret kom med innspill som gikk på både 


norsk sprakforing og oversettelse av ord/uttrykk.*” 


Beskrivelsen ser ut til å bekrefte Barth Pettersens beretning om rollefor- 
delingen mellom styret og OU (se s. 122). 


Ressurser brukt i oversettelsen 


Som i prosessen med NO78 ble sammenligning med andre bibelover- 
settelser et viktig referanseverktøy. I denne oversettelsen (2011) arbeidet 
oversetterne i et program fra UBS kalt Paratekst, og her kunne de laste 
inn forskjellige oversettelser til sammenligning. Like fullt ble fysiske 
bøker også brukt. Samtlige informanter (både for GT og NT) bekrefter 
at man særlig sammenlignet med de skandinaviske oversettelsene, og 
særlig med de siste oversettelsene fra Sverige (med oversettelsen Sven- 
ska Bibeln 2000, der NT utkom i 1981) og Danmark (med den autoriserte 
danske bibeloversettelsen fra 1992). Disse er også nevnt i prinsippene 
som relevante for oversettelsesarbeidet. I tillegg så man til andre norske 
oversettelser, som blant andre Gunnes, NB88 og BFo7 - og ikke minst 
til Bibelselskapets tidligere utgaver. Alle disse utgavene er inkludert i et 
dokument kalt «Oversikt over hjelpemidler og bibeloversettelser» i det 


329 Korrespondanse 29.9.16. 

digitale arkivet.#° Denne oversikten var til «oversettere/teologisk kon- 
sulent». I denne oversikten er for øvrig den franske TOB-oversettelsen 
inkludert, og flere parallellutgaver av NT som inkluderte tyske og engel- 
ske oversettelser.” Siden oversetterne, OU og redkom flittig benyttet seg 
av disse ressursene,** har jeg sammenlignet disse oversettelsene med de 
aktuelle gjengivelsene i oversettelsesprosessen.? Bruken av eksegetiske 
kommentarer ser ut til å ha variert fra person til person, og fra gruppe 
til gruppe.** Walters Bauers gresk-tyske leksikon står for øvrig på listen 
over hjelpemidler, i likhet med den engelske versjonen av denne (BDAG). 
Overordnet ser andre bibeloversettelser ut til å ha vært et av de viktigste 
referanseverktøyene i arbeidet med Bibel 2011. 


330 BS, digitalt arkiv. 

331 John R. Kohlenberger, The Precise Parallel New Testament (Oxford: Oxford University Press, 
1996); The Complete Parallel Bible: Containing the Old and New Testaments with the Apocryphal/ 
Deuterocanonical Books: New Revised Standard Version, Revised English Bible, New American 
Bible, New Jerusalem Bible (Oxford: Oxford University Press, 1993); Hexapla — Sechs Bibeliibert- 
setzungen in Einer Ubersicht, bd. 5 (Wuppertal: Brockhaus, 1997); Nya Testamentet i sex versioner 
(Örebro: InterBible, 1993). 

332 Bekreftet av Aasgaard (korrespondanse 21.7.16) og Johnstad (korrespondanse 22.4.16). Sammen- 
ligningen skjedde også i OU. Daværende OU-medlem Hallvard Hagelia beskriver dette: «Vi 
hadde de norske oversettelsene (No30, NO 78, NB[88(/07)] og Bibelen Guds ord), den svenske 
Bibel 2000 og den nyeste danske på bordet, men også franske TOB, ulike engelske og tyske ble 
også konsultert. Men særlig konsulterte vi NO 78, den svenske og den danske.» Korrespondanse 
2.4.15. 

333 I NT har det vært mulig å spore at følgende oversettelser ble brukt til sammenligning (foru- 
ten Bibelselskapets tidligere utgaver): S02000, DO92, Gunnes, BF97, NB88, NRSV, REB, NAB, 
NASB, NJB, KJV, Douay-Rheims, Amplified, NIV, TOB, Zircher, Luther og Elberfelder. De tre 
siste tyske oversettelsene er inkludert i parallellversjonen Hexapa (se note ovenfor), og John- 
stad (korrespondanse 22.4.16) forteller at man nok særlig konsulterte disse tre (blant de seks i 
Hexapla). Derfor har jeg kun sammenlignet med disse tre i den senere sammenligningen. 

334 Primæroversetter Aasgaard forteller at han først og fremst brukte dette i tvilstilfeller. Johnstad 
forteller at «det var en selvfølge under oversettelsesarbeidet - i flere faser — å konsultere ekse- 
getiske kommentarer (og selvsagt alle bindene i UBS-seriene <A Translators Handbook» og <A 
Translator's Guide)». Korrespondanse 25.1.15. Aasgaard sier han «konsulterte dem noe». Korre- 
spondanse 2.1.16. Aschim forteller om bruken i GT-arbeidet: «Handbook-serien brukte vi i liten 
grad. Enkelte primæroversettere mer enn andre. Vi har nok hatt den i sidespeilet, men mange av 
bindene opplevde vi vel for grunne.» Korrespondanse 13.4.16. 

Utvalgte tekster 


I kapittel 3-6 har jeg dokumentert hvordan de forskjellige oversettelsene 
ble drevet frem, og hvilke prinsipper og retningslinjer som har ligget til 
grunn for de enkelte. I de påfølgende kapitlene (kap. 8-14) har jeg analy- 
sert oversettelsen av enkelttekster for å finne hvilke bestemte ideologier 
og interesser som ble styrende for oversettelsesvalgene. Her vil jeg også 
vurdere tekstene opp mot de beskrevne idealene for de enkelte oversettel- 
sene, og om det er en sammenheng mellom idealer og praksis. 


Den arianske strid 


Svært mange av tekstene i mitt utvalg har en sammenheng med proble- 
matikken rundt den arianske strid, og ble også brukt av partene i debat- 
ten. Derfor vil jeg gi en kort beskrivelse av den arianske strid, og hva 
som den gang stod på spill for de forskjellige partene. Dette blir et viktig 
bakteppe for å forstå hva som kan stå på spill når disse tekstene skal over- 
settes i vår moderne kontekst. 

Striden begynte i Aleksandria omkring 318 som en offentlig debatt 
mellom biskop Alexander og en av hans presbytere, Arius? Hos Oskar 
Skarsaune leser vi følgende om stridens utgangspunkt: 


Slik Arius fremstiller det i et brev til sin venn, biskop Eusebius av Nikomedia, 
var stridens utgangspunkt at Alexander hadde brukt noen høyst provoserende 
uttrykk om Sønnens enhet med Faderen - uttrykk som i Arius' øyne var klart 
sabellianske, og som brøt helt med den origenistiskortodokse tradisjon Arius 


selv følte seg forpliktet på, og som han var viss på at også andre ledende teologer 


335 For en utførlig beskrivelse, se Oskar Skarsaune, Inkarnasjonen: Myte eller faktum? (Oslo: Lunde, 
1988), 93ff. 

ville forsvare. Alexander hadde i en preken sagt at Faderen og Sønnen var like 
evige, «Sønnen er (alltid) ufødt hos Faderen, idet han er tidløst født, født til å 
være ufødt. Faderen er ikke forut for Sønnen, verken for vår tanke eller i tid. 
Alltid er Faderen, alltid er Sønnen, Sønnen er fra Gud selv.» Ikke bare syntes 
Arius at Alexander her i betenkelig grad brøt med origenistenes tradisjon, som 
klart underordnet Sønnen under Faderen. Hva verre var — ved å bruke slike 


uttrykk om Sønnen visket han ut skillet mellom Faderen og Sønnen. 


Ifølge Arius var Gud den eneste som var uten opphav, og han fremmet 
i stedet det syn at Sønnen hadde sitt opphav i Faderen. Selv om Sønnens 
opphav var unikt sammenlignet med resten av skapelsen, var han likevel 
«skapt». Dermed var det altså «en tid da Sønnen ikke var», og dermed 
kunne ikke Sønnen forstås som «sann Gud». For teologene som støttet 
Alexander, ble det avgjørende at Sønnen var like evig som Gud. De hev- 
det derfor at det aldri hadde vært en tid da Sønnen ikke var, og at Søn- 
nen dermed ikke var skapt. Dette var et viktig premiss for at de kunne 
forstå Sønnen som «sann Gud». Selv om den arianske striden endte med 
at Aleksanders” syn vant frem i 325, forble kirken svært splittet i synet på 
den nikenske trosbekjennelsen. Den arianske strid (318-325) ble dermed 
avløst av den nikenske strid (325-381). Da kirkemøtet i Konstantinopel 
(381) stadfestet den nikenske trosbekjennelsen, var det ingen vei tilbake. 
Den nikenske kristologien ble dermed den sanne forståelsen av hvem 
Sønnen var. 

De tre første tekstene i behandlingen nedenfor (Ordsp 8,22; Kol 115; Åp 
3,14) kan relateres til problematikken som var kjernepunktet for stridig- 
hetene: Sønnens opphav. Var det en tid da Sønnen ikke var? 


336 Ibid. 

Salomos ordsprak 8,22 


Fra tidlig av, helt tilbake til Justin Martyr (ca. 125 e.Kr.) og i tiden frem til 
den arianske strid, ble visdommen i Ordsp 8 identifisert med Sonnen?” av 
kristne, og teksten ble lest som en beskrivelse av hans preeksistens.** Disse 
kristne ser utelukkende ut til å ha sitert Septuagintas gjengivelse av denne 
teksten (kyrios ektisen me archén hodön autou eis erga autou; omtrent- 
lig oversettelse: «Herren skapte meg som begynnelsen på sine veier, for 
sine gjerningers skyld»). Det betyr at de leste teksten kristologisk, som en 
direkte beskrivelse av Sønnen opphav (før verden ble til). De forholdt seg 
da til en tekst som omtalte visdommen, som de identifiserte som Sønnen, 
direkte som «skapt». Selv om ktizö betyr «skape» på gresk, ser dette aldri 
ut til å ha voldt noen problemer for dem, og ingen av dem så noen gang 
grunn til å polemisere mot Septuagintas gjengivelse av denne teksten. Da 
den arianske strid (318-325) tok til, kom denne teksten i hovedfokus og 
ble et viktig utgangspunkt for debatten. 

Et naturlig uttrykk for tanken om at Sønnen var skapt, fant arianerne, 
som nevnt, i sin kristologiske lesning av LXX Ordsp 8,22, som brukte 


337 Jeg følger her betegnelsen («Sønnen») som ble brukt av partene i de kristologiske stridighetene. 
«Jesus Kristus» er først og fremst en betegnelse på «Sønnen» etter at han var på jorden. Når man 
snakker om hans preeksistens, snakker man imidlertid om «Sønnen». Jeg er klar over at denne 
betegnelsen er anti-adoptiansk, i og med at dette synet ikke regner Jesus som Guds sønn før 
(Johannes-)dåpen eller ved oppstandelsen. 

338 Ireneus identifiserte riktignok Visdommen som Den hellige ånd (Haer. 4.20.4). Se Kaufman, 
Becoming divine, 111. 

339 At ordet ktizö betyr «skape» i LXX Ordsp 8,22-30, sannsynliggjøres også av den nærliggende 
konteksten, der flere andre «tilblivelsesverb» også brukes (v. 23: themelioö, «danne», «grunnleg- 
ge»; V. 24: gennad, «føde»). At oversetteren av Ordspråkene i LXX både brukte ordene «skape» og 
«føde» for å betegne Visdommen tilblivelse, betyr at det ikke er noen motsetning mellom disse 
termene i tiden da Septuaginta ble oversatt. Motsetningen mellom disse begrepene kan først 
spores tilbake til diskusjonene i den arianske strid, se Justnes og Beckmann, «Jesus fra Nikea?», 
330. 

ordet «skape»3** For dem gav teksten uttrykk for at Sønnen ikke var like 
evig som Gud, siden han var skapt av Gud, og at dette også understreket 
Sønnens underordning under Faderen. Teksten ble særlig problematisk 
for de nikenske teologene, som også leste teksten kristologisk, det vil si 
som en direkte beskrivelse av Sønnen. Hvordan skulle de da komme til 
rette med tekstens (LXXs) ordlyd («skapte meg»), som jo så ut til å stride 
mot deres kristologi? For Athanasius ble løsningen at han brøt med den 
tradisjonelle lesningen av teksten som en beskrivelse av den preeksistente 
Sønnen. I stedet hevdet Athanasius at teksten omhandlet inkarnasjonen. 
På denne måten kunne han komme til rette med at det stod «skapt» i tek- 
sten3* For at han virkelig skulle bli menneske, måtte Guds sønn under- 
legge seg skaperverket, og selv ikle seg skapningens drakt. Men hvordan 
kunne Athanasius står inne for denne fortolkningen, når vers 23 hevder 
om visdommen: «før denne tidsalderen grunnla han meg, i begynnelsen» 
(egen overs. LXX)3* Konteksten i 8,22-25 er tydelig pa at visdommens 
tilblivelse skjer før skapelsen av verden, og at det altså ikke handler om 
en tilblivelse av en skikkelse idet han trer inn i verden. Dette skapte store 
eksegetiske problemer for Athanasius og hans likesinnede 3” Resepsjons- 


340 Alfred Hockel, Christus der Erstgeborene: Zur Geschichte der Exegese von Kol 1,15 (Diisseldorf: 
Patmos, 1965), 55-56. 

341 Selv om han også her presiserte at betydningen ikke var «skapt ut av ingenting», men heller i 
betydningen «innsatt». 

342 LXX: pro tou aiönos ethemliösen me en arche. 

343 Frances Young, «Proverbs 8 in Interpretation (2): Wisdom Personified», i David E. Ford og 
Graham Stanton (red.), Reading Texts, Seeking Wisdom: Scripture and Theology (London: SCM, 
2003), 111. Young oppsummerer Athanasius’ fortolkning i dette tilfellet: «We can now look back 
at his handling of the text and see that it raises questions about a number of interpretative stra- 
tegies. Clearly deductive argument, empoying inter-textuality to determine the over-arching 
«mind» of Scripture, then determines the sense of particular passages, no matter how implau- 
sible!» (ibid.). Joyce påpeker også hvordan Ordspråkene 8 blir «hijacked and manipulated in 
order to suit the demands of the internal conflicts and polemics of developing Christianity». 
Paul Joyce, «Proverbs 8 in Interpretation (1): Historical Criticism and Beyond», i David E. Ford 
og Graham Stanton, Reading Texts, Seeking Wisdom: Scripture and Theology (London: SCM, 
2003), 89. Om Athanasius’ bruk av denne teksten, kommenterer han: «Confronted by Athanasi- 
us’ use of Proverbs 8 in the Arian controversy, one longs for the text to be allowed to be itself» (s. 
90). Det er åpenbart at det var ordet «skapte» (ektisen) i Septuagintas gjengivelse som utgjorde 
problemet for Athanasius og hans likemenn. På samme måte måtte også Eusebius av Cæsarea 
komme til rette med ordet «skapte». Han argumenterte på tilsvarende vis at Ordsp 8,22 kunne 
anvendes på Sønnen, men argumentere likevel for at «skape» ikke behøver å betegne en faktisk 
tilblivelse. Eusebius, Marc 3.2. Se Mark J. Edwards, «Did Origen Apply the Word Homoousios to 
the Son?», JTS 49, nr. 2 (1998): 669. Derfor foretrakk Eusebius betydningen «erverve» (ktaomai), 
som han også visste var en mulig tolkning av det hebraiske ordet, og som også fantes i andre 

historien vitner om at det stod mye pa spill i forstaelsen av denne teksten, 
og for de nikenske teologene ble det svært viktig å unngå betydningen 
«skape». 

Den teologiske spenningen mellom synet på Jesus i den nikenske tros- 
bekjennelsen og oversettelsesvalgene i denne teksten avhenger i stor grad 
av om man anser visdommen som en poetisk eller faktisk eksisterende 
skikkelse. Dersom visdommen i Ordsp 8 leses som en faktisk skikkelse, 
og denne skikkelsen blir identifisert med Kristus i NT, blir beskrivelsen av 
visdommen i Ordsp 8 en direkte beskrivelse av Sønnen. Å bruke «skape» 
som oversettelse i Ordsp 8,22 kan dermed bli problematisk. Beskrivel- 
sen av visdommen og oversettelsen av Ordsp 8,22 blir dermed en direkte 
beskrivelse av Sønnens opphav. Dersom visdommen derimot kun er en 
personifisert poetisk skikkelse, blir visdommen i Ordsp 8 i langt mindre 
grad en direkte beskrivelse av Sønnen. Å bruke «skape» i Ordsp 8,22 vil 
dermed antakelig bli mindre problematisk. 


Oversettelsesprosessene 
Utvalg66 


Ragnar Leivestad var primæroversetter for Ordspråkene i Utvalg66. Før- 
steutkastet hans ble videre bearbeidet av Oddmund Hjelde og Ole Øver- 
land Gjerde3** Leivestad oversatte verset slik: «Meg skapte Gud som det 
første han gjorde i fordums tid, før alt sitt verk.» Dette ble videre bearbei- 
det, og fikk følgende utforming i den endelige teksten i Utvalg66: 


Meg skapte Herren først av | v.1 Visdommen: blir her skildret | Visdommen vitner om seg selv 
alt, før sine verk, i fordums | som person. Jfr. 1,20ff. v. 22ff. (Ordsp 8,1.22-36) 
tid. Jfr. Joh. 1,2f. 


oversettelser. Joyce påpeker også at det i dette tilfellet var «doctrinal interests that motivated 
Eusebius to intrude». Joyce, «Proverbs 8 in Interpretation», 92. Eusebius ser ut til å ha vært den 
eneste av de patristiske eksegetene som appellerte til en annen mulig betydning av det hebraiske 
ordet. Dette gav ham åpenbart en fordel siden han da kom bort fra det problematiske «skape». 
344 Dette forekommer i et notat av Åge Holter som ble lagt frem på landsstyremøtet 5.-6.12.1963. 
RA, PA-1345/D0004/001. 
345 BS, 039/4-21-1. 

I fotnoten ligger det en kristologisk kobling: Visdommen blir her 
beskrevet som «person», og kryssreferansen leder forståelsen mot at per- 
sonen er Kristus (Jfr. «v. 22ff. Jfr. Joh. 1,2f.»). Dette tyder på at oversetterne 
var bevisste på teksten som en kristologisk tekst. Dette er i seg selv ikke 
signifikant. Enhver kristen teolog vil antakelig være bevisst på dette. Det 
interessante er derimot at man har oversatt teksten på en måte som teol- 
ogisk sett vil være utfordrende for dem som leser teksten som en direkte 
beskrivelse av Sønnens opphav, og som samtidig forventer at teksten står 
i harmoni med kirkens lære om Kristus (som «født, ikke skapt»). 


Salomos ordspråk 8,22 i NO78 


Endelig oversettelse og paratekst for Ordsp 8,22 i NO78 ble som følger: 


Jeg var det første Herren skapte, 8,22 Jeg: visdommen | Visdommens opphav 
hans første verk i fordums tid. (Ordsp 8,22-36) 

Herren skapte meg fyrst av alt, 8,22 eg: visdomen Opphavet til visdom (Ordt 
eg var hans fyrste verk i fordoms tid. 8,22-36) 


Etter Utvalg66 startet man på nytt i Bibelselskapet, og alle tekstene skulle 
nå oversettes på nytt, som om det ikke var gjort noe før.3** Dette gjaldt 
også for Ordspråkene. Hjelde var primæroversetter på bokmål. Hjeldes 
førsteutkast ble sendt til Gjerde, som skulle lage sin nynorskversjon. De 
to skulle deretter møtes for å samkjøre teksten. Diskusjonene og valgene 
er reflektert i overstrykningene i Hjeldes utkast 3” Etter dette møtet ble 
hovedoverskriften i Hjeldes utkast («Skaperens første verk») stående, 
mens marginalforslaget til overskrift («Skaperens medarbeider») ble strø- 
ket. Hjeldes hovedtekst i 22a ble stående: «Herren skapte meg først av 
alt», mens hans to forslag i 22b ble rettet til «jeg var hans første verk i 
fordums tid». Det ser ut til at oversetterne forstod visdommen som Guds 
første skaperverk. Både overskriften («Skaperens første verk») og gjengi- 
velsen («Herren skapte meg først av alt, jeg var hans første verk i fordums 
tid») gjør en slik lesning naturlig. Det avgjørende for det kristologiske 


346 Bekreftet i samtale med Gjerde (telefonintervju 9.1.14) og Sæbø (telefonsamtale 27.11.13). 
347 BS, 039/4-21-1. 

spørsmålet vil være hvorvidt man forstår visdommen som en distinkt 
person eller som en poetisk beskrivelse av Guds egenskaper. Både over- 
skriften og selve teksten vil være utfordrende for dem som leser utsagnet 
som en direkte beskrivelse av Sønnens opphav. 


Behandling i OU august 1973 


Utkastet (ovenfor) gikk nå videre til behandling i OU august 1973. Etter 
OUs behandling ble teksten rettet til: «Jeg var det første Herren skapte, hans 
første verk i fordums tid.» Den opprinnelige gjengivelsen ble nå skjøvet ut 
som alternativ i margen, sammen med et nytt alternativ («jeg var hans før- 
ste verk i fordums tid»)34* Etter OUs behandling ble den oppdaterte versjo- 
nen (jf. ovenfor) sendt ut til en gruppe konsulenter i oktober 1973.** Tekstene 
(med overskrifter) som ble sendt ut til konsulentene, så dermed slik ut: 


Bokmål Jeg var det første Herren skapte, Skaperens første verk 
hans første verk i fordums tid. 


Nynorsk Herren skapte meg fyrst av alt, Skaparens fyrste verk 
eg var hans fyrste verk i fordoms tid. 


Som man ser, er nynorskteksten noe annerledes med tillegget «eg var» 
som innledning til 22b.> Ellers er alt likt. I tråd med saksgangen ble 
utkastet sendt til en gruppe konsulenter. 


Kommentarene fra konsulentene 

I dokumentet med den samlede responsen til bokmålsteksten har Salo- 
mos ordspråk 8,22 samlet sett den lengste kommentaren. Ole Modalsli, 
dosent ved MF i systematisk teologi, kommenterte overskriften («Skape- 
rens første verk»): 


Jeg har en bemerkning jeg holder for vesentlig: s. 13 står som overskrift: Ska- 


perens første verk. Avsnittet rommer den tekst Arius og Jehovas vitner anfører 


348 BS,040/4-21-2. 
349 BS,040/4-21-5. 
350 BS, 054/4-44-1. 

som hovedstøtte for tesen at Kristus er Guds første skapning, altså skapning. 
Det bør da fremgå av overskriften at det her fremdeles er tale om Visdommen. 
Som det nå står, innføres det et jeg man ikke vet hvem er, og det blir enda lettere 
å argumentere for at dette må være Kristus. I v. 22-36 forekommer ikke ordet 
Visdommen, altså kan ingen vite at det er den det tales om, når de leser den 
nye overskrift, som jo godt kan innføre en helt ny tankegang. Teksten selv, uten 
overskriften, viser tydelig nok at det hele tiden er Visdommen det dreier seg 
om. Altså: «Skaperens første verk» byttes ut med: Visdommens opphav eller 


noe annet som måtte være enda bedre.»** 


Det virker tydelig at det teologisk sett står mye på spill for Modalsli i 
denne teksten, når det er viktig å presisere at overskriften skal utformes 
slik at den ikke kan tas til inntekt for en bestemt kristologi. Ønsket om 
å presisere at det «fremdeles er tale om Visdommen», virker i realiteten 
mer som en presisering av at det ikke er tale om Kristus. Det tyder altså 
på at Modalsli ikke leste beskrivelsen av visdommen som en direkte 
beskrivelse av Sønnen. Dette sannsynliggjøres også av at Modalsli ikke 
kommenterte oversettelsen «skapte meg» i 8,22. I tråd med hans engasje- 
ment i responsen ovenfor, der han til og med er opptatt av at parateksten 
skal utformes slik at den ikke tas til inntekt for en «heretisk» kristologi, 
kan man i det minste forvente at han ville hatt samme, om ikke større 
engasjement for selve bibelteksten - dersom han hadde lest teksten som 
en direkte beskrivelse av Kristus. I Modalslis Troslære fra 1975 leser han 
heller ikke teksten på denne måten. Det avgjørende ser ut til å ligge i hans 
nikenske lesning av Johannesprologen. Også her fremheves arianismen 
som aktuell på grunn av Jehovas vitner. Presiseringene ovenfor ser altså 
utelukkende ut til å være motivert av et ønske om å redusere at teksten 
skal kunne leses slik Jehovas vitner leser den, og slik teksten blant annet 
ble lest under de kristologiske stridighetene i oldkirken. 


351 Gjengitt etter Modalslis originalskriv. BS, 009/3-5-4. 

352 Ole Modalsli, Troslære: Forelesninger (Oslo: Skrivestua, Menighetsfakultetet, 1975), 76, der han 
beskriver arianismen: «Et hovedord er Ordsp 8,22: «Herren skapte meg som sitt første verk.» Det- 
te stedet, som taler om Guds vise verdensplan som var den en person, blir gjort til et læreutsagn 
om at Kristus var Guds første skapning. Typiske teser hos Arius: «Det var en gang da han ikke 
var>.«Av annet vesen enn Faderen». Med dette går Arius ut over det som sies om Ordet (Logos) 
i Joh. 1,1ff. Arianismen er aktuell, ikke minst fordi Arius av Jehovas vitner prises som det store 
sannhetsvitne i Oldkirken.» 

Ivar P. Seierstad fikk ogsa anledning til 4 uttale seg som konsulent. 
Seierstad hadde betydelig faglig tyngde som tidligere professor i GT ved 
Det teologiske Menighetsfakultet. Seierstad hadde også vært med på det 
innledende oversettelsesarbeidet med NO78 i perioden 1958-60. I sin 
uttalelse kommenterte han ikke bare oversettelsesalternativene, men 
argumenterte også for en helt annen gjengivelse av qanah, som på dette 
stadiet var oversatt med «skape»: 


Det vil bli litt strid om qana her. Vår kirkebibel til Johs. 1,2 viser til Ordsp. 
8,22, tar det altså om Logos. Det forutsetter oversettelsen «erhverve», som er 
den vanlige betydningen av ordet, o.s.v. Dette forutsetter at man følger Luthers 
oversettelse « ... hat mich gehabt im anfang seiner wege/Ehe er was machet/ 
war ich da». (1545). Men dette forutsetter kirkebibelen før den rev. utgaven 
av 1930: «Herren eiede mig i sin Veis Begyndelse». Den senere kirkebibel har 


«skapte meg». 


Som Seierstad påpeker, viser NO04/30 i Joh 1,2 til Ordsp 8,22 (kryssrefe- 
ransen). Ifølge Seierstad forutsetter dette oversettelsen av qanah i Ordsp 
8,22 til «erhverve». Nøyaktig hvorfor det at NO04/30 i en kryssreferanse 
viser til Joh 1,2, skulle forutsette en bestemt oversettelse i Ordsp 8,22, 
er ikke direkte uttalt. I sin kopi av konsulentuttalelsen har også Magne 
Sæbø satt en ring rundt «det forutsetter», og ser ikke helt ut til å forstå hva 
«det» refererer til3** Joh 1,2 viser til Ordsp 8,22 i NOo4/30 og forstår der- 
med Ordsp 8,22 som å handle om «Logos», ifølge Seierstad. Seierstad ser 
her ut til å forvente en harmonisk forståelse mellom de to versene, og at 
begge tekstene skal gjengi et relativt likt meningsinnhold. Det er likevel 
ingen tvil om hvor prioriteten ligger: Anvendelsen av Ordsp 8,22 i Joh 1,2, 
bestemmer oversettelsen av Ordspråkteksten i sin opprinnelige kontekst. 
Én ting står likevel ubesvart: Hvorfor skulle koblingen til Ordsp 8,22 i 
Joh 1,2 utelukke at qanah i Ordsp 8,22 skulle bety «skapt» og forutsette 
oversettelsen «erhverve»? Seierstads kommentar gir kun mening dersom 
man forutsetter en nikensk kristologi i Joh 1,2, som utelukker betydnin- 
gen «skape». Når denne forståelsen igjen skal styre oversettelsen av qanah 


353 Gjengitt etter Seierstads originalskriv. BS, 040/4-21-5. 
354 I dokumentet med konsulentresponsen. BS, 040/4-21-5. 


133 


KAPITTEL 8 


i Ordsp 8,22, blir det av ideologiske arsaker vanskelig a fremholde «skapt» 
som et reelt meningsalternativ, og i trad med denne tankegangen frem- 
star «erhverve» som et mer attraktivt alternativ. 

Seierstads refererer videre til to hebraiske leksikon, KBL (1953) og 
Zorells leksikon (forst utgitt i 1947). KBL plasserer ikke qanah i Ordsp 
8,22 under noen betydning i det hele tatt. Zorell, derimot, oversetter de 
aktuelle ordene til «Deus habuit Sapientiam Pr 8 22 (ab aeterno 23 SS)»**, 
det vil si «Herren hadde Visdommen» - noe som altså støtter opp om 
Seierstads forslag og Luthers oversettelse, som han selv nevner. 

Magne Sæbø har gjort en stor jobb med å gå etter Seierstads merkna- 
der, og har selv sjekket en del leksika og notert oppslagene med blyant på 
skrivet med konsulentuttalelsen, sammen med Septuagintas oversettelse 
av verset 3” Sæbøs sekundærlitteratur gav ham ingen grunn til å følge Sei- 
erstads ønsker, ettersom litteraturen i all hovedsak gikk inn for betyd- 
ningen «skape».”* Kommentarlitteraturen som også Sæbø tidligere hadde 
konferert med som forberedelse til behandlingen i OU august 1973, gikk 
ensidig inn for «skape». 


355 Ludwig Köhler og Walter Baumgartner, Lexicon in Veteris Testamenti Libros: Wörterbuch zum 
hebråischen Alten Testament in deutscher und englischer Sprache (Leiden: Brill, 1953). 

356 Franciscus S. J. Zorell, Lexicon Hebraicum et Aramaicum Veteris Testamenti (Roma: Pontificium 
Institutum Biblicum, 1968), 727. 

357 BS,040/4-21-5. 

358 Sæbø har bl.a. slått opp i Königs hebraiske og arameiske ordbok fra 1910, som har plassert ganah 
i Ordsp 8,22 under betydningen «beschaffen, griinden, bereiten». Andre tekster med ordet 
qanah ble også plassert under samme betydning: 1 Mos 14,19.22; 5 Mos 32,6; Sal 139,13. Se Eduard 
König, Hebråisches und Aramåisches Wörterbuch zum Alten Testament: Mit Einschaltung und 
Analyse aller schwer erkennbaren Formen; Deutung der eigennamen sowie der massoretischen 
Randbemerkungen und einem deutsch-hebråischen Wortregister (Leipzig: Dieterich’sche Verlags- 
buchhandlung, 1910), 411. Sæbø har også sjekket Holladays hebraiske og arameiske leksikon, 
som har plassert qanah i Ordsp 8,22 under betydningen «create», «skape», der også andre tekster 
med ordet qanah ble plassert: 1 Mos 14,19.22; 2 Mos 15,16; 5 Mos 32,6; Sal 78,54; 139,13. Se William 
L. Holladay, A Concise Hebrew and Aramaic Lexicon of the Old Testament (Leiden: Brill, 1971), 
320. Sæbø har også sjekket ut Humberts artikkel om qanah i bibelhebraisk, som plasserte ganah 
i Ordsp 8,22 under betydningen «skape» («créer»), der også andre tekster med ordet qanah ble 
plassert: 1 Mos 14,19.22; 5 Mos 32,6; Sal 78,54; 139,13. Se Paul Humbert, «Qånå en hébreu bibli- 
que», i Walter Baumgartner et al. (red.), Festschrift Alfred Bertholet zum 80. Geburtstag gewidmet 
von Kollegen und Freunden (Tübingen: Mohr, 1950), 260. 

359 Dette er utledet fra Sæbøs utkast, som ble gjennomgått i OU, som reflekterer Sæbøs forberedel- 
se og OUs vedtak. BS, 040/4-21-2. Kommentarlitteraturen er skrevet inn for hånd med blyant 
på Sæbøs utkast og representerer hans forberedelse til møtene. Sæbø forteller i en samtale at 
dette var hans rutine. Telefonsamtale 8.4.14. Utkastet viser at Sæbø her har forberedt seg med 
både Gemser, Ringgren og Mowinckel, samt at han har konsultert en rekke bibeloversettelser 

Bibeloversettelsene man sammenlignet med i oversettelsesprosessen, ser 
heller ikke ut til å ha gitt støtte til å endre oversettelsen til «erhverve». Det 
store flertallet av disse oversettelsene (utkommet innen 1973) hadde overset- 
telsen «skape»3% Bade kommentarlitteraturen og oversettelsene man sam- 
menlignet med, gav dermed en betydelig forrang til betydningen «skape». 

Nynorskutkastet ble også sendt ut til en gruppe konsulenter, men ingen 
av dem kommenterte noe til dette verset 3” Foruten denne gruppen finnes 
en innkommende respons fra Ragnvald Indrebø og Ingolf Kvamen, men 
ingen av dem foreslo noen endringer i 8,22. Kvamen foreslo riktignok en 
alternativ overskrift: «Det fyrste Skaparen gjorde»3” 


Behandlingen av kommentarene 

Behandlingen av merknadene til Salomos ordspråk 1-10 skjedde i over- 
settelsesutvalgets GT-seksjon 4. desember 1973. Tre oversettelsesmanus- 
kripter (Sæbø, Hjelde, Gjerde) fra møtet er bevart, og alle sammenfaller 
med hensyn til hvilke kommentarer som har fått gjennomslag i teksten:3* 


til sammenligning. Kommentarlitteraturen gikk ensidig inn for «skape» i Ordsp i 8,22: Gemser 
har oversettelsen «schuf mich», «skapte meg», Sprüche Salomos, 2. utg. (Tübingen: Mohr, 1963), 
46. Jf. også GTMMM 4, her med Mowinckels oversettelse: «som første verk har Jahve skapt 
mig, hans første gjerning i fordums tid». Slik også Ringgren, som oversetter: «Jahwe schuf mich 
als Anfang seines Tuns, als erstes seiner Werke, vorlångst», og omtaler også Visdommen som 
«Die erste Schöpfung Gottes». Helmer Ringgren og Walther Zimmerli, Spriiche. Prediger. ATD 
16:1 (Göttingen: Vandenhoeck & Ruprecht, 1962), 38-40. 

360 N004/30 («skapte meg»), DO48 («skabte»), SVE1917 («skapade mig»), NEB («created me»), JB 
(«created me»), Ziircher («schuf mich»), Dhorme 1959 («m'a créée»), Jérusalem («m'a créée»), 
RSV («created me»). Foruten disse hadde Luther («Der HERR hat mich schon gehabt»), som 
Seierstad anførte som støtte for sitt forslag. For øvrig har NAB («begot me»). Dette er interessant 
nok det eneste stedet den katolske oversettelsen NAB oversetter qanah til «beget». At overset- 
telsen («begot me») samsvarer med den engelske versjonen av den nikenske trosbekjennelsen 
(«begotten, not created»), virker alt annet enn tilfeldig når man leser fotnoten til 8,22-30, som 
knytter teksten til treenigheten og Kristus: «Wisdom is of divine origin. It is here represented 
as a being which existed before all things (22-26) and concurred with God when he planned 
and executed the creatiopn of the universe, adorned it with beauty and variety, and established 
its wonderful order (27-30). Here that plurality of divine Persons is foreshadowed which was 
afterward to be fully revealed when Wisdom in the Person of Jesus Christ became incarnate.» 

361 I dokumentet med den samlede responsen er følgende personer nevnt: Alf Hellevik, Johanna 
Hetlesæter, Otto Holmås, Sigmund Skard, Bjarne Slapgard, Berge Øverland og Ivar Aars. 009/ 
3-5-4. 

362 BS, 054/4-44-1. 

363 Ifølge en møteinnkalling datert til 19.11.73. BS, 040/4-21-5. 

364 BS, 040/4-21-3. 

Top left: Magne Sæbøs utkast. Bottom left: Oddmund Hjeldes utkast. Right: Ole Øverland 
Gjerdes utkast. 


Endringen viser at oversetterne har tatt hensyn til Modalslis bemerkning 
om overskriften og fulgt hans forslag. Overskriften presiserer nå at tekst- 
perikopen handler om visdommens opphav, og unnlater også å beskrive 
nøyaktig hvordan visdommen ble til. Tilsvarende endring reflekteres i 
Gjerdes nynorskutkast («Opphavet til visdomen», jf. bildet nedenfor):3° 


¥, 


Opphav 


Det er ikke tatt hensyn til Seierstads kommentarer. Selve bibelteksten 
var dermed uforandret, og var oversatt: «Jeg var det første Herren skapte 
(marginal: «Herren skapte meg først av alt»), hans første verk i fordums 
tid» (marginal: «jeg var hans første ...»). Teksten skulle nå videre fra OU 
til sentral- og landsstyret. 

Utkast til noter ble behandlet 7. januar 1974, sammen med resten av 
Salomos ordspråk.3% Notene ble sendt ut i forkant (20.12.73) sammen med 
møteinnkallingen, som gir en viktig opplysning: «Som vanlig setter vi opp 
et maksimalt antall noter, som kanskje må reduseres en del.»3” Notene var 
relativt omfattende for Ordsp 8,22, og kommenterte to formuleringer fra 
oversettelsen: «hans første verk: Visdommen, som stammer fra Gud (2,6), 
er her tenkt som en selvstendig skapning ved siden av ham. Visdommen 
var med som Guds «bygningsmann> da han skapte verden (v. 27 ff).»36 


365 BS, 054/4-44-1. 

366 Ifølge møteinnkallingene fra 19.11.73 og 20.12.73. BS, 040/4-21-5. 
367 BS, 040/4-21-5. 

368 BS, 040/4-21-5. Notene er forfattet av Hjelde. 

Samtidig presiseres gjengivelsen «skapte» i noten: «skapte: Verbet kan 
også bety «eie> eller «skaffe seg». Men sammenhengen viser at det her er 
tale om skapelsen. Sml. 1 Mos 14,19f.»°°? Forklaringen til «hans første verk» 
viser at oversetteren forstår visdommen som en «skapning», noe som også 
var tydelig i den opprinnelige oversettelsen. Samtidig fremheves visdom- 
mens rolle som skapermidler («Guds «bygningsmann»»). I forklaringen til 
«skapte» kan man se en viss imøtekommenhet overfor Seierstads konsu- 
lentinnspill. Noten fremhever andre oversettelsesalternativer, men slår 
likevel fast at «sammenhengen viser at det her er tale om skapelsen». Hen- 
visningen til 1 Mos 14,19 viser til et annet tilfelle der ganah er brukt i betyd- 
ningen «skape». Noten til nynorskteksten hadde tilsvarende ordlyd.”° 
Både tekst og noter skulle godkjennes på landsstyremøtet 2.—4. april 
1974, og «ble gjennomgått og godkjent med mindre endringer».”' Vedta- 
kene fra landsstyret er gjort utelukkende om bokmålsteksten. Her valgte 
de marginalforslaget for vers 22a: «Herren skapte meg først av alt» (tidl. 
hovedtekst: «Jeg var det første Herren skapte»). Marginalforslaget ble 
også foretrukket i vers 22b: «Jeg var hans første verk i fordums tid» (tidl. 
hovedtekst: «hans første verk i fordums tid»). Bokmålsteksten ble nå lik 
nynorskteksten. Etter vedtakene i landsstyret april 1974 så teksten slik ut: 


Bokmål Herren skapte meg først av alt, 
jeg var hans første verk i fordums tid. 


Nynorsk Herren skapte meg fyrst av alt, 
eg var hans fyrste verk i fordoms tid. 


Notene ble også lagt ved som saksdokumenter selv om landsstyret ute- 
lukkende ser ut til å ha fokusert på bibeltekstene.”* Det er ingen vedtak 
eller bemerkninger om parateksten til dette verset. 


369 BS, 040/4-21-5. 

370 «hans fyrste verk: Visdomen, som kjem frå Gud (2,6), er her tenkt som ei sjølvstendig skapning 
ved sida av han. Visdomen var med som Guds «bygningsmann»> då han skapte verda (v. 27ff). 
skapte: Verbet kan og tyda «eiga» eller «få seg». Men samanhengen syner at det her er tale om 
skapinga. Sml. 1 Mos 14,19.» BS, 054/4-44-2. 

371 Ifølge møteprotokollen, RA, PA-1345/D0001/0002. 

372 Let skriv til landsstyrets medlemmer 23.10.73 understreker generalsekretær Mathisen hvor priori- 
teten skal ligge: «Når det gjelder manuskripter som skal gjennomgås, er disse allerede på forhånd 
nøye gjennomgått av konsulenter i Oversettelsesutvalg. Som vanlig må gjennomgåelsen på Lands- 
styremøtet derfor nødvendigvis innskrenke seg til vesentlige spørsmål.» PA-1345/D0004/0003. 

373 De eneste vedtakene om fotnoter fra landsstyret april 74 er om tre noter til Daniel, 040/4-21/5. 

For bokmalsteksten ble landsstyrets vedtak reversert mot slutten av 
oversettelsesprosessen. Landsstyrets årsmøte 29.-31. mars markerte slut- 
ten på landsstyrets behandling av oversettelsesarbeidet, og det resterende 
arbeidet ble gjort av OU og sentralstyret. Landsstyrets medlemmer ble 
vanligvis informert om de videre endringene, men det ser ikke ut til å ha 
skjedd i dette tilfellet.”* Endringen ser likevel ut til å ha kommet gjennom, 
uavhengig av om den ble vedtatt av sentralstyret eller ikke. Vedtakene fra 
landsstyret 1974 ble dermed reversert, og bokmålsteksten samsvarte med 
utkastet etter OUs behandling i 1973 («Jeg var det første Herren skapte, 
hans første verk i fordums tid»). Nynorskteksten ble derimot ikke endret, 
og de to versjonene hadde nå forskjellig ordlyd. 

Fotnotene til Salomos ordspråk ble også endret i sluttfasen. I fotno- 
tene ble begge kommentarene («hans første verk» og «skapte») til vers 
22 strøket. Begge notene ble erstattet av en note som presiserer hvem 
jeg-et i teksten er: «Jeg: visdommen.» I protokollen til sentralstyremø- 
tet 8. desember 1977 står det at «noter til skriftene fra Salomos Ordspråk 
[...] ble fremlagt, gjennomgått og godkjent med få endringer. Antallet av 
noter ble ytterligere noe redusert». De endelige vedtakene ser ut til å 
ha blitt fattet i sentralstyret. Hjelde hadde et hovedansvar for notearbei- 
det i avslutningsfasen.”* Både Hjelde og de andre tilstedeværende” var 


374 På en kopi av et oversettelsesmanuskript fra landsstyret 74 har OU-leder Sæbø skrevet «siste jus- 
teringer 16/8-77 (på eget ark)». I margen til Ordsp 8,22 er det markert «16/8 — Ft. [Flertall] «heller 
den»». «Heller den» ser da ut til å vise til den opprinnelige gjengivelsen av Ordsp 8,22, som ble 
lagt frem for landsstyret april 1974, men som landsstyret endret. Dette endringsforslaget kom ikke 
med i OU-protokollen «på et eget ark». Sæbø har markert dette i ettertid ved å føre inn forslaget 
med penn: «Den overs ... [] i stedet for [] som ble vedtatt (landsstyret 74).» «Forslag til revisjon 
av gammeltestamentlige tekster», markert «OU 8/77», 040/4-21-5. Forslagsendringene fra OU ble 
behandlet i sentralstyret 29. august 1977. De vedtatte endringene fra sentralstyret ble deretter sendt 
som orientering til landsstyrets medlemmer, men heller ikke her er Ordsp 8,22 ført inn. Oriente- 
ring fra Birger Mathisen til landsstyrets medlemmer, datert 13.9.1977, RA, PA-1345/D0004/0003. 

375 RA, PA-1345/D0002/0001. I møtet ble det også gjort vedtak om sluttføringen av noter og tilleggs- 
materiale: «Administrasjonen gis fullmakt til å avslutte arbeidet med fotnoter og tilleggsmate- 
riale. Kopi av trykk-manuskript for dette materiale sendes til Sentralstyret og Landsstyret med 
mulighet for medlemmene til å kommentere materialet.» 

376 I protokollen til møtet i sentralstyret 8.12.77 fremgår det også at Hjelde har stått for mye av 
arbeidet med fotnoter: «Sentralstyret ga uttrykk for takknemlighet overfor Oddmund Hjelde 
for arbeidet han hadde utført med fotnoter og dette tilleggsmateriale og rettet en inntrengende 
henstilling til ham om å fullføre denne oppgave.» 

377 Fra protokollen: «Støylen, Natvig, Aukrust, Hauge, Haaland, Jervell, Norum, Sæbø, Mathisen 
og Helgesen. Dessuten var Oddmund Hjelde og Gunnar Johnstad innkalt og tilstede.» PA-1345/ 
Do0002/0001. 

nok klar over at innholdet i notene kunne oppfattes som kontroversielt 
(jf. den tidligere konsulentresponsen), og de kan derfor ha blitt stroket, 
i trad med retningslinjene om at notene ikke skulle vere kontroversielle 
(se 60-2). Grunnen til at denne noten ville blitt ansett som kontroversiell, 
er nettopp kirkens kristologi, og særlig for dem som leser beskrivelsen av 
visdommen som en direkte beskrivelse av Sønnens opphav. Det at notens 
kontroversielle innhold forsvant, illustrerer dermed et indirekte hensyn 
til en kirkelig lesning av denne teksten, noe som også har å gjøre med 
mottakelsen av oversettelsen blant de kristne kirkesamfunnene. 

Presiseringen om at jeg-et er visdommen, virker som et ekko av Modal- 
slis bekymring i konsulentresponsen. At noten ble forkortet, må også ses 
i sammenheng med at antallet og omfanget av noter ble kraftig redusert 
for hele Salomos ordspråk. Ved endringen av noten i sluttresultatet er det 
likevel påfallende å se hvilket syn som blir prioritert og presisert, og hva 
som blir utelatt. 

Arbeidet nærmet seg nå slutten. Hittil i oversettelsesprosessen hadde 
Bibelselskapet tatt hensyn til Modalslis kommentar om den først fore- 
slåtte overskriften («Skaperens første verk») og sløyfet fotnoten som 
presiserte at visdommen var en «skapning». I teksten hadde de ikke tatt 
hensyn til Seierstads endringsforslag, og beholdt oversettelsen «skapte». 

Kritikken mot å oversette qanah med «skape» kom nå på ny fra Nils M. 
Møll, første gang i en korrespondanse 25. november 1976.” Skrivet ser ut 
til aldri å ha blitt besvart. Møll sendte et nesten identisk brev 27. februar 
1978, som imidlertid ble besvart. Denne korrespondansen skjedde kort 
tid før NO78 ble publisert (1. november 1978). Møll var tydelig misfor- 
nøyd med oversettelsen av Ordsp 8,22 i NO30, og bad innstendig om at 
den nye oversettelsen ikke måtte følge i samme spor. Slik Møll fremstil- 
ler det, er oversettelsen av qånåni til «skapte meg» feil, og «helt forskjel- 
lig fra det som står i grunnteksten»? Her viste han blant annet til den 
vitenskapelige utgaven av den hebraiske teksten i Kittels Biblia Hebraica, 
som Bibelselskapet la til grunn for sin oversettelse. Møll refererer til en 
«familiebibel» han har [NOo4], som derimot har det han mener «stemmer 


378 BS, 079/6-1-3. 
379 BS, 084/6-6-3-4. 

med grunnteksten»2*° Moll fremstiller oversettelsen «eiede mig» som et 
én til én-forhold til grunnteksten, og mener dette svarer til det som sies 
i fortsettelsen ved fødselsordene i vers 24 og 25. Implisitt ligger det da at 
«skapte meg» ikke svarer til fortsettelsen, og at han dermed ser «fødsel» 
og «skapelse» som motsetninger — helt i tråd med den forståelsen som ble 
bestemt med den nikenske trosbekjennelsen. Mølls brev fra 1976 repre- 
senterer en tilsvarende tendens med eksplisitte referanser til denne tros- 
bekjennelsen, der han blant annet snakker om «Jesu evige guddom». Møll 
er også tydelig på at han leser omtalen av visdommen i Salomos ordspråk 
8 som en direkte beskrivelse av Kristus: «Han som er blitt til: fra evig- 
het ved å bli «født», Ordspr. 8,23-25, han er ikke skapt !»3” Samtidig bruker 
han også Bibelselskapets oversettelse av Kol 1,15 i NT75 («den førstefødte, 
som står over alt det skapte») for å belegge sin kristologi. I hans brev er 
det tydelig at hans engasjement også er relatert til Jehovas vitners bruk av 
dette verset: 


Bibelselskapet er sikkert kjent med hvordan Jehovas Vitner bruker Ordspr. 8,22 
i sin polemikk mot troen på Jesu guddom. Et av deres skrifter begynner med at 
dette vers blir sitert, og ut fra dette hevdes det så at Jesus er skapt. Som en engel 
nr. 1, men skapt. Nylig var det program i lokalsendingen i Kristiansand hvor 
Jehovas Vitner fikk legge frem sin lære. Igjen angrep på Jesu guddom, ut fra 


dette skriftsted. Dette må ikke fortsette i den nye oversettelse, det ber jeg om!?” 


Generalsekretær Birger Mathisen responderte 21. mars 1978, og svarte 
vennlig: 


Når det gjelder ditt spørsmål om Ordsp 8,22, har jeg bedt Hjelde om en utred- 
ning. Kopi av denne vedlegges.Jeg skjønner jo godt ditt anliggende og naturlig- 
vis vil vi prøve å svare Jehovas Vitner så godt vi formår. Men jeg synes jo det er 
svært at de kan benytte Ordsp 8,22 i sin polemikk mot troen på Jesu guddom. 
Jeg er nå noe i tvil om det er det beste utgangspunkt for forsvar for Jesu guddom 
å anvende skriftmaterialet fra Ordsp. Det måtte vel være annet skriftmateriale 


som ligger mer nær.3* 


380 BS, 084/6-6-3-4. 
381 BS, 079/6-1-3. 

382 BS, 084/6-6-3-4. 
383 BS, 084/6-6-3-4. 

Hjeldes håndskrevne redegjørelse var vedlagt i brevet: 


Ad Nils M. Mølls kritikk av oversettelsen Ordsp 8,22 


Når NO[30], i likhet med de fleste nyere oversettelser, sier «Herren skapte 
meg», er det selvsagt ut fra en vel begrunnet forståelse av grunnteksten. De eld- 
ste oversettelser av GT (Septuaginta, Targum, [...]) tar alle verbet qana i betyd- 
ningen «skape». Denne forståelsen er derfor alment akseptert i nyere leksika. 

Oversettelsen eie er kommet inn i Vulgata gjennom Hieronymus («Dominus 
possedit me»). Dette skyldes at verbet qana også kan bety «kjøpe, skaffe seg». 
Og etter den arianske strid, hvor det gjaldt å forsvare dogmet om Kristus, iden- 
tifisert med Visdommen, som «født, ikke skapt», var det naturlig å unngå over- 
settelsen «skape» i Ordsp 8,22. Derimot har Vulgata beholdt verbet creare i 1 
Mos 14,19 [hvor kildeteksten altså har qanah]. 


Hjelde er tydelig bevisst på tekstens resepsjonshistorie, og den teologiske 
interessen om å unngå «skape» på grunn av den kristologiske lesningen. 
Han påpeker også det han ser som en inkonsekvens i Vulgata: at man 
oversetter qanah til creare («skape») i 1 Mos 14,19, noe man derimot ikke 
gjør i Ordsp 8,22. Hjelde viser til dette for å illustrere sitt poeng om at det 
i tiden etter den arianske strid var viktig å unngå oversettelsen «skape» i 
Ordsp 8,22. Hjelde ser ut til å være tydelig på at den kristologiske lesnin- 
gen ikke skal styre oversettelsen av Salomos ordspråk 8: 


I v. 22-25 brukes ulike verb om Visdommens tilblivelse: skapt - formet — født. 
Det er øyensynlig ikke måten det legges vekt på, men at Visdommen er Guds 
første verk. Det er også verd å merke at det ikke er det vanlige verb for å føde 
(yalad) som brukes i v. 24, men verbet khyl. Dette betyr egentlig å skjelve eller å 
være i fødselsveer, men brukes også generelt om å frembringe, f.eks. - om ska- 
pelsen av jorden, Salme 90,2 eller om nordavinden som bringer («føder») regn, 
Ordsp 25,23. Alt taler altså for at det i Ordsp 8,22ff dreier seg om Visdommens 


tilblivelse i begynnelsen (understrekninger opprinnelige).*™* 


For Møll var det viktig å fremheve måten visdommen blir til på, og at 
«eiede mig» «svarer [...] fint til det som sies i fortsettelsen»* Implisitt lig- 


384 Datert 23.3.73, BS, 084/6-6-3-4. 
385 BS, 084/6-6-3-4. 


141 


KAPITTEL 8 


ger det at «skapte» ikke passer like fint til fortsettelsen. Premisset for Malls 
resonnement er at «født» (v. 24) utelukker betydningen «skape» i vers 22. 

Hjelde avviser dette nikenske premisset, og viser til at ordet khyl fra 
vers 24 også brukes i betydningen «frembringe», det vil si i skapelsesbe- 
tydning. Han avviser dermed at det skulle foreligge en slags motsetning 
mellom qanah i vers 22 og khyl i vers 24. For Hjelde ser de ulike ordene i 
Ordsp 8,22ff. ut til å beskrive samme sak: visdommens tilblivelse i begyn- 
nelsen. Hjelde hadde dermed gitt en saklig begrunnelse for oversettelsen 
av verset, begrunnet den faglig, og implisitt avvist at en bestemt kristolo- 
gisk lesning skulle styre oversettelsen av teksten ut fra dens opprinnelige 
kontekst. 

Innspillene til oversettelsen av Ordsp 8,22 i prosessen med NO78 ser 
bare ut til å ha kommet fra teologer. I svært mange av tilfellene kommer 
det frem at endringsforslagene er motivert av en bestemt kristologi, og 
at teologene hadde problemer med oversettelsen «skapte meg» og/eller 
en paratekst som opplyste om en tilsvarende betydning. I oversettelses- 
prosessen ser man en viss tilpasning fra Bibelselskapets side til disse inn- 
spillene om parateksten, selv om innspillene til teksten ikke fikk noen 
avgjørende betydning, slik som vi ser i Hjeldes redegjørelse ovenfor. 


Endelig tekst og paratekst ble slik for Salomos ordspråk i NO78: 


Jeg var det første Herren skapte, 8,22 Jeg: visdommen Visdommens opphav 
hans første verk i fordums tid. (Ordsp 8,22-36) 

Herren skapte meg fyrst av alt, 8,22 eg: visdomen Opphavet til visdom (Ordt 
eg var hans fyrste verk i fordoms tid. 8,22-36) 


Bibelselskapet hadde nå valgt en gjengivelse som kan fremstå som pro- 
blematisk dersom man leser Salomos ordspråk 8 profetisk og identifiserer 
Jesus med visdommen. Oversettelsen blir først og fremst problematisk i 
det øyeblikket man forventer at teksten skal samsvare med kirkens lære 
om Jesus, slik innspillene vitner om. 


NO78/85 


Innspillene til oversettelsen av Ordsp 8,22 skulle ikke stoppe ved utgivel- 
sen av NO78. Nils Helgesen, assisterende generalsekretær i Bibelselskapet, 

laget et notat om dette 22. oktober 1979, som ser ut til 4 ha blitt lagt frem 
for oversettelsesutvalget: 


Ordspr. 8,22 


for: skapte 
1978: skapte 


tas til inntekt for arianerne (om J. Kr. istdf. visdommen). Vedk. anonyme spør- 
geronsker at vi drofter denne overs. en gang til. 


NH 


Notatet er arkivert under mappen «Kritikk bibelover. til beh. OU 1978- 
1980»,3*° noe som kan indikere at saken har vært oppe i OU i denne tids- 
perioden. Notatet viser ogsa at Helgesen ansa saken som alvorlig nok til at 
OU burde se pa den én gang til. Siden OU ikke forte faste protokoller på 
denne tiden, er det vanskelig å se om saken har blitt behandlet. 

Ved en senere anledning fikk Bibelselskapet nok en forespørsel om 
å endre oversettelsen av det aktuelle verset, denne gangen fra teologen 
Lars Lode. Sammen med en 18 sider lang redegjørelse om forståelsen av 
qanah går han i rette med enkelte autoritative oppslagsverk (Gesenius og 
Lisowsky), som plasserer qanah i Ordsp 8,22 under betydningen «ska- 
pe»37 Hovedpunktet i Lodes redegjørelse er at qanah ikke representerer 
noen «skapningsprosess» i Ordsp 8,22; 5 Mos 32,6; Sal 139,13 eller 1 Mos 
14,19.22, og at qanah må oversettes med «eie/ha i eie».** Selv om redegjø- 
relsen hovedsakelig er en språklig redegjørelse, er det vanskelig å løsrive 
dette fra et teologisk anliggende, som redegjørelsen munner ut i: «Denne 
staden har vorte eit kjerneord for Jesus og apostlane, som har sett eit bilete 
på Kristus: Guds kraft og Guds visdom, opphavet til Guds skaparverk. 1 
Kor 1,24.30. Kol 1,18. 2,3. Op 3,14. Joh 8,25.»3% 


386 RA, PA-1345/D0055/001. 

387 Wilhelm Gesenius, Hebråisches und Aramåisches Handwörterbuch tiber das Alte Testament (Ber- 
lin: Springer, 1954); Gerhard Lisowsky og Leonhard Rost, Konkordanz zum hebräischen Alten 
Testament: Nach dem von Paul Kahle in der Biblia Hebraica edidit Rudolf Kittel besorgten Masore- 
tischen Text; Unter verantworlicher Mitwirkung von Leonhard Rost ausgearbeitet und geschrieben, 
2. utg. (Stuttgart: Wiirttembergische Bibelanstalt, 1958). 

388 Side 16 i hans redegjorelse, BS, 014/4-1-8-2. 

389 Side 16 i hans redegjorelse, BS, 014/4-1-8-2. 

Bibelselskapet ved oversettelsessekreteer Gunnar Johnstad korrespon- 
derte flere ganger med Lode: I et brev datert 5. september 1984 svarer 
Johnstad på Lodes anliggende om Ordsp 8,22: «Ordsp 8,22: Et meget van- 
skelig sted. Trolig vil vi endre til «Jeg var den første som Herren frem- 
brakte» (BM) og: «Eg var den fyrste Herren lét koma fram» (NN).»3” 
Nøyaktig hva som gjør Ordsp 8,22 til «et meget vanskelig sted», er ikke 
direkte uttalt, men det er vanskelig å atskille dette fra at verset teologisk 
sett er et meget vanskelig sted. Behovet for å endre denne teksten bort 
fra «skape» ser ut til å bekrefte dette. Endringsforslaget er påfallende: 
Man vil endre teksten til et ord («frembringe») som likevel utsier mye av 
det samme som «skape». Hvorfor var det da nødvendig å endre teksten? 
Fordi man ville unngå oversettelsen «skape». Særbehandlingen av Ordsp 
8,22 illustrerer denne tendensen. I NO78 var qanah oversatt med «skape» 
også i 1 Mos 14,19.22; 5 Mos 32,6 og Sal 139,13. Ikke i noen av disse stedene 
hadde de behov for å endre oversettelsen til «frembringe». Dette viser at 
man oversetter teksten annerledes fordi den kan leses som en tekst om 
Sønnen. Fordelen med oversettelsen «frembrakte» er at ordet utsier noe 
av den samme betydning som «skape», men er likevel mindre støtende. 
Samtidig er gjengivelsen «frembringe» mer kompatibel med dogmet om 
Kristus som «født», ettersom en fødsel også er en frembringelse. 

Endringen kan også ses i sammenheng med endringen i personsam- 
mensetningen i Bibelselskapet. Hjelde hadde gått over i pensjonistenes 
rekker, og Johnstad var kommet inn som leder av justeringen frem mot 
1985. Hjelde hadde tidligere vært tydelig på at qanah betydde «skapte» 
i Ordsp 8,22, og pekte på Vulgatas inkonsekvens på dette området. 
Hvis man vurderer det i tråd med Hjeldes preferanser, var Bibelselska- 
pets oversettelse nå selv kommet i denne situasjonen: Salomos ordspråk 
8,22 ble oversatt annerledes enn andre tilsvarende tekster siden det var 
mulig å lese teksten som en beskrivelse av Sønnens opphav. Bibelsel- 
skapet hadde også møtt betydelig press utenfra mot å endre oversettel- 
sen bort fra «skape». Likevel hadde Hjelde og OU motstått presset, og 
beholdt en oversettelse som åpenbart ble oppfattet som problematisk. Det 


390 Let fra fra Lode 24.7.1984 takker han Johnstad «for brev av 4. juli 84», noe som indikerer at John- 
stads svar må ha vært foranlediget av et tidligere brev fra Lode. BS, 085/6-6-3-6. 
391 BS, 085/6-6-3-6. 

er definitivt en annen tone i Hjeldes svar til Moll enn i Johnstads svar 
til Lode. I Hjeldes skriv finner man en filologisk avvisning av innsende- 
rens forslag. Johnstads svar, og endringen til «frembrakte», vitner i stor 
grad om at Bibelselskapet ville komme det kristologiske hensynet i mote. 
Johnstad ledet revisjonen frem mot 1985, og kan selv ha ovet innflytelse 
i denne retningen. Dette kan i det minste forklare hvorfor Bibelselska- 
pet imotekom det kristologiske hensynet, mens de ved flere anledninger 
hadde avvist det under utarbeidelsen av NO78. 

Helt i slutten av brevet skriver Johnstad: «PS Til verbet kanah (i Ordsp 
8,22): Sml. Westermanns Genesiskommentar, s. 395, Gemers kommentar 
(Spriiche Salomos) s. 46 og Hebråisches und Arameisches Lexikon, bd. 
III sub voce (s. 1039).» I de tre oppgitte referansene plasserer forfatterne 
qanah i Ordsp 8,22 under betydningen «skape»2 Dette gjør i seg selv 
endringen oppsiktsvekkende: I svaret til Lode, som mente at ganah aldri 
betydde «skape», viser Johnstad til forskningslitteratur som plasserer 
qanah i Ordsp 8,22 nettopp under denne betydningen, samtidig som han 
opplyser at Bibelselskapet skal endre oversettelsen bort fra «skape». 

Ordlyden til bokmålsteksten ble endret slik som Johnstad foreslo. End- 
ringen er også dokumentert i arkivet >* Hva som foranlediget endringen, 
er ikke uttalt, men det er nærliggende å tro at de to (bevarte) korrespon- 
dansene (fra en anonym og Lode) har fått Bibelselskapet til å se på saken 
på nytt. De tidligere innspillene fra Modalsli og Seierstad kan også ha 
blitt vektlagt. 

Nynorskteksten ble imidlertid ikke endret. Det kan ha vært forårsaket 
av mangelen på et godt alternativ som skulle utsi det samme som «frem- 
bringe» på bokmål. Dette ordet kan ikke brukes i fortidsform på nynorsk, 
og alternativet Johnstad skisserte i brevet («lét koma fram») er betydelig 


392 BS, 085/6-6-3-6. 

393 Jf. Westermann: «Das verb qanah [utranskribert i original] kommt sehr häufig [...] in der Be- 
deuting <erwerbem vor, an wenigen Stellen (Gen 14 19. 22 Ex 15 16 Dt 32 6 Ps 78 54 139 13 Prov 
8 22) in der Bedeutung «schaffen».» Claus Westermann, Genesis 1-11 (BK I/1) Teil 2: Gen 4-11. 
BKAT (Neukirchen-Vluyn: Neukirchener Verlag, 1974), 395; Gemser, Spriiche Salomos, 46; Lud- 
wig Köhler og Walter Baumgartner, Hebråisches und Aramdisches Lexikon zum Alten Testament, 
bd. 3, NBT-RH, ny utg. ved Walter Baumgartner og Johann Jakob Stamm under medvirkn. av 
Zeev Ben-Hayyim, Benedikt Hartmann og Philippe H. Reymond (Leiden: Brill, 1983), 1039. 

394 I dokumentet «Rettelser i Bibelen, bokmål, etter 20. mai 1984 og i listene fra medio mai», BS, 
071/4-82-4. 

mer tvetydig enn hva «frembringe» er pa bokmal. Mangelen pa gode 
alternativer, sammen med regelen om at nynorskteksten skulle folge bok- 
målseksegesen, kan ha fått Bibelselskapet til å la teksten være slik den var 
i NO78 («Herren skapte meg fyrst av alt, eg var hans fyrste verk i fordoms 
tid»). Dermed ble teksten slik for Ordsp 8,22 i NO78/85:3% 


NO78 Jeg var det første Herren skapte, Herren skapte meg fyrst av alt, 
hans første verk i fordums tid. eg var hans fyrste verk i fordoms tid. 


NO78/85 | Jeg var det første som Herren frembrakte, | Identisk med NO78. 
hans første verk i fordums tid. 


Det at man lot nynorskteksten stå, tyder i det minste på at man ikke ville 
endre «skapte» for enhver pris. 


Bibel 2011 


Bibel 2011 følger endringsutviklingen fra 1985 og bringer teksten enda 
nærmere en fødselsterminologi. I den endelige versjonen av Bibel 2011 
gjengis qanah med en fødselsmetafor («å bære fram») både i bokmåls- og 
nynorskversjonen: 


Bibel 2011 Herren bar meg fram som sitt første | Herren bar meg fram som sitt første 
verk, før hans gjerninger i fjerne tider. | verk, før hans gjerningar i fjerne tider. 


Veien dit var imidlertid lang. Først skulle oversettelsen drøftes i overset- 
tergruppen. Det første arbeidet med oversettelsen av Salomos ordspråk 
i Bibel 2011 ble gjort i oversettergruppen «Hiddekel II». Oversettergrup- 
pen bestod av Torleif Elgvin (primæroversetter bokmål), Ingvar Fløysvik 
(sekundæroversetter nynorsk og teologisk konsulent) og Oskar Stein 
Bjørlykke (språkkonsulent, behersket både bokmål og nynorsk). Arbeids- 
gangen var slik at primæroversetter (PO) Elgvin laget et førsteutkast på 
bokmål, som fortløpende ble sendt til sekundæroversetter (heretter SO) 
og teologisk konsulent (heretter TK) Fløysvik sammen med en kommen- 
tarfil («komPO» [kommentar primæroversetter]), der han begrunnet 


395 Parateksten forble urørt. 

sine valg for oversettelsen. Floysvik laget deretter forslag til nynorsktekst 
samtidig med at han kommenterte primæroversetterens forslag og rede- 
gjorde for hvor han var uenig. Derfra gikk det til møte (eller Skype-møte) 
i oversettergruppen, der Elgvin, Fløysvik og Bjørlykke var samlet for å 
lage et omforent forslag til tekst i begge målformer. 

I relasjonen mellom bokmål og nynorsk var bokmål noe dominerende: 
Det var Elgvins bokmålsutkast som ble laget først, og som sekundærover- 
setter Fløysvik hadde til rådighet når han laget forslag til nynorsktekst. 
Fløysvik hadde likevel kildespråkkompetanse og stod fritt til å formulere 
en avvikende tekst, slik det skulle bli tilfelle i oversettelsen av Ordsp 8,22. 


Elgvins førsteutkast 


Vi møter visdommen (i personifisert form) for første gang i Elgvins før- 
steutkast til kap. 1-2, som var ferdig 11. november 2006.” Under over- 
skriften «Visdommen kaller til bot» (Ordsp 1,20-33) heter det i 1,20: 
«Visdommen roper høyt på gaten, lar sin røst lyde på alle torg.» Fotnoten 
forklarer: «Visdommen I flere avsnitt i kap 1-9 opptrer Visdommen som 
en personlig skikkelse, en profetrøst som taler på Guds vegne, se kap 8 og 
9. Det hebraiske ordet visdom er et hunkjønnsord.»”” Etter teammøtet 10. 
januar 2007 bearbeidet primæroversetteren teksten videre. I den videre 
bearbeidingen er noten til 1,20 utvidet med følgende tekst: 


[Det hebraiske ordet visdom er et hunkjønnsord], og Visdommen kan skildres 
som en kvinne eleven skal søke etter, lytte til, elske og gjøre til sin. Mens jødisk 
tradisjon identifiserer Visdommen med Torah (Mosebøkene), blir den i NT 
identifisert med Kristus, skaperordet, sml. Ordsp 8,23ff; Matt 11,19; Joh 1,1ff. 


SB: Visdommen kan sees som en side ved Gud selv, hun kunngjør «mine ord,» 


396 BS, digitalt arkiv,/Ordspr/Ordspr bm/Arkiv - tidl. versj, 2oPROBMiT 1-2.PTX. I kommentarfi- 
len får vi et innblikk i hvilken litteratur Elgvin har brukt i arbeidet med oversettelsen til bokmål 
(under overskriften «anvendt litteratur»): «Jeg har fof brukt M. V. Fox’ kommentar «Proverbs 
1-9> (Anchor Bible, 2000). Hans kommentarer til Qohelet og Prov rager høyt. Videre har jeg 
brukt B. Waltke, «The Book of Proverbs. Chapters 1-15’ (NICOT), 2004. Jeg har også konsultert 
tekst og kommentarer fra N. Tur-Sinais tyske oversettelse av GT. Som det fremgår av notene, har 
jeg hatt mye igjen for å konsultere SO2000 og NIV. Denne litteraturen skulle få sin virknings- 
historie i diskusjonen mellom oversetterne om oversettelsen av Ordsp 8,22.» BS, digitalt arkiv, 
BACKUP ARKIV FRA 07-/Backup 31 05 07/KomPO. 

397 BS, digitalt arkiv,/Ordspr/Ordspr bm/Arkiv - tidl. versj, 20PROBMIT 1-2.PTX. 

ikke «Herrens ord» (se v 23). + SB: I kap 1 og 8-9 taler hun i jeg-form, i andre 


avsnitt skildres hun i 3. person.>* 


Ved første benevnelse av «Visdommen» knyttes den sammen med NT, 
som ifølge oversetteren identifiserer visdommen med Kristus. Det er noe 
merkelig at denne identifikasjonen i NT skulle starte med Ordsp 8,23 og 
ikke Ordsp 8,22. Det kan ha sammenheng med den teologiske følsomheten 
omkring vers 22, og at oversetteren ikke ønsket å skape en direkte kobling 
mellom Ordsp 8,22 og Kristus. I noteteksten videre støter man på betegnel- 
sen «SB» [kommentar til en eventuell studiebibel]. Elgvin beskriver dette i 
kommentarfilen: «Noen av fotnotene i BMIT er bevisst litt grundigere enn 
de bør bli i bibelutgavene, de er merket SB. På et visst tidspunkt kan disse 
kopieres over i en egen fil som basis for en eventuell studiebibel.» I den 
første SB-noten opplyses det om at «Visdommen kan sees som en side ved 
Gud selv». Med den kristologiske koblingen ligger det da i forlengelsen 
at visdommen (identifisert med Kristus i NT) kan ses som en side ved 
Gud selv.*°° Det kristologiske aspektet blir dermed aktivert og aktualisert 
i fotnotene, tidlig i arbeidet. Sammenlignet med arbeidet i NO78 er det 
kristologiske aspektet inne på en helt annen måte, både ved kryssreferan- 
ser og kommentarer i notene. Ordspråkene 8,22-30 i NO78 hadde ingen 
kryssreferanser til kristologiske tekster. Som vi skal se nedenfor, blir også 
fotnoten til Ordsp 8,22 fylt med et kristologisk innhold. I førsteutkastet til 
bokmål (BM1T) hadde Elgvin valgt følgende gjengivelse: 


BMIT Ordsp 8,22 Jeg var det første HERREN frembragte, 


hans første verk i fordums tid. 


Elgvins førsteutkast er identisk med NO78/85,*" og reflekterer altså en til- 
svarende forståelse av qanah.* Fløysvik kommenterer Elgvins førsteut- 
kast slik: 


398 Ifølge informasjonen i filen var PO ferdig med kap. 1-5 18.03.07. GT - REVISJON/Revidert bi- 
beltekst/Paratext backup/BACKUP ARKIV FRA 07-/Backup 23 05 07, 20oPROBMIT. 

399 BS, digitalt arkiv, BACKUP ARKIV FRA 07-/Backup 31 05 07/KomPO. 

400 Denne argumentasjonsmåten ligger svært nær Sverre Aalens argumenter. Se s. 91-3. 

401 Bortsett fra den konservative skrivemåten «frembragte» i stedet for «frembrakte». 

402 Elgvin stod nå svært nær NO78/85 og hadde også valgt en relativt lik gjengivelse som den han 
fant i sin støttelitteratur: Fox («created me»), Waltke («brought me forth»), SO2000 («skapade 

Eg meiner NO-78/85 er god her. Det einaste matte vera om ein kunne finna ein 
mate å unngå a bruka <forst/forste i begge linjene. «frambringa kan eg ikkje 
bruka på nynorsk, ser heller ingen grunn til det. Det er ingen tvil om at verbet 
kan tyda «skapa» (1 Mos 14,19.22; 5 Mos 32,6; Sal 139,13). Parallellismen med 
andrelinja krev denne tydinga her. Rett nok omset KJV, NB, Lut og Bibelen 
Guds Ord annleis: «Eg var i Herrens eige då hans veg tok til, før hans verk i 
fordoms tid.. Men denne omsetjinga føreset at ein tek gedem som preposisjon 
med meininga «før». Slik er ordet aldri elles nytta. Ordet er eit substantiv og står 


her i constructus med meininga «byrjinga av.” 


Fløysvik mener at NO78/85 «er god her». Fløysvik snakker her om 
nynorskversjonen av NO78/85, som altså hadde «skapte». Det er tydelig 
at det er nynorskutgaven han refererer til, siden han stiller den i kontrast 
til Elgvins forslag om «frembringe», som bokmålsversjonen av NO78/85 
også hadde. Fløysvik laget forslag til nynorsktekst samtidig med at han 
kommenterte primæroversetterens førsteutkast. Igjen var oversetterne 
stilt overfor samme problem som i revisjonen av NO78 i 1985. Hvilket 
alternativ til det potensielt problematiske «skape» kunne man bruke på 
nynorsk når man ikke kunne bruke «frembringe»? Som vi skal se, blir 
dette et viktig spørsmål videre i dialogen mellom Elgvin og Fløysvik, da 
de skulle komme frem til et omforent forslag. 

I Elgvins note opplyses det for øvrig om fortolkninger av bestemte ord, 
samt om tekstens resepsjonshistorie: 


8,22-31 Ordsp 1,18; 3,19f; Joh 1,1-14; 8,58; Kol 1,15-20; Hebr 1,3; Åp 3,14 
8,22-31 Visdommen taler i jeg-form. Avsnittet skildrer Visdommen som Guds 
medskaper. 8,22-31 SB: Visdommen taler i jeg-form. Avsnittet skildrer Visdom- 
men som Guds medskaper. 8,22 det første SB: Ordet har valørene begynnelse, 
først, opphav. Fordi samme ord åpner 1 Mosebok, kunne man i lys av dette ver- 
set tolke 1 Mos 1,1 «Ved «Den første» («ved «Begynnelsen»») skapte Gud him- 
melen og jorden. Sml Joh 1,3 8,22 frembragte SB: Verbets primære betydning er 


mig»), NIV («brought me forth») og Tur-Sinai («schuf mich»). Jf. også Michael V. Fox, Proverbs 
1-9: Å New Translation with Introduction and Commentary, AB 18A, (New York: Doubleday, 
2000), 264; Bruce K. Waltke, The Book of Proverbs Chapters 1-15, NICOT (Grand Rapids, MI: 
Eerdmans, 2004), 408. Waltke argumenterer likevel mot betydningen «skape». 

403 BS, digitalt arkiv, /GT - REVISJON/Revidert bibeltekst/ HIDDEKEL II - Fork Ordsp Høys/ 
Ordspr/Ordspr kommentarer, KomTK Ordt 1-9.rtf. 

«erverve seg». Septuaginta oversatte «Herren skapte meg som det forste pa sin 
vei.» Tolkningen av dette verset ble viktig i striden om den arianske kristologi 
i det 4. århundre. Arius hevdet bl.a. ut fra dette verset at Kristus var skapt slik 


englene var det." 


Noten presiserer her at det er visdommen som snakker som «jeg», slik 
som i NO78/85. I motsetning til NO78/85, som ikke hadde noen kryssre- 
feranser til NT i perikopen 8,22-36, har noten nå flere kryssreferanser til 
kristologiske tekster. De øvrige fortolkningene og presiseringene legger 
hovedvekt på at visdommen er «Guds medskaper» (jf. også fortolknin- 
gen av «det første»), og sier ingenting om visdommens tilblivelse. I iden- 
tifikasjonen mellom visdommen og Kristus i fotnoten til 1,20 beskrives 
også Kristus som «skaperordet», og koblingen til Ordsp 8,22 blir også 
nedtonet når oversetteren lar koblingen til NT begynne først med Ordsp 
8,23. Videre opplyser noten om at den primære betydningen av ordet er 
«erverve seg».4 

Fløysvik kommenterer notene som relaterer seg til den kristologiske 
dogmehistorien: 


Eg kunne tenkt meg å stryka SB-notene her. Det vert vel mykje dogmehistorie. 
Det er mogleg, men langt frå sikkert, at den tolkinga PO refererer til når det 
gjeld reshit, har vore medverkande til at Joh 1 gjer seg bruk av 1 Mos 1 og Ordt 
22 saman. Men teksten refererer ikkje til Kristus som «opphavet», men som 
«Ordet». Eg ser difor ikkje at nota gjev oss mykje hjelp til å skjøna Joh 1. Av den 
siste nota kan ein mest få inntrykk av at den arianske striden kom til fordi LXX 


omsette verbet feil. Men LXX si omsetjing av verbet er korrekt.“ 


Fløysvik er delvis avvisende til Elgvins kristologiske fortolkning av 
bakgrunnen for Joh 1,3, og har også en interessant reaksjon på den siste 
SB-noten. Når det ikke opplyses i noten at qanah også kan bety «skape» 
på hebraisk, får man inntrykk av at Septuagintas oversettelse står i 


404 BS, digitalt arkiv. 

405 I kommentarfilen gir Elgvin en tilsvarende presisering: «ordr: «Herren ervervet meg aller først 
på sin veb el: ... som det første på sin vei.» BS, digitalt arkiv, BACKUP ARKIV FRA 07-/Backup 
01 06 08/KomPO. 

406 BS, digitalt arkiv, /GT - REVISJON/Revidert bibeltekst/ HIDDEKEL II - Fork Ordsp Hoys/Ord- 
spr/Ordspr kommentarer, KomTK Ordt 1-9.rtf. 

motsetning til ordets «primære betydning», som Elgvin nevner i forkant 
av opplysningen om Arius. 

Fløysvik hadde nå kommentert Elgvins førsteutkast og redegjort for 
hvor han var uenig. Fløysvik foretrakk «skape», noe som også er reflektert 
i hans førsteutkast til nynorsk:+”7 


NNIT Ordsp 8,22 HERREN skapte meg først av alt, 
eg var hans første verk i fordoms tid. 


Denne gjengivelsen av qanah lå også nær andre bibeloversettelser Fløysvik 
sammenlignet med,* og som også har gjengivelsen «skapte».+* 

Førsteutkastet til både bokmål og nynorsk var nå ferdig, og overset- 
tergruppen skulle møtes for å diskutere utkastene, og lage et omforent 
forslag til tekst i begge målformer. 


Det første møtet i oversettergruppen 


Gruppen møttes 6. november 2007,"* men de to nye tekstversjonene viser 
at oversetterne ikke kom til enighet om formuleringen i vers 22. Elgvin 
sier i intervju at det var noen få ganger dette skjedde: «Det var noen få 
ganger at ingen ville gi seg», og dette var altså ett av disse tilfellene. 
Fløysvik hadde foreslått «skapte» for bokmålsutkastet, slik at begge mål- 
formene kunne være like. I utgangspunktet skulle man tro at det ville 
være en radikal endring å endre bokmålsutkastet fra «frembrakte» til 
«skapte» i og med at betydningen er svært lik, men Elgvin har åpenbart 


407 BS, digitalt arkiv, /GT - REVISJON/Revidert bibeltekst/ HIDDEKEL II - Fork Ordsp Høys/ 
Ordspr/Ordspr nn/Arkiv - tidl. versj, KomTK Ordt 1-9.rtf. Datert til 27.07.07. 

408 Denne informasjonen er hentet ut fra hvilke oversettelser som er nevnt i Floysviks kommentarfil 
(som teologisk konsulent) til Ordsp 1-9, BS, digitalt arkiv, /GT - REVISJON/Revidert bibeltekst/ 
HIDDEKEL II - Fork Ordsp Høys/Ordspr/Ordspr nn/Arkiv - tidl. versj, KomTK Ordt 1-9.rtf. 

409 Blant andre DO92 («Som begyndelsen på sine handlinger skabte Herren mig»), SO2000 («Her- 
ren skapade mig som det första»), NO38 («Meg skapte Herren fyrst av alle sine verk»), Targum 
og Septuaginta. Fløysviks oversettelse skiller seg ut fra NB88 og BF97, som han også brukte til 
sammenligning: NB88 («Herren hadde meg i eie som begynnelsen av sin vei), BF97 («Herren 
hadde meg i eie ved begynnelsen av sin vei»). Begge oversettelser følger Vulgata i dette tilfellet. 
Begge leksikonene Fløysvik vanligvis konsulterte (BDB og HALOT), har plassert ganah i Ordsp 
8,22 under betydningen «skape». 

410 Ifølge filen til NN2T, som logger: «6,20-10,32 revidert etter samling 6.11.07», GT - REVISJON/ 
Revidert bibeltekst/Paratext backup/BACKUP ARKIV FRA 07-/Backup 01 04 08. 

411 Intervju 24.10.13. 

hatt reservasjoner mot dette. Det tyder pa at en bestemt teologi star pa 
spill i oversettelsen av dette verset. Med alle de kristologiske frampekene 
i fotnotene til 8,22 og 1,20, og identifiseringen av visdommen med Jesus, 
ville ordet «skape» kunne fremstå som problematisk. En slik gjengivelse 
ville også på sett og vis gi Arius rett (ut fra opplysningen i fotnoten). Det 
er vanskelig å tenke seg at oversetteren ønsket dette. De to nye tekstver- 
sjonene så slik ut: 


NN2T Ordsp 8,22 HERREN Skapte meg først av alt, 
eg var hans første verk i fordoms tid. 
BM2T Ordsp 8,22 Jeg var det første HERREN skaffet seg, 
hans første verk i fordums tid. 


Den reviderte kommentarfilen til PO (KomPO) viser noe av diskusjonen, 
som er skrevet inn i etterkant av møtet. Elgvin skriver her at de ikke er 
ferdige med drøftingen av vers 22, og «har overveiet «frembragte», «skapte» 
eller «skaffet seg». qana — verbet er vidt, kan bety «frembragte, «skapte» 
eller «skaffet seg>.»*” Elgvin ser ut til å ha tonet ned sin kommentar om 
ordets «primære betydning», og åpner i større grad for en videre forstå- 
else av verbet. Elgvin skriver at de «foreløbig [forsøker] med «skaffe seg»», 
og gjengir en argumentasjon for dette: Ifølge Elgvin glir «parallellismen 
med <hans første verk» i 22b lettere med «skaffet seg» enn frembrakte»». 
Elgvin snur her opp ned på Fløysviks kommentar til hans førsteutkast 
(tidligere sitert). Akkurat hvorfor det glir lettere for Elgvin med «skaffet 
seg» enn med «frembrakte», er ikke uttalt. Den eneste grunnen måtte 
være at han ser «frembrakte»/«skapte» i motsetning til (fodsels)termino- 
logien i de påfølgende versene. Den avsluttende kommentaren ser nettopp 
ut til å reflektere en slik tankegang: «Vv 24-25 bringer uansett inn fødsels- 
metaforen med <holalti> 2x «ble født i veer». Kommentaren er interessant, 
fordi den ser ut til å forutsette at fødselsmetaforene i vers 24-25 utelukker 
betydningen «skape» i vers 22. Premisset er da at det foreligger et skille og 
en motsetning mellom fødsel og skapelse, og at «føde» utelukker «skape». 
Dette skillet blir forståelig ut fra den arianske strid, der det til slutt ble 
etablert et absolutt skille mellom fødsel og skapelse. I diskusjonen videre 


412 BS, digitalt arkiv, /GT - REVISJON/Revidert bibeltekst/Paratext backup/BACKUP ARKIV FRA 
07-/Komplett backup 28 januar 2008/KomPO2T. 

blir det tydelig at Elgvin har brukt dette i diskusjonen som et argument 
mot oversettelsen «skape». 


Fødsel utelukker skapelse 


Premisset om at fødsel utelukker skapelse, ble også tatt opp i en e-post fra 
Fløysvik 7. november 2007, dagen etter oversettermøtet, der han skriver 
at Elgvin og han har blitt enige om å prøve «skaffet seg». Siden inn- 
holdet i denne korrespondansen er relevant for problemstillingen, vil jeg 
gjengi deler av den. 

2T-versjonen av nynorskutkastet viser at Fløysvik i etterkant bestemte 
seg for å stå på sitt. Det kommer for øvrig frem at han hadde sendt en 
e-post ca. én måned i forkant av møtet med oversettergruppen som ver- 
ken Elgvin eller Bjørlykke ser ut til å ha fått.** I den opprinnelige e-pos- 
ten fra 11. oktober var Fløysvik nølende til å gjengi ganah med «skaffet 
seg».*5 E-posten fremstår som en replikk til Elgvin (jf. «som du nemde»), 
som selv hadde anvendt de eksegetiske kommentarene til Bruce Waltke 
og Michael Fox i oversettelsesarbeidet, og brukt dette aktivt i diskusjo- 
nen med Fløysvik.* Fløysvik opplyser i e-posten om at han nå har lest 
Waltke og Fox. Etter et resonnement om Waltkes fortolkning kommente- 
rer Fløysvik: «Waltke har godtgjort at qanah kan brukast i samanhengar 


413 BS, digitalt arkiv, /GT - REVISJON/Revidert bibeltekst/ HIDDEKEL II - Fork Ordsp Høys/ 
Ordspr/Ordspr kommentarer, I.Fløysvik. Ordt 8,22 og 9,10.txt. Formuleringen fra Elgvin («Vi 
forsøker foreløbig med «skaffe seg>») gir også et inntrykk om at de har blitt enige, samtidig som 
han presiserer at de ikke er ferdige med drøftingen av vers 22. 

414 BS, digitalt arkiv, /GT - REVISJON/Revidert bibeltekst/ HIDDEKEL II - Fork Ordsp Høys/Ord- 
spr/Ordspr kommentarer, I.Floysvik. Ordt 8,22 og 9,10.txt. De påfølgende sitatene fra e-posten 
er hentet fra denne filen: «Eg sende denne e-posten til dykk 11. oktober. Sidan verken Torleif eller 
Oskar Stein kan sjå å ha fått denne e-posten tidlegare, sender eg han på nytt. I mellomtida har 
Torleif og eg vorte samde om å prøva «skaffa seg>.» 

415 «Hei. Eg har sett litt meir på Ordt 8,22 og 9,10: 1. Ordt 8,22. Eg har no lese Waltke og Fox til ver- 
set. Som du nemnde, argumenterer Waltke for at verbet /qanah/ tyder «to beget», «to bring forth». 
Han viser til 1 Mos 4,1, 5 Mos 32,6 og Sal 139,13. Dei to fyrste kan tolkast slik, men ikkje det tredje. 
Han meiner og at /El Eljon qoneh/ har samanheng med kanaanittisk kult og tyder «verta forelder 
tib. Det kan godt henda han har rett når det gjeld tilnamnet for ein gud dyrka i Salem ca 2000 
f.Kr. Men Abraham i den bibelske forteljinga er ingen tilhengjar av kanaanittiske kultar, han 
forstår ordet som «den som skapte». Waltke har godtgjort at /qanah/ kan brukast i samanhengar 
der det er tale om formeiring og fylgjeleg ikkje står i motsetnad til dette, men han har ikkje vist 
at det tyder formeiring i motsetnad til skaping.» 

416 Waltke, The Book of Proverbs Chapters 1-15; Fox, Proverbs 1-9. 

der det er tale om formeiring og fylgjeleg ikkje star i motsetnad til dette, 
men han har ikkje vist at det tyder formeiring i motsetnad til skaping.»*” 
Denne kommentaren kommer inn helt umotivert, og ser ut til å være en 
replikk til noe Elgvin har hevdet. Kommentaren sammenfaller også med 
kommentaren fra PO (tidligere sitert), som forutsetter at fødsel og ska- 
pelse er motsetninger. Dette er svært interessant, nettopp fordi motset- 
ningen mellom fødsel og skapelse først og fremst ble skapt i løpet av den 
nikenske strid (jf. også den nikenske trosbekjennelse), og som historisk 
sett ikke kan dokumenteres tidligere. Likevel blir dette premisset dratt 
med i diskusjonen om Ordspråkene 8, i en oversettelse som angivelig 
skulle oversettes uten hensyn til den kristne tradisjonen. 

Denne samme forutsetningen finner vi også i kommentaren til 
Waltke, som selv legger flere premisser fra den arianske strid til grunn for 
behandlingen av Salomos ordspråk 8, og som også innleder kommenta- 
ren til 8,22-26 med å anvende det nikenske slagordet («født, ikke skapt») 
om visdommen.** I denne sammenhengen ser Elgvin ut til å ha appel- 
lert til Waltke for en ytterligere begrunnelse for sitt synspunkt. I samme 
e-post kommer Fløysvik med et tilsvarende resonnement angående kom- 
mentaren til Fox, som han nå har lest.** Fløysvik avslutter e-posten med 
et åpent spørsmål og to forslag: 


417 BS, digitalt arkiv, /GT - REVISJON/Revidert bibeltekst/ HIDDEKEL II - Fork Ordsp Hoys/Ord- 
spr/Ordspr kommentarer, I.Fløysvik. Ordt 8,22 og 9,10.txt 

418 Waltke, The Book of Proverbs Chapters 1-15, 408: «The first stanza establishes that wisdomis prece- 
dence in rank and dignity over the rest of creation is both qualitative (i.e. begotten, not created) 
and temporal (i.e. existing «before» any other creature)» (min uth.). Se behandlingen av Waltkes 
på side 204-5. 

419 Jf. e-post fra 6.11.2007: «Fox hevdar at tydinga «skapa» ikkje er ei ekstra tyding av verbet, men at 
det er den vanlege tydinga «aquire (skaffa seg) som vert farga av den samanhengen verbet står 
i. Han seier at det hebraiske verbet - i motsetning til det engelske (truleg det norske óg?) ikkje 
føreset at det ein skaffar seg, finst på førehand. Det må samanhengen fortelja. Gud skaffar seg 
altså ved å skapa noko som ikkje fanst før. Før Gud skaffa seg visdom, fanst det ingen visdom.» 
Dette reflekterer Fox’ kommentar: «The word's lexical meaning, the semantic content it brings 
to context, is aquire», no more than that. But one way something can be aquired is by creation. 
English «aquire implies that the object was already in existence, but this is not the cases with 
qanah. To avoid misunderstanding, the better translation in context is «created».» Fox bruker 
også «Wisdom the First Creation» som overskrift til behandlingen av Ordsp 8,22-33. Fox, Pro- 
verbs 1-9, 18A: 279. Fox avviser også den nikenske fortolkningen: «Wisdom [...] did not exist 
from eternity. Wisdom is therefore an accidental attribute of godhead, not an essential or inhe- 
rent one» (ibid.). Samtidig ses formuleringen i 8,22 i lys av andre forekomster av qanah i Ordsp, 
der det brukes i betydning «erverve»/«skaffe»/«kjøpe» (1,5; 15,32; 17,16; 18,15; 19,8; 23,23), men 
også spesifikt om å «skaffe seg/kjøpe seg» visdom (Ordsp 4,5.7; 16,16). Dette får også betydning 

Er det mogleg 4 bruka «skaffa seg» om noko som ikkje fanst for? I sa fall kunne 
ein omsetja: 22 HERREN skaffa seg meg først av alt, eg var hans første verk i 
fordoms tid. Alternativet er å bruka «skapte» (slik eg har gjort på nynorsk) og 
leggja til ei fotnote: skapte. Hebraisk bruker det samme verbet som elles er om- 


sett «skaffa seg», sjå 4,5. 7 og 15,32. 


Som nevnt ble Fløysvik stående på «skapte» i sin nynorsktekst. Det kan 
være det var fordi «skaffa seg meg» fungerte dårlig stilistisk. Samtidig 
kan det ha føltes unødvendig å bruke «skaffa seg», når man på både bok- 
mål og nynorsk har et ord som beskriver frembringelsen av «noko som 
ikkje fants før»: «skape». 

Oversetterne hadde nå valgt hver sin gjengivelse av ordet qanah, og tek- 
sten gikk videre i systemet.*”* Først gikk den til redaksjonskomitéen (red- 
kom), som var saksforberedende organ for OU. Redkom skulle komme til å 
gjøre markante forslag til endringer i teksten før den ble sendt videre til OU. 


Redkoms forberedende arbeid for OU 


Kapittel 1-3 ble først behandlet i redkom 10. januar 2008.4 Noten til 
Ordsp 1,20, som først introduserer visdommen, ble overtatt fra overset- 
tergruppen og endret:*” 


Visdommen I flere avsnitt i kap 1-9 fremtrer Visdommen som en egen skikkelse, 
en røst som taler på Guds vegne. Det hebraiske ordet for «visdom» er et hun- 
kjønnsord, og Visdommen skildres som en kvinneskikkelse. Jødisk tradisjon 
identifiserer Visdommen med Torah (Mosebøkene), NT med Kristus, se 8,22f.* 


for Fløysvik: «Det tilseier at det er meint å vera ein samanheng mellom at Gud skaffar seg visdom 
og at menneske skal skaffa seg visdom. Visdomen har sitt opphav i Gud. Gud skapte verda med 
visdom. Menneske kan skaffa seg visdom ved å frykta Gud og ta imot undervisning.» E-post 
6.11.2007. 

420 Kommentarfilen til PO (KomPO) og TK (KomTK) var bearbeidet i tråd med diskusjonene, og 
ble nå sendt videre til OU sammen med tekstforslagene. 

421 Ifølge møtereferat, BS, digitalt arkiv, GT - REVISJON/Redkom/Referat, ORDSP 1-3 Redkom 10 
01 08.doc. 

422 Blant annet var SB-noten fjernet: «SB: Visdommen kan sees som en side ved Gud selv, hun 
kunngjør «mine ord,» ikke «Herrens ord (se v 23). I kap 1 og 8-9 taler hun i jeg-form, i andre 
avsnitt skildres hun i 3. person.» Samtidig ble kryssreferansene til Matt 11,19 og Joh 1,1 fjernet. 

423 Ifølge møtereferat, BS, digitalt arkiv, /GT - REVISJON/Redkom/Referat, ORDSP 1-3 Redkom 10 
01 08.doc. 

Visdommens kristologiske relevans er fremdeles staket ut i fotnoten, 
og kryssreferansen er nå endret fra 8,23 til 8,22f. Samtidig har redkom 
merket seg den foreløpige gjengivelsen av 8,22, altså før oversettelsen av 
dette kapittelet var ferdig i oversettergruppen og videresendt til redkom.*** 
Det at redkom allerede hadde bemerket seg gjengivelsen av 8,22 på bok- 
mål og nynorsk og gjengir dette i referatet, tyder på en spesiell interesse 
for nettopp dette verset.*> 

Behandlingen av Ordspråkene 8 begynte 24. april 2008. Redkom 
behandlet ferdig Ordsp 8,22-9,18 i sitt møte 30. april 2008.+* Bokmals- og 
nynorskteksten til 8,22 hadde nå forskjellige løsninger. Redkom beholdt 
imidlertid ingen av disse løsningene da tekstene gikk videre til OU. Da 
hadde redkom gjort følgende forslag til vedtak: 


BM Jeg var det første HERREN skaffet seg, HERREN bar meg fram 
hans første verk i fordums tid. ved begynnelsen av sin vei, 
før hans verk fra fordums tid 
NN HERREN Skapte meg først av alt, I opphavet bar HERREN meg fram, 
eg var hans første verk i fordoms tid. før hans verk frå fordoms tid. 


I redkoms forslag er forståelsen av qanah samkjørt i bokmåls- og 
nynorskteksten, og «skaffet seg»/«skapte» er erstattet med «bar fram». 
Redkom-medlem Anders Aschim bekrefter i intervju at fødselsbetydnin- 
gen var intendert fra redkoms side.*” Betydningen «fødsel» er tydelig i 
ordet «bære», som også alene (uten tillegget «fram») kan bety «føde» på 
norsk.** Kombinasjonen av «bære» og adverbet «fram» (i «bære fram») 


424 Jf. møtereferat, BS, digitalt arkiv, /GT - REVISJON/Redkom/Referat, ORDSP 1-3 Redkom 10 01 
08.doc.: «Altbm: Og tilsvarende på nn. |v 22 Jeg var det første HERREN skaffet seg, hans første 
verk i fordums tid. 8,22-31 Ordsp 1,18; 3,19f; Joh 1,1-14; 8,58; Kol 1,15-20; Hebr 1,3; Åp 3,14 8,22-31 
Visdommen taler i jeg-form. Avsnittet skildrer Visdommen som Guds medskaper.» 

425 Når man siterte bokmålsteksten og skrev «tilsvarende på nynorsk», kan det indikere at bokmål 
og nynorsk var like på dette stadiet (10.1.2008), og at Fløysvik endret sin nynorsktekst tilbake til 
«skapte» før denne teksten skulle behandles i redkom (30.4.2008). 

426 Ifølge rem-linjen til 3T-tekstfilen: «kap 8,22-9 ferdig behandlet 30 04 08». 

427 Intervju 18.2.16, samt korrespondanse 13.4.16. 

428 Etymologisk sett kommer «bære» (som norrønt bera) av germansk *beran-, bære og også bl.a. 
«føde», jf.Harald Bjorvand og Fredrik Otto Lindeman, Våre arveord: Etymologisk ordbok, 2. utg., 
Instituttet for sammenlignende kulturforskning, serie B, 105 (Oslo: Novus, 2007), 155-56. 


156 


SALOMOS ORDSPRAK 8,22 


fungerer som en ytterligere innsnevring i retning av en fodselsmetafor.*” 
I referatet bemerker redkom følgende: 


ganna er det springende punkt. Vi har tidligere, i Gen 4,1, brukt «bære fram». 
reshit gir konnotasjoner i retning bereshit, og bør tydeliggjøres enten man tolker 
det slik eller slik. Redkom foretrekker derfor med TOB, NBS, Luth, Einheitsü- 


berzetsung «Herren bar meg fram ved begynnelsen av sin vei».*° 


Redaksjonskomitéen så på helheten i oversettelsen. Som tidligere nevnt, 
fortalte Aschim at konsistens ble vektet høyt under arbeidet med overset- 
telsen, og at dette «stod høyt på dagsorden».** «Konkordans» og «kon- 
sistens» er altså to ord som hovedsakelig betegner det samme. På dette 
stadiet i oversettelsesarbeidet var qanah gjengitt med «skape» i flere til- 
feller.” Det er altså ingen automatikk i at «bære fram» fra 1 Mos 4,1 skulle 
velges som oversettelse etter konkordante kriterier, som om det her bare 
handlet om konsistens. Etter prinsippet om konkordans kunne man der- 
for like gjerne brukt «skape» i denne teksten, slik man hadde gjort i5 Mos 
32,6, som redkom hadde behandlet ett år tidligere uten å endre teksten.** 
Det at redkom velger å løfte frem fødselsmetaforen, forteller mye om hva 
som skulle betones i Ordsp 8,22: fødselsaspektet. 

I saksforberedelsen for OU øvet redkom betydelig innflytelse og la sterke 
føringer for OU ved å foreslå et vedtak som erstattet løsningene både i bok- 
måls- og nynorskteksten. Det er ikke eksplisitt uttalt hvorfor redkom anså 
det som nødvendig å erstatte løsningene i både bokmåls- og nynorskteksten. 


429 Sammensetningen «bære fram» brukes også i offerterminologi i Bibel 2011, der det ofte tales om 
å bære fram offer. Dette er den mest hyppige bruken av denne kombinasjonen i Bibel 2011. Her 
handler det altså om å bære frem offer, vanligvis til Gud, 1 Mos 4,3-4; 43,26; 2 Mos 8,25; 18,12; 
32,6; 35,29; 3 Mos 1,2; 2,4.14; 6,13. 

430 BS, digitalt arkiv, /GT - REVISJON/Redkom/Referat, ORDSP 8,22-9 Redkom 30 04 08.doc. 

431 Intervju 18.2.16. 

432 Gjengivelsen «skaffe seg» fra Elgvins 2T, bl.a. i Ordsp 4,5.7, var blitt foreslått endret til «kjøpe» 
av redkom. Alternativet «skaffe seg» ville derfor ikke vært noe reelt alternativ for redkom på 
dette stadiet, i forhold til spørsmålet om konsistens og prinsippet om konkordans. Endringen til 
«kjøpe» var foreslått av redkom som vedtak for OU-møtet 28.-29. januar 2008, og ble effektuert 
i 4. versjon (4T) av redkom. I motereferatet fra OU er det ikke gjort noen vedtak om Ordsp 4,5.7, 
og med unntak av stedene der OU hadde bemerkninger, ser etterabeidet stort sett ut til å ha blitt 
gjort i tråd med redkoms preferanser. BS, digitalt arkiv, /OU - Referat/2008/28.-29. januar, b. 
Referat fra OU-motet 28.-29. jan 2008.doc. 

433 Jf. redkoms behandling 2.5.2007, BS, digitalt arkiv, /GT - REVISJON/Redkom/Referat, 5 MOS 
32-33 Redkom 02 05 07.doc. 

I sitatet fra redkom ovenfor («Redkom foretrekker derfor med TOB, 
NBS, Luth, Einheitstiberzetsung «Herren bar meg fram ved begynnelsen 
av sin vei») kan man få inntrykk av at de fire siterte bibeloversettelsene 
har en tilsvarende løsning. Det har de imidlertid ikke, og ingen av over- 
settelsene har en fodselsmetafor som gjengivelse for qanah. Tolkningen 
av re'shit darko, som er tolket adverbielt («ved/i begynnelsen av sin vei») 
hadde derimot støtte i de nevnte oversettelsene. Her blir sammenlignin- 
gen med de andre oversettelsene mer presis. 

Den andre markante endringen redkom foreslår, gjelder vers 22b og 
gjengivelsen av gedhem miph‘alayw: «Det andre springende punktet er 
oversettelsen av gædæm nif alav. qædæm kan både betegne «før» og «det 
første. Redkom foretrekker med Luth, Einheitstiberzetsung «ør hans 
verk fra fordums tid», jf. alternative forslag fra oversettergruppa.»** Slik 
redkoms forslag viser, foretrekker de «før hans verk fra fordums tid», og 
jamfører dette med «alternative forslag fra oversettergruppa» (sammen 
med Luther og Einheitstibersetzung). Dette var imidlertid ikke skissert 
som forslag fra oversettegruppen. Fløysvik hadde derimot kommentert 
at gjengivelsen «før hans verk i fordoms tid [...] føreset at ein tek qedem 
som preposisjon med meininga «før». Slik er ordet aldri elles nytta. Ordet 
er eit substantiv og star her i constructus med meininga «byrjinga av»».** 
Denne kommentaren er derfor misvisende når den går videre til OU, og 
representerer forslaget som om det var et reelt alternativ som kom fra 
oversettergruppen. Primæroversetter Elgvin sier i intervju at oversetter- 
gruppen «overhodet ikke hadde gått inn på «før» noe sted tidligere. Sa det 
er en manipulerende gjengivelse av oss hvis det går videre til OU.»*° 


Oppsummering Ordspråkene 8,22 

Redkom hadde foreslått to sentrale endringer i oversettelsen av Ordsp 
8,22 med store teologiske implikasjoner: Visdommen beskrives som født 
av Gud (22a), og dette skjer altså «før hans verk i fordums tid» (22b). Når 


434 BS, digitalt arkiv, /GT - REVISJON/Redkom/Referat, ORDSP 8,22-9 Redkom 30 04 08.doc. 
435 BS, digitalt arkiv, /GT - REVISJON/Revidert bibeltekst HIDDEKEL II - Fork Ordsp Høys/Ord- 
spr/Ordspr kommentarer, KomTK Ordt 1-9.rtf. 
436 Intervju 24.10.13. 

visdommen beskrives som «hans [Herrens] første verk i fordums tid», slik 
det gjøres i både bokmåls- og nynorskutkastet fra oversettergruppen, er 
det flertydighet om visdommen er Guds første skaperverk. Denne fler- 
tydigheten forsvinner ved redkoms forslag, som i sterkere grad betoner 
en kvalitativ forskjell mellom visdommen og «hans første verk». Dette 
gjøres ved at visdommen skilles ut tidsmessig «før hans verk fra fordums 
tid».*7 De teologiske implikasjonene av de to endringene er derfor store, 
og endringene samsvarer i høy grad med en kirkelig kristologi. 

Det er stor avstand mellom oversettergruppenes og redkoms arbeid. 
Oversettergruppene hadde aldri diskutert å gjengi qanah med en fød- 
selsmetafor. Ingen av oversettelsene man sammenlignet med i overset- 
tergruppen og i redkom, hadde en slik gjengivelse. Heller ingen av de 
hebraiske leksikonene som ble brukt i oversettergruppene eller av red- 
kom, har oppgitt en fødselsbetydning som en mulig betydning av ganah. 
På dette sammenligningsgrunnlag fremstår redkoms gjengivelse som 
svært overraskende. Redkom hadde dermed lagt betydelige føringer for 
behandlingen i OU, som nå stod for tur. Siden valget i 1 Mos 4,1 blir svært 
viktig i redkoms argumentasjon for oversettelsen av Ordsp 8,22, er det 
relevant å se på hvordan denne gjengivelsen kom inn i oversettelsen. 


Redkoms rolle i innføringen av «bære fram» 
i 1 Mos 4,1 


Saksgangen til 1 Mos 4,1 viser at det på tilsvarende måte var redkom som 
innførte fødselsmetaforen i denne teksten. Gjengivelsen «bære fram» 
dukker nemlig først opp i redkoms bearbeiding av 1 Mos 4,1, i det forbe- 
redende arbeidet for OU. Oversettergruppen «Gihon I» hadde ansvaret 
med å oversette Første og Annen Mosebok, og hadde aldri foreslått «bære 
fram» som oversettelsesalternativ til ganah, verken i 1T-2T bokmål og 
nynorsk eller i noen av kommentarfilene som gikk videre til redkom.** 


437 Dette kommer også tydelig frem i alternative gjengivelser til 22b, som er skissert opp i møterefe- 
ratet: «Før alt han laget»/«Før hans gjerning»/«Før alt han gjorde»/«Før alt han skapte». Dersom 
Visdommen er før alt Gud laget /alt Gud skapte, utelukker dette i seg selv at Visdommen kan ses 
som en del av skaperverket. 

438 I sin kommentarfil kommenterte primæroversetteren sitt oversettelsesvalg: «Jeg har fått en gutt 
av Herrem»: hebr. Jeg har skaffet en mann med Herren». DAN, SWE og NB88 har mer ordrette 

Gjengivelsen «bzre fram» var redkoms oppfinnelse, og i dette tilfellet ser 
det ut til at det er redkom som fører dette inn i etterkant av OU-møtet. 
I OU-referatet er «laget» satt som hovedtekst til 1 Mos 4,1, mens «båret 
fram» er «alti» i bade bokmals- og nynorskteksten. I referatet star det 
«alt[ernativ] satt inn», som viser til at («alti») «jeg har båret fram»/«eg 
har bore fram» ble valgt som hovedtekst. Dette ser ut til å være en kort 
kommentar fra redkoms side. Redkom redigerte OU-referatet i ettertid 
og sluttført arbeidet. I dette tilfellet er det ingen indikasjoner på at red- 
kom følger opp et OU-vedtak. Referatet er tydelig på å markere OU-ved- 
takene, men i dette verset er det ingen markører om at dette er et vedtak 
fra OU, slik det blant annet forekommer til de nærliggende versene 1 Mos 
4,3.7-13.%° OU-leder Kåre Berge forteller at redkom var forpliktet på OUs 
vedtak, men opplyser om at det ofte var «slik at sakene ble sendt tilbake 
til redkom uten at det forelå spesifikke vedtak, eller i hvert fall vedtak 
som gav redkom et spillerom. Hvis dette var omdiskuterte og vanskelige 
saker, ba vi gjerne om å få den tilbake til OU, men slik var det ikke alltid 
og normalt ikke i mindre saker.»*** Det er mye som tyder pa at dette var 
et slikt tilfelle der teksten ble sendt videre til redkom uten at det forelå 
et spesifikt vedtak. Redkom hadde da mulighet til å sluttføre arbeidet, 
og ville følgelig ha mulighet til å velge «bære fram» som gjengivelse for 
verbet qanah. 


gjengivelser, og vi kunne evt prøve «Jeg har gitt liv til en mann, med Herrens hjelp» eller Jeg har 
fått en mann ved Herren» (= NB88). Jfr. v 25, hvor NO78/85 har en lite ordrett «sønm.» BS, digi- 
talt arkiv, /GT - REVISJON/Revidert bibeltekst/GIHON I - 1-2 Mos/1 Mos/1 Mos kommentarer/ 
Arkiv tidligere versjoner, o1GENKOMPO 1-6.PTX. Ut fra kommentaren «hebr. «Jeg har skaffet 
en mann med Herren»» kan det virke som om Haaland anser dette som en konkordant overset- 
telse av den hebraiske teksten. 

439 Referatet fra Mørk ble senere gjennomgått og redigert av Ingvild Ellingsen. Ifølge det digita- 
le arkivet ble dette dokumentet endret langt senere (7.11.2008) enn Mørks opprinnelige referat 
(4.1.2008). I denne versjonen er «bære fram» skrevet inn og tolket som OUs vedtak, selv om ikke 
dette var markert som vedtak i Mørks opprinnelige referat. I den siste versjonen er det altså ikke 
gjort noen distinksjon mellom denne teksten og tekster som var merket med OU-vedtak, slik 
det blant annet var gjort i forbindelse med 1 Mos 4,3.7.13. BS, digitalt arkiv, /OU - Referat/2007/ 
Desember, Referat OU 10.-11. des.o7.gjennomgatt av Redkom.doc. Dette dokumentet ble opp- 
rettet i januar 2008 av Mørk. Det offisielle OU-referatet ble senere renskrevet (november 2008) 
av Ingvild Ellingsen, som da har ført inn redkoms bearbeiding som OUs vedtak, selv om OU 
ikke ser ut til å ha vedtatt redkoms løsning. Det er likevel ikke rart at det ble tolket slik da den 
opprinnelige referenten ikke hadde skjelnet mellom OUs vedtak og redkoms arbeid. 

440 Korrespondanse 6.1.16. 

Med tanke pa redkoms rolle i denne teksten (1 Mos 4,1) er det fristende 
å spørre om «bære frem» var forberedt til Ordsp 8,22, som teologisk sett 
er en langt viktigere tekst enn 1 Mos 4,1. Med oversettelsen «båret fram» 
i 1 Mos 4,1 vil det være lettere å få gjennomslag for en tilsvarende over- 
settelse i Ordsp 8,22 ettersom qanah allerede var oversatt med en fødsels- 
term i oversettelsen. Det er mye som taler for dette ettersom konkordans 
er synonymt med konsistens, det vil si konsistens med gjengivelsen av 
ordet i andre tekster. Det er derfor usannsynlig at «bære fram» var tenkt 
som oversettelse for qanah i 1 Mos 4,1 alene, og ikke for andre tekster. 
Som vi skal se, blir jamføringen med 1 Mos 4,1 svært viktig i redkoms 
videre arbeid med Ordsp 8,22, der de nettopp viser til oversettelsesvalget 
i 1 Mos 4,1 som er argument for at de også skulle føre inn fødselsterm i 
denne teksten. Informasjon som fremkommer i intervju med Aschim, 
underbygger poenget om en strategisk innføring av «bære fram». I nøk- 
kelteksten 1 Mos 4,1 finner Aschim et ordspill mellom to ord og foreslår i 
lys av dette en annen oversettelse enn den redkom innførte: 


Det er et ordspill mellom ganah og qayin. I Mos 4,1 er en stor filologisk disku- 
sjon. Hva er det Eva sier? Jeg har skapt? Jeg har kjøpt? Jeg har fått? Jeg har skaffet 
meg? «Å skaffe seg», hvis en skal tro at det er samme rot, så er kanskje det den 


greieste norske inngangsoversettelsen til denne teksten." 


Det at Aschim ender opp med en annen oversettelse enn redkoms forslag, 
kan tolkes som en indirekte erkjennelse av at redkom i dette tilfellet har 
valgt en spesiell oversettelse. Avstanden mellom «skaffe seg» og «bære 
fram» er markant. Det førstnevnte alternativet leder ikke tanken umid- 
delbart mot fødsel, selv om gjengivelsen implisitt kan referere til dette. 
Redkoms variant var derimot en eksplisitt fødselsterm, og intendert som 
sådan. Aschims erkjennelse er her signifikant, for det indikerer at red- 
kom har valgt noe annet enn det som er «den greieste norske inngangs- 
oversettelsen til denne teksten». Aschims tankegang samstemmer med 
løsningen i NO78 («jeg har fått»), som ikke behandlet 1 Mos 4,1 sammen 
med de andre tekstene som ble oversatt med skapelsesbetydningen (1 Mos 
14,19.22; 5 Mos 32,6; Ordsp 8,22; Sal 139,13). Konsekvensen av redkoms 
valg blir at oversettelsen av qanah i Evas utrop ikke behandles på lik linje 


441 Intervju 18.2.16. 

med den vanligste betydning av qanah, som er «kjøpe»/«skaffe seg». Det 
blir istedenfor likestilt med tilfellene der qanah kan bety «skape» - og 
dermed var koblingen mellom 1 Mos 4,1 og (bl.a.) Ordsp 8,22 etablert. 
Og når «konsistens» stod høyt på dagsordenen, slik Aschim bekrefter, ++ 
kunne man argumentere for «bære fram» også i Ordsp 8,22. 

Jeg vender meg nå tilbake til saksbehandlingen av Ordsp 8,22, der det 
ventet sin behandling i OU etter redkoms saksforberedende arbeid. 


OUs behandling av Salomos ordspråk 8 


Redkoms forslag til vedtak («HERREN bar meg fram ved begynnelsen av sin 
vei») gikk nå til OU, som skulle behandle Ordsp 6-10 i møtene 9.-10. juni 
2008.*% Den siste, oppdaterte kommentarfilen fra primæroversetteren og 
teologisk konsulent gikk videre til OU sammen med redkoms kommen- 
tarer og forslag til vedtak. I OU-referatet heter det at OU «ikke fikk tid til 
å behandle denne saken»,+** den ble utsatt til OU-møtet 8.-9. desember 
2008.44 Tilsvarende saksdokumenter ble sendt ut på nytt. Denne gangen 
hadde OU-medlem Helge Kvanvig forberedt seg særlig godt til Ordsp 8, 
og hans dokumenter var sendt ut i forkant til de andre OU-medlemmene. 
Kvanvigs kommentar relaterte seg utelukkende til Ordsp 8 - som skulle 
behandles i plenum. I saksdokumentet har Kvanvig knyttet direkte an til 
redkoms forslag til vedtak: 


Forslag til vedtak: 
Bm 


\v 22 herren bar meg fram 

ved begynnelsen av sin vei, 

før hans verk fra fordums tid. 

Herren frembrakte meg som sitt første verk, 


før hans gjerninger i fjerne tider (7)* 


442 Intervju 18.2.16. 

443 BS, digitalt arkiv, SakOU20/2008. 

444 BS, digitalt arkiv, /OU - Referat/2008/9.-10. juni, a. Referat fra OU-møte 9.-10. juni 2008.doc. 

445 BS, digitalt arkiv, /OU - Referat/2008, o0a.Referat fra OU-møte 8.-9. des. 08.doc. 

446 BS, digitalt arkiv, /OU - Innkallinger og saksdok/OU-innkallinger fra 2005-2011/2008/Des. 
2008, Kommentarer fra Helge Kvanvig - Sak OU20 Ordsp.doc. Sitatet er rettet fra «med» til 
«meg», som må ha vært en tastefeil. 

Kvanvig foreslar her et helt annet alternativ enn redkom, og leser ogsa 
re'shit darko som objektspredikativ (lik LXX), det vil si «som sitt første 
verk».*” I Kvanvigs gjengivelse virker det tydelig at visdommen forstås 
som et skaperverk (frembrakt som første verk). Kvanvig forteller også i 
intervju at han med gjengivelsen «frembringe» intenderte betydningen 
«produsere, skape».+** I vers 22b har Kvanvig stått ved redkoms løsning 
(«før»), men foreslått «hans gjerninger» i stedet for «hans verk». Spørs- 
målstegnet kan indikere at Kvanvig var noe mer usikker på gjengivelsen 
av 22b. OU-referatet viser at «Ordsp 8 ble behandlet i plenum mandag 8. 
desember», mens de resterende kapitlene (6-7 og 9-10) bare ble gjennom- 
gått av den ene halvparten av QU.**” Dette viser i seg selv viktigheten av 
dette kapittel 8 i Ordspråkboken. Referatet viser også at Kvanvig har fått 
gjennomslag for bokmålsoversettelsen av ganah, jf. OUs vedtak: 


» «brakte fram»/«frembrakte» — nn «bar fram» 
Retning: «Herren brakte meg fram som sin første handling.» 
«ved begynnelsen av sin vei»? Oversettelsen bør heller uttrykke aktivitet. 


«før hans gjerninger i fjerne tider»*” 


På nynorsk vedtok OU redkoms forslag. På nynorsk kan man ikke 
bruke «frembringe» i fortidsform, og det kan være at de nynorskkyn- 
dige ikke opplevde «bar fram» som noe radikalt annerledes enn «brakte 
fram»/«frembrakte» på bokmål. Begge ordene beskriver i en eller annen 
forstand en tilblivelse, men fødselsmotivet er langt mer fremtredende i 
«bar fram». Det er heller ikke sikkert at OU-medlemmene i farten ville 
vært klar over at det lå en nyanseforskjell mellom de to formene. Kvan- 
vig forteller i intervju at han ikke den gang oppfattet «bar fram» som en 
fødselsmetafor.*' Nyansen mellom «bringe frem» og «bære fram» er ikke 
uten videre lett å få øye på, særlig hvis ingen av redkoms medlemmer 
nevnte at de intenderte en fødselsbetydning. Likevel hadde OUs vedtak 


447 Gjengivelsen til «sitt første verk» er en omskrivende gjengivelse av det mer konkordante «begyn- 
nelsen av sin vei». 

448 Intervju 10.3.16. 

449 BS, digitalt arkiv, /OU - Referat/2008, o0a.Referat fra OU-møte 8.-9. des. 08.doc. 

450 BS, digitalt arkiv, /OU - Referat/2008, o0a.Referat fra OU-møte 8.-9. des. 08.doc. 

451 Intervju 10.3.16. 

om bokmalsteksten satt et hinder for redkoms ønske. Men slaget om bok- 
malsteksten var ikke slutt, som vi senere skal se. 

Det var ikke bare Ordsp 8,22 som ble foreslått endret til «bære fram». 
Første Mosebok 12-17 skulle også behandles på OU-møtet 8.-9. desem- 
ber.*? Ikke uten relevans finner man to tilfeller av qanah i 1 Mos 14,19.22. 
Primæroversetter Gunnar Haaland hadde levert fra seg utkast der uttryk- 
ket ‘el elyon qoneh shamayim waarets i begge tilfellene var gjengitt med 
«han som skapte himmelen og jorden». Dette var også gjort i nynor- 
skutkastet. I møtet 12. november 2008 endret redkom uttrykket til «[Den 
høyeste,] som bar fram himmel og jord». Også for denne teksten bruker 
redkom 1 Mos 4,1 som fortolkningsnøkkel: «Uttrykket «båret fram» er 
brukt ut fra 1 Mos 4,1. Nynorsk har her «som har skapt.» Den påføl- 
gende informasjonen gir inntrykk av at nynorskteksten har blitt stående 
slik den kom fra oversetteren, men også den ble endret til «bar fram» 
i etterkant av redkoms møte.” Teksten ble dermed endret til 3. versjon 
(3T) og sendt til OU som saksdokument. 

Også i dette tilfellet hadde Helge Kvanvig kommentert utkastet på for- 
hånd. I den nye versjonen (3T) var uttrykket i 1 Mos 14,19.22 gjengitt som 
«[Den høyeste,] som bar fram himmel og jord». Kvanvig kommenterte 
begge tilfellene: «Jeg synes «bar fram» er noe pussig her. Kan vi bruke 
<frembringe»?»** Kvanvigs kommentar ser ut til å ha fått gjennomslag i 
OUs korte kommentar og vedtak: «som brakte fram himmel og jord».»+7 
På spørsmålet om hvorfor han syntes dette var «noe pussig», svarer han at 
han syntes [han som] «bar fram» [himmel og jord] «skaper assosiasjoner 
som er utydelig her», og at det ble «veldig uklart i forbindelse med at noe 


452 BS, digitalt arkiv, sak OU33/2008. 

453 BS, digitalt arkiv, /GT - REVISJON/Revidert bibeltekst/Paratext backup/BACKUP ARKIV FRA 
07-/Backup 01 06 08 /BM2T, 01GENBM2T.PTX. 

454 Referat fra redkoms møte 12.11.2008, utsendt som saksdokument til OU, Digitalt arkiv, OU - 
Innkallinger og saksdok/OU-innkallinger fra 2005-2011/2008/Des. 2008, 1 Mos 12-17 fra red- 
kom.doc. 

455 Endringen er plottet inn 13.11.2008 kl. 15.17, og er gjort av Ingvild Ellingsen, ifølge «spor 
endring»-funksjonen i Word-dokumentet. BS, digitalt arkiv, /GT - REVISJON/Revidert bibel- 
tekst/GIHON I - 1-2 Mos/1 Mos/1 Mos nn/ Arkiv - tidl.versj, 1 Mos nn 3T 12-17 OU des. 08.doc. 

456 BS, digitalt arkiv, /OU - Innkallinger og saksdok/OU-innkallinger fra 2005-2011/2008/Des. 
2008, Kommentarer fra Helge Kvanvig - 1 Mos 12-16.doc. 

457 BS, digitalt arkiv, /OU - Referat/2008, o0a.Referat fra OU-møte 8.-9. des. 08.doc. 

blir skaffet til veie». Han knytter dette først til Ordsp 8,22 og diskuterer 


assosiasjonene: 


Jeg har ikke tenkt på «bar fram» som en fødselsmetafor, men det ser jeg jo nå. 
Og når «bære frem» brukes i Ordsp 8,22, så er det jo i betydning «en kvinne 
bærer frem et barn». Men her kan jeg jo ikke lese det som en fødselsmetafor. 
Jeg har lest det som noe rart. Hvordan bærer man fram himmel og jord? Man 


bringer fram.*? 


Kvanvig mener altså at oversettelsen er mer diffus enn det hebraiske 
ordet, og foreslo derfor en gjengivelse som bedre kommuniserte at «noe 
blir skaffet til veie». La oss stoppe litt her. Hvordan kunne redkoms inten- 
derte fødselsmetafor fungere i denne teksten? Aschim mener å huske at et 
religionshistorisk poeng var oppe i diskusjonene i redkom, og her: at fød- 
selsbildet knyttes til skapelsesmyter, skapelse gjennom fødsel. På denne 
måten kunne man altså komme til rette med «bære fram» også i denne 
teksten. For å ta dette poenget må leseren altså innta et religionshistorisk 
perspektiv. Kvanvig har åpenbart ikke tatt dette poenget. 

I dette tilfellet ble altså «brakte frem» vedtatt som OUs løsning for bok- 
målsteksten. Det er ikke gjort noe vedtak om nynorskteksten, noe som 
kan indikere at redkoms forslag til vedtak fikk gjennomslag, slik som 
i behandlingen av Ordsp 8,22. Siden behandlingen av 1 Mos 12-17 (sak 
OU33/2008) kom før behandlingen av Ordsp 8 (sak OU36/2008) i OU-mø- 
tet, var det antakelig motsatt påvirkning: Det at redkom fikk gjennom- 
slag for «bar fram» i nynorskteksten til 1 Mos 14,19.22, var antakelig (med 
tanke på konsistens) bestemmende for at «bar fram» ble beholdt i OUs 
vedtak om nynorskteksten til Ordsp 8,22. I referatet opplyses det følgende 
om OUs vedtak for arbeidet videre med Ordspråkene: 


Vedtak: 


OU og gruppe 2 har behandlet det fremlagte forslag til revidert tekst av Ordsp 
6-10 på bokmål og nynorsk. OUs kommentarer og enkeltmedlemmers kom- 


mentarer behandles videre i redkom. Eventuelt gjenstående kapitler fra møtet 


458 Intervju 10.3.16. 
459 Intervju 10.3.16. 


165 


KAPITTEL 8 


behandles i redkom. Teksten kan deretter ga til styret i et 4. utkast til forelopig 
godkjenning. Teksten gjøres samtidig tilgjengelig for oversettergruppa, som 


eventuelt kan kommentere OUs endringer. 


Etter OU skulle teksten, ifølge vedtaket, sendes tilbake til oversettergrup- 
pen. Oversettergruppen fikk mulighet til å respondere på dette, og gjorde 
det i tidsrommet januar-februar 2009.** Gruppen svarte samlet på Ordsp 
1-10. Ordspråkene 1-5 var foreløpig godkjent av styret, og var på dette 
tidspunktet et 5. utkast (5T). Oversettergruppen responderte direkte pa 
denne versjonen. Gruppens kommentarer til Ordsp 6-10 var derimot på 
et tidligere stadium, og var direkte i dialog med OUs vedtak og kommen- 
tarer. Det betydde at de ikke fikk selve teksten tilsendt, men kun forholdt 
seg til OUs vedtak. Gruppen gjorde ingen bemerkninger til 8,22. OUs 
vedtak om bokmålsteksten til Ordsp «brakte fram»/«frembrakte» var likt 
med Elgvins førsteutkast «frembragte», men skilte seg ut fra nynorsk- 
versjonen, som opprinnelig hadde «skapte». I en korrespondanse med 
Fløysvik kommer det også frem at han (på det daværende tidspunkt) ikke 
hadde fanget opp denne nyansen.*” 

I arbeidsprosessen videre skulle teksten utarbeides av redkom til et 4. 
utkast (4T), som skulle sendes til styret for foreløpig godkjenning. Ord- 
språkene 6-18 ble utarbeidet til et 4. utkast og skulle foreløpig godkjennes 
på styremøtet 2.-3. desember 2009. Øverst i margen i teksten til styret 
informeres det om følgende: «NB! Kapittel 8 skal til ny behandling i OU 
og er derfor ikke tatt med.»** Nøyaktig hvorfor dette skjer, er ikke opp- 
gitt, men det er rimelig å tenke seg at kapittelets kristologiske relevans er 
grunnen til OU har ønsket å se på saken nok en gang før arbeidet gikk 
mot sin avslutning, eller at noen ikke var fornøyd med OUs vedtak, og 
ville ha saken opp igjen. Helge Kvanvig forteller i intervju at det var et 
ledd mellom OU og redkom, og at det var «administrasjonen», det vil 
si de faglig tilsatte i Bibelselskapet. Dette var Aschim og Mørk, og det 


460 BS, digitalt arkiv, /OU - Referat/2008, ooa.Referat fra OU-møte 8.-9. des. 08.doc. 

461 BS, digitalt arkiv, /GT - REVISJON/Revidert bibeltekst/ HIDDEKEL II - Fork Ordsp Høys/Ord- 
spr/Ordspr kommentarer, Komm fra Hiddekel II til Prov1-10, febrog.doc. 

462 Korrespondanse 26.11.15. 

463 BS, digitalt arkiv, /GT - REVISJON/Revidert bibeltekst/ HIDDEKEL II - Fork Ordsp Hoys/Ord- 
spr/Ordspr bm/Arkiv - tidl. versj, Ordsp bm 6-18 4T styret des. 09.doc. (uth. i orig.). 

er ikke uten relevans at de ogsa satt i redkom. Kvanvig forteller at «hvis 
de [administrasjonen] var urolige for et eller annet, sa fikk vi det tilbake 
for vi gikk videre. Altsa, hvis de ikke var helt innforstatt med det som 
OU som helhet hadde vedtatt, sa fikk vi det gjerne en gang til - med en 
del nye argumenter.»*** Ifølge Kvanvig skjedde dette mange ganger, og 
det kan også være et eksempel på at «administrasjonen», som også var 
redkom, ikke var fornøyd med OUs vedtak, og ønsket å prøve saken på 
nytt. Hva var det de ikke var fornøyd med? Var det kanskje at «brakte 
fram» lå for nær skapelsesbetydningen? Teksten stod nå til behandling 
for OU-møtet 12.-13. oktober 2009. Først skulle imidlertid redkom igjen 
behandle saken. 


Redkom effektuerer OUs vedtak? 


I tråd med den ordinære saksgangen og redkoms beslutningsmyndighet 
skulle gruppen nå effektuere OUs vedtak. I redkoms møtereferat står det 
at redkom har hatt en «ny gjennomgang etter OU».15 Dette opplyses i 
begynnelsen av dokumentet: «NB: Redkom ber om at OU gjennomgår 
4T-versjonen av kapittel 8 og godkjenner endringene som er gjort etter 
OU-metet 9.-10. juni.» I den nye versjonen ser man imidlertid at red- 
kom ikke har effektuert OUs vedtak, men derimot gått sin egen vei:*” 


BMA4T HERREN bar meg fram som sitt første verk, 

Ordsp 8,22 | før hans gjerninger i fjerne tider. 

Fotnote 8,22-31 Ordsp 1,18; 3,19; Joh 1,1-14; 8,58; Kol 115-20; Hebr 1,3; Åp 3,14 8,22-31 
Visdommen taler i jeg-form. Avsnittet skildrer Visdommen som Guds medskaper. 


Den nye versjonen viser at redkom nå gjengir qganani som «bar meg 
fram», til tross for OUs bokmålsvedtak om «brakte fram»/«frembrakte». 


464 Intervju 10.3.16. 

465 BS, digitalt arkiv, OU - Innkallinger og saksdok/OU-innkallinger fra 2005-2011/2009/Okt. 
2009, Ordspråkene 11-18 - redkom sept 09.docx. 

466 Dette refererer til en ny versjon som er laget etter redkoms nye gjennomgang 30.9.2009, og altså 
etter OUs forrige behandling, som opprinnelig skulle vært 9.-10.6.2008, men som ble utsatt 
til 8.-9.12.2008. BS, digitalt arkiv, OU - Innkallinger og saksdok/OU-innkallinger fra 2005- 
2011/2009/Okt. 2009, Ordspråkene 11-18 — redkom sept o9.docx. 

467 BS, digitalt arkiv, /GT - REVISJON/Revidert bibeltekst/Paratext backup/BACKUP ARKIV FRA 
07-/Backup 15.10.09 3T 4T/BMa4T, 20PROBM4T.PTX. 

Redkom var hele tiden forpliktet pa OUs og styrets vedtak. Her er det 
tydelig at redkom overstyrer OU.*% Redkom overstyrte derimot ikke OUs 
identiske vedtak om 1 Mos 14,19.22. Det er i seg selv et vitnesbyrd om at 
redkom forholdt seg ulikt til OUs vedtak om disse to tekstene (Ordsp 8,22 
og 1 Mos 14,19.22). 

I tillegg til dette fulgte redkom opp Kvanvigs forslag om å lese re’shit 
darko som objektspredikativ («som sitt første verk»), og OUs vedtak «før 
hans gjerninger i fjerne tider». Redkom bad riktignok om OUs godkjen- 
ning av endringene som var gjort i etterkant av det første OU-møtet (jf. 
ovenfor). Det kan derfor være at redkom selv ikke følte at de overstyrte 
OU. Samtidig hadde redkom fort inn «bar meg fram» i bokmålsteksten 
i etterkant av OU-motet desember 2008.4 På dette stadiet var det altså 
ikke klart at man skulle ha et nytt OU-møte om denne teksten. Når red- 
kom endret teksten på denne måten, må OUs godkjennelse av valget ha 
blitt ansett som mindre viktig i dette tilfellet. Samtidig kan det også nett- 
opp ha vært spenningen knyttet til OUs vedtak som gjorde at «adminis- 
trasjonen», som også her var redkom, ønsket et nytt vedtak om denne 
teksten, og den ble satt opp til OU-møtet 12.-13. oktober 2009. I redkoms 
referat, som ble vedlagt som saksdokument til OU-møtet, er redkom 
tydelig på at de har valgt en annen løsning enn OU i bokmalsteksten:*”° 


2 QU: «brakte fram»/«frembrakte» — nn «bar fram» 

Redkom: Fastholder sitt forrige forslag med «bar fram» også i bm, jfr. 1 
Mos 4,1. I 1 Mos 14,20 [sic! eg. 1 Mos 14,19.22] har bm i dag 
«brakte fram», nn «bar fram». På det stedet fungerer uttrykket 
bedre, men det bør diskuteres der også. 

Ny tekst: 


Herren bar meg fram som sitt første verk, 


468 BS, digitalt arkiv, /GT - REVISJON/Revidert bibeltekst/Paratext backup/BACKUP ARKIV 
FRA 07-/Backup 15.10.09 3T 4T/BM3T, 20PROBM3T.SEM. I 3T-versjonen som ble lagt frem på 
OU-motet 8.-9.12.2008 hadde redkom beholdt Elgvins og Fløysvik gjengivelse i teksten, selv om 
de foreslo en annen løsning som forslag til vedtak. Jf. BS, digitalt arkiv, /GT - REVISJON/Revi- 
dert bibeltekst/HIDDEKEL II - Fork Ordsp Høys/Ordspr/Ordspr bm/ Arkiv - tidl. versj, Ordsp 
bm 3T 6-10 — OU des 08.doc. NN: /GT - REVISJON/Revidert bibeltekst/ HIDDEKEL II - Fork 
Ordsp Høys/Ordspr/Ordspr nn/Arkiv - tidl. versj, Ordsp nn 3T 6-10 - OU des. 08.doc. 

469 Dette er også tydelig i en bearbeidet 3T-versjon etter OU-møtet desember 2008. 

470 BS, digitalt arkiv, /OU - Innkallinger og saksdok/OU-innkallinger fra 2005-2011/2009/Okt. 
2009, Ordspråkene 11-18 - redkom sept 09.docx. 

før hans gjerninger i fjerne tider. 
Herren bar meg fram -som sitt første verk, 


før hans gjerningar i fjerne tider. 


Det redkom viser til, er tilfellet i 1 Mos 14,20 [sic! eg. 1 Mos 14,19.22], der 
redkom følger OU.”' Grunnen til at redkom mener «brakte fram» fungerer 
«bedre» i dette tilfellet, må være at de anser «frembringe» (dvs. «skape») som 
betydningen i denne teksten. Siden de ikke ønsker å bruke det identiske ordet 
(«frembringe») i Ordsp 8,22, ligger det implisitt at de ikke ønsket å frem- 
heve skapelsesbetydningen i oversettelsen. Aschim forteller at konsistens 
var særlig viktig ved «småord», det vil si ord som forekommer noe sjelden, 
og at ganah ble ansett for å være et slikt tilfelle.”? Dette er særlig interessant 
i lys av redkoms handlinger i dette tilfellet, der de går imot OU i det ene 
tilfellet, men ikke det andre (1 Mos 14,19.22), og dermed samtidig åpner opp 
for å beholde to forskjellige former, nettopp fordi (skapelses)nyansen passer 
«bedre» i 1 Mos 14,19.22. Dette strider mot konsistensen, samtidig som det 
diskuteres som om det er en meningsoversettelse, der meningsnyansene i 
ulike tekster kan markeres tydelig på grunn av oversettelsesprinsippet. 

Valget i Ordsp 8,22 vitner om at det er avgjørende for redkom å bevare 
et bestemt meningsinnhold i enkelte tekster. Derfor blir det avgjørende i 
Ordsp 8,22 å unngå en gjengivelse som ligger nær «skape» i betydning, 
mens det ikke blir like avgjørende i andre tekster der det samme ordet er 
brukt (f.eks. 1 Mos 14,19.22). Riktignok påpekte redkom at det bør disku- 
teres å bruke «bar fram» også i 1 Mos 14,19.22. Kvanvig forteller i intervju 
at dette derimot aldri ble diskutert videre.” 


Salomos ordspråk 8 til annen gangs behandling i OU 


Ordspråkene 8 gikk til annen gangs behandling i OU 12.-13. oktober 
2009.4 I referatet fra OU-møtet leser vi følgende om behandlingen: «Kap 


471 Referansen er 1 Mos 14,19.22 og ikke vers 20. 

472 Intervju 18.2.16. Dette betyr at de anerkjenner at ganah i Ordsp 8,22 sammenfaller med de andre 
tilfellene der ordet kan indikere tilblivelse (bl.a. i 1 Mos 4,1; 14,19.22; 5 Mos 32,6; Sal 139,13). Dette 
er for øvrig også indikert ved at Ordsp 8,22 behandles sammen med 1 Mos 4,1 Og 14,19.22. 

473 Intervju 10.3.16. 

474 BS, digitalt arkiv, OU - Referat/2009, 000000a. Referat fra OU-møte 12.-13. okt. 09.docx. 

8 var satt til annen gangs gjennomgang, men gruppa behandlet ikke dette 
kapitlet. Det settes opp til behandling i plenum pa neste OU-møte.»* 
Teksten ble aldri behandlet i «neste OU-møte» (7.-9. desember 2009), 
eller i noe senere OU-møte. Antakelig skjedde dette på grunn av tidsnø- 
den prosjektet var i. Redkom fikk dermed gjennom sitt forslag, og OU 
fikk aldri behandlet og godkjent dette. Det gjør det legitimt å si at redkom 
overstyrte OU i dette tilfellet. 

Redkom fikk betydelig makt i oversettelsesprosessen, selv om denne 
makten i utgangspunktet skulle balanseres ved at gruppen var forpliktet 
på OUs og styrets vedtak. I tråd med OUs tidligere vedtak for å sikre frem- 
gangen var prosessen videre at «eventuelt gjenstående kapitler fra møtet 
behandles i redkom.*”* Teksten kan deretter gå til styret i et 4. utkast til 
foreløpig godkjenning». Redkom hadde allerede utarbeidet et 4. utkast 
for Ordsp 8, og teksten kunne da gå videre til styret for foreløpig godkjen- 
ning. Saken skulle opp på styremøtet 12. oktober 2010. I saksinnkallingen 
står det at «tekster og tilhørende OU-referat er tidligere utsendt».”7 For 
styret ville dette vært intetsigende, siden de ikke ville ha noen forutset- 
ninger for å se at redkoms overstyring av OU ble stående uanfektet. En 
slik problemstilling var allerede oppe i OU-møtet 9.-10. juni 2008 (sak 
QU15/2008), da OU etterspurte en klarere skjelning i referatene mellom 
OUs arbeid og redkoms arbeid. Siden redkom filtrerte kommunikasjonen 
mellom OU og styret, var dette også viktig: 


Etterarbeidet fra redkom - hvordan synliggjøres det i OUs referater? Man øn- 


sker ikke å ta det inn i selve referatet, men heller et vedlegg der det redegjøres 


475 BS, digitalt arkiv, OU - Referat/2009, 000000a. Referat fra OU-mote 12.-13. okt. 09.docx. 

476 Dette grepet var allerede gjort i OU-møtet 8.-9.12.2008 (sak OU32/2008, «Fullmakt til redak- 
sjonskomiteen»), for å sikre bedre fremdrift: «Administrasjonen ønsker å foreta noen grep for 
å sikre framdrift i de ulike behandlingsorganene fram til endelig godkjent tekst. Et grep er å gi 
redkom fullmakt til å behandle de kapitlene som OU eventuelt ikke rekker å bli ferdige med på 
selve møtet [...] Vedtak: 
OU godkjenner at eventuelt gjenstående kapitler fra OUs møter kan behandles redaksjonelt i 
redaksjonskomiteen (redkom). I oppfølgingen av møtene styrkes redaksjonskomiteen med OUs 
leder og/eller andre forespurte OU-medlemmer.» BS, digitalt arkiv, /OU - Referat/2008, ooa. 
Referat fra OU-møte 8.-9. des. 08.doc. 

477 BS, digitalt arkiv, /Saksdokumenter DNB Styre 2000-2011/2010 Saksdok. styret, Innkalling styret 
12. okt. 2010 - sakliste og saksframlegg.pdf. 

for hvordan Redkom har bearbeidet tekstene videre. Ogsa fordi det gar til styret 


er det viktig å skjelne mellom redkom og OU-arbeid.*” 


Dette ser ikke ut til å ha blitt omsatt i praksis. Som vi så i tilfellet med 1 
Mos 4,1, var redkom direkte inne i selve OU-referatene og redigerte. I de 
offisielle OU-referatene som senere ble renskrevet, fremstod dermed red- 
koms valg som OUs vedtak. Det ser derimot ikke ut til å ha skjedd med 
OU-referatet fra møtet der Ordsp 8 ble behandlet. I stedet ser praksisen ut 
til å ha blitt at redkom orienterte muntlig overfor styret. 


Styremøtet 12. oktober 2010 


På styremøtet 12. oktober 2010 kom endelig Ordspråkene 8 til foreløpig 
godkjenning, sammen med en rekke andre GT-tekster (sak $34/2010). 
Anders Aschim var til stede under denne saken, som det eneste 
medlemmet fra redkom og OU.*” Ingvild Ellingsen var referent. I refera- 
tet leser man folgende:**° 


d) Ordsp kap 8 
Det er formuleringen fra vers 22 som man har strevd mye med; det er sentralt for kristologisk 


dogmedanning (er Kristus født eller skapt...) 
1,1.2: blir grammatikalsk vanskelig mellom Visdomen/forstanden og Ho/Hun 


I styrereferat blir det som har ligget implisitt gjennom hele prosessen, 
gjort eksplisitt. Utsagnet kan se ut til å vise at oversettelsen av Ordsp 
8,22 handler om mer enn samsvar med oversettelsen av 1 Mos 4,1 - den 
handler også om konsistens med kristologiske dogmer. Ellingsens referat 
er basert på en muntlig redegjørelse fra Aschim, som var den eneste på 
styremøtet som hadde forutsetning for å si noe om oversettelsesproses- 
sen for denne teksten. Aschim hadde fulgt prosessen fra tekstene kom 
fra oversettergruppen til redkom, og i OU og i alle prosessene videre 
frem mot slutten. Ordlyden i referatet kan tolkes på flere måter. Slik 


478 BS, digitalt arkiv, /OU - Referat/2008/9.-10.juni, a. Referat fra OU-mote 9.-10. juni 2008.doc. 

479 BS, digitalt arkiv, /DNB Styreprotokoller 2000-2011/2010 Protokoller styret, Protokoll DNB sty- 
rem6te 12.10.2010 - signert.pdf. 

480 BS, digitalt arkiv, /DNB Styreprotokoller 2000-2011/2010 Protokoller styret, Protokoll DNB sty- 
rem6te 12.10.2010 - signert.pdf. 

formuleringen star («det er formuleringen fra vers 22 som man har strevd 
mye med»), antydes det at strevet var forarsaket av «kristologisk dogme- 
danning». Dette strevet er allerede bevitnet tidligere, fra arbeidet i over- 
settergruppen, der de lenge diskuterte verset, og til slutt sendte fra seg 
to versjoner til redkom. I den videre prosessen var redkom den domine- 
rende gruppen som jobbet for a fa inn «bar meg fram» som oversettelse 
for qanani. Allerede i det saksforberedende arbeidet for OU var denne 
varianten fremmet som forslag til vedtak. Da OU vedtok «frembrak- 
te»/«brakte fram» for bokmålsteksten i desember 2008, ble dette aldri 
effektuert i tekst, til tross for at redkom var forpliktet på OUs vedtak. Da 
teksten aldri igjen kom opp igjen i OU, hadde redkom arbeidet med å 
sluttføre den endelige teksten. Redkom hadde derfor stor innflytelse, og 
fikk gjennom fødselsmetaforen «bar meg fram». En slik gjengivelse kom- 
muniserer godt med en kirkelig kristologi, og er kompatibel med dogmet 
om Kristus som «født, ikke skapt». Gjengivelsen i referatet kobler også 
sammen oversettelsen med den kristologiske dogmehistorien. I redkoms 
arbeid ser det ut til å ha vært avgjørende å unngå en gjengivelse som gir 
en sterk assosiasjon til skapelse («skapte»/«frembrakte»/«brakte fram»), 
og heller oversette uttrykket på en måte som står i samklang med den 
nikenske trosbekjennelsen («født, ikke skapt»). Det at «bar meg fram» 
(eller en tilsvarende gjengivelse) ikke finnes i noen bibeloversettelser man 
har sammenlignet med, forsterker dette inntrykket. Det er grunn til å 
tro at styret i denne saken ikke hadde faglig oversikt over de aktuelle 
oversettelsesmulighetene. Det ser de ut til å ha hatt i behandlingen av Jes 
7,14. I behandlingen av denne teksten sendte de gjengivelsen «jomfru» 
tilbake til OU, blant annet med begrunnelsen: «I denne oversettelsen skal 
vi være nær grunnteksten» (s. 107). Uten å foregripe analysen videre, må 
det nevnes at tolkningen av ganah som fødselsmetafor har svak støtte i 
forskningslitteraturen, på samme måte som tolkningen av almah som 
«jomfru». Behandlingen av Jes 7,14 og kontroversene rundt denne teksten 
fikk stor medieoppmerksomhet under utarbeidelsen av NO78, og den 
interne behandlingen hadde også en spesiell historikk i Bibelselskapet. 
Kjennskap til begge disse forholdene kan ha ført til at styret var godt 
oppdatert om Jes 7,14. Ordspråkene 8,22 er en langt mer perifer tekst, 
og behandlingen av den ser aldri ut til å ha vært et like kontroversielt 

punkt under utarbeidelsen av NO78. Denne teksten ser ut til 4 veere en 
tekst det kreves bestemte forkunnskaper om for at man skal kunne forsta 
de (mulige) teologiske implikasjonene av de forskjellige oversettelsesval- 
gene. Det kan forklare hvorfor det i prosessen med NO78 og NO78/85 
utelukkende ser ut til å ha vært teologer som kom med bemerkninger 
til oversettelsen av denne teksten. Jesaja 7,14 synes i langt høyere grad å 
være en tekst i allemannseie, der det ikke kreves store forkunnskaper for 
å forstå de (mulige) teologiske implikasjonene av oversettelsesvalget. Det 
er lite sannsynlig at Aschim informerte styret om at oversettelsen uteluk- 
kende var motivert av et hensyn til den teologiske virkningshistorien, og 
at den ikke kunne forsvares faglig. Aschim, som også var en interessent 
i denne saken, har antakelig presentert løsningen som faglig akseptabel. 
Hvis man skal følge samme logikk som i behandlingen av Jes 7,14, ville 
styret antakelig også ha sendt Ordsp 8,22 i retur dersom de hadde oppfat- 
tet det annerledes. 

Sammenlignet med prosessen i NO78(/85) ser vi her en interessant 
utvikling. I arbeidet med Ordspråkene 8,22 i NO78 var det eksterne 
aktører som fremmet teologiske interesser, som i hovedsak bestod i et 
ønske om å unngå oversettelsen «skape». En viss dreining ser man ved 
endringen i NO78/85, da bokmålsteksten endres fra «skapte» til «frem- 
brakte». I forbindelse med Bibel 2011 er det i all hovedsak interne aktører 
som ser ut til å ha hatt problemer med oversettelsen «skape», og som har 
kjempet for en annen ordlyd. Utviklingen i ordlyden er svært påfallende 
fra NO78 til Bibel 2011: fra «skapte» i NO78 via «frembrakte» i NO78/85, 
til «bar meg fram» i Bibel 2011, altså en ordlyd som blir mer og mer kom- 
patibel med det nikenske dogmet om Kristus som «født, ikke skapt». 
Teksten og parateksten som kom til styret, ble den endelige versjonen av 
Ordsp 8,22 i Bibel 2011:4" 


481 Ingvar Fløysvik var den som utarbeidet de endelige fotnotene for Ordspråksboken. Fløysvik 
kommenterer Elgvins tidligere noteforslag: «Brukar fotnoten frå NO78 heller enn den frå PO. 
Det kan ikkje vera naudsynleg å seia at visdomen er skildra som Guds medskapar; vanlege folk 
kan òg lesa. I den føreslegne tilvisinga strauk eg 1,18 (feil), Joh 8,58 — sidan verset berre seier at 
Jesus var før Abraham, ikkje at han var før alt (pluss at det var rikeleleg med tilvisingar allereie), 
men la til tilvising til Job 28,23ff.» BS, digitalt arkiv, GT - REVISJON/Revidert bibeltekst/Para- 
text backup/FOTKOM 2010-08-19, 20PROFOTKOM.SFM. 

HERREN bar meg fram som sitt 
forste verk, 

for hans gjerninger i fjerne tider. 
(BM8T) 2 


8,22-31 Job 28,23ff; Ordsp 
3,19f; Joh 11-14; Kol 115-20; 
Heb 1,3; Ap 3,14. meg 
Visdommen 


Visdommens opphav 
(Ordsp 8,22-36) 


HERREN bar meg fram som sitt 
første verk, 

før hans gjerningar i fjerne tider. 
(NN8T)*83 


8,22-31 8,22-31 Job 28,23ff; 
Ordsp 3,19f; Joh 1,1-14; Kol 
1,15-20; Heb 1,3; Ap 3,14. 
meg Visdomen. 


Opphavet til Visdomen (Ordt 
8,22-36) 


Med dette oversettelsesvalget har man stilt seg utenom omtrent alle andre 
bibeloversettelser, både i Skandinavia og internasjonalt. NO04/30 brukte 
«skape», som NO78. Bade SO2000 og DO92 bruker «skape». I tillegg 
til disse forteller Aschim at de (redkom) hovedsakelig brukte følgende 
oversettelser til sammenligning: LXX (ektisen me, «skapte meg»), NRSV 
(«created me»), TOB («ma engendrée»)**, JB («created me»), Zürcher 
(«schuf mich»), Einheitstibersetzung («hat mich geschaffen») og NJPS 
(jødisk; «created me»). Oversettelsen «skape» og lignende gjengivelser 
dominerer altså totalt i disse oversettelsene. Flere av dem ble også brukt i 
arbeidet med NO78. Hvis man ser på de resterende oversettelsene som ble 
brukt gjennom hele prosessen 1959-2011, brukes «skape» også i SVE1917 
og DO48, samt i RSV («created me»), Jérusalem («m’a créée»), Dhorme 
(«ma créée»), NEB («created me»), TEV («created me»), Elberfelder («hat 
mich geschaffen»), og «frembringe» i NIV («brought me forth»). Den 
andre oversettelsestradisjonen stammer fra Vulgata («Dominus possedit 
me») og er videreført i Luther («Der HERR hat mich schon gehabt») og 
NB88 («Herren hadde meg i eie») og BFo7 («Herren hadde meg i eie»). 
Den eneste oversettelsen som ligner Bibel 2011, er den katolske NAB 
med gjengivelsen «begot me». Som nevnt virker dette alt annet enn til- 
feldig når fotnoten knytter visdommen til Kristus og treenigheten, samt 
at dette er det eneste stedet den konkordante NAB oversetter qanah 
i fødselsbetydning. De andre tilfellene er derimot relativt konsistente i 


482 BS, digitalt arkiv, /GT - REVISJON/Revidert bibeltekst/HIDDEKEL II - Fork Ordsp Høys/Ord- 
spr/Ordspr bm, Ordsp bm kap 8 styret 12. okt. 2010.doc. 

483 BS, digitalt arkiv, /GT - REVISJON/Revidert bibeltekst/HIDDEKEL II - Fork Ordsp Høys/Ord- 
spr/Ordspr nn, Ordsp nn kap 8 styret 12. okt. 2010.doc. 

484 Det franske verbet «engendrer» kan bety «skape», «frembringe», «avle», «være opphav til» (jf. 
ordnett.no). 

oversettelsesvalget «skape» og lignende.* Det er derfor klart at Bibel 2011 
skiller seg sterkt ut fra oversettelsene som ble brukt til sammenligning i 
denne perioden. 


Intervjuer 
Intervju med Elgvin 


Elgvin stusser over endringen til «bar meg fram», og sier han «strever 
egentlig med at ganani betyr bar fram». Det er parallellen til neste vers 
jeg ble født», som da overstyrer qanani.»** Elgvin betegner dette som en 
«problematisk oversettelse».*” På spørsmålet om han tror teologi kan ha 
spilt en rolle, svarer han: 


Ja, siden Ingvar [Fløysvik] ville ha «skape» og jeg «skaffet meg». «Bar fram» er 
ikke noen naturlig oversettelse av qanani, og jeg tror da at teologi sammen med 
parallellen til neste vers, «jeg ble født», har overstyrt de to mulige forståelser 
av qanani, hvor jeg og Ingvar hadde hver vår. [...] Dette er kirkelig polering av 
hebraisk tekst.** 


Elgvin mener at «bar fram» er noe annet enn <frembrakte»», ettersom 
«å bære frem» ligger mer i retning av fødsel».** For Elgvin er «skaffe seg/ 
erverve» og «skape» de to mulige forståelsene av ganah. 


Intervju med Fløysvik 

Fløysvik mener heller ikke at verbet ganah «inneheld nokon fødselsmeta- 
for eller liknande».** I flere korrespondanser fremholder han at han «er 
sikker pa at ingen i omsetjingsprosessen intenderte ei slik meining».*” 
Fløysvik er i det hele tatt tvilende til at noen bevisst har lagt inn en 


485 NAB gjengir qanah til «produce» i 1 Mos 4,1; «creator» i 1 Mos 14,19.22; «create» i 5 Mos 32,6 og 
«form» i Sal 139,13. 

486 Intervju 24.10.13. 

487 Intervju 24.10.13. 

488 Intervju 24.10.13. 

489 Intervju 24.10.13. 

490 Korrespondanse 7.12.15. 

491 Korrespondanse 18.11.15. 

fodselsmetafor i verset: «Eg kan vanskeleg tenkja meg at nokon med 
vitende og vilje la inn ein fodselsmetafor i verset, i sa fall ma dei jo ha 
medvite lagt noko inn i teksten som dei visste ikkje stod på hebraisk.»*” 
Aschim har derimot bekreftet at redkom intenderte fødselsbetydningen, 
og dermed la inn en fødselsmetafor i verset - selv om Fløysvik, i likhet 
med Elgvin, åpenbart ikke ser dette som en leksikalsk mulig oversettelse 
av dette ordet. 

Det er interessant at primær- og sekundæroversetteren til Salomos ord- 
språk i Bibel 2011 er sterkt kritiske til det som ble den endelige oversettel- 
sen av qanani, og ikke engang ser det som en mulig gjengivelse. Foruten 
deres egen forsknings- og kildespråkkompetanse korresponderer dette 
med støttelitteraturen de brukte. Ingen av ordbøkene, bibeloversettelsene 
eller kommentarene de konsulterte, støttet opp om en slik gjengivelse. 

Da teksten kom videre opp i systemet, var Helge Kvanvig en viktig 
stemme. 


Intervju med Helge Kvanvig 


Som oversettelse mener Kvanvig at det er «rimelig dårlig» å gjengi qanah 
som en fødselsmetafor. Han utdyper: 


Jeg argumenterte jo for «bringe frem» fordi at det nærmeste er «skaffe seg», 
«skaffe til veie». Qanah brukes ofte i forbindelse med å kjøpe noe, erverve seg. 
Og hvordan man erverver seg dette eller frembringer dette, det kan skje på vel- 
dig mange ulike måter. Det ligger ikke noe rett i ordet for hvordan dette skjer, 
men i de fleste tilfeller er det ved kjøp. Jeg synes man verken skal antyde det ene 


eller det andre.*” 


Kvanvig forutsetter her at ordet qanah er basert på én rot, og at det leksi- 
kalske dermed vil tilsi «skaffe seg», «skaffe til veie». Det underliggende i 
Kvanvigs utsagn er at han ønsket å oversette ordet flertydig, uten å antyde 


492 Korrespondanse 3.12.15. Fløysvik kjente ikke til saksgangen videre på dette tidspunktet. 

493 Intervju 10.3.16. 

494 Kvanvig distanserer seg altså fra flere hebraiske ordbøker, deriblant Gesenius' ordbok, som også 
ble brukt av redkom. Her er det oppgitt to røtter for ganah, noe som betyr at ordet har to atskilte 
betydninger: (1) «erverve, skaffe seg» og (2) «skape». 

nøyaktig hvordan noe blir skaffet til veie. På spørsmålet om han mener 
«bære fram» er en konkordant oversettelse, svarer han «nei, den blir litt 
for konkret». Kvanvig bekrefter at han med «konkret» mener «tolkende»: 
«Ja, jeg mener den tolker et uttrykk som er videre, i en noe spesiell retning 
hvis man gjør dette til en fødselsmetafor.»*> Kvanvig stiller seg bak betyd- 
ningen av «frembringe» i Norsk ordbok («produsere», «skape») og bekref- 
ter at dette var den intenderte meningen bak hans forslag. Han mener 
at grunnen til at han ikke ønsket å bruke «skape», var at de forsøkte å 
reservere «skape» for verbet bara”. Kvanvig mener de var rimelig konse- 
kvente med dette, og at de atskilte det fra nærliggende ord som ‘asah, som 
skulle gjengis med «lage». En konsistenssjekk viser derimot at «skape» 
ikke er reservert for bara’ i Bibel 2011. Verbet ‘asah er gjengitt hele 39 gan- 
ger som «skape» (i skapelsesbetydning).*** Følgende ord er også gjengitt 
med «skape» (i skapelsesbetydning): yatsar, på al og qanah.*” Qanah var 
også oversatt med «skape» i 5 Mos 32,6 ett år i forkant av OUs behand- 
ling av Ordsp 8,22. Med så mange avvik blir det vanskelig å forestille seg 
at det var et overordnet prinsipp å reservere «skape» for bara’. Kvanvigs 
reservasjon mot å bruke «skape» i Ordsp 8,22 må derfor være grunnet i 
flere forhold, som for eksempel hans syn på det leksikalske (nevnt oven- 
for). Kvanvig forteller også at han mente «det var litt åpent om hvordan 
Visdommen ble til, og da hadde jeg ikke lyst til å bruke det tekniske ordet 
«skape». Dette kan selvsagt også henge sammen med et ønske om en 
teologisk åpenhet for ulike tolkninger, i og med at Kvanvig intenderte en 
skapelsesbetydning med ordet «frembringe». 

Som vi så i beskrivelsen av retningslinjene for Bibel 2011 (s. 108-9) 
mente Kvanvig at de var «veldig klar over det når vi var inne på områ- 
der som hadde en virkningshistorie, både kulturelt og dogmatisk, men vi 
gjorde det ikke normativt», og at dette «skjerpet bevisstheten».*” I dette 


495 Intervju 10.3.16. 

496 jf.2 Mos 31,17; 5 Mos 26,19; 32,15; 2 Kong 19,15; 1 Krøn 16,26; 2 Krøn 2,12; Job 9,9; 35,10; 40,10; Neh 
9,6; Job 41,24; Sal 33,6; 86,9; 95,5; 96,5; 100,3; 104,19; 111,4; 115,15; 119,73; 124,8; 134,3; 136,5.7; 14539; 
146,6; Ordsp 20,12; 22,2; Fork 3,11; Jes 37,16; 44,24; 51,13; Jer 10,11; 32,17.20; 33,2; Am 5,8; Jon 1,9; 
Mal 2,15. 

497 Yatsar (Sal 74,17; 103,14; 104,26; Am 7,1; Sak 12,1), på 'al (Ordsp 16,4), qanah (5 Mos 32,6; Sal 
139,13). 

498 Intervju 10.3.16. 

499 Intervju 10.3.16. 


177 


KAPITTEL 8 


tilfellet spors det derimot hvor skjerpet bevisstheten var om virknings- 
historien. Kvanvig nevner flere ganger i intervjuet at han ikke har tenkt 
på det som en fødselsmetafor, men at han ser det nå. Kvanvig var like- 
vel ikke den eneste som ikke hadde fått med seg fødselsmetaforikken. 
Fløysvik hadde heller ikke oppfattet dette, men det skal sies at han ikke 
var med i behandlingen etter oversettergruppen. En av grunnene til at 
flere ikke har fått det med seg, kan være redkoms implisitte argumenta- 
sjon. De fremstilte saken hele tiden som om det handlet om konsistens 
i forhold til tidligere valg. Dersom redkom hadde en bestemt interesse i 
denne saken, noe som virker tydelig i saksgjennomgangen, kan man ikke 
forvente at de ville rope ut fra hustakene at de foreslo en fødselsmetafor 
i Ordsp 8,22. Det ville antakelig fått flere til å våkne. Argumentasjonen 
må derfor på mange måter ha vært teologisk tildekkende fra redkoms 
side. Kvanvig kan ikke huske at fødselsbetydningen var nevnt i OU (av 
redkoms medlemmer, hvorav flere deltok i OU): 


Nå kan ikke jeg huske at noen sa at dette var en fødselsmetafor, men jeg ser jo at 
det var det, og at noen kunne ha hatt dette bak i tankene. Jeg vet jo også at dette 
går rett inn i Nikenum - «født, ikke skapt» -, og de kristologiske diskusjonene 
hvor nettopp Ordspråkene 8 ble brukt av en fløy i kirken for å argumentere for 


at Kristus var skapt, fordi Septuaginta oversatte Ordsp 8,22 med «skapt». 


Vi vender oss til hendelsen hvor redkom innførte «bære fram» i Ordsp 
8,22, noe de derimot ikke gjorde i 1 Mos 14,19.22, trass OUs identiske ved- 
tak. Ut fra saksgangen til Ordsp 8 oppsummerer Kvanvig: 


Dette har jeg ikke reflektert over før, men vil ikke se bort ifra at man kunne ha 
en agenda ved at «bar fram» var en fødselsmetafor og ville stemme overens med 
en nikensk kristologi, men det var i alle fall ikke fremme i diskusjonen i OU, og 


jeg tror ikke det ville blitt ansett som et godt argument.” 


Grunnen til at det ikke ville blitt ansett som et godt argument, er ifølge 
Kvanvig at man ikke skulle bruke dogmehistorien normativt. På opp- 


følgingsspørsmålet «Så hvis man skulle være strategisk, så ville man 


500 Intervju 10.3.16. 
501 Intervju 10.3.16. 

heller gjort det implisitt?» svarer han: «Ja, det er jo helt klart», og viser 
til behandlingen av Jes 7,14, der han mente at man var stilt overfor en 
tilsvarende problemstilling (se 102-9). Siden det ser ut til å ha vært (til- 
synelatende) enighet i OU om at man ikke skulle gjøre dogmehistorien 
normativ, måtte man altså gå veien om filologien dersom man skulle få 
gjennomslag. 


Korrespondanse med Kåre Berge 
OU-leder Berge er også kritisk til den endelige løsningen: 


Jeg ville ikke vært med på et vedtak av denne type «bar meg fram», jeg har ingen 
annen forklaring enn at redkom her må ha handlet på egenhånd. I så fall er det 
oppsiktsvekkende at vi ikke oppdaget saken i det neste møtet. Den logiske for- 
klaringen må være at man har latt virkningshistorien slå inn her, både Gunnar 
J[ohnstad] og Hans-Olav [Mørk] var i redkom, men det var så vidt jeg husker, 


også Anders [Aschim], så jeg er litt overrasket over resultatet.” 


Det at OU ikke oppdaget det, blir mindre oppsiktsvekkende i og med at 
saken ikke ble behandlet i det neste OU-møtet, samtidig som prosjektet lå 
under et stort tidspress på dette stadiet. Selv om Berge sier han ikke ville 
vært med på et vedtak om «bar fram», skal det likevel sies at denne ordly- 
den ble vedtatt i nynorskteksten. Det kan naturligvis ha vært forårsaket av 
at man ikke kunne bruke «frembringe» på nynorski fortidsform. Antakelig 
ville det da være duket for at de nynorskkyndige, deriblant Aschim, ville få 
sterk innflytelse og komme med et alternativt forslag. Berge er for øvrig mer 
overrasket over at Aschim har gått med på dette, enn at Johnstad og Mørk 
gjorde det. Det kan forklares av hva Berge beskriver i en korrespondanse: 


G[unnar] J[ohnstad] var nok den blant oss [i OU] som oftest tok opp temaet om 
GT-tekstenes virkningshistorie og ville ta hensyn til den i oversettelsesarbeidet, 
men jeg kan ikke huske konkrete tilfeller hvor dette fikk avgjørende betydning 
utenom jomfru-teksten [Jes 7,14], en tekst som Hans-Olav [Mørk] var spesielt 


opptatt av å lese i lys av NT (og LXX), kanskje minst like mye som GJ.* 


502 Korrespondanse 6.1.16. 
503 Korrespondanse 5.1.16. 

Det er interessant at Johnstad og Mork, som begge stottet seg til LXX 
i et onske om a beholde «jomfru» i Jes 7,14, her vender ryggen til LXX 
(«skape») - når den ikke gir en «oppbyggelig» kristologi. I lys av de to 
tilfellene med Jes 7,14 og Ordsp 8,22, er appellen til LXX svært vilkårlig. 

I den siste, avgjørende runden om Jes 7,14 var Aschim den viktigste 
aktøren i kampen for oversettelsen «ung kvinne». Her argumenterte han 
med at Bibelselskapet måte være på høyde med eksegetisk kunnskap, og 
ikke stille seg bak «tradisjonen». Problemet i denne saken var at «tra- 
disjonen» («jomfru») ikke var på høyde med eksegetisk kunnskap, som 
skulle tilsi oversettelsen «ung kvinne»>* I lys av dette vil det her være 
interessant å høre hva han har å si om teksten i Ordsp 8. 


Intervju med Anders Aschim 


Aschim forteller først at han husker diskusjonen om ganah, og samtalen 
vår retter seg også hovedsakelig inn mot dette. Som nevnt forteller Aschim 
at redkom intenderte en fødselsbetydning i «bære fram». På spørsmålet 
om relasjonen mellom oversettelsesvalget og den nikenske trosbekjen- 
nelsen ønsker han ikke å kommentere om det lå noen eksplisitte eller 
implisitte kristologiske føringer i arbeidet, men sier likevel: «Jeg vil nok 
for egen del og for gruppas del holde på at det er konsistens det handler 
om.» Som nevnt er det vanskelig å skille konsistens fra teologi i dette 
tilfellet. Dersom det var konsistens som var hovedinteressen for redkom, 
er det påfallende at gjengivelsene ble så inkonsistente. Det blir også van- 
skelig å forklare hvorfor redkom overstyrer OUs vedtak om Ordsp 8,22, 
når de ikke gjorde det i OUs identiske vedtak om 1 Mos 14,19.22. Inter- 
essen for «konsistens» er i seg selv inkonsistent. Dette taler for at det var 
andre hensyn som ble ansett som viktigere. 


504 Jf. BS, digitalt arkiv, vedlegg til styrets møte 8.6.10, Vedlegg Sak S23 d -Oppdatert notat om al- 
mah ved AA.doc: «I nyere bibelforskning er egentlig ikke spørsmålet om oversettelsen av almå 
spesielt omdiskutert, «ung kvinne» er bredt akseptert. Det er riktignok ingen sak å finne kom- 
mentatorer som fra en teologisk konservativ posisjon argumenterer for oversettelsen jomfru», i 
det minste i Jes 7,14, men det er vanskelig å fri seg fra inntrykket at dette valget er forankret mer 
i Det nye testamentet og i dogmatikken enn i Det gamle testamentet selv.» 

505 Intervju 18.2.16. 

Aschim nevner ellers at gjengivelsen kan leses som flertydig dersom 
den leses med et religionshistorisk perspektiv, og vurderer det som ska- 
pelse gjennom fodsel. Redkoms intenderte norskspraklige betydning var 
likevel fodselsbetydningen. Ifølge Aschim var det religionshistoriske per- 
spektivet med i de interne diskusjonene i redkom. Selv om argumentet 
skal ha blitt diskutert, er dette resonnementet i seg selv underlig. Per- 
spektivet krever altså at leseren skal innta et religionshistorisk perspektiv, 
og må ha kjennskap til religionshistoriske paralleller for at han/hun i det 
hele tatt skal kunne forstå at det kan være en flertydighet°° En tekst som 
må leses med et bestemt religionshistorisk perspektiv for i det hele tatt 
å bli oppfattet som flertydig, er strengt tatt ikke flertydig. Her må man 
skille mellom norskspråklig betydning og lesning. Hvis «bære frem» ikke 
kan bety «skape» på norsk (noe det ikke gjør), er det altså ingen flertydig- 
het i den norske oversettelsen. Antakelig er dette et tilfelle der man argu- 
menterer på måter som man egentlig ikke ville ha fulgt til endes dersom 
det var snakk om andre tekster.” Det religionshistoriske argumentet gir 
likevel mening i lys av oversettelsesprosessen, der det gjennomgående ser 
ut til å ha vært avgjørende å ha faglig legitimitet. Siden «bar fram» er en 
såpass avvikende og selvstendig oversettelse i forhold til andre oversettel- 
ser, og har en betydning som heller ikke er belagt i hebraiske leksika, kan 
det religionshistoriske argumentet nettopp ha gitt faglig legitimitet - i 
alle fall for redkoms vedkommende. Samtidig kunne de hevde at overset- 
telsen faktisk var flertydig — i det minste hvis man så bort fra den norsk- 
språklige betydningen og leste teksten på en spesiell måte. 

Vi samtaler videre om oversettelsens profil, som er av direkte relevans 
for oversettelsen av denne teksten: 


MB: I Bibelen 3.0 kaller du Bibel 2011 for «kirkebibel». Hvorfor gjør du det? 
AA: Uansett hvordan du snur og vrir på det, er Bibelselskapet en organisa- 
sjon med en agenda. Hovedleveransen, det er en bibel som kirkesam- 
funnene kan bruke i sine gudstjenester. Det må vi være eksplisitte på. 


Det er en kirkelig agenda bak Bibelselskapets oversettelse. 


506 Dette er i seg selv motstridende med hans beskrivelse av Bibel 2011 i Bibelen 3.0: «En kirkebibel 
har tradisjonsbindinger som setter grenser for hvor faglig og språklig innovativ den kan være.» 
Aschim, Bibelen 3.0, 269. 

507 Jf. slik Fløysvik beskrev sine erfaringer (s. 108) 

MB: Hvis du knytter dette til Ordsprakene 8,22 og at oversettelsen skal 
være oppbyggelig i en kirkelig sammenheng, er oversettelsesvalget her 
tilfeldig? 

AA: Vær så god, tolk! Det vil ikke være veldig overraskende, for å si det 


sånn, om du finner tilbakeslag av nikensk kristologi i en kirkelig bi- 
belutgave. Men det er klart at Bibelselskapet samtidig har et ideal om 
å være faglig etterrettelig på høyde med eksegetisk kunnskap. 

MB: Og hvis de ikke er det, er det en indikasjon på ...? 
AA: Da er det muligens en indikasjon på at man ikke har gjort jobben 


sin, eller at det foreligger uforlikelige hensyn.3* 


Som ellers i intervjuet ønsker ikke Aschim å uttale seg eksplisitt om de 
kristologiske føringene, og overlater tolkningsoppgaven til meg. Hvis man 
skal vurdere Aschims resonnement opp mot sluttresultatet, virker det 
rimelig å anta at det her har vært «uforlikelige hensyn». «Uforlikelige hen- 
syn» vil i dette tilfelle indikere at «skape» eller andre nærliggende ord (f.eks. 
«frembringe») ikke lar seg forene med en kirkelig lesning som en direkte 
beskrivelse av Sønnens opphav. Det interessante er likevel at NO04/30 og 
NO78(/85) - som kirkebibler - brukte både «skape» og «frembringe». 
Som vi ellers skal se, er ikke Bibelselskapet på høyde med eksegetisk 
kunnskap i dette tilfellet, og avviker fra alt som ble brukt som referans- 
everktøy: hebraiske leksika, eksegetisk litteratur og sammenligning med 
andre bibeloversettelser. Det gjør det rimelig å konkludere med at det er 
«uforlikelige hensyn» i dette tilfellet, der teologien går seirende ut. Kvan- 
vig fremhevet flere ganger at Turid Barth Pettersen, prosjektleder for Bibel 
2011i 2009-2011, var svært eksplisitt på at Bibel 2011 var «folkets bibel», og 
ikke en bibel spesifikt for kristne I forlengelsen av det Aschim sier, blir 
hensynet til det kristne publikum legitimerende for oversettelsesvalget. 
Hvis det er slik at Bibelselskapet har en kirkelig agenda i oversettelsesar- 
beidet - i den forstand at de ønsker å tilpasse teologien i oversettelsen til 
den kirkelige brukssammenhengen - så står det åpenbart i spenning til 
den uttalte profilen Barth Pettersen presenterer, og retningslinjene det ser 
ut til å ha vært konsensus om blant prosjektdeltakerne i arbeidet. Da blir 


508 Intervju 18.2.16. 
509 Intervju 10.3.16. 

det altsa «folkets bibel» pa kristne premisser. Dette argumentet strider 
også mot prinsippet om fremmedgjøring, og det utfordrende og proble- 
matiske i kildeteksten viskes bort med en ny, oppbyggelig løsning. 

Argumentet ovenfor om en «kirkelig agenda bak oversettelsen» gir en 
indirekte legitimitet til redkoms valg i dette tilfellet, og fungerer på sett 
og vis som en rettferdiggjøring av dette valget. Redkoms oversettelse av 
Ordsp 8,22 lukker imidlertid teksten og låser den til fødselsbetydningen. 
Alle disse unntakene «fra regelen» tilsier at samsvar med kristologiske 
dogmer var det mest avgjørende i dette tilfellet, og altså mer avgjørende 
enn konkordans og fremmedgjøring, og den tilsynelatende konsensu- 
sen om at tekstene skulle oversettes ut fra sin opprinnelige, historiske 
kontekst. 


Språklig og eksegetisk drøfting 


Konsistens 

Det hebraiske ordet qanah er oversatt som få/erhverve/kjøpe/skaffe seg 
svært mange ganger i NO78(785) og i Bibel 2011. Tabellen nedenfor tar 
utgangspunkt i tekster i NO78 der qanah var gjengitt med «skape»/«ska- 
per», for å vise utviklingen fra 1978 frem mot 2011. I tillegg er 1 Mos 4,1 
tatt med på grunn av tekstens rolle i Bibel 2011 som fortolkningsnøkkel 


for andre tekster. 


1 Mos 4,1 Adam levde Adam levde Mannen var Mannen var 
sammen med sin | saman med Eva, sammen med sin saman med Eva, 
hustru Eva. Hun kona si, og ho kvinne Eva, og hun | kvinna si. Ho 
ble med barn og vart med barn og | ble med barn og vart med barn 
fødte Kain. Da fødde Kain. Då fødte Kain. Hun og fødde Kain. 
sa hun: «Jeg har sa ho: «Eg har sa: «Jeg har båret | Då sa ho: «Eg 
fått en gutt av fått ein gut av fram en mann ved | har bore fram ein 

erren.» Herren.» Herrens hjelp.» mann ved Herrens 
hjelp.» 

1 Mos an velsignet Han velsigna Han velsignet ham | Han velsigna han 

14,19 Abram og sa: Abram og sa: og sa: «Velsignet og sa: «Velsigna 
«Velsignet være «Velsigna vere er Abram av Gud, | er Abram av Gud, 
Abram av Den Abram av Den Den høyeste, Den høgste, 
Høyeste Gud, Høgste Gud, han som brakte han som bar fram 

han som skapte han som skapte fram himmel og himmel og jord! 
himmelen og himmel og jord! jord! 
jorden! 


(Continued) 

(Continued) 


Men Abram 


Men Abram 


Men Abram sa til 


1 Mos Men Abram sa til 

14,22 svarte ham: «Jeg | svara: «Eg retter kongen i Sodoma: | kongen i Sodoma: 
rekker min hånd opp handa til «Jeg løfter hånden | «Eg lyfter handa 
opp til Herren, Herren, Den opp mot Herren, opp mot Herren, 
Den Høyeste Høgste Gud, mot Gud, Den mot Gud, Den 
Gud, han som han som skapte høyeste, han høgste, han som 
skapte himmelen | himmel og jord: som brakte fram bar fram himmel 
og jorden: himmel og jord: og jord: 

5 Mos Er han ikke din Er ikkje han din Er han ikke din far | Er han ikkje din 

32,6 far og skaper, far og skapar, som skapte deg? ar og skapar? 

Sal 139,9 For du har skapt For du har skapt For du har skapt For du har skapt 
mitt indre, du har | mitt indre, du har | mine nyrer, du har | mine nyrer, du 
vevd meg i mors vove meg i mors vevd meg i mors har vove meg i 
liv. liv. liv. mors liv. 

Ordsp Jeg var det første | Herren skapte Herren bar meg Herren bar meg 

8,22 som Herren meg fyrst av alt, fram som sitt fram som sitt 
skapte [NO78/85: | eg var hans fyrste | første verk, før første verk, før 
frembrakte], verk i fordoms tid. | hans gjerninger i hans gjerningar i 
hans første verk i fjerne tider. fjerne tider. 
fordums tid. 


I NO78 på bokmål og nynorsk ser man at Ordsp 8,22 oversettes på lig- 
nende måte som i 1 Mos 14,19.21; 5 Mos 32,6 og Sal 139 — konsistent som 
«skape»/«skaper». Som det eneste av disse stedene blir bokmålsversjonen 
av Ordsp 8,22 endret fra «skapte» til «frembrakte» i NO78/85. I NO78 blir 
1 Mos 4,1 oversatt i tråd med hvordan man ellers oversetter verbet (dvs. 
«få»/«erverve»). 

I den endelige versjonen av Bibel 2011 ser man en større variasjon i 
gjengivelsen av ganah. Bortsett fra bokmalsteksten til Ordsp 8,22 var 
1 Mos 14,19.22; 5 Mos 32,6; Sal 139,13 og Ordsp 8,22 oversatt med «ska- 
pe»/«skaper» da tekstene kom fra oversettergruppen, både for bokmål 
og nynorsk. Den påfølgende variasjonen er forårsaket av redkoms ønske 
om å bruke «bære fram» fra 1 Mos 4,1 som fortolkningsnøkkel for andre 
aktuelle tekster. Involveringen er likevel inkonsekvent: At redkom fulgte 
OU i 1 Mos 14,19.22, har resultert i at bokmåls- og nynorskteksten har 
endt opp med forskjellige varianter (bl.a. i 1 Mos 14,19.22; BM: «brakte 
fram», NN: «bar fram»). 1 Mos 4,1 og Ordsp 8,22 er dermed de eneste tek- 
stene som har «bære fram» både i bokmåls- og nynorskteksten. 

Resultatet er interessant med tanke på at transparens og konsistens var 
et viktig mål i arbeidet med Bibel 2011: Der hvor kildeteksten brukte ett 

hebraisk ord, skulle det vanligvis gjengis med ett norsk ord, ifolge Anders 
Aschim (se side 169). Ifølge Aschim var dette særlig viktig for «småord», 
det vil si ord som ikke forekommer ofte. Slik er tilfellet med ordet almah 
i Jes 7,14, som bare forekommer ni ganger i MT. I OUs sluttbehandling av 
Jes 7,14 presiseres konsistensprinsippet som særlig viktig for slike ord, og 
at dette var et viktig punkt «ellers» i prosessen, foruten i Jes 7,14: «Vi har 
ellers ønsket å oversette sjeldne termer så konsist som mulig.»”* Aschim 
knytter dette prinsippet også til bruken av qanah,™ men som vi ser, er 
ikke dette gjennomført konsekvent i dette tilfellet. Sett bort fra 1 Mos 
4,1, er NO78/85 konsistent med gjengivelsen «skape». Bibel 2011 bruker 
derimot tre forskjellige norske ord, og har også endt opp med forskjellige 
gjengivelser på bokmål og nynorsk. 

Et relevant spørsmål for oversettelsen av NO78 og Bibel 2011 er i hvil- 
ken grad oversettelser gjenspeiler hebraiske leksikon som ble brukt i over- 
settelsesprosessen. Hvilke betydningsmuligheter ligger i ordet ganah? I 
en konkordant oversettelse er det svært vanlig at oversetterne forholder 
seg til ordets leksikalske betydning(er). I en meningsoversettelse (som 
NO78) vil det ikke være like maktpåliggende, fordi den ofte forklarer og 
gir eksplisitte fortolkninger. 


Qanah i hebraiske leksika 


Et relevant spørsmål for denne saken er om qanah består av én eller to 
røtter, det vil si om det er ett eller to ord. Roten til ordet qanah er noe 
usikker. De to mulighetene er (1) at roten er gnh, og at ulike betydningsny- 
anser ville reflekteres i denne roten, (vanligvis) som (i) «erverve»/«skaffe 
seg» og (ii) «skape». Spørsmålet er hvorvidt betydningen «skape» er skilt 
ut i en egen rot (2) qny, som sammenfaller med den ugarittiske og het- 
tittiske roten qny, som også betyr «skape»>” Betydningsnyansen har en 
viss relevans for fortolkningen av Ordsp 8,22. Dersom leksikonet opere- 
rer med én rot (qnh), er betydningsmulighetene for qanah noe større enn 


510 BS, digitalt arkiv, referat fra OU-møtet 25-27.10.10. 

511 Intervju 18.2.16. 

512 Oppdelingen i to røtter er usikker og omstridt, jf. Köhler og Baumgartner, Hebråisches und 
Aramåisches Lexikon zum Alten Testament, 3:1038. 

hvis forfatteren opererer med to røtter, og plasserer qanah i Ordsp 8,22 
under roten qny, «skape». Men selv om leksikonene opererer med bare én 
rot, er det likevel vanlig at forfatteren plasserer alle forekomstene under 
forskjellige betydninger. 

Så hvilket samsvar er det mellom oversettelsene i vår periode (1959—2011) 
og de hebraiske ordbøkene? Det viktigste som må bemerkes, er at ingen av 
leksikonene som ble brukt i arbeidet med NO78, NO78/85 eller Bibel 2011, 
har oppgitt «føde» eller en fødselsmetafor som en leksikalsk mulig betyd- 
ning av qanah. I de hebraiske leksikonene er det konsensus om at roten qnh 
kan ha to betydninger: (1) erverve, skaffe seg (også ved å kjøpe, frikjøpe, 
sistnevnte også i betydning forløse, frelse) og (2) skape, danne, frembrin- 
ge> Disse to mulighetene er også reflektert i utsagnet til primæroversetter 
Elgvin, som snakker om «de to mulige forståelser av qånåni», der han og 
Fløysvik hadde hver sin forståelse [BM2T: «skaffet seg»; NN2T: «skapte»].4 
Enkelte leksikon opererer med to røtter for qanah, der qnh tilsvarer betyd- 
ning 1 ovenfor («erverve, skaffe seg»), og betydning 2 er «skape». 

Alle leksikonene som plasserer qanah i Ordsp 8,22 under én bestemt 
betydning, plasserer den under «skape» Det er altså konsensus blant 
dem om at qanah i Ordsp 8,22 betyr «skape». Det er derimot ingen kon- 
sensus om hvilken betydning qanah har i 1 Mos 4,1, men ingen av disse 


513 Jf. König, Hebråisches und Aramåisches Wörterbuch zum Alten Testament; Gesenius, Hebråisches 
und Aramdisches Handwörterbuch über das Alte Testament (Leipzig: Vogel, 1921); Köhler and 
Baumgartner, Lexicon in Veteris Testamenti libros; Holladay, A Concise Hebrew and Aramaic Le- 
xicon of the Old Testament; Kohler og Baumgartner, Hebrdisches und Aramdisches Lexikon zum 
Alten Testament, bd. 3; BDB; HALOT 3; David J. A. Clines, The Concise Dictionary of Classical 
Hebrew (Sheffield Phoenix, 2009); Wilhelm Gesenius, Hebråisches und Aramdisches Handwör- 
terbuch iiber das Alte Testament, del 5, ts-s, 18. utg. (Berlin: Springer, 2009), 1174-75; HALOT 
3:1111-12; David J. A. Clines, Philip R. Davies og John Rogerson, The Dictionary of Classical He- 
brew, bd. 7, Sade-Resh (Sheffield: Academic, 2010), 266-69. 

514 Intervju 24.10.13. 

515 Bl.a. Köhler og Baumgartner, Lexicon in Veteris Testamenti libros, 843; Holladay, A Concise He- 
brew and Aramaic Lexicon of the Old Testament, 320; Gesenius, Hebråisches und Aramåisches 
Handwörterbuch über das Alte Testament, 1175; Clines, Davies og Rogerson, The Dictionary of 
Classical Hebrew, 7:268. 

516 König, Hebråisches und Aramåisches Wörterbuch zum Alten Testament, 411; Gesenius, He- 
bråisches und Aramåisches Handwörterbuch iiber das Alte Testament, 717; Köhler og Baumgart- 
ner, Hebråisches und Aramåisches Lexikon zum Alten Testament, 3:1039; HALOT 3:1112; BDB, 889; 
Clines, The Concise Dictionary of Classical Hebrew, 397; Gesenius, Hebråisches und Aramåisches 
Handwörterbuch iiber das Alte Testament, 1175; HALOT 3:1112; Clines, Davies og Rogerson, The 
Dictionary of Classical Hebrew, 7:268. Verken KBL 1953 eller Holladay 1971 plasserer qanah i 
Ordsp 8,22 under en bestemt betydning 

leksikonene plasserer ganah inn under en betydning som går eksplisitt 
på fødsel” De forslagene som kommer nærmest fødsel, er «hervorbrin- 
gen» («frembringe»), som implisitt kan referere til en fødsel.” I Bibel 2011 
har aktørene derimot lagt inn en betydning som går eksplisitt på fødsel. 
Dette er påfallende når man ikke finner dette leksikalsk belagt i noen 
av de hebraiske ordbøkene som ble brukt i prosessen. Redkom-medlem 
Aschim bekrefter også i intervju at det ville være uvanlig å gå utenom det 
som er leksikalsk belagt i de hebraiske ordbøkene” 


Qanah i kommentarlitteraturen 


Selv om det er relativt vanlig at kommentatorer forholder seg til hva som 
er leksikalsk belagt i de hebraiske ordbøkene, er det samtidig tradisjon i 
kommentarsjangeren for å tolke frem en eksplisitt teologisk mening, og 
da kan det være at fortolkerne går ut over det leksikalske for å presisere 
et bestemt meningsinnhold. I disse tilfellene vil det likevel være mulig å 
se noen tendenser i hvordan fortolkerne argumenterer, og ut fra hvilke 
premisser slutningene blir trukket. 

Som vi så i saksbeskrivelsen av NO78, støttet den konsulterte littera- 
turen betydningen «skape» i Ordsp 8,22 (se s. 155). Kan det ha skjedd en 
radikal endring i arbeidsprosessen for Bibel 2011 ved at man konsulterte 


517 Gesenius beskriver betydningen i denne teksten som «unklar». Gesenius, Hebråisches und 
Aramdisches Handwörterbuch über das Alte Testament, 717. Nyere Gesenius plasserer den under 
«erwerben», men markerer den som omstridt. Gesenius, Hebråisches und Aramåisches Hand- 
wörterbuch iiber das Alte Testament, 1175. KBL plasserer den under rot 1 «erwerben», samtidig 
som den plasseres under rot 2: «hervorbringen produce Gn 4,1», men markerer betydningen 
som omstridt (markert ved korstegn, oppfordring til å se i kommentarer), Köhler og Baumgart- 
net, Lexicon in Veteris Testamenti libros, 843. Tilsvarende plasseres teksten under betydningen 
«produce» i Holladay, A Concise Hebrew and Aramaic Lexicon of the Old Testament, 320, men 
betydningen markeres også her som bestridt (ved korstegn). Köhler og Baumgarten angir fle- 
re betydninger («Ich habe einen Mann gewonnen»/«geschaffen» (oder «hervorgebracht»/«ge- 
kauft») uten å slå fast en bestemt betydning: «Ein sicherer Entscheid ist jedoch nicht möglich». 
Köhler og Baumgartner, Hebråisches und Aramåisches Lexikon zum Alten Testament, 3:1038-39. 
BDB plasserer betydningen under «aquiring» (889). König plasserer ikke ganah i denne teksten 
under en bestemt betydning. Clines et al. plasserer teksten under «aquire». Clines, Davies, og 
Rogerson, The Dictionary of Classical Hebrew, 7:268. HALOT beskriver betydningen som «un- 
certain», HALOT 3:1112. 

518 «Skape» kan også implisitt referere til fødsel, dersom man ikke ser på skapelse og fødsel som 
motsetninger. 

519 Intervju 18.2.16. 


187 


KAPITTEL 8 


andre kommentarer som stottet opp om fodselsbetydningen? Aschim 
forteller at kommentarer spiller en stor rolle i tilfeller som Ordsp 8,22.°° 
Ifølge redkom-medlem Gunnar Johnstad ble kommentarene fra Plöger 
og Fox trolig konsultert.” Plöger angir betydningen av yhwh qanani 
som «Jahve frembrakte eller skapte meg». Fox, som også ble brukt av 
oversettergruppen, angir «Herren skapte meg» som oversettelse> Fox 
oppsummerer at betydningen «skape» er akseptert i den tidligste resep- 
sjonen av teksten, men også av «medieval Jewish commentators and most 
modern translations and interpreters»>* Når det gjelder moderne for- 
tolkere, stemmer det, som Fox skriver, at man finner en god del støtte 
for betydningen «skape». Samtidig finner man også støtte for «erverve, 
skaffe seg»>* Fox mener qanani refererer til skapelse og produksjon, 


520 Intervju 18.2.16. 

521 Korrespondanse 25.1.16. 

522 Otto Plöger, Spriiche Salomos (Proverbia), BKAT XVII (Neukirchen-Vluyn: Neukirchener Ver- 
lag, 1984), 92: «Jahwe hat mich hervorgebracht oder erschaffen». Plöger foreslår «Jahwe hat mich 
hervorgebracht» som oversettelse (s. 85). 

523 Fox, Proverbs 1-9, 264. Fox forklarer sin oversettelse: «The word's lexical meaning, the semantic 
content it brings to context, is «aquire», no more than that. But one way something can be acqui- 
red is by creation. English «aquire implies that the object was already in existence, but this is not 
the case with qanah. To avoid misunderstanding, the better translation in context is «created» 
(8. 279). 

524 Ibid. 

525 Jf. f.eks.: Humbert, «Qånå en hébreu biblique», 260; Mowinckel, GTMMM 4:408; Ringgren og 
Zimmerli, Spriiche, 38-40; Gemser, Spriiche Salomos, 46; R. N. Whybray, «Proverbs Viii 22-31 
and Its Supposed Prototypes», VT 15, nr. 4 (1965): 129-30; William McKane, Proverbs: A New 
Approach, OTL (London: SCM, 1970), 223; Westermann, Genesis 1-11, 395; Arndt Meinhold, 
Die Sprüche, del 1, Sprüche Kapitel 1-15, ZBK 16 (Zürich: Theologischer Verlag, 1991), 133; R. N. 
Whybray, Proverbs, New Century Bible Commentary (Grand Rapids, MI: Eerdmans, 1994), 
129-30; Gerlinde Baumann, Die Weisheitsgestalt in Proverbien 1-9: Traditionsgeschichtliche und 
theologische Studien, FAT 16 (Tübingen: Mohr, 1996), 112; Leo G. Perdue, Proverbs, Interpreta- 
tion, A Bible Commentary for Teaching and Preaching (Louisville, KY: John Knox, 2000), 145; 
Robert Alter, The Wisdom Books: Job, Proverbs, and Ecclesiastes: A Translation with Commentary 
(New York: W. W. Norton & Co., 2010), 230. Enkelte foretrekker oversettelsen «frembrakte meg» 
(«brought me forth»/«[Jahwe] hat mich hervorgebrach»: som allerede nevnt, C. F. Keil og Franz 
Delitzsch, Commentary on the Old Testament in Ten Volumes, bd. 6, Proverbs, Ecclesiastes, Song of 
Solomon: Three Volumes in One, overs. James Martin (Grand Rapids, MI: Eerdmans, 1976), 182; 
Plöger, Spriiche Salomos (Proverbia), 85; Waltke, The Book of Proverbs Chapters 1-15, 390; Mag- 
ne Sæbø, Spriiche, ATD 16,1 (Göttingen: Vandenhoeck & Ruprecht, 2012), 117. Slik også Duane 
Garrett, som forholder seg til NIVs oversettelse («brought me forth»); Duane A. Garrett, Prov- 
erbs, Ecclesiastes, Song of Songs, The New American Commentary 14 (Nashville, TN: Broadman, 
1993), 105. 

526 Bruce Francis Vawter, «Prov 8:22: Wisdom and Creation», JBL 99, nr. 2 (1980): 205-16. Jf. også 
Fox’ kommentar til det leksikalske. Fox, Proverbs 1-9, 667. 

og nevner tilfellet i 1 Mos 4,1 som ett eksempel. Likevel behandler han 
ikke ganah i 1 Mos 4,1 som en eksplisitt fødselsterm >” Det er altså i utleg- 
ningen om hva begrepet kan referere til, at han knytter det til fødsel. 
Altså: ganah kan implisitt referere til fødsel, men ordet er i seg selv aldri 
en eksplisitt eller eksklusiv fødselsterm (slik oversettelsesvalget er i Bibel 
2011). For øvrig ser verken Fox eller Plöger noen forbindelse mellom 1 
Mos 4,1 og Ordsp 8,22. Johnstad forteller videre at alle kommentarene 
i BKAT-serien ble konsultert. Dette gjør det sannsynlig at redkom kon- 
sulterte Westermanns kommentar.** Westermann oversetter det aktuelle 
uttrykket i 1 Mos 4,1 til «Ich habe einen Mann gewonnen, mit Jahwe!»,> 
noe som altså ligger svært nær NO78 («Jeg har fått en gutt av Herren»). 
I utlegningen kommenterer han tydeligere at uttrykket betyr «Ich habe 
einen Mann geschaffen (oder hervorgebracht)!».*° Selv i utlegningen for- 
tolker han det ikke som en eksklusiv fødselsterm (jf. «Jeg har skapt (eller 
frembrakt) en mann»), selv om qanah her implisitt refererer til en fødsel. 
Johnstad nevner også at det var en selvfølge å konsultere UBS-serien A 
Translator's Handbook. A Handbook on Proverbs foreslår oversettelsen 
«skape» i lys av konteksten i Ordsp 8 Kommentaren er interessant. 
Handbook-serien er svært interessert i tekstens mening. I dette tilfellet 
avviser den meningen «føde» for Ordsp 8,22, selv om man skulle forstå 1 
Mos 4,1 på denne måten. Grunnen er at teksten ikke handler om en fød- 
sel i bokstavelig forstand. Teksten er poetisk, og språket er billedlig. Sett 


527 Jf. Fox kommentar: «What Eve does to Cain can mean «aquired by giving birth to».» Fox, Pro- 
verbs 1-9, 280. 

528 Westermann, Genesis 1-11. 

529 Ibid., 383. 

530 Ibid., 397. 

531 William D. Reyburn og Euan McG. Fry, A Handbook on Proverbs, Helps for Translators (New 
York: United Bible Societies, 2000), 189-90: «Created renders a word that had caused considera- 
ble dispute. The word is used, for instance, in 1.5; 4.5, 7 with the sense of getting or aquiring skill, 
insight, or wisdom. It is used in 20.14 to refer to buying something. In Gen 4.1 it is used of Eve 
giving birth to Cain, where the word is a wordplay on Cain’s name. In Deut 32.6 it means «create,» 
as it does in Psa 139.13, where the psalmist speaks of God creating him in his mother’s womb. 
The Septuagint and some of the other ancient versions says «create», and this is followed by RSV, 
NRSV and TEV. In the translation of poetry it is important to remember that the language is 
highly figurative. Accordingly, if the word is taken to mean «to give birth,» as Eve does to Cain in 
Gen 4.1, or «aquire,»<get,» or obtain,» it does not mean that the LORD literally gave birth to Wis- 
dom nor that he aquired Wisdom who was already in existence before creation. If the translation 
of these terms may suggest the literal events, it is best to say «create,» that is, «to cause to be» or «to 
make.>» 

opp mot Bibel 2011 er dette interessant. Det er rimelig å anta at redkom 
anerkjente at dette var en poetisk tekst. Det blir derfor særegent at de 
presiserer fødselsbetydningen selv når teksten åpenbart ikke refererer til 
en fødsel i bokstavelig forstand. Hvorfor presiserer de fødselsbetydningen 
da, når det ikke engang er tekstens mening? Det blir derimot forståelig 
ut fra den nikenske strid, der stridspunktet nettopp var måten Sønnen 
ble til på. Derfor blir det avgjørende å presisere denne nyansen, selv i en 
poetisk tekst. 

Det finnes imidlertid noen kommentarer som angir betydningen av 
ganah i Ordsp 8,22 i retning av en fødselsmetafor. Waltkes kommentar, 
som ellers ble brukt i oversettergruppen, foreslår en flertydig oversettelse 
for Ordsp 8,22: «The Lord brought me forth». Det er først i utlegningen 
der han fortolker uttrykkets eksplisitte mening i konteksten av Ordsp 8, 
at han foreslår at ganah «probably» betyr «beget»/«bring forth». Selv i 
den eksplisitte fortolkningen av ordet er betydningen «beget» ledsaget av 
det flertydige «bring forth» - som implisitt kan referere til både fødsel 
og skapelse. Waltke ser ut til å forutsette fødsel og skapelse som mot- 
setninger, og legger flere premisser fra den nikenske strid til grunn for 
behandlingen av Ordsp 8.” Waltke innleder også kommentaren til vers 
22-26 med å anvende det nikenske slagordet («født, ikke skapt») om vis- 
dommen: «The first stanza establishes that wisdom’s precedence in rank 
and dignity over the rest of creation is both qualitative (i.e. begotten, not 
created) and temporal (i.e. existing «before» any other creature)» Sitatet 
illustrerer at han altså mener det foreligger et kvalitativt skille mellom 
«født» og «skapt» — i Ordspråkbokens historiske kontekst. Dette (og en 


532 Jf. Waltkes innledende bemerkninger til vers 22: «The meaning of brought me forth (qånåni) 
has been hotly debated since the Arian heresy.» Waltke, The Book of Proverbs Chapters 1-15, 408 
(uth. i orig.). Merk den implisitte polemikken mot arianismen ved formuleringen «Arian here- 
sy» fremfor en mindre ladet betegnelse som f.eks. «Arian controversy». 

533 Begrunnelsen Walkte gir for fortolkningen av qanah til «to beget»/«to bring forth» i Ordsp 8,22, 
ser ut til å hvile på nikenske premisser, der termene om fødsel og skapelse ses i motsetning til 
hverandre, og der det forutsettes at det ligger en kvalitativ forskjell mellom disse termene: «More 
precisely, however, qnh probably means «to beget», «to bring forth,» in Prov. 8:22. Procreation 
is not the same as creation.» Ibid., 409. Ifølge Waltke er ikke «procreation» det samme som 
«creation». Derfor bruker han «beget»/«bring forth» i stedet for «skape». Premisset er da at det 
ligger en kvalitativ forskjell mellom disse begrepene, og at det ene (fodsel) utelukker det andre 
(skapelse). 

534 Ibid., 408 (min uth.). 

rekke andre ting) gir inntrykk av at Waltke er sterkt pavirket av tekstens 
resepsjonshistorie, selv om det ikke gis eksplisitt til kjenne” Konsekven- 
sen blir at premisser fra den kristologiske virkningshistorien blir lagt 
som førende argumenter for oversettelsen av Ordsp 8,22 ut fra tekstens 
opprinnelige kontekst. Det viktigste i vår sammenheng er likevel at han 
opererer med en flertydig (og mindre konkret) oversettelse. Det er først 
i utlegningen av tekstens eksplisitte mening at han tenderer mot å tolke 
det som en fødselsmetafor. Dette er interessant når man ser det opp mot 
oversettelsesvalgene i NO78 og Bibel 2011 og i sammenheng med disse 
biblenes ulike profiler. Fødselsbetydningen er også foreslått hos Murphy” 


535 Boken inneholder overraskende mye kristologi til å handle om Ordspråkene i deres historiske 
kontekst, f.eks. del VII F, «Christology» (s. 126-32). Walkte kommer så nær den nikenske tros- 
bekjennelsen han kan komme (jf. f.eks. sitatet fra den nikenske trosbekjennelsen), også når han 
utleder en visdommens ontologiske status fra ganani: «The metaphor «brought me forth» signi- 
fies that Solomon's inspired wisdom comes from God's essential being; it is a revelation that has 
an organic connection with God's very nature and being, unlike the rest of creation that came 
into existence outside of him and independent from his being» (s. 409). Likevel avviser han 
forestillingen om en evig fødsel: «The notion that Wisdom is eternally being begotten is based 
on Christian dogma, not on exegesis. Verses 22-26 represents Wisdom’s origin as a one-time 
event and action, not as an eternal birth and/or eternal coming into possession» (s. 409). For 
Waltke er det viktig 4 understreke at NT ikke identifiserer Jesus med visdommen i Ordsp 8: «[T] 
hey [the apostles] do nor cite or build their high Christology on Prov. 8:22-31» (s. 129). I frem- 
stillingen av Johannes’ logos og «Woman Wisdom» er det er nettopp visdommens tilblivelse som 
gjor en identifikasjon av visdommen med logos/Jesus umulig, ifolge Waltke (som siterer Karen 
Jobes): «Wisdom is brought into being by God, but the logos is God» (s. 129). Waltke hevder ogsa 
at Paulus «does not build his high Christology on Proverbs 8 or on Jewish Wisdom Literature» 
(s. 130). Her trekker han inn Kol 1,15 og avviser enhver tvetydighet i utsagnet prötotokos pasés 
ktiseös (dette behandles utførlig i kap. 9): «By «firstborn> Paul means that «Christ as Son holds 
the right of primogeniture with regard to every created being [...]» (sitat av Gordon Fee, 130). 
Til slutt i kristologi-delen (s. 126-132) fremholdes Jesu overlengenhet til «Woman Wisdom»: 
«Gode gave birth to wisdom, but Christ is the eternal Son [...] Wisdom was begotten by God, 
but Christ is God» (131). Det forutsettes her en nikensk kristologi (jf. «eternal Son») i NT, som 
på sin side stilles i kontrast til visdommens tilblivelse i Ordsp 8. Med forutsetningen og forvent- 
ningen om at kristologien i NT skal harmonere med den nikenske trosbekjennelsen, blir det 
svært vanskelig å fremholde Ordsp 8 som en kristologisk tekst. Kristologi-delen avsluttes med 
en liste på 18 punkter om «The superiority of Jesus Christ to Solomon's Wisdom» (s. 131-32). Det 
er vanskelig å skille alle disse punktene fra en bestemt teologisk interesse, der forutsetningene 
fra den nikenske trosbekjennelsen ligger som et underliggende premiss for avvisningen av Ord- 
sp 8 som en viktig kristologisk tekst, samtidig som bestemte nikenske premisser blir styrende 
for vurderingen. 

536 Roland Murphy opererer derimot med en mer konkret oversettelse enn Waltke. Murphy over- 
setter qanah til «føde» i sin oversettelse av Ordsp 8,22: «The Lord begot me at the beginning of 
his ways, the first of his works from of old.» Roland Murphy, Proverbs, WBC 22 (Nashville, TN: 
Thomas Nelson, 1998), 47. Betydningen «føde» ser ut til å være noe Murphy tar for gitt, uten at 
han ser behov for å argumentere særlig for det. Behandlingen av qanah får ikke mer enn fire 

og Yoder,” men også her ser det ut til å ligge bestemte føringer fra resep- 
sjonshistorien til grunn for vurderingene. 

La meg knytte denne oppsummeringen til de ovennevnte kommen- 
tarene som argumenterer for fødselsbetydningen. (1) Felles for alle disse 
bidragene er at de leser qanah i lys av verbene i 8,23-25, og da særlig 
i lys av holalti (v. 24-25). Ordet hyl kan referere til fødsel, men brukes 
også i betydningen «(frem)bringe»/«bli til» (jf. Sal 90,2 Bibel 2011: «før 
jorden og verden ble til»; Job 15,7 Bibel 2011 «ble du til før haugene var til; 
Ordsp 25,23). At hyl skulle utelukke skapelse og/eller styre betydningen 
av qanah 8,22 til «føde», virker dermed vanskelig å belegge i Ordspråk- 
bokens historiske kontekst. Det er for øvrig viktig å påpeke at skillet 


setninger hos Murphy, og han refererer heller ikke til noen studier som skulle støtte opp om 
hans forståelse (s. 48). Hans korte kommentar til denne oversettelsen gir likevel en pekepinn om 
hvilke premisser som ligger til grunn for hans oversettelse: «Several questions are raised about 
this verse: (1) the meaning of qanah [utranskribert i original]: «create,» -begot, and «aquired, are 
all possible. The LXX reads «create» (ektisen) [utranskribert i orig.], and this caused some turmoil 
in early christological disputes. In view of the following verb (holalti), «I was brought forth,» vv 
24-25), «begot, seems preferable (cf. also Gen 4:1) [...]» (s. 48). Her virker det altså som at holal- 
ti fra vers 24-25 styrer oversettelsen av ganah til «beget». Nøyaktig hvorfor qanah skulle bety 
«føde» i lys av holalti er ikke gjort eksplisitt, men det ser ut til at fødselsaspektet fra vers 24-25 
utelukker betydningen «skape» i vers 22, og at fødsel og skapelse danner en slags motsetning. 
Murphy griper her også til 1 Mos 4,1 som en støtte for fødselsbetydningen i Ordsp 8,22. 

537 Yoders bruker «skape» og «føde» om hverandre i sin behandling av 8,22: «Wisdom makes clear 
that God originated their association. [...] but she leaves mysteriously exactly how God initiated 
their relationship. Questions begin with 8:22a: YHWH «created» (qånå) me» [...] gånå can 
mean to «create» or «give birth», particularly when God is the subject. Melchiedek, for example, 
blesses Abram in the name of «El Elyon, Creator (qånå) of heavens and earth> (Gen 14:19), an 
epithet Abram then promptly ascribes to YHWH (Gen 14:22); cf. Deut 32:6; Ps 139:13. Similar 
epihets are found elsewhere in the ancient Near East, such as the Phoenician «El, the creator 
(qånå) of the earth», and the Ugaritic <Asherah, creator (qånå) of the gods.» Wisdom’s assertion 
that she was «brought forth» (8:24-25), a verb often associated with childbirth (e.g., Job 15:7; Ps 
51:5 [Heb. v. 7]), further suggests God «birthed or «created» her. In short, the verb qånå is ambi- 
valent. Its two senses may overlap, such that God's creation of wisdom is, at the same time, an 
acquision of her (e.g., Eve at the birth of Cain: «I have created/aquired [qånå] a man with [the 
help of] God», Gen 4:1 AT).» Christine Roy Yoder, Proverbs, Abingdon Old Testament Commen- 
taries (Nashville, TN: Abingdon, 2009), 94-95. Det mest påfallende i sitatet ovenfor er at alle 
eksemplene som gis, støtter betydningen «skape» for qanah. Ingen av eksemplene Yoder viser 
til, ser ut til å antyde en fødsel. Alle eksemplene oversettes med «skape». Det er derimot verbene 
fra 8,24-25 som ser ut til å styre forståelsen av qanah til «føde». Yoder gir ingen eksempler på 
tilfeller der qanah betyr «føde», og diskuterer heller ikke det leksikalske aspektet, om hvorfor 
«føde» ikke står som mulig forståelse av ganah i moderne hebraiske leksikon. De fønikiske og 
ugarittiske parallellene hun gjengir, taler derimot for «skape». Det er interessant at hun ikke 
angir ganah i 1 Mos 4,1 som en eksplisitt fødselsterm. 

mellom «skapt» og «født» ikke var viktig i fornikensk tid.** Tankegan- 
gen blir imidlertid forståelig i lys av og i løpet av den arianske strid. Det 
ser ut til at det særlig var utviklingen i den nikenske strid som førte til 
en presisering av skillet mellom å være født og skapt. Og i bekjennelsen 
som Arius og hans tilhengere skrev til biskop Aleksander, brukes både 
gennao og ktizö om Sønnen. Det synes klart at for Arius betydde disse 
ordene det samme. I løpet av striden ble termene imidlertid fylt med 
tydeligere konnotasjoner, og med bekjennelsen i 325 følger det også en 
bestemt forståelse av disse termene. En historisk lesning av Ordsp 8 kan 
ikke overstyres av senere nikenske presiseringer. I Ordspråkbokens his- 
toriske kontekst står qanah derimot fint til de andre verbene i 8,23-26, 
som også beskriver visdommens tilblivelse. Altså: Ingen av verbene står i 
motsetning til «skape»/«frembringe», men understøtter derimot at dette 
kan være betydningen i vers 225” — på samme måte som at parallell- 
verbene til qanah i 5 Mos 32,6 (asah og kun) sannsynliggjør at ordet i 
denne teksten betyr «skape»;* slik qanah også er gjengitt i disse tek- 
stene i Bibel 2011. 

Blant dem som hevder eller diskuterer en fodselsbetydning (både i 
Ordsp 8,22 og 1 Mos 4,1), er det kun Murphy som oversetter qanah med 
en eksplisitt fødselsterm (jf. oversettelsen «begot me»). For øvrig er det 
relevant å merke seg at alle bidragene ser ut til å erkjenne at ganah impli- 
sitt kan referere til fødsel, men ingen (med unntak av Murphy) ser ut til 
å gjengi dette som en eksplisitt fødselsterm slik som i Bibel 2011. Som vi 
har sett, kan fødselsbetydningen ligge implisitt, selv om man altså velger 
å gjengi ordet som «skape», «erverve/skaffe» eller «frembringe». 


538 Se demonstrerende eksempler på dette i Justnes og Beckmann, «Jesus fra Nikea?», 330. 

539 Tremper Longman og David E. Garland, Proverbs - Isaiah, rev. utg. The Expositor's Bible 
Commentary 6 (Grand Rapids, MI: Zondervan, 2008), 101. Dette er også nevnt som argument 
av Waltke, selv om han selv ikke går inn for denne fortolkningen. Waltke, The Book of Proverbs 
Chapters 1-15, 408-9. Fox argumenterer for «create» mot forståelsen «possess», «ha i eie», og 
bemerker at denne betydningen passer godt til konteksten: «The verbs in vv 22-25 relating to 
Wisdom 's genesis secribe a one-time action, whereas possession is continuus.» Fox, Proverbs 1-9, 
279. 

540 Fox, Proverbs 1-9, 280; Richard J. Clifford, Proverbs: A Commentary, OTL (Louisville, KY: West- 
minster John Knox, 1999), 96. 

Gjennomgangen er tilstrekkelig for å illustrere tendensen i forsknings- 
litteraturen 3" Det finnes altså studier som er inne pa at ganah kan bety 
«føde», selv om denne betydningen er svært usikker” og heller ikke er 
akseptert i noen moderne hebraiske leksika. Likevel er det kun Murphy 
som oversetter ordet med en eksplisitt fødselsterm, lik Bibel 2011. Argu- 
mentet ser heller ikke ut til å ha fått gjennomslag i kommentarlittera- 
turen. Sæbø oppsummerer debatten og beskriver at qanah er flertydig, 
og viser til at verbet kan gjengis på tre måter: (1) erverve («erwerben»), 
(2) skape («erschaffen») og (3) frembringe («hervorbringen»)>* Fødsels- 
betydningen er altså ikke nevnt. Det er et relativt tydelig signal om hvor 
debatten står i en oppdatert kommentar fra en anerkjent serie. 


Ordspråkene 8,22 i resepsjonshistorien 


Resepsjonshistorien til Ordsp 8,22 vitner om to forskjellige oversettelse- 
stradisjoner for qanah. Den tidligste resepsjonen vitner om betydningen 
«skape». Ved siden av Septuaginta (kyrios ektisen me) finner man denne 
betydningen også i Peshitta og Targum (bara) og i parafrasen til Siraks 
bok 1,4: «visdommen ble skapt før alt annet» (protera pantön ektistai sop- 
hia), og 1,9 «Herren selv skapte henne» (kyrios autos ektisen autén). Den 
andre betydningen finner man i Aquila, Symmachus og Theodotius, som 
gjengir qanah med ktaomai («erverve, skaffe seg»), noe som altså tilsva- 
rer den andre aksepterte betydningen i hebraiske leksika (ved siden av 
«skape»). Ut over denne bruken finner vi ingen antikke oversettelser som 


541 Foruten kommentarlitteraturen, se følgende litteratur som støtter opp om fødselsmetaforikken i 
8,22: C. F. Burney, «Christ as the APXH of Creation», JTS 27 (1926): 160-77. 

542 Jf. også Ernst Jenni og Claus Westermann, Ne ‘iim - teråfim. THAT 2 (München: Kaiser, 1976), 
652, som bl.a. beskriver fødselsbetydning som «usikker, om ikke [...] usannsynlig» («ungewif, 
wenn nicht [...] unwahrscheinlich»). Whybray oppsummerer debatten om fødselsbetydningen, 
og gjengir også enkelte argumenter som er brukt av Waltke, Murphy og Yoder: «Some modern 
scholars have proposed a third meaning [ved siden av (1) «erverve, skaffe seg» og (2) «skape»] for 
the verb here: «procreate, beget. [...] This view is based partly on a particular interpretation of 
a few Old Testament passages mentioned above (Gen. 4:1; Dt. 32:6), partly on the interpretation 
of certain words in Prov. 8:23, 24, 25 as referring to Wisdoms birth (see below), partly on analo- 
gies from extra-biblical material, especially on the birth of the Egyptian Maat [...] and partly on 
the - disputed - claim that qny in Ugaritic can mean «procreate. [...] Of the three possibilities, 
«begot, procreated> has less evidence to support it than the other two [«skape> og <erverve>].» 
Whybray, Proverbs, 127-28. 

543 Sæbø, Spriiche, 117. 

oversetter qanah med en fodselsterm. Argumentet om at ganah er en fod- 
selsterm, er altså et moderne argument fremført av enkelte forskere (jf. 
ovenfor) 3+ 

Etter kirkemøtet i Nikea, med sin kanonisering av forståelsen av Kris- 
tus som «født, ikke skapt», ble det viktig å unngå «skape» i Ordsp 8,22. 
Dette ble videreført i Vulgata, som ble brukt som et ideologisk våpen 
mot arianismen” I Vulgatas oversettelse leser vi Dominus possedit me 
(«Herren hadde meg [i eie]»), som tydelig var rettet mot arianismens bruk 
av LXX Ordsp 8,225* Den teologiske implikasjonen blir dermed at vis- 
dommen allerede var der, i begynnelsen, og altså ikke ble «skapt» eller 
«ervervet», «brakt til veie» eller «frembrakt». Vulgatas virkningshistorie 
har vært enorm i dette tilfellet, ikke minst ved at Luther og KJV har valgt 
en tilsvarende gjengivelse, som også er fulgt opp i andre norske bibelover- 
settelser som NB88 og BF97 («Herren hadde meg i eie»). Torleif Gilbrant, 
en av aktørene bak NB88, leser denne teksten som en beskrivelse av Mes- 
sias preeksistens>” og kritiserte valget i NO78 fordi oversettelsesvalget 
«skapte» «vil [...] lett oppfattes slik at visdommen/Kristus er en skapt 
person».** Gilbrant forsvarer her gjengivelsen i NB88, selv om argumen- 
tasjonen hovedsakelig hviler på teologiske premisser.>* To år senere ble 
Bibelselskapets oversettelse av dette stedet kritisert fra samme hold. Einar 
Bryn, som da var ansatt i Norsk Bibel, kritiserte gjengivelsen i NO78, 
så vel som bokmålsteksten av NO78/85: «Det er språklig klart at Herren 
«skapte» eller fremkalte [sic! frembrakte»] ikke dekker det det hebraiske 
verbet uttrykker. Oversetter en det det står, ser en at det handler om at 


544 Om antikke oversettelser av Ordsp 8,22, se Alexandru Mihåilå, «Searching for Divine Wisdom: 
Proverbs 8:22-31 in Its Interpretive Context», i Nicolae Roddy (red.), Festschrift in Honor of Pro- 
fessor Paul Nadim Tarazi (New York: Peter Lang, 2013), 73-89, 150-58. 

545 Se også s. 329. 

546 Også bemerket i noten til Ordsp 8,22 i JB, som omtaler dette med et svært ladet språk: «The 
translation [...] (possessed me [...] was adopted by St Jerome (Vulg.), doubtless with an eye to 
the heretic Arius who maintained that the Word (= Wisdom) was a created being.» 

547 Gilbrant, Hva er skjedd med Bibelen?, 132. 

548 Ibid., 134. 

549 Jf. f.eks. ibid., 133: «Herren verken kjøpte eller skaffet visdommen. Han hadde den fra begynnel- 
sen, fra evighet. Guds visdom, enten om vi taler om den som en guddommelig egenskap eller 
som en person i guddommen, lar seg selvsagt ikke skille fra Gud. Den har vært hos ham i all 
evighet, han eier den.» 

Guds visdom er uskapt — og i dypest forstand Kristus selv.» Bryns inn- 
legg ble møtt med et motinnlegg fra Aschim, som da argumenterte for at 
skapelsesbetydningen også kunne ligge i verbet: «Et sterkt indisium på at 
det kan være riktig finner vi i Septuaginta, som i en del tilfeller oversetter 
qnh qal med ktizö — «skape». Det gjelder bl.a. vårt sted [Ordsp 8,22] og 1 
Mos 14,19. Denne oversettelsen av verbet forekommer også i NB[88]. Sal 
139,13a lyder nemlig: «Du har skapt mine nyrer.» Når NB88 selv over- 
satte ganah med «skape», ble det vanskelig å hevde at skapelsesbetydnin- 
gen ikke ligger i verbet. Magnar Kartveit avviste derimot at «å ha i eie» 
var en sannsynlig tolkning i denne teksten: «Omsetjinga av det hebraiske 
«qanah» i Ordtøka 8,22 med «var ... i eige føreset ei tyding som elles ikkje 
finst i GT, og som difor er særs lite sannsynleg.»** Dersom man avvi- 
ser denne betydningen, står man igjen med de to primære betydningene 
«erverve»/«skaffe seg» og «skape»/«frembringe». I innleggene fra både 
Aschim og Kartveit, som senere ble med i arbeidet med Bibel 2011, sann- 
synliggjøres valgene i NO78 og NO78/85 som faglig sett riktige — sett fra 
et bibelfaglig ståsted. Alle disse innleggene var registrert i Bibelselskapets 
digitale database over innkomne forslag. Med oversettelsesvalget i Bibel 
2011 blir tendensen lik NB88, men med et annet fortegn. 


Oppsummering 

Utviklingen fra NO78 til Bibel 2011 har vist flere interessante tenden- 
ser. Valget om å oversette det aktuelle verset med «skape» ble møtt med 
noe motstand fra én fagkonsulent (Seierstad) underveis i prosessen med 
NO78, og fikk også kritikk fra enkelte teologer i ettertid. I begynnelsen 
stod Bibelselskapet imot dette presset. Det at oversettelsesvalget hadde 
legitimitet i eksegetisk litteratur, hebraiske leksika og antikke og moderne 


550 Einar S. Bryn, «Hva sier Skriften? (Rom 4,3): Om Bibelen og oversettelsens konsekvenser for 
troen», Luthersk Kirketidende 131, nr. 15 (1996): 465. 

551 Anders Aschim, «Å oversette og fortolke», Luthersk Kirketidende 131, nr. 17 (1996): 528. 

552 Kartveit, «Mål og makt i Norsk Bibel», 16. Kartveit konkluderer slik: «Norsk Bibel har tatt vare 
på deler av tradisjonen, nemleg dei delane som passar. Somme gonger har ein gjort det i strid 
med hebraisk og gresk grammatikk. Videre har ein eit konkordans-prinsipp som ein ikkje gjen- 
nomfører sjølv på teologiske kjerneord, og som elles må vika så fort teologien krev det. [...] Det 
minst tiltalande ved omsetjinga er likevel at ho legg inn ein viss teologi i tekstane som mange 
stader er framand for grunnteksta» (s. 17). 

oversettelser, ser ut til å ha skapt en trygghet rundt «skape», selv om en 
viss tilpasning skjer ved endringen fra «skapte» til «frembrakte» i bok- 
målsteksten av NO78/85. Bibelselskapet valgte da en oversettelse som var 
problematisk dersom den ble lest som en direkte beskrivelse av Sønnens 
opphav og preeksistens — til tross for at det var en «kirkebibel». Likevel 
holdt man seg her innenfor rammene for det som kan kalles en forsvarlig 
bibelfaglig oversettelse. I Bibel 2011 fremmet redkom en bestemt kristolo- 
gisk interesse, og fikk siste ord om gjengivelsen. Her er tolkningsrommet 
betraktelig innsnevret, og teksten er låst til fødselsbetydningen — uten at 
det foreligger eksegetisk dekning for det, og på tross av alle oversettel- 
sene man sammenlignet med. Informasjonen fra oversetterne Elgvin og 
Fløysvik, OU-medlem Kvanvig og OU-leder Berge demonstrerer tydelig 
at ingen av dem anerkjenner dette som en oversettelse som er nær kilde- 
teksten. I intervjuet med Aschim legitimeres valget indirekte med hen- 
visning til Bibelselskapets mottakere. 

Utviklingen av bibelteksten i den aktuelle perioden er overraskende. 
De saklige momentene skulle tilsi at en motsatt utvikling kunne skje, fra 
hjemliggjøring mot fremmedgjøring, fra innhold mot form, fra «kirkebi- 
bel» til «folkets bibel». 

Kolosserne 1,15.18 


Flere fortolkere av Ordsp 8,22 papeker ogsa at denne teksten har fatt 
sin virkningshistorie i NT ved formuleringen prötotokos pasés ktiseös i 
Kolosserne 1,15, som tolkes som en allusjon til eller fortolkning av Ord- 
språkteksten.> Resepsjonshistorien til Kol 1,15 er på tilsvarende vis kon- 
troversiell. Lik Ordsp 8,22, ble Kol 1,15 for arianerne en «proof text» på 
at «den førstefødte» var en del av skapelsen.** Dermed kan det stå svært 
mye på spill i oversettelsen av denne teksten. Skal den åpne for at teksten 
kan forstås på denne måten? Eller skal oversettelsen sikre kirkens lære om 
Jesus og dermed forhindre en moderne leser i å trekke «gal» konklusjon? 

Det potensielt problematiske meningspotensialet vil være åpent der- 
som man for eksempel gjengir det aktuelle uttrykket som «den første- 
fødte av all skapning» eller «alt det skaptes førstefødte». Slike gjengivelser 
gjør ikke Jesus entydig til en del av skapelsen, men de åpner opp for at 
uttrykket kan leses på denne måten. 

Ordet prötotokos («førstefødt») er en nøkkelterm i Kol 1,15—20. Kristus 
bestemmes henholdsvis som prötotokos pasés ktiseös (1,15) og som pröto- 
tokos ek tön nekrön (1,18). I vers 18 er preposisjonen ek utelatt i manuskrip- 
tene P“ og N* (prötotokos tōn nekrön), noe som gjør formuleringen svært 
lik formuleringen i vers 15. 

Stilistisk og syntaktisk er det også store likheter mellom disse versene. 
Begge innledes med samme formular (hos estin, «[han] som er»), og de 
påfølgende prötotokos-uttrykkene står som apposisjon (forklaring) til det 
foregående: 


553 Jf. bl.a. William A. Irwin, «Where Shall Wisdom Be Found?», JBL 80, nr. 2 (1961): 138; Burney, 
«Christ as the APXH of Creation», 160; Fox, Proverbs 1-9, 279; C. F. Keil og Delitzsch, Commen- 
tary on the Old Testament in Ten Volumes, 6:184. 

554 Hockel, Christus der Erstgeborene, 55-56. 

1,15: hos estin eikön tou theou tou aoratou, prötotokos pasés ktiseös 


1,18: hos estin arché, prötotokos [ek] ton nekrön 


Siden likheten mellom formuleringene er sapass stor, vil fokuset i gjen- 
nomgangen ligge på hvordan man gjengir relasjonen mellom prötotokos 
og de påfølgende (genitivs)uttrykkene i begge versene. Særlig i den kon- 
kordante og litterære tilnærmingen i Bibel 2011 vil det være avgjørende 
å gjenskape kildetekstens litterære struktur — og at likheten mellom ver- 
sene skal synliggjøres i oversettelsen. Siden det er såpass store strukturelle 
likheter mellom uttrykkene i vers 15 og 18, velger jeg å se dem sammen i 
gjennomgangen for at de gjensidig kan belyse hverandre, selv om hoved- 
vekten likevel vil ligge på vers 15. 

Teksten til Kol 1,15—18 i de vitenskapelige utgavene i den aktuelle tids- 
perioden (N”, NA>-NA?) har vært identisk: 


Vers 15: hos estin eikön tou theou tou aoratou, prötotokos pasés ktiseös 


Vers 18: kai autos estin hë kefalé tou sömatos [,] 


tes ekklesias hos estin arché, prötotokos ek tön nekrön, 


hina genétai en pasin autos pröteuön 


Kildematerialet antyder at det har vært diskusjoner og uenigheter særlig 
om hvordan vers 15 skal forstås. I behandlingen av dette verset er det en 
klar tendens til å unngå oversettelser som åpner opp at Jesus kan forstås 
som en del av skapningen. 


Oversettelsesprosessen 
Ungdomsoversettelsen 


Selv om UO bare skulle være en språklig fornyelse av NO04/30, ble den av 
flere vurdert som et selvstendig arbeid og som et forarbeid til en ny kir- 
kelig oversettelse.5* Oversettelsesmanuskriptene til U059 bokmål er ikke 


555 Den eneste forskjellen som er mulig i spore mellom disse utgavene, er i tegnsettingen til vers 18, 
der bl.a. N” setter komma etter tou sömatos for å synliggjøre at tés ekklesias står som apposisjon 
til det foregående uttrykket. Kommaet er borte i tekstgrunnlaget for NO78/85 (NA*), men UBS? 
har beholdt kommaet. Kommaet er også borte i tekstgrunnlaget for NTo5/Bibel 2011 (NA”). 

556 Ses. 41-3. 

bevart. Den endelige bokmalsutgaven viser ingen vesentlige endringer i 


forhold til oversettelsen i NO04/30: 


menigheten, han som er ophavet, den 


Kol 1,15 Og han er et billede av Gud Han er bildet av den usynlige Gud, 
den usynlige, den førstefødte fremfor den førstefødte framfor enhver skapning 
enhver skapning; 

Kol 1,18 | Og han er hovedet for legemet, som er | Og han er hodet for legemet, for kirken. 


Han er opphavet, den førstefødte av de 


førstefødte av de døde, forat han i alle 


døde: i alt skulle han være den fremste. 


deler skulde være den ypperste; 


Oversettelsen «den førstefødte framfor enhver skapning» er noe tvetydig 
på norsk. I tidligere norsk språkføring var det en mulighet for at «frem- 
for» kunne betegne at det omtalte var en del av en gruppe. Slik er det 
brukt i flere tilfeller i NO04/30, der noe blir skilt ut innenfor en gruppe, 
eksempelvis i gjengivelsen av Dom 5,24: «Priset fremfor kvinner være Jael, 
kenitten Hebers hustru! Fremfor kvinner i telt være hun priset!»*” Som vi 
skal se, kan fremfor også ha denne funksjonen i UO59. I senere språkbruk 
ser ordet ut til å ha en litt annen funksjon, og ser i sterkere grad ut til å 
skille ut noe fra noe annet (dette diskuteres videre på side 239). 

Ordet «framfor» er altså nøkkelordet i denne sammenhengen. Ordet 
forekommer 15 ganger i UO59, og brukes i ulike betydninger. Den bru- 
ken som ligner mest på eksempelet ovenfor, finner vi i UOs oversettelse 
av Rom 3,1 («Har da jøden noe framfor andre?»); 14,6 («Den som hel- 
ligholder én dag fremfor andre») og 1 Kor 4,7 («For hvem sier at du har 
noe framfor andre?»). I disse tilfellene brukes «framfor» for å indikere 
en kontrast til «andre», og bruken av «framfor» fungerer som en indi- 
kator på at noe skilles ut fra noe annet. I Kol 1,15 kan det også se ut til 
at «framfor» markerer en kontrast mellom «den førstefødte» og «enhver 
skapning», og at det da foreligger en kvalitativ forskjell mellom «den før- 
stefødte» og «enhver skapning». 

Oversettelsen i NO04/30 og UO59 har beholdt en viss flertydighet, 
men det er tydelig at det er markert en større kontrast mellom «den 
førstefødte» og «enhver skapning» enn det har blitt gjort mellom «den 
førstefødte» og «de døde» i vers 18, som gjengis med preposisjonen «av». 


557 Se videre 2 Sam 23,19.23; 1 Kron 11,21.25; Hoys 5,10. 

«Den førstefødte av de døde» gjør det nærliggende å forstå teksten som at 
«den førstefødte» (Jesus) her inkluderes i gruppen «de døde». 

I UO61 nynorsk finner man tilsvarende tendenser som i NO04/30 og 
UO59, der førstnevnte i all hovedsak viser en språklig fornyelse av NO38: 


Kol 1,15 Og han er eit bilete av Gud den Han er biletet av den usynlege Gud, 
usynlege, den fyrstefødde framfor all den fyrstefødde framfor kvar skapning. 
skapning; 


Kol 1,18 Og han er hovudet for lekamen, som Og han er hovudet for lekamen, for kyrkja. 
er kyrkja, han som er upphavet, den Han er opphavet, den fyrstefødde av dei 
fyrstefødde av dei daude døde 


Oversettelsesmanuskriptene til UO61 nynorsk er derimot bevart, og her 
finner man flere nyanser i gjengivelsen:3* 


Kol 1, 15 i oversettelsesmanuskriptet til UO61 


Skaping og soning ved Kristus 


Gud, fea før 1558n er biletet av den usynlege Gud, den fyrstefsade 
kapt. uvxuttexskupmingarn framfor kvar skapning. 16207 i hen 


Oversettelsesmanuskriptet viser at det aktuelle uttrykket i vers 15 har veert 
gjengitt med den potensielt problematiske oversettelsen «den fyrstefodde 
av alle skapningar». Alternativet er imidlertid strøket ut på skrivemaskinen. 


av rakte SRA 


Dette er utkastet til nynorskoversetter Ingolf Kvamen. Dette og andre 
utkast har flere alternativer i margen, noe som var vanlig praksis i første 
ledd når primæroversetterne arbeidet, slik at den videre saksgangen hadde 
flere alternativer å forholde seg til. I Kvamens utkast finnes det også flere 
utstrykninger som denne, der han har skrevet en løsning i teksten, men 


558 RA, PA-1345/F0018/01. 

siden endret det til et annet alternativ. Endringene er av bade stilistisk og 
eksegetisk art. I dette tilfellet ser det ut til at «av alle skapningar» forst 
har veert skrevet inn, for sa 4 ha blitt slettet mens arket fremdeles stod i 
skrivemaskinen. Det kan man se ved at slettefunksjonen (x-ene) star nøy- 
aktig på linje med bokstavene. Det ville vært svært vanskelig å fa dette 
like nøyaktig på linjen om man hadde tatt ut arket. Det at oversetteren 
har skrevet inn gjengivelsen «den fyrstefødde av alle skapningar», tyder 
på at han så dette som et reelt alternativ. Spørsmålet er: Hvorfor skrev 
han dette først i teksten når bokmålsteksten hadde en annen løsning? Var 
det en mer selvstendig oversettelse fra den greske teksten? Sammenlignet 
han med andre bibeloversettelser? Det er et spørsmål som må forbli 
ubesvart. Det eneste man kan konstatere, er at den potensielt problema- 
tiske gjengivelsen var oppe som alternativ, men ble strøket ut. Grunnen 
var antakelig at nynorskoversetteren var forpliktet til å følge eksegesen i 
bokmålsteksten. For dem som leste Kvamens utkast i det videre arbeidet, 
var det likevel mulig å se hvilket alternativ som var slettet. Alternativet 
i venstre marg («fødd før noko vart skapt») representerer også en annen 
formulering enn bokmålsutgaven. Det er også interessant at oversetteren 
med dette har utfordret eksegesen til NO38, noe som igjen understre- 
ker at Ungdomsoversettelsen var noe mer enn en språklig fornyelse av 
NO04/30. 

Oversetter Ingolf Kvamen hadde nå gitt flere alternativer (hovedtekst: 
«den fyrstefødde framfor kvar skapning»/alt.: «fødd før noko vart skapt»), 
og Bibelselskapet stod fritt til å behandle teksten videre. Kolosserbrevet 
skulle igjen oversettes ved utarbeidelsen av NO78. 


NT75 og NO78 


I den endelige versjonen av NT75 og NO78 oversettes teksten på en måte 
som tydeliggjør at Kristus rangeres over skapelsenm: 


Endelig tekst Han er den usynlige Guds bilde, 
Kol 115 NT75/NO78 den førstefødte, som står over alt det skapte. 


559 Åge Holter, som var en av ankermennene bak UO, bemerker at sammenligning med andre bi- 
beloversettelser var et viktig verktøy i prosessen. Åge Holter, «The New Testament Translated for 
the Norwegian Youth», BT 11, nr. 3 (1960): 129. 

Det endelige utkastet viser en interessant utvikling fra forsteutkastet. 
Behandlingen av Kolosserbrevet stod for tur mot slutten av 1972 og i 
begynnelsen av 1973. Bjorn Sandvik leverte forsteutkastet, som sa slik ut 
for de aktuelle versene:3% 


Span er den usynlige Guds bilde, /et bilde av den 


usynlige Gud 
den førstefødte av alle skapninger, 


18 han er hodet for legemet, for menigheten. /kirken 
Han er begynnelsen, den førstefødte av de døde, /den første som 


stod opp fra 
så han i ett og alt kan være den fremste. de døde 


I førsteutkastet til vers 15 ser vi at det aktuelle uttrykket er gjengitt flerty- 
dig, og at det ikke er ført noen alternativer i margen. Dette tolker Sandvik 
selv som at han ikke har sett teksten «som noe problem i det hele tatt, 
språklig sett»3” Primæroversetternes oppgave var nemlig å greie ut om 
forskjellige oversettelsesmuligheter, der de mente dette forelå 3” 

Sandviks oversettelse ligger her nær flere konkordante oversettelser 
han sammenlignet med, men også enkelte meningsoversettelser. Med 
dette har han altså valgt bort flere oversettelser som entydig atskiller 
Jesus fra skapelsen. Dette fantes hovedsakelig i meningsoversettelser.* 

I vers 18 oversettes det aktuelle leddet også flertydig, sammen med et 
alternativ i margen («den første som stod opp fra de døde»)>% I Sandviks 


560 BS, 066/4-64. 
561 Intervju 16.9.15. 

562 Jf.s.77. 

563 Jf. KJV («the firstborn of every creature»), DO48 («al Skabnings førstefødte»), RSV («the first- 
born of all creation»), Jérusalem («Premier-Né de toute créature»), JB («the first-born of all 
creation»), Zürcher («der Ertstgeborne der ganzen Schöpfung»), Einheitstibersetzung NT («der 
Erstgeborene der ganzen Schöpfung»), TOB NT («Premier-né de toute créature»). 

564 SVE1917 («förstfödd fore allt skapat»), NEB NT («his is the primacy over all created things»), 
Luther («der Erstgeborne vor allen Kreaturen»), Hedegård («förstefödd före hela skapelsen»), 
TEV NT («Heis the first-born Son, superior to all created things»), Wilckens («der Erstgeborene 
vor aller Schöpfung»), Gute Nachricht («Er ist der Erstgeborene des Vaters; vor allem Geschaffe- 
nen war er schon da»), Bonnes Nouvelles («Il est le Fils premier-né, supérieur å tout ce qui a été 
créé»). 

565 Det at NA” (og UBS) hadde preposisjonen ek i hovedteksten (prötotokos ek ton nekrön, «den 
førstefødte fra de døde»), ser ikke ut til å ha fått noen avgjørende effekt for oversettelsen. Både 
NO04/30 og UO hadde her «av de døde», noe som kan ha hatt betydning i dette tilfellet. 

håndskrevne forsteutkast er «Hedegård» satt i parentes etter dette forslaget, 
noe som indikerer at oversettelsesalternativet var inspirert eller hentet fra 
Hedegards oversettelse, som var blant dem Sandvik sammenlignet med 5* 


Aalens endringsforslag til vers 15 


I Sverre Aalens «Merknader til Kolosserbrevet» (januar 1973) foreslås det 
en sentral endring for vers 15:57 


15 £ deh försteröåte Sönn over slt det skopte 


Endringsforslaget fremmer et klart alternativ til Sandviks førsteutkast, og 
er teologisk sett mer eksplisitt i betydningen, da den «førstefødte» entydig 
rangeres over skapelsen. Mens gjengivelsen i førsteutkastet åpner opp for 
flere tolkninger, innsnevres meningsinnholdet i Aalens forslag - noe som 
tydeliggjør et bestemt syn på Jesus. Et oversettelsesmanuskript som ble 
brukt under behandlingen på OU-møtet, viser denne endringen: 


San er den usynlige Guds bilde, 

Sour Sår over all dd skant 
den førstefødte sveatte-skepninger, j ) 
se 


Her er Aalens forståelse reflektert i en noe omskrevet form. Selv om det 
ikke finnes noen begrunnelse for Aalens endringsforslag, gjenspeiler for- 
slaget et bestemt meningsinnhold, nemlig at Kristus står over skapelsen. 
Siden det var en meningsoversettelse de tross alt laget, behøvde de ingen 
greskspråklig (grammatikalsk) grunn for å legitimere en slik gjengivelse. 

Etter å ha sett saksgangen og materialet for denne teksten mener Bjørn 
Sandvik at dette ikke er et spørsmål om grammatikk, men om teologi: 
«Her slår jo Aalens teologi igjennom», det vil si at «han skal få Kristi 


566 BS, 075/4-98-4. Hedegårds oversettelse av Kol 1,18: «Han år dess ursprung, den förste som har 
uppstått från de döda.» 

567 BS, 066/4-64. 

568 BS, 066/4-64. 

guddommelige stilling sa høy som mulig». Sandvik mener den endelige 
oversettelsen er «noe fri, noe dogmatisk». Samtidig påpeker han at hans 
førsteutkast («den førstefødte av alle skapninger») er «en mer direkte 
oversettelse» av den greske teksten.”* 

Bade i NT75 og NO78 ble den endelige formen som følger: 


Endelig tekst Han er den usynlige Guds bilde, den førstefødte, som står over 
Kol 115 NT75/NO78 alt det skapte. 


Endringsforslag for vers 18 


I dokumentet med Aalens endringsforslag finnes kun én bemerkning 
om vers 18, der han foreslår å ta inn «marginalen» «kirken» fremfor 
«menigheten», som stod i førsteutkastet. Oddmund Hjelde var bedt om 
å omskrive kildeteksten i vers 18, og skrev: «Ellers er jeg tiltalt av mar- 
gen i v. 18. Bildet av førstefødsel er det vel ikke strengt nødvendig å ha 
med.»”* Kommentaren reflekterer et syn på oversettelse der hensynet til 
mottakerspråket dominerer. Derfor er det ikke avgjørende å oversette alle 
ordene direkte, som «førstefødt» i dette tilfellet. Hjelde hadde imidlertid 
ikke noe endringsforslag til Sandviks førsteutkast av vers 15. Både Aalens 
og Hjeldes endringsforslag ble vedtatt på OU-møtet:”> 


18 han er hodet for legemet, for meririræterr kirken 
x opphavuet Å de 
Han er nAnreisen, den f den første som 


stod opp fra 


så han i ett og alt kan være den fremste. de døde 


Bildet viser at marginalforslagene ble vedtatt for vers 18. Etter landssty- 
rets behanssdling 12. april 1973 og OUs behandling 21. juni 1973 var tek- 
sten ferdig behandlet, og den endelige versjonen av vers 18 ble slik i NT75 
og NO78: 


569 Intervju 16.9.15. Sandvik knytter formuleringen opp mot Aalens høykristologi. Aalens kristologi 
er kort beskrevet pa s. 66-7. 

570 Intervju 16.9.15. 

571 BS, 064/4-64. 

572 BS, 064/4-64. 

Endelig tekst an er hodet for legemet, som er kirken. 
Kol 1,18 NT75/NO78 an er opphavet, den første som stod opp fra de døde, 
så han i ett og alt kan være den fremste. 


NO78/85 


I justeringen i 1985 ble Kol 1,15 stående urørt, mens formuleringen «den 
første som stod opp fra de døde» i vers 18 ble endret tilbake til gjengivelsen 
fra Sandviks førsteutkast: «Den førstefødte av de døde». Verset ble først 
behandlet i OU:”? Vedtakene fra OU 30. desember 1982 ser ut til å ha blitt 
behandlet i sentralstyrets møte 11. januar 1983. En kopi av disse OU-ved- 
takene er bevart sammen med Magne Sæbøs håndskrift.”* I Sæbøs kom- 
mentarer er flere kommentarer knyttet til sentralstyrets medlemmer 
nevnt, noe som ser ut til å indikere at kommentarene ble skrevet under 
sentralstyremøtet 11. januar 1983. Ved siden av vedtakene ser det ut til å 
stå «(Her — oversettelsen dynamisk)», som må være kort for «dynamisk 
ekvivalens» - som knytter den til Nidas meningsoversettelse 3” Dette kan 
se ut til å bety at oversettelsen av Kol 1,18 i NO78 er en fri meningsoverset- 
telse. Dette synes bekreftet av en annen bemerkning: «(det fremgår ikke 
at han er oppstått)» 7* Bemerkningen kritiserer oversettelsen av Kol 1,18 
NO78 for å være forklarende. «Det fremgår ikke» betyr her: Det fremgår 
ikke i kildeteksten. Kritikken er da rettet mot at «den første som stod opp 
fra de døde» ikke er en oversettelse av kildeteksten form. Som vi har sett, 
la Nida opp til at kildetekstens form må endres for å bevare meningen. 
Kritikken av gjengivelsen av Kol 1,18 i NO78 (ovenfor) er derfor indirekte 
rettet mot dette, og ser ut til å tilstrebe en høyere grad av konkordans ved 
å endre teksten tilbake til Sandviks førsteutkast («den førstefødte av de 
døde») - som i langt større grad er åpen for flere fortolkninger. I dette til- 
fellet kan kritikken ha vært rettet mot at forklaringen ensidig fokuserte på 
Kristus, og at «de døde» ble utelatt i formuleringen. Ved å endre tilbake til 
«den førstefødte av de døde», åpner man for at uttrykket kan tolkes eska- 
tologisk, dvs. som at det handler om de siste dager. Dette eskatologiske 


573 PA-1345/D0004. 
574 BS, 017/4-1-12-2. 
575 BS, 017/4-1-12-2. 
576 BS, 017/4-1-12-2. 

fokuset er ogsa fremtredende i andre paulinske tekster: Kristi oppstan- 
delse er ikke bare et engangstilfelle, men markerer begynnelsen pa en 
generell oppstandelse før den siste dommen (jf. f.eks. 1 Kor 15,20£.). 

Fra sentralstyret gikk teksten videre til landsstyret for godkjenning. 
Magne Sæbøs kopi av den opprinnelige OU-protokollen er bevart i arkivet 
som saksdokument for landsstyremøtet 9. mars 198337 Sæbø forteller at 
bemerkningene fra landsstyremøtet ble ført inn med rød penn.” Sæbø 
har her skrevet «Apg 26,23», «Åp 1,5» og «Rom 8,29» med rød penn - noe 
som sannsynligvis indikerer at de (landsstyret) anså dette som parallell- 
tekster til Kol 1,18. Når man så på disse tekstene i samsyn med Kol 118, 
kan gjengivelsen av dette verset ha fremstått som inkonsistent fordi man 
ikke hadde beholdt bildet med en førstefødsel, slik som i disse tre paral- 
lelltekstene, men også tre vers tidligere (Kol 1,15). I NT75/NO78 oversatte 
man parallellteksten Åp 1,5 (ho prötotokos tön nekrön) til «den førstefødte 
av de døde», samtidig som man også beholdt bildet med en førstefødsel i 
Rom 8,29 (prötotokon en pollois adelfois), oversatt til «den førstefødte blant 
mange brødre». Oversettelsen av Kol 1,18 skilte seg i alle fall ut fra hvordan 
man ellers hadde oversatt uttrykket. Bildet med en førstefødsel ble nå tilba- 
keført, og uttrykket ble gjengitt i tråd med forståelsen fra parallelltekster. 

Kritikken mot gjengivelsen i NO78 ser altså ut til å gå på at den var for 
fri, og man gikk tilbake til Sandviks førsteutkast. Men hva med vers 15? 
I Sandviks oversettelse var parallellversene Kol 1,15.18 oversatt svært likt. 
Begge versene ble innledet med «den førstefødte» etterfulgt av preposisjo- 
nen «av», som knyttet «den førstefødte» sammen med gruppene «enhver 
skapning» (v. 15) og «de døde» (v. 18). Dette ble imidlertid ikke endret i 
NO78/85. Det er tydelig at man her behandler vers 15 annerledes enn vers 
18, til tross for at det er to uttrykk med strukturelle og syntaktiske likhe- 
ter. Når man bruker idiomatisk metode, er det ikke et så stort problem at 
parallelle språkuttrykk oversettes forskjellig, men det er likevel interes- 
sant å se hvor man går inn og justerer oversettelsen (v. 18) - og hvor man 
ikke gjør det (v. 15). Med ovennevnte behandling av Kol 1,18, er det ikke 
utenkelig at man også har sett på vers 15. I vers 18 er det derimot ingen 


577 BS, 076/5-1-1. 
578 Telefonsamtale 8.4.14. 

teologiske betenkeligheter, og derfor kan det ha vært lettere a tilbakeføre 
en tilsvarende gjengivelse her enn i vers 15. En tilsvarende oversettelse i 
vers 15 kunne teologisk sett fremstått som en mer utfordrende gjengivelse, 
ettersom det ville åpnet opp et meningspotensial som indikerer at Kristus 
(«den førstefødte») kan forstås som del av skapelsen, på samme måte som 
Kristus (som «den førstefødte») kan forstås som inkludert i gruppen «de 
døde» i vers 18. 


Bibel 2011 


I tråd med prinsippene for oversettelsen skulle man i Bibel 2011 gå et steg 
i konkordant retning. Særlig relevant for oversettelsen av denne teksten 
er en korrespondanse mellom teologisk hovedkonsulent Gunnar John- 
stad og prosjektleder Mørk. Her argumenterer Johnstad for en mer åpen 
formulering og flertydig oversettelse av genitivsuttrykket i 2 Tim 1,8, og 
fortsetter: «Vi har i NTR [proveoversettelsen]*” bevisst redusert bruken 
av tolkende genitiver. I overensstemmelse med dette foreslår jeg [...].»%*° 
Med uttrykket «tolkende genitiver» menes det sannsynligvis entydige, 
omskrivende gjengivelser av greske genitivsuttrykk, slik det kan sies å 
være en tendens til i NO78/85 (jf. bl.a. Kol 1,18). I stedet har man tilstrebet 
åpne formuleringer som kan forstås på flere måter, slik genitivene også 
står ufortolket i kildeteksten, i tråd med prinsippet om konkordans. Det 
at man har hatt en bevisst tanke om å redusere «tolkende genitiver» i 
oversettelsesprosessen, kan i denne sammenheng knyttes til de overord- 
nede retningslinjene, der målet var «å gjenskape de litterære strukturene 
i kildeteksten, der hvor en meningsbasert oversettelse hadde ført til at 
man ikke tok hensyn til den litterære formen og strukturen»>" I denne 
sammenheng gjenstår det å se hvorvidt man ville tilstrebe en tilsvarende 
åpenhet og flertydig oversettelse av genitivsuttrykket i Kol 1,15. I den 
endelige versjonen ble verset oversatt til: 


Kol 1,15 Han er den usynlige Guds bilde, 
NTO5/Bibel 2011 den førstefødte før alt det skapte. 


579 Prøveoversettelsene representerte tekster som var foreløpig godkjent av Bibelselskapets styre. 
580 E-post fra Johnstad til Mørk, 18.1.2005. 
581 Egen oversettelse av Mørk, «Hearing the Voice of the Other», 153. 

Lik NO78/85 er oversettelsen her teologisk entydig: Gjengivelsen sikrer 
at Kristus ikke kan forstås som en del av skaperverket. Oversettelsespro- 
sessen til Bibel 2011 demonstrerer en ganske iherdig innsats for å unngå 
flertydighet i dette verset. I oversettelsesprosessen er det mulig å doku- 
mentere minst fire situasjoner der en flertydig gjengivelse blir unngått. 
Jeg vender meg nå til det første tilfellet. 


(1) Gjengivelsen i førsteutkastet blir unngått 

Det første bokmalsutkastet var ferdig 29. juni 20013” Nynorskutkastet 
var først ferdig på et senere stadium (12.12.01), da bokmålsteksten alle- 
rede hadde blitt revidert til en 3. versjon. Reidar Aasgaards førsteutkast 
til bokmål ble først sendt til konsulentene. Førsteutkastet av de aktuelle 
versene så slik ut: 


Kol 1,15 BM1T an er den usynlige Guds bilde, hele skaperverkets førstefødte. 
Kommentar Eller: den førstefødte i hele skaperverket, eller som før. 
Kol 1,18 BM1T an er opphavet, den førstefødte av de døde. 


Aasgaard forteller i et intervju om utgangspunktet for sitt førsteutkast: 
«Jeg husker at jeg opplevde at slik det stod i NO78/85, så var det nesten 
en parafrase. Så målet mitt ble da å stramme det inn og i utgangspunktet 
gjøre det mer flertydig, mer apent.»* Aasgaard utdyper dette: «Jeg tenkte 
at for meg som oversetter så var det mulig å ivareta noe av den flerty- 
digheten. Gjerne langt bedre enn hva jeg opplevde at NO78/85 gjorde, 
som tok det i en tydeligere, beskrivende retning. Mitt hensyn som over- 
setter var å bevare muligheten for ulike betydninger.» I og med at han 
anså gjengivelsen i NO78/85 som «nesten en parafrase», er det tydelig at 
han ikke anså den som legitimert av gresk grammatikk, og i tråd med 
retningslinjene ville det da ikke være noen grunn til å beholde en slik 
gjengivelse. 

I gjengivelsen av vers 15 har oversetteren lagt seg svært tett på den 
greske uttrykksmåten, og har gjengitt uttrykket direkte uten å bruke 


582 Ifølge REM-linjen på oversettelsesmanuskriptet, ført inn av Aasgaard. BS, 109/1. 
583 Intervju 30.4.15. 
584 Intervju 30.4.15. 

preposisjon. I stedet har han brukt genitivs-s pa substantivet (skaper- 
verkets) for 4 markere genitivsforbindelsen mellom «den forstefodte» og 
«hele skaperverket». På bokmål åpner denne gjengivelsen opp for flere 
lesninger, deriblant en som indikerer at det omtalte er del av en gruppe, 
selv om det er vanligere i moderne bokmål å bruke preposisjon (sml. f.eks. 
«Stortingets flertall» og «flertallet av Stortinget»)>* Preposisjonen «av» 
kunne blitt brukt - slik som i gjengivelsen i vers 18 - men også «blant». 
Gjengivelsen ligger også nær DO92 («al skabnings førstefødte»), som også 
var viktig i sammenligningen. Gunnes («all skapningens førstefødte») 
ligger nær den danske. Foruten disse oversettelsene har Aasgaard også 
bekreftet at han brukte The Precise Parallel New Testament, som også var 
inkludert i listen over hjelpemidler for oversetterne. Bortsett fra NIV 
(idiomatisk) blir det aktuelle uttrykket gjengitt flertydig i de andre bibel- 
oversettelsene i denne parallellutgaven (KJV, NASB, Amplified, Rheims, 
NAB og NRSV)S og tilsvarende i Zürcher og Elberfelder, som også ble 
konsultert5** 

Alternativet «den førstefødte i hele skaperverket» har også beholdt den 
teologiske tvetydigheten. Dette alternativet kommer veldig nær gjengi- 
velsen i SO2000 («den förstfödde i hela skapelsen»), som var et viktig 
referanseverktøy — ikke bare for Aasgaard, men for hele prosjektet (jf. 
prinsippene)>*Aasgaards oversettelsesvalg og tilhørende oversettelsesal- 
ternativ hadde altså betydelig støtte i andre oversettelser, særlig blant 
konkordante oversettelser og oversettelser med en vekslende overset- 
telsesmetode (KJV, Rheims, NASB, NAB, ASV, ERV, RSV, NRSV, ESV, 
Zürcher, Elberfelder og TOB),°° men også i flere idiomatiske oversettel- 
ser (Gunnes, DO92, SO2000, NJB, Amplified, Einheitstibersetzung). 


585 Jf. også Ragnar Leivestad og Bjorn Helge Sandvei, Nytestamentlig gresk grammatikk, 3. utg. (Oslo: 
Universitetsforlaget, 1996), 182. 

586 Kohlenberger, The Precise Parallel New Testament. 

587 KJV («the firstborn of every creature»), NASB («the first-born of all creation»), Amplified («He 
is the Firstborn of all creation»), Douay-Rheims («the firstborn of every creature»), NAB («the 
firstborn of all creation»), NRSV («the firstborn of all creation»). 

588 Zürcher («der Ertstgeborne der ganzen Schöpfung»), Elberfelder («der Erstgeborene aller 
Schöpfung»). NJB oversetter også flertydig («the first-born of all creation»). 

589 Jf. s. 123-4. 

590 Douay-Rheims er riktignok oversatt fra Vulgata. TOB: «Il est 'image du Dieu invisible, Premi- 
er-né de toute créature.» 

Tendensen i disse oversettelsene er at de har gjengitt uttrykket flertydig, 
slik som Aasgaard. Aasgaard har valgt bort øvrige bibeloversettelser som 
entydig rangerer Jesus som kvalitativt atskilt fra skapelsen (NIV, REB, 
Luther)» 


Førsteutkastet kommenteres av teologisk 
konsulent 


Da førstutkastet var ferdig, ble det sendt til konsulentene. Teologisk hoved- 
konsulent Johnstad kommenterte følgende til Aasgaards førsteutkast: 


v. 15 gen. pases ktiseds kan være en gen. comparationis — slik er den forstått i 
NO -78/85 - eller en tidsgenitiv. I slike tilfeller, hvor argumentene for den ene 
og annen løsning synes å være jevngode, mener jeg vi skal holde på nåværende 
tolkning. 

v. 18 Leser vi prep. ek og ikke bare partitiv gen., bør vel oversettelsen være «fra 
de døde» 3 


Det er interessant å merke seg at Johnstad ikke engang nevner en flertydig 
gjengivelse som alternativ, slik både Aasgaards førsteutkast og oversettel- 
sesalternativ («den førstefødte i hele skaperverket») var. Et stort flertall 
av oversettelsene de sammenlignet med, har også beholdt denne flerty- 
digheten. Det er tydelig at Johnstad i dette tilfellet vil unngå disse gjen- 
givelsene. I stedet foreslår han to andre alternativer, der ingen av dem 
favner oversetterens alternativer. Videre fremstiller Johnstad det som 
om dette er et grammatikalsk spørsmål med kun to alternativer (sam- 
menligningsgenitiv og temporal genitiv). Johnstad knytter sammenlig- 
ningsgenitiven til gjengivelsen i NO78/85 og legitimerer dermed denne 
oversettelsen som en konkordant gjengivelse, det vil si en gjengivelse som 
kan beskrives som nær grunnteksten. Denne argumentasjonen motvir- 
ker dermed at gjengivelsen blir ansett som en forklaring av den greske 


591 NIV («the firstborn over all creation»), REB («his is the primacy over all creation»), Luther («der 
Erstgeborene vor aller Schöpfung»), NB88 («den førstefødte fremfor enhver skapning») og BF97 
«Den førstefødte framfor hele skapningen»). NB88 og BF97 er inkludert her pga. den endrede 
språkbruken av «fremfor/framfor» i moderne norsk (se s. 249) 

592 BS, digitalt arkiv, KOMM KOL BM.doc. 

teksten, noe som igjen rettferdiggjor valget om a beholde uttrykket, i 
tråd med retningslinjene for Bibel 2011. Det kan selvsagt være at Johnstad 
mente at de to genitivskategoriene var legitime, men måten han unngår 
de teologisk tvetydige alternativene på, er påfallende. Denne unnvikelsen 
blir enda tydeligere i hans kommentar til oversettelsen av vers 18. Her 
mener Johnstad at Aasgaard har lest en partitiv genitiv, og at Aasgaard 
har utelatt å oversette preposisjonen ek. Det betyr at Johnstad erkjen- 
ner varianten uten preposisjonen (prötotokos tön nekrön) som en par- 
titiv genitiv” Hvis man leser uttrykket i vers 18 uten preposisjonen ek, 
blir uttrykket tilnærmet identisk med uttrykket i vers 15, der prötotokos 
alene følges av et genitivsuttrykk. Det betyr at Johnstad i det ene tilfellet 
(vers 18) erkjenner uttrykket som en partitiv genitiv, men unngår det totalt 
i det andre tilfellet (vers 15) — til tross for at uttrykksmåtene er identiske. 
Hvis vi for øvrig ser tilbake til oversettelsesprosessen i NO78, var det 
svært få indikasjoner på at endringen fra førsteutkastet («den førstefødte 
av alle skapninger») til endelig tekst («den førstefødte, som står over alt 
det skapte») var motivert av grammatikalske hensyn til tekstens form (jf. 
også Sandviks tidligere beskrivelse). Tvert imot så endringen av både vers 
15 og 18 ut til å ha vært gjort av hensynet til å forklare uttrykket i tråd med 
tekstens antatte mening. Ved å foreslå to andre alternativer argumenterer 
Johnstad implisitt mot oversetterens alternativer og, i sin konsekvens, for 
en annen teologi. Som vi skal se, representerer begge hans alternativer en 
teologi som fremhever Kristus som kvalitativt forskjellig fra alt det skapte. 


(2) Gjengivelsen i førsteutkastet blir forkastet 

Johnstads kommentarer gikk tilbake til Aasgaard, som med utgangs- 
punkt i kommentarene fra konsulentene utarbeidet en «T 2. versjon».3** 
Flere av kommentarene i kommentarfeltet står i dialog med Johnstads til- 
sendte kommentarer. I oversettelsen av vers 15 i «IT 2. versjon» har ikke 


593 Dette bekreftes av Johnstads kommentar i NTR 3, som forutsetter at oversettelsen «den før- 
stefødte av de døde» er en oversettelse av tekstvarianten prötotokos tön nekrön. NTR: Det nye 
testamente revidert med oversetternes kommentarer, bd. 3, Matt: Matteusevangeliet, Efeserbrevet 
og Kolosserbrevet (Oslo: Det Norske Bibelselskap, 2004), Nu2. 

594 BS, 109/1. På den fysisken kopien har Ingvild Ellingsen skrevet på «T — 2. versjon - på grunnlag 
av konsulentuttalelser». 

Aasgaard tatt hensyn til Johnstads kommentar, i stedet har han fremhe- 
vet den teologiske tvetydigheten enda mer ved å sette inn preposisjonen 
«blant» Aasgaard har også formulert en kritisk kommentar til løsningen 
i NO78/85, som Johnstad anbefalte å bli stående ved. Det er tydelig at Aas- 
gaard var uenig med Johnstad i dette spørsmålet, og Aasgaard hadde nå 
begrunnet hvorfor han ønsket en annen gjengivelse enn den fra NO78/85. 


Kol 1,15 BMTT 2. versjon an er den usynlige Guds bilde, 
den førstefødte blant alt det skapte. 

Kommentar Eller: den førstefødte i hele skaperverket, eller som før (men 
dette er for ordrikt og tolkende). 

Kol 1,18 BMTT 2. versjon an er opphavet, den førstefødte av de døde. 

Kommentar av de døde, eller: fra de døde (jf. Gunnars kommentar) 


I denne versjonen har oversetteren gått bort fra førsteutkastet, med den 
ordrette gjengivelsen «hele skaperverkets førstefødte», og lagt til preposi- 
sjonen «blant», noe som gjør den potensielt problematiske lesningen enda 
mer tydelig. I den nye gjengivelsen er «den førstefødte» plassert «blant alt 
det skapte» - på samme mate som «den førstefødte» i Rom 8,29 plasseres 
«blant mange brødre». 


Teksten behandles i oversettergruppen 

Versjon 1T 2. versjon ble lagt frem for oversettergruppen 8.-10. november 
2001. Etter møtet kan man spore en radikal endring. Møtereferatet og den 
nye versjonen vitner om dette:5” 


Kol 1,15 BM2T Han er den usynlige Guds bilde, 
den førstefødte, født før alt det skapte. 

Kommentar Eller: eller som før (men dette er for ordrikt og tolkende). NOTE: at det i 
«første-> kan ligge både tid (før) og rang (fremst). 

Kol 1,18 BM2T Han er opphavet, den førstefødte av de døde. 

Kommentar av de døde, eller: fra de døde (jf. Gunnars kommentar) 


595 Både «blant» og «i» kan i prinsippet også forstås lokalt uten å være partitivt, altså kan Jesus ved 
en slik oversettelse også forstås som den førstefødte som befinner seg midt mellom alt det skapte. 
Takk til Olav Refvem for denne bemerkningen. 

596 Rom 8,29 er for øvrig den første blant flere krysshenvisninger for Kol 1,15. 

597 Møtereferatet: «Han som ble født før noe ble skapt. FOTNOTE: Både før i tid og framfor i rang.» 
Referat fra tekstmøte 08-10.11.Kol.doc. 

I og med at ingen av Aasgaards hovedtekster (eller alternativer) inneholdt 
en gjengivelse av uttrykket som tidsuttrykk, er det nærliggende å tenke 
seg at dette kom fra Johnstad (jf. hans kommentar om at pasés ktiseös 
kunne være en tidsgenitiv). Aasgaards kritiske kommentar til løsningen 
i NO78/85 (jf. kommentaren ovenfor) kan forklare hvorfor dette alter- 
nativet ble valgt bort. Den nye gjengivelsen ser likevel ikke ut til å ha 
lagt Johnstads forståelse til grunn, som fokuserte på genitivsuttrykket. 
58 Gjengivelsen ser nå ut til å fremheve og forklare prötotokos, som nå er 
oversatt to ganger: «Den førstefødte, født før ...». Doblingen fører til en 


markant vektlegging av at han er født, og ser nå ut til å handle om Søn- 
nens opphav, noe som også var stridspunktet i den arianske strid. Med 
den nye formuleringen er ikke veien lang til den nikenske trosbekjennel- 
sens «født, ikke skapt». Både i teksten og ved forslaget i noten (jf. kom- 
mentarfeltet ovenfor) har man her først gjengitt «førstefødte», og deretter 
delt opp ordet prötotokos og isolert pröto- fra -tokos. Ved å gjøre dette får 
man frem et bestemt meningsinnhold. Begge forslagene i notene legger 
opp til gjengivelser som fremhever at Kristus er kvalitativt forskjellig fra 
skapelsen, enten i tid (før) eller i rang (fremst). 

Endringen fra Aasgaards «IT 2. versjon» er verdt å legge merke til. 
Hans tvetydige oversettelse («den førstefødte blant alt det skapte») og 
oversettelsesalternativ («den førstefødte i hele skaperverket») er slettet og 
heller ikke foreslått som alternativ i kommentarfeltet, og er erstattet av en 
note med en fortolkning som sikrer forståelsen både for hovedtekstens 
løsning og løsningen i NO78/85. Dette tyder på at Aasgaards oversettelser 
ble diskutert og forkastet på grunn av at den åpnet opp for en problema- 
tisk kristologisk lesning. Endringene vitner også tydelig om hvem som 
fikk gjennomslag, og hvem som ikke fikk det. Aasgaard forklarer at han 
ikke kan huske hvordan diskusjonen forløp. Han er heller ikke, som han 
sier, «konfronterende som type»3 


598 I intervju (30.04.15) gir Aasgaard uttrykk for det samme. Han mener at det ikke henger så mye 
på genitivuttykket, men på en fortolkning av prototokos. Selv om Aasgaard ikke husket noe fra 
akkurat denne diskusjonen, er det likevel interessant at hans svar drar i samme retning som 
begrunnelsen for oversettelsen i 2T: Begrunnelsen er nå flyttet fra en «tidsgenitiv» til en fortolk- 
ning av prötotokos. Dette kan ha vært forårsaket av en tilsvarende reaksjon fra Aasgaards side i 
oversettelsesprosessen, på samme måte som han gav uttrykk for dette i intervjuet. 

599 Intervju 30.4.15. 

Som oversettelse er denne gjengivelsen unik og ikke mulig å spore i 
noen bruksbibler på engelsk, tysk eller i skandinaviske språk. 


Fotnoten 

Med fotnoten er det også tydelig at man vil ha frem et teologisk poeng. 
Noten opplyser først og fremst ikke om to oversettelsesmuligheter, men 
sikrer to fortolkninger på én og samme tid (jf. «at det i <forste-» kan ligge 
både tid (før) og rang (fremst)» [min uth.]). Det er svært uvanlig i Bibel- 
selskapets oversettelser at man går inn i fotnoter og leder fortolkningen i 
en viss retning. Noe av årsaken til dette er retningslinjene fra UBS (Uni- 
ted Bible Society), som Bibelselskapet er forpliktet på, og som foreskriver 
«no doctrinal notes or comments» og dermed går imot forklarende fot- 
noter.°°° Noten er ikke i seg selv eksplisitt dogmatisk, men implisitt ved at 
den kun inneholder informasjon som støtter opp om lesningen av Kristus 
som kvalitativt annerledes fra skapelsen, og unnlater å opplyse om over- 
settelsene Aasgaard hadde gått inn for. Det at Bibelselskapet her går inn 
og tolker ordet i en bestemt retning, tyder på at det har vært knyttet en 
del teologisk prestisje til dette verset. 


Parallellitet mellom vers 15 og 18? 
En kopi av Aasgaards utkast (IT 2. versjon) fra arkivet viser hans hånd- 
skrift og kommentarer: 


| me 
Han er opphavet, > parat hv K $ 
| a 


den førstefødte av de døde, 


600 Jf. også sak OU21/2005, der forklarende noter ble diskutert og fremhevet som problematisk. BS, 
digitalt arkiv. 
601 BS, boks 12/mappe 3. 

Kommentaren («parallell til v 15!») viser at oversetteren har sett pa vers 
18 som en parallell til vers 15, og det er tydelig i Aasgaards utkast at han 
behandler dem som parallelle uttrykk, da begge gjengis med en apenhet 
for at «den forstefodte» kan forstas som en del av «alt det skapte» og «de 
døde». Etter behandlingen i oversettergruppen behandles disse uttryk- 
kene derimot annerledes. 

Denne versjonen (2T-versjonen) ble ogsa sendt ut til den kirkelige 
responsgruppen. Arkivet inneholder kommentarene til bokmalsteksten 
av Kolosserbrevet fra to KRG-medlemmer. Ingen av dem har kommen- 
tert oversettelsen av de aktuelle uttrykkene.‘ Hans Johan Sagrusten, 
som hadde deltatt i oversettermotet, skulle na ga i gang med sin overset- 
telse av Kolosserbrevet til nynorsk. 


Førsteutkastet pa nynorsk utarbeides 
Førsteutkastet til nynorsk (NNIT) var ferdig 12. desember 2001, og sa 
slik ut: 


Kol 1,15 NN1T Han er bilete av den usynlege Gud, 

den forstefadde framfor alt det skapte. 
Kommentar Alt: All skapningen 

Alt: Den eine som var fødd før noko vart skapt 
Kol 1,18 NN1T Han er opphavet, den førstefødde av dei døde. 


I hovedteksten til vers 15 har Sagrusten lagt seg nær gjengivelsen i NO38, 
«den fyrstefødde framfor all skapning». Selv om «framfor» tidligere 
kunne fremheve eksempelvis en person innenfor en gruppe, er denne 
muligheten i liten grad til stede i moderne norsk. «Framfor» ser derfor 
ut til å atskille den førstefødte fra skapelsen. Det første alternativet («all 
skapningen») står som alternativ til «alt det skapte» i hovedteksten. Det 
andre alternativet reflekterer en tilnærmet lik versjon fra møteprotokol- 
len til oversettergruppens drøfting av bokmålsversjonen («Han som ble 
født før noe ble skapt»), som skilte seg noe ut fra bokmålsversjonen som 
ble bearbeidet etter møtet («den førstefødte, født før alt det skapte»). 


602 BS, mappe «KRG-tekster II». 
603 BS, 109/2. 

I forsteutkastet i nynorskversjonen («den eine som var fødd før noko vart 
skapt») unngås derimot den doble gjengivelsen av prototokos som finnes i 
BM2T. I dette alternativet virker det enda tydeligere at Jesus blir født i en helt 
egen kvalifisert forstand (jf. «den eine som var fødd før noko vart skapt»). 
Vers 18 oversettes derimot til «den førstefødde av dei døde». Denne versjonen 
ble også sendt ut til den kirkelige responsgruppen. Arkivet inneholder kom- 
mentarene til nynorskteksten av Kolosserbrevet fra to KRG-medlemmer. 
Ingen av dem har kommentert oversettelsen av de aktuelle uttrykkene.** 


Førsteutkastet på nynorsk kommenteres av 
teologisk konsulent 


Sagrustens tekst ble så sendt videre til teologisk hovedkonsulent, Gunnar 
Johnstad, som gjorde følgende bemerkninger til de aktuelle versene: 


v. 15 Når gen. pasæs ktiseås oppfattes som en gen. comparationis, synes jeg kan- 
skje teksten i NO -78/85 kan beholdes — framfor" er kanskje noe upresist. 


v. 18 ek tån nekrån: vel = «frå dei døde». 


Igjen dukker «sammenligningsgenitiv» opp i Johnstads bemerkninger. 
Denne gangen knytter han kategorien opp mot Sagrustens gjengivelse, 
og fremstiller det som om hans gjengivelse var motivert av denne gram- 
matikalske forståelsen, selv om han altså mener at nøkkelordet «framfor» 
kanskje er noe upresist. 


Versjon 2T nynorsk utarbeides 


Med utgangspunkt i denne responsen laget Sagrusten versjon 2T. Her har 
han tatt hensyn til begge kommentarene fra Johnstad:* 


Kol 1,15 NN2T Han er bilete av den usynlege Gud, 

den førstefødde som står over alt det skapte. 
Kommentar Alt: All skapningens førstefødde 

Alt: Den eine som var fødd før noko vart skapt 
Kol 1,18 NN2T Han er opphavet, den førstefødde frå dei døde. 


604 BS, mappe «KRG-tekster II». 
605 BS,109/2. 

Hovedteksten ble na identisk med NO78/85 (nynorsk). I kommentarfeltet 
har Sagrusten også gjort noen endringer. «All skapningens førstefødte» 


er kommet inn,69 


som han forstår som en ordrett gjengivelse, noe som 
blir tydelig nedenfor. Det er sannsynlig at han har sammenlignet med 
Gunnes, i og med at gjengivelsen er helt den samme («all skapningens 
førstefødte»). Ingen av Sagrustens utkast ble behandlet i tekstmøtet i 
oversettergruppen, og 2 NN gikk deretter til OU sammen med 2TBM. 
Begge tekstene ble behandlet på OU-møtet 11.-12. mars 2002. Ingen av 
primæroversetterne (Aasgaard eller Sagrusten) var medlem av OU, men 
Sagrusten skrev en redegjørelse kalt «Viktige val i Efesar- og Kolossarbre- 
vet», som ble sendt som forberedelse til OU-medlemmene sammen med 


oversettelsesutkastene.°” 


(3) De flertydige gjengivelsene unnlates i 
saksforberedelsen 


Sagrusten kommenterer følgende om Kol 1,15:°° 


NO: «den fyrstefodde som star over alt det skapte/den forstefodte, som star 
over ...» 

Rev: «tidligare versjon nn:) framfor alt det skapte/den forstefodte, fodt for 
alt det skapte» 


Den greske genitiven pratotokos pases ktiseås er ordrett omsett heile/all skap- 
ningens forstefodde. Korleis denne skal loysast opp med ein meiningsfull pre- 


posisjon på norsk, er spørsmålet. Framfor, over, for er tre forslag. (uth. i orig.) 


I samstillingen av revisjonsutkastene på nynorsk og bokmål har Sagrus- 
ten valgt å gjengi versjon IT for nynorskens vedkommende, mens 


606 Det er noe merkelig med genitivs-s i nynorsk, men dette er antakelig gjort bevisst for å under- 
streke hvordan det ordrette alternativet ville se ut uten preposisjon. 

607 Dette kommer frem i OU-innkallingen. 

608 BS, 119/1-1. Sagrusten forteller i introduksjonen hva skriver går ut på: «Dette notatet gjev ei over- 
sikt over ein del vers i Efesar- og Kolossarbrevet som OU bør sjå særskilt nøye på. Det kan vera 
vers der det er vanskeleg å velja mellom to ulike tolkingar, vers der valet av omsetjing får kon- 
sekvensar for andre tekster, eller vers som er så kjende at det kan vera vanskeleg å endra på dei. 
Oversikta er sjølvsagt ikkje fullstendig, sidan alle endringar i bibelteksta er viktige. Nynorsk står 
alle stader før skråstreken, bokmål etter.» 

bokmålsteksten gjengis etter 2T. Antakelig er dette gjort for å fremheve 
flere alternative preposisjoner, noe som er antydet ved at han har kursi- 
vert preposisjonene. Selv om det ikke er uttalt, er spørsmålet om hvilken 
preposisjon man skal bruke, nær knyttet til hvilken teologi, og dermed 
hvilken kristologi, som kommer til uttrykk. 

Det er påfallende at Sagrusten unnlater å opplyse om Aasgaards 
gjengivelser i de to første utkastene, særlig når han selv nevner at den 
ordrette gjengivelsen er «heile/all skapningens førstefødde». Det er en 
tydelig dissonans mellom det ordrette alternativet og de påfølgende 
forslagene til preposisjoner («framfor», «over», «før»). Med Sagrustens 
ordrette alternativ burde man ha forventet preposisjoner som «av» og 
«blant». Alle alternativene til en «meningsfull preposisjon på norsk» 
er i tråd med Johnstads preferanser, jf. den tidligere gjennomgangen. 
Sagrusten hadde fulgt diskusjonen i oversettergruppen. Dette reflek- 
teres i hans skriv, i og med at han kun presenterer et utvalg av alter- 
nativene som var blitt drøftet, og unnlater å opplyse om de som var 
reflektert i de to første bokmålsutkastene til Aasgaard. Særlig tydelig 
blir dette når han gjengir førsteutkastet til nynorsk, noe han kan ha 
gjort for å vise til flere preposisjoner som kunne brukes for det ordrette 
alternativet.%* 

Samtidig er det interessant å merke seg at oversettelsesmulighetene 
ikke presenteres som et grammatikalsk spørsmål. Det er usannsynlig 
at Sagrusten ville ha brukt ordet «ordrett» dersom han tenkte det var 
et grammatikalsk spørsmål, med flere legitime tolkninger av det greske 
genitivsuttrykket.”* Det at Sagrusten beskriver det som «ordrett», tyder 
på at han ikke anser tekstens form i Kol 1,15 som et valg mellom flere 
legitime oversettelsesalternativer. For Sagrusten er spørsmålet imidlertid 
hvilken meningsfull preposisjon man skal bruke. Med hans forslag blir 
det tydelig at han kun presenterer preposisjoner som entydig antyder en 
kvalitativ forskjell mellom Kristus og skaperverket. 


609 Ettersom nynorskutkastet nå hadde blitt bearbeidet til en 2T-versjon. 

610 Det ville eksempelvis vært unaturlig å karakterisere den ene eller andre tolkningen i debatten om 
pistis Christou som «ordrett» (Rom 3,22: subjektiv genitiv [«Jesus Kristi trofasthet»] eller objektiv 
genitiv [«troen på Jesus Kristus»]). 

Behandlingen i OU-møtet 


Når det gjaldt selve behandlingen av Kolosserbrevet i OU-møtet 11.-12. 
mars 2002, heter det i møtereferatet at «OU fikk behandlet teksten til og 
med kap. 2».*" I vedtaket heter det: «OU godkjenner det fremlagte forslag 
til revidert tekst av Paulus’ brev til kolosserne, bokmål, og Paulus’ brev 
til kolossarane, nynorsk - til og med kap. 2 - med de merknader som er 
fremkommet i møtet. OU avventer [et] bearbeidet 3. utkast fra oversetter- 
gruppen til ny behandling.»*”* Merknadene som fremkom i møtet, førte 
til en endring for bokmålsteksten, der vers 15 ble endret til løsningen i 
NO78/85 og i nynorskteksten (2TNN). Bildet nedenfor viser et kommen- 
tert bokmålsutkast som referenten brukte under OU-møtet.* 


Skapelse og forsoning ved Kristus 


Gelak aod lpm 


1 Han er den usynlige Guds bilde, (a 


Som Sar IVES De pee ee 
den førstefødte, fodtfor alt det skapte. Ohh. ong- Porth 


Dette er også ført inn som vedtak i OU-referatet om bokmålsversjonen: 


1,15 ... den førstefødte, som står over alt det skapte. 


+ alternativ oversettelse i FOTNOTE.* 


Dette gjorde bokmålsversjonen identisk med nynorskversjonen i vers 15, 
trolig i samsvar med Johnstads forslag. Han ønsket å beholde løsningen 
fra NO78/85 og kommenterte dette til bokmåls- og nynorskutkastet. Hans 
Kvalbein har antakelig også foretrukket dette, og deres stemme vil sam- 
let ha vært et sterkt votum i dette spørsmålet, ikke minst siden Kvalbein 
og Johnstad var de eneste nytestamentlerne til stede på møtet. Daværende 
OU-medlem Hallvard Hagelia, som også var til stede på møtet, forteller at 
han husker at Kol 1,15-20 var en av de paulinske tekstene de brukte mye tid 


611 BS, digitalt arkiv, sakOU11/2002. 
612 BS, digitalt arkiv, sakOU11/2002. 
613 BS, 109/1. 

614 BS, digitalt arkiv, SakOU11/2002. 

pa. Dette tyder pa at de må ha merket seg den teologiske tvetydigheten 
som var så fremtredende i de oversettelser som ble brukt til sammenligning. 
OU-medlemmene fikk tilsendt utkastene før møtet. Dersom noen 
hadde kikket i kommentarfeltet i bokmålsversjonen, ville de ha sett Aas- 
gaards kritiske kommentar til gjengivelsen i NO78/85 («for ordrikt og tol- 
kende»). Når OU derimot endret teksten tilbake til NO78/85, er det tydelig 
at Aasgaards kommentar igjen ble ignorert. Hans kritiske kommentar 
kan ha mistet noe av sin kraft når løsningen i det nye bokmålsutkastet 
(«den førstefødte, født før alt det skapte») selv var både ordrik og tolkende. 
Gjengivelsen hadde heller ingen støtte i oversettelser de sammenlignet 
med. Som tidligere påpekt, har et stort flertall av bibeloversettelser man 
sammenlignet med, derimot en teologisk tvetydig gjengivelse av vers 15. 
Når det gjelder vers 18, ble bokmålsversjonen stående, mens nynorsk- 
versjonens «frå dei døde» ble rettet til den tidligere løsningen «1,18 ... 
den førstefødde av dei døde, ...»." Etter endringen i OU-møtet ser gjen- 
givelsen av Kol 1,15.18 ut til å ha stått urørt helt frem til sluttredaksjonen. 
Kolosserbrevet ble foreløpig godkjent av styret 2. april 2003, og ble prø- 
vepublisert i NTR 3, Matt, der tekstene ble presentert på følgende måte:*” 


Kol 1,15 NTR BM Han er den usynlige Guds bilde, 
den førstefødte, som står over alt det skapte. 


Kommentar den førstefødte/den førstefødde 

Første del av det greske ordet (pråtötokos) kan bety «først i tid» og 
«fremst i rang». Her understreker det at Kristus er opphøyet og har en 
enestående makt og verdighet. Det samme ordet er brukt i v. 19. [sic!]. 
som står over alt det skapte 

Den greske teksten har et genitivsuttrykk («hele skapningens») som 
kan forstås som en sammenlikning, og slik er det tolket i NTR. Men 
genitiven kan også forstås som en tidsgenitiv, og uttrykket kan da 
oversettes «Kristus er den førstefødte før alt det skapte». 


Kommentaren i NTR 3 viser samme tendens som kommentaren i Sagrustens 
skriv til OU. Det opplyses om en direkte oversettelse av genitivsuttrykket 
«hele skapningens [førstefødte]», etterfulgt av kommentarer som unnlater å 
opplyse om den teologiske tvetydigheten, til tross for at gjengivelsen «hele 
skapningens førstefødte» også på norsk kan forstås på denne måten (jf. 


615 Korrespondanse 8.4.2015. 
616 BS, digitalt arkiv, SakOU11/2002. 
617 NTR 3:284. 

«Stortingets flertall»/«flertallet av Stortinget»).** I vers 18 taler man derimot 
åpent om partitiv genitiv [alt i tabellen nedenfor er sitat fra NTR 3]: 


Kol 118 NTR 3 BM an er hodet for kroppen, som er kirken. 
an er opphavet, 

Den førstefødte av de døde, 

så han i ett og alt kan være den fremste. 


Kommentar den førstefødte av de døde/den førstefødde av dei døde 

Uttrykket er en gjengivelse av det greske ordet pråtötokos (Rom 
8,29). Oversettelsen bygger her på en lesemåte som er bevitnet i 
gode håndskrifter. Den har en genitivskonstruksjon som beskriver 
at «den førstefødte» er del av «de døde» (partitiv genitiv). Andre 
håndskrifter føyer til preposisjonen ek, og teksten kan da oversettes 
«den førstefødte fra de døde». 


Tendensen i kommentaren til vers 15 blir enda tydeligere i lys av denne 
kommentaren. Kommentaren presiserer at oversettelsen har basert seg 
på en lesemåte uten preposisjonen ek, noe som betyr at den greske formu- 
leringen i vers 15 (prötotokos pasés ktiseös) og 18 (prötotokos ton nekrön) 
blir strukturelt identiske. Begge inneholder prötotokos etterfulgt av et 
genitivsuttrykk. Det er viktig å fremheve at det også betyr at man har 
lagt denne lesemåten til grunn ikke bare i NTR, men for selve oversettel- 
sen av Kol 1,18 i NTos. Til tross for at disse uttrykkene dermed er svært 
like, både oversettes og kommenteres de svært forskjellig. I vers 18 nevnes 
partitiv genitiv, samtidig som forfatterne til og med forklarer det de anser 
som implikasjonen av denne typen genitiv. I vers 15 nevnes partitiv geni- 
tiv derimot ikke. I kommentar til Åp 1,5 i NTR 4 («den førstefødte av de 
døde») finner man for øvrig en mer utfyllende kommentar til prötotokos, 
med referanse til tekster som Kol 1,15.18; Rom 8,29 og Åp 1,5: «Pråtötokos 
betyr ikke at Kristus blir forstått som underordnet Gud eller som en del 
av det skapte, [...].»* Det er tydelig at man her har behov for en teologisk 
understrekning av hvordan prötotokos (og tekstene) ikke skal leses. 

Jeg vender meg nå til sluttredaksjonen, der man vurderte Paal-Helge 
Haugens gjennomlesninger av utkastet til Kolosserbrevet. 


618 Det er også umulig å se at «hele skapningens førstefødte» på norsk kan leses som en sammenlig- 
ning. 

619 NTR: Det nye testamente revidert med oversetternes kommentarer, bd. 4, Joh: Johannesevangeliet, 
Johannes’ første brev, Johannes’ andre brev, Johannes’ tredje brev, Johannes’ åpenbaring (Oslo: Det 
Norske Bibelselskap, 2004), B91. 

(4) Poetens flertydige gjengivelse forbigas 

I sluttredaksjonen leste de skjønnlitterære forfatterne Paal-Helge Hau- 
gen og Hanne Ørstavik gjennom alle utkastene av Det nye testamente. 
Ørstavik kommenterte ikke dette verset, ** men det gjorde Haugen. 
Haugen satt med eksegetisk litteratur og et bibelprogram som gjorde at 
han kunne følge kildetekstens syntaks, selv om han ikke selv var gresk- 
kyndig. I mars-april 2004 kommenterte han Kolosserbrevet, og kom 
her med en interessant bemerkning til oversettelsen av vers 15. Haugens 
bemerkninger ble gjennomgått av Hans-Olav Mørk og Hans Johan 
Sagrusten 16. november 2004. Pluss- og minustegn markerte hvorvidt 
de mente hans kommentar skulle følges opp og tas videre eller ikke: 


KOMMENTERT AV PAAL- HELGE HAUGEN 
NARS- APRIL 2004 


HIS + Hata lol ag 
02.0) I2 
Retta av HK og HOM etter Ctt+nate Ò 02 
Tekst til styret 
ber 
i K A) (an å Wer 
Skaping og forsoning ved Kristus 
ping og £ Lone 
3 * Han er bildet ~av den usynlege Gud, Sö Aan ‘ 
+ 
: TN Eltakal, 
ù den førstefødde som står over alt det skapte. —_——— | 


2 ce) i han vart alt skapt, 
H 


i himmelen og på jorda, 


Shar det Alka ret og 
Het where "Apr 
fyker - Å ú ? 


5 man Og poteten 


Haugen har satt spørsmålstegn ved formuleringen «som står over alt 
det skapte» og spør: «skal det ikkje rett og slett vere «den førstefødde i 
skaparverket? (Jfr. grunnteksten)». Dette var det eneste stedet Haugen 


620 BS, boks 9. 
621 BS, ringperm «Paal-Helge Haugen». 

utfordret selve eksegesen i sine kommentarer til utkastet av Kolosserbre- 
vet. Prosedyren i denne fasen av arbeidet var at Sagrusten og Mork satt 
sammen og vurderte Haugens (i hovedsak) stilistiske bemerkninger. 


Haugens kommentar behandles i redkom 


Plusstegnet til kommentaren indikerer at Haugens bemerkning ble fulgt 
opp, og må siden ha blitt drøftet i et møte i sluttredaksjonen, som bestod 
av Mørk, Sagrusten, Barth Pettersen og Ellingsen (sekretær). I et doku- 
ment heter det at «der man er usikker går spørsmålet videre til Hans 
Kvalbein».® I dette spørsmålet var det nok også sannsynlig at prosjek- 
tets bibelfaglige konsulent, Johnstad, ble konsultert. Haugens kommen- 
tar har igjen aktualisert spørsmålet om man skulle gjengi verset med 
den teologiske tvetydigheten intakt. Det er tydelig at det har vært en 
diskusjon om dette, i og med at sluttredaksjonen faktisk valgte å endre 
teksten på et så sent stadium. Etter diskusjonen ble teksten endret til 
«den førstefødte før alt det skapte». Dette ble altså gjort på tross av at 
redkom var forpliktet på OUs vedtak. I sluttredaksjonens referat fra 
tekstgjennomgangen av Kolosserbrevet finnes ingen merknader om vers 
15. Det som likevel er tydelig, er at de igjen har valgt bort den tvetydige 
gjengivelse i teksten, og at de heller ikke har foreslått dette som et alter- 
nativ i en fotnote. Men hva med Haugens kommentar? Ved å gjøre denne 
endringen har de markert tydelig at de ikke ville åpne opp for denne 
lesningen. Haugens eksplisitte kommentar gjør det i seg selv sannsyn- 
lig at saken ble diskutert med tanke på teologiske implikasjoner. Hans 
kommentar (særlig «jfr. grunnteksten») legger i det minste til rette for at 
en slik diskusjon kunne finne sted, særlig siden hans spørsmål antyder 
at det er en spenning mellom det kildespråklige og den valgte gjengi- 
velsen. Haugens forslag er helt i tråd med en rekke oversettelser man 
sammenlignet med. I stedet for å legge seg nær andre oversettelser gjør 
Bibelselskapet her et svært selvstendig valg. Selvstendigheten i dette val- 
get blir enda tydeligere når man ser at denne nye gjengivelsen («den 
førstefødte før alt det skapte») støttes av svært få bruksoversettelser, og 


622 BS, digitalt arkiv, Til sluttred.-OU-utvalg - kommenterte tekster fa PHH.doc. 

ikke av noen konkordante oversettelser de sammenlignet med. Alt dette 
gir et inntrykk av at man har markert en bestemt teologi i oversettelsen. 
Dette tilfellet skiller seg også ut fra det som skulle være den ordinære 
saksgangen, der redkom var forpliktet på OUs vedtak. I dette tilfellet 
går redkom sin egen vei. Begrunnelsen for endringen finner man ikke 
før den begrunnes i protokollen for Bibelselskapets styremøte 31. mars 
2005: 


6T: Han er den usynlige Guds bilde, 
den førstefødte, som står over alt det skapte. 
Ny tekst: Han er den usynlige Guds bilde, 
den førstefødte før alt det skapte. 
e Hvorfor før? 
Temporær genitiv viser til et tidligere stadium i hendelsesforløpet, og før tolkes 


som mest sannsynlige tolkning.* 


Bibelselskapets styre, som hovedsakelig var sammensatt av ikke-teolo- 
ger, hadde ingen mulighet til å vurdere denne grammatiske begrunnel- 
sen. I dette tilfellet måtte de altså stole på den faglige ekspertisen hos 
dem som hadde begrunnet endringen. Nøkkelpersonene ser i dette tilfel- 
let ut til å ha vært Johnstad, Mørk, Sagrusten og Kvalbein. Kvalbein var 
til stede på dette styremøtet, og må ha bifalt endringen. Mørk og Sagrus- 
ten var til stede under behandlingen av saken da endringen ble godkjent. 
Det var naturlig i og med at det var disse som hadde vurdert Haugens 
bemerkninger, og endret teksten i samråd med Johnstad og Kvalbein. I 
styrereferatet står det imidlertid følgende om de godtatte endringene: 
«Alle merknadene vil bli tatt til OU, som vil vurdere de aktuelle ver- 
sene på nytt.» Det finnes derimot ingen dokumentasjon på at dette 
ble gjort.° På styremøtet var det totalt sett bare tre tekstendringer som 
skulle tilbake til OU. To av endringene (Ef 4,14.19) var gjort av rent 


623 BS, digitalt arkiv, styreprotokoll 31.3.2005, sak S12/2005. 

624 BS, digitalt arkiv, styreprotokoll 31.3.2005, sak S12/2005. 

625 Det finnes derimot dokumentasjon på at OU ble informert om tilsvarende endringer fra styre- 
møtet 3.2.2005 (sak $7/2005), men altså ikke om de siste endringene fra Efeserne, Kolosserne og 
1 Tim. 

stilistiske arsaker, og endringen i Kol 1,15 var den eneste med store teo- 
logiske implikasjoner. 


Kol 1,15 i NTO5 og Bibel 2011 


For Kol 1,15 ble teksten og noten slik i NTo5 og Bibel 2011: 


NTO5/Bibel 2011 | Han er den usynlige Guds bilde, Rom 8,29; 2 Kor 4,4; Kol 3,10; Hebr 
den førstefødte før alt det skapte. | 1,3 bilde se 2 Kor 3,18; 4,4. den 
førstefødte «første» kan bety «først i 
tid» eller «fremst i rang» Se v. 19. 


Noten til Kol 1,15 (i NTo5 og Bibel 2011) er særegen sammenlignet med 
parallelltekstene som beskriver Kristus som prötotokos (Kol 1,18; Rom 8,29; 
Hebr 1,6; Åp 1,5). Dette er det eneste stedet der et bestemt meningsinnhold 


presiseres.°** 


Kol 118 i NTO5 og Bibel 2011 
For Kol 1,18 ble bade teksten og noten forskjellig i NTos og Bibel 2011: 


NTO5 Han er hodet for kroppen, 1 Kor 12,12+; Ef 1,22+; Kol 1,24f; 2,19; 
som er kirken. 3,15; 1 Kor 15.20+ den førstefødte av 
Han er opphavet, de døde Andre håndskrifter har «den 
den førstefødte av de døde, førstefødte fra de døde». 
så han i ett og alt kan være den fremste. 


I Bibel 2011 ble «den førstefødte av de døde» endret til «den førstefødte fra 
de døde». Dette kan ha vært foranlediget av Reidar Aasgaards bemerk- 
ning fra 2007: «tekstkritikk: Det virker som oversettelsen bygger på vari- 
anten i N-As noter (ek utelatt), som egentlig har begrenset bevitnelse. 
Kan hende burde det i teksten stå «førstefødte fra de døde», som i N-As 


626 I noten til NTo5 og Bibel 2011 fremstår «først i tid» og «fremst i rang» som konkurrerende for- 
tolkninger (enten-eller), i motsetning til kommentaren i NTR («både [...] og»). 

tekst?» Dette ble tatt til følge i Bibel 2011, der oversettelsen og overset- 


telsesalternativet i noten byttet plass: 


Bibel 2011 | Han er hodet for kroppen, 1 Kor 12,12+: 15,20; Ef 1,22+: Kol 
som er kirken. 1,24f; 2,19; 3,15 den farstefadte fra de 
Han er opphavet, dade Andre handskrifter har «den 
den førstefødte fra de døde, førstefødte av de døde». 


så han i ett og alt kan være den fremste. 


Kolosserne 1,15 i hele oversettelsesprosessen 


Når man ser hele saksgangen under ett, kan man spore en systematisk 
unngåelse av teologisk utfordrende gjengivelser til fordel for løsninger 
som sikrer kirkens lære om Jesus. Det finnes et tydelig mønster i saks- 
gangen med hensyn til hvilke oversettelsesalternativer som frontes, og 
hvilke alternativer som unngås. I prosessen har det vært mulig å doku- 
mentere minst fire tilfeller der den teologiske tvetydige oversettelsen 
unngås: (1) I Johnstads første merknader til Aasgaards førsteutkast, der 
han ikke forholder seg til Aasgaards gjengivelse og heller skisserer to 
andre løsninger, hvorav han anbefaler den samme som i NO78/85. (2) 
Ved drøftelsen på oversettermøtet, der Aasgaard hadde gjort den teolo- 
gisk utfordrende lesningen enda mer tydelig med preposisjonen «blant». 
Konsekvensen av møtet var at denne gjengivelsen ble valgt bort, samti- 
dig som de lignende alternativene også ble slettet. (3) I Sagrustens infor- 
mering overfor OU, der hans ordrette alternativ «ordrett omsett heile/all 
skapningens førstefødde» har et meningspotensial som ikke ivaretas ved 
preposisjonene han foreslår. Alle de foreslåtte preposisjonene impliserer 
derimot at Kristus innehar en posisjon der han står tydelig atskilt fra «alt 
det skapte». (4) I sluttredaksjonen ved Paal-Helge Haugens lesning og 
forslag «skal det ikkje rett og slett vere «den førstefødde i skaparverket»? 
(Jfr. grunnteksten)». Denne lesningen blir igjen valgt bort, til fordel for en 
bestemt gjengivelse der meningspotensialet innsnevres i en bestemt ret- 
ning. Denne tendensen er også tydelig i notebruken, der det informeres 


627 BS, digitalt arkiv, Forslag til rettinger NTos 20.07.2007.doc. 

om to alternative fortolkninger, og den tvetydige gjengivelsen er utelatt 
som alternativ. 

Alt dette tyder pa at enkelte aktorer i prosessen har ansett teologisk 
tvetydige gjengivelser som teologisk problematisk. Det kan forklare 
hvorfor den systematisk ble utelatt og argumentert mot. Dette inntrykket 
blir ikke redusert når man tar korrespondansen mellom den teologiske 
hovedkonsulenten og prosjektlederen i betraktning (s. 209). Her sies det 
at mani oversettelsesprosessen «bevisst [har] redusert bruken av tolkende 
genitiver». I saksgangen for Kol 1,15 ser det ut til å være en motsatt ten- 
dens: Flertydige uttrykk prioriteres bort til fordel for entydige. Samtidig 
ender man opp med en gjengivelse som omtrent ingen moderne bruksbi- 
bler har. Det er påfallende når sammenligning med andre bibeloverset- 
telser var et såpass viktig referanseverktøy i oversettelsesprosessen. Den 
flertydige løsningen har overveldende støtte i bibeloversettelser man har 
brukt til sammenligning gjennom hele perioden, både i konkordante og 
idiomatiske oversettelser (jf. KJV, DO48, RSV, Jérusalem, JB, Ziircher™*, 
Gunnes, Einheitstibersetzung 1972, TOB NT, NASB, Amplified, Rheims, 
NAB, Elberfelder, NJB, NRSV, DO92, SO2000). Faktisk er det ikke mulig 
a spore en eneste konkordant oversettelse som ikke har ivaretatt denne 
flertydigheten. Disse har altså beholdt en flertydighet i oversettelsen, 
mens enkelte idiomatiske oversettelser har gjort gjengivelsen til et ensidig 
uttrykk som atskiller Kristus kvalitativt fra skapelsen.” Blant dem foyer 
Bibel 2011 seg inn i rekken. 


Intervjuer 
Intervju med Reidar Aasgaard 


Intervjuet med Aasgaard, primæroversetter for Kolosserne på bokmål, ble 
gjort på hans kontor på Universitetet i Oslo 30. april 2015. En ukommen- 
tert gjennomgang av saksgangen for denne teksten (fra første utkast til 


628 Merk at det her refereres til utgaven som ble brukt til sammenligning under utarbeidelsen av NT 
(Zürcher 1966), og ikke til utgaven som ble utgitt i etterkant av NTos (Zürcher 2007). 

629 SVE1917, NEB NT (samt dens revisjon, REB), Luther, Hedegård, TEV NT, Wilckens, Gute 
Nachricht, Bonnes Nouvelles, NIV. 

endelig utkast) ble sendt til Aasgaard flere dager i forveien, og intervjuet 
ble gjort med utgangspunkt i de enkelte trinnene i oversettelsesprosessen. 

På spørsmålet «Husker du noe av dette?» svarer Aasgaard at det dukket 
opp etter hvert som han leste det, men at det er begrenset hva han hus- 
ker av diskusjonene de hadde om dette. Samtidig presiserer han at han 
er usikker på hvor mye de gikk inn på ting som var mer «kristologisk 
orientert», og forteller at de arbeidet «med utgangspunkt i det filologis- 
ke».%° Dette kan tolkes slik at de ikke eksplisitt diskuterte de teologiske 
implikasjonene, men at diskusjonene i oversettergruppen, slik Aasgaard 
husker dem, tok utgangspunkt i det filologiske. Overgangen mellom teo- 
logi og filologi er imidlertid glidende, ettersom filologi også er opptatt av 
det semantiske, ordenes betydning og mening. De følgende eksemplene 
vil belyse nettopp dette. 

Som tidligere beskrevet husket Aasgaard at han anså gjengivelsen (av 
prototokos pasés ktiseös) i NO78/85 som en parafrase, og at han så som sitt 
mål «å stramme teksten inn og i utgangspunktet å gjøre den mer flertydig 
og åpen».*' Som vist møtte Aasgaard betydelig motstand mot sine over- 
settelser i oversettelsesprosessen. Den første motstanden var reflektert i 
Johnstads konsulentuttalelse, der han argumenterte grammatikalsk for 
to andre løsninger enn den Aasgaard hadde valgt. På spørsmål om han 
tror det er rett at genitivsuttrykket ble forstått som en sammenlignings- 
genitiv i NO78/85, er Aasgaard nølende og svarer at han «har vondt for å 
se at dette er en sammenligningsgenitiv». Når det gjelder Johnstads andre 
forslag, tidsgenitiv, sier Aasgaard at han «synes også det er en underlig 
kategorisering». Aasgaard stiller seg altså spørrende til begge Johnstads 
forslag. 

Vi vender oss igjen til Johnstads kommentar til vers 15, og hvorfor han 
ikke synes å nevne Aasgaards hovedtekst i det hele tatt i sin kommentar, 
men heller skisserer to andre løsninger. På spørsmålet «Johnstad har to 
forslag: sammenligningsgenitiv eller tidsgenitiv. Hva med den gjengivel- 
sen som du har i din tekst, som åpner opp for en partitiv gjengivelse? Tror 
du det at den er utelatt, betyr at han ikke anser det som en sannsynlig 


630 Intervju 30.4.15. 
631 Intervju 30.4.15. 
632 Intervju 30.4.15. 

oversettelse?» svarer Aasgaard, etter litt betenkningstid, at han ikke tidli- 
gere i oversettelsesprosessen så det han nå ser, og at han kunne vært mer 
oppmerksom på det. Det Aasgaard mener han kunne vært mer oppmerk- 
som på, var at «bestemte resepsjonshistoriske hensyn ikke skulle få over- 
styre avsendersituasjon og teksten i dens mer opprinnelige kontekst».% 
Dette begrunner han med at tekstene skulle oversettes ut fra sin opp- 
havssituasjon, noe som var et gjennomgående premiss i prosessen: «Min 
tanke når det gjaldt oversettelsesarbeidet, var at det helt og fullt skulle 
basere seg på vitenskapelige, historisk-kritiske premisser, og at tekstene 
skulle oversettes ut fra hensynet til opprinnelsessituasjonen.»** Dette 
betyr at han tolker det slik at Johnstads argumentasjon er styrt ut fra et 
hensyn til resepsjonshistorien. Aasgaard avviser at det aktuelle uttrykket 
kunne være en sammenligningsgenitiv.% 

Vi vender oss til Johnstads andre forslag, tidsgenitiv, der han knyttet 
pases ktiseös til en generell bruk av genitiv i tidsuttrykk. På spørsmålet 
om hva han mener om det, svarer Aasgaard: «Jeg tenker at det her blir en 
miksing av grammatisk analyse og teologisk analyse, hvor det teologiske 
ikke gjøres eksplisitt nok, men samtidig blir førende når det kommer til 
oversettelsesforslag. Han argumenterer grammatisk, men oversetter teo- 
logisk.» Her sier Aasgaard at konsulenten argumenterer for en bestemt 
teologi skjult bak grammatiske kategorier, men Aasgaard finner ikke 
disse kategoriene som legitime for oversettelsen av prötotokos pases kti- 
seös. Til oppfølgingsspørsmålet «Så du tenker at det ligger der implisitt 
ved de alternativene?» utdyper han: 


Ja. Grammatikk og teologisk tolkning henger jo tett sammen, men det ene bør 
ikke brukes som forsvar eller alibi for det andre; man må være bevisst på slikt. 
Nar jeg ser det her og tenker på det, blir jeg skeptisk, men jeg vet jo heller ikke 
hvor bevisst Gunnar har tenkt på dette. Han er jo orientert mot det filologiske 
og opptatt av det. Om han her har hatt klart for seg hvor grensen går overfor hva 


som egentlig er teologiske tolkninger, tor jeg ikke si ....°” 


633 Intervju via Skype 24.6.15. 
634 Intervju via Skype 24.6.15. 
635 Intervju 30.4.15 
636 Intervju 30.4.15 
637 Intervju 30.4.15. 

Oppsummerende har Aasgaard i lopet av intervjuprosessen sett flere 
ting han ikke sa mens han oversatte. Han virker skeptisk til Johnstads 
argumentasjonsmate. For Aasgaard blir dette forst og fremst problema- 
tisk nar han ikke anser konsulentens to oversettelsesforslag som mulige 
språklig sett, i grammatisk forstand — og i sin konsekvens ikke mulige 
som konkordante gjengivelser. 

Vi vender oss til sluttresultatet for Kol 1,15 i Bibel 2011, og ser på begrun- 
nelsen for endringen som gis overfor styret. På spørsmålet «Hva tenker 
du om den begrunnelsen som gis?» [«Temporær genitiv viser til et tidli- 
gere stadium i hendelsesforløpet, og før» tolkes som mest sannsynlige 
tolkning»] svarer Aasgaard: 


Oversettelsesmessig tenker jeg at vi skulle prøve å holde flere løsninger og 
muligheter åpne når vi oversetter. Så jeg synes begrunnelsen er uheldig: at man, 
så flertydig som den greske teksten er, da så tydelig faller ned på «før». Så jeg 
syns ikke at det er holdbart å innsnevre dette så sterkt i retning av noe som har 


med tid å gjøre.** 


Aasgaard trekker igjen inn dette med flertydighet, og er tydelig kri- 
tisk både til det som ble den endelige versjonen (for vers 15 i NTo5 og 
Bibel 2011), og til selve begrunnelsen for endringen. På spørsmål om den 
endelige gjengivelsen («den førstefødte før alt det skapte») gir mening på 
norsk, svarer Aasgaard: 


Nei. Altså, det gir mening hvis man med «den førstefødte» tenker på det som 
et strikt teologisk begrep, om noe som er «født» i en helt kvalifisert forstand, i 
en helt spesifikk betydning, men bortsett fra det gir det ikke mening. Språklig 
sett vil jeg si at den som er «født først» må være født på linje med, i noenlunde 
lignende forstand, som «all skapningen» eller «alt det skapte». [...] Tidselemen- 
tet «før» kommer inn på en helt annen og veldig tydeliggjørende måte i forhold 
til hva det skulle gjort. «Før tolkes som mest sannsynlige tolkning» [leser fra 


begrunnelsen overfor styret]. Det er i hvert fall en tolkning ...% 


638 Intervju 30.4.15. 
639 Intervju 30.4.15. 

Norskspraklig sett mener Aasgaard at det ikke gir mening, med min- 
dre man forutsetter noe som sammenfaller med en nikensk teologi: at 
Jesus er født i en helt kvalifisert forstand. Med sin siste bemerkning er det 
tydelig at han ikke anser begrunnelsen til styret som grunnet i et hensyn 
til tekstens opphavssituasjon. 

I forlengelsen av disse spørsmålene, er det så et godt samsvar med 
prinsippene for Bibel 2011 og markedsføringen som «nærmere grunntek- 


sten»? Aasgaard svarer: 


Nei, slik sett syns jeg ikke det er et godt samsvar. Jeg syns at det tolkes i en 
bestemt retning, med kristologiske implikasjoner som ikke har grunnlag i pri- 
meerteksten. Og man har faktisk i forhold til dette utgangspunktet gått fra én 
uheldig tolkningsretning som man hadde i NO78/85 - altså «som står over alt 
det skapte», som handler om over-/underordning, hierarki - til å velge noe som 
blir like uheldig, men på en annen måte: til å handle om tid — før og etter - og 
om forholdet mellom Guds sønn og skaperverket. Og det er ikke konkordant. 


Det er i den samme tradisjonen som NO78/85, men med et annet fortegn. 


Men hva med det uttalte prinsippet om å oversette ut fra tekstenes opp- 
havssituasjon? På spørsmål om hva Aasgaard tenker om dette, knytter 
han det sammen med redaksjonskomitéens endring i siste instans: 


Nei, jeg syns det er problematisk og uheldig. Det syns jeg absolutt — ettersom 
det var den siste revisjonsgruppen i oversettelsesprosessen som la dette frem 
for styret [begrunnelsen for endringen av Kol 1,15]. Da har de i hvert fall hatt 
en god del myndighet, eller eventuelt tiltatt seg en del myndighet. Og så ville 
styremøtet på sett og vis bli et sandpåstrøingsorgan. Fordi de ikke ville kunne 


forholde seg til hele prosessen og kjenne diskusjonene godt nok. 


På spørsmålet «Hva tenker du om at den norske oversettelsen velger en 
oversettelse av Kol 1,15 som omtrent ingen andre oversettelser har?» sva- 
rer Aasgaard: 


Jeg syns det er overraskende, fordi vi jo i veldig høy grad stadig konfererte med 


andre oversettelser, med en rekke andre oversettelser. At man da ender opp med 


640 Intervju 30.4.15. 
641 Intervju 30.4.15. 

et så spesielt alternativ, er påfallende. Det vil også være foruroligende, hvis det 


er et trekk som gjentar seg ellers.“ 


Oppsummerende kan man si at Aasgaard, slik han nå har kommentert 
saksprosessen, ser store problemer i oversettelsesprosessen. Ifølge Aas- 
gaard er gjengivelsen ikke konkordant, men dogmatisk styrt og ikke gjort 
i samsvar med vitenskapelige, historiske premisser, og man har endt opp 
på «et så spesielt alternativ» som omtrent ingen andre bruksbibler har. 
Og viktigst av alt: Det er ikke et godt samsvar med kildeteksten, slik Aas- 
gaard beskriver det. 


Korrespondanse med Gunnar Johnstad 


Gunnar Johnstad, på sin side, mener at en partitiv oversettelse i Kol 
1,15 utelukker en nikensk kristologi.°# Johnstad mener at «i tilfeller der 
en tekst fortoner seg språklig tvetydig [...] skal vi tilstrebe en overset- 
telse som beholder tvetydigheten. Men dette er ikke alltid mulig, vi må 
velge». Grunnen til at «det ikke er mulig» i Kol 1,15, er fordi han har 


problemer med å se at den partitive oversettelsen ivaretar det tvetydige som 
i dette tilfelle går i retning Arius på den ene side, i retning Nikenum på den 
annen side. Oversettelsen «førstefødt av enhver skapning» vil for de fleste «van- 
lige» (= ikke-faglige) norske ører, tror jeg, lyde som «førstefødt blant», og i så fall 
er veien/vinduet stengt for en nikensk forståelse (uten at oversettelsen av den 


grunn nødvendigvis blir ariansk).%* 


I sitt svar fremstår Johnstad svært teologisk bevisst på tekstens 
mulige kristologiske implikasjoner, og har klart for seg hvorfor han ikke 
ønsket Aasgaards gjengivelse. I og med at Aasgaards gjengivelse hadde 
«førstefødt blant», er det tydelig at en slik oversettelse blir problematisk 
for Johnstad, fordi det stenger veien til forståelsen som kommer til utt- 
rykk i den nikenske trosbekjennelsen, ifølge ham. Med dette som prem- 
iss for oversettelsesarbeidet er det underforstått at tekstene svarer til 


642 Intervju 30.4.15. 

643 Korrespondanse 4.11.15. 
644 Korrespondanse 4.11.15. 
645 Korrespondanse 4.11.15. 


234 


KOLOSSERNE 1,15.18 


det som flere hundre ar senere ble «ortodoks» kristologi, og at overset- 
telsen ikke ma sperre for denne forstaelsen. Men hvorfor mener han at 
en oversettelse som «førstefødt av/blant enhver skapning» stenger veien 
for en nikensk forståelse? Den eneste grunnen må være at han leser en 
slik oversettelse helt bokstavelig, og samtidig forutsetter (lik arianerne) at 
teksten handler om Jesu ontologiske opphav, det vil si at uttrykket i Kol 
1,15 leses som et teknisk begrep som beskriver Jesu essens. Selv om John- 
stad primært snakker om hvordan «førstefødt av/blant enhver skapning» 
vil forstås av «ikke-faglige», representerer dette først og fremst hans egen 
forståelse, slik han selv har kommunisert ved andre anledninger.** Grun- 
nen til at oversettelsesforslagene ovenfor ikke oppleves som flertydige, 
kan forklares av hans hermeneutiske refleksjon, som ligner en biblisistisk 
(bokstavelig) lesning av bibeltekster. Samtidig er denne lesningen anak- 
ronistisk. Dette kommer til uttrykket når Johnstad utelukkende tenker 
på flertydighet som et spørsmål om ariansk/nikensk teologi. Da åpnes det 
ikke for andre fortolkninger, og teksten blir låst og begrenset til kun å ha 
handle om stridsspørsmålet i den arianske og nikenske strid. Da blir det 
selvsagt viktig at oversettelsen gjenspeiler den nikenske forståelsen. Dette 
hjelper med å forklare hvorfor han gjentatte ganger i oversettelsesproses- 
sen forsøkte å styre unna Aasgaards og Haugens gjengivelser: Siden han 
leser deres oversettelsesforslag bokstavelig som et uttrykk for ontologisk 
opphav, må oversettelsen ta stilling til dette spørsmålet og velge en annen 
løsning. 

Overordnet kan man si at denne oversettelsesstrategien ikke er 
fremmedgjørende, men hjemliggjørende, og tar bort det utfordrende 
og potensielt problematiske i kildeteksten. Hva som eventuelt er utfor- 
drende, avhenger av hvordan teksten leses. De hermeneutiske reflek- 
sjonene Johnstad legger til grunn, kan ha gjort det ekstra utfordrende 
å forholde seg til gjengivelsene som gjentatte ganger ble foreslått i 
oversettelsesprosessen. 


646 I sin respons på mitt konferansepaper om denne teksten på Nordic New Testament Conference i 
Århus 31.5.2015 responderte Johnstad med at han selv ikke mente den partitive oversettelsen var 
åpen for nikensk kristologi. 

Spraklig og eksegetisk drofting 
Tilsvarende oversettelser av parallelle uttrykk 


Å oversette Kol 1,15 flertydig ville vært i samsvar med hvordan tilsva- 
rende parallelle uttrykk gjengis i Bibelselskapets oversettelser. 

Nedenfor er det listet opp parallelle uttrykk (til Kol 1,15) og hvordan 
disse uttrykkene er gjengitt i oversettelsene. I NT finner man tilsvarende 
språklige kombinasjoner som prötotokos pasés ktiseös med identisk rek- 
kefølge: adjektiv/substantiv + adjektivet pas (i genitiv) + substantiv (i 


genitiv). Genitivsuttrykkene og oversettelsen er understreket. 


Apg 13,10 | 6plérés pantos dolou kai pasēs «Du djevelens sønn, «Du djevelens sønn, 


rha, diourgias, huie diabolou, full av all slags svindel | full av all slags svik og 
echthre pasēs dikaiosynés og bedrag, en fiende ondskap, en fiende av 
av alt som er rett alt som er rett, 


1 Kor 15,19 | e/eeinotero/ pantön anthropon er vi de ynkeligste av. | er vi de ynkeligste av 


esmen alle mennesker alle mennesker. 

Ap 18,22 | kai pas technités pasēs Handverkere av alle | deg skal det aldri mer 
technés slag - i deg skal de finnes håndverkere av 
ou mé heurethé en soi eti, aldri mer høres. noe slag. 


Både i NO78/85 og Bibel 2011 har man oversatt disse parallelle genitivsut- 
trykkene med preposisjonen «av». Gjengivelsen i Kol 1,15 skiller seg derfor 
ut fra hvordan de ellers gjengir tilsvarende uttrykk.” 

Også i flere andre tilfeller i NT er det vanlig at den førstefødte (Jesus) 
knyttes til det han er en førstefødt blant/av. I motsetning til dette tilfellet, 
er dette aspektet bevart i oversettelsen. Foruten Kol 1,18, finner man dette 
i Rom 8,29, der Jesus beskrives som «den førstefødte blant mange søsken» 
(prötotokon en pollois adelphois), og tilsvarende i Åp 1,5 «den førstefødte 
av de døde» (ho prötotokos tön nekrön). 


647 Man kan også finne paralleller av tilsvarende genitivskonstruksjoner der Bibelselskapet har gjen- 
gitt uttrykkene direkte uten preposisjon: 1 Tim 4,10 (hos estin sotér pantön anthröpön): NO78/85 
(«som er alle menneskers frelser»), Bibel 2011 («som er frelser for alle mennesker»); 1 Pet 5,10 (Ho 
de theos pasés charitos): NO78/85 og Bibel 2011 («men all nådes Gud»). 

Begrunnelser for Bibelselskapets oversettelser 


I de aktuelle oversettelsene er det i hovedsak mulig å spore to typer gjen- 
givelser av uttrykket i vers 15. Den ene hovedtypen gjengir uttrykket på 
forskjellige måter som en sammenligning. Her betones forskjellen mel- 
lom den førstefødte og det skapte, både i rang og tid. Disse forslagene ble 
begrunnet ut fra et hensyn til gresk grammatikk, og jeg vil her etterprøve 
denne begrunnelsen. 

I den greske teksten har vi ikke noe verb, og uttrykket faller derfor 
innenfor den greske bruken av genitiv ved substantiv. I gjennomgangen 
dukket «genitivus comparationis» (sammenligningsgenitiv) opp som en 
term hos Gunnar Johnstad. Johnstad argumenterte overfor Aasgaard med 
at genitivsuttrykket var å forstå på denne måten (eller alternativt en tids- 
genitiv). Han vurderte det til at Sagrusten i sin gjengivelse (i førsteutkastet 
på nynorsk, «den førstefødde framfor alt det skapte») også hadde forstått 
uttrykket som en sammenligningsgenitiv, og at gjengivelsen i NO78/85 
(«den førstefødte, som står over alt det skapte») baserte seg på en tilsva- 
rende forståelse. Men sammenfaller prötotokos pasés ktiseös med hvordan 
sammenligninger og tidsuttrykk i genitiv ellers uttrykkes på gresk? 


Sammenligning 
En sammenligningsgenitiv faller innenfor det som ofte kalles en ablati- 


visk genitiv: 


Genitiv ved sammenlikning og komparativiske uttrykk er forståelig ut fra den 
ablativiske betydning, for det er jo tale om avstand og forskjell («større enn» = 
den ene skiller seg fra den andre i størrelse). Vanligst er dette i 2. sammenlig- 


ningsledd etter et adjektiv i komparativ. 


Som Leivestad og Sandvei og andre grammatikker beskriver, settes en 
sammenligningsgenitiv vanligvis etter, men kan også stå foran, et adjek- 
tiv i komparativ eller et adjektiv i positiv som indikerer sammenligning.** 


648 Leivestad og Sandvei, Nytestamentlig gresk grammatikk, 184 (uth. i orig.). 
649 Jf. også Jerker Blomqvist og Poul Ole Jastrup, Grekisk - græsk grammatik (København: Akade- 
misk Forlag, 1991), 184: «Adjectives of the comparative degree or implying comparison take the 

I NT er det sveert vanlig at et adjektiv i komparativ kombineres med et 
genitivsuttrykk (som betegner det man sammenligner med).°° Alter- 
nativt brukes sammenligningspartikkelen 6,% selv om det forekommer 
noe sjeldnere.” En sammenligning kan også uttrykkes ved et adverb i 
komparativ + genitiv. I alle disse sammenligningsuttrykkene i NT 
forekommer adjektivet i komparativ. Det finnes ingen tilfeller i NT der 
et adjektiv i positiv brukes i forbindelse med sammenligningsgenitiv. I 
jakten på paralleller kan man spørre seg om uttrykkene i Joh 1,15.30 kan 
ligne uttrykket i Kol 1,15. 

Både i Joh 1,15 og 1,30 forekommer denne formuleringen: hoti prötos 
mou én — «for han var [først + meg]** dvs. før meg».%5 I disse tilfellene 
er det tydelig at ordet prötos er superlativ, som kan brukes med kompa- 
rativisk betydning. Dette er betinget av at koiné har beholdt prötos i 
superlativ betydning, og at prötos i koiné ofte erstatter bruken av pro- 
teros («først av to»). Tilfellene i Joh 1,15.30 er også betinget av at prötos 
er en uekte preposisjon som krever genitiv. I og med at dette er et prepo- 
sisjonsuttrykk, faller det ikke innenfor hva man kan karakterisere som 


genitive»; Herbert Weir Smyth, Greek Grammar (Cambridge: Harvard University Press, 1956), 
334; Eduard Schwyzer og Albert Debrunner, Handbuch der Altertumswissenschaft: Griechische 
Grammatik; Auf der Grundlage von Karl Brugmanns Griechischer Grammatik, bd. 2, Syntax und 
syntaktische Stilistik, 3. utg. (Munchen: C. H. Beck, 1966), 98. 

650 Tilfellene er mange: Matt 3,11; 6,25; 11,1 X 2; 12,42.453 13,32 X 2; 21,36; 27,64; Mark 1,7; 4,31.32; 12,31.33; 
Luk 3,16; 7,28 X 2; 11,26 X 2; 11,31.32; 12,23; 14,8; 21,3; Joh 1,50; 4,12; 5,20.36; 7,31; 8,53; 10,29; 13,16; 
14,12.28; 15,13.20; Apg 4,22; 1 Kor 1,25 x 2; 10,22; Hebr 1,4; 3,3; 2 Pet 2,20; 1 Joh 3,20; 3 Joh 4; Åp 2,19. 

651 Jf. Leivestad og Sandvei, Nytestamentlig gresk grammatikk, 184-85; Smyth, Greek Grammar, 279; 
Schwyzer og Debrunner, Griechische Grammatik, bd. 2, Syntax und syntaktische Stilistik, 99. 

652 Men se f.eks. Matt 10,15; 11,22.24; 19,24; Mark 10,25; Luk 10,12.14; 16,17; 18,25; Joh 4,1; Apg 25,6; 
1 Kor 14,5; 1 Joh 4,4. Sammenligning «kan også uttrykkes ved omskriving av para + akk. (Hebr 
1,4; 3,3) el. hyper + akk. (Hebr 4,12).» Leivestad og Sandvei, Nytestamentlig gresk grammatikk, 185. 
Luk 16,8 kan også inkluderes i den siste kategorien. I alle disse nevnte tekstene står adjektivet i 
komparativ. 

653 Matt 5,20; 6,26; 11,19; Mark 12,43; Luk 7,26; 12,24; Joh 21,15; 1 Kor 15,10; 1 Tim 5,9. 

654 Jf. også BDAG, prötos, 1a. 

655 Se også Joh 15,18, der adverbet pröton brukes: Ei ho kosmos hymas misei, ginöskete hoti eme pro- 
ton hymön memiséken («Hvis verden hater dere, skal dere vite at den hatet meg [tidligere enn 
dere=] før dere»). 

656 Jf. også Leivestad og Sandvei: «Superlativformen prötos kan også brukes med komparativisk be- 
tydning: Joh 1,15.20.» Nytestamentlig gresk grammatikk, 70. 

657 Friedrich Wilhelm Blass og Albert Debrunner, A Greek Grammar of the New Testament and 
Other Early Christian Literature, overs. Robert W. Funk (Chicago: University of Chicago Press, 
1961), 34 ($ 62). Formuleringene prötos mou (Joh 1,15.30) og pröton hymön (Joh 15,18) beskrives 
derfor som «unclassical» [gresk] (s. 99 [$ 185]). 


238 


KOLOSSERNE 1,15.18 


en sammenligningsgenitiv. BDAG oppsummerer bruken av protos i sam- 
menheng med tid slik: «first, earliest, earlier».°* Ordet i vår sammenheng 
er derimot prötotokos og ikke protos. For i det hele tatt å fa prötotokos til 
å passe innenfor en slik fortolkning, er man nødt til å isolere ordets to 
bestanddeler fra hverandre, for så å utlegge en leksikalsk mening fra hver 
av termene, og deretter sette dette i sammenheng med det greske geni- 
tivsuttrykket. Bortsett fra den krevende oppdelingen av ordet blir denne 
leksikalske tilnærmingen også problematisk rent metodisk, ettersom ord 
får sin mening ut fra hvordan de brukes i kontekst, og ikke ut fra en ibo- 
ende mening.” 

Videre er det flere problemer forbundet med å vurdere uttrykket som 
en sammenligningsgenitiv. I Kol 1,15 har man verken et adjektiv i kompa- 
rativ eller et adjektiv som uttrykker sammenligning. Prötotokos kan ikke 
gradbøyes og har heller ikke et komparativisk potensial. Førstefødt er noe 
man er eller ikke er, og er ikke noe man kan være mer enn andre. Prötoto- 
kos brukes her substantivisk, noe som også utelukker denne muligheten. 
I og med at prötotokos brukes substantivisk og ikke har et komparativisk 
potensial, er det også vanskelig å forstå hva en slik oversettelse skal for- 
midle. Hva betyr det at Jesus er «den førstefødde framfor alt det skapte», 
slik det oversettes i Sagrustens førsteutkast til nynorsk (NNiT)? Her har 
norsk språkbruk forandret seg. I NOo4/30 kunne «fremfor» angi at en 
person/gruppe var en del av noe. I flere tilfeller i NOo4/30 er «frem- 
for» brukt for skille ut en særegen person innenfor en gruppe, som for 
eksempel i 5 Mos 33,24: «Velsignet fremfor sønner være Aser», der det for 
eksempel i Bibel 2011 gjengis: «Mest velsignet blant sønner er Asjer». Et 
tilsvarende bytte fra «fremfor» i NO04/30 til «blant» i Bibel 2011 forekom- 
mer også andre steder, noe som viser språkutviklingen til dette ordet.% 


658 BDAG, prötos, 1a. 

659 Jf. James Barr, The Semantics of Biblical Language (London: Oxford University Press, 1961). 

660 F.eks. Dom 5,24; 2 Sam 23,19.23; 1 Kron 11,21.25; Høys 5,10. For øvrig brukes «fremfor» i NOo4/30 i 
komparasjoner. «Framfor» brukes fremdeles i Bibel 2011 for å uttrykke det samme, selv om det er 
en større tendens til å bruke andre ord i denne sammenhengen. Der hvor NOo4/30 bruker «frem- 
for» for å uttrykke en komparasjon, bruker Bibel 2011 oftere andre ord, jf. f.eks. 1 Mos 37,3 («frem- 
for alle sine sønner»; Bibel 2011: «mer enn alle de andre sønnene); 41,40 («fremfor deg»/«større 
enn deg»); 48,22 («fremfor dine brødre»/«mer enn brødrene dine»). I Bibel 2011 brukes «framfor» 
særlig der hvor israelsfolket skilles ut fra andre folk, f.eks. i 2 Mos 19,5 («Hvis dere adlyder min 
røst og holder min pakt, skal dere være min dyrebare eiendom framfor alle andre folk»). 

Det er for øvrig vanskelig å se at «den førstefødte, som star over alt 
det skapte» rettmessig kan karakteriseres som en sammenligning. Gjen- 
givelsen ser mer ut til å handle om rang og overordning i forhold til det 
skapte. Uansett finnes det ingen paralleller, verken i NT eller i LXX, på 
at et genitivsuttrykk er brukt på en tilsvarende mate som i Kol 1,15 for å 
uttrykke en sammenligning, og det finnes heller ingen andre tilfeller i 
noen av Bibelselskapets oversettelser der man har oversatt et genitivsut- 
trykk på denne måten. 

I resepsjonshistorien er det heller ingen spor av en fortolkning av 
uttrykket som en sammenligning. Ingen av kirkefedrene fortolker 
uttrykket i denne retningen, og heller ingen av de latinske oversettelsene 
bærer preg av en slik forståelse.** De latinske oversettelsene har derimot 
bevart uttrykket i genitiv (Vulgata: primogenitus omnis creaturae) og ikke 
i ablativ, noe de kunne ha gjort dersom de forstod uttrykket som en sam- 
menligning. Luthers oversettelse har derimot «der Erstgeborene vor aller 
Schöpfung», som tydelig atskiller «den førstefødte» kvalitativt fra alt det 
skapte. 


Tidsuttrykk 


I Johnstads kommentar til Aasgaards førsteutkast på bokmål dukker 
kategorien «tidsgenitiv» opp, der Johnstad mener at «gen. pasæs ktiseås 
kan være en gen. comparationis [...] eller en tidsgenitiv». Den endelige 
løsningen i Bibel 2011, «den førstefødte før alt det skapte», ser også ut til å 
gjenspeile en slik tolkning. 

Når Johnstad setter de to genitivskategoriene opp mot hverandre som 
enten eller, så virker det altså som at han ikke forstår den temporale løs- 
ningen som en sammenligning(sgenitiv), men heller knytter det an til en 
generell bruk av tidsgenitiv. Det er også denne begrunnelsen som gis for 
styret ved endringen i sluttredaksjonen: «TIemporær genitiv viser til et 
tidligere stadium i hendelsesforløpet, og før tolkes som mest sannsynlige 
tolkning.» Men er dette en «sannsynlig» tolkning? 


661 Jf. også Hockel, Christus der Erstgeborene, 33. 

Ifølge Leivestad og Sandvei angir «tidens genitiv [...] det tidsrom (den 
tidsenhet) som handlingen er en «del av, som begivenheten utspiller seg 
innenfor».** Smyth gir en lignende beskrivelse av det han kaller «genitive 
of time»: «The genitive denotes the time within which, or at a certain point 
of which, an action takes place. As contrasted with the accusative of time, 
the genitive denotes a portion of time.» En tidsgenitiv angir altså det 
tidsrommet der handlingen utspiller seg, og kan derfor ikke vise til «et 
tidligere stadium i hendelsesforløpet», slik begrunnelsen overfor Bibelsel- 
skapets styre begrunnes.96 

Det fins ingen paralleller, verken i NT eller i LXX, på at genitiv er brukt 
på en slik måte for å uttrykke tid, og det finnes heller ingen andre tilfeller 
i noen av Bibelselskapets oversettelser hvor man har oversatt et genitivs- 
uttrykk på denne måten. 

Foruten det greskspråklige er det flere problemer forbundet med en 
slik tolkning: 


(1) Uttrykket prötotokos pasés ktiseös står som apposisjon, forkla- 
ring, til hos estin eikön tou theou tou aoratou («den usynlige Guds 
bilde»). Det er derfor vanskelig å se at vers 15b beskriver «et tidli- 
gere stadium i hendelsesforløpet» (jf. begrunnelsen overfor styret). 

(2) Vers 15 er et estin-utsagn («er»-utsagn) som uttrykker en nåtidig 
realitet (jf. også vers 17 og 18). Konstruksjonen «han er [...] den 
førstefødte før» er uklar, og skaper en blanding av deskriptivt (filo- 
sofisk) og narrativt (mytisk) språk i en og samme setning.°® 

(3) Uttrykket «den førstefødte før alt det skapte» gjør første delen av 
vers 17 repeterende og overflødig («Han er før alt»). 5 


662 Leivestad og Sandvei, Nytestamentlig gresk grammatikk, 183. 

663 Smyth, Greek Grammar, 336. Se også Blomqvist og Jastrup, Grekisk - græsk grammatik, 185: 
«Tidsgenitiv (genitivus temporis) står som adverbial och anger det tidsavsnitt inom vilket hand- 
lingen utspelar sig.» Tilsvarende beskrivelser gis i Blass og Debrunner, Greek Grammar, 99-100 
($ 186). Jf. også Edwin Mayser, Grammatik der Griechischen Papyri aus der Ptolemåierzeit, bd. 2, 
Satzlehre. Analytischer Teil (Berlin: Walter de Gruyter, 1934), 224 ($ 87): «In gleicher Weise be- 
zeichnet der Genit. temporis ursprünglich, daß sich eine Handlung oder ein Vorgang im Bereich 
und Verlauf eines Zeitraum abspielt.» 

664 Siden begrunnelsen knytter spesifikt an til genitivsformene, og ikke f.eks. til en utlegning av 
prötotokos, vil jeg ikke gi en vurdering av dette. 

665 Beckmann og Justnes, «Når tekst og teologi konkurrerer», 65-66. 

666 Ibid. 

Den tidsmessige fortolkningen av prötotokos i bokmålsversjonen 2T er 
også verdt å kommentere. Her ser ikke kategorien «tidsgenitiv» ut til 
å være i fokus. Hvis man skal vurdere den tidsmessige fortolkningen 
av prötotokos i bokmålsversjonen 2T («den førstefødte, født før alt det 
skapte») sammen med informasjonen i noten («at det i «første-> kan ligge 
både tid (før) og rang (fremst)»), blir det tydelig også her hvordan man 
styrer unna den arianske tolkningen. Som vi skal se i behandlingen av 
kommentarlitteraturen nedenfor, er det konsensus om at prötotokos kan 
indikere forrang i tid og/eller forrang i status. Den første fortolkningen 
betyr altså «først i tid» og er identisk med den arianske fortolkningen, 
som tolker uttrykket som at Kristus var den (temporalt) første av alt det 
skapte. Når Bibelselskapet først har valgt en tidsmessig fortolkning av 
ordet, blir det svært påfallende at de i det hele tatt greier å unngå den ari- 
anske fortolkningen.*” Opplysningen om den tidsmessige fortolkningen 
av pröto, der betydningen angis som «før» (og ikke «først»), går rett på en 
fortolket implikasjon som antakelig da må handle om at siden Kristus er 
«først», så er han før alt det skapte, eller at konteksten videre indikerer 
dette. Implisitt må den som kommer først, ha kommet før de andre. Da 
er den førstefødte først - men i sammenheng med genitivsuttrykk blir 
dette «først av» og ikke «først før», noe som heller ikke gir mening på 
norsk. 

Jeg vender meg nå til den variantene som har vært reflektert i førsteut- 
kastene til oversettelsene, men som til syvende og sist har blitt valgt bort. 


Den teologisk tvetydige oversettelsen 

Som vi har sett i materialet, ble det aktuelle uttrykket oversatt potensielt 
utfordrende både i førsteutkastet til NO78 («den førstefødte av alle skap- 
ninger») og til Bibel 2011 («Hele skaperverkets førstefødte»/«den første- 
fødte blant det skapte»). Alternativet «den førstefødte i hele skaperverket» 
kan forstås på lignende måte. 


667 Jf. også James D. G. Dunn, Christology in the Making: A New Testament Inquiry into the Origins of 
the Doctrine of the Incarnation, 2. utg. (London: SCM, 1989), 189: «It is certainly difficult to give the 
phrase at temporal meaning [...] and at the same time to avoid the former [Arian] interpretation.» 

Det greske uttrykket prötotokos pasés ktiseös kan forstås som en par- 
titiv genitiv. Ifølge Leivestad og Sandvei betegner partitiv genitiv «den 
helhet som det «styrende» ord er en del av eller griper inn i».** Med tanke 
på kristologiske implikasjoner, er det ikke nødvendigvis slik at Kristus 
blir beskrevet som en del av skapningen selv om en gjengivelse åpner 
opp for at uttrykket kan forstås på denne måten. Når man er på jakt 
etter den kristologiske implikasjonen, må uttrykket fortolkes i lys av sin 
kontekst. 

Det første som skal bemerkes, er at partitiv genitiv også brukes ved 
sammenligninger." Det betyr at om ordet prötotokos enn hadde hatt et 
komparativt potensial, så ville det vært sakssvarende å oversette det slik 
som Aasgaards gjorde. Det er mulig å spore to tilfeller av denne bruken 
i NT, men i begge tilfellene (1 Kor 15,19; Ef 3,8) står adjektivet imidlertid i 
komparativ, og ikke i positiv, som i Kol 1,15.7° Dette gjør dem ikke umid- 
delbart sammenlignbare med uttrykket i Kol 1,15. 

Ovenfor er det ikke samsvar mellom den grammatikalske begrunnel- 
sen (for oversettelsesvalget i Kol 1,15) og hvordan gresk ellers uttrykker en 
sammenligning eller tidsuttrykk i genitiv. I dette tilfellet er det derimot 
stor grad av samsvar mellom hvordan uttrykket forekommer i Kol 1,15, og 
hvordan en partitiv genitiv ellers uttrykkes på gresk. Samtidig er det hel- 
ler ikke mulig å plassere alle greske genitivsuttrykk i én grammatikalsk 
kategori, noe som betyr at en grammatisk analyse ikke helt og fullt kan 
besvare hva som er tekstens mening(er). 


Parallelle uttrykk i LXX 


I LXX finner man tilsvarende språklige kombinasjoner som prötotokos 
pasés ktiseös med identisk rekkefølge: adjektiv/substantiv + adjektivet pas 
(i genitiv) + substantiv (i genitiv). Her finner man partitive uttrykk med 
tilnærmet identisk uttrykksmåte som i Kol 1,15: 


668 Leivestad og Sandvei, Nytestamentlig gresk grammatikk, 182. 

669 Smyth, Greek Grammar, 316. Se bl.a. 1 Kor 15,19; Ef 3,8. Her står adjektivene riktignok i kompa- 
rativ. 

670 Feks.1 Kor 15,19 Bibel 2011: «Hvis vårt håp til Kristus gjelder bare for dette livet, er vi de ynkelig- 
ste av alle mennesker [eleeinoteroi panton anthröpön]»). 

Ex 11,5 kai heös prototokou pantos kténous and to the firstborn of every animal. 
Ex 12,29 kai heös prototokou pantos kténous. even to the firstborn of every animal. 
Num 1,2 Labete archén pasēs synagogés huion Take a census of the whole 
Israel congregation of Israelites, 
1 Sam 2,29 eneulogeisthai aparchés pasés thysias to bless themselves with the first fruit 
/sraé/emprosthen mou; of every offering of Israel before me? 
2 Sam 19,21 | egö élthon sémeron proteros pantos I came today, first of all the house of 
oikou löséph loseph 


Når man ser nærmere på hvordan prötotokos er brukt i LXX, ser man at 
en partitiv genitiv svært ofte blir brukt i beskrivelsen av en førstefødt. I 33 
tilfeller inngår prötotokos i en partitiv genitiv. Det betyr at uttrykk med 
en førstefødt svært ofte stilles i relasjon til det han/hun/det er førstefødt 
blant/av.”* LXX-materialet viser at uttrykket om en førstefødsel både er 
brukt om mennesker og dyr. 


Kommentarlitteraturen - form og mening 
i Kol 1,15 


I kommentarlitteraturen til Kolosserne 1,15 opererer mange fortolkere 
med en teologisk tvetydig gjengivelse av uttrykket.” Dette indikerer at 


671 1 Mos 4,4; 2 Mos 11,5; 12,29; 13,13.15; 22,28; 34,19.20; 3 Mos 3,41.45.46.50; 3 Mos 8,16; 18,15.17; 5 Mos 
12,6.17; 14,23; 15,19; 33,17; Neh 10,36.37; Tob 5,14; Esek 44,30. 

672 James D. G. Dunn, The Epistles to the Colossians and to Philemon: A Commentary on the Greek 
Text, NIGTC (Grand Rapids, MI: Eerdmans, 1996), 83, 89-90; Jerry L. Sumney, Colossians: A 
Commentary, NTL (Louisville, KY: Westminster John Knox, 2008), 62, 65 («the firstborn of all 
creation»); Robert McLachlan Wilson, A Critical and Exegetical Commentary on Colossians and 
Philemon, The International Critical Commentary on the Holy Scriptures of the Old and New 
Testaments (London: T&T Clark, 2005), 123, 135 («the first-born of all creation»); Charles H. Tal- 
bert, Ephesians and Colossians, Paideia: Commentaries on the New Testament (Grand Rapids, 
MI: Baker Academic, 2007), 184, 187 («firstborn of all creation»); Michael F. Bird, Colossians and 
Philemon, New Covenant Commentary Series (Eugene, OR: Cascade Books, 2009), 47, 52 («the 
firstborn of all creation»); Marianne Meye Thompson, Colossians & Philemon, Two Horizons 
New Testament Commentary (Grand Rapids, MI: Eerdmans, 2005), 27, 32 («the firstborn of all 
creation»); Eduard Schweizer, The Letter to the Colossians: A Commentary, overs. Andrew Ches- 
ter (London: SPCK, 1982), 67 («first-born of all creation»), overs. «Erstgeborener aller Schöp- 
fung» i orig.: Eduard Schweizer, Der Brief an Die Kolosser (Zürich: Benziger, 1976), 58; N. T. 
Wright, The Epistles of Paul to the Colossians and to Philemon: An Introduction and Commentary, 
TNTC (Leicester: Inter Varsity, 1986), 65 («the firstborn of all creation»); Paul Foster, Colossians, 
BNTC (London: Bloomsbury T&T Clark, 2016), 174 («firstborn of all creation»). 


244 


KOLOSSERNE 1,15.18 


de anser dette som en konkordant oversettelse av tekstens form. Over- 
settelsen kan her veere flertydig, mens fortolkningen gir en mer entydig 
forklaring av det gitte uttrykket. Denne praksisen illustrerer at kommen- 
tatorene skiller mellom tekstens form og tekstens mening(er). 

Når fortolkeren derimot ser ut til å gjengi tekstens (antatte) mening 
som oversettelse, blir det ofte mindre transparent hva fortolkeren anser 
som en mer direkte oversettelse av kildetekstens form.”3 Likevel fin- 
nes det flere kommentarer som opererer med en meningsoversettelse 
som utgangspunkt for fortolkningen, men som samtidig presiserer den 
ordrette gjengivelsen når de kommenterer teksten. Dette forekommer i 
kommentarene til Barth og Blanke, Lindemann, Lohmeyer, Schweizer, 
O’Brien, Bruce og Wright. I alle disse kommentarene gjengis tekstens 
form alltid som et flertydig uttrykk. Implisitt betyr dette at fortolkerne 
avviser at det er grammatikalske grunner til å oversette genitivsuttrykket 
på en annen måte. 

Generelt er det altså lite tvetydighet i kommentarlitteraturen om hva 
som er tekstens form. Diskusjonen handler om tekstens mening(er) og 
de kristologiske implikasjonene. Både i tekstens resepsjonshistorie og i 
kommentarlitteraturen er det lite strid om tekstens form, og dermed om 
hva som vil være en konkordant oversettelse. Det er derfor dårlig sam- 
svar mellom argumentasjonen hos Bibelselskapet («sammenligningsge- 
nitiv» og «tidsgenitiv») og argumentasjonen i kommentarlitteraturen, 
der uttrykket svært sjelden diskuteres som et grammatikalsk spørsmål. 


673 Ett eksempel: Moo siterer TNIV (The New International Version) som oversettelse i sin kom- 
mentar. TNIV gjengir Kol 1,15 som «the firstborn over all creation». Moo, som selv var med 
og oversatte TNIV, ser ut til å støtte denne oversettelsen ved å vise til hva han mener ligger 
implisitt i ordet prototokos: «It is clear that the word is used here in this sense of «supreme over.» 
TNIV-oversettelsen er basert på dynamisk ekvivalens, som prioriterer tekstens (antatte) me- 
ning over tekstens form. Etter kommentaren ovenfor ser det ut til at han følger i samme tradi- 
sjon. Douglas J. Moo, The Letters to the Colossians and to Philemon, The Pillar New Testament 
Commentary (Grand Rapids, MI: Eerdmans, 2008), 107, 119-20. 

674 Markus Barth og Helmut Blanke, Colossians: A New Translation with Introduction and Commen- 
tary, overs. Astrid B. Beck, AB 34B (New York: Doubleday, 1995), 194; Andreas Lindemann, Der 
Kolosserbrief, ZBK (Zirich: Theologischer Verlag, 1983), 24-26; Ernst Lohmeyer, Die Briefe an 
die Kolosser und an Philemon (Göttingen: Vandenhoeck & Ruprecht, 1930), 41, 55; Schweizer, Der 
Brief an die Kolosser, 58, 186; Peter T. O'Brien, Colossians, Philemon, WBC 44 (Waco, TX: Word 
Books, 1982), 32, 44; Wright, The Epistles of Paul to the Colossians and to Philemon, 65, 71; F. F. 
Bruce, The Epistles to the Colossians, to Philemon, and to the Ephesians, NICNT (Grand Rapids, 
MI: Eerdmans, 1984), 58-59. 

Tekstens form har et meningspotensial der en «kjettersk» tolkning er 
et mulig alternativ. Til tross for at mange fortolkere argumenterer mot 
en slik tolkning, erkjenner de likevel at uttrykket gir rom for et slikt 
meningspotensial.”> Enkelte fortolkere velger imidlertid ikke å fremme 
dette meningspotensialet, og velger i stedet å presisere at meningen ikke 
er at Kristus er den første eller fremste av alt det skapte/alle skapninger.”* 
Implisitt betyr dette at teksten faktisk har dette meningspotensialet, selv 
om fortolkerne ikke velger å fremholde det. For enkelte fortolkere er det 
særdeles viktig å ta stilling i dette spørsmålet, og tekstens kontroversielle 
resepsjonshistorie setter mange premisser for hvordan kommentatorer 
omtaler den.%7 

Som nevnt ovenfor, handler ikke uenighetene om tekstens form, men 
om dens mulige betydninger. Konteksten er alltid viktig, men kan kon- 
teksten ensidig besvare hva som er tekstens mening i Kol 1,15? 


Kolosserne 1,15 i sin nære kontekst 


Kan den nære konteksten avgjøre den teologiske betydningen i Kol 1,15? 
Som påpekt i forskningslitteraturen, er relasjonen mellom vers 15 og 16 
viktig, fordi vers 16 forklarer hvorfor Jesus kalles «den usynlige Guds 
bilde» og prötotokos pasés ktiseös: «For i ham er alt blitt skapt ... alt er 
skapt ved ham og til ham.» Sammenhengen med vers 16 gjør Jesus tyde- 
ligere atskilt fra skaperverket, i og med at han er skapermidler, det vil si 
middelet som er brukt til å skape «alt»%* Denne beskrivelsen av Jesus 


675 O’Brien, Colossians, Philemon, 44; Thompson, Colossians & Philemon, 32; Moo, The Letters to 
the Colossians and to Philemon, 119; Sumney, Colossians, 64-65; Dunn, Colossians, 90; Talbert, 
Ephesians and Colossians, 187; Bird, Colossians and Philemon, 52. 

676 Bl.a. hos Lindemann, Der Kolosserbrief, 26; Lohse, Colossians and Philemon, 48; Bird, Colossians 
and Philemon, 52; Bruce, The Epistles to the Colossians, to Philemon, and to the Ephesians, 59. 

677 Moo er tydelig interessert i den kristologiske implikasjonen av hvilken oversettelse man velger: 
«Calling Christ «firstborn,» especially in the common translation «firstborn of creation (e.g. 
ESV; NRSV; NASB), could suggest suggest that Christ is a created being.» Moo, The Letters to 
the Colossians and to Philemon, 119. Se også Bird, Colossians and Philemon, 53. Andre er svært 
polemiske i omtalen av Arius, bl.a. Robert W. Wall, som omtaler arianismens og Jehovas vitners 
fortolkning som «such heresy». Robert W. Wall, Colossians and Philemon, IVP New Testament 
Commentary Series (Downers Grove, IL: InterVarsity, 1993), 67. 

678 Studiebibelen. Bibelen i 2011-oversettelse med introduksjoner og kommentarer (Oslo: Verbum, 
2019), 1135. 

har definitivt en nær relasjon til hvordan visdommen/logos er beskrevet 
i jødiske skrifter i Det andre tempelets periode. I omtalen av visdom- 
men i skriftene til Filon av Alexandria er det også språklige likheter med 
beskrivelsen av Kristus i Kol 1,15—20: visdommen kalles eikön, «bilde» 
(sml. v. 15 «den usynlige Guds bilde») og arché, «begynnelsen» (sml. v. 18 


«han er begynnelsen»), og samtidig «førstefødt» (sml. v. 15 og 18), selv om 
det er prötogonos (og ikke prötotokos) som brukes der.” Sett bort fra de 
språklige likhetene, er det også likheter ved at visdommen knyttes til ska- 
pelsen: Visdommen eksisterer før skapelsen (Ordsp 8,25-30; Sir 1; 24) og 
ser også ut til å ha bidratt til skapelsen (Ordsp 8,30; Visd 7,22). Dette løser 
likevel ikke de senere kristologiske stridighetene, ettersom visdommen i 
disse tekstene både beskrives som eksisterende i begynnelsen, før skapel- 
sen, og samtidig som skapt av Gud (LXX Ordsp 8,22; Sir. 1,4.9; 24,8-9). 
Denne tosidigheten ved visdommens opphav er godt oppsummert i Sir 
24,9, der visdommen sier om seg selv: «Før alle tider, fra begynnelsen, 
skapte han meg» (Bibelselskapets 2018-oversettelse av Apokryfene).9% 
Kan det avgjørende da ligge i fortolkningen av prötotokos i vers 15? 
Som Paul Foster poengterer, er dette begrepet svært vanskelig å definere 
i denne teksten, nettopp fordi det ikke er en teknisk term med en tydelig 
definert betydning. Derfor må man ikke fristes til å lese inn senere teo- 
logiske betydninger.™ I bibelsk sammenheng brukes begrepet på ulike 
måter: Det kan betegne en person eller et dyr som er født først (1 Mos 
25,25, 2 Mos 6,14; Luk 2,7). Det kan også betegne den spesielle relasjonen 
mellom Israel og Gud (2 Mos 4,22; LXX Jer 31,9.) Begrepet har også en 
spesiell betydning i offerkulten, der det krevdes at førstefødte dyr skulle 
ofres til Gud (3 Mos 27,26). I Exodus-fortellingen blir også alle de første- 
fødte drept av Gud (2 Mos 12,29; Hebr 11,28). Ofte er førstefødt-tittelen 
knyttet til bestemte rettigheter, som gir den førstefødte privilegier andre 
ikke har. Begrepet er antakelig også brukt om messias i LXX Sal 88,28: 
«og jeg skal gjøre ham til en førstefødt, opphøyd blant jordens konger» 
(egen oversettelse). Her ser begrepet ut til å bety fremst i rang. Betyd- 
ningen «først i tid» og «fremst i rang» (jf. noten til Kol 1,15 i Bibel 2011) 


679 Beckmann og Justnes, Når tekst og teologi konkurrerer, 64. 
680 Apokryfene: Bibelens deuterokanoniske bøker, Oslo: Verbum, 2018), 161. 
681 Foster, Colossians, 180. 

ser derfor ut til 4 oppsummere hvordan begrepet kan forstas. Hvis man 
forstår uttrykket temporalt (først i tid) ender man opp i en forståelse som 
samsvarer med den arianske (den første av alt det skapte). Denne fortolk- 
ningen passer godt sammen med fortsettelsen i vers 16: Fordi «alt» ble 
skapt ved ham, eksisterte han før «alt», og dermed er han først i skapel- 
sen. Dersom man forstår det som fremst i rang og leser det i lys av vers 
16, blir det noe mer tvetydig om Jesus inkluderes som en del av skapelsen. 
Da ligger ikke fokuset først og fremst på den førstefødtes (tidsmessige) 
opprinnelse, men heller på den førstefødtes overlegne rang i forhold til 
«alt» (v. 16). Begge disse forståelsene kan begrunnes ut fra den nære kon- 
teksten, og begge vil kunne spille med dersom man gjengir prötotokos 
direkte som «førstefødt», det vil si uten å forklare uttrykket. Samtidig 
må det påpekes at uttrykket kan forstås på andre måter. I Bibelselska- 
pets oversettelser 1959—2011 av Kol 1,15 har man alltid bevart «førstefødt». 
Preposisjonene og bisetningen som har blitt satt inn mellom «den første- 
fødte» og «alt det skapte» («fremfor», «som står over», «før»), har derimot 
begrenset uttrykkets tolkningsmuligheter betraktelig. 


Tekstens mening(er) - tapt i oversettelse? 

Hva er det så som går tapt i oversettelsen i Bibelselskapets oversettelser 
1959-2011? Det kan faktisk være tekstens mening(er)! Ovenfor har jeg 
skissert to måter å forstå prötotokos på, men presisert at hele uttrykket 
kan forstås på flere måter. Det som er særegent i Bibelselskapets overset- 
telsesvalg, er at teksten låses til en betydning som samsvarer med den 
nikenske, og først og fremst: som ikke kan tas til inntekt for en ariansk 
kristologi. Hvis Bibelselskapet mener alvor med at tekstens form er en 
integrert del av tekstens mening, er man nødt til å ivareta den i overset- 
telsen og åpne tolkningsrommet der hvor kildeteksten er tvetydig. Bibel- 
selskapet tvinger teksten til å ta stilling til spørsmålene som stod på spill 
i den arianske og nikenske strid. Dette er en anakronistisk tilnærming 
til bibeltekst, der oversettelsen blir låst og begrenset til kun å handle om 
disse senere stridspunktene. Når man gjør dette, overtar man samtidig 
premisset som lå til grunn for de ulike lesningene i disse stridighetene, 
der teksten ble lest og brukt for å løse spørsmål knyttet til ontologi (eks. at 

Jesus er evig, eller at han er skapt). Dermed utelukker man andre mulige 
forstaelser, som at teksten heller bor leses som et uttrykk for 4 beskrive 
Sønnens relasjon til bade (den usynlige) Gud og hele skapelsen.** I en slik 
lesning blir relasjonen mellom vers 15a («den usynlige Guds bilde) og 15b 
(prötotokos pasés ktiseös) viktigere enn at vers 15b leses isolert sammen 
med vers 16. Det er minst tre måter å forstå denne relasjonen på, og ved 
å ivareta tekstens form i oversettelsen åpner man også for disse fortolk- 
ningene, som altså handler om å lese teksten som et uttrykk for Sønnens 
relasjon til bade Gud og hele skapelsen.** 


Parallellen til vers 18 

Som vi har sett, oversettes vers 15 og 18 svært forskjellig, selv om det er 
store likheter mellom uttrykksmåtene. Når Bibelselskapet også legger 
tekstvarianten prötotokos tön nekrön (jf. begrunnelsen i NTR 3) til grunn 
for oversettelsen (NTo5), blir den språklige parallellen tilnærmet identisk. 
Stilistisk og syntaktisk er det også store likheter mellom disse versene. 
Begge innledes med samme formular (hos estin ...), der de påfølgende 
prötotokos-uttrykkene står som apposisjon til det foregående. 


1,15: hos estin eikön tou theou tou aoratou, prötotokos pasés ktiseös 


1,18: hos estin arché, prötotokos tön nekrön 


I Bibel 2011 endres oversettelsen av vers 18 fra «den førstefødte av de 
døde» til «den førstefødte fra de døde», antakelig ettersom man her leg- 
ger lesemåten prötotokos ek tön nekrön til grunn (jf. Aasgaards respons 
på NTo5). Preposisjonen ek brukes ofte for å markere en partitiv genitiv i 
koiné, som Leivestad og andre greske grammatikker bemerker. Denne 
bruken er vanlig i Det nye testamente, og her finner man 38 paral- 
lelle uttrykk til uttrykket i Kol 1,18, med sammensetningen adjektiv/ 


682 Foster, Colossians, 179. 

683 For de tre tolkningene, se ibid. 

684 «I koiné er det en sterk tendens til å føre inn preposisjoner, særlig ek av (sjeldnere apo og en). 
Slik er det på norsk også.» Leivestad og Sandvei, Nytestamentlig gresk grammatikk, 182. Jf. også 
Mayser, Grammatik der Griechischen Papyri aus der Ptolemåerzeit, bd. 2, Satzlehre. Analytischer 
Teil, 194, 352 ($ 84, $ 108g); Blass og Debrunner, Greek Grammar, 90 ($ 164). 

substantiv/pronomen + ek + genitiv. I 34 av disse tilfellene oversettes 
uttrykket med «av» i Bibel 2011 og i ett tilfelle med «blant» (Luk 24,22) 
for å indikere at den omtalte er en del av en gruppe.** Faktisk er tilfellet 
i Kol 1,18 det eneste stedet der Bibel 2011 oversetter et slikt uttrykk (sub- 
stantiv/adjektiv/pronomen + ek + et genitivsuttrykk) med «fra». Språklig 
sett er det altså svake argumenter for å oversette prötotokos ek tön nekrön 
annerledes (dvs. som «den førstefødte fra de døde») enn tekstvarianten 
prototokos ek ton nekrön («den førstefødte av de døde»).*” Preposisjonen 
i Kol 1,18 skulle dermed ikke utgjøre noen særlig forskjell for oversettel- 
sen av uttrykket, selv om dette altså skjer i Bibel 2011. Uttrykket ek tön 
nekrön kan riktignok oversettes til «fra de døde» i Ef 5,14 og 1 Tess 1,10, 
men her er uttrykkene moderert av verb (anistémi, «stå opp», og egeirö, 
«reise opp»), og ikke av et substantivert adjektiv («den førstefødte») som 
i Kol 1,18. Derfor er de ikke parallelle uttrykk, og preposisjonen ek har 
åpenbart en annen syntaktisk funksjon enn i Kol 1,18. Et parallelluttrykk 
finner man derimot i Apg 26,23 (med et substantivert adjektiv + ek + 
nekron), der Jesus omtales som prötos ex anastaseös nekrön, som ordrett 
betyr «den første av de dødes oppstandelse». På tilsvarende måte som i 
Kol 1,18 indikerer preposisjonen ek at «den første» (Jesus) anses som en 
del av «de dødes oppstandelse», det vil si at han er den første som ble reist 
opp fra de døde. Betydningen her synes å ligge svært nær Kol 1,18: Jesus 
var den første som ble reist opp, og derfor er han den førstefødte av de 
døde/den første av de dødes oppstandelse.‘ Oversettelsen «den første- 
fødte av de døde» ivaretar de strukturelle likhetene med uttrykket i Kol 
1,15, til tross for at likhetene i vers 15 forsvinner i Bibelselskapets overset- 
telser 1959—2011. 

Parallellene mellom de to versene er svært ofte påpekt av fortolkere, 
siden vers 15 og 18 ser ut til å innlede hver sin strofe i det som ofte omtales 


685 Dette finner vi i Matt 10,29; 18,12; 22,35; 23,34; 26,21.73; 27,48; Mark 14,8.69; 16,12; Luk 11,5; 12,6; 
14,33; 15,4; 22,50.58; 24,13.22; Joh 7,19; 8,46; 10,20; 11,49; 13,21; 16,5; 17,12; Apg 11,20.28; 15,2.22; 17,4; 
26,23; Rom 11,4; Fil 3,5; Tit 1,12; Hebr 3,13; 4,1; 1 Joh 2,19; Åp 2,10. 

686 I Luk 24,13 oversettes «to av dem» (dyo ex autön) til «to disipler». I Apg 15,22 oversettes ikke 
uttrykket ex autön. I Apg 26,23 omskrives det til en verbalsetning. 

687 I Bibel 2011 omskrives derimot dette uttrykket til en verbalsetning: «at Messias skulle lide, og at 
han som den første skulle stå opp fra de døde». 

688 Beckmann og Justnes, Når tekst og teologi konkurrerer, 66. 

som en kristologisk hymne (Kol 1,15—20).* Nar det er nære likheter i tek- 
stens struktur, syntaks og form, vil det være naturlig at disse likhetene 
reflekteres i en konkordant oversettelse. I en meningsoversettelse kan 
likhetene i kildetekstens struktur og form fort forsvinne. I Bibel 2011 var 
målet derimot at man skulle «gjenskape de litterære strukturene i kilde- 
teksten, der hvor en meningsbasert oversettelse hadde ført til at man ikke 
tok hensyn til den litterære formen og strukturen», ifølge prosjektleder 
Mørk.** Dette er også helt i trad med den litterære tilnærmingen som lå 
til grunn for oversettelsen, som søker å ivareta tekstlige tvetydigheter og 
ikke gjøre dem til entydige utsagn. Som vi har sett, har dette også sam- 
menheng med at leseren blir invitert inn som medfortolker. Tilfellet med 
Kol 1,15 i Bibel 2011 demonstrerer i større grad oversetterens makt over 
leseren, der leseren blir møtt med en tekst som allerede er fortolknings- 
messig sikret i en bestemt retning. 


Oppsummering 


For vår diskusjon er det interessant å merke seg at det er konsensus i 
forskningen om tekstens form, og at denne er åpen for flere fortolknin- 
ger. Denne åpenheten ble lukket i NO78 da førsteutkastet ble valgt bort 
til fordel for en meningsinnsnevrende gjengivelse. Selv om oversettelsen 
sikret et bestemt syn på Jesus, hadde denne løsningen likevel legitimitet 
i oversettelsesprinsippene som lå til grunn. Sandvik ser også endringen i 
sammenheng med Aalens høykristologi. Til tross for at Bibel 2011 skulle 
gå i en konkordant retning og man la opp til at tekstens form skulle iva- 
retas, skjedde det ikke i dette tilfellet. Her er det tvert imot mulig å opp- 
spore en systematisk unngåelse av alle de foreslåtte gjengivelsene som 
kan sies å ivareta tekstens form. Dette er særegent i og med at de fler- 
tydige gjengivelsene er de eneste mulige konkordante oversettelsene av 


689 Jf. f.eks. Dunn, Colossians, 97: «The obviously deliberate repetition of hos estin [...] prötotokos is 
clearly intended to parallel the opening of the hymn (1:15) and thus to introduce either a second 
strophe of an echoing supplement to it.» Parallellene er ogsa papekt i bl.a Sumney, Colossians, 72. 
Lohse, Colossians and Philemon, 56; Moo, The Letters to the Colossians and to Philemon, 128; Tal- 
bert, Ephesians and Colossians, 184; Schweizer, Der Brief an Die Kolosser, 63; Barth og Blanke, Co- 
lossians, 207; Wilson, A Critical and Exegetical Commentary on Colossians and Philemon, 147-48. 

690 Egen oversettelse av Mork, «Hearing the Voice of the Other», 153. 

tekstens form. Korrespondansen med Johnstad kan forklare hvorfor det 
var viktig 4 unnga flertydighet, nettopp fordi han ikke anser de foreslatte 
gjengivelsene som apne for en nikensk tolkning, og dermed ikke reelt sett 
som flertydige. Dette oppgitte resonnementet er likevel anakronistisk, 
og bygger pa en begrenset hermeneutisk refleksjon som laser teksten til 
stridsspørsmålet i den arianske og nikenske strid. Tekstens kontroversi- 
elle resepsjonshistorie ser dermed ut til å fungere som målestokk for hva 
som er «meningen» i denne teksten. Dersom Johnstad og andre aktører 
stod for denne lesningen i oversettelsesprosessen, kan det hjelpe til å for- 
klare hvorfor det var så viktig å unngå disse gjengivelsene. 

Gjennomgangen viser at det grammatikalske resonnementet som lå 
til grunn for oversettelsesvalget, ikke kan begrunnes språklig, og det er 
heller ikke mulig å gjenfinne en slik begrunnelse i forskningslitteraturen. 
Det har åpenbart sammenheng med at det aktuelle uttrykket ikke pas- 
ser inn med hvordan tidsgentiver kommer til uttrykk på gresk. Aktørene 
kan likevel selv ha ment at det var en legitim grammatikalsk begrun- 
nelse da teksten ble diskutert i oversettelsesprosessen. I og med at teologi 
ikke ser ut til å ha noen legitimitet som begrunnelse i oversettelsespro- 
sessen, måtte man argumentere språklig for å få gjennomslag. Det kan 
forklare hvorfor argumentasjonen handler om grammatikk, og ikke om 
tekstens angivelige mening. Problemet i dette tilfellet er bare at det gram- 
matikalske resonnementet ikke kan gi legitimitet til oversettelsesvalget. 
Konsekvensen av dette er at et teologisk ståsted er skjult i et grammati- 
kalsk språk. Oversettelsen i Bibel 2011 er ikke nærmere grunnteksten enn 
NO78/85, og gir ikke mening på norsk. Oversettelsen blir her et tilfelle 
der tekst og teologi konkurrerer. 

Apenbaringen 3,14 


For arianerne var Apenbaringen 3,14, sammen med Ordsp 8,22 og Kol 
1,15, en «proof-text» på at Jesus var skapt. Vi skal na se hvorvidt denne 
potensielt problematiske virkningshistorien reflekteres i oversettelses- 
prosessen. I gjennomgangen vil jeg utelukkende forholde meg til siste del 
av verset, som omtaler Kristus som hë arché tes ktiseös tou theou. Her vil 
oversettelsen av hé arché være helt avgjørende for hvilke mulige kristo- 
logiske implikasjoner oversettelsen kan åpne opp for. Jeg vil se Åp 3,14 
i sammenheng med Kol 1,18a, siden oversettelsesvalget i de to tekstene 
sammenfaller i Bibelselskapets oversettelser 1959-2011. 

I dette tilfellet vil ordene i bokmåls- og nynorskteksten gi noe forskjel- 
lige betydninger, eksempelvis slik som i Åp 3,14 NO78 (bokmål: «Dette 
sier han som er Amen, det trofaste og sannferdige vitne, opphavet til 


Guds skaperverk»; nynorsk: «Dette seier han som er Amen, det trufaste 
og sannferdige vitnet, opphavet til Guds skaparverk»). Bruken av «opp- 
hav» i nynorsk er sterkt knyttet til bruken av «begynnelse» på bokmål. 
Ifølge Nynorsk rettskrivingsordbok betyr «opphav» «utgangspunkt; byr- 
jing». En oversettelse som «opphavet til Guds skaparverk/skaping» vil 
holde muligheten åpen for forskjellige fortolkninger, også for potensielt 
problematiske fortolkninger slik som den arianske, som tolker uttrykket 
til det første Gud skapte. «Opphavet» kan her signalisere startpunktet 
for skapelsen, som også inkluderer Sønnens tilblivelse. «Opphav» er et 
ord som er lite brukt på bokmål, og som vil gi andre assosiasjoner enn 
«opphav» på nynorsk. Det har naturligvis å gjøre med at man hovedsa- 
kelig bruker ordet «begynnelse» der hvor nynorsken ofte bruker «opp- 
hav». Denne betydningsnyansen er reflektert i Bokmål rettskrivningsbok, 


691 via ordnett.no. 

som angir betydningen til «utgangspunkt, opprinnelse».° En overset- 
telse som «opphavet til Guds skaperverk» vil på bokmål derfor være 
meningsinnsnevrende i forhold til tilsvarende formulering på nynorsk. 
Betydningen «begynnelse» er likevel ikke helt atskilt fra betydningen 
av «opphav». Ifølge Norsk ordbok betyr «opphav» på bokmål: «utgangs- 
punkt; begynnelse; opprinnelse». En bokmålsoversettelse av hë arché 
som «opphavet» må derfor kunne sies å ha et meningspotensial som 
inkluderer betydningen «begynnelse», selv om dette er langt mer frem- 
tredende i den tilsvarende nynorskformuleringen. Dersom man overset- 
ter det til «begynnelsen», og dermed «begynnelsen til Guds skaperverk/ 
skapelse», åpnes fortolkningsrommet betraktelig, også for problematiske 
fortolkninger. Behandlingen nedenfor viser hvilke alternativer som har 
vært oppe, og hvilke som har blitt prioritert i oversettelsene i 1959-2011. 


Oversettelsesprosessen 
NO78 


I Ap 3,14 vil det avgjørende spørsmålet være hvordan man oversetter arché. 
Åge Holter oversatte Johannes” åpenbaring i NO78, og valgte «opphav» 
fra første stund, som i NO04/30, UOs9 og UO61. Dette kan være relatert 
til oversettelsesvalget i Kol 1,18, som var gjort tidligere enn Åpenbarin- 
gen. Slik bildet viser, oversatte Bjørn Sandvik arché til «begynnelsen»:%%* 


18 han er hodet for legemet, for pes ae kirken 
opphavet 


Han er nneisen, den førstetsdt den første som 
stod opp art 
så han i ett og alt kan være den fremste. de e døde 


Utkastet viser at «begynnelsen» ble valgt bort til fordel for «opphavet». 
Dette har antakelig ikke vært avgjørende for Holters ordvalg i Åp 3,14, 
ettersom den idiomatiske metoden ikke tilstreber én konsistent (konkor- 
dant) gjengivelse for ett ord i kildespråket, noe NO78 i seg selv bærer 


692 via ordnett.no. 
693 via ordnett.no. 
694 BS, 066/4-64. Sandviks forsteutkast rettet med blyant i trad med OUs vedtak. 

vitnesbyrd om. Da Ap 3,14 ble behandlet i OU i desember 1973, ser man 
likevel folgendekommentariSandviks utkast: «han er opphavet. Kol1,18».° 
Kommentaren viser at Sandvik har markert konsistensen med Bibelsel- 
skapets tidligere valg i Kol 1,18. Nynorskteksten fulgte bokmalsteksten i 


begge tilfellene, og endelig tekst ble i begge tilfeller slik: 


Han er opphavet, den | Han er opphavet, den | Dette sier han som Dette seier han 

første som stod opp fyrste som stod opp er Amen, det trofaste | som er Amen, 

fra de døde, frå dei døde, og sannferdige vitne, det trufaste og 
opphavet til Guds sannferdige vitnet, 
skaperverk: opphavet til Guds 


skaparverk: 


Fotnote: 1 Kor 12,12+; Kol 1,24f; 2,19; 3,15: 1 Kor | Fotnote: Kol 2,1; 4,13 ff; 1,16+ 
15,20+ 


Oversettelsene som ble brukt til sammenligning, spriker noe. Overset- 
telsen av arché i Åp 3,14 NO78 sammenfaller med valgene i flere andre 
meningsoversettelser fra tilsvarende tid (NEB NT, Hedegård, TEV NT, 
JB, Gute Nachricht, Bonnes Nouvelles), der vi også finner oversettelser 
som «opphav», «kilde», «opprinnelse».** I andre meningsoversettelser 
(Luther, Jérusalem, Zürcher, Wilckens, Einheitstibersetzung) oversettes 
arché i Åp 3,14 til «begynnelsen», sammen med de konkordante overset- 
telsene (KJV, DO48, RSV, TOB NT 1972) og andre oversettelser med en 
mer vekslende oversettelsesmetode (KJV og SVE1917).°” Dette er primært 
meningsoversettelser som oversetter med ord som kan tilsvare løsningen 
i NO78. 


695 BS, 068/4-74. 

696 NEB NT («the prime source of all God's creation»), Hedegård («ursprunget till Guds skapelse»), 
TEV NT («the origin of all that God has created»), JB («The ultimate source of God’s creation»), 
Gute Nachricht («Zeuge, von dem alles kommt, was Gott geschaffen hat.»), Bonnes Nouvelles 
(«a lorigine de tout ce que Dieu a créé») 

697 Luther («Der Anfang der Schöpfung Gottes»), Jérusalem («le Principe des ceuvres de Dieu»), 
Zürcher («Der Anfang der Schöpfung Gottes»), Wilckens («Der Anfang der Schöpfung Got- 
tes»), Einheitsiibersetzung («der Anfang der Schöpfung Gottes»), KJV («the beginning of the 
creation of God»), DO48 («Guds Skabnings Begyndelse»), RSV («the beginning of God's crea- 
tion»), TOB («le Principe de la création de Dieu»), SVE1917 («begynnelsen till Guds skapelse»). 
Gjengivelsen i TOB og Jersalém («le Principe») kan favne begge forståelsene. 

NTO5 og Bibel 2011 


Ogsa i prosessen bak Bibel 2011 ble Kolosserbrevet oversatt for Apenba- 
ringen. I dette tilfellet bevarte begge oversetterne formuleringen «han er 
opphavet» i Kol 1,18. Det er ikke mulig 4 spore noen diskusjon om denne 
gjengivelsen, slik som i NO78. I gjengivelsen av Ap 3,14 finner man der- 
imot dette. Her foreslo primæroversetter for bokmål, Reidar Aasgaard, 
følgende oversettelse:** 


Til Laodikea 


14 ae A A s n begynnelsen (arche: i 
Skriv til engelen for menigheten i Laodikea: begynnelsen var Ordet), eller 
heller(?!) som før 


Dette sier han som er Amen, det trofaste og sannferdige vitne, 
å 


=. 10 hvet t) 15 . i ; 
"ee ikt ALM Guds skaperverk: " Jeg vet om dine gjerninger: Du er 


Utkastet er en fysisk kopi av Aasgaards førsteutkast, som antakelig ble 
kommentert under det første møtet i oversettergruppen, der medlem- 
mene møttes for første gang for å diskutere oversettelsen. Rutinen var 
vanligvis at Johnstad som teologisk konsulent sendte sine kommentarer 
i forkant av møtet, men disse er dessverre ikke bevart skriftlig i arkivet. 
Johnstad sier at han trolig ikke skrev noen formell konsulentuttalelse, 
bare formidlet innspillene muntlig.‘ Derfor er det ikke mulig å se hans 
reaksjon på Aasgaards oversettelse. Ut fra hans rolle og preferanser i 
behandlingen av andre kontroversielle kristologiske tekster som Ordsp 
8,22 (NO78/85 og Bibel 2011), Kol 1,15 og Rom 1,4 (Bibel 2011) er det sann- 
synlig at han ikke ville ha ønsket å beholde Aasgaards oversettelse, som 
har et meningspotensial som er potensielt problematisk for en kirkelig 
kristologi. Aasgaards usikkerhet i kommentaren «eller heller (?!) som 
før» har antakelig også bidratt til å gå tilbake til løsningen fra NO78/85. 
Ut over dette er det ikke mulig å spore noen diskusjon om dette verset 
før publiseringen av NTos. Nynorskteksten ble oversatt til «opphavet til 
Guds skaparverk» i førsteutkastet og forble uendret i den endelige tek- 
sten. 2T-versjonen av denne teksten (med samme gjengivelse) ble sendt ut 


698 BS, boks 13. 
699 Korrespondanse 29.6.16. 

til den kirkelige responsgruppen. Arkivet inneholder kommentarene til 
nynorskteksten av Apenbaringen fra to KRG-medlemmer. Ingen av dem 
har kommentert oversettelsen av det aktuelle uttrykket’°° Verken Paal- 
Helge Haugen eller Hanne Ørstavik kommenterte dette verset da de leste 
gjennom hele NT frem mot 2005. Tekst og fotnote ble følgende i NTo5 
og Bibel 2011: 


Dette seier han 
som er Amen, 
det trufaste og 
sannferdige vitne, 
opphavet til Guds 


Dette sier han 
som er Amen, 
det trofaste og 
sannferdige vitne, 
opphavet til Guds 


Dette sier han som 
er Amen, det trofaste 
og sannferdige vitnet, 
opphavet til alt som 


Dette seier han som 
er Amen, det trufaste 
og sannferdige vitnet, 
opphavet til alt som 


Gud har skapt: 


skaparverk: 


skaperverk: 


Gud har skapt: 


Fotnote: Kol 2,1; 4,13ff; 1,16+ [i tillegg til 


Fotnote: Kol 2,1; 4,13 ff; 1, 


6+ [i tillegg til 


saksopplysning om Laodikea] saksopplysning om Laodikea] 


Tolkningsrommet for formuleringen er først og fremst snevert i bokmåls- 
utgaven, ettersom «opphav» på nynorsk fungerer relativt likt som «begyn- 
nelse» på bokmål. Som vi kan se, har det skjedd en interessant endring i 
teksten fra NTos til Bibel 2011. I Bibel 2011 omskrives det substantiviske 
genitivsuttrykket til en verbalsetning, stikk i strid med det konkordante 
prinsippet. I tillegg er det satt inn et «alt», som ikke finnes i den greske 
teksten. Endringen kan også ses som brudd på et relatert, overordnet 
prinsipp: å redusere tolkende genitiver. Som tidligere nevnt hadde man i 
oversettelsen «bevisst redusert bruken av tolkende genitiver» (s. 209). Hva 
nå? Endringen må ses i sammenheng med implikasjonene av den nye 
formuleringen. I den tidligere formuleringen er det en åpenhet (særlig i 
nynorskteksten) for at «opphavet» kan forstås som en del av «Guds ska- 
perverk». Dette reduseres betraktelig med den nye formuleringen. I den 
nye formuleringen, og særlig med innsettelsen av «alt», blir det mer enty- 
dig at «opphavet» ikke kan forstås som innbefattet i «Guds skaperverk», 
men skilles sterkere ut som opphavet, opprinnelsen, til «alt som Gud har 
skapt». Betydningen av opphavet som «utgangspunkt» og «opprinnelse» 
blir enda mer fremtredende, og tolkningsrommet innsnevres ytterligere. 


700 BS, mappe «KRG-tekster II». 
701 BS, boks 9 og 10. 

Det er ingen kommentar å spore om dette verset i Sylfest Lomheims kom- 
plette gjennomlesning av NTos fra 20077” 

Oversettelsene som ble brukt til sammenligning i Bibel 2011, spriker 
her. Det som er nytt i forhold til oversettelsene som ble brukt i forbin- 
delse med NO78, er at også flere konkordante oversettelser gjengir ordet 
som «opphav», «kilde» (NAB, NB88, NRSV), selv om sistnevnte oppgir 
«beginning» som alternativ oversettelse i fotnoten./* Valget i Bibel 2011 
sammenfaller for øvrig med valgene i flere meningsoversettelser (JB, 
REB, NJB, DO92), der ordet også er oversatt med «opphav», «kilde», 
«opprinnelse» Gjengivelsen «begynnelse» finnes i både meningsover- 
settelser (Luther, SO2000) og konkordante (Zürcher, Rheims, NSAB, 
TOB, Elberfelder) og andre oversettelser (KJV)./* 


Språklig og eksegetisk drøfting 


Konsistens 


En konsistenssjekk viser at NO78(/85) og Bibel 2011 oversetter arché til 
«opphav» kun i Åp 3,14 og Kol 1,18. I dette tilfellet vil jeg kun forholde 
meg til bokmålsutgaven siden «opphav» på nynorsk tilsvarer bokmåls 
«begynnelse». Arché forekommer i 54 tilfeller i NT, 44 ganger i entall. Av 
disse tilfellene oversettes ordet til «begynnelse» 28 ganger, og én gang til 
(verbet) «begynne»** Ellers oversettes ordet til «[fra] først av» (Luk 1,2), 


702 BS, ringperm «Merknader til NT2005 fra Sylfest L. og Ruth V. Fjeld». 

703 NAB («the Source of God's creation»), NB88 («Opphavet til Guds skaperverk»), NRSV («the 
origin of God's creation» [note: «or beginning»]). 

704 JB («the ultimate source of God's creation»), REB («the source of God's creation»), NJB («the 
Principle of God's creation»), DO92 («Guds skabnings ophav»). NB88 («Opphavet til Guds ska- 
perverk»). BF97 har ingen oppgitt oversettelsesmetode, men følger i samme trend («Opphavet 
til Guds skaperverk»). 

705 Luther («Der Anfang der Schöpfung Gottes»), S02000 («början till Guds skapelse»), KJV («the 
beginning of the creation of God»), Ziircher («der Anfang der Schöpfung Gottes»), Douay- 
Rheims («the beginning of the creation of God»), NSAB («the Beginning of the creation of 
God»), TOB («le Principe de la création de Dieu»), Elberfelder («der Anfang der Schöpfung 
Gottes»). Som nevnt kan gjengivelsen i TOB («le Principe») favne begge forståelser. Amplified 
oversetter begge mulighetene («the Origin and Beginning and Author of God's creation»), mens 
NIV har en særegen oversettelse i forhold til de andre («the ruler of God's creation»). 

706 Matt 19,4.8; 24,8.21; Mark 10,6; 13,8.19; Joh 1,1.2; 8,44; 15,273 16,4; Apg 11,15; 26,4; Heb 3,14; 7,3; 1 Joh 
1,1; 2,7.13.14.24; 3,8.11; 2 Joh 5.6; Åp 21,6; 22,13. 

«det første» (Joh 2,11), «først» (Hebr 2,3), «første stund» (Hebr 5,12; 6,1), 
«den første tiden» (Fil 4,15), «barndommen» (Apg 26,4), «makt» (Luk 
20,20), «makter» (1 Kor 15,24; Ef 1,21), «makter» (Kol 2,10), «verv» (Jud 6) 
og «opphavet» (Kol 1,18; Åp 3,14). Ordet oversettes ikke i 2 Pet 3,4. I tillegg 
til disse 44 forekomstene oversettes arché i flertall til «begynnelse» ett 
sted (Heb 1,10)/” Med unntak av når ordet betyr «makt» eller lignende, er 
Bibel 2011 relativt konsistent når det gjelder å gjengi ordet med «begyn- 
nelse» eller et ord som indikerer en begynnelse (f.eks. «først» osv.). Åpen- 
baringen 3,14 og Kol 1,18 skiller seg dermed ut fra de andre gjengivelsene 
av ordet. 

Blant tilfellene ovenfor er det også mulig å oppspore parallelle uttrykk 
der arché er etterfulgt av genitivsuttrykk, slik som i Åp 3,14. I disse til- 
fellene gjengis arché konsekvent med «begynnelse», eller med et ord som 


indikerer en begynnelse: 


Matt 24,8 Men alt dette er bare begynnelsen på 


fødselsriene. 


panta de tauta arché ödinön 


Mark 10,6 apo de archés ktiseös arsen kai thély Men fra begynnelsen av, ved 
epoiésen autous; skapelsen, skapte Gud dem som mann 


og kvinne. 


Mark 13,8 
Mark 13,19 


arché ödinön tauta Dette er begynnelsen på fødselsriene 


esontai gar hai hémerai ekeinai thlipsis | For i de dager skal det komme en 
hoia ou gegonen toiauté ap’ archés trengselstid som det aldri for har vært, 


ktiseds hén ektisen ho theos heds tou fra Gud i begynnelsen skapte verden og 
nyn kai ou mé genétai. til na, og som det aldri mer skal bli. 

Joh 2,11 Tautén epoiésen archén ton sémeion Dette var det første tegnet Jesus 
ho lésous gjorde, 

2 Pet 3,4 kai legontes; pou estin hé epaggelia Hånlig sier de: «Hva med løftet om 


tes parousias autou? aph' hés gar hoi hans gjenkomst? Fedrene våre er 
pateres ekoiméthésan, panta houtös døde, men alt er som det har vært fra 
diamenei ap’ archés ktiseðs. skapelsen av.» 


Særlig påfallende er dette i tilfellene der arché etterfølges av ktisis (Mark 
10,6; 13,19; 2 Pet 3,4), slik som i Åp 3,14, og der ordet oversettes til «begyn- 
nelse(n)», med unntak av 2 Pet 3,4, der ordet forsvinner og ikke er 


707 De øvrige forekomstene i flertall er oversatt slik: «øvrighetene» (Luk 2,11), «hjørnene» (Apg 
10,11; 11,5), «krefter» (Rom 8,38), «maktene» (Ef 3,10; Kol 2,15), «makter» (Ef 6,12; Kol 1,16), «sty- 
resmaktene» (Tit 3,1). 

oversatt. Inkonsistensen kommer også frem innenfor ett og samme skrift, 
da he arché oversettes annerledes i Åp 3,14 enn i Åp 21,6 og 22,6 («begyn- 
nelsen»), selv om også sistnevnte tekst anvender he arché om Kristus (he 
arché kai to telos, «begynnelsen og enden»). 

Jeg vender meg nå til å vurdere det leksikalske aspektet ved ordet arché. 
Oversettes ordet på en måte som betydningsmessig er belagt i litteraturen? 


Arché i greske leksikon 


Bauers gresk-tyske leksikon ble hyppig brukt under utarbeidelsen av 
NO78, og var også blant hjelpemidlene i Bibel 2011 sammen med den 
oppdaterte engelske versjonen av leksikonet (BDAG). Både i klassiske og 
bibelske tekster er «begynnelse» den vanligste betydningen av ordet. Det 
finner man også i Bauers gresk-tyske leksikon, men her opplyses det også 
om at betydningen «første [skaper]verk» er mulig i Åp 3,14. 7° Tilsvarende 
er nevnt i BDAG."” Med kommentaren «begynnelse = «først skapte» angir 
Bauer og BDAG en språklig mulighet som har sin parallell i LXX Job 
40,197" I Bibel 2011 har man også valgt å oversette det parallelle uttrykket 
i Joh 2,11 på tilsvarende måte, der arché [archén ton sémeion] oversettes 
til «det første» [tegnet]. En tilsvarende oversettelse i Åp 3,14 («den første 
av Guds skapelse») ville blitt høyst problematisk for en kirkelig kristologi, 
ettersom en slik gjengivelse innsnevrer betydningen henimot at Kristus 
kan forstås som en del av skaperverket. Det tilsvarende vil også gjelde for 
oversettelsesalternativet «begynnelsen på Guds skapelse». Selv om begge 
disse oversettelsene er mulige (jf. oversettelsen av Mark 13,8/Matt 24,8), 
er de ikke å foretrekke siden de innsnevrer tolkningsmulighetene som 
ligger i uttrykket. 

Ved siden av «begynnelse» («beginning») holdes muligheten åpen for 
betydningen «opphav» («origin») i Liddell-Scott og Newman." 


708 Bauer, Griechisch-deutsches Wörterbuch, 222: «doch ist auch die Deutung Anfang = Erstlingswerk 
möglich». 

709 BDAG, arché (3). Åp 3,14 er plassert under betydning 3, «the first cause, the beginning», men 
leksikonet kommenterer: «but the mng. beginning=<first created» is linguistically probable». 

710 Se Beckmann og Justnes, «Når tekst og teologi konkurrerer», 71. 

711 Greek Strong's nevner «beginning», men ikke «origin». Derimot nevnes «principle» som en mulig 
betydning. Louw-Nidas korte oppslag angir merkelig nok verken «begynnelse» eller «opphav». 

Ordbøkene som plasserer Kol 1,18 under en bestemt betydning, leg- 
ger denne teksten tettere opp til betydningen «begynnelse» enn man gjør 
med Åp 3,14 (jf. Bauer), og tilsvarende gjør BDAG?” 

Eksemplene fra ordbøkene viser at «opphav» (som oversettelse for 
arché) har leksikalsk basis i tiden for og rundt da Åpenbaringen ble skre- 
vet. Likevel forekommer betydningen «begynnelse» langt hyppigere, 
både i bibelsk og utenombibelsk litteratur. Betydningsnyansen «opphav» 
i betydning «første årsak», «kilde», er derimot ikke belagt andre steder i 
GT (LXX) og NT, og har ellers svært fa belagte forekomster.” Spørsmålet 
om konsistens blir viktig i denne sammenhengen, og som vist ovenfor er 
oversettelsen i disse to versene ikke konsistent med hvordan man ellers 
oversetter ordet. Konsistens var likevel viktigere for Bibel 2011, som til- 
streber konkordans, enn for arbeidet med NO78. Tendensen er like fullt 
den samme i NO78 som i Bibel 2011. 

Bibelselskapets konkordans, som også var inkludert i listen over hjel- 
pemidler for oversetterne og teologisk konsulent (i Bibel 2011), oppgir 
«begynnelse» som hovedbetydningen til archë7™ Foruten i Kol 1,18 og Ap 
3,14 ble oversettelsen «opphav» valgt for ordet aitios i Hebr 5,9 (Bibel 2011: 
«Da han hadde nådd fullendelsen, ble han opphav til evig frelse for alle 
dem som adlyder ham») og for ginomai i Hebr 11,3 (Bibel 2011: «I tro for- 
står vi at verden er skapt ved Guds ord, og at det vi ser, har sitt opphav 
i det usynlige»), både i NO78 og Bibel 2011. Det betyr dermed at både 
NO78 og Bibel 2011 sidestiller arché (i Kol 1,18 og Åp 3,14) med disse andre 
ordene i og med at de blir oversatt likt, og til tross for at betydningen 
«opphav» er mer åpenbar ved disse andre ordene. 


712 I Bauers gresk-tyske leksikon plasseres Kol 1,18 under betydningen (ıd) «Auf Pers. tibertr. d. 
Anfånger», Bauer, Griechisch-deutsches Wörterbuch, 222. BDAG plasserer den under betydning 2 
(«one with whom a process begins, beginning»). 

713 I LXX er arché brukt 203 ganger, og det er kun ett tilfelle (Sir 11,3) der «opphav» er en mulig 
forståelse. Bibelselskapets oversettelse av apokryfene (1988) legger derimot ikke denne forståel- 
sen til grunn («Bien er liten blant alt som kan fly, men den lager det beste av alt som er søtt»), i 
motsetning til NETS («Small among flying creatures is a bee, and the origin of sweet things is its 
produce»). Bibelselskapets nye oversettelse av Apokryfene har ikke med dette avsnittet, antakelig 
fordi det ikke finnes i den vitenskapelige tekstutgaven (Göttinger Septuaginta) man oversatte fra. 

714 Olav Grip, Konkordans til Det nye testamente (Oslo: Bibelselskapets forlag, 1986), 383. 

Intertekstualitet? 


I retningslinjene for Bibel 2011 ble intertekstualitet fremmet under 
konkordansprinsippet: 


Under dette punkt kan ogsa nevnes den okende vekt man i forskningen de se- 
nere ar har lagt pa a fa frem de indrebibelske forbindelseslinjer i mange bibelske 
tekster (jf. begreper som intertekstualitet, relecture, resepsjon). Dette vil utfor- 


dre revisjonen til å tydeliggjøre indrebibelske assosiasjoner.” 


Mange fortolkere påpeker intertekstualiteten mellom Åp 3,14 og Kol 
1,15.18 og Ordsp 8,22 — tekster som anvender arché om Kristus eller vis- 
dommen. I tillegg trekkes også andre tekster inn der arché står sentralt, 
blant andre Joh 1,2; 1 Mos 1,1 og Sir 24.”° Det greske uttrykket som ligger 
bak Åp 3,14, svarer også til språklige uttrykk vi finner i Ordsp 8,22 og Job 
40,14 (LXX 40,19). Også her oversettes uttrykkene svært forskjellig fra Åp 
3,14 i Bibel 2011.7” 

Parateksten i NO78 og Bibel 2011 tilslører også den intertekstuelle for- 
bindelsen mellom Åp 3,14 og Ordsp 8,22. I NO78 har noten til Ordsp 
8,22 ingen kryssreferanser. I Bibel 2011 forekommer Åp 3,14 i fotnoten til 
Ordsp 8,22, men ikke motsatt. Det er merkverdig at Ordsp 8,22-23 oppgis 


715 For prinsippene, se vedlegg 2 og 3. 

716 Ialle bidragene nedenfor er forbindelsen til Ordsp 8,22 og Kol 1 nevnt. Joh 1,2-3 trekkes også ofte 
inn som parallelltekst (Aune, Lohse, Smalley, Reddish, Osborne), sammen med 1 Mos 1,1 (Bur- 
ney, Keil og Delitzsch, Aune, Beale) og Sir 24 (Lohmeyer, Krodel og Kraft): Burney, «Christ as 
the APXH of Creation», 177; Alfred Wikenhauser, Die Offenbarung des Johannes, 3. utg., RNT 9 
(Regensburg: Pustet, 1959), 48; Ernst Lohmeyer, Die Offenbarung des Johannes, HNT 16 (Tåbin- 
gen: Mohr, 1970), 38; Heinrich Kraft, Die Offenbarung des Johannes, HNT 16a (Töbingen: Mohr, 
1974), 85; Eduard Lohse, Die Offenbarung des Johannes, 11. utg., Neues Göttinger Bibelwerk 11 
(Göttingen: Vandenhoeck & Ruprecht, 1976), 34; C. F. Keil og Delitzsch, Commentary on the Old 
Testament in Ten Volumes, 6:184; Ulrich B. Miller, Die Offenbarung des Johannes, Ökumenischer 
Taschenbuchkommentar zum Neuen Testament 19 (Wirzburg: Gitersloher Verlagshaus Mohn, 
1984), 135; Gerhard A. Krodel, Revelation, ACNT (Augsburg: Fortress, 1989), 141-42; Charles 
Homer Giblin, The Book of Revelation: The Open Book of Prophecy, GNS 34 (Collegeville, MN: 
Liturgical, 1991), 66; David E. Aune, Revelation 1-5, WBC 52 A (Waco, TX: Word Books, 1997), 
256; Robert H. Mounce, The Book of Revelation, NICNT (Grand Rapids, MI: Eerdmans, 1998), 
108-9; G. K. Beale, The Book of Revelation: A Commentary on the Greek Text, NIGTC (Grand 
Rapids, MI: Eerdmans, 1999), 297; Mitchell Glenn Reddish, Revelation, Smyth & Helwys Bible 
Commentary (Macon, GA: Smyth & Helwys, 2001), 80-81; Stephen S. Smalley, The Revelation 
to John: A Commentary on the Greek Text of the Apocalypse (InterVarsity, 2005), 97; Grant R. 
Osborne, Revelation, BECNT (Grand Rapids, MI: Baker Academic, 2002), 204-5. 

717 Se tidligere behandling i Beckmann og Justnes, «Når tekst og teologi konkurrerer», 71-72. 


262 


APENBARINGEN 3,14 


i noten til Joh 1,2 og ikke til Ap 3,14 (slik bade i NO78 og Bibel 2011). I alle 
tekstutgavene som har ligget til grunn for Bibelselskapets oversettelser 
i denne perioden (NA), behandles derimot Åp 3,14 som et sitat fra/ 
allusjon til Ordsp 8,227 I NA» er Åp 3,14 nevnt som eneste referanse til 
Kol 1,15b, og nevnes også i margen til Kol 1,18b (NA*). I NO78 og Bibel 
2011 er Åp 3,14 derimot oppgitt i fotnoten til Kol 1,16, noe som antyder at 
man leser Åp 3,14 som et uttrykk for at Kristus er skapermidler (Kol 1,16), 
og ikke i lys av Kol 1,15. Måten forholdet mellom Kol 1,15.18 og Åp 3,14 
er angitt på i Nestle-Aland og NO78/Bibel 2011, vitner om at utgiverne 
forstår Åp 3,14 på grunnleggende forskjellige måter. Både oversettelsen 
og parateksten styrer oversettelsen i en bestemt retning og tilslører den 
intertekstuelle forbindelsen mellom disse tekstene.” 


Åpenbaringen 3,14 i kommentarlitteraturen 

I kommentarlitteraturen er det en gjennomgående konsensus om flerty- 
digheten i uttrykket hë arché tes ktiseös tou theou. Flertydigheten knyttes 
primært til tre hovedforståelser (selv om det også finnes flere andre): (1) 
Enten at termen her betegner Jesu rolle som skapermidler (kausal betyd- 
ning), og/eller (2) at den refererer til hans preeksistens, noe som også kan 
bety at han er Guds første skapning (slik mange også leser beskrivelsen 
av visdommen i Ordsp 8,22),”° og/eller (3) at det refererer til nyskapelse. 
Ordet «begynnelse» kan favne alle disse fortolkningene. 

Blant fortolkerne som angir en egen oversettelse, gjengis uttrykket 
oftest som «begynnelsen på/til Gud skapelse» (Wikenhauser, Ladd, Kraft, 
Mulholland, Miller, Giblin, Harrington, Beale, Osborne)” Smalley angir 
sin egen oversettelse («the origin of God’s creation»), men kommenterer: 


718 Under «Loci citati vel allegati» bak i utgavene. Ibid., 70-71. 

719 Ibid.,72. 

720 For referanser, se s. 187-94. 

721 Wikenhauser, Die Offenbarung des Johannes, 47; George Eldon Ladd, A Commentary on the Re- 
velation of John (Grand Rapids, MI: Eerdmans, 1972), 65; Kraft, Die Offenbarung des Johannes, 84; 
Miller, Die Offenbarung des Johannes, 133; M. Robert Mulholland, Revelation: Holy Living in an 
Unholy World, A Francis Asbury Press Commentary (Grand Rapids, MI: Francis Asbury, 1990), 
132; Giblin, The Book of Revelation, 64; Wilfrid J. Harrington, Revelation, Sacra pagina series 16 
(Collegeville, PA: Liturgical, 1993), 73; Beale, The Book of Revelation, 297; Grant R. Osborne, 
Revelation, 203. 

«Verse 14 uses the term arché (arché, lit. «beginning> of the exalted 
Christ»). Ifølge Smalley kan det han kaller den «ordrette» oversettelsen 
av arché («beginning»), åpne opp for både en temporal og en kausal betyd- 
ning (betydning 1 og 2 ovenfor)” Likevel velger han altså «origin», som 
er meningsinnsnevrende, og som i tråd med hans beskrivelse kan karak- 
teriseres som en meningsoversettelse/>* Tilsvarende finnes hos Aune, 
som først oppgir «the Origin of the creation of God» som (menings)over- 
settelse, men deretter presiserer den direkte oversettelsen («the beginning 
of the creation of God») i kommentaren 

Flere kommentarer baserer seg på en bestemt bibeloversettelse som 
tekst. Her er det også en tendens mot å legge seg nærmere «begynnelse» — 
på tross av oversettelsene de forholder seg til. Dette skjer blant annet hos 
Witherington, som forholder seg til NRSV («the origin of God's crea- 
tion»). I kommentaren angir Witherington derimot en annen overset- 
telse: «As vs. 14 Christ is called both the Amen (as God is at Isa. 65.16) 
and the beginning of God's creation, an explicit reference to Christ's 
preexistence.»?* Tilsvarende forekommer også hos Michaels og Reddish, 
som henholdsvis forholder seg til NIV og NRSV. Michaels, lik Smalley, 
omtaler også «beginning» som en «ordrett» oversettelse av arché/” Lohse 
oversetter derimot til «der Urgrund der Schöpfung Gottes», og Lohmeyer 
«der Schöpfung Gottes erster Grund»? Morris forholder seg gjennom- 
gående til KJV («the beginning of the creation of God») i sin eksegetiske 


722 Stephen S. Smalley, The Revelation to John, 97. 

723 Ibid. 

724 Jf. ibid: «It may be concluded that while arché in Rev, 3.14 refers in the temporal sense to Christ's 
preexistence (he is the «beginning»), it goes on to include the notion of the Son sharing in the 
Father's creative handiwork (he is the «origin of God's creation). This is the justification for our 
translation.» 

725 David E. Aune, Revelation 1-5, 256: «The phrase he arché tes ktiseös tou theou, «the beginning of 
the creation of God; may reflect dependence on Col 1:15 (cf. 1:18).» Se ogsa ibid., 246. 

726 Ben Witherington, Revelation, New Cambridge Bible Commentary (Cambridge: Cambridge 
University Press, 2003), 89, 107. 

727 Michaels følger NIV («the ruler of God's creation»), men avgrenser seg mot denne gjengivelsen: 
«Again, the last title, the ruler [Greek: arché, literally: «beginning»] of God’ creation, is not taken 
directly from chapter 1, yet vaguely recalls two designations of Jeus in 1:5, «the firstborn from the 
dead and «the ruler [archön] of the kings of the earth.» J. Ramsey Michaels, Revelation, The IVP 
New Testament Commentary Series (Downers Grove, IL: InterVarsity, 1997), 86-87. Reddish 
angir «begynnelsen» ved siden av forslaget fra NRSV: «The last title applied to Christ in 3:14 
identifies him as «the origin [or «beginning>] of God's creation.» Reddish, Revelation, 80. 

728 Lohse, Die Offenbarung des Johannes, 34; Lohmeyer, Die Offenbarung des Johannes, 38. 

kommentar, men i dette tilfellet søker han støtte i en annen oversettelse. 
Ut fra den oppgitte begrunnelsen ser dette ut til å være basert på et ønske 
om å redusere det arianske meningspotensialet som ligger i KJVs gjengi- 
velse./> Et tilsvarende fenomen finner man i UBS’ A Translator's Guide to 
the Revelation to John, som kommenterer RSVs gjengivelse, som var et av 
hjelpemidlene under arbeidet med Bibel 2011: 


The beginning of God's creation: in English this could mean that Christ is the 
first created being created by God; this, however, is not what the passage means. 
As translated by TEV, “the origin of all that God has created” (see also NEB “the 
prime source of all God's creation”), the meaning is that Christ is the one by 


means of whom God created all things.” 


Her ligger det ingen preferanse for å bevare tvetydigheter, særlig ikke nar 
en direkte oversettelse kan åpne opp for et uønsket meningspotensial. 
Kommentarserien er særlig opptatt av det som anses som tekstens ekspli- 
sitte mening, og foretrekker derfor ofte de idiomatiske eller parafrase- 
rende oversettelsene (jf. ovenfor, TEV og NEB). Gjengivelsen er for øvrig 
svært lik i Bibel 2011 («opphavet til alt som Gud har skapt») og TEV («the 
origin of all that God has created»). Foruten disse bidragene er det enkelte 
(Mounce og Koester) som er opptatt av å forsvare NIVs oversettelse («the 
ruler of God's creation»), noe som er underlig når det aktuelle ordet er 
arché og ikke archön (som i Åp 15). Beale snakker om en angst blant 
bibelkommentatorer for å oversette arché med «begynnelse» — «because 


729 Leon Morris, The Revelation of St. John: An Introduction and Commentary, TNTC (London: 
Tyndale, 1969), 82: «The beginning (arché, cf. xxi. 6, xxii. 13) of the creation of God is better «the 
moving cause of the creation of God> (Barclay). Christ is not saying the He was created first of 
all, but rather that he has supreme authority over creation and that He is the origin of created 
being (cf. Jn. i. 3, Col. i. 15, 18).» Dette blir særlig påfallende når han først jamfører oversettelsen 
«begynnelsen» med det identiske uttrykket (he arché) i Åp 21,6 og 22,13. Ut fra kommentaren 
virker det også tydelig at han angir en alternativ oversettelse for å få tak på det han anser som 
uttrykkets mening. Også William Barclays studiebibel er på jakt etter den intenderte meningen, 
som han selv kaller det: «As the Revised Standard Version has it, he is the beginning of God's cre- 
ation. This phrase, as it stands in English, is ambiguous. It could mean, either, that Jesus was the 
first person to be created or that he began the process of creation, as Trench put it, «dynamically 
the beginning.» It is the second meaning which is intended here.» William Barclay, «Revelation 3 
Commentary: William Barclay's Daily Study Bible», StudyLight.org, n.d., //www.studylight.org/ 
commentaries/dsb/revelation-3.html. 

730 Robert G. Bratcher, A Translators Guide to the Revelation of John, Helps for Translators (London: 
United Bible Societies, 1984), 38. 


265 


KAPITTEL 10 


they think this would necessitate viewing Jesus as a created being along 
with the rest of creation»/> Antakelig har han et poeng. Likevel ser ikke 
dette ut til å ha vært et problem for Hieronymus, som valgte qui est prin- 
cipium creaturae Dei som oversettelse. Principum er riktignok tvetydig på 
latin, og kan også bety «opphav», «opprinnelse», «grunnlag»? 

Tendensen i forskningslitteraturen er at de fleste angir betydningen 
«begynnelse» som den direkte, ordrette oversettelsen for arché i Åp 3,14. 
Enkelte er opptatt av å fremme en eksplisitt mening, og velger andre 
oversettelser. Dette vil være i tråd med en idiomatisk oversettelsesmetode 
(som i NO78). Dersom man vil være opptatt av å ivareta tvetydigheten i 
uttrykket, vil «begynnelse» fungere som en god oversettelse. Som Smal- 
ley ovenfor påpekte, kan oversettelsen «the beginning» både åpne opp 
både for en temporal og en kausal betydning i Åp 3,14. «Begynnelse» på 
bokmål og «opphav» på nynorsk rommer samme aspekt. Ingen av disse 
forslagene er ensbetydende med betydningen «første skapte». Med andre 
ord: Denne oversettelsen fremmer verken en nikensk eller en ariansk for- 
ståelse av verset entydig, men gir mulighet for begge - og andre - fortolk- 
ninger. Selv om det er leksikalsk mulig å oversette arché med «opphav», 
svekker det den intertekstuelle koblingen til andre bibelske tekster, noe 
Bibel 2011 var ment å ivareta. Tilfellet faller inn under tendensen i Bibel 
2011 til å gjøre flertydige uttrykk entydige. 


731 Beale, The Book of Revelation, 301. 

732 Vibeke Roggen, Egil Kraggerud og Bjørg Tosterud, Latinsk ordbok (Oslo: Cappelen Damm, 
2015), 668. 

733 Beckmann og Justnes, «Når tekst og teologi konkurrerer», 67. 

Johannes 8,42: 13,3; 16,27-30; 17,8 


I den nikenske trosbekjennelsen brukes et sprak som tydelig poengterer 
at Sonnen er utgatt fra Faderens natur. Dette kommer til uttrykk i bekjen- 
nelsens formuleringer «lys av lys, sann Gud av sann Gud, fodt, ikke skapt, 
av samme vesen som Faderen». Denne sterke betoningen ma ses i sam- 
menheng med Arius’ syn, som avviste at Sonnen utgikk eller emanerte 
fra Faderen, og sa at Sønnen i stedet var av en annen natur enn Faderen. 
Tanken om Sønnens evige eller ikke-evige opphav er nær forbundet med 
spørsmålet om Sønnen utgår eller emanerer direkte fra Faderens vesen. 
I det nikenske synet ble det avgjørende at Sønnen utgikk direkte fra Fade- 
rens vesen, og at han dermed var «av samme vesen som Faderen». Dette 
knyttes samtidig til hans evige opphav. Denne problematikken synes å 
bli aktivert i oversettelsen av flere kristologiske tekster i Johannesevan- 
geliet (Joh 8,42; 13,3; 16,27-30; 17,8), der emanasjonsspråket dukker opp i 
Bibelselskapets oversettelser. Det aktuelle ordet er her exerchomai, som 
oversettes til at Jesus «utgår» [fra «Gud»/«Faderen»]. Dette emanasjons- 
språket dukker utelukkende opp i de ovennevnte kristologiske tekstene 
og i én pneumatologisk tekst (Joh 15,26). På tilsvarende måte som i de 
kristologiske tekstene, oversettes det aktuelle ordet (ekporeuomai) her til 
«utgå», slik at Den hellige ånd «utgår fra Faderen». Et tilsvarende språk 
er også brukt om Den hellige ånd i den norske oversettelsen av den utvi- 
dede nikenske trosbekjennelsen fra 381. Her leser vi at Den hellige ånd 
«utgår fra Faderen» (to ek tou patros ekporeuomenon). Senere (i den 
athanasianske trosbekjennelsen) sies det at Ånden er «evig» på samme 
måte som Sønnen og Faderen. I en tidligere studie har Årstein Justnes 


734 Rowan Williams, Arius: Heresy and Tradition, 2. utg. (London: SCM, 2001), 170. 
735 Den norske kirke, Gudstjenestebok for Den norske kirke: Gudstjenester, bd. 1 (Oslo: Verbum, 
1992), 41. 

og jeg hevdet at disse formularene (dvs. Joh 8,42; 13,3; 16,27-30; 17,8) i sin 
opprinnelige kontekst ma forstas som sendelsesformularer og ikke som 
uttrykk for ontologisk opphav: Fokuset ligger på at Jesus er sendt av 
Gud; dette autoriserer Jesus til å handle og opptre på Guds vegne. Flere av 
primæroversetterne til NO78 og Bibel 2011 ser ut til å ha forstått uttryk- 
kene på en tilsvarende måte, og har i tråd med dette foreslått overset- 
telser som sterkere understreker sendelsesmotivet (f.eks. «komme» o.1.). 
Slike gjengivelser vil i det følgende kalles «sendelsesformularer» siden 
de tilrettelegger for at uttrykkene skal leses som dette — i motsetning til 
gjengivelsen «utgå», som kan sies å tilrettelegge for en ontologisk lesning. 
Oversettelser som «utgå» forskyver fokuset fra at Jesus er sendt av Gud, 
og setter derimot Jesu opphav i sentrum. 

I flere av Bibelselskapets oversettelser i denne perioden oversettes de 
kristologiske og pneumatologiske tekstene likt, selv om kildeteksten bru- 
ker forskjellige ord (exerchomai og ekporeuomai). Tanken bak kan være 
at tekstene gir uttrykk for samme tanke, der fokuset ligger på Sønnens 
og Åndens unike opphav i Gud. Veien fra første utkast til endelige utkast 
viser flere interessante tendenser i de aktuelle oversettelsene, som vi nå 
vender oss til. 


Oversettelsesprosessen 
Ungdomsoversettelsen 


I flere av tekstene i Johannesevangeliet der Jesus sier hvor han kommer fra, 
forekommer det aoristformer av verbet exerchomai/” Allerede i NOo4/30 
er det mulig å spore en tendens der gjengivelsen av exerchomai skiller 
seg ut fra hvordan verbet ellers er gjengitt i evangeliet, og at denne typen 
gjengivelse aktiveres når Jesus omtaler sitt forhold til Faderen. Exercho- 
mai brukes normalt for å angi bevegelse fra et sted til et annet, noe som 
gir følgende oversettelser i NO04/30: «dra [derfra]» (Joh 1,43; 4,43), «gå ut 
[av]» (Joh 4,30; 8,59), «gå ut» (Joh 8,9; 10,9; 11,31; 12,13; 13,30.31; 18,1.16.29.38; 
19,4.17), «komme ut» (Joh 11,44; 19,53), «gå frem» (Joh 18,4), «gå avsted» 


736 Justnes og Beckmann Klepp, «Amplified John?» 
737 Ibid., 133. 

(Joh 20,3; 21,3). I de følgende tekstene gjengis verbet derimot med «utga»7* 


Dette er til en viss grad også videreført i UO59: 


Joh 8,42 Jesus sa til dem: Var Gud eders far, da Da sa Jesus til dem: «Var Gud deres 
elsket | mig; for jeg er utgatt fra Gud Far, da elsket dere meg; jeg er jo 
og kommer fra ham; for jeg er heller utgatt fra Gud og kommer fra ham. 
ikke kommet av mig selv, men han har For jeg er ikke kommet av meg selv; 
utsendt mig. det er han som har sendt meg. 

Joh 13,3 og da Jesus visste at Faderen hadde gitt | men Jesus visste at Faderen hadde 
alt i hans hender, og at han var utgått fra | alt i hans hånd, og at han var utgått 
Gud og gikk til Gud, fra Gud og gikk til Gud. 

Joh 16,27- | for Faderen selv elsker eder, fordi I har for han selv elsker dere fordi dere 

28.30 elsket mig og trodd at jeg er utgått har elsket meg og har trodd at jeg er 
fra Gud.” Jeg er utgått fra Faderen og utgått fra Gud.** Ja, jeg er utgått fra 
kommet til verden; jeg forlater verden Faderen og er kommet til verden; jeg 
igjen og gar til Faderen. [...]°° nu vet vi drar bort fra verden igjen, og går til 
at du vet alt og ikke trenger til at nogen Faderen.» [...] 3? Na kan vi være visse 
spør dig; derfor tror vi at du er utgått på at du vet alt, og kan gi svar uten å 
fra Gud. trenge til at noen spør deg; så nå tror 

vi at du er kommet fra Gud.» 

Joh 17,8 for de ord som du gav mig, har jeg gitt For jeg har gitt dem de ord du ga 
dem, og de har tatt imot dem og kjent i meg, og de har tatt imot dem. Det er 
sannhet at jeg er utgått fra dig, og de har | blitt helt klart for dem at jeg er utgått 
trodd at du har utsendt mig. fra deg, og de har trodd at du har 

sendt meg. 


Foruten det ene tilfellet i Joh 16,30 («kommet») viderefører UO59 løs- 


ningene fra NO04/30. I nynorskversjonen er det imidlertid annerledes. 


Dette har antakelig å gjøre med at NO38 hadde andre formuleringer enn 
NO04/30, og at UO61 i større grad fulgte NO38. NO38 og UO61 bruker 
«gjenge ut»/«ga ut» i Joh 8,42 og Joh 16,27-28, men «kome» i Joh 13,3; 16,30 


og 17,8. NO38 og UO61 er altså mindre systematiske på dette punktet enn 
NO04/30 og UO59. 


738 Itextusreceptus, som NO04/30 delvis baserte seg på, finner man 216 forekomster av dette verbet, 
mot 211 i Tischendorf og 212 i Westcott-Hort. 


739 Ide aktuelle tekstene har NO38 og UO61 følgende: Joh 8,42 (NO38: «eg hev gjenge ut frå Gud»/ 
UO61: «eg har gått ut frå Gud»), Joh 13,3 (NO38: «at han var komen frå Gud og gjekk til Gud»/ 
UO61: «at han var komen frå Gud og gjekk til Gud»), Joh 16,27—28.30 (NO38: «og trutt at eg hev 
gjenge ut frå Gud. * Eg hev gjenge ut frå Faderen [...]?* difor trur me at du er komen frå Gud»/ 
UO61: «og trutt at eg har gått ut frå Gud. * Ja, eg har gått ut frå Faderen [...]?* så no trur vi at du 
er komen frå Gud») og Joh 17,8 (NO38: «at eg er komen frå deg»/UO61: «at eg er komen frå deg). 

Gjengivelsen av ekporeuomai i Joh 15,26 i NOo4/30 er identisk med 
oversettelsen av de utvalgte kristologiske tekstene («sannhetens And, som 
utgår fra Faderen»), selv om det altså ligger et annet gresk ord til grunn 
for oversettelsen.”** I NO04/30 oversettes ekporeuomai til «utgå» kun på 
dette stedet, der det gjengis annerledes enn i de 32 andre forekomstene 
av dette verbet i NT Totalt forekommer exerchomai og ekporeuomai 
over 240 ganger i NT. Dette gjengis kun syv ganger med «utgå», hvorav 
seks av tilfellene er i de utvalgte tekstene”* Alle disse tilfellene viser en 
tendens: Tekstene om Jesus oversettes annerledes enn andre tekster med 
tilsvarende ord. Særbehandlingen av disse stedene tilsier at man ønsker 
å få frem et bestemt poeng i oversettelsen. I og med at oversettelsen til- 
streber likhet mellom de kristologiske og de pneumatologiske tekstene, 
virker det sannsynlig at man forutsetter at en felles tanke kommer til 
uttrykk i tekstene, en teologi som ligger bak tekstene. Det er ikke mulig å 
spore et konsistent mønster i Vulgatas gjengivelser av disse tekstene. Det 
er det imidlertid i Luthers oversettelse, der både exerchomai og ekporeuo- 
mai gjengis med ett ord, «ausgehen», som motsvarer det norske «utgå»7* 
Unntaket er Joh 13,3, der exerchomai gjengis med verbet «kommen»; 
ellers er det relativt konsistent gjennomført. Så vidt det har vært mulig 
å spore, ser Luthers oversettelse ut til å være det eldste eksempelet på 


740 Dette ble derimot ikke videreført i UO59 («Sannhetens Ånd som går ut fra Faderen»). 

741 Ekporeuomai er oversatt på følgende vis i NOo4/30: «dra» (Apg 25,4), «dra ut» (Matt 3,5; Luk 3,7), 
«gå ut» (Matt 4,4; 15,11.18; 20,29; Mark 1,5; 7,15.19.20; 10,17.46; 11,193 13,1; Luk 4,22; Joh 5,29; Apg 
9,28; Ef 4,29; Åp 1,16; 4,5; 9,17.18; 11,5; 16,4; 19,5), «komme» (Mark 7,21), «komme ut» (Mark 7,23; 
Luk 4,37), «fare ut» (Apg 19,12) og «renne ut» (Åp 22,1). 

742 I tillegg til de seks nevnte forekomstene er exerchomai også oversatt til «utgå» i NO04/30 Matt 
2,6: «Og du Betlehem i Juda land, du er ingenlunde den ringeste blandt høvdingene i Juda; for 
fra dig skal utgå en høvding som skal være hyrde for mitt folk Israel.» 

743 Luther gjengir tekstene slik: Joh 8,42 («Jesus sprach zu ihnen: Wåre Gott euer Vater, so liebtet ihr 
mich; denn ich bin von Gott ausgegangen und komme von ihm; denn ich bin nicht von selbst 
gekommen, sondern er hat mich gesandt»), Joh 15,26 («Wenn aber der Tröster kommen wird, 
den ich euch senden werde vom Vater, der Geist der Wahrheit, der vom Vater ausgeht, der wird 
Zeugnis geben von mir»), Joh 16,27—28.30 («denn er selbst, der Vater, hat euch lieb, weil ihr mich 
liebt und glaubt, dass ich von Gott ausgegangen bin.** Ich bin vom Vater ausgegangen und in die 
Welt gekommen; ich verlasse die Welt wieder und gehe zum Vater. [...]? Nun wissen wir, dass 
du alle Dinge weißt und bedarfst dessen nicht, dass dich jemand fragt. Darum glauben wir, dass 
du von Gott ausgegangen bist») og Joh 17,8 (Denn die Worte, die du mir gegeben hast, habe ich 
ihnen gegeben, und sie haben sie angenommen und wahrhaftig erkannt, dass ich von dir ausge- 
gangen bin, und sie glauben, dass du mich gesandt hast»). 

744 Luther: «Jesus aber wusste, dass ihm der Vater alles in seine Hände gegeben hatte und dass er 
von Gott gekommen war und zu Gott ging.» 

den aktuelle tendensen. Det er forst og fremst seerbehandlingen av disse 
tekstene som gjør at Luthers gjengivelser blir pafallende Dette er også 
gjort konsekvent i de påfølgende oversettelsene fra bibelselskapene i Dan- 
mark (1907) og Sverige (1917)7** Det er noe uklart om disse og NO04/30 
har fulgt Luthers oversettelse, og i tillegg gjort poenget konsistent ved 
også å oversette exerchomai i Joh 13,3 på tilsvarende vis. Det sentrale er 
uansett at oversettelsen støtter opp under forståelsen av Sønnens opphav 
slik den er beskrevet i den nikenske trosbekjennelsen. 

Disse særegne oversettelsene ville fort kunne forsvinne i en ny overset- 
telse - med mindre noen ønsket å beholde formuleringene. Vi vender oss 
nå til oversettelsene i NO78. 


NO78 


I Bjørn Sandviks førsteutkast til Johannesevangeliet fra 1973 var alle de 
aktuelle kristologiske tekstene oversatt med sendelsesformularer, tilsva- 
rende også i Joh 15,26. 


For jeg er gått 


Jesus visste 


Når Talsmannen 


skal han vitne 
om meg. 


for han selv elsker dere 


ut fra Faderen | at Faderen kommer, han fordi dere har elsket de ord du gav 
og er kommet | hadde gitt alt | som jeg skal meg og trodd at jeg er meg, og de 

til dere. Jeg er | i hans hånd, sende dere kommet fra Faderen. har tatt imot 
ikke kommet og at han var fra Faderen, Jeg er kommet fra dem. Så har 
av meg selv, kommet fra Sannhetens Faderen til verden. Jeg de fått kjenne 
men han har Gud og gikk Ånd som går ut | forlater verden igjen og | fullt ut at jeg. 
sendt meg. tilbake til Gud. | fra Faderen, da går til Faderen. [...]2° Nå | er kommet 


vet vi at du vet alt, og 
det ikke er nødvendig 
å stille deg spørsmål. 
Derfor tror vi at du er. 
kommet fra Gud. 


For jeg har gitt 


fra deg, og de 
har trodd at 
du har sendt 
meg. 


745 «Ausgehen» er brukt 23 ganger i Luthers NT-oversettelse. I 18 av disse tilfellene ligger exerchomai 
bak, hvorav seks av tilfellene forekommer i de aktuelle kristologiske tekstene. I kun to av disse 
tilfellene ligger ekporeuomai bak (Joh 15,26 og Åp 22,1). Av de øvrige tilfellene ligger exerchomai 
bak (Matt 13,49; 20,1; 24,27; Mark 5,30; Luk 2,1; 8,46; Joh 10,9; Apg 1,21; Rom 10,18; 1 Kor 14,36; 1 
Joh 2,19; 4,1; 2 Joh 7; 6). I det siste tilfellet (Luk 1,53) ligger exapostlellö bak. 

746 Dette gjelder den danske autoriserte oversettelsen av Det nye testamente fra 1907 og SVE1917. 

Tendensen fra NOo4/30 var også å finne i flere av bibeloversettelsene 
Sandvik sammenlignet med. Flere av dem (SVE1917, DO48, Hedegård, 
Zürcher, Wilckens) hadde valgt en tilsvarende konsekvent gjengivelse 
med «utgå»/«ausgehen» for alle de aktuelle tekstene” Det betyr at Sand- 
vik har valgt bort disse gjengivelsene til fordel for gjengivelser som i ster- 
kere grad uttrykte sendelse fremfor opphav - lik de andre oversettelsene 
han sammenlignet med.* 


Tekstene endres 


Ved OU-møtene 17. og 21. august 1973 ble Joh 16,27—28.30 og 17,8 endret fra 
«komme fra» til «utgå fra». Bildet nedenfor viser Bjørn Sandviks utkast 
og hans håndskrift:* 


skal be MØ Faderen for dere; 27 for han selv elsker 

dere, fordi dere har elsket meg og trodd at jeg ; Y; 
utgått Gud 28 utad og Kounmet 

er ordna. fra Faderen. Jeg er kommet fra Faderenvtil 


verden. Jeg forlater verden igjen og går til Faderen." 


I utklippet ser man at «komme» blir endret til «utgå» i Joh 16,27—28. I Joh 
17,8 finner man samme endring. Endringene er identiske i Aalens utkast. 
Utstrykningene og endringene må ha blitt foreslått under selve OU-mø- 
tet. Det er ikke mulig å spore noe i merknader som ble sendt ut i forkant 


747 NEB NT hadde også en tilsvarende variant i Joh 8,42 («God is the source of my being»), men 
oversetter de andre kristologiske tekstene med «come» og Joh 15,26 med «issue from». RSV 
følger også samme tendens med gjengivelsen «proceed from» («Proceed from» vil her tilsvare 
«utgå fra», jf. betydning 1 under «proceed from» på ordnett.no: «komme av, ha sin opp- 
rinnelse i, være resultat av») i tre av tekstene (Joh 8,42; 13,3; 15,26). I de resterende tek- 
stene (Joh 16,27-28.30; 17,8) oversettes ordet derimot med «come». Einheitsiibersetzung veksler 
mellom «ausgehen» (Joh 8,42; 15,26; 16,27.28; 17,8) og «kommen» (Joh 13,3; 16,30). Som nevnt 
oversatte også Luther alle uttrykkene med «ausgehen», med unntak av Joh 13,3. KJV oversetter 
til «proceed forth» i Joh 8,42, og «proceed from» i Joh 15,26, og ellers med «come» i de resterende 
tekstene. 

748 De resterende oversettelsene Sandvik sammenlignet med, har oversatt de aktuelle stedene med 
sendelsesformularer, med «komme» o.l. Dette gjelder Jérusalem, TEV NT, JB, Gute Nachricht, 
Bonnes Nouvelles og TOB NT. 

749 Markert på flere oversettelsesmanuskripter med blyant. BS, 062/4-56-1. 

av møtet/> Verken sprakkonsulent Ingard Hauge eller OU-formann 
Sverre Aalens forhåndskommentarer nevner noe om dette” Senere ble 
formuleringen i de resterende tekstene (Joh 8,42; 13,3; 15,26) endret til 
«utgå» Dette er foreslått endret i et dokument fra OU til sentralstyret 
fra april 1974.78 Her er det altså OU som foreslår endringene i de aktuelle 
tekstene: Joh 8,42 er endret fra «gått ut» til «utgått», Joh 13,3 fra «kommet 
fra Gud» til «utgått fra Gud» og Joh 15,26 fra «gått ut» til «utgår». Selv om 
forhåndskommentarene ikke setter oss på sporet, er det likevel tydelig at 
det er i OU endringene har skjedd og vurderingen er gjort. Endringene 
forekommer kun i særegne kristologiske tekster og i én pneumatologisk 
tekst, og det er derfor nærliggende å tenke seg at det var en teolog som var 
ansvarlig for endringen, særlig siden dette er teologisk «særspråk». I og 
med at Sandvik allerede hadde oversatt de aktuelle tekstene som sendel- 
sesformularer, er det naturlig å foreslå Sverre Aalen som en sentral person 
bak endringene. Det avgjørende er uansett ikke hvem forslaget kom fra, 
men at oversettelsesvalgene gjenspeiler en bestemt forståelse av Jesus som 
samsvarer med den nikenske forståelsen. 

Formuleringen i Joh 15,26 om Den hellige ånd «som utgår fra Faderen», 
var nå identisk med formuleringen i den nye liturgien i Den norske kirke, 
der det i den (utvidede) nikenske trosbekjennelsen het: «Vi tror på Den 
Hellige And, som er Herre og gjør levende, som utgår fra Faderen [...]» 
(min uth.). Den nikenske trosbekjennelsen var ikke tidligere brukt i litur- 
gien i Den norske kirke, men kom nå med i høymessen og i den endelige 


750 BS, 063/4-56-3. 

751 ISandviks kopi av forsteutkastet er det riktignok markert «Hauge» i margen to ganger, både i Joh 
16,27-30 0g 17,8, selv om det også er gjort stilistiske endringer i begge versene. I margen til 17,8 er 
Hauges forslag derimot rettet mot en annen formulering, og Sandvik har strøket ut hans forslag 
i margen. Dette kan tyde på at endringen i 16,27-30 heller ikke skyldtes Hauges forslag. I Aalens 
kopi er endringen også synlig, men ingenting her antyder at det var forårsaket av Hauges forslag. 
BS, 062/4-56-1. 

752 Endringen i Joh 15,26 er oppsiktsvekkende. Endringen fra «går ut» til «utgå» tyder på at Bibelsel- 
skapet ikke anser disse to formene som ensbetydende. 

753 BS, 063/4-56-3. Dokumentet er markert med overskriften «Rettelser i Johannesevangeliet. Fore- 
slått av OU for steder sendt tilbake av landsstyret 74, 23-24. april 1974». I dokumentet fra lands- 
styret med listen over rettelser er ingen av disse tekstene omtalt. Dokumentet melder om at 
«Noen nye endringer er også kommet til. De er merket med +)». Både Joh 8,42; 13,3 og 15,26 har 
dette plusstegnet, noe som indikerer at forslagene er fremmet av OU. 

liturgien fra 1977.3* Formuleringen var for øvrig også identisk med ord- 
lyden i prøveordningen for høymessen fra 196975 Disse formuleringene 
lå altså på bordet en stund før utarbeidelsen av Johannesevangeliet. Bjørn 
Sandvik, som laget førsteutkastet, var selv medlem i Liturgikommisjo- 
nen, som utarbeidet formuleringene. Han var altså klar over ordlyden 
i trosbekjennelsen, men valgte ikke å samkjøre teksten (Joh 15,26) med 
bekjennelsesteksten. Den nye formuleringen i Joh 15,26 og de øvrige kris- 
tologiske tekstene fremhever nå at Sønnen og Den hellige ånd har sin 
unike opprinnelse i Guds vesen, ulikt den øvrige skapelsen. Dette er selv- 
sagt ikke den eneste mulige lesningen av «utgå». «Utgå» kan også for- 
stås som en sendelse i betydning «komme», selv om det ikke er den mest 
nærliggende lesningen og vanligste bruken i norsk.5 Hendelsene i Bibel- 
selskapet, der førsteutkastet med tydelige sendelsesformularer, «komme» 
endres til «utgå», tilsier likevel at oversetterne ønsket å tilrettelegge for en 
annen betydning enn «komme». På denne måten tilrettelegger oversettel- 
sen for at tekstene skal kunne leses i lys av tradisjonen, som en beskrivelse 
av indre-trinitariske forhold. 

Man finner også en bruk av «utgå» i betydning opprinnelse/avstam- 
ning i NO78, nemlig i Hebr 7,14: «Det er en kjent sak at vår Herre er 
utgått (anatetalken) fra Judas ætt», men her er det altså verbet anatellö 
som ligger bak. Ellers forekommer formuleringen «utgå» kun i to andre 
tilfeller i NT NO78. I Kol 2,9 er ikke ordet en oversettelse av et gresk ord, 
men er sannsynligvis satt inn for å lette lesningen på norsk.” I det andre 
tilfellet (1 Joh 2,19) ligger exerchomai bak: «De er utgått fra oss, men de var 
ikke av oss» (ex hémon exélthan all’ ouk ésan ex hémon). I denne teksten 
ser ordet ut til å ha en tilnærmet lik funksjon som «komme». Foruten 


754 Den norske kirke, Gudstjenester og kirkelige handlinger for Den norske kirke (Oslo: Andakts- 
bokselskapet, 1978), 21. Se også Den norske kirke, Gudstjenestebok for Den norske kirke: 
Gudstjenester, 41. 

755 Liturgikommisjonen av 1965, Musikken til prøveordningen for høymessen i Den norske kirke 
(Oslo: Andaktbokselskapet, 1969), 24. Formuleringen var også lik i den offentlige utredningen, 
Liturgikommisjonen av 1965, Ny ordning for Høymessen: Delutredning (Oslo: Universitetsforla- 
get, 1976), 3. 

756 Norsk ordbok oppgir følgende eksempel under betydning 1 av «utgå»: «han utgikk (dvs. kom, 
stammet) fra et gammelt embetsmannsmiljø», via www.ordnett.no. 

757 Det første tilfellet er Kol 2,19: «[...] og holder ikke fast på ham som er hodet. Men fra ham utgår hele 
legemets vekst slik Gud vil den skal være [...]». Oversettelsen «utgår» er her ikke en direkte overset- 
telse av ett gresk ord i kildeteksten, selv om det antakelig er en forklaring av ordet auxö («vokse»). 

i de aktuelle tekstene er 1 Joh 2,19 det eneste tilfellet der exerchomai er 
oversatt med «utgå». Tendensen i NO78 er svært lik den i NOo4/30. Av 
de 240 forekomstene i NT av exerchomai og ekporeuomai, er ordene kun 
gjengitt med «utgå» i syv tilfeller, hvorav seks av tilfellene er i de utvalgte 
tekstene - nøyaktig slik som i NO04/30. Den endelige bokmålsteksten ble 
slik i NO78: 


For jeg er 
utgått fra Gud 
og er kommet 
til dere. Jeg er 
ikke kommet 
av meg selv, 
men han har 
sendt meg. 


Jesus visste 
at Faderen 
hadde gitt alt 
i hans hånd, 
og at han var 
utgått fra Gud 
og gikk til 
Gud. 


Når talsmannen 


kommer, han 
som jeg skal 
sende dere 

fra Faderen, 
sannhetens Ånd 
som utgår fra 
Faderen, da skal 
han vitne om 
meg. 


for han selv elsker dere 
fordi dere har elsket 
meg og trodd at jeg er 
utgått fra Gud. 78 Jeg er 
utgatt fra Faderen og 
kommet til verden. Jeg 
forlater verden igjen og 
går til Faderen. [...] 39 
Nå forstår vi at du vet 
alt, og du ikke har bruk 
for at noen stiller deg 
spørsmål. Derfor tror vi 


For jeg har 
gitt dem de 
ord du gav 
meg, og de 
har tatt imot 
dem. Nå vet 
de i sannhet 
at jeg er utgått 
fra deg, og de 
har trodd at 
du har sendt 
meg. 


at du er utgått fra Gud. 


Nynorskteksten fikk tilsvarende formuleringer. Her brukte man «gå ut» i 
stedet for «utgå». I Joh 15,26 ble nynorskteksten identisk med den niken- 
ske trosbekjennelsen i den nye liturgien, der det het at «Den Heilage Ande 
[...] går ut frå Faderen»./5 


Bibel 2011 


I Reidar Aasgaards førsteutkast av Johannesevangeliet fra desember 2001 
var de aktuelle kristologiske tekstene oversatt med sendelsesformularer, 
med unntak av Joh 13,3, der «utgått» var bevart. Derimot var «utgått» 
endret i Joh 15,26: 


758 Liturgikommisjonen av 1965, Musikken til prøveordningen for høymessen i Den norske kirke, 24. 
Slik ble det også i den endelige liturgien, Den norske kirke, Gudstenester og kyrkjelege handlingar 
for Den norske kyrkja (Oslo: Andaktsbokselskapet, 1978), 45. Se også Den norske kirke, Gudste- 
nestebok for Den norske kyrkja (Oslo: Verbum, 1996), 41. 

For jeg. 
kommer fra 
Gud og er fra 
ham. Jeg er 
ikke kommet 
på egne 
vegne, men 
han har sendt 
meg. 


Jesus visste 
at hans Far 
hadde gitt alt 
i hans hånd, 
og at han var 
utgått fra Gud 


og gikk til Gud. 


Når hjelperen 
kommer, han som 
jeg skal sende 
dere fra min Far, 
sannhetens Ånd 
som går ut fra Far, 
da skal han vitne 


om meg. 


for han selv elsker 
dere, fordi dere har 
elsket meg og trodd 
at jeg er kommet 

ra Gud. * Jeg drog 
ut fra min Far og 
kom til verden. Jeg 
orlater verden igjen 
og går til Far.3? Na 


For jeg har gitt 
dem de ord du 
gav meg, og de 
har tatt imot 
dem. Nå vet de i 
sannhet at jeg er 
kommet fra deg, 
og de har trodd 
at du har sendt 


orstar vi at du vet 
alt og kan gi svar 
ør du blir spurt. 
Derfor tror vi at du 
er kommet fra Gud. 


meg. 


I sitt førsteutkast hadde Aasgaard, på samme vis som Sandvik i NO78, 
valgt bort gjengivelsene som var å finne i flere av oversettelsene han sam- 
menlignet med. For Aasgaards del betydde dette at han hadde erstattet 
løsningene i NO78 med formularer som tydeligere kan indikere sendelse 
(«komme»/«dra ut»), med unntak av Joh 13,3, der «utgå» var beholdt. Sett 
i lys av de nye formuleringene i de andre tekstene, var Joh 13,3 antakelig 
en konsistensglipp i førsteutkastet. Joh 15,26 var også endret, fra «utgå» 
til «gå ut». Foruten løsningene i NO78 har Aasgaard altså valgt bort flere 
oversettelser med tilsvarende gjengivelser som NO04/30 og NO78/85. 
Blant disse er SO2000, som han hadde mest nytte av å sammenligne 
med.” $02000 er imidlertid inkonsekvent, og har «utgå» i Joh 8,42; 13,3 
(og 15,26) og «komma»/«låmna» i de resterende tekstene. Gjengivelsen 
«utgå»/«ausgehen»/«udgå» er konsistent gjennomført i alle de aktuelle 
tekstene i Ziircher, Elberfelder, NB88 og DO92. Gjengivelsen «utgå» er 
inkonsistent gjennomført sammen med «komme» i flere av oversettel- 
sene som ble brukt til sammenligning Aasgaards gjengivelser skiller 


759 Telefonintervju 26.3.15. 

760 Luther er konsekvent utenom i Joh 13,3. BF97 har «utgå» i Joh 8,42 og 16,28.30, men «komme» i 
Joh 13,3 og 16,27, og «gå ut» i Joh 15,26. KJV oversetter til «proceed forth» i Joh 8,42 og «proceed 
from» i Joh 15,26, ellers med «come» i de resterende tekstene. NASB har «proceed forth» i Joh 
8,42 0g 15,26, men «come forth» i de resterende tekstene. Gunnes har «utgå» i alle de aktuelle tek- 
stene utenom i 17,8, som han oversetter med «komme». REB (revisjonen av NEB) følger her sitt 
opphav, og gjengir Joh 8,42 med «God is the source of my being», men oversetter andre kristo- 
logiske tekster med «come» og Joh 15,26 med «issue from». NJB gjengir Joh 8,42 som «I have my 
origin in God», og utviser samme tendens som REB. I de øvrige kristologiske tekstene gjengis 

seg derfor ut fra flere av oversettelsene han sammenlignet med, selv om 
flere også bruker «komme». Oversettelsene NRSV, NAB og NIV gjengir 
exerchomai konsekvent med «komme». 

I kommentaren som fulgte utkastet, har Aasgaard skrevet følgende: 


8,42 utgått, brukes vel ikke slik på norsk (utgåtte sko, utgått på tid)? 8,42 eller: 
For jeg stammer fra Gud og kommer fra ham. 

15,26 går ut (NN), eller som før: utgår 

16,30 NO «utgått virker stivt og for teologisk-religiøst. Man utgår pa dato og av 


sortimentet, men ikke fra Gud.” 


Både oversettelsen og kommentarene vitner om at oversetteren anså 
«utgått» som en spesiell løsning. Like fullt er hans alternativ til Joh 8,42 
(«stammer fra Gud») ikke langt unna en tilsvarende betydning, men det 
faller utenfor språkbruken i trosbekjennelsene. I den første kommenta- 
ren til Joh 8,42 kan man få inntrykk av at han ikke har merket seg den 
teologiske betydningen, men kommentaren til Joh 16,30 demonstrerer i 
det minste at han har oppfattet det som «teologisk-religiøst». I intervju 
forteller Aasgaard at han tenkte at «utgå» muligens ville kunne ha en 
spesiell religiøs betydning, og at han med «teologisk-religiøst» refererte 
til «kana’ans språk generelt, implisitt også til slikt språk i trosbekjen- 
nelsene», selv om han ikke knyttet dette klart til dem’ Han presiserer 
at hans kommentar først og fremst relaterte seg til hva som ville være 
gangbart i moderne norsk sprakforing’® I tråd med retningslinjene om 
å ta oversettelsen «nærmere språket vårt» søkte han derfor å oppdatere 
dette rent norskspråklig, slik han beskriver det selv/% Aasgaard presiserer 
at hans gjengivelse også var i tråd med gresk språk: «Forekomstene av 
exerchomai og ekporeuomai var ikke «særspråk> i samme grad som det 
fremtrer her [i NO78 med «utgå»J»/5 


ordet konsekvent med «come», mens Joh 15,26 gjengis med «issue from». Amplified gjengir Joh 
8,42 med «I proceeded (came forth)», mens de andre kristologiske tekstene gjengis med «come 
[forth]». TOB gjengir de kristologiske tekstene derimot konsekvent med «sortir», og «procéder» 
i Joh 15,26. 

761 BS, digitalt arkiv, 44JOHB1C.doc. 

762 Intervju via Skype 8.7.16. 

763 Intervju via Skype 8.7.16. 

764 Intervju via Skype 8.7.16. 

765 Intervju via Skype 8.7.16. 

Aasgaards forsteutkast gikk na til teologisk hovedkonsulent Gunnar 
Johnstad. I motsetning til Aasgaard ønsket Johnstad å bevare løsningen i 
NO78. Konfrontert med endringen i Joh 8,42 kommenterer han: 


v. 42 Synes nåværende tekst med «utgått fra» og «kommet» bedre ivaretar de 
greske verbene enn det nye forslaget. Er usikker på det filologiske argumentet i 


margen — det må i så fall vel også gjelde 13,3 (mens 16,27f.30 og 17,8 er endret).”% 


Johnstads argument for å beholde «utgått fra» for exerchomai handler 
altså her om at han mener de «bedre ivaretar de greske verbene enn det 
nye forslaget». Gjengivelsen av det andre verbet, hékö, var noe usynlig- 
gjort gjennom Aasgaards forslag («For jeg kommer fra Gud og er fra 
ham»). For øvrig ser Johnstad ut til å behandle de andre tekstene som en 
enhet, det vil si som at de uttrykker samme meningsinnhold. I Johnstads 
kommentar til Joh 15,26 blir dette tydelig: 


v. 26 Foretrekker «utgår» for «går ut», jf. i NO -78/85 Joh 8,42; 13,3; 16,27£.30 og 
17,8; jf. også Kol 2,19. Noen forskjell mellom ekporeuomai (her) og ekserkjomai (om 


Jesus som utgår fra sin Far) er det ikke mulig — eller nødvendig — a lage pa norsk.”” 


Kommentaren er denne gangen litt mer utdypende, selv om det fortsatt 
ligger en del implisitte føringer i utsagnet. Det bekrefter igjen at han anser 
alle versene som en enhet. Hva var egentlig problemet med «komme», når 
dette tross alt harmonerer med hvordan verbet ellers er gjengitt i Johan- 
nesevangeliet? Problemet må ha vært at «komme» gir uttrykk for et annet 
meningsinnhold enn hva Johnstad «foretrekker», og at han foretrekker 
«utgå» fordi det fremmer dette bestemte meningsinnholdet. Ifølge John- 
stad er det verken «mulig» eller «nødvendig» å skille mellom exerchomai 
og ekporeuomai i denne sammenhengen. Det er selvsagt mulig å atskille 
disse termene i en norsk oversettelse (jf. Aasgaards utkast). Nøkkelordet 
er nok her «nødvendig». Kommentaren tilsier at Johnstad forstår det som 
at det er samme tanke som ligger bak, og derfor er det ikke nødvendig 
å skille mellom termene. De uttrykker samme tanke, og derfor bør det 
vises i oversettelsen. Tanken reflekterer en forståelse om at Den hellige 
ånd og Jesus emanerer og har sin unike opprinnelse i Gud. 


766 BS, digitalt arkiv, KOMM JOH BM.doc. 
767 BS, digitalt arkiv, KOMM JOH BM 14ff.doc. 

Teksten gikk nå til oversettergruppen, som hadde sitt møte 14.-16. 
mars 2002. Nynorskteksten var ferdig kun to dager før møtet, og ble ikke 
diskutert. På møtet ble det gjort følgende vedtak om Joh 8,42: 


8,42 bm: For jeg er utgått fra Gud og 
kommer fra ham. 
(er) kommet hit/til dere. 
nå er jeg her. 


er nå her.” 


Vedtaket viser at Johnstad har fått gjennomslag for sitt forslag om «utgå». 
Endringen innebar at «utgått» erstattet «jeg er kommet», mens héko ble 
gjengitt med «komme». Referatet stopper på Joh 12,50. På tekstmøtet 9. 
april 2002 fortsatte gruppen videre på kapittel 15 i bokmålsversjonen. Her 
heter det til Joh 15,26 at «formuleringen «som gar ut blir stående», pa 
tross av Johnstads forslag om «utgå»7* Vedtaket i 16,28 viser at Johnstad 
har fått gjennomslag for sitt syn, selv om vedtaket ble «gått ut» i stedet 
for «utgått» («Jeg er gått ut fra Far og er kommet til verden»).” Et tilsva- 
rende vedtak er gjort for 17,8b: «mg: Nå vet de i sannhet at jeg er gått ut 
fra deg.»” Vedtakene om «gå ut» i stedet for «utgå» må antakelig ha fått 
tilbakevirkende kraft på det tidligere vedtaket om Joh 8,42 («utgå»). Dette 
er reflektert i den andre versjonen av bokmålsteksten, som sammen med 
førsteutkastet på nynorsk ble behandlet i oversettergruppen 5.-7. septem- 


ber 2002. Teksten så nå slik ut: 


| Joh 15,2 

Forjeger | Jesus visste | Jeg skal For han selv elsker dere, fordi Nå vet dei 
gått ut fra | at hans Far | sende dere dere har elsket meg og trodd at | sannhet at 
Gud og hadde gitt hjelperen fra jeg er kommet fra Gud. 7° Jeg. jeg er gått ut 
kommer alt i hans Far, sannhetens | er gått ut fra Far og er kommet | fra deg, og de 
fra ham. hender, og Ånd som går ut | til verden. Jeg forlater verden har trodd at 

at han var fra ham, og når | igjen og går til Far2° Nå forstår | du har sendt 

gått ut fra den kommer, vi at du vet alt og kan gi svar meg. 

Gud og gikk | skal den vitne før du blir spurt. Derfor tror vi 

til Gud. om meg. at du er kommet fra Gud. 


768 BS, digitalt arkiv, 14.-16.3.02. Paulusgruppa.doc. (understrekning i orig.). 
769 BS, digitalt arkiv, 9.4.02.Tekstmøte i Paulusgruppa.Joh 15-21.doc. 
770 BS, digitalt arkiv, 9.4.02.Tekstmøte i Paulusgruppa.Joh 15-21.doc. 
771 BS, digitalt arkiv, 9.4.02.Tekstmøte i Paulusgruppa.Joh 15-21.doc. 

Her ser man at «ga ut» er innfort i Joh 8,42; 13,3; 15,26; 16,28 og 17,8. Selv 
om Johnstad ikke fikk gjennomslag for sitt opprinnelige ønske om å 
bevare «utgå», ble ønsket likevel ivaretatt i og med at man brukte ett og 
samme ord i oversettelsen for de to greske ordene. Videre er det noe mer- 
kelig hvorfor gjengivelsen av exerchomai ikke er rettet i 16,27.30. «Gå ut» 
ble nå hovedgjengivelsen. Selv om «utgå» (og ikke «gå ut») er brukt i Den 
norske kirkes offisielle bokmålsversjon av den nikenske trosbekjennel- 
sen,” er «gå ut» blant annet brukt i den «nye» oversettelsen av bekjen- 
nelsesskriftene i Konkordieboken fra 1985, der «går ut» brukes om Den 
hellige ånd bade i den nikenske og den athanasianske trosbekjennelsen.77? 
Samtidig er «gå ut» brukt i Den norske kirkes offisielle nynorskversjon av 
den nikenske trosbekjennelsen. 

Denne versjonen av bokmålsutkastet ble også sendt ut til den kirkelige 
responsgruppen. Arkivet inneholder kommentarene fra fem KRG-med- 
lemmer, men ingen av dem har kommentert oversettelsen av de aktuelle 
uttrykkene. 

Nynorskteksten ble diskutert på samme møte (5.-7.9.2002), men kun 
ut kapittel 6. Det er derfor ikke mulig å spore noen vedtak om de aktuelle 
tekstene, og det resterende (fra kap. 6 og utover) ble aldri satt opp til ny 
gjennomgang i oversettergruppen. Like fullt er førsteutkastet tilgjengelig, 
og det vitner om at Sagrusten har bevart tilsvarende formulering («gå ut») 
som NO78 nynorsk i alle de aktuelle uttrykkene, også i Joh 16,27.30. Med 
unntak av inkonsekvensen i bokmålsteksten i Joh 16,27.30 er førsteutkas- 
tet til nynorsk identisk med hensyn til ordvalg («gå ut»). Kan det tenkes at 
Sagrusten hadde implementert de tidligere vedtakene om bokmålsteksten 
i sitt førsteutkast? Dette virker usannsynlig i og med at utkastet ble ferdig 
to dager før vedtakene om bokmålsteksten ble gjort på møtet 14.-16. mars 
2002. Gjengivelsen er derfor et selvstendig valg av oversetteren. Sagrus- 
ten endret ikke teksten på de aktuelle stedene slik Aasgaard gjorde. Fra 
Aasgaards andre utkast stod de uforandret frem mot styrets foreløpige 
godkjenning av tekstene, og dermed den påfølgende publiseringen av 
NTR 4, Joh, i 2004. NTR 4 har ingen kommentarer om oversettelsen av 


772 Den norske kirke, Gudstjenestebok for Den norske kirke, 41. 
773 Jens Olav Mæland, Konkordieboken (Oslo: Lunde forlag, 1985), 18 og 20. 
774 BS, mappe «KRG-tekster I». 

exerchomai eller ekporeuomai i de aktuelle tekstene. Etter publiseringen 
av NTR 4 skjedde det imidlertid noen endringer sent i prosessen. Verken 
Paal-Helge Haugen eller Hanne Ørstavik hadde noen merknader om det 
aktuelle oversettelsesspørsmålet i disse tekstene da de leste gjennom hele 
NT frem mot 2005.77 Styret gav sin endelige godkjenning av Johannese- 
vangeliet på styremøtet 3. februar 2005. Gjengivelsen av exerchomai og 
ekporeoumai i de godkjente tekstene var da identisk med tekstene slik de 
var publisert i NTR 4. 


Endringer på «overtid» 


I tidsrommet 10.-20. mai 2005 ble «utgå» likevel gjeninnført to steder 
i bokmålsteksten. I Joh 13,3 ble «han var gått ut» endret til «han var 
utgått», og 16,28 ble endret fra «jeg er gått ut fra Far» til «jeg er utgått fra 
Far» Endringen er signifikant og påfallende i og med at dette var en 
formulering (minst) én sentral aktør ønsket å beholde. Endringen er også 
påfallende fordi den bryter med konsistensen om å velge «gå ut» fremfor 
«utgå», som altså var innført i teksten. Den type endringer redaksjons- 
komitéen var berettiget til å gjøre på dette stadiet, var enten av stilistiske 
eller konsistensmessige grunner. Når endringen derimot bryter konsis- 
tensen, er det et signal om at noen i redkom ønsket å fremheve et bestemt 
meningsinnhold. Man kan spørre om det er noen forskjell mellom «gå 
ut» og «utgå». Det foreligger en nyanseforskjell mellom de to ordene i det 
norske språket. På bokmål er det i alle fall ofte en stor forskjell i betyd- 
ningen mellom når preposisjon eller adverb plasseres sammen med ver- 
bet som forstavelse, og når det plasseres etter verbet. Når det settes før, 
får verbet ofte særbetydninger eller blir mer abstrakte. Når det plasseres 
etter, blir det mer konkret eller åpnere i betydning. Jf. for eksempel «over- 
gå»/«gå over», «utføre»/«føre ut», «tilføre»/«føre til». I tilfellet «utgå»/«gå 
ut» er dette spesielt tydelig siden «utgå» vanligvis har en annen, og snev- 
rere, betydning («utgå pa dato» o.l.) enn «gå ut» (som også kan romme 
nyansen «utgå», jf. «gå ut på dato».) «Utgå» i bibelsammenheng er et klart 


775 BS, boks 9 og 10. 
776 Dette er sporet i det digitale arkivet gjennom backup-versjoner av bibelteksten i den aktuelle 
perioden. Alle versjoner etter 20.5. har «utgå», mens alle versjoner før 10.5. har «gå ut». 

uttrykk for et seersprak (i en teologisk tradisjon), siden det i spraket ellers 
(dvs. moderne norsk) har en annen betydning. Forskjellen mellom «ga 
ut» og «utgå» er derfor vesentlig. 

Redaksjonskomitéen hadde ingen myndighet til å gjøre innholdsmes- 
sige endringer. Endringen dukker ikke opp i noen sakspapirer i det digitale 
arkivet, verken hos redkom, OU, diverse lesegrupper, i sluttredaksjon eller 
i styret. I stedet for å rette opp inkonsekvensen i Joh 16,2730 i bokmålstek- 
sten, har man altså i stedet innført en ny inkonsistens. På grunn av denne 
inkonsistensen i Joh 16,27.30 er bokmåls- og nynorskteksten noe forskjel- 


lige. Den endelige teksten fikk følgende utforming i NTos og Bibel 2011: 


Joh 8,42 | Jesus svarte: «Var Gud deres far, da Jesus sa til dei: «Var Gud far dykkar, så 
hadde dere elsket meg. For jeg er gått hadde de elska meg; for eg har gått ut 
ut fra Gud og kommer fra ham. Jeg er frå Gud og er komen frå han. Eg er ikkje 
ikke kommet av meg selv, men han har | komen av meg sjølv, men han har sendt 
sendt meg. meg. 

Joh 13,3 Jesus visste at Far hadde gitt alt i hans | Jesus visste at Far hadde gjeve alt i hans 
hånd, og at han var utgått fra Gud og hender, og at han hadde gått ut frå Gud 
gikk til Gud. og gjekk til Gud. 

Joh 15,26 | Nar Talsmannen kommer, han som jeg | Når Talsmannen kjem, han som eg skal 
skal sende dere fra Far, sannhetens Ånd | senda dykk frå Far, Sanningsanden som 
som går ut fra Far, da skal han vitne går ut frå Far, då skal han vitna om meg. 
om meg. 

Joh For Far selv elsker dere fordi dere har For Far sjølv elskar dykk fordi de har 

16,27-30 | elsket meg og trodd at jeg er kommet elska meg og trudd at eg har gått ut 
fra Gud. ? Jeg er utgått fra Far og er frå Gud. 7° Eg har gått ut frå Far og 
kommet til verden. Jeg forlater verden er komen til verda. No dreg eg bort 
igjen og gar til Far.»” Disiplene hans frå verda att og gar til Far.» ?? Då sa 
sier: «Nå taler du rett fram og ikke i læresveinane: «No talar du rett fram og 
bilder. 3? Nå forstår vi at du vet alt og ikkje i likningar. 3? No skjønar vi at du 
ikke trenger at noen spør deg. Derfor veit alt og ikkje treng at nokon spør deg. 
tror vi at du er kommet fra Gud.» Difor trur vi at du har gått ut frå Gud.» 

Joh 17,8 For jeg har gitt dem de ord du ga meg, For dei orda du gav meg, har eg gjeve 
og de har tatt imot dem. Nå vet de i dei. Og dei har teke imot og verkeleg 
sannhet at jeg er gått ut fra deg, og de | forstått at eg har gått ut frå deg, og dei 
har trodd at du har sendt meg. har kome til tru på at du har sendt meg. 


Den katolske kirke responderer på NTO5 


I etterkant av publiseringen av NTos fikk Den katolske kirke, nærmere 
bestemt Oslo katolske bispedømme, anledning til å gi en tilbakemelding 
på NTos. Uttalelsen er underskrevet 25. august 2008 av Heidi H. Øyma, 

«På vegne av Biskop Bernt Eidsvig SS.CC av Oslo»/7 I skrivet fremgår 
det at de ønsker en annen gjengivelse av ekporeoumai enn den som fore- 
kom i NTos («sannhetens Ånd som går ut fra Far»). Endringsforslaget til 
Joh 15,26 blir sammen med to andre tekster fremhevet som «viktig» blant 
endringsforslagene til Johannesevangeliet. Her står det: 


15,26 (pga. samklang med Credo, dette burde veie tungt for flere enn oss) 


[...] 26) ... sannhetens Ånd, som utgår fra Faderen, ... 


778 


Samklang med Credo. 


Interessant nok er det helt eksplisitt uttalt at katolikkene ønsket en end- 
ring i teksten for å få «samklang med Credo», det vil her si den nikenske 
trosbekjennelsen. Dette har antakelig å gjøre med den katolske tradi- 
sjonsforståelsen. Dermed blir det anerkjent å bruke tradisjonen som et 
argument i seg selv. Kommentaren forutsetter at tradisjonsargumentet 
burde veie tungt også for ikke-katolikker. I prosessene bak Bibelselska- 
pets oversettelser ser dette gjennomgående ut til å ha vært viktig for 
enkelte aktører, både i NO04/30 og NO78. I forbindelse med Bibel 2011 
kan man for første gang spore et skriftlig argument for samme gjengi- 
velse som katolikkene foreslår ovenfor. Dette finner man først og fremst 
hos Johnstad, som argumenterte med at det ikke var «nødvendig» å skille 
gjengivelsen av exerchomai og ekporeuomai fra hverandre, og at ordene i 
disse tekstene burde gjengis med «utgå». Tankegangen kan se ut til å være 
identisk med katolikkenes, men argumentasjonen er derimot implisitt. 
Dette kan også ha å gjøre med at man ikke skulle ta hensyn til tradisjonen 
i oversettelsesprosjektet. Å argumentere ut fra en bestemt trosbekjen- 
nelse, ville derfor ikke vært et særlig godt argument for å få gjennomslag 
i oversettelsesarbeidet. 

Bibelselskapet kommenterte ikke dette konkrete endringsforslaget 
i behandlingen av kommentarene, men den endelige teksten viser like- 
vel at de ikke tok forslaget til følge. På dette punktet valgte altså Bibel- 
selskapet ikke å samkjøre bokmålsteksten med trosbekjennelsen, mens 
nynorskteksten samstemmer med ordlyden i bekjennelsen. 


777 BS, digitalt arkiv, Respons til NTos fra en arbeidsgruppe i Den katolske kirke.doc. 
778 BS, digitalt arkiv, Respons til NTos fra en arbeidsgruppe i Den katolske kirke.doc. 

Intervjuer 


I intervju forteller Aasgaard, som i de andre tekstene, at han ikke var 
bevisst pa at aktorer ville legge teologiske foringer i oversettelsesarbeidet. 
Om dette tilfellet forteller han at han «ikke tenkte pa at dette var sprak 
fra trosbekjennelsene. Det burde kanskje ha veert i min tanke, men det 
var ikke det». Aasgaard sier at dette hadde a gjore med «utgangspunk- 
tet for oversettelsesprosjektet, at det skulle vere i trad med bibelfaglige 
kriterier, og at vi ikke skulle skjele til tradisjonen [...]». Aasgaard mener 
kommentaren fra Johnstad ovenfor er uheldig med hensyn til konsis- 
tensprinsippet, og «teologisk tildekkende»’” Selv om Aasgaard eller 
noen av de andre aktørene ikke skal ha oppfattet den teologiske betyd- 
ningen av «utgå», måtte Johnstad også argumentere norskspråklig (jf. 
Aasgaards norskspråklige motargument) for å få gjennomslag for sitt 
synspunkt (s. 109). 


Språklig og eksegetisk drøfting 
Konsistens 


Av de 212 gangene exerchomai forekommer, gjengis verbet med «utgå» 
kun i to tilfeller, nemlig i Joh 13,3 og 16,28.75 

Både «gå ut» og «komme» er en ganske vanlig gjengivelse av exercho- 
mai i Bibel 20117” Gjengivelsen av exerchomai i Joh 8,42 og 17,8 («gå ut») 
og 16,27.30 («komme») skiller seg derfor ikke ut fra hvordan verbet ellers 
er oversatt. Det er likevel én ting som er særegen for alle gjengivelsene 
av ordet i 8,42; 13,3; 16,27—28.30 og 17,8: I alle disse seks forekomstene står 
verbet i aorist. Exerchomai forekommer 180 ganger i aorist i NT. Likevel 
er det kun i disse seks tilfellene og i ett annet tilfelle (2 Joh 6) at verbet 


779 Intervju via Skype 8.7.16. 

780 INO78 var 1 Joh 2,19 det eneste øvrige tilfellet der exerchomai var oversatt med «utgå». I førsteut- 
kastet og i den endelige versjonen av bokmålsteksten i Bibel 2011 er dette oversatt med «komme». 
Det er ikke mulig å spore kommentarer i prosessen om at noen ønsket å bevare «utgå» i dette 
tilfellet, slik som i de aktuelle tekstene. 

781 Exerchomai er gjengitt med «gå ut» mange steder (eks. Matt 24,26; Luk 10,10; 14,21.23; Joh 10,9; 
11,31; 12,13; 18,16.29.38; 19.4.17; 1 Kor 5,10; Hebr 13,13), og mange steder med «komme» (eks. Matt 
2,6; 8,28; 15,19.22; Mark 1,38; 8,11; Joh 11,44; 19,5; Åp 9,3; 14,15) 

gjengis med presens eller preteritum perfektum (dvs. perfektum eller 
pluskvamperfektum), nemlig at Jesus er/var utgatt/kommet/gatt ut. Dette 


forekommer ogsa i gjengivelsene i NOo4/30 og NO78/85. Det kan vere at 
Aasgaard ubevisst bevarte uttrykkene i presens eller preteritum perfek- 
tum fordi det var oversatt slik i NO78/85, og siden arbeidet med Bibel 2011 
startet som en revisjon av NO78/85. Aasgaard byttet likevel ut «utga» med 
«komme» i flere av tilfellene. 

I teksten om «sannhetens ånd» (Joh 15,26) ble ekporeuomai gjengitt 
med «gar ut». Slik er ordet oversatt i flere andre tilfeller i Bibel 2011.7” 
Oversettelsen av dette ordet i Joh 15,26 skiller seg derfor ikke ut fra hvor- 
dan ordet ellers er oversatt, ettersom ønskene fra Johnstad og Den katol- 
ske kirkes responsgruppe ikke fikk gjennomslag. 


Exerchomai og ekporeuomai i moderne 
kommentarlitteratur og leksika 


Exerchomai er brukt på mange måter. Svært ofte betegner verbet beve- 
gelse. I noen få tilfeller i NT ser det ut til å betegne avstamning (Hebr 7,5 
og Matt 2,6). I NO78 og Bibel 2011 er ordet oversatt med «nedstamme» i 
Hebr 7,5 og «komme» i Matt 2,6. Betydningen «nedstamme/avstamme» 
har dermed leksikalsk belegg i NT/” Det betyr at man ikke kan ute- 
lukke denne betydningen i de kristologiske tekstene på et rent leksikalskt 
grunnlag. For de kristologiske tekstene vil konteksten og verbformene 
være det mest avgjørende for å bestemme betydningen Likevel vil jeg 
hevde at «utgå» på norsk skiller seg ut betydningsmessig fra «nedstamme» 
fordi «utgå» har et langt mer abstrakt meningspotensial (se s. 281-2). 
Bauers leksikon, som ble brukt i både NO78 og Bibel 2011, knytter de 
johanneiske tekstene til en annen betydning” Bauer samler de utvalgte 


782 Foruten tilfellet i Joh 15,26 er ekporeuomai gjengitt slik i Bibel 2011: «dra ut» (Matt 3,5; 20,29; 
Mark 1,5; 10,46; 11,19; Luk 3,7; Åp 16,14), «dra [bort]» (Mark 6,11; 10,17), «komme» (Matt 4,4; 
Mark 7,21.23; Luk 4,22; Joh 5,29; Ef 4,29; Åp 9,18), «gå» (Åp 19,15), «gå ut» (Matt 15,11.18; Mark 
7,15.19.20; Apg 9,28; Åp 1,16; 4,5; 11,5), «spre seg» (Luk 4,37), «fare ut» (Apg 19,12), «stå» (Åp 9,17), 
«springe ut» (Ap 22,1) og «være pa vei ut» (Mark 13,1). I Apg 25,4 er ikke ordet oversatt. 

783 Liddell-Scott oppgir også at exerchomai kan knyttes til avkom som kommer fra livmoren/magen 
(betydning 1i). 

784 Ingen av tilfellene ovenfor forekommer i aorist, slik som i de aktuelle tekstene i Johannesevangeliet. 

785 Bauer, Griechisch-deutsches Wörterbuch, 544. 

kristologiske tekstene (Joh 8,42; 13,3; 16,27—28.30; 17,8) under et eget punkt 
og kommenterer at den johanneiske språkbruken om Jesus betegner hans 
utgang fra Faderen’* Her er det altså Jesus som gar ut fra Faderen. I og 
med at Bauer ikke plasserer disse tekstene under betydningen som angir 
en kilde eller utgangspunkt, er det tydelig at han forstår det som sendel- 
sesformularer, og altså ikke som uttrykk for at Jesus «emanerer» fra Gud 
eller noe tilsvarende.” Bauer forstår uttrykkene som sendelsesformularer 
også i sin Johannes-kommentar, og slik er det forstått i BDAG.* 

Bauer plasserer betydningen av ekporeoumai i Joh 15,26 sammen med 
flere NT-tekster som angir utgangspunktet hvorfra personer/ting beveger 
seg (ut av)/* Også her ser det ut til at Bauer forstår Joh 15,26 som et sendel- 
sesformular, slik han også gjøre det i sin Johannes-kommentar.’”° 

Oppsummerende kan man si at ingen av ordbøkene gir oversetterne 
belegg for å oversette de kristologiske tekstene eller Joh 15,26 på en sære- 
gen måte sammenlignet med andre (og lignende) forekomster av ordene. 
Ingen av dem gir støtte til at den johanneiske bruken av exerchomai til- 
rettelegger for en ontologisk lesning. 

Den samme konklusjonen kan trekkes for forskningslitteraturen, der 
den ontologiske fortolkningen har svært lite støtte. Dette gjelder både 
for de kristologiske tekstene og Joh 15,26. Til tross for dette finnes det 
enkelte fortolkere som fremhever at formularene i de aktuelle kristolo- 
giske versene indikerer at Jesus utgår ontologisk fra Gud, det vil si at han 
er av Faderens vesen. Dette finner man primært i eldre forskningsbidrag, 


786 Ibid., 543: «im joh. Sprachgebr. von Jesus, der seinen Ausgang v. Vater nimmt.» De andre ord- 
bøkene (Greek Strong’s, Louw-Nida, Mounce, Newman) plasserer ikke noen av disse tekstene 
under en bestemt betydning. 

787 Bauer, Griechisch-deutsches Wörterbuch, 544. 

788 Walter Bauer, Das Johannesevangelium, 2. utg., HNT 6 (Tibingen: Mohr, 1925), 122, 163, 195, 
197-98. BDAG plasserer tekstene under hovedpunkt «B. of transcendent beings» med under- 
punkt: «X. in Johannine usage of Jesus, who comes forth from the Father». 

789 Bauer, Griechisch-deutsches Wörterbuch, 484. Lik LXX Esek 33,30 (Synelthömen kai akousömen 
ta ekporeuomena para kyriou/NETS: «Let us go together and hear what comes from the Lord») 


går ånden ut fra Herren. 

790 Bauer, Das Johannesevangelium, 189. Tilsvarende plasserer BDAG teksten under punkt 1: «to 
be in motion from one area to another, go», under 1b: «w[ith]. indication of the place fr[om]. 
which». Ingen av de andre ordbøkene plasserer forekomsten i Joh 15,26 under en bestemt betyd- 
ning (Greek Strong's, Louw-Nida, Mounce, Newman). 

eksempelvis i Westcotts Johannes-kommentar fra 1896. Westcott overset- 
ter exerchomai i Joh 8,42 med «I proceeded forth» og kommenterer: 


The words can only be interpreted of the true divinity of the Son, of which the 
Father is the source and fountain. The connexion described is internal and es- 


sential, and not that of presence or external fellowship.” 


Westcott gjor et teologisk poeng ut av preposisjonsbruken. For ham 
indikerer preposisjonen ek et ontologisk poeng (dvs. at Jesus utgar fra 
Faderen vesen), og uttrykket exerchomai ek (Joh 8,42) behandles derfor 
annerledes enn exerchomai para (16,27.28; 17,8) og exerchomai apo (1353; 
16,30). Dette er ogsa fulgt opp i hans oversettelse, der han oversetter til- 
fellet i 13,3 med «was come», og ikke «proceeded» som i 8,42. Han gjør 
et tilsvarende poeng i 16,28, der hans tekstutgave (Westcott-Hort) har 
exelthon ek tou patros, og ikke exelthon para som i senere tekstutgaver’” 
Foruten disse to tekstene behandler han de aktuelle tekstene (også 15,26) 
som sendelsesformularer. I en tidligere studie har Årstein Justnes og 
undertegnede demonstrert hvordan Johannes bruker preposisjonene ek, 
apo og para om hverandre i evangeliet, men også hvordan de står paral- 
lelt til hverandre i de aktuelle uttrykkene. Dette tilsier at man ikke kan 
tillegge preposisjonen ek en bestemt teologisk betydning, slik Westcott 
argumenterer for. Uttrykkene exerchomai apo/para/ek må dermed forstås 
som overlappende språklige variasjoner/** Westcotts tese er tatt videre 
av C. H. Dodd?” Fortolkningen til Westcott og Dodd har mottatt lite 
støtte i nyere forskning. De som behandler fortolkningen man finner hos 


791 B.F. Westcott, The Gospel according to St. John: With Introduction and Notes (London: John Mur- 
ray, 1896), 136. 

792 Ibid., 190: «[...] was come forth on His mission to the world at the Incarnation. The preposition 
used here (apo) marks a separation and not the source. Contrast viii. 42, note.» 

793 Westcott kommenterer betydningen som «an issuing forth from the Father as the spring of 
deity. [...] No phrase could express more unity of essence than the true original of these words 
(exelthon ek). Compare viii. 42, note». Ibid., 235. Nestles utgaver (og senere Nestle-Aland) har 
preposisjonen ek i hovedteksten til og med NA*, og para fra og med NA”. 

794 Justnes og Beckmann Klepp, «Amplified John?» 133-38. 

795 Dodds tese har antakelig en forbindelse til Westcotts tese, selv om han ikke nevner hans stu- 
die i kommentaren til de aktuelle tekstene. C. H. Dodd, The Interpretation of the Fourth Gospel 
(Cambridge: Cambridge University Press, 1968 [1953]), 259. 

Westcott og Dodd, avviser dette” eller modererer argumentet.” De som 


drøfter den ontologiske fortolkningen, knytter det ofte opp til det man i 


tradisjonen kaller Sønnens evige utgåen («eternal procession»/«das ewige 


Ausgehen») fra Gud. Følgelig blir det avgjørende med en oversettelse (jf. 


«utgå», «proceed», «ausgehen») som tilrettelegger for en slik lesning 


Svært mange forskere ser formularene i de aktuelle kristologiske tek- 


stene utelukkende som sendelsesformularer, uten å nevne de ontologiske 


argumentene man blant annet finner hos Westcott og Dodd.” Tilfellet 


796 


797 


798 

Ridderbos tar dette opp i sin teologiske Johannes-kommentar, der han uttrykkelig skriver at 
han tolker Johannesevangeliet «as the Christian church adopted it». Herman N. Ridderbos, The 
Gospel according to John: A Theological Commentary, overs. John Vriend (Grand Rapids, MI: 
Eerdmans, 1997), xiii. Likevel avviser han den ontologiske fortolkningen. Ridderbos forholder 
seg ikke til Westcott eller Dodd, men tar likevel opp dette poenget i sin kommentar om Joh 8,42, 
der han hevder at exerchomai «does not refer to what in systematic theology is called the inter- 
trinitarian relationship (the «eternal procession of the Son from the Father»)» (s. 314). Ridderbos 
tolker de resterende tilfellene som sendelsesformularer (458, 542-44). Hans kommentar til Joh 
17,8 er lik den til 8,42, og han kommenterer her at uttrykket para sou exelthon «is not to be un- 
derstood «trinitarianly> but as synonymously with sy me apesteilas» (s. 552 n. 232). Wikenhauser 
avviser også den ontologiske fortolkningen eksplisitt når han kommenterer sin oversettelse av 
det aktuelle uttrykket i Joh 8,42, Alfred Wikenhauser, Das Evangelium nach Johannes, 3. utg., 
RNT 4 (Regensburg: Pustet, 1961), 180. Wikenhauser ser altså uttrykket som et sendelsesfor- 
mular, noe han også gjør i de andre aktuelle tekstene (s. 249-50, 300, 305). I kommentaren til Joh 
16,27 gir han også en eksplisitt avvisning av det ontologiske poenget (s. 300). Tilsvarende avviser 
Schnackenburg dette i sin kommentar til Joh 8,42, Rudolf Schnackenburg, The Gospel according 
to St John, bd. 2, Commentary on Chapters 5-12, overs. Cecily Hastings, Francis McDonagh, 
David Smith og Richard Foley (London: Burns & Oates, 1980), 212. Schnackenburg ser ogsa 
uttrykkene i de andre aktuelle tekstene som sendelsesformularer. Rudolf Schnackenburg, The 
Gospel according to St John, bd. 3, Commentary on Chapters 13-21, overs. David Smith og G. A. 
Kon (Tunbridge Wells: Burns & Oates, 1982), 17, 163-64, 178. Raymond Brown avviser tilsvarende 
tankegang. Raymond E. Brown, The Gospel according to John I-XII, AB 29 (London: Chapman, 
1971), 357. Brown behandler de andre aktuelle tekstene som sendelsesformularer. Raymond E. 
Brown, The Gospel according to John XIII-XXI, 2. utg., AB 29A (London: Chapman, 1972), 551, 
724-26, 744. Brown er ogsa eksplisitt avvisende til den ontologiske tankegangen i kommentaren 
til Joh 16,28 (s. 725) og 17,8 (s. 744). 

Leon Morris, The Gospel according to John: The English Text with Introduction, Exposition and 
Notes, NICNT (London: Marshall, Morgan & Scott, 1971), 462 n. 85; F. F. Bruce, The Gospel of 
John: Introduction, Exposition and Notes (Grand Rapids, MI: Eerdmans, 1983), 200; Frederick Dale 
Bruner, The Gospel of John: A Commentary (Grand Rapids, MI: Eerdmans, 2012), 540, 755, 986. 
Det bor nevnes at mange av de tyske kommentatorene gjengir exerchomai med «ausgehen» uten 
å intendere en ontologisk betydning. Tilsvarende også med «proceed» på engelsk. 

J.N. Sanders, A Commentary on the Gospel according to St John, BNTC (London: Adam & Char- 
les Black, 1968), 230, 304, 361-63, 370; J. Ramsey Michaels, The Gospel of John, NICNT (Grand 
Rapids, MI: Eerdmans, 2010), 501, 516, 719, 817, 840, 849-53, 856, 864; George Raymond Beas- 
ley-Murray, John, WBC 36, 2. utg. (Nashville, TN: Thomas Nelson, 1999), 233, 287, 298; Colin 
G. Kruse, John, TNTC 4 (Nottingham: Inter Varsity, 2003), 211, 275, 330-31, 336; D. A. Carson, 
The Gospel according to John (Leicester: InterVarsity, 1991), 352, 462, 547-48, 560; Hermann 


JOHANNES 8,42; 13,3; 16,27-30; 17,8 


av ekporeuomai i Joh 15,26 tolkes pa tilsvarende mate som et sendelses- 
formular, og svært mange avviser den ontologiske fortolkningen helt 
eksplisitt." I dette ligger det en erkjennelse av at veien er lang fra omta- 
len av Ånden som går ut fra Faderen, til en forståelse der Ånden «utgår» 
fra Faderens vesen. Ønsket om å bevare formuleringen «utgå» (Johnstad 
og responsgruppen for Den katolske kirke) antyder at de forstår tek- 
sten ontologisk, og dermed ønsker at oversettelsen skal tilrettelegge for 
denne forståelsen. Både Brown, Wikenhauser og Schnackenburg nevner 
at det primært er moderne katolske fortolkere som støtter fortolkningen 
av 15,26 som en emanasjon fra Faderen - lik mange av kirkefedrene.” 
Nida og Newmans A Translator’s Handbook on the Gospel of John, som 
var blant hjelpemidlene til prosjektdeltakerne i Bibel 2011, avviser det 
trinitariske poenget eksplisitt i sin kommentar til Joh 8,42.** I de andre 
kristologiske tilfellene med exerchomai forutsetter forfatterne oversettel- 
sen «come» og fremhever poenget om Sønnens sendelsesoppdrag som et 
gjennomgående tema i de aktuelle versene.’ Forfatterne avviser også det 


Strathmann, Das Evangelium nach Johannes, 11. utg., NTD 4 (Göttingen: Vandenhoeck & Rup- 
recht, 1968), 146, 188, 220, 224; Ernst Haenchen, Das Johannesevangelium: Ein Kommentar (Tå- 
bingen: Mohr, 1980), 370, 455, 497, 503; Rudolf Bultmann, Das Evangelium des Johannes, 14. utg., 
KEK (Göttingen: Vandenhoeck & Ruprecht, 1956), 239, 354, 381-82, 454-56; Bauer, Das Johanne- 
sevangelium, 122, 163, 195, 197-98; C. K. Barrett, The Gospel according to St. John: An Introduction 
with Commentary and Notes on the Greek Text (London: SPCK, 1978), 348, 439, 496-97, 506; 
Craig S. Keener, The Gospel of John: A Commentary, bd. 1 (Peabody, MA: Hendrickson, 2003), 
760; Craig S. Keener, The Gospel of John: A Commentary, bd. 2 (Peabody, MA: Hendrickson, 
2003), 899, 1047, 1056; Adolf Schlatter, Das Evangelium nach Johannes: Ausgelegt fiir Bibelleser, 
Schlatters Erlåuterungen zum Neuen Testament 3 (Stuttgart: Calwer, 1947), 149, 207, 255, 261; 
Barnabas Lindars, The Gospel of John, NCB (London: Oliphant, 1972), 328, 449, 512-13, 522. 

800 Jf. Bruce, The Gospel of John, 316; Kruse, John, 321-22; J. N. Sanders, A Commentary on the Gospel 
according to St John, 345. Carson, The Gospel according to John, 528-29; Beasley-Murray, John, 
276; Haenchen, Das Johannesevangelium, 488; Strathmann, Das Evangelium nach Johannes, 214; 
Wikenhauser, Das Evangelium nach Johannes, 291-92; Schnackenburg, The Gospel according to 
St John, 3:118-19; Keener, The Gospel of John, 2:1022 n. 322; Brown, The Gospel according to John 
XIII-XXI, 689. Bauer, Bultmann, Schlatter (trolig), Barrett, Bruner og Ridderbos ser det for øvrig 
som en sendelse. Bauer, Das Johannesevangelium, 189; Bultmann, Das Evangelium des Johannes, 
425-26; Barrett, The Gospel according to St. John, 482; Bruner, The Gospel of John, 905; Ridderbos, 
The Gospel according to John, 526; Schlatter, Das Evangelium nach Johannes, 246. 

801 Schnackenburg, The Gospel according to St John, 3:118; Wikenhauser, Das Evangelium nach Jo- 
hannes, 291-92; Brown, The Gospel according to John XIII-XXI, 689. 

802 Barclay M. Newman og Eugene A. Nida, A Translators Handbook on the Gospel of John, Helps for 
Translators (London: United Bible Societies, 1980), 285. 

803 Ibid., 430, 518-20, 531. 

trinitariske poenget i Joh 15,26 og forutsetter oversettelsen «come» som 
gjengivelse for ekporeuomai.** 


Oppsummerende kommentarer 


I forskningslitteraturen er det tilnærmet konsensus om at uttrykkene i de 
aktuelle tekstene må forstås som sendelsesformularer. Grunnen til dette 
er nær knyttet til den umiddelbare konteksten for de enkelte tekstene, 
der både exerchomai og ekporeuomai står parallelt til andre sendelses- 
verb, noe som indikerer en tilsvarende betydning. Det er også viktig at 
verbet exerchomai forekommer i aorist, som fungerer punktuelt og kon- 
staterende («der og da»).** Fokuset ligger på at Jesus er sendt av Gud; dette 
autoriserer Jesus til å handle og opptre på Guds vegne. Dette temaet er 
gjennomgående i evangeliet. Foruten dette er det avgjørende i historisk 
fortolkning å unngå anakronismer. Hvis Johannesevangeliet skal forstås 
på sine egne premisser i sin opprinnelige tid og kontekst, blir det svært 
vanskelig å forutsette ontologiske kategorier som fortolkningsnøkler i det 
første århundret. Interessen for og debatten om Jesu naturer kom først 
på et senere stadium, og primært i det fjerde og femte århundret. Det 
man ser i de oversatte tekstene som har bevart «utgå», er at denne senere 
tolkningshistorien styrer oppmerksomheten om hva tekstene handler 
om: ontologisk opphav. Oversettelsesvalgene gjenspeiler dermed en for- 
ståelse som snevrer betydningen inn mot noe som fokuserer på å avklare 
Jesu opphav og essens. Det som går tapt i oversettelsen, blir dermed den 
funksjonelle betydningen, som i større grad handler om hvilken funk- 
sjon Jesus har i å åpenbare Gud for menneskene og tale på Guds vegne. 
Sendelsesformuleringene bemyndiger den johanneiske Jesus og gir ham 
autoritet til å gjøre nettopp dette. Sett opp mot den kristne tradisjonen 
kan man spørre seg: Er ikke det at Jesus åpenbarer Gud og taler på hans 
vegne, også en del av det man kan kalle «tradisjonen»? Jo, det er det. 


804 Ibid., 497: «Who comes from the Father does not refer to the inner life of the Trinity (which 
became a great theological topic during the fourth century), but rather to the source from which 
the Helper comes to the disciples» (understrekning i orig.). 

805 Ragnar Leivestad og Bjorn Helge Sandvei, Nytestamentlig gresk grammatikk, 3. utg. (Oslo: Uni- 
versitetsforlaget, 1996), 203. 

Denne tankegangen er helt i samsvar med sentrale deler av den kristne 
tradisjonen. Det denne forståelsen derimot ikke gir, er belegget som gir 
grunnlag for en høykristologi - i ontologisk forstand, at Jesus er «av 
samme vesen som Faderen». Enkelte kirkefedre har brukt disse tekstene 
på denne måten. Det samme har senere teologer og eksegeter, og til sist 
finner man de samme tendensene i Bibelselskapets oversettelser. 


Oppsummerende om tendenser 


I Bibelselskapets oversettelser 1959—2011 er det en tydelig tendens til å 
oversette de aktuelle tekstene på en særegen måte i forhold til hvordan de 
ellers gjengir ordene. Systematikken i disse gjengivelsene kan også spores 
til enkelte oversettelser som Bibelselskapet har sammenlignet med i den 
aktuelle perioden.5 I disse oversettelsesvalgene avspeiler det seg et bilde 
av Jesus som en som har sitt ontologiske opphav i Gud. Dette synet støtter 
opp under forståelsen av Kristus som kan gjenfinnes i trosbekjennelsene. 
Disse tekstene behandles også særegent i enkelte forskningsbidrag, selv 
om disse ikke synes å ha fått noe gjennomslag i den øvrige forskningslit- 
teraturen. Gjengivelsene som ivaretar «utgå» i de aktuelle tekstene, hviler 
altså på et svakt eksegetisk grunnlag, vurdert ut fra tiden evangeliet er 
skrevet i, og i lys av den nærliggende konteksten til de aktuelle tekstene. 
I forhold til NO78, finner man en viss tilbakegang i den teologiske tenden- 
sen i bokmålsversjonen til Bibel 2011, der Joh 15,26 ikke samkjøres med 
uttrykket i trosbekjennelsen til tross for ønsker i denne retningen. Ten- 
densen er også til en viss grad redusert i de kristologiske tekstene i Bibel 
2011, selv om «utgå» ble gjeninnført på tampen av arbeidet med Det nye 
testamente. Denne endringen på «overtid» skapte en inkonsistens i for- 
hold til hvordan gjengivelsen av exerchomai var gjengitt i de aktuelle tek- 
stene. Redaksjonskomitéen, som stod for endringen, skulle derimot sikre 
konsistens i sluttarbeidet, og hadde ingen myndighet til å endre tekstene 
innholdsmessig på et så sent stadium. Dette ble likefullt gjort, og det er 
ikke mulig å dokumentere hvordan endringene ble gjort. Tekstene ble da 
endret til et språk som støtter opp om synet på Jesus i trosbekjennelsene. 


806 SVE1917, DO48, Zürcher, Wilckens, Elberfelder, NB88, DO92. 

Johannes 1,14.18; 3,16.18; 
1 Johannesbrev 4,9 


I Johannesevangeliet (1,14.18; 3,16.18) og i1 Johannes 4,19 beskrives Jesus 
som monogenés. Betyr dette adjektivet at Jesus beskrives som Guds 
enbarne sonn? Dersom man oversetter ordet til «enbaren», det vil si 
«eneste fodte», samsvarer det med forstaelsen den nikenske trosbekjen- 
nelsen la til grunn for ordet (se s. 322-3). De nikenske teologene knyttet 
nemlig forestillingen om sønnens evige fødsel til monogenés, og forståel- 
sen av dette ordet blir dermed viktig for at dette dogmet skal få bibelsk 
belegg. Dersom man oversetter ordet med «eneste», «unik», «eneste 
unik», ligger fokuset mer på en generell unikhet enn på en tematikk som 
kan knyttes til Jesu opphav og unike fødsel. Om man oversetter det som 
«eneste» e.l., blir det større avstand mellom kristologien i trosbekjennel- 
sene og kristologien i den johanneiske litteraturen. 

Siden oversettelsen av monogenés er en prinsipiell sak som gjelder 
alle forekomstene i den johanneiske litteraturen, tar jeg utgangspunkt i 
én tekst, Joh 1,18, og følger debatten gjennom denne teksten. Joh 1,18 har 
også en annen, interessant oversettelsesfaglig utfordring. I Joh 1,18 støter 
man på en lignende gudsforestilling som i 2 Mos 33,20, der Gud avviser 
at Moses kan se ansiktet hans, «for et menneske kan ikke se meg og leve». 
I Johannes 1,18a uttrykkes dette som: «Ingen har noensinne sett Gud.» Til 
tross for at ingen noensinne har sett Gud, påpeker forfatteren at det er en 
skikkelse som har forklart ham. Hvem er dette? Hovedtekstvitnene gir i 
hovedsak to ulike svar på dette (i tre varianter): ho monogenés hyios og 
monogenés theos/ho monogenés theos. Tekstgrunnlaget til Bibelselskapets 
oversettelser i den aktuelle perioden (NA””) har valgt varianten mono- 
genés theos. De to interessante momentene vil i denne sammenhengen 
være (1) hvordan man oversetter ordet monogenés, som nevnt ovenfor. (2) 

Det andre interessante momentet er hvordan man oversetter sammenset- 
ningen monogenés theos. Dersom man deler opp uttrykket ved å se theos 
som apposisjon og oversette det med en egen bisetning (eks: «Den enbårne/ 
eneste, som er Gud»), ser fokuset ut til å ligge på ontologi og vesenslikhet, 
og at Jesus er Gud. Å sidestille Jesus med Gud, gir et godt samsvar med 
den nikenske trosbekjennelsen. Dersom man ser uttrykket som én frase 
og ser adjektivet monogenés som attributt til substantivet theos, ser foku- 
set ut til å ligge på noe annet enn essens. Nøyaktig hvor fokuset ligger ved 
denne typen oversettelse, vil i stor grad avhenge av hvordan man overset- 
ter monogenés. Ved en gjengivelse som «den enbårne Gud» ligger fokuset 
på fødsel, men gjengivelsen er ikke eksplisitt på at dette omhandler onto- 
logi. En slik oversettelse legger derfor til rette for andre typer fortolknin- 
ger enn det skisserte alternativet ovenfor («den enbårne/eneste, som er 
Gud»). Dersom man gjengir monogenés med «eneste» («den eneste Gud»), 
får man et spenningsfylt uttrykk som ikke umiddelbart gir mening når 
konteksten er at dette er en skikkelse som forklarer Gud, som ingen har 
sett. Om man gjengir monogenés med «eneste unik» («den eneste unike 
gud»), vil man også få en løsning som er åpen for fortolkning. Innenfor 
konteksten - der det aktuelle uttrykket betegner en skikkelse som forkla- 
rer Gud - vil en slik gjengivelse muligens også kunne leses som mindre 
paradoksal enn «den eneste Gud». Et aktuelt spørsmål er også om theos (i 
monogenés theos) skal gjengis med «Gud» eller «gud». Med den siste gjen- 
givelsen åpner man mer opp for at ordet theos i denne konteksten ikke 
betegner Jesus som Gud i absolutt forstand, det vil si at han ikke er Gud 
på samme måte som Gud er Gud, men at dette er en skikkelse som er hos 
Gud (jf. Joh 1,1b), og som forklarer Gud, som ingen har sett (1,18). Sett i lys 
av en tradisjonell kirkelig kristologi kan en slik gjengivelse åpne opp for 
potensielt problematiske fortolkninger, men det avhenger av hvordan den 
leses. Selv i den nikenske trosbekjennelsen kan man spore en distinksjon 
og underordning i språket som er brukt for å uttrykke sønnens guddom- 
melighet i forhold til «den allmektige Fader, som har skapt himmel og 
jord». Sønnens guddommelighet beskrives her som avledet fra Gud Fader 
(«Gud av Gud, lys av lys, sann Gud av Sann Gud»). Med denne distinksjo- 
nen i mente vil jeg mene at en gjengivelse som «den eneste/eneste-unike 
gud» ikke stenger for kirkelig lesning. 

I lys av samtidens jødedom gir en slik gjengivelse derimot god mening. 
I Johannesprologen finner man en distinksjon mellom ho theos (jf. vers 
1b) som en betegnelse på Gud, og theos som en beskrivelse av logos (jf. 
vers 1,16; 18). Denne distinksjonen kommenteres allerede av Origenes i 
hans behandling av Joh 1,1c.*” Den er også kjent fra Filon av Aleksandria. 
I Filons De somniis 1,228-230 skilles det eksplisitt mellom ho theos (Gud 
med artikkel) og theos («gud» uten artikkel). Mens det førstnevnte ifølge 
Filon refererer til Gud i absolutt forstand, refererer det sistnevnte til Guds 
«eldste ord» (presbytatos logos).*** Hos Filon er det også Jogos som åpenba- 
rer den usynlige Gud, og som er Guds åpenbaringsmedium overfor ska- 
pelsen. De språklige og konseptuelle likhetene mellom Johannes’ logos og 
Filons logos er derfor store. La oss nå vende oss til oversettelsesprosessen. 


Oversettelsesprosessen 


De nye manuskriptfunnene i det 19. og 20. århundret fikk stor betydning 
for den ytre bevitnelsen av den nytestamentlige tekst. Etter hvert som 
funnene ble publisert og anerkjent, skulle de også få stor innflytelse over 
hvordan man etablerte tekstgrunnlaget for oversettelsen av Det nye testa- 
mente. De nye funnene gav en sterkere ytre bevitnelse av en tekstvariant 
til Joh 1,18 som avvek fra textus receptus og majoritetsteksten (ho mono- 
genés hyios). Dette fikk ingen konsekvenser for utarbeidelsen av NOo4. 
I redegjørelsen fra komitéens gjenlevende medlemmer (Bang, Odland 
og Storm) begrunnet de dette: «På grund af Oversættelsens kirkelige 
karakter har vi i Almindelighet kun afveget fra textus receptus i de 
Tilfælde, hvor Tischendorf-Gebhardt, Tregelles og Westcott-Hort sam- 
stemmig har sluttet sig til afvigende læsemåter.»**? For Joh 1,18 betydde 
dette at NOo4/30 ble stående ved ho monogenés hyios fra textus receptus. 
I NO04/30 ble Joh 1,18 oversatt til: «Ingen har nogensinne sett Gud; den 
enbårne Sønn, som er i Faderens skjød, han har forklaret ham.» 


807 Se Justnes og Beckmann Klepp, «Amplified John?» 128. 
808 Ibid., 128. 
809 Gjengitt etter Det Norske Bibelselskap, «De teologiske prinsipper for ny bibeloversettelse», 159. 

Ungdomsoversettelsen 


Ungdomsoversettelsen foretok kun en spraklig fornyelse av dette verset, 


og ble staende ved ovennevnte tekstvariant. 


Ingen har noen gang sett Gud; den enbarne Ingen har nokon gong sétt Gud; den einborne 
Sønn, som er i Faderens fang, han har vist oss | Sonen, som er i Faderens fang, han har synt 
hvem han er. oss kven han er. 


Teksten nevnes i prinsipperklæringen 


I de første retningslinjene for NO78, prinsipperklæringen, var det bestemt 
at man skulle «forlate textus receptus til fordel for en tekstform som byg- 
ger på de eldste håndskrifter».”* Prinsipperklæringen åpnet samtidig opp 
for å bevare lesemåter fra NO04/30 «der hvor ytre og/eller indre grunner 
gjør det berettiget» (uth. i orig.).™ Prinsipperklæringen listet opp en del til- 
feller der NO kan bevares ut fra «indre grunner»:*” «I viktige tilfelle hvor 
man fraviker NO, bør dens lesemåter anføres i en note. I andre tilfeller 
bør H-teksten gis i en note, dersom man - under tvil — velger å bli stående 
ved NO. Eks. [...] Joh. 1, 18 (den enbårne Gud).»*8 Det at prinsippkomitéen 
åpnet for å beholde løsningen av Joh 1,18 i NOo4/30 på grunn av «indre 
grunner», innebærer en teologisk vurdering der man foretrekker «den 
enbårne Sønn» fremfor «den enbårne Gud» fordi man mente at denne 
varianten passet bedre i konteksten og/eller til forfatterens teologi, og/ 
eller at den gjorde teksten mest forståelig. Prinsipperklæringen hadde altså 
åpnet opp for at tekstvarianten i NOo4/30 kunne beholdes, og hadde også 
gitt en oversettelse av varianten med «den enbårne Gud». Sannsynligvis 
forholdt man seg her til Nestles 21. utgave av Novum Testamentum Graece 
fra 1952, der monogenés theos stod i hovedteksten, med en opplysning om 
at den var bevitnet i H-teksten (se ovenfor) og i sy? (peshitta), Ir(eneus) og 
Or(igenes).*4 


810 Det Norske Bibelselskap, «De teologiske prinsipper for ny bibeloversettelse», 159. 

81 Ibid. 

812 Ibid. 

813 Ibid., 161. 

814 Ibid. De to viktigste Bodmer-papyriene (P* og P75), som ble funnet i Egypt 1956-1961, ble først 
delvis inkorporert (P*) i 24. utgave av Nestle-Aland, og deretter fullstendig inkorporert (P% og 
P75) i 25. utgave av Nestle-Aland fra 1963. 

Det var ikke forste gang dette sporsmalet om oversettelsen av Joh 1,18 
dukket opp. Prinsippkomitéen ville teste ut prinsippene i praksis ved 
proveoversettelser og vinne erfaring om deres brukbarhet for prinsip- 
pene (for kirkebibelen) ble endelig fastsatt. Johannesprologen var blant 
de utvalgte avsnittene for proveoversettelse. I heftet med proveoversettel- 
ser (mai 1956) trykket Bibelselskapet tre proveoversettelser pa bokmal av 
Johannesprologen.*» To av oversetterne (Age Holter og Ragnar Leivestad) 
valgte «den enbårne Sønn».”* Dette ble etterfulgt av et tekstkritisk tegn’, 
som indikerte at kildeteksten var usikker. På baksiden av heftet forklarte 
man hva som var usikkert. Om Joh 1,18 stod det: «Den enbårne Gud el. 
Sønn - begge lesemåter finnes i de eldste håndskrifter.» Enok Aadnøys 
tekst ble gjengitt med «den enbårne Gud», etterfulgt av samme tekstkri- 
tiske tegn.*” Stipendiat Jacob Jervell gav sin respons på prøveoversettel- 
sene, og gav følgende anbefaling om dette tekstkritiske problemet: 


Vi merker oss også at siste oversetter i samme vers har valgt lesemåten «Den 
enbårne Gud». Etter tekstvitnene er den fullt forsvarlig. Men vi har her to lese- 
måter som begge er godt bevitnet, og da vil vi foretrekke den som for leserne 
gjør tekstens innhold best forståelig. I så måte synes lesemåten «Den enbårne 


Sønn» å være den beste.3'* 


Jervell vurderer det slik at det foreligger «to lesemåter», og regner altså ho 
monogenés theos og monogenés theos som én lesemåte. 


NT75 og NO78 


Det skulle ta 16 år fra prinsipperklæringen kom i 1956, før man begynte 
å oversette Johannesevangeliet i 1972.°° Flere av spørsmålene som stod 
åpne i prinsipperklæringen, var nå avgjort. Tøylene til bibeltradisjonen 
fra NOo4/30 var slakket, og det var bestemt at Bibelselskapet skulle ha en 
helt ny oversettelse, ikke bare en revisjon av NO04/30. Det medførte også 


815 BS, 002/1-4. 
816 BS, 002/1-4. 
817 BS, 002/1-4. 
818 BS, 002/1-5. 
819 Joh 1,18 ble først behandlet i OU 17.8. og 21.8.1973. 

at situasjonen ble mer avklart tekstkritisk sett, og derfor ble det ogsa uak- 
tuelt å vekte NO04/30 like høyt som prinsipperklæringen hadde gjort.*”° 
Situasjonen var i alle fall slik at man i all hovedsak forholdt seg til den 25. 
utgave av Nestle-Alands Novum Testamentum Graece (NA), som utkom 
i 1963, selv om man også foretok en del selvstendige avgjørelser uavhengig 
av denne.*” Når det gjelder Joh 1,18, er det likevel usikkert om det ble dis- 
kutert å beholde valg i NO04/30 på grunn av «indre grunner», slik prin- 
sipperklæringen åpnet opp for.”* Selv om NA” hadde monogenés theos i 
hovedteksten, synes førsteutkastet og alternativene i margene å reflektere 
forskjellige tekstvarianter:” 


18 ; moses 
Ingen har noen gang sett Cud, men den eneste /men han som er 


5 33 i à s Gud og hans 
sønn som er ved Faderens side, han har vist oss eneste sønn 


/Gudt enst he 


hvem han er. 


I hovedteksten ser det ut til at tekstvarianten ho monogenés hyios ligger 
bak. Dette kan ha vært av «indre grunner», noe oversetter Bjørn Sand- 
vik bekrefter i intervju.”* Som både hovedteksten og alternativene viser, 
hadde man bestemt seg for å gjengi monogenés med «eneste». Dette var det 
for øvrig samstemmighet om i OU, og «enbåren» var dømt ut av språk- 
konsulentene fordi det var arkaisk, ifølge primæroversetter Sandvik. 
Siden saken implisitt berørte en tradisjonsviktig tekst som Joh 3,16 (men 
også andre viktige kristologiske tekster som Joh 1,14.18; Joh 3,18; 1 Joh 4,9), 
ble saken drøftet i forbindelse med behandlingen av Joh 1,14 på landssty- 
rets møte i 1974. Sandvik redegjorde her for oversettelsen av monogenés i 
Det nye testamente, og hvorfor man skulle gå bort fra «enbåren» og bruke 
«eneste» konsekvent i NT. Sandvik argumenterer både ut fra norskspråk- 
lige hensyn, der «oversettelsen «enbåren» er problematisk fordi ingen 
lenger har noen følelse av at ordet har noe å gjøre med bære (føde) å 


820 Ses.52-7. 

821 Ved noen få steder støttet man seg til teksten i UBS”. Se ellers 6.3.7. 

822 Det Norske Bibelselskap, «De teologiske prinsipper for ny bibeloversettelse», 161-62. 
823 BS, 062/4-56-1. 

824 Intervju 17.10.13. 

825 Intervju 17.10.13. 

gjore».° Samtidig argumenterer han historisk ut fra bekjennelsesskrif- 
tene, der de eldste bekjennelsene oversatte monogenés til det latinske uni- 
cus («eneste», «unik»). Sandvik påpeker her at «det er i Nicenum ordet 
«unigenitus er kommet inn, og dette reflekterer vel de kristologiske dis- 
kusjonene i det fjerde århundre».*” Det latinske unigenitus betyr «eneste 
fødte», og tilsvarer det norske «enbårne». I argumentasjonen er det der- 
for underforstått at det latinske unigenitus og det norske «enbårne» er 
betinget av den kristologiske virkningshistorien i det fjerde århundret, og 
Sandvik er her klar over de teologiske føringene fra denne virkningshis- 
torien. Sandvik argumenterer også ut fra mottakerspråket: «Problemet 
ved det norske ordet <enbarem er at ingen lenger har noen følelse av at 
stavelsen «-baren har noe med å føde å gjøre. [...] Vi må altså konkludere 
med at «enbåren»> er et ord som en eventuelt må lære betydningen av.» Et 
flertall av landsstyret aksepterte Sandviks argumentasjon, og hans for- 
slag om «eneste» ble vedtatt med tolv stemmer, mot seks for «enbåren».”* 

Problemet oppstod imidlertid da man skulle oversette [ho] monogenés 
theos. I intervju forteller Sandvik at man ikke kunne bruke «den eneste 
Gud» siden dette var teologisk problematisk.”* Han understreket ikke 
nøyaktig hva som var «teologisk problematisk», men det er åpenbart 
at «den eneste Gud» kan oppfattes modalistisk, og innebære en logisk 
brist i forhold til det foregående leddet («ingen har noen gang sett Gud»). 
Hva skulle man så gjøre? Alternativet «men han som er Gud og hans 
eneste sønn» ser ut til å vitne om at oversetteren har slitt med å finne 
en presis gjengivelse av [ho] monogenés theos under de gitte forutsetnin- 
gene. Oversettelsen kan ikke ledes tilbake til noen av tekstvariantene, 
men har kombinert dem slik at både «sønn» og «Gud» kommer frem i 
oversettelsen. Det andre alternativet i margen («Guds eneste sønn») er 
en oversettelse av ho monogenés hyios.”* Mange av oversettelsene Sand- 
vik sammenlignet med, hadde valgt varianten ho monogenés hyios, noe 


826 Bjorn Sandvik, «Notat om oversettelsen av det greske monogenés i Det nye testamente», RA, PA- 
1345/D0004/0003. 

827 Ibid. 

828 Ibid. 

829 Intervju 17.10.13. 

830 Varianten er påført av Sandvik i ettertid av den første stensileringen av førsteutkastet. Stensilko- 
pien til OU-møtet inneholder denne varianten. 

som kan være med på å forklare hvorfor han ble stående ved løsningen 
fra NOo4/30.*" Blant oversettelsene brukt til sammenligning var det 
kun tre (idiomatiske) som hadde fulgt samme tekst som NA” og UBS’. I 
disse oversettelsene var det greske uttrykket delt opp på litt forskjellige 
måter.” Da Sandviks oversettelse gikk videre til OU, ble verken hans 
hovedtekst eller marginalforslagene stående, og oversettelsen ble nå til- 
nærmet lik Bonnes Nouvelles. Sverre Aalens forslag fra august 1973 ser ut 
til å ha vunnet frem:*? 


te S 80: selv Gud, og som er i Paderens 


‘ 


I Aalens løsningsforslag («men den eneste Sonn, som selv er Gud») deles 
uttrykket opp. Aalens gjengivelse forholder seg i større grad til teksten 
i NA>, selv om han her kombinerer de to tekstvariantene ved å bruke 
både «Sønn» og «Gud». Den greske teksten, med sine to ord, blir gjengitt 
med syv norske ord, som også inkluderer en bisetning. Sandvik forteller i 
intervju at det var konsensus om Aalens kristologi i oversettergruppen.** 
Da Sandvik i samme intervju fikk se Aalens endringsforslag, forteller 
han at han mener at det er Aalens kristologi som ligger bak teksten.** 
Sandvik knytter dette særlig til uttrykket «som selv er Gud», som han 
mener er et innslag av den jahvistiske kristologien.” I og med at Sandvik 
mente at det var konsensus om denne kristologien, var det sannsynlig- 
vis heller ingen innsigelser mot at denne forståelsen skulle få nedslag i 
oversettelsen, antakelig forstått som tekstens «mening». Dette utsagnet 
må samtidig ses i sammenheng med Sandviks nevnte utfordring med å 


831 KJV, SVE1917, DO48, RSV, Jérusalem, NEB NT, Luther, Hedegård, Zürcher, JB, Wilckens, Gute 
Nachricht. 

832 Bonnes Nouvelles med gjengivelsen «Mais le Fils unique, qui est Dieu» («men den eneste Sønn, 
som er Gud»), der både «Sønn» og «Gud» var kombinert. Tilsvarende også i TOB NT («Dieu Fils 


unique»), selv om nyansen her er annerledes («Gud, den eneste Sonn»). Einheitsiibersetzung 
NT brukte ikke «sønn», men delte opp uttrykket («Niemand hat Gott je gesehen. Der Einzige, 
der Gott ist und am Herzen des Vaters ruht, er hat Kunde gebracht»). TEV NT oversatte uttryk- 
ket med en annen nyanse: «The only Son, who is the same as God.» 

833 BS, 063/4-56-3. 

834 Intervju 17.10.13. Om Sandviks beskrivelse av kristologien i oversettergruppen, se s. 67. 

835 For Aalens kristologi, se 66-7. 

836 Intervju 17.10.13. 


300 


JOHANNES 1,14.18; 3,16.18; 1 JOHANNESBREV 4,9 


bruke «eneste» i kombinasjon med «Gud» («den eneste Gud»). Sandvik 
kaller den endelige løsningen i NT75 («men den eneste Sonn, som er Gud 
[...]») for «en unnvikelse pga. at ordet «enbåren> var dømt ut».*” Dette 
betyr altså at man kunne ha brukt «den enbårne Gud», dersom «enbå- 
ren» hadde blitt akseptert, men ikke «den eneste Gud». Sandvik kaller 
gjengivelsen i NT75 for en «forlegenhetsløsning», fordi man da forklarte 
uttrykket og kombinerte de to tekstvariantene ved å bruke «Sønn» og 
«Gud». Den endelige teksten ble dermed slik i NT75: 


NT75 bokmål Ingen har noen gang sett Gud; den eneste Sønn, som er Gud, og som er i 
Faderens favn, han har vist oss hvem han er. 


NT75 justeres i NO78 


Selv om det var konsensus i OU (jf. saksdokumentet til landsstyret 1974) 
om at monogenés skulle gjengis med «eneste», snudde OU-formann 
Aalen i 1976, og arbeidet for å få gjeninnført «enbåren». Debatten gikk 
til avstemning i landsstyrets møte i 1976, der Aalen og Sandvik la frem 
hver sine forslag. Aalen skriver (lik Sandvik i 1974) at oversettelsen unicus 
ble brukt i de eldste latinske bekjennelsestekstene (som oversettelse for 
monogenés), og at unigenitus først ble foretrukket i det fjerde århundret, 
og at dette antakelig var 


foranlediget av den arianske strid [...] Unigenitus ble som sagt foretrukket på 
grunn av kampen mot arianismen. Dette ord impliserer tanken på en fødsel (av 
Faderen), henlagt til preeksistensen. Tilsvarende tolket man nå det greske ord 


monogenæs (se Symb. Nicenum, år 325).%* 


Aalen ønsker likevel å endre teksten på grunn av én forekomst av ordet 
hos Justin Martyr, Dial. 105 (ca. 150 e.Kr.), der han mener monogenés har 
en betydning som er knyttet til fødsel.” Aalen sier: «Monogenæs betyr 
nemlig at denne (Kristus) tilhørte altets Fader, vesenmessig (el. Eksklu- 
sivt, idiås) født ut av ham som ord og kraft, siden blitt menneske ved 


837 Intervju 17.10.13. 
838 RA, PA-1345, Dooo4/0003. 
839 Aalen viser også til 1 Apol. 23, men her er ikke monogenés brukt. RA, PA-1345, Dooo4/0003. 

jomfru Maria [...].»*4° Det er interessant at Aalen trekker inn et begrep 
(«vesenmessig») som først ble utviklet i den senere kristologiske debatten. 
Det greske adverbet idiös gjengis som «in besonderer Weise, besonders» 
(«på en spesiell måte, spesielt») i Bauers tysk-greske leksikon, som han 
selv brukte." Aalens argumentasjon og ønsket om å beholde «enbåren» 
kan tolkes som et ønske om å bruke denne oversettelsen fordi det støtter 
opp under forståelsen fra den nikenske trosbekjennelsen. Dette inntryk- 
ket blir særlig forsterket av at han i samme skriv erkjenner at betydnin- 
gen av monogenés i Luk 7,12; 8,42; 9,38; Hebr 11,17 er «her helt klar», og at 
betydningen der er «eneste».*” Disse fire forekomstene (av totalt ni i NT) 
er tekster der ordet er brukt om andre personer enn Jesus. Aalens forslag 
åpner dermed opp for å særbehandle de tekstene der uttrykket anvendes 
om Jesus (Joh 1,14.18; 3,16.18; 1 Joh 4,9). Som nevnt ble «enbåren» nedstemt 
på landsstyremøtet 10. desember 1976, og gjeninnføringen av «enbåren» 
skulle ennå la vente på seg.*# 


1977 - året da «enbåren» ble akseptert 


Til tross for at landsstyremøtet i desember 1976 fikk flertall for «eneste», 
snudde det totalt i mars 1978, og 16 stemte for gjeninnføring av «enbåren». 
Ingen stemte mot, men tre medlemmer unnlot å avgi sin stemme. Denne 
snuoperasjonen var foranlediget av kritikken mot den nye liturgien i 
1977, slik det heter i møtereferatet: «Siden innføringen av ny høymesse- 
ordning høsten 1977 har det vært reist kritikk mot at «enbårne» er erstattet 
av «eneste» både i bibeloversettelse og i Apostolicum.»*** Bibelselskapet 
hadde i denne perioden et nært bånd til Den norske kirke, og det tilsa at 
de ikke kunne formulere bibelteksten uten å tenke på liturgien. I denne 
sammenheng ser det ut til at kritikken mot både liturgi og bibeltekst 
har ført til at landsstyret snudde i saken, og «enbåren» var nå tatt inn i 


840 RA, PA-1345, Dooo4/0003. 
841 Bauer, Griechisch-Deutsches Wörterbuch, 732. 
842 RA, PA-1345, D0004/0003. 
843 RA, PA-1345/D0001/0002. 
844 RA, PA-1345/D0001/0002. 

varmen igjen - til tross for de norskspråklige innvendingene fra Sandvik 
og norskkonsulentene. 

For Joh 1,18 betydde dette, ifølge Sandvik, at det ikke lenger var noen 
grunn til å dele opp uttrykket (monogenés theos), slik det var gjort i NT75. 
Nå kunne man altså skrive «den enbårne Gud». I NO78 ble oppdelingen 


derimot beholdt, og den endelige teksten ble: 


Ingen har noen gang sett Gud, men den Ingen har nokon gong sett Gud; men den 
enbårne Sønn, som er Gud, og som er i einborne Sonen, som er Gud og som er i 
Faderens favn, han har vist oss hvem han er. Faderens fang, han har synt oss kven han er. 


Her ser vi for øvrig at nynorskversjonen også har beholdt «Sønn». Dette 
var naturlig, i og med at nynorskteksten var forpliktet til å følge eksege- 
sen som lå til grunn for bokmålsteksten. Sandvik forteller om endringen 
i NO78: 


Nar det ble endret, skulle det i grunnen stått «men den enbårne Gud» - ikke 
«som er», og det er et etterslep etter «som er Gud», som kom i 1975. I og med at 
jeg ikke var med pa denne endringen der, så smatt det gjennom, for da var jo jeg 


på bygda. For jeg forsvant jo ut av oversettelsesarbeidet i 1975.5 


Av dem som gjennomgikk Joh 1-3 i OU august 1973, var det kun Sverre 
Aalen som var igjen i 1978. Ettersom uttrykket i NT75 var foreslått av 
Aalen, og Sandvik mener at oppdelingen av uttrykket også reflekte- 
rer Aalens kristologi, var det kanskje ikke rart at Aalen ikke fremmet 
endringsforslag om denne formuleringen. Bjørn Sandvik sendte et brev 
(datert 12.1.1979) til generalsekretær Birger Mathisen om denne saken: 


Ad Joh 1,18. Hva med monogenés theos? [skrevet utranskribert i brevet] 
Oversettelsen: den eneste Sønn, som er Gud, — var nødvendig for å få med kom- 
ponenten «den eneste fødte av hankjønn» - som er Gud. Nå må det vel hete 
«den enbårne Gud» og ikke noe mer?? Nå står ordet «Sønn» som rest av tidli- 
gere oversettelse. Har eventuelt denne oversettelsen vært drøftet og fastlagt på 
landsstyret 197829 


845 Intervju 17.10.13. 
846 BS, 084/6-6-3-4. 

Sandvik viser til oversettelsesvalget som ble gjort da «enbaren» ikke var 
godkjent, og skriver at «Sønn» ble satt inn «for å få med komponenten 
«eneste fødte av hankjonn»» (dvs. «enbåren»), som da ble gjengitt med 
alternativet «eneste Sønn». Endringen fra NT75 hadde ikke vært drøftet 
og fastlagt på landsstyremøtet i 1978, som Sandvik spurte om. Av nevnte 
grunner kaller Sandvik altså gjengivelsen i NT75 for en «forlegenhets- 
løsning», men bruker sterkere ord om gjengivelsen i NO78/85: «Så det 
[gjengivelsen i NT75] er en forlegenhetsløsning. Men dette [gjengivelsen 
i NO78/85] er vel egentlig ingen forlegenhetslosning, men rett og slett en 
feiloversettelse.»*” Sandvik vurderer den norske gjengivelsen etter kon- 
kordante kriterier, og kaller den «feiloversettelse» fordi gjengivelsen etter 
hans mening ikke kan legitimeres grammatikalsk ut fra kildespråket. En 
tolkende og forklarende gjengivelse vil likevel ha legitimitet i en idioma- 
tisk oversettelse som NO78. Saken skulle igjen tas opp i OU i justeringen 
av NO78. 


NO78/85 


Sandvik returnerte imidlertid senere til OU, og vedtaksprotokollen fra 
OU-møtet 30. desember 1982 viser at OU vedtok å fremme endringsfor- 
slaget «den enbårne Gud». Til stede på OU-møtet var Magne Sæbø, Ole 
Øverland Gjerde, Gunnar Johnstad, Arthur O. Sandved og Bjørn Sand- 
vik.*® Sandvik var nå tilbake i OU, og forslaget «den enbårne Gud» ble 
igjen fremmet, denne gangen formelt gjennom OU. I en annen kopi av 
forslagene fra OU har OU-leder Sæbø påskrevet med håndskrift «John- 
stad samlet kommentarene her». Forslaget fra desember 1982 ble tatt 
videre av sentralstyret til landsstyrets årsmøte 9. mars 1983. Selv om 
vedtaksprotokollen fra OUs møte 30. desember 1982 kun inneholder 
ett endringsforslag («den enbårne Gud»), dukker det nå opp flere for- 
slag til Joh 1,18 i landsstyret.* Det tyder på at saken fikk en ny vending i 


847 Intervju 17.10.13. 

848 RA, PA-1345/D0004/0005. 

849 BS, 017/4-1-12-2. 

850 Sæbø har bekreftet i en korrespondanse (8.4.14) at dette er hans håndskrift. 

851 Vedtaksprotokollen fra OU lå som saksdokument for landsstyremøtet. RA, PA-1345/D0004. 


304 


JOHANNES 1,14.18; 3,16.18; 1 JOHANNESBREV 4,9 


sentralstyrets mote 11. januar 1983. I saksdokumentet til dette møtet (som 
ble skrevet av Johnstad) knyttes OUs endringsforslag («den enbårne 
Gud») eksplisitt til begrunnelsen i Sandviks brev fra 1979. I dette saks- 
dokumentet («Notat om bakgrunnen for endringsforslaget til Joh 1,18») 
heter det: 


Det greske monogenés theos i Joh 1,18 er nå oversatt: «... den enbårne Sønn, 
som er Gud, ...». Dette er en «rest» av den tidligere oversettelsen [NT75] som 
gjengav monogenés med «eneste». Teksten måtte da bli: «... den eneste Sønn, 
som er Gud, ...». Når ordet «enbåren» nå er tatt inn, bør en oversette «den 
enbårne Gud». Slik oversettelsen nå står, er komponenten «Sønn» tillegg som 


ikke er nødvendig. *> 


Informasjonen tyder her på at det opprinnelig var en reservasjon mot å 
bruke «eneste» i kombinasjon med «Gud» («den eneste Gud»), og at det 
var dette som var en av motivasjonene for at man delte opp uttrykket i 
1973, da teksten ble behandlet i OU. Dette demonstrerer at det lå hjemlig- 
gjørende premisser til grunn for valget, og informasjonen ovenfor tyder 
på at oppdelingen må ha blitt gjort for å forklare teksten, noe man muli- 
gens så seg nødt til hvis man ikke kunne bruke «den eneste Gud». Nå som 
«enbåren» var akseptert, skulle det ikke lenger være noen grunn til opp- 
delingen, slik Sandvik fremstiller det. Siden gjengivelsen «den enbårne 
Gud» ikke ble den endelige løsningen i NO78/85, er det logisk å forestille 
seg at sentralstyret forberedte flere alternative oversettelsesforslag ved 
siden av Sandviks forslag, og at disse må ha blitt forberedt før landsstyre- 
møtet 9. mars 1983. Flere kopier av OU-referatet med håndskrevne kom- 
mentarer kan bidra til å forstå hendelsesforløpet. Bildet nedenfor er et 
utklipp fra en kopi av OU-protokollen fra møtet 30. desember.” Proto- 
kollen ser ut til å ha blitt brukt på sentralstyremøtets møte 11. januar 1983. 


Jon 1,18 


6,32 


852 RA, PA-1345/D0004/ 
853 BS, 017/4-1-12-2. 

Håndskriften tilhører generalsekretær Birger Mathisen, som ikke var med 
på OU-møtet, men som hadde fast plass i sentralstyret. På utkastet knyt- 
tes flere kommentarer og forslag til andre sentralstyremedlemmer (bl.a. 
Bjerkelund og Aarflot). Ved OUs vedtak om Joh 1,18 («den enbårne Gud») 
er det satt inn et komma etter «den enbårne», etterfulgt av innskuddet 
«den», som muligens kan knyttes til Aarflot siden hans navn er anført 
i parentes. Understrekningen av «den enbårne, Gud» viser også med pil 
til «notat på eget ark ved Johnstad». Det kan indikere at Johnstad hadde 
fremlagt et eget notat der han foreslo denne gjengivelsen («den enbårne, 
som er Gud»), som til slutt vant i landsstyret. Ellers vises det kort til NEB. 

På bildet nedenfor ser vi en annen kopi med OU-leder Sæbøs hånd- 
skrift. Ifølge Sæbø representerer blyantskriften hans personlige forbere- 
delse til sentralstyremøtet. Vedtakene fra landsstyremøtet er ført inn med 
rød penn under møtet eller i ettertid.** 


slik deres as GE Far legges for s$: Gre 
er det. er) Ver da helhjertet og gode, 
slik som/deres himmelske Far. 
2) Vær åa/helt igjennom gode, 
UA slik om deres himmelske Far 
“LiKE hélt igjennom god. 
Mr L RE da fullkomne, slik som 
( Å deres himmelske Far er St 
| x f fullkommen. t J 
“Soi 1 18 l di å NA 
on 1,1 den enbårne Sønn, ‘som er den enbårne Gud som er 
Gud, og me Vhs an z 
" 6,32 Jesus sa fil dem: Ane Jesus svarte: 


(vedtatt foreslått nov. 82) 


Dokumentet viser at Sæbø skrev inn alternative gjengivelser fra andre 
idiomatiske bibeloversettelser, blant andre: «God's only Son» (NEB NT), 
«Nur der einzige Sohn» (Gute Nachricht), «But God the only Son» (NIV), 
«It is God the only Son» (NAB [?]). 

Over tekstangivelsen «Joh 1,18» har Sæbø skrevet «selv underlig», og 
dette ser ut til å være hans egen vurdering av teksten. Dersom flere hadde 
samme leseropplevelse, kan det ha bidratt til at man valgte å forklare 
uttrykket fremfor å gjengi det ordrett. Ved siden av Sæbøs kommentar 
står det: «Også en mulighet: Men Gud den enbårne Sønn, som er i Fade- 
rens favn».* Dette alternativet står nær gjengivelsen «Gud, den enbårne», 


854 Sæbø forteller i en samtale at dette var hans rutine. Telefonsamtale 8.4.14. 
855 BS, 076/5-1-1. 

som fikk seks stemmer og tapte med én stemme i landsstyret mars 1983. 
Notatene på begge referatene (Sæbøs og Mathisens kopi av OU-protokol- 
len som ble brukt på sentralstyremøtet) viser tydelig at de jobbet videre 
med teksten og aktivt sammenlignet med andre oversettelser. Det kan se 
ut til at saksdokumentet med Sandviks argumentasjon ble satt i skyggen. 


Den vedtatte løsningen 


I alternativet som vant med syv stemmer, «[...] men den enbårne, som 
er Gud», har man kun sløyfet «Sønn» i forhold til gjengivelsen i NO78. 
Når «enbåren» igjen kunne brukes, var det ikke lenger noen grunn, ifølge 
Sandviks brev fra 1979, til å dele opp uttrykket. Men dette skulle ikke få 
konsekvenser for NO78/85, i den andre justeringen av bibelteksten siden 
NT75. Sammenligningen med andre idiomatiske oversettelser kan ha 
vært en viktig faktor som støttet opp om å beholde uttrykket slik det var i 
NO78. NO78 var også i seg selv en idiomatisk oversettelse basert på Nidas 
oversettelsesprogram, der forståelighet var vektet høyt. 

Alternativet som fikk seks stemmer («men Gud, den enbårne»), med 
kun én stemme mindre enn vinnerforslaget, endret rekkefølgen på kil- 
detekstens form, der adjektivet (monogenés) er etterfulgt av substantivet 
(theos). Det at denne varianten fikk seks stemmer, ser ut til å bekrefte at 
det ikke kan ha føltes avgjørende å beholde tekstens form i og med man 
snur rundt på ordenes rekkefølge i oversettelsen. 


Begrunnelse for gjengivelsen i NO78/85 

I etterkant av landsstyremøtet mars 1983 mottok Bibelselskapet 10. desember 
1984 et brev fra en teologisk interessert privatperson som spurte om overset- 
telsen av denne teksten, og om en begrunnelse for endringen fra NO04/30: 


Til slutt gjelder det Johannes 1,18. I den nye oversettelsen har dere skutt inn en 
relativsetning som ikke finnes i oversettelsen av 1930, slik at skriftstedet lyder: 
«... den enbårne Sønn, som er Gud ...» Hva er grunnen til at bisetningen har 


kommet til?°°° 


856 BS, 085/6-6-3-6. 

Innsenderen skriver også at han «er svært opptatt av treenighetslæren» 
og spør om «man har hatt treenighetslæren i tankene ved oversettelsen 
i Hebreerne [1,8-9]». Gunnar Johnstad svarer i en utgående korrespon- 
danse (4.1.1985) at han ikke tror det er «noe bevisst forsøk på å få frem 
en tanke på treenigheten i Hebr 1,9». I sin kommentar til Johannespro- 
logen uttrykker han imidlertid en nikensk teologi: «Ordet i Joh kap. 1 er 
fremstilt slik at det er av samme vesen som Faderen», her med et direkte 
sitat fra den norske oversettelsen av den nikenske trosbekjennelsen. John- 
stad forteller videre om oversettelsen av Joh 1,18:°° 


I den neste bibelutgaven vil Joh 1,18 lyde slik: «men den enbårne, som er Gud, 
osv.» Forskjellen til NO -30 skyldes at man leser et annet gresk håndskrift enn 
det som denne oversettelsen la til grunn, og hvor det står: den enbårne Sønn, 
mens det i det greske håndskriftet den nye oversettelsen bygger på står, ordrett 
gjengitt: den enbårne Gud, et uttrykk som altså nå vil bli gjengitt: den enbårne, 
som er Gud. Sml. den nye svenske NT-oversettelsen: Den ende sonen, sjålv 
Gud.6 


Det er interessant at Johnstad sier at «den enbårne Gud» er en ordrett 
gjengivelse av uttrykket oversettelsen bygger på. Dette viser at det ikke er 
en greskspråklig grunn til at man deler opp uttrykket. Så hva er grunnen 
til at bisetningen har kommet til? Her virker det berettiget å hevde at man 
er på vei mot en avgjørelse om å forklare og tydeliggjøre det «ordrette» 
uttrykket, og at det er grunnen til at man omskriver det Johnstad selv 
anser som tekstens form. Dette ville i seg selv være helt legitimt når 
NO78/85 i seg selv var, og skulle være, en idiomatisk oversettelse. Etter 
å ha vist til beslutningen om gjengivelsen «den enbårne, som er Gud», 
skriver Johnstad «sml. Den nye svenske NT-oversettelsen» (NT 81)**" — 
antakelig for å vise at den svenske står nær valget i NO78/85. Det som 
imidlertid er interessant, er at den svenske oversettelsen teologisk sett 
ikke står nær Bibelselskapets valg, med sitt noe ukonvensjonelle valg om 


857 BS, 085/6-6-3-6. 

858 BS, 085/6-6-3-6 (min uth.). 

859 BS, 085/6-6-3-6. 

860 BS, 085/6-6-3-6 (understrekning i orig.). 
861 NT 81, senere inkludert i SO2000. 

a gjengi theos i vers 18 som «gud», med liten g. Johnstad gjengir her NT 
81 feilaktig med «sjålv Gud», for NT 81 har «sjålv gud». Dette er inter- 
essant med tanke pa Johnstads nikenske ansatser, gjengitt ovenfor, ikke 
minst nar innsenderen også spør om det er «riktig å gjengi Joh 1,1 med 
at Ordet var Gud?». Dersom Johnstad hadde gjengitt NT 81 korrekt med 
«sjålv gud», måtte han i det minste ha forklart hvordan dette forholdt 
seg til oversettelsen av Joh 1,1c og 1,18, som innsenderen spurte om. Etter 
landsstyrets avgjørelse 9. mars 1983 skulle det ta 17 år før teksten igjen 
skulle revideres og oversettes i Bibel 2011. 


Bibel 2011 


Oversettelsen av Johannesevangeliet begynte i 2001, og var dermed en av 
de første tekstene. Førsteutkastet på bokmål (heretter BM1T) ble en slags 


862 


videreføring fra NO78/85: 


Joh 1,18 BM1T Ingen har noen gang sett Gud, men den Enbårne, som er Gud, og som er i 
sin Fars favn, han har vist oss ham. 

Kommentar 18 men den Enbårne, som er Gud, og som osv eller: men den enbårne Gud, 
som osv 


BMIT viser kun én endring fra NO78/85 i oversettelsen av det aktuelle 
uttrykket, ved at «enbåren» er gjengitt med stor forbokstav. I kommen- 
taren til førsteutkastet ser man at «den enbårne Gud» er satt frem som 
alternativ. 

Førsteutkastet står relativt nær DO92 («den Enbårne, som selv er 
Gud») og NAB («the only son, God»), mens andre bibeloversettelser snur 
om på ordenes rekkefølge slik de står i kildeteksten, for eksempel NIV 
(«God the one and only»), NRSV («God the only Son») og TOB («Dieu 
Fils unique»). Både NRSV og TOB oversetter til både «Sønn» og «Gud», 
i motsetning til NASB («the only begotten God»). Amplified oversetter 
begge tekstvariantene («the only unique Son, or the only begotten God»). 
SO2000, som var en viktig ressurs for sammenligning, har en gjengi- 
velse med andre nyanser («Den ende sonen, själv gud») - altså «gud», ikke 


862 Tekstversjonene 1T-4T bokmål Joh 1,18 er hentet fra fysiske utskrifter i BS, 112/1, boks 6. 

«Gud» - enn Aasgaards forsteutkast («men den Enbårne, som er Gud»). 
KJV, NJB, REB, Ziircher, Luther, Elberfelder, Gunnes, BF97 og NB88 
oversetter tekstvarianten ho monogenés hyios, og er derfor ikke aktuelle 
for sammenligning i denne teksten.* 

Førsteutkastet på bokmål til Johannes 1-12 skulle diskuteres på tekst- 
møtet i Paulus-gruppen 14.16. mars 2002. Nynorskteksten var ikke fer- 
dig på dette tidspunktet, og ble diskutert senere. 


Bokmålsutkastet behandles i oversettergruppen 
Forsteutkastet på bokmål (BMiT) til Joh 1,18 ble behandlet på tekst- 
møtene 14.-16. mars 2002, og følgende kommentarer er anført i 


møtereferatet:36 


1,18 bm: men den eneste Sønn, som er Gud og som er 
bm: vist hvem han er. 
Gjort ham kjent for oss. 
Forklart hvem han er. 


Mg: han har fortolket ham. 


Referatet viser at man faktisk går tilbake til NT75s gjengivelse av Joh 1,18. 
Versjon 2T av bokmålsteksten viser at bokmålsoversetteren innarbeidet 


disse endringsforslagene i sin nye versjon: 


Joh 1,18 BM2T Ingen har noen gang sett Gud, men den eneste Sønn, som er Gud, og som 
er i sin Fars favn, han har vist oss hvem han er. 


Kommentar den eneste sønn, eller som før 8 men den eneste Sønn, som er Gud, og 
som er i sin Fars favn, eller: men den eneste Gud, som er i sin Fars favn 


Gjengivelsen «den eneste Sønn» og alternativet i kommentaren, «den 
eneste Gud», vitner om at man på tekstmøtet var blitt enige om å gjengi 
monogenés som «eneste» [Sønn] (jf. også Joh 1,14, som gjengis med «eneste 
Sønn» i BM2T). Forståelsen om at «sønn» ligger implisitt i monogenés, er 


863 Tilsvarende oversetter Douay-Rheims Vulgatas unigenitus Filius. 
864 BS, digitalt arkiv, /NT - REVISJON/Oversettergruppen/Moter og Referat/Referat fra tekstmø- 
ter/2002. Understrekningene forekommer i dokumentet slik det er gjengitt. 

derimot ikke fulgt opp i alternativet «den eneste Gud». Denne versjonen 
ble ogsa sendt ut til den kirkelige responsgruppen. Arkivet inneholder 
kommentarene og/eller utkastene til fem KRG-medlemmer. Ingen av 
dem har kommentert oppdelingen i Joh 1,18 («den eneste Sonn, som er 
Gud»). En uttrykker glede over endringen fra «enbåren» til «eneste», 
mens en annen uttrykker misnøye over det samme. 

Førsteutkastet til nynorsk ble utarbeidet i etterkant av bokmålsutkas- 
tet, og i kommentarfeltet er det tydelig at Sagrusten hadde bokmålsutkas- 
tet foran seg da han oversatte.*” Sagrusten foreslo en innstramming i sitt 
oversettelsesforslag:** 


Joh1,18 NN1T | Ingen har nokon gong sett Gud; men den einborne Gud, som er i sin Fars 
fang, han har synt oss kven han er. 


Kommentar Alt: den Einaste 

Alt: (viss vi vil laga eit nytt ord) den Einfødde 

Alt: som er i Fars fang 

Tekstkritisk må bm og nyn vera like her. Å skilje ut «som er Gud» i eiga 
setning og lesa «Son» ut av «einborne», synes eg er for slapt her. «Den 
einborne Gud» er einaste løysinga. 

Men merk den vakre REB: God's only Son, he who is nearest to the Father's 
heart, has made him known. 


Sagrustens førsteutkast til nynorsk viser betydelig større avstand til 
NO78/85 enn hva BMIT viser. Hans oversettelsesforslag samsvarer like- 
vel med forslag som var oppe i diskusjonen om oversettelsen i NO78/85. 
Sagrusten er også kritisk til oppdelingen av uttrykket, der «som er Gud» 
skilles ut «i eiga setning», og at man leser ut «Son» ut av «einboren». Disse 
to elementene synes han er «for slapt her». Det er uklart hva Sagrusten 
legger i «slapt», men hans kommentar om at «den einborne Gud» er 
«einaste løysinga», tilsier at han ikke anser den tidligere gjengivelsen som 
mulig ut fra greskspråklige hensyn, og at den altså ikke kan begrunnes 
av gresk grammatikk. Det virker derfor naturlig å knytte kommentaren 


865 BS, mappe «KRG-tekster I». 

866 BS, mappe «KRG-tekster I». 

867 Dette betyr altså at saksgangen avviker fra beskrivelsen gitt tidligere (se s. 116), og at nynorsktek- 
sten her ikke ble laget uavhengig av bokmålsteksten. 

868 Tekstversjonene 1T-4T nynorsk Joh 1,18 er hentet fra fysiske utskrifter i BS,112/2, boks 6. 

til mandatet for Bibel 2011, som var å ta tekstene nærmere kildeteksten og 
unngå den forklarende tendensen fra NO78/85. 


«Vil dei ha konkordant, skal dei få det!» 


I en kommentar («Respons til omsetjingsgruppa») fra en av Bibelsel- 
skapets regionsekretærer til nynorskutkastet knyttes gjengivelsen «den 
einborne Gud» direkte opp mot oversettelsesprinsippet om konkordans: 
«<... den einborne Gud ...» (Vil dei ha konkordant, skal dei få det!). Over- 
raskande at ein har omgått dette før? Klargjerande kor sterk denne teksten 
er!» Det er nærliggende å tenke seg at vedkommende mente at gjengi- 
velsen, som han mente var konkordant, var oppbyggelig for en kirkelig 
kristologi. Behandlingen av uttrykket i NO78 og NO78/85 synes imidler- 
tid å indikere at denne gjengivelsen ikke ble lest som å gjøre betydningen 
særlig tilgjengelig, og at det var behov for å bruke en annen gjengivelse. 
Det var først duket for sammenligning av bokmåls- og nynorskteksten 
under tekstmøtet 5.-7. september 2002, da BM2T og NNIT ble lagt frem. 
Johnstad var teologisk konsulent for denne oversettergruppen, og sendte ut 
sin respons til dem i forkant av tekstmøtene. Johnstad hadde ikke gjort noen 
bemerkninger om det aktuelle uttrykket i sin skriftlige kommentar som ble 
sendt ut i forkant av tekstmøtet om BM1T, men om nynorskutkastet skri- 
ver han at han «støtter det nye utkastet «den einborne Gud».” Referatet fra 
tekstmøtet vitner også om at det ble vedtatt å føre dette inn i bokmålsteksten: 


1,18 bm: men den enbårne Gud, 
1. Det skal være Gud 
2. Men skal det være enbårne eller eneste? 
a. eneste er litt for svakt som gjengivelse av gr. Monogenæs 


b. einboren på nn kan gi assosiasjoner i retning fødsel av dyr (dialekt) 


OU mex å avgjøre her.” 


869 Fra BS, ringperm «Reviderte tekster Joh». 

870 BS, digitalt arkiv, NT - REVISJON/ Oversettergruppen/Konsulentene/Uttalelser/Teol konsulent 
kommentarer. 

871 BS, digitalt arkiv, /NT - REVISJON/Oversettergruppen/Moter og Referat/Referat fra tekstmø- 
ter/2002. 

Oversettergruppen synes altså samstemte i å sløyfe oppdelingen av utt- 
rykket, slik det forekom i NT75, NO78/85 og BMIT-2T. Vedtaket vitner 
om at man bestemmer seg for å gjengi det aktuelle uttrykket attributivt, 
der adjektivet monogenés forstås som attributt til substantivet theos («den 
enbårne Gud»). Gruppen lar imidlertid OU bestemme om monogenés 
skal gjengis som «enbåren» eller «eneste». Oversettergruppen var derimot 
mer bestemt på at «det skal være Gud», og altså ikke med bisetningen 
«som er Gud».”* Oversettergruppens forståelse ble innarbeidet i BM3T og 
NN2T, som ble sendt videre til OU-møtet 30. september-1. oktober 2002. 
Møteinnkallingen bekrefter at OU forholdt seg til disse versjonene.” 


Teksten endres på OU-møtet 


Ifølge OU-referatet ble kun Johannes 1 behandlet på møtet. Det er ikke 
anført noen tekstlige endringer eller forslag i møtereferatet. Men da 
resten av Johannesevangeliet skulle gjennomgås på OU-møtet 9.-10. 
desember 2002, var oversettelsen av det aktuelle uttrykket justert tilbake 
til NO78/85s løsning. Dette kan tyde på at redaksjonskomitéen hadde 
gjort endringer i det aktuelle uttrykket i etterkant av OUs behandling 
av Johannes 1 den 30. september-1. oktober 2002.”* På en fysisk utskrift 
av oversettelsesutkastet som skulle drøftes i OU, står det «til OU des 
02».” Utkastet viser at man har bearbeidet nynorskversjonen til 3aT.”* 
Endringene fra den tidligere versjonen (2T) er markert med «spor 
endring»-funksjonen i Word: 


872 Det er finnes riktignok ingen argumentasjon i arkivet der det drøftes eksplisitt om man forstår 
det som apposisjon eller attributt, selv om det kan ha ligget implisitt i argumentasjonen hos de 
som ønsket å beholde oppdelingen. 

873 Sak OU 26/2002. 

874 Dette ble sannsynligvis gjort i et tekstmote i redaksjonskomitéen 13.11.2002. Det er gjort en be- 
merkning om Joh 1,18 i referatet, men ingenting om det aktuelle uttrykket. 

875 BS, 112/2. 

876 (jf. «44JHNN3aT sml. M 2T»). 

877 BS, 112/2. 

på Tal OV 42502 
hr. ub rake nha 
OV 2 gad så enmernd 
44JHNN3aT sml.m 2T ©Det Norske Bibelselskap KONFIDENSIELT 
HHJRNNSFr 4 LINNNIAT, HIS, 19.07.02, NJS, 22.09.02 OG }-2, Redkom kap.2-$ 13.11.02 NOM, 


redkom kap 6-7 19.11, red.gruppe kap 2-21 20.12.02 


Evangeliet etter Johannes 


ved Meses;Moses, nåden og sanninga kom ved Jesus Kristus. '* Ingen har nokon gong 
sett Gud; men den einberne-Gud;einborne, som er Gud, og som er i fanget til Far sin, 
han har synt oss kven han er. 


Det er ikke mulig å dokumentere hva som faktisk kom frem på OU-møtet. 
Etter flytskjemaet skulle administrasjonen føre inn endringene som ble 
vedtatt i OU, men disse ble ikke ført i referatet.”* Det er signifikant at OU 
endret uttrykket som både fantes i bokmåls- og nynorskteksten tilbake til 
løsningen i NO78/85. Tekstmøtet i oversettergruppen hadde slått fast at 
OU måtte avgjøre om man skulle ha «den eneste Gud» eller «den enbårne 
Gud». Løsningen fra NO78/85 var ikke satt opp som alternativ. I nynorsk- 
versjonen som kom til OU, var det til og med en kritikk av oppdelingen av 
uttrykket. Oversettergruppen var tilsynelatende samlet om dette, og teolo- 
gisk hovedkonsulent Gunnar Johnstad hadde støttet «den enbårne Gud». 
Både Johnstad og Mørk var til stede på OU-møtet. OU hadde selvsagt 
mandat til å endre teksten, men endringen er like fullt oppsiktsvekkende. 


Teksten blir prøvepublisert 

Teksten gikk nå fra OU til redkom og deretter til styret for foreløpig god- 
kjenning, og Johannesevangeliet var nå klart for publisering i NTR-serien. 
Johannesevangeliet ble prøvepublisert i 2004, og løsningen til Joh 1,18 ble 
altså her identisk med NO78/85: «[...] men den enbårne, som er Gud». 
Selv om Joh 1,18 hadde tilsvarende løsning som NO78/85, valgte man der- 
imot i prøvepubliseringen i 2004 å opplyse om oversettelsesmuligheten i 


878 Følgende personer var til stede på dette OU-møtet: Hans Kvalbein, Hallvard Hagelia, Gunnar 
Johnstad, Solfrid Storøy, Gunnleik Seierstad, Turid Barth Pettersen, Hans-Olav Mørk, Ingvild E 
Gamble (ref.). BS, digitalt arkiv. 

879 NTR4. 

noten, der det stod «ordrett «den enbårne Gud»».5* Fotnotene til Johanne- 
sevangeliet for NTos var utarbeidet av Reidar Aasgaard, og ble lagt frem 
på OUs møte i juni 2005.** På dette stadiet var fotnoten til Joh 1,18 utfor- 
met slik: 


1,18 den enbårne, som er Gud ordrett «den enbårne Gud» > 1 Joh 4,9. > 
Enbåren. Svært mange yngre håndskrifter har «den enbårne Sønn». Forklart 


Ordet kan også oversettes «vise» eller «åpenbare». 


Fotnoten informerte altså, som i prøvepubliseringen, om at uttrykket 
ordrett oversatt var «den enbårne Gud». Da fotnoten var gjennomgått 
i OU, forsvant denne formuleringen, og fotnoten ble slik i NTos: «1,18 
den enbårne, som er Gud. Yngre håndskrifter har «den enbårne Sønn»»3* 
Dette ble gjort til tross for at prinsippene for Bibel 2011 hadde lagt opp til 
et «utvidet noteapparat», der fotnotene blant annet skulle orientere om 
andre oversettelsesmuligheter.*” Opplysningen om at «den enbårne Gud» 
var en ordrett gjengivelse av grunnteksten, kan av OU ha blitt opplevd 
som selvmotsigende siden Bibelselskapet markedsførte oversettelsen som 
mer konkordant, og «nærmere grunnteksten» enn NO78. Justeringen av 
fotnoteapparatet i Bibel 2011 medførte ingen endring. 

Verken Paal-Helge Haugen eller Hanne Ørstavik kommenterte over- 
settelsen av det aktuelle uttrykket da de leste gjennom hele NT frem mot 
2005.884 


Justeringer av NTO5 i Bibel 2011 


NTos ble justert på flere steder i Bibel 2011. I denne arbeidsprosessen ble 
«enbåren» foreslått endret. I NTos ble monogenés kun oversatt til «enbå- 
ren» i de kristologiske tekstene (Joh 1,14.18; 3,16.18; 1 Joh 4,9), men «eneste» 
i tekstene der ordet betegnet andre personer enn Jesus (Luk 7,12; 8,42; 


880 NTR 4:B22. 

881 Aasgaards versjon er markert med «noter NO 2005 Johannes-evangeliet (pr 21.04.2005, Reidar 
Aa.)». BS, digitalt arkiv, OU - Innkallinger og saksdok/OU-innkallinger fra 2005-2011/2005/Juni 
2005/ Joh - FOTN. 

882 BS, digitalt arkiv, /OU - Referat/2005/Fotnoter bearbeidet av OU/Joh - FOTN. Gjennomgått i OU. 

883 Jf.s.100. 

884 BS, boks 9 og 10. 

9,38; Hebr 11,17). Med utgangspunkt i oversettelsen av 1 Joh 4,9 foreslo 
«NT-gruppen» en endring ogsa for de andre kristologiske tekstene: «Med 
utgangspunkt i dette stedet spor gruppen om vi skal bruke enbarne her. 
Se ogsa de andre 4 stedene i NT, i Joh. Bauers leksikon, forklaring nr. 2: 
The only one of its kind or class. He[r] er det ikke noe graviditet/fodsel 
som klinger med, slik det gjør i «enbårne».»** Dersom man nå tok hensyn 
til dette innspillet, ville gjengivelsen av monogenés blitt konsistent i Bibel 


2011. Innspillet gikk videre til OU-møtet 14.-15. september 2009, uten at 
OU tok hensyn til det. Det førte til følgende gjengivelse av Joh 1,18 i Bibel 


2011: 

Joh 1,18 | Ingen har noen gang sett Gud, Ingen har nokon gong sett Gud, 
men den enbårne, som er Gud, men den einborne, som er Gud, 
og som er i Fars favn, og som er i fanget til Far, 
han har vist oss hvem han er. han har synt oss kven han er. 

Note 2 Mos 33,20: Matt 11,27; Joh 5,37; 6,46; 2 Mos 33,20; Matt 11,27; Joh 5,37; 
14,9; 1 Joh 4,12 6,46; 14,9; 1 Joh 4,12 
den enbårne, som er Gud den einborne, som er Gud 
Yngre håndskrifter har «den enbårne Sønn». | Yngre handskrifter har «den einborne 

Sonen». 
Intervjuer 


Intervju med Gunnar Johnstad 


I intervju med Gunnar Johnstad spurte jeg om begrunnelsen for over- 
settelsen «den enbårne, som er Gud».*** Johnstad var den eneste på 
OU-møtet som hadde fulgt prosessen i oversettergruppen. Han forteller 
at denne gjengivelsen («den enbårne, som er Gud») «ikke er noe forsøk 
på «høykristologi», som dere er på jakt etter».*” Det virker naturlig å se på 
dette som en «forskningseffekt». Johnstad er i forsvarsposisjon og refere- 
rer med «dere» til forfatterne av artikkelen «Amplified John?» av Årstein 
Justnes og undertegnede. Her diskuterte vi denne teksten.’ Johnstad for- 
talte videre at «det var vel norskfilologene som mente at «den enbårne 


885 BS, digitalt arkiv, Referat fra NT-møte 26.08.09 - Rom ff. docx (1).pdf. 
886 Telefonintervju 28.3.14. 

887 Telefonintervju 28.3.14. 

888 Justnes og Beckmann Klepp, «Amplified John?». 

Gud» ble for <hardt»». På spørsmål om han kan huske dette (jf. «det var vel 
norskfilologene»), bekrefter Johnstad at han ikke kan huske dette.” Det 
er uklart hva som ville være så «hardt» med «den enbårne Gud», norsk- 
språklig sett, når man uten videre kan akseptere «den enbårne Sønn». 
Møtereferatet viser for øvrig at norskfilologene (Astri Ramsfjell og Jostein 
Stokkeland) hadde meldt forfall til det aktuelle OU-møtet, og altså ikke 
var til stede da endringen ble gjort. Astri Ramsfjell var derimot til stede 
på møtene 5.-7. september 2002 i oversettergruppen, der de gikk inn for 
«den enbårne/eneste Gud», som nevnt tidligere. Det virker derfor ikke 
sannsynlig at det var norskfilologene som gikk mot den aktuelle gjen- 
givelsen. Teologisk sett er det mer forståelig at en gjengivelse som «den 
enbårne Gud» kan oppleves som «hardt» innenfor konteksten av Joh 1,18, 
og mindre forståelig enn «den enbårne, som er Gud». Dette virker som 
en sannsynlig forklaring på hvorfor man ikke oversatte teksten slik i 
NO78/85, som nevnt tidligere. 

Johnstad mener at det ikke er noen teologisk forskjell på de to gjen- 
givelsene, men åpner for at det kan diskuteres.” Antakelig vil det bli en 
større forskjell dersom man velger å gjengi monogenés med «eneste» eller 
«eneste unike», og hvis man gjengir theos med «gud», slik som SO2000. 
Det er ikke mulig å dokumentere at dette ble diskutert i prosessen. De 
innholdsmessige forskjellene mellom de ulike gjengivelsene diskuteres 
utførlig senere (side 331). 

Johnstad hevder videre at man ikke kan bruke argumentet om konkor- 
dans hvis mottakerspråket hadde en sakssvarende ekvivalent, som her er 
apposisjon.*® I intervjuet forsvarer Johnstad altså den endelige løsningen 
og at theos dermed er apposisjon til monogenés, til tross for at han støt- 
tet den attributive løsningen «den enbårne Gud» i oversettelsesprosessen, 


889 Telefonintervju 28.3.14. 

890 Johnstad argumenterte også for at oppdelingen av uttrykket i NT75/NO78 skyldtes at man hadde 
forholdt seg til en ny tekstvariant i forhold til NOo4/30. Telefonintervju 28.3.14. 

891 Telefonintervju 28.3.14. 

892 Telefonintervju 28.3.14. På norsk er «som er Gud» relativsetning, og ikke apposisjon. Dersom 
oversettelsen hadde hatt «den enbårne, Gud», kunne man derimot sagt at «Gud» står som ap- 
posisjon til «den enbårne». Det betyr at oversettelsen «som er» er et tydeliggjørende innskudd 
ift. en aposisjonell gjengivelse på norsk. Den norske gjengivelsen «den enbårne, som er Gud» 
blir dermed ikke en «sakssvarende ekvivalent» til bruken av apposisjon på gresk, dersom man 
forstod theos som apposisjon til monogenes. 

samtidig som han ogsa tidligere hadde omtalt «ordrett gjengitt» (etter 
den greske teksten) i begrunnelsen for valget i revisjonen i 1985 (s. 308). 
Johnstads svar kan tolkes som en form for forsvar i lojalitet mot det val- 
get som ble gjort. Samtidig ma det apnes for at han ansa en apposisjonell 
lesning som en legitim losning under prosessen med Bibel 2011, og at han 
dermed leste teksten annerledes enn i 1985. 

I intervjuer med primæroversetterne til Johannesevangeliet fremkom- 
mer det at begge stiller seg kritiske til reverseringen av Joh 1,18 i OU. 


Intervju med Reidar Aasgaard 


Reidar Aasgaard, primæroversetter til bokmål, omtaler gjengivelsen 
«den enbårne Gud» som en «ordrett» gjengivelse.” På spørsmål om hva 
han synes om den oppdelingen (= i NO78/85) som var utgangspunktet 
for deres arbeid, svarer han: «Jeg er nok ikke så veldig fornøyd med den. 
Jeg tror en skulle ha valgt det dristigere alternativet, altså «den enbårne 
Gud», og heller hatt noe annet i noteapparatet.» Aasgaard gir følgende 
beskrivelse av tillegget «som er Gud»: «Det er en måte å forsøke å forklare 
uttrykket på. Det kan oppfattes som en avsvekking av det som ordrett 
står i den greske teksten.» Samtalen videre gikk inn på gjengivelsen av 
monogenés, om det skulle hete «eneste/unike» eller «enbåren». Aasgaard 
forteller at det i oversettelsesprosessen var teologiske diskusjoner om 
dette spørsmålet, og kaller oversettelsen av monogenés til «enbåren» for 
en «særoversettelse». Aasgaard kommenterer videre: 


Man kan nok si at valget av «enbåren» er problematisk, og at det er et spen- 
ningsfylt valg. For utgangspunktet for oversettelsesarbeidet vårt var jo at vi ikke 
skulle ta hensyn til kirkelige behov og ønsker; vi skulle ta historisk-eksegetiske 
hensyn, og så var det opp til de enkelte kirker og trossamfunn hvordan de ville 


bruke teksten og hva de ville ta inni sine liturgier eller bekjennelsesformularer.”* 


Aasgaard utdyper videre om prinsippet historisk-eksegetisk overset- 
telsesarbeid, og forteller at de «var bevisste på ikke å la oss styre av en 


893 Telefonintervju 25.3.14. Alle sitatene nedenfor er hentet fra dette intervjuet. 
894 Telefonintervju 25.3.14. 

form for kirkelig tradisjon eller dogmedannelse, dogmehistorie, eller noe 
slikt». På spørsmål om han mener dette er fulgt opp, nar han ser pa det 
ferdige resultatet, svarer han: 


Jeg kunne både ha tenkt meg å utelate «som er», og jeg kunne tenkt meg å ha 
«eneste» i stedet for «enbårne». For «enbårne» er problematisk av flere grunner, 
fordi det er mer tolkende, det vil si mindre åpent, og også språklig arkaisk på 
norsk på en måte som monogenés nok ikke var på Johannesevangeliets tid. Så 
ideelt sett kunne jeg tenkt meg «eneste» og også å sløyfe «som er» — men samti- 
dig er jeg faktisk usikker på om jeg kunne tenkt meg dette kombinert, det vil si 


som «den eneste Gud».3% 


Usikkerheten med å bruke «eneste» i kombinasjon med «Gud» («eneste 
Gud») var også en av grunnene til at man delte uttrykket opp i NT75, 
ifølge Sandvik. 


Hans Johan Sagrusten 


I samtale med Hans Johan Sagrusten, primæroversetter av Johannese- 
vangeliet til nynorsk, snakker vi om 2.-versjonen (BM2T) av bokmål- 
steksten til Joh 1,18 («men den eneste Sønn, som er Gud»), som han 
åpenbart ikke var fornøyd med. På spørsmålet «men «den eneste Sønn, 
som er Gud> [BM2T] ville du ikke ha?» svarte han: «Altså mitt førsteval 
i Joh 1,18 ville ha vore å leggja seg så tett på gresken som mogleg, med 
dei tidligste tekstane, «den einborne Gud».»*% Sagrusten kaller løsningen 
i BM2T for «maksimumsvarianten», og sier: «Løysinga med «den eneste 
Sønn, som er Gud» blir jo eit forsøk på å få med begge dei tekstkritiske 
variantane og skrive noko som ikkje står i nokon av grunntekstane.» 
Sagrusten bekrefter videre det han skrev i arbeidsprosessen, om at «[djen 
einborne Gud» er einaste løysinga», og mener også at dette er i tråd med 
prinsippet om konkordans, og forteller at «det er ingen grunn til å setje 
inn ei relativsetning der». Sagrusten mener det ikke er nødvendig med 
bestemt artikkel (ho monogenés theos) for å oversette uttrykket i bestemt 


895 Telefonintervju 25.3.14. 
896 Telefonintervju 3.4.14. Alle sitatene nedenfor er gjengitt fra dette intervjuet. 

form («den enbarne Gud»). Dermed anser han altsa de to tekstvariantene 
monogenés theos og ho monogenés theos som likeverdige, og mener at den 
samme (attributive) forståelsen ligger til grunn for begge variantene. På 
spørsmålet om han synes oppdelingen («den enbårne, som er Gud») blir 
forklarende, svarer han: «Ja. Grunnen til at ein gjer det er vel at ein vil 
hjelpe lesinga på norsk lite grann.» Dette kan man knytte til den hjemlig- 
gjørende oversettelsesstrategien. Det som kan oppleves som noe underlig 
i kildeteksten, blir møtt med en strategi som ikke ivaretar det fremmede, 
og i stedet forklarer uttrykket med det som er kjent i mottakerkulturen, 
og her: i den kirkelige kristologien, nemlig at Jesus [den enbårne] er Gud. 

Sagrusten har ingen forklaring på hvorfor OU reverserte bokmåls- 
og nynorskteksten, men kaller løsningen, og dermed beslutningen, for 
«feig»: «Nei, eg veit ikkje kvifor ein gjorde det. Dette er jo nå over 10 år 
sia. Eg kan ikkje hugse det. Men når eg har vendt tilbake til Joh 1,18, har 
eg jo tenkt at eg synes løysinga som står der, er litt feig.» Det underlig- 
gende i karakteristikken er at den endelige løsningen ikke var slik arbei- 
det skulle foregå, og i strid med den retningen Bibelselskapet ønsket å gå, 
ved å oversette nærmere kildeteksten. Sagrusten sier til slutt: «Dersom 
eg skal setje opp ei liste med ti plassar i Det nye testamente kor eg gjerne 
hadde sett att førsteutkastet mitt, og kor eg hadde fått viljen min, så ville 
nok Joh 1,18 ha komme på den lista, trur eg. Eg synes det ville vore fint å 
få ei litt strammare attgiving.» 

Oppsummerende har de muntlige kildene gitt informasjon som ikke 
var eksplisitt i arkivmaterialet. Verken Aasgaard eller Sagrusten oppgir 
informasjon om at det noen gang ble diskutert om theos kunne forstås 
som en apposisjon til monogenés. 


Språklig og eksegetisk drøfting 


Tabellen nedenfor viser hvordan de ni forekomstene av monogenés i Det 


nye testamente er gjengitt i Bibelselskapets oversettelser 1959—2011. 


Luk 7,12 monogenés huios eneste sønn eneste sønn eneste sønn 


Luk 8,42 thygatér monogenés eneste datter eneste datter eneste datter 

Luk 9,38 hoti monogenés moi min eneste min eneste det eneste barnet 
estin sønn sønn 
Joh 1,14 doxan hös monogenous | den eneste den enbårne den enbårne Sønn 
para patros Sønn Sønn 
Joh 1,18 monogenés theos den eneste Den enbarne den enbarne, som 
Sønn, som er Sønn, som er Gud, 
Gud er Gud 
[NO78/85: 
den enbarne, 
som er Gud] 
Joh 3,16 houtös gar égapésen ho | sin sønn, den | Sin Sønn, den | sin Sønn, den 
theos ton kosmon, höste | eneste enbårne enbårne 
ton huion ton monogené 
edöken 
Joh 3,18 ho de mé pisteuön Den som ikke Den som ikke Den som ikke tror, 
édé kekritai, hoti mé tror, er allerede | tror, er allerede | er allerede dømt 
pepisteuken eis to dømt, fordi dømt, fordi fordi han ikke har 
onoma tou monogenous | han ikke har han ikke har trodd på Guds 
huiou tou theou. trodd på Guds | trodd på Guds | enbårne Sønns navn 
eneste Sønns enbårne Sønns 
navn navn 
Hebr 11,17 | Pistei prosenénochen I tro bar tro bar I tro bar Abraham 
Abraam ton Isaak Abraham Abraham fram Isak som offer 
peirazomenos kai ton fram Isak som ram Isak som | da han ble satt pa 
monogené prosepheren, | offer den gang | offer den gang | prøve. Sin eneste 
han ble satt han ble satt sønn var han villig 
på prøve. Sin | på prøve. Sin | til å ofre 
eneste sønn eneste sønn 
var han villig til | var han villig til 
å ofre å ofre 
1Joh 4,9 ton huion autou ton Og Guds Og Guds Og ved dette ble 
monogené apestalken kjærlighet kjærlighet Guds kjærlighet 
ho theos eis ton kosmon | ble åpenbart ble åpenbart åpenbart blant 
hina zésömen di’ autou blant oss da blant oss da oss, at Gud sendte 
han sendte sin | han sendte sin | sin enbårne Sønn 
eneste Sønn til | enbårne Sønn | til verden for at vi 
verden for at til verden for at | skulle leve ved ham. 
vi skulle ha liv | vi skulle ha liv 
ved ham ved ham 


I NT75 oversettes monogenés til «eneste» i alle tekstene, men her er 


det også en tendens til å lese inn «sønn»/»Sønn» der hvor hyios ikke står 


i teksten (Luk 9,38; Joh 1,14.18; Hebr 11,17). Denne tendensen fortsettes i 


NO78/85 og Bibel 2011. Fra og med NO78 oversettes monogenés til «enbå- 


ren» utelukkende i tekstene som handler om Jesus. Den samme tenden- 


sen finner man i Bibel 2011. 

Retningslinjene til Bibel 2011 la vekt pa intertekstualitet, og at overset- 
telsen skulle beholde indrebibelske forbindelseslinjer. I Hebr 11,17—19 er 
det en åpenbar kristologisk kobling ved at Abraham var villig til å ofre sin 
eneste (ton monogené), Isak. Den intertekstuelle forbindelsen forsvinner 
derimot i oversettelsen når monogenés oversettes annerledes i tekstene 
om Jesus. Oversettelsesvalgene i Bibel 2011 tilslører her den intertekstu- 
elle forbindelsen som er ivaretatt i NT75. 

For å avgjøre hvorvidt oversettelsesalternativene tydeliggjør en kirke- 
lig kristologi sammenlignet med kildeteksten, vil jeg nå drøfte (1) gjengi- 
velsen av monogenés og (2) og deretter gjengivelsen av monogenes theos. 


(1) Monogenés 

Vi har allerede sett hvordan NO78(/85) og Bibel 2011 særbehandler de 
kristologiske tilfellene, og gjengir ordet annerledes (som «eneste») når det 
brukes om andre aktører enn Jesus. 

I diskusjonen mellom Aalen og Sandvik i NO78 ble ordets virknings- 
historie brakt på bane. Her ble det påpekt at den nikenske trosbekjen- 
nelsen la en bestemt forståelse av ordet til grunn. La meg utdype dette 
litt. I løpet av den arianske strid ble en bestemt forståelse av monogenés 
fremmet av anti-arianske teologer.*” Arius brukte ordet i betydningen 
«alene», og ikke pa en måte som knyttet det til fødsel.””* Arius’ motpart, 
biskop Alexander, knyttet derimot ordet sammen med «føde» (gennad). 
At Sønnen var født monogenés, betydde at han er avledet («utgått») av 
Faderens natur.” Dette er også forståelsen den nikenske trosbekjennel- 
sen legger til grunn for ordet. Reaksjonen på dette ble at Arius unngikk 
ordet fullstendig. Som Skarsaune påpeker, var det en helt naturlig følge 
og ettervirkning av forståelsen som ble kanonisert i og med den nikenske 
trosbekjennelsen.””* Denne bestemte forståelsen av monogenés fikk ikke 
bare konsekvenser for Arius’ bruk, men er også reflektert i endringene 
av de tidligere bekjennelsene. Det kom også frem i diskusjonen mellom 


897 Bl.a. av biskop Alexander. Se f.eks. i Oskar Skarsaune, «A Neglected Detail in the Creed of Nicaea 
(325)», Vigiliae Christianae 41, nr. 1 (1987): 44-45. 

898 Ibid., 41. 

899 Ibid., 44. 

goo Ibid., 45. 

Aalen og Sandvik, der de papekte at de tidlige latinske bekjennelsestek- 
stene brukte unicus («unik», «eneste») som oversettelse for monogenés. 
Både Aalen og Sandvik erkjenner at den senere bekjennelsesvarianten 
unigenitus («eneste fødte») var foranlediget av den arianske strid, og 
at dette reflekterte forståelsen som kommer til uttrykk i den nikenske 
trosbekjennelsen. Den gradvise endringen er i og for seg riktig, men det 
som ikke kommer frem i debatten mellom dem, er at unicus fortsatte å 
dominere i versjonene av den apostoliske trosbekjennelsen. Unigenitus er 
faktisk bare å finne hos Augustin (ca. 400 e.Kr.), selv om han først skrev 
unicus, og ellers bare i Sacramentarium Gallicanum (ca. 650 e.Kr.), som 
inneholder deler av liturgien i den romerske messen.*” Den endelige vest- 
lige bekjennelsesteksten til den apostoliske trosbekjennelsen (750 e.Kr.) 
har også unicus, og ikke unigenitus.** 

I overgangen fra Vetus Latina til Vulgata skjedde det markante 
endringer i oversettelsen av monogenés, der Hieronymus reviderte unicus 
til unigenitus i Joh 1,14.18; 3,16.19; Hebr 11,17 og 1 Joh 4,9, men ikke i de 
resterende tre tilfellene hos Lukas. Dette betyr at den nikenske forståelsen 
av monogenés er reflektert i Vulgatas oversettelse.” I manuskriptene av 
Vetus Latina som stammer før Vulgata var ordet gjennomgående oversatt 
med unicus. 

De greske ordbøkene behandler monogenés noe forskjellig. Liddell-Scott 
angir betydningen som «the only member of a kin or kind: hence, gene- 
rally, only, single», uten å nevne fødselsbetydningen. Louw-Nida og BDAG 
forholder seg også utelukkende til en tilsvarende forståelse*** Denne 


901 Dale Moody, «God's Only Son: The Translation of John 3:16 in the Revised Standard Version», 
JBL 72, nr. 4 (1953): 215. Også påpekt i John McHugh, «Von Sinn der Monogenés in Joh 1,14-18», 
is. 339-43 i Margot Schmidt & Fernando Dominguez Reboiras (red.), overs. Alfons Weiser, Von 
der Suche nach Gott: Helmut Riedlinger zum 75 Geburtstag, Mystik in Geschichte und Gegenwart: 
Christliche Mystik 15 (Stuttgart-Bad Cannstatt: Frommann-Holzboog, 1998), 339—49, 345. 

902 Moody, «God's Only Son», 215. 

903 Ibid.: «Now Jerome too was an advocate of the Nicene creed, and it seems clear that his orthodox 
zeal tempted him to read his creed which required two words (gennéthenta monogené) into the 
one word (monogenés) found in John 1 14, 18; 3 16, 18; I John 4 9; Heb 11 17.» Moody antyder at 
dette kan ha kommet av at Hieronymus var under sterk pavirkning av Gregor av Nazianzus, som 
var en ivrig forsvarer av den nikenske trosbekjennelsen (ibid.). 

904 J. P. Louw og Eugene A. Nida, Greek-English Lexicon of the New Testament: Based on Semantic 
Domains, bd. 1, Introduction & Domains, 2. utg. (London: United Bible Societies, 1989), 591. 
Bauer oppgir derimot betydningen «einzigerzeugte» (eneste-avlede/eneste-frembrakte) «im joh. 
Sprachgebr. v. Jesus». Bauer, Griechisch-Deutsches Wörterbuch, 1043. 

betydningen har også betydelig støtte i kommentarlitteraturen.**> Dette 
har en klar sammenheng med at denne betydningen er belagt i LXX, 
mellomtestamentlig litteratur og ellers i NT. Samtidig er ordet belagt ute- 
lukkende i denne betydningen i utenombibelsk materiale (se f.eks. Lid- 
dell-Scott), men også i papyri og andre ikke-litterære kilder.*** Det er også 
viktig å huske at -genés er knyttet til genos («slekt», «art», «sort», «slag») og 
er avledet av ginomai (klassisk gresk: gignomai) og ikke gennaö («føde»); 
partisippet «født» heter gennétos. Monogenés («eneste av sitt slag», «unik», 
«eneste») er derfor noe annet enn monogennétos («eneste fødte») *” Like- 
vel finnes det enkelte kommentatorer som argumenterer for betydningen 
«eneste fødte», men utelukkende i de kristologiske tekstene der ordet er 
brukt. Her tolker man tilfellene i lys av enkelttilfeller der ordet står i for- 
bindelse med fødsel (jf. Aalens tidligere argument s. 301-2), og ellers i lys 


905 Westcott, The Gospel according to St. John, 12; Schlatter, Das Evangelium nach Johannes, 10-11, 
14; Brown, The Gospel according to John I-VII, 13; Morris, The Gospel according to John, 105; 
Haenchen, Das Johannesevangelium, 112, 130; Bruce, The Gospel of John, 41; Carson, The Gospel 
according to John, 128; Beasley-Murray, John, 14; Keener, The Gospel of John, 1:412-16; Kruse, 
John, 71-72; Andreas J. Köstenberger, John, Baker exegetical commentary on the New Testa- 
ment (Grand Rapids, MI: Baker Academic, 2004), 40-43; Michaels, The Gospel of John, 80-81; 
Bruner, The Gospel of John, 34. Barrett, The Gospel according to St. John, 166: «Moreover, though 
monogenés means in itself «only of its kind», when used in relation to the father it can hardly 
mean anything other than only(-begotten) (cf. Dodd, Interpretation, 305).» «Begotten» star her 
i parentes, noe som gjør det vanskelig å vite hvilken betydning Barrett egentlig foreslår. Siden 
han jamfører med Dodds kommentar, er det naturlig å se hvordan Dodd behandler dette. Dodd 
foreslår betydningen «eneste», «unik»: «[O]ne who is monogenés relatively to a patér can be no 
other than the only son, although monogenés (from monos and genos) does not (at this period 
at any rate) mean «only-begotten> (monogennetos), but «alone of its kind», «unique.» Dodd, The 
Interpretation of the Fourth Gospel, 305. Schnackenburg er noe nølende i sin konklusjon, men 
hevder at Johannes bygger på den hebraiske bruken av ordet, og han hevder at «the notion of 
origin [...] cannot certainly be confirmed». Rudolf Schnackenburg, The Gospel according to St 
John, bd. 1, Introduction and Commentary on Chapters 1-4 (Tunbridge Wells: Burns & Oates, 
1968), 271-72. Wikenhauser oversetter med «eingeboren» i Joh 1,14.18. I kommentaren kommer 
det imidlertid frem at dette er en meningsoversettelse av den «ordrette» betydningen: «Das prå- 
dikat <eingeborem (wörtlich <einzigenstammend,, in freier Vervendung: einzig, einzigartig, ohn- 
egleichen wird im NT nur bei Johannes Jesus beigelegt (1,14.18; 3,16.19; 1 Joh 4,9)». Wikenhauser, 
Das Evangelium nach Johannes, 48. Foruten kommentarlitteraturen, se Richard N. Longenecker, 
«The One and Only Son», i The NIV: The Making of a Contemporary Translation, red. Kenneth L. 
Barker (Grand Rapids, MI: Zondervan, 1986), 119-26. 

906 James H. Moulton og George Milligan, The Vocabulary of the Greek Testament: Illustrated from 
the Papyri and Other Non-Literary Sources (London: Hodder & Stoughton, 1930), 416-17. 

907 Problemet med monogennētos er imidlertid at formen ikke ser ut til å være belagt i antikke, gres- 
ke kilder. Derfor kan man heller ikke argumentere med at Johannes hadde brukt denne formen 
dersom han hadde ment «eneste fødte». 

av generelle religionshistoriske paralleller,*** eller tolker ordet i lys av Joh 


1,13, der de Jesus-troende omtales som «født (gennaö) av Gud»** Andre 


908 


909 


Bauer ser særlig ut til å betone de religionshistoriske parallellene der ordet er brukt som et at- 
tributt om flere gudeskikkelser, men knytter også an til det ovennevnte tilfellet fra Justin, samt 
Mart. Pol. (Polykarps martyrium) 20,2 og Diogn. (Diognetusbrevet) 10,2. Bauer oversetter ordet 
med «ein Einzigerzeugter» i Joh 1,14.18. I kommentaren ser han imidlertid ikke ut til å lande på 
noen konklusjon. Til tross for oversettelsesvalget og de nevnte argumentene ovenfor knytter han 
ordet samtidig opp til betydningen «eneste»: «monogenés heißt das einzige Kind Jud 11 , Tob 3 ,, 
8  Lc7 ,,8,,9,, Hebr 11 |. Diese Bedeutung ist gewiß auch für Jo sehr wichtig». Bauer, Das 
Johannesevangelium, 24. Av parallellene Bauer siterer, er det kun i Justins Dial. (Dialogen med 
Tryfon) 105 at monogenés brukes i forbindelse med fodsel. Det er lite som tilsier at tilfellet i Mart. 
Pol. 20,2 har noe med fødsel å gjøre. Betegnelsen kommer som et innskudd midt i en doksologi 
til Gud: «Ham som er i stand til å fore oss alle ved sin nåde og gave til sitt evige rike ved sitt mo- 
nogenes barn/sønn, Jesus Kristus, ...» (dia tou paidos autou tou monogenous), etter tekstutgaven 
Paul Hartog, Polycarp’s Epistle to the Philippians and the Martyrdom of Polycarp: Introduction, 
Text, and Commentary (Oxford: Oxford University Press, 2013), 266. Hartog oversetter til «the 
only begotten Jesus Christ», men bemerker indirekte at han har fulgt den «tradisjonelle» over- 


settelsen av ordet: «Jesus Christ is also described as monogenés, traditionally translated as <only 
begottem, although various scholars prefer «only» or «unique» (s. 327). I Loebs utgave er dette 
imidlertid oversatt til «the unique one», Bart D. Ehrman, red. og overs., The Apostolic Fathers, bd. 
1, I Clement. II Clement. Ignatius. Polycarp. Didache, The Loeb Classical Library 24 (Cambridge: 
Harvard University Press, 2003), 395. Tilfellet fra Diogn. 10,2 forekommer også i teosentrisk av- 
snitt: «til hvem [menneskene] han [Gud] sendte sin monogenés sønn (ton hyion autou ton mono- 
gené).» Heller ikke her er det noen indikasjon pa at monogenés har noe med fødsel å gjøre. I Dial. 
105, derimot, er ordet knyttet opp til fødsel, men det er likevel ikke ensbetydende med at ordet 
betyr «eneste fødte». Tvert imot synes betydningen «eneste», «unik», «eneste av sitt slag» å passe 
svært godt til hvordan ordet fungerer i Justins bruk. Dial. 105: «For at han var alltings Faders 
monogeneés, født av ham pa en særegen måte som ord og kraft» (egen oversettelse; Monogenés 
gar hoti én tō patri ton holon houtos, idiös ex autou logos kai dynamis gegenémenos). I dette verset 
står idiös til gegenémenos, som for Justin betegner hans unike opphav. Både monogenés og idiös 
ser ut til å underbygge dette, men det er først og fremst gegenémenos som ekpliserer fødselsmeta- 
forikken. Tilsvarende ser man i 1 Apol. 22 og 23, der idiös knyttes sammen med gennaö. Tifellet i 
1 Apol. 23 er særlig interessant (kai Iésous Xristos monos idiös hyios tö theö gegenetai), fordi monos 
ser ut til å ha tilsvarende funksjon som monogenés i Dial. 105. I begge disse tekstene ser disse 
ordene (monos og monogenes) ut til å betegne Jesu unikhet, men det er like fullt ordet gennaö som 
retter dette eksplistt inn mot fødsel. I Aalens nevnte oversettelse av Dial. 105 (s. 301-2) far man 
imidlertid inntrykk av at fødselterminologien er en klagjoring av hva monogenés faktisk betyr (jf. 
«Monogenæs betyr nemlig at denne (Kristus) tilhørte altets Fader, vesenmessig (el. eksklusivt, 
idiås) født ut av ham som ord og kraft, siden blitt menneske ved jomfru Maria [...]»). 

Lindars støtter seg til dette, men det avgjørende for ham er at monogenés i Joh 1,14 brukes i 
relasjon til «the Father», og at det gjør betydningen «only-begotten» nærliggende. Det er ikke 
helt lett å se hvor fødselsaspektet kommer inn i ordet, annet enn i Joh 1,13. Lindars mener den 
gammeltestamentlige bakgrunnen favoriserer «one only-begotten», men parallellene ser ikke ut 
til å ha noe eksplisitt å gjøre med fødsel: «the former meaning [<one only-begotten»] is suggested 
by the context (cf. verse 13), and by the OT background, as the corresponding Hebrew word ofte 
means «a beloved som.» Lindars, The Gospel of John, 96. 

igjen har en manglende presisjon og bruker termene («eneste» og «enba- 
ren») om hverandre,” eller antar den sistnevnte betydningen uten å argu- 
mentere for det.™ 

A Translator’s Handbook on the Gospel of John, som stod pa listen over 
hjelpemidler under arbeidet med NT i Bibel 2011, understøtter tendensen 
i forskningen, der «eneste», «unik», «eneste av sitt slag» gis forrang frem- 
for «enbåren». Forfatterne er her helt eksplisitte på at de anser «enbåren» 
som et resultat av bestemte lesninger i den senere virkningshistorien.”” 

Foruten dette er «enbåren» et arkaisk ord på norsk som svært få vil for- 
stå betydningen av. Dette påpekte Sandvik allerede i 1976 (s. 299), og ordet 
har ikke blitt noe mer moderne frem mot 2011. Målet med Bibel 2011 var 
ikke bare at den skulle være nærmere grunnteksten, men også nærmere 
moderne norsk språkføring. 

Alt i alt gir forskningssituasjonen en tydelig forrang til betydningen 
«eneste», «unik», «eneste av sitt slag». 

Med dette i mente vil jeg nå vurdere sammensetningen monogenés 
theos. 


(2) monogenés theos 

I gjengivelsene til NO78 og Bibel 2011 deler man opp uttrykket monogenés 
theos, ved at monogenés gjengis i substantivert form «den enbårne», sam- 
tidig som theos skilles ut i en egen bisetning, «som er Gud». Selv om det 
aldri kan dokumenteres at det var en grammatikalsk årsak til at man delte 
opp uttrykket i disse oversettelsene, vil jeg likevel her vurdere om denne 


910 Strathmann oversetter begge tilfellene i Joh 1,14.18 med «der einzige Sohn», men setter «einzig- 
geborene» i parentes i vers 18. I kommentardelen veksler han også mellom begge termene uten å 
drøfte dem opp mot hverandre. Strathmann, Das Evangelium nach Johannes, 27, 38. 

911 Sanders antar betydningen uten å argumentere for det. Sanders, A Commentary on the Gospel 
according to St John, 82. Tilsvarende også hos Ridderbos, som først hevder at han ikke vil forfølge 
dette spørsmålet, men deretter antyder «only begotten» pga. 1 Joh 5,18 og bakgrunnen i Joh 1,1ff. 
Ridderbos, The Gospel according to John, 53. Bultmann ser aldri ut til å falle ned på en konklu- 
sjon. Bultmann, Das Evangelium des Johannes, 47-49. 

912 Newman og Nida, A Translators Handbook on the Gospel of John, 24: «Only Son is the rendring 
of all modern translations. There is no doubt regarding the meaning of the Greek word used 
here (monogenés); it means «only» and not «only begotten.» The meaning «only begotten,» which 
appears in the Vulgate, has influenced KJV and many other early translations. This same Greek 
word is used elsewhere in the New Testament in Luke 7.12; 8.42; 9.38; and Hebrews 11.17» (under- 
strekning i orig.). 

gjengivelsen kan rettferdiggjøres ut fra gresk syntaks. Det grammatikal- 
ske spørsmålet blir da hvorvidt theos står som apposisjon til monogenés. 
Dette vil kun gjelde for varianten monogenés theos, og ikke for de andre 
variantene (ho monogenés theos + ho monogenés hyios), ettersom det der, 
på grunn av den bestemte artikkelen, er helt entydig at monogenés står 
som adjektivisk attributt til substantivet.” Korrekturen og innsettelsen 
av den bestemte artikkelen i Sinaiticus Joh 1,18 gjør derfor tilfellet entydig 
(fra monogenés theos til ho monogenés theos), om det ikke altså var tydelig 
nok fra før. 

Lik alle adjektiver kan også monogenés brukes substantivisk (jf. Joh 
1,14). Problemet er imidlertid at det aldri er brukt på en tilsvarende måte 
som i Joh 1,18 når det er direkte etterfulgt av et substantiv som samsvarer 
i kjønn, tall og kasus.” Foruten Joh 1,18 forekommer det 417 andre til- 
feller i Det nye testamente der et adjektiv (uten bestemt artikkel) er plas- 
sert direkte foran et substantiv som samsvarer i kjønn, tall og kasus.” 
Adjektivet fungerer aldri substantivisk i disse tilfellene, og det påfølgende 
substantivet står da heller aldri som apposisjon. Adjektivet står alltid som 
attributt til substantivet. I NT er det kun i Joh 1,18 at Bibel 2011 substanti- 
verer adjektivet og atskiller substantivet i en egen bisetning. I LXX finnes 
det 1377 tilfeller der et adjektiv (uten bestemt artikkel) er plassert direkte 
foran et substantiv som samsvarer i kjønn, tall og kasus.” Dette viser 
to ting: (1) hvor vanlig det er at et adjektiv har en attributiv funksjon, 
til tross for at det ikke har bestemt artikkel. (2) Mangelen på apposisjo- 
ner i disse til sammen 1795 tilfellene illustrerer samtidig at apposisjon 
uttrykkes på andre måter i gresk. Disse parallellene tilsier at monogenés 
også i Joh 1,18 står som attributt til theos. Likevel er det en hypotetisk 
mulighet for at det kan være apposisjon, men det virker usannsynlig i og 
med at det ikke er mulig å oppdrive noen paralleller. Det er også andre 
momenter som styrker en attributiv forståelse: (1) I tre andre tilfeller i 
johanneisk litteratur står monogenés som attributt for et annet substantiv 


913 Jf. f.eks. Blass og Debrunner, Greek Grammar, 141; Leivestad og Sandvei, Nytestamentlig gresk 
grammatikk, 156-57. 

914 Jf. også Bart D. Ehrman, The Orthodox Corruption of Scripture: The Effect of Early Christological 
Controversies on the Text of the New Testament, 2. utg. (Oxford: Oxford University Press, 2011), 95. 

915 Tallet er basert på et sok i NA”. 

916 Tallet er basert på et søk i LXX (Ralphs utgave). 

(Joh 3,16.18; 1 Joh 4,9). (2) Ingen av tekstvariantene til monogenés theos (ho 
monogenés theos og ho monogenés hyios) legger en apposisjonell forståelse 
til grunn. Monogenés forstås konsekvent som et attributt i alle tekstvari- 
antene i tekstgrunnlaget til Bibelselskapets oversettelser i denne perioden 
(NA>).*97 Og samtidig: Hvis man forutsetter monogenés theos som den 
opprinnelige teksten, slik mange forskere gjør, kan en apposisjonell les- 
ning umulig forklare oppkomsten av de andre variantene (som utvetydig 
legger en attributiv forståelse til grunn).”* (3) Uttrykksmåten «Ingen har 
noen gang sett Gud, men den enbårne, som er Gud [...], har vist oss hvem 
han er» fremstår som ulogisk. Det skapes et paradoks som strengt tatt 
ikke finnes i den greske teksten; Gud blir den som viser oss Gud (som 
ingen har sett).”* (4) Det aktuelle uttrykket kan uproblematisk forstås 
som attributivt også uten bestemt artikkel.** 

Den attributive forståelsen av uttrykket har støtte hos kommentato- 
rer, som blant annet oversetter uttrykket til «only begotten God», «only 
God», «unique God», «God the one and only».*>” Det finnes også flere 
kommentatorer som legger en attributiv forståelse til grunn, samtidig 
som de leser inn «sønn» i monogenés>” Dette fører til at de etterstiller 
attributtet («God [,] the only Son») ettersom det da blir vanskelig å si «den 


917 Justnes og Beckmann Klepp, «Amplified John?» 132. 

918 F.eks. Metzger anser monogenés theos som den opprinnelige lesningen. Som Metzger påpeker, 
er det ingen grunn til at den bestemte artikkelen skulle ha blitt slettet. En motsatt utvikling 
forklarer derimot de andre tekstvariantene, der den bestemte artikkel ser ut til å ha blitt lagt til 
da hyios erstattet theos. Bruce M. Metzger, A Textual Commentary on the Greek New Testament: 
A Companion Volume to the United Bible Societies’ Greek New Testament (fourth revised edition), 
2. utg. (Stuttgart: Deutsche Bibelgesellschaft, 1994), 169. Varianten ho monogenes theos har en 
relativt sterk bevitnelse, men som utgangstekst forklarer også monogenés theos utviklingen til 
denne varianten (jf. f.eks. korreksjonen i Sinaiticus). 

919 Justnes og Beckmann Klepp, «Amplified John?» 132. 

920 Jf. også Blomqvist og Jastrup, Grekisk — græsk grammatik, 171: «[V]id huvudord i obestämd form 
kan åven attributiva beståmningar stå utan artikel.» 

921 Keener, The Gospel of John, 1:425; Ridderbos, The Gospel according to John, 59; Michaels, The Go- 
spel of John, 92; Sanders, A Commentary on the Gospel according to St John, 85 n. 1; Kruse, John, 
74; Ernst Haenchen, John: A Commentary on the Gospel of John; Chapters 1-6, red. Ulrich Busse 
og Robert W. Funk, overs. Robert W. Funk, Hermeneia (Philadelphia, PA: Fortress, 1984), 121. 
Slik også Morris, selv om han også nevner at det er mulig å dele opp uttrykket ved å sette komma 
etter monogenés. Morris, The Gospel according to John, 113. Tilsvarende hos Bruce, The Gospel of 
John, 44. 

922 Westcott, The Gospel according to St. John, 15; Brown, The Gospel according to John I-VII, 17; 
Bruner, The Gospel of John, 40. 

eneste Sonn Gud».*” Dette finner man hos bade Westcott og Raymond 
Brown. Sistnevntes monumentale Johannes-kommentar ser også ut til 
å ha vært medvirkende til at dette ble gjengivelsen i NRSV.” Det virker 
likevel vanskelig å lese «sønn» som underforstått i monogenés. Dette gjør 
hyios («sønn») i tekstvarianten ho monogenés hyios («den eneste sønn») 
fullstendig overflødig; den skaper en unaturlig redundans («den eneste- 
sønn sønn»).”?* Dette gjelder ikke bare denne tekstvarianten, men også i 
de andre tilfellene der monogenés står som attributt til hyios (Luk 7,12; Joh 
3,16.18; 1 Joh 4,9). Det at hyios i disse tilfellene brukes i tillegg til mono- 
genes, ser ut til å bekrefte at «sønn» ikke er underforstått i monogenes. 

I kommentarlitteraturen er det også mange som deler opp uttrykket 
(slik det forekommer i NO78 og Bibel 2011). Wikenhauser, som selv fore- 
trekker «der eingeborene Sohn», opplyser om argumentasjonen for denne 
tendensen i sin Johannes-kommentar fra 1959. Wikenhauser mener mot- 
ivasjonen for oppdelingen er at «eingeborener Gott» ikke gir mening, og 
at man derfor deler opp og forklarer uttrykket.” Samtidig kan ikke dette 
stå som en heldekkende og representativ begrunnelse for alle forskerne 
som deler opp uttrykket. Enkelte ganger er begrunnelsene mer kom- 
plekse enn i Wikenhausers fremstilling. Eksempelvis gjør Bauer et poeng 
ut av at theos står uten bestemt artikkel, noe som gjør at han oversetter 
til «Gott von Art».** Bauers poeng er her at Jesus ikke betegnes som Gud 
(ho theos), men at han atskilles fra ham ved bruken av bestemt artik- 
kel, både i Joh 1,18 og 1,1c, som han også presiserer til «Gott (von Art)», 


923 Det er noe usikkert hvorvidt dette kan beskrives med betegnelsene attributt og apposisjon. For 
en attributtiv forståelse er det vanskelig si at «the only son» er attributt til God, ettersom «son» 
også er et substantiv. For en apposisjonell forståelse vil det være upresist å stille det substantiver- 
te adjektivet etter substantivet. 

924 Se foregående note. 

925 Jf. også Mark J. Edwards, «Orthodox Corruption? John 1:18», i Archaeologica, Arts, Iconographi- 
ca, Tools, Historica, Biblica, Theologica, Philosophica, Ethica, red. Jane Ralls Baun et al., StPatr 44 
(Louvain: Peeters, 2010), 205. 

926 Jf. også Bart D. Ehrman, The Orthodox Corruption of Scripture, 95. 

927 Wikenhauser, Die Offenbarung des Johannes, 51: «Am besten bezeugt ist die Leseart: «(der) ein- 
geborene Gott [...]. Da aber «eingeborener Gott keinen ertraglichen Sinn gibt, verstehen die 
Verteidiger dieser Leseart so: «(ein) Eingeborener, (der) Gott (ist)».» Det er noe usikkert om 
Wikenhauser gjør noe forskjell på variantene med eller uten bestemt artikkel (monogenés theos 
og ho monogenés theos). 

928 Bauer, Das Johannesevangelium, 26—27. 

«av guddomsart».»” Lik Bauer ser også Schnackenburg tilfellet i Joh 1,18 
sammen med 1,1c, men i 1,18 argumenterer han også for at theos er apposi- 
sjon: «If (ho) monogenés theos is taken as the original reading, on account 
of the strong external evidence, theos is probably in apposition to (ho) 
monogenés: the only-begotten, whose being is divine. But ho monogenes 
hyios seems preferable.»”* Verken hos Schnackenburg eller noen andre 
som foreslår at theos må forstås som apposisjon, finner man en gram- 
matikalsk begrunnelse med henvising til et analogt tilfelle der en appo- 
sisjon er uttrykt på denne måten. Argumentet om apposisjon uttrykkes 
simpelthen med «probably» (jf. ovenfor).?” Lindars og Beasley-Murray 
sliter begge med å akseptere varianten med theos av teologiske årsaker. 
For dem er den bare akseptabel dersom man forstår theos som apposi- 
sjon og forstår det som «av guddommelig opprinnelse» eller «av guddom- 
melig natur», som hos Schnackenburg, og dette blir altså premisset for 
deres aksept av denne varianten.” Beasley-Murray oversetter uttrykket 
til «The only Son, by nature God». Men «guddommelig natur» virker 
unektelig anakronistisk.*>* Enkelte forholder seg utelukkende til varian- 
ten ho monogenés hyios og gir ikke en oversettelse av monogenés theos.” 


929 Ibid., 9-10. 

930 Schnackenburg, The Gospel according to St John, 1:280. Oversettelsen «whose being is divine» 
er antakelig en mer ekplisitt fortolkning av hans tidligere forslag «(the) only-begotten, God» (s. 
279). 

931 «Probably»-argumentet for apposisjon (uten grammatikalsk drøftelse eller paralleller) finner 
man også hos Köstenberger, John, 49; Carson, The Gospel according to John, 139. Lindars følger 
Schnackenburg uten å bringe noe nytt på bordet. Lindars, The Gospel of John, 98-99. 

932 Lindars, The Gospel of John, 98-99: «It [varianten monogenes theos] can be accepted if «God» is 
taken to be in apposition to <only-begotten one», meaning «who is divine in origin» (So Bernhard, 
Schnackenburg).» Beasley-Murray, John, 2-3: «In that case [dersom man skal akseptere theos] 
theos must be viewed as in apposition to monogenés and be understood as «God by nature» as 
in v 1c (so Schnackenburg [...] Lindars, in agreement.» I dette tilfellet ser det ut til at enkelte 
kommentatorer simpelthen kopierer fra hverandre, forst Schackenburg fra Lindars, og deretter 
Beasley-Murray, som siterer bade Schnackenburg og Lindars. 

933 Beasley-Murray, John, 2. 

934 I eksegesen fremsettes ho monogenés theos som begrunnelse for hans fortolkning, noe som i 
seg selv er merkelig dersom han legger denne varianten til grunn for sin tolkning av theos som 
apposisjon: «(t]he only Son, who shares the nature of God (ho monogenés theos), has given an 
authentic exposition of God to man.» Ibid., 15. 

935 Schlatter, Das Evangelium nach Johannes, 14; Bultmann, Das Evangelium des Johannes, 56; Strat- 
hmann, Das Evangelium nach Johannes, 39-42; Haenchen, John, 1:131-32. Barrett gir ingen over- 
settelse av noen av uttrykkene. Barrett, The Gospel according to St. John: An Introduction with 
Commentary and Notes on the Greek Text, 169. 

A Translator’s Handbook on the Gospel of John, som kan ha blitt brukt 
under justeringen av NO78, forstår uttrykket «literally, «the only God>».2° 

Som vist er kommentarlitteraturen noe splittet i dette sporsmalet. 
Blant dem som støtter oppdelingen, er det likevel ikke mulig å oppspore 
et eneste eksempel på at en apposisjon er uttrykt på en tilsvarende måte. 
Muligheten for å forstå theos som apposisjon må derfor sies å være rent 
hypotetisk. Enkelte aktører i prosessen kan likevel ha tenkt at apposisjon 
var en legitim tolkning, og i dette tilfellet kan de ha funnet noe støtte for 
dette i forskningslitteraturen. 


En oversettelse nær grunnteksten? 


Som jeg har argumentert for her, er gjengivelsen «den enbårne, som er 
Gud» en oversettelse som ikke kan beskrives som nær kildeteksten. Først 
med at monogenés oversettes til «enbaren». Oversettelsesvalget reflekterer 
kirkens lære om Jesus, med sitt fokus på Jesu opphav og hans evige fødsel. 
I tiden Johannesevangeliet ble skrevet, ser ordet derimot ut til å ha hatt 
en annen betydning, og oversettelsen «enbåren» er derfor anakronistisk. 

Substantiveringen av monogenés og den påfølgende bisetningen («som 
er Gud») fungerer som en maksimalistisk forklaring av teksten. Innskud- 
det «som er Gud» blir her en kvalitetsbeskrivelse av Jesu essens, som 
sidestiller ham ontologisk med den Gud som ingen har sett. Å tilskrive 
Johannes en ontologisk kristologi er anakronistisk. Denne formen for 
anakronisme finner man også hos enkelte fortolkere som forklarer uttryk- 
ket. De tyr til kategorier som «guddommelig natur» og at Jesu væren/ 
vesen er guddommelig. På tilsvarende måte er «som er Gud» anakronis- 
tisk. Det skaper også et paradoks som ikke finnes i den greske teksten: 
Gud blir den som viser oss Gud (som ingen har sett).*” Foruten dette 
styrkes paradokset ved innsettelsen av det kontrastive «men» («Ingen har 
noen gang sett Gud, men den enbårne, som er Gud»), som er felles for 
NO78/85 og Bibel 2011, men som ikke gjenspeiler noe ord i grunntek- 
sten. Med det innledende «men» i kombinasjon med «den enbårne, som 


936 Newman og Nida, A Translators Handbook on the Gospel of John, 27. 
937 Justnes og Beckmann Klepp, «Amplified John?» 132. 


331 


KAPITTEL 12 


er Gud» gir oversettelsen inntrykk av at noen likevel har sett Gud, ved at 
den enbårne, som er Gud, viser oss hvem han er. Dette forsterkes ytter- 
ligere ved gjengivelsen av exégésato («har vist oss hvem han er»). Mens 
man kan mistenke at en inkarnasjonsforestilling (forstått som at Gud blir 
menneske) ligger under Bibelselskapets oversettelse, ligger vekten i det 
greske verbet her snarere på noe verbalt (å utlegge, forklare etc.).”3* Verbet 
henter opp objektet theon fra setningen foran. Isolert sett utgjør dette 
kanskje ingen stor forskjell, men i kombinasjon med gjengivelsene av de 
foregående setningene gir det en stor kumulativ effekt. Gjengivelsen «den 
enbårne, som er Gud [...] han har vist oss hvem han er» kan fremstå som 
en slags selvåpenbaring av Gud (ved at Gud viser seg selv), og skaper en 
annen nyanse enn gjengivelsen i for eksempel NO04/30 («han har forkla- 
ret ham») eller SO2000 («han har förklarat honom för oss»), der den ene 
forklarer den andre. 

Så hva kan en oversettelse nær kildeteksten være? Det er klart at «den 
eneste Gud» ville vært en teologisk utfordrende gjengivelse (jf. også 
Sandvik og Aasgaard). I denne konteksten kan gjengivelsen «den eneste 
Gud» fungere direkte misvisende hvis den leses som at det faktisk ikke 
finnes noen annen Gud enn logos. Dette er i seg selv motstridende med 
Joh 1,18a, prologen og hele Det nye testamente for øvrig. Et alternativ er 
å oversette uttrykket med «den eneste gud». Styrken ved dette forslaget 
er at det får frem at logos på den ene siden var gud, men at Gud samtidig 
var noe som logos ikke var.” Samtidig var oversettergruppen i Bibel 2011 
inne på at «eneste» var en litt for svak gjengivelse av monogenés. I tråd 
med dette kunne man dermed oversatt ordet med «eneste unike» — «den 
eneste unike gud/Gud». Dette kommer relativt nær noteopplysningen i 
Gute Nachricht 1997 («wörtlich Der einzig-artige Gott») og BDAGs gjen- 
givelse av monogenés («only one of its kind»). Hvis denne dermed er «den 
eneste gud/Gud av sitt slag», ligger det implisitt at oversettelsen ikke kan 
sidestille ham (i essens, ved «som er Gud») med den Gud han forklarer, 
og som ingen har sett, og som Jogos er hos (Joh 1,1b). Det skal innrømmes 
at «den eneste gud» eller «den eneste unike gud/Gud» ikke gjør teksten 


938 Ibid. 
939 Ibid., 129. 

umiddelbart forstaelig eller tilgjengelig for en moderne leser, men i en 
konkordant oversettelse ligger det heller ikke et mandat om å forklare 
teksten for leseren.*** Teksten blir imidlertid forståelig dersom den leses i 
lys av samtidens logos-beskrivelser (se side 295). I den fremmedgjørende 
oversettelsesstrategien ligger det et ønske om å bevare originalens ånd 


og annerledeshet. I tråd med dette kan man foreslå følgende gjengivelse: 


Ingen har noensinne sett Gud. Ingen har noen gang sett Gud, 
Den eneste gud/den eneste unike gud/Gud, men den enbårne, som er Gud, 
som er i fars favn, og som er i Fars favn, 

han har forklart ham. han har vist oss hvem han er. 


Ved en slik gjengivelse oppheves paradokset i Bibelselskapets gjengivelse 
(Gud viser oss Gud, som ingen har sett), og det blir en klarere distinksjon 
mellom Gud og den som forklarer ham. Om det oppleves som kontro- 
versielt å beskrive Kristus som «gud», og ikke «Gud», kan man vise til 
Sverige, som har forholdt seg til slike gjengivelser helt siden 1981 (NT 81), 
i dette verset og i andre kristologiske tekster. Fenomenet er faktisk heller 
ikke uten paralleller i Bibel 2011. Blant annet ser Johnstad ut til å ha fått 
gjennomslag for at theos i 2 Tess 2,4b skal gjengis med liten forbokstav 
(«gud»).*" Her er det riktignok snakk om en Antikrist-skikkelse, men det 
finnes også et annet eksempel på at en skikkelse som er nær assosiert med 
Gud, omtales som «gud». Eksempelet finner vi i gjengivelsen av 1 Mos 
16,13 i Bibel 2011 («Du er en gud som ser meg»), der Herrens engel (jf. 1 
Mos 16,11) omtales som «en gud». I dette tilfellet kalles engelen ved guds- 
navnet ‘el, og i disse fortellingene er det ikke språklig sett mulig å skille 
mellom Gud og Herrens engel (jf. også 1 Mos 31,11-13). Fotnoten til 1 Mos 
16,7 gjør leseren oppmerksom på dette: «Herrens engel taler på Herrens 
vegne og sidestilles med Herren i v. 13.» Til tross for denne «sidestillin- 
gen», og det faktum at det ikke språklig sett er mulig å atskille engelen 
fra Gud selv, atskiller Bibelselskapet dem ved å gjengi 'el med «en gud». 


940 Dette verset, og prologen i sin helhet, blir imidlertid mer forståelig dersom man leser den i lys av 
Filons logos-beskrivelser. På samme måte som i prologen (1,1c og 1,18), kalles Filons logos theos, 
men ikke ho theos. Dette skillet er også påpekt i Origenes' Johannes-kommentar, se Justnes og 
Beckmann Klepp, «Amplified John?» 128; Beckmann, ««Men for oss er det én Gud>», 12. 

941 Jf. hans konsulentuttalelse til førsteutkastet til bokmål. 

Ved oversettelsen av Joh 1,18, derimot, viser man en motsatt holdning, til 
tross for at det her spraklig sett foreligger et skarpere skille mellom Gud 
og logos.” 


Oppsummering 


Fokuset i gjennomgangen har primært ligget på to ting: (1) oversettel- 
sen av monogenés og (2) monogenés theos. La oss begynne med punkt 1. 
Monogenés gjengis konsekvent med «eneste» i NT75. I NO78(/85) og Bibel 
2011 gjengis det med «enbåren» i de kristologiske tekstene, men ellers 
som «eneste». Forsøket som ble gjort i NT75 på å gjennomføre «eneste» 
også i de kristologiske tekstene, så ut til å være vellykket inntil ny høy- 
messeordning slo fast at «enbåren» skulle brukes både i oversettelsen 
av den apostoliske og den nikenske trosbekjennelse. De nære båndene 
mellom Liturgikommisjonen og Bibelselskapet, liturgi og bibeloverset- 
telse, gjorde at landsstyret snudde i saken, og «enbåren» ble gjeninnført 
i NO78. Aasgaard bekrefter at det var teologiske diskusjoner om over- 
settelsen av monogenés, og valget om å oversette med «enbåren» demon- 
strerer hvilken teologi som ble lagt til grunn for valget. Dette, sammen 
med uttrykkets sentrale plass i liturgien, kan ha ført til at «enbåren» 
ble prioritert som den endelige løsningen i NTo5 - selv om forståelsen 
«eneste» igjen ble foreslått ved revisjonen av NTos i Bibel 2011, uten at 
dette ble tatt til følge. Forskningen gir en betydelig forrang til forståelsen 
«eneste», «unik», «eneste av sitt slag». Oversettelsesresultatet gjenspeiler 
dermed kirkens lære om Jesus, der monogenés er nær knyttet til sønnens 
opphav og evige fødsel. Dette skjedde på tross av premissene om at tek- 
stene skulle oversettes ut fra sin egen opphavssituasjon og kontekst. (2) 
Monogenés theos: Gjennomgående i prosessene rundt NO78/85 og Bibel 
2011 blir «den enbårne Gud» og «den eneste Gud» omtalt av sentrale aktø- 
rer (Sandvik, Johnstad fra 1984, Aasgaard, Sagrusten) som den ordrette 
(og dermed konkordante) oversettelsen av det aktuelle uttrykket. Likevel 
blir denne oversettelsen valgt bort gjentatte ganger og erstattet av andre 
løsninger. I dette tilfellet finner man noe støtte i andre oversettelser og 


942 Språklig ved at monogenés modererer theos, til forskjell fra Gud, som ingen har sett (Joh 1,18a). 

i eksegetisk litteratur, selv om årsaken til oppdelingen ikke alltid synes 
motivert av et ønske om å bevare tekstens form. Det er naturlig å forestille 
seg pragmatiske grunner i oversettelsesprosessen. I dette tilfellet handler 
det nok i stor grad om to ting som henger nøye sammen: teologi og kom- 
munikasjon. Varianten «den enbårne, som er Gud» gjør en kirkelig kris- 
tologi lettere tilgjengelig enn «den eneste Gud» og «den enbårne Gud», og 
langt mer enn «den eneste gud» eller «den eneste unike gud/Gud», som 
i sterkere grad ivaretar det fremmede i kildeteksten. Samtidig gjør opp- 
delingen teksten mer forståelig og mer tilgjengelig for en moderne leser. 
Det som kan oppleves som noe underlig i kildeteksten, blir her møtt med 
en hjemliggjørende strategi som ikke ivaretar det fremmede, men i stedet 
forklarer uttrykket med det som er kjent i mottakerkulturen, og her: i den 
kirkelige kristologien, nemlig at Jesus [den enbårne] er Gud. Resultatet 
blir at man også ender opp med et alternativ som kommer i konflikt med 
kriteriene om konkordans og ønsket om å bevare kildetekstens form. 
Samtidig er ordet «enbåren» arkaisk og ikke i tråd med moderne norsk 
språkføring. Bibel 2011 er verken «nærmere språket vårt» eller «nærmere 
grunnteksten» enn NO78/85. 

Romerne 1,3-4 


I de tre forste arhundrene ser Kristus-troende ut til a ha veert enige om at 
Jesus var Guds sonn. Noyaktig hva dette innebar, var det derimot uenig- 
het om. Innebar denne tittelen at Jesus var hevet over resten av menneske- 
heten og not guddommelig status? Eller var Jesus bare et menneske med 
en spesiell status, utvalgt til å være Guds sønn? Tidlig kristendom vit- 
ner om et mangfold av kristologier, og om skarpe debatter mellom de 
ulike kristologiske posisjoneringene. En tekst som kan relateres til denne 
problematikken, er Rom 1,3-4. Tekstens resepsjonshistorie er i seg selv et 
vitnesbyrd om kampen mellom de ulike Kristus-forståelsene. I debatten 
med doketistene, som fornektet Jesu menneskelighet, appellerte Ignatius 
og Ireneus til Rom 1,3 som et eksplisitt bevis på Jesu menneskelighet. 
Debattene om Rom 1,4 handlet i større grad om Kristi guddommelighet. 
For dem som anså Jesus som guddommelig, ble det viktig å understreke 
at selv om Jesus faktisk var et menneske, var han også noe mer enn et 
menneske. Rom 1,4 kommer i sentrum for denne konflikten, ettersom 
kildetekstens formulering selv kan gi opphav til ulike kristologiske les- 
ninger. Kildetekstens formulering åpner blant annet opp for en adopti- 
ansk lesning. I denne forståelsen er ikke Jesus Guds evige sønn, men et 
unikt menneske som ble utvalgt (adoptert) til å være Guds sønn. 

Som vi skal se i Bibelselskapets oversettelser, er det kristologiske spørs- 
målet fortsatt viktig når teksten skal oversettes til norsk. I Rom 1,4 er det 
særlig oversettelsen av horisthentos som er avgjørende for hvilke kristo- 
logiske implikasjoner teksten kan ha. Horisthentos står her til uttrykket 
«Guds sønn», og oversettelsen av dette ordet vil altså være styrende for 
hvordan Jesus bestemmes som Guds sønn: Var han Guds sønn allerede 
før oppstandelsen? Var han det fra tidenes begynnelse, som Guds evige 
sønn? Eller ble han simpelthen Guds sønn ved oppstandelsen fra de døde? 

Bauers gresk-tyske leksikon, som ble brukt bade i arbeidet med NO78 og 
Bibel 2011, angir betydningen av horizo i det aktuelle verset til «innset- 
te». Dersom man følger Bauer, vil det oppstå en flertydighet i sporsma- 
let om når Jesus tiltrer som Guds sønn («innsatt som Guds sønn»). 

Det andre avgjørende spørsmålet, er hvordan man oversetter en dyna- 
mei (ordrett: «i kraft», «i makt»). Her fremstår to muligheter: (1) En dyna- 
mei står enten adverbialt til horisthentos (innsatt i kraft som Guds sønn) 
eller (2) som attributt til hyiou theou (f.eks. innsatt som Guds mektige 
sønn). Følgen for kristologien kommenteres i de enkelte tilfellene, ettersom 
denne er avhengig av hvordan man oversetter nøkkelordet, horisthentos. 

Som vil skal se, dukker det opp flere oversettelsesforslag i perioden 
1959-2011 som gjør at leseren kan trekke andre slutninger om kristolo- 
gien enn den som gjenspeiles i kirkens tradisjonelle lære om Jesus. 


Oversettelsesprosessen 


I Bibelselskapets oversettelser i den aktuelle perioden skjer det en beve- 
gelse fra entydighet (UO) til flertydighet (NO78/85), og tilbake til enty- 
dighet (Bibel 2011). Vi begynner na med UO, som gjorde det aktuelle 
uttrykket enda mer entydig enn NO04/30. 


Ungdomsoversettelsen 

Selv om UO bare skulle være språklig fornyelse av NO04/30, ble den av 
flere vurdert som et selvstendig arbeid og som et forarbeid til en ny kir- 
kelig oversettelse.” Dette inntrykket forsterkes ved gjengivelsen av Rom 
1,3-4i UO59 bokmål, der man har gått helt nye veier i forhold til NOo4/30: 


Rom om hans Sønn, som efter kjødet er Det er evangeliet om hans Sønn, han 
1,3-4 | kommet av Davids ætt, *som efter som etter sin menneskelige natur er av 
hellighets ånd er godtgjort [horisthentos] å | Davids ætt,* men etter hellighetens Ånd 
være Guds veldige Sønn ved opstandelsen | er Guds veldige Sønn, slik det ble slått 
fra de døde, Jesus Kristus, vår Herre, fast [horisthentos] da han sto opp fra de 
døde: Jesus Kristus, vår Herre. 


943 Bauer, Griechisch-deutsches Wörterbuch, 1151. 
944 Ses. 41-3. 

Endringene fra NO04/30 til UO59 vitner også om markante teologisk 
forskjeller. I UOs9 innføres «menneskelig natur» som gjengivelse for 
kata sarka («efter kjødet» i NO04/30). Innføringen av «natur» må ses i 
sammenheng med at UO forsøkte å unngå «kjød», til tross for at det ble 
beholdt en del ganger. Samtidig leder «menneskelig natur» oss også til- 
bake til Kalkedon, der dette var et viktig diskusjonstema. Natur-begrepet 
ble viktig i denne debatten, men er ikke et viktig begrep for å beskrive 
kristologien i Det nye testamente. UO59 innfører også en kontrast mellom 
«menneskelig natur» (kata sarka) og «hellighets Ånd» (kata pneuma) ved 
innsettelsen av «men». I UO kan man få inntrykk av at det her forutsettes 
en tonaturlære, i tråd med en kalkedonsk kristologi. Den kalkedonske 
trosbekjennelse (fra 451 e.Kr.) presiserer at Jesus har to naturer (én men- 
neskelig og én guddommelig), og at disse holdes sammen i én person. 

I UO59 leser vi, i kontrast til Sønnens menneskelige natur, at han etter 
«hellighetens Ånd er Guds veldige Sønn». I NOo4/30 er det en sterk for- 
bindelse mellom oppstandelsen (fra de døde) og Jesu opphøyde status 
som Guds veldige sønn («godtgjort å være [...] ved opstandelsen fra de 
døde»). Endringen i UO59 svekker forbindelsen mellom oppstandelsen 
og opphøyelsen. I UO59 leser vi at Jesus er Guds sønn.** Samtidig isoleres 
og atskilles horisthentos (gjengitt som «ble slått fast») i en egen bisetning, 
til tross for at ordet i kildeteksten står til «Guds veldige Sønn», noe som 
ville gitt en oversettelse i retning av «fastslått som Guds veldige Sønn da 
han sto opp fra de døde». Bisetningen i UO59 refererer da simpelthen 
tilbake til noe Jesus allerede er («slik det ble slått fast»), og tolknings- 
mulighetene blir innsnevret i forhold til formuleringen i NOo4/30. En 


tilsvarende tendens finner man også i nynorskutgavene NO38 og UO61: 


Rom 1,3-4 | evangeliet um Son hans, som etter Det er evangeliet om Son hans, han som 
kjøtet er komen av Davids ætt, * men etter sin menneskenatur er av Davids 
etter heilagdoms ånd er Guds veldige | ætt;! men då han stod opp frå dei døde, 
Son, som prova vart [horisthentos] synte det seg [horisthentos] at etter 
med di han stod upp frå dei daude, Heilagdoms-Anden er han Guds veldige 
Jesus Kristus, vår Herre, son: Jesus Kristus, vår Herre. 


945 Bruken av «menneskelig natur» kan i det minste leses som en presisering i denne retningen, sammen 
med oversettelsen at Jesus etter «hellighetens Ånd er Guds veldige sønn» (guddommelig natur). 

946 Oversettelsen «er» blir dermed identisk med vers 3, til tross for at det i vers 4 står tou horisthentos 
og ikke tou genomenou, som i vers 3. 

NO38 skiller seg ut fra NO04/30, der det også (som i UO59) fremkom- 
mer at Jesus er «Guds veldige son», med en påfølgende bisetning som 
refererer til noe han allerede er («som prova vart [...]»). Oversettelsen 
«prova»/«bevist» formidler at Jesus allerede var «Guds veldige son» før 
oppstandelsen, og oppstandelsen blir mer «det avgjørende beviset» på 
denne statusen. Formuleringen i UO61, «men då han stod opp frå dei døde, 
synte det seg at etter Heilagdoms-Anden er han Guds veldige son», viser 
samme tendens som UO59, der oppstandelsen viste at Jesus er «Guds veld- 
ige son». På samme måte kan man si at oversettelsen svekker forbindelsen 
mellom oppstandelsen og opphøyelsen. I de forskjellige gjengivelsene er 
oppstandelsen mer noe som viser hva Jesus allerede er. Ellers følger UO61 
eksegesen fra UO59, slik hensikten var fra Bibelselskapets side. >” 


NT75 og NO78(/85) 


I NO78 skjer det noe radikalt nytt i forhold til alle de tidligere norske 
oversettelsene. Nyformuleringen i Rom 1,4 innfører en flertydighet i 
spørsmålet om når Jesus ble Guds sønn. Som vi skal se, møter nyformu- 
leringen motstand blant eksterne aktører, men også blant Bibelselskapets 
interne aktører. 

Bjørn Sandvik var primæroversetter for Romerbrevet. Hans førsteut- 
kast til Rom 1,3-4 var utformet slik:94* 


Rom 1,3-4, 3evangeliet om hans Sønn, Jesus Kristus, vår Herre. Han ble et menneske 
førsteutkastet [kata sarka] av Davids ætt* men ble ved guddommelig Ånd innsatt 
[horisthentos] som Guds mektige Sønn da han stod opp fra de døde 


Sandvik følger her trenden fra NO38/UO59 og UO61 om å innføre en kon- 
trast mellom vers 3 og 4 ved innsettelsen av «men», slik at Jesu menneske- 
lighet stilles i kontrast til hans status som «Guds mektige Sønn». Denne 
kontrasten opprettholdes også i de to marginalforslagene.** Sandvik har 


947 Dette kommer frem i sentralstyrets møteprotokoll 20.6.1960 (Sak24/1960), PA-1345/D0001. 

948 BS,064/4-58-1. Sandvik ser ut til å ha begynt arbeidet mot slutten av 1970. Dette er bl.a. indikert 
av at han fikk Aalens forhåndskommentarer (før OU-møtet) allerede i januar 1971, jf. nedenfor. 

949 I marginalen øverst til høyre hentes hovedsetningen opp (fra vers 1), og det gis to forskjellige 
løsningsforslag: (1) «Evangeliet ... Herre ... som ble ...4 men som ble ...», (2) «som ble m. i 
Davids ætt, men ble ved ...»). 

for ovrig valgt et annet alternativ enn UO ved gjengivelsen «menneske» 
fremfor «menneskenaturen». Pa den annen side fremstar gjengivelsen 
«han ble et menneske» som et slags inkarnasjonsformular som ser ut til 
a forutsette at Sonnen hadde en himmelsk eksistens for «han ble et men- 
neske». Det som virkelig er nytt i Sandviks utkast i forhold til Bibelsel- 
skapets tidligere oversettelser, er likevel at han oversetter horisthentos til 
«innsatt» [som Guds mektige Sønn]. I forhold til de tidligere oversettel- 
sene er denne gjengivelsen langt mer flertydig i spørsmålet om når Jesus 
tiltrer som Guds sønn. Gjengivelsen åpner meningspotensialet for flere 
kristologiske fortolkninger. Denne åpenheten fantes ikke i NO38/UO59/ 
UO61, som alle hadde gjengivelser som mer eller mindre presiserte at 
Jesus var («er») Guds mektige sønn, og at dette ble bevist/slått fast ved 
oppstandelsen. «Innsatt som Guds mektige Sønn» er ikke nødvendigvis 
ensbetydende med at Jesus var Guds sønn før oppstandelsen, og det er 
heller ikke ensbetydende med at han tiltrådte i stillingen som han alle- 
rede hadde før sitt jordeliv. Gjengivelsen åpner blant annet opp for en 
adoptiansk forståelse av verset: at Jesus ble Guds sønn ved oppstandelsen. 

I Sandviks spiralbøker, der den ene siden representerer innføringen og 
den andre kladden, ser vi noen bemerkninger om horizö: 


horizö [utranskribert i kilde] - bestemme, fastslå 


Rom 1,4 der zum machtvollen Gottessohn eingesetzt ist.” 


Betydningen av horizö ser her ut til å være basert på Walter Bauers greske 
leksikon på tysk. Sandvik har skrevet inn en tysk oversettelse av det aktu- 
elle leddet som stammer fra Bauers leksikon.” Bauers leksikon var et 
viktig referanseverktøy i oversettelsesarbeidet, ikke minst for OU-leder 
Sverre Aalen, som aktivt benyttet seg av det i oversettelsesarbeidet.”” Den 
tyske formuleringen fra Bauer kan oversettes til «som har blitt innsatt 


950 I det ene marginalforslaget til hovedteksten er det noe usikkert hva forkortelsen «gudd.» står for: 
[men ble] «i kraft av sin gudd.» innsatt som Guds mektige Sønn. Alternativene kan være «men 
ble i kraft av sin sin gudd[ommelige Ånd]» eller «i kraft av sin guddommelighet». 

951 BS, 075/4-98-3. 

952 Bauer, Griechisch-Deutsches Wörterbuch, 1151. 

953 Jamforingen med Bauer er til stede i en rekke tilfeller i arkivmaterialet. I Aalens merknader 
til Sandviks utkast brukes Bauer bl.a. som referanse i Aalens endringsforslag til Rom 3,14. BS, 
064/4-58-5. 

som Guds mektige sonn», og svarer til Sandviks forsteutkast. Formule- 
ringen var ogsa lik mange andre bibeloversettelser Sandvik sammenlignet 
med. I flere av disse oversettelsene med tilsvarende flertydige gjengivel- 
ser, brukes parateksten aktivt for a sikre fortolkningen, og enkelte presi- 
serer i noten at Jesus allerede var Guds (evige) sønn.’ Sandvik har ellers 
valgt bort andre oversettelser som har andre tolkningsvalg, og har hel- 
ler ikke foreslått tilsvarende gjengivelser som marginalalternativ til sin 
hovedtekst.*5 

I oversettelsesarbeidet dukker det opp flere forslag til oversettelse. Jacob 
Jervell og Ragnar Leivestad sendte oversettelsesforslag til deler av Romer- 
brevet. Tvetydigheten om når Jesus tiltrer som Guds sønn, er bevart i Jer- 
vells utkast: «Han som ble et menneske av Davids ætt og ved guddommelig 
Ånd innsatt [...].»*” Leivestad, som var konsulent i prosessen, kom også 


954 Dette gjelder altså oversettelsene som var utkommet innen Sandvik laget sitt førsteutkast av 
Romerbrevet i 1970, som f.eks. Ziircher («der eingesetzt ist zum Sohne Gottes voll Macht nach 
dem Geiste der Heiligkeit kraft der Auferstehung von den Toten: Jesus Christus, unser Herr»), 
La Bible de Jérusalem 1955 («établi Fils de Dieu avec puissance selon I'Espirit de sainteté, par 
sa résurrection des morts»), Luther («und nach dem Geist, der da heiligt, eigesetzt ist als Sohn 
Gottes in Kraft durch die Auferstehung von dem Toten») og Einheitsiibersetzung (der dem Geist 
der Heiligkeit nach eingesetzt ist als Sohn Gottes in Macht seit der Auferstehung von den To- 
ten»), Hedegård («och som efter helighetens ande har blivit insatt til att vara Guds Son i kraft 
genom uppståndelsen från de döda»), JB («it is about Jesus Christ our Lord who, in the order 
of the spirit, the spirit of holoness that was in him, was proclaimed Son of God in all his power 
through his ressurection from the dead»), Wilckens («nach der Kraft des Heiligen Geistes aber 
in die Machtstellung des Sohnes Gottes eingesetzt ist seit seiner Auferstehung von den Toten»). 

955 Noten til JB presiserer at Jesus var Guds evige sønn: «[...] and because God raised him to life 
thorugh the Holy Spirit, Rm 8:11, Christ is established in glory as Kyrios, Ph 2:9-11 + Ac 2:36; Rm 
14:9, deserving anew, this time in virtue of his messianic work, the name he had from eternity, 
«Son of God.» Jf. også noten i Wilckens oversettelse: «Paulus selbst versteht dagegen den Satz 
so, daß Jesus schon Gottes Sohn war, bevor er als ein Mensch aus Davids Geschlect geboren 
wurde.» 

956 Det betyr altså at han har valgt bort gjengivelsene som fantes i bl.a. DO48 («kraftelig bevist 
som Guds Søn efter Helligheds Aand ved Opstandelse fra de døde, Jesus Kristus, vor Herre»), 
SVE1917 («och såsom helig andevarelse år med kraft bevisad vara Guds Son, allt ifran uppst- 
åndelsen från de döda»), TEV NT 1966 (« It is about his Son, our Lord Jesus Christ: as to his 
humanity, he was born a descendant of David;t as to his divine holiness, he was shown with great 
power to be the Son of God, by being raised from death»), NEB NT («but on the level of the 
spirit - the Holy Spirit - he was declared Son of God by a mighty act in that he rose from the 
dead»), Gute Nachricht («durch die Erweckung vom Tod aber hat Gott selbst ihn als den Sohn 
bestätigt, dem er seine Macht übertragen hat»), Bonnes Nouvelles («mais selon I'Esprit Saint, il 
a été manifesté Fils de Dieu avec puissance quand il a été *ressuscité dentre les morts»). 

957 Datert til 22.12.1971. BS, 064/4-58-5. 

med forslag til oversettelse.” I hans utkast til Rom 1,3-4 er samme ambi- 
valens beholdt. Utkastet viser et interessant fenomen, der han først har 
skrevet inn «stadfestet», men siden strøket det ut med skrivemaskinen: 


Rom 1,3-4, Leivestads | evangeliet om hans sønn, Jesus Kristus var Herre, han som i kraft 
forslag av sin kjødelige avstamning var av Davids ætt* og som i kraft av 
den hellige ånd ble innsatt i myndighet som Guds sønn gjennom sin 
oppstandelse fra de døde. 


Som vi ser i utkastet ovenfor, har Leivestad strøket ut «stadfestet» med 
skrivemaskinen. Antakelig har han gjort dette mens arket stod i skrive- 
maskinen, siden rettestreken går midt gjennom ordet. Den kristologiske 
implikasjonen med «stadfestet i myndighet som Guds sønn», blir en gan- 
ske annen enn med «innsatt som Guds sønn». «Stadfestet» tilsier at Jesus 
allerede var Guds sønn før oppstandelsen, og at det ble bekreftet, stad- 
festet, ved oppstandelsen. Gjengivelsen «innsatt i myndighet som Guds 
sønn» vitner om at Leivestad leser en dynamei adverbielt til horisthentos, i 
motsetning til Sandviks utkast, som leser en dynamei attributivt til hyiou 
theou («Guds mektige Sønn»). Spørsmålet om når Jesus blir Guds sønn, 
blir da enda mer prekært: Gjengivelsen «Guds mektige Sønn» gjør det 
lettere å hevde at Jesus var «Guds sønn» før oppstandelsen, men at han 
ble «Guds mektige Sønn» ved oppstandelsen. «Innsatt i myndighet som 
Guds sønn» åpner i mindre grad for en slik fortolkning, og gjør det enda 
mer tvetydig når Jesus ble Guds sønn. 

Både Jervell og Leivestad hadde nå gitt noen alternative oversettelses- 
forslag, og de var allerede gjennomgått i forkant av OU-møtet, der Sand- 
viks førsteutkast skulle legges frem for første gang. 


958 Datert til 20.10.1972. BS, 064/4-58-5. Leivestad var ikke fornøyd med førsteutkastet, og skriver: 
«Jeg håper at jeg kan sende dere min egen oversettelse av enkelte avsnitt. Ihvertfall har jeg en 
masse forslag i margen. Det betyr ikke at jeg innbilder meg at jeg kan lage den gode oversettel- 
sen, bare at jeg kan komme med alternativer som bør overveies og som kan skjerpe det kritiske 
blikk ved det foreliggende utkast.» 

959 BS, 064/4-58-5. 

Sandviks forsteutkast behandles i OU 
desember 1971 


Kommentarene i forkant av OU-møtet fra formann Sverre Aalen vitner 
delvis om forslag som foretrekker en kombinasjon av UO59 og Sandviks 
forslag.*** Aalen ser ut til å ha vært enig med Sandvik om å gjengi horist- 
hentos hyiou theou med «innsatt som Guds sønn». Den eneste forskjellen 
er at Aalen leser «innsatt som Guds Sønn med makt», fremfor Sand- 
viks «innsatt som Guds mektige Sønn». Utkastet til kapittel 1-4 ble ikke 
behandlet i OU før desember 1971. Her ser man at de har diskutert seg 
frem til følgende løsning:*" 


Rom 1,3-4- 3evangeliet om hans Sønn, Jesus Kristus, vår Herre, han var som menneske 
etter OU des. av Davids ætt* og ble ved hellighetens And innsatt som Guds mektige Sønn 
1971 da han stod opp fra de døde. 


I den oppdaterte gjengivelsen er inkarnasjonsformularet «han ble et 
menneske» erstattet med en gjengivelse som i sterkere grad betoner hva 
Jesus var som menneske («han var som menneske av Davids ætt»). Nå er 
også «hellighetens Ånd» foretrukket fremfor «guddommelig Ånd», i tråd 
med Aalens kommentar og preferanse for løsningen i UO59. For øvrig 
er kontrasten («men») fjernet i det nye utkastet, mellom Jesu menneske- 
lighet i vers 3 og hans status som «Guds mektige Sønn» i vers 4. Teksten 
ble bearbeidet på nytt i OU juni 1972, der Aalen foreslo «Guds Sønn i 
kraft» i stedet for sine tidligere forslag «Guds Sønn med makt» og «Guds 
mektige Sønn». Endringen ble tatt til følge. Etter behandlingen ble bok- 
målsutkastet sendt ut til høring til en videre krets av teologer, predikanter 
og språkfolk. Som vi skal se, ble den åpne formuleringen («innsatt som 
Guds sønn») møtt med en viss skepsis. Da bokmålsteksten ble sendt til 
konsulentene, så den slik ut: 


Rom 1,3-4, etter | evangeliet om hans Sønn, Jesus Kristus, vår Herre, han var som menneske 
OU des. 1971 av Davids ætt* og ble ved hellighetens Ånd innsatt som Guds Sønn i kraft 
da han stod opp fra de døde. 


960 Aalen var selv sterkt medvirkende til UO59, da han satt i den teologiske kontrollkomitéen. Se 
s. 41-3. 
961 BS, 064/4-58-1. 

To av konsulentene kommenterte formuleringen i Rom 1,4, der begge 
foretrakk «godtgjort» i stedet for «innsatt»:** 


SS [Sverre Seim]: Uttrykket i vår nåværende Bibel er godtgjort. Det er 
jo å foretrekke framfor «han ble innsatt». Jesus var jo 
Guds sønn på forhånd. 

ON [Oddvar Nilsen] Uttaler seg i samme retning 

Ny Setter spørsmålstegn ved uttrykket «Guds sønn i 
kraft»°® 


Responsen fra Sverre Seim (teolog og generalsekretær i Søndagsskolefor- 
bundet) og Oddvar Nilsen (daværende redaktør for tidsskriftet Korsets 
Seier) illustrerer det problematiske aspektet ved åpenheten i oversettel- 
sen, slik den nå stod. Gjengivelsen kunne tolkes i flere retninger, også i en 
adoptiansk retning (jf. kommentarene). Seim og Nilsen foretrakk derfor 
«godtgjort», siden dette i mindre grad åpnet opp for fortolkingen om at 
Jesus ikke var «Guds sønn på forhånd». Det er påfallende at responden- 
tene aldri vurderer om det er kildetekstens formulering som selv gir opp- 
hav til denne tvetydigheten. Responsen forutsetter at det finnes en klar 
og tydelig teologi «bak» teksten, og at oversettelsen skal svare til denne. 
Utsagnene vitner i høy grad om bekymring for den mulige teologiske 
implikasjonen av formuleringen i den nye oversettelsen av Rom 1,4. 


Videre behandling av forslagene 

Kommentarene fra Seim og Nilsen ble behandlet i OU januar 1973 uten at 
det førte til at Bibelselskapet endret formuleringen. Drøftingen reflekte- 
res på en kopi av konsulentuttalelsen. I margen til uttalelsen om Rom 1,4 
har Mathisen skrevet inn «Bauer!». Dette tyder på at støtten hos Bauer ble 
sett på som viktig i denne sammenheng. 3 


962 Følgende personer sendte inn merknader: «Diesen (D), Eikvil (EE), Engesæt (E), Frosterød (F), 
Leivestad (L), Ole Modalsli (OM), Natvig (N), Nilsen (ON), Nymoen (Ny), Rian (R), Smidt 
(KS), Seim (SS), Skard (VS) og Aars (Aa)». BS, 064/4-58-3. 

963 BS, 064/4-58-3. 

964 BS, 064/4-58-3. 

Nynorskteksten ser først ut til å ha blitt utarbeidet noe senere og ble aldri 
sendt ut til konsulenter. Nynorskfolket i Bibelselskapet, nynorskoverset- 
teren Farestveit og biskop Juvkam, hadde derimot laget en kommentar til 
bokmålsversjonen, slik de andre konsulentene hadde gjort. Deres kom- 
mentarer ble behandlet sammen med konsulentuttalelsene i OU januar 
1973. Også her ser man merknader til oversettelsen «innsatt» i Rom 1,4. 
I skrivet understreker Farestveit at det er noe i forslagene han og Juvkam 
verken kan eller vil akseptere: 


Biskop Juvkam og underskrivne har sett på den nye omsetjingi til Romarbrevet. 
Og det aller meste seier me oss samde i og glade for. Men det finst og nokre 
formuleringar og ord som det er vanskeleg eller uråd for oss å godta. Og då 
bokmålsteksten i stor mon er bindande for ei nynorsk omsetjing, vil me koma 


med følgjande merknader:?* 


Til Rom 1,4 kommenterte de: «[...] innsatt som Guds Sønn. Er denne for- 
muleringi god nok?»*% Understrekningen av ordet «innsatt» tyder på at 
dette var ett av ordene Farestveit og Juvkam fant uakseptable. Farestveit 
og Juvkam presiserer ikke hva de legger i «god nok». Det kan se ut til 
at de spør om formuleringen er teologisk holdbar, når den åpner for et 
potensielt problematisk meningspotensial. Formuleringen var heller ikke 
brukt i Bibelselskapets tidligere oversettelser. OUs behandling av Farest- 
veit og Juvkams merknader er reflektert i en kopi av skrivet, der Sandvik 
har notert «Bauer» i margen til deres kommentar*” Sandviks merknad 
er enda en indikasjon på at støtten til «innsatt» hos Bauer ble ansett som 
viktig, både for at uttrykket opprinnelig ble valgt, og for at det ble beholdt, 
når formuleringen møtte motstand fra flere hold. 

Bibelselskapet hadde nå blitt møtt med et visst press fra eksterne aktø- 
rer (Seim og Nilsen) som ønsket å endre teksten av teologiske årsaker, og 
internt har Farestveit og Juvkam argumentert for noe tilsvarende. For- 
muleringen «innsatt som Guds Sønn» stod likevel fast gjennom hele pro- 
sessen, helt frem til trykkingen av NT75. Drøftingen fortsatte imidlertid 
om hvordan man skulle gjengi en dynamei. Hittil hadde man gjengitt det 


965 BS, 064/4-58-5. 
966 BS, 064/4-58-5. 
967 BS, 064/4-58-5. 

som [innsatt som Guds sønn] «i kraft». Da nynorskutkastet var ferdig i 
februar 1973, ble dette igjen tatt opp til drøfting. 

Den tidligste versjonen av nynorskteksten i arkivet stammer fra lands- 
styremøtet 11. april 1973, da teksten så slik ut: «[...] men ved heilagdoms 
Ande vart innsett i si makt som Guds son då han stod opp frå dei døde.»** 
Her har nynorskoversetteren (Farestveit) fulgt bokmålsutkastet, og tolket 
en dynamei attributivt til hyiou theou («Guds mektige Sønn»). I sluttpro- 
sessen ble dette endret til «med makt», og teksten ble følgende i NT75: 


NT75 Rom 1,3-4 3evangeliet om hans Sønn, Jesus Kristus, vår Herre, som menneske 
kommet av Davids ætt, men ved hellighets Ånd innsatt som Guds Sønn 
med makt da han stod opp fra de døde. 


Her ser vi at kontrasten («men») mellom Jesu menneskelighet i vers 3 og 
hans status som «Guds mektige Sønn» i vers 4 er tilbake i utkastet, om 
enn med en annen ordlyd («med makt»). 

Selv om utkastene og drøftingene har variert noe gjennom oversettelses- 
prosessen, var det én ting som stod fast gjennom hele prosessen: tvetydigheten 
om når Jesus ble Guds sønn. Denne tvetydigheten var ikke i Bibelselskapets 
tidligere oversettelser, som hadde gjengivelser som indikerte at opphøyelsen 
etter oppstandelsen bare bekreftet noe han allerede var: Guds sønn. 


Rom 1,4 endres i NO78 


Gjengivelsen i NT75 ble vedtatt endret på OUs møte 16.-21. august 1976, 
fra «Guds Sønn med makt» tilbake til Sandviks førsteutkast, «Guds mek- 
tige Sonn». I den endelige versjonen i NO78 ser vi også at det kontras- 
tive «men» er fjernet, mellom Jesu menneskelighet i vers 3 og hans status 
som «Guds mektige Sønn» i vers 4. 


NO78 Rom 1,3-4 3evangeliet om hans Sønn, Jesus Kristus, vår Herre, som menneske 
kommet av Davids ætt *ved hellighets Ånd innsatt som Guds mektige 
Sønn da han stod opp fra de døde. 


Romerne 1,3-4 forble uendret etter justeringen i 1985. 


968 BS, 072/4-88. 
969 BS, 010/4-1-2-1. 

Redegjørelse ved Gunnar Johnstad 


I 1986 kommer det en inngående korrespondanse fra Sigurd Hillerud, 
som spør om oversettelsen av dette verset. Gunnar Johnstad, som ledet 
justeringen av NO78, svarer: 


Det greske verb som er brukt på dette sted, kan ha følgende to betydninger når 
det brukes med dobbel akkusativ: 1) bestemme en som noe, godtgjøre, (be) 
vise (slik ble verbet ofte gjengitt i eldre bibeloversettelser); 2) bestemme en til 
noe, dvs. utpeke, (inn)sette en til noe. Betydning 2) er den leksikalsk sett mest 
naturlige og må foretrekkes hvis ikke helt spesielle grunner tilsier at betydning 
1) likevel bør foretrekkes. Betydning 2) har vi i NT bl.a. i Apg 10,42 og 17,26. 
Heller ikke i Rom 1,4 er det nødvendig å anta at det greske verbet er brukt i 
betydning 1). Vi kan nemlig forstå det slik at ordene «i makt» («kraft») («me- 
ktige», NO -78) står attributivt til «Guds Sønn», slik at «innsette» ikke bare 
skal knyttes til «Guds Sønn», men til hele vendingen «Guds Sønn i makt», 
altså: Jesus ble ved oppstandelsen bestemt til å være (innsatt som) Guds Sønn i 
kraft; han var altså Guds Sønn på forhånd, men under sitt jordeliv var han det 
i svakhet (sml. 2 Kor 13,4), mens han fra og med oppstandelsen av er satt til å 
være Guds Sønn i kraft, opphøyet til guddommelig allmakt. Han var Guds sønn 
også før oppstandelsen, men hans bestemmelse som Guds mektige Sønn ble 
først virkeliggjort ved oppstandelsen. Sml. til dette Apg 17,31, hvor det Jesus er 


bestemt til, sidestilles med det han allerede er.” 


Johnstad argumenterer her for den valgte fortolkningen i NO78/85 
(betydning 2), som teologisk sett er mer utfordrende enn «betydning 
1». Johnstad kommer selv med en fortolkning som forutsetter at Jesus 
var Guds sønn også for han ble «innsatt som Guds mektige Sonn»,” og 
bringer teksten dermed i harmoni med «rett lære». Fortolkningen lukker 
muligheten for en adoptiansk kristologi, men formuleringen i NO78/85 
holder fortsatt denne fortolkningsmuligheten åpen. «Innsatt som Guds 
mektige Sønn» kan altså leses som at Jesus ikke tidligere var Guds sønn, 


970 BS, 093/6-6-8-2. 

971 I hans fortolkning ser det også ut til å være en forbindelse mellom bortprioritering av betydning 
1 og den teologiske implikasjonen. Altså: Teologien i sammenheng er uttrykt i teksten, og derfor 
er det ikke noe problem å velge betydning 2. 

selv om han ved oppstandelsen blir innsatt som Guds mektige sonn. I og 
med at Johnstad har svart eksplisitt pa det teologiske spørsmålet, er det 
ikke utenkelig at innsenderen har spurt om betydningen av dette uttryk- 
ket i NO78, som skilte seg klart ut fra den tidligere kirkebibelen (jf. også 
den tidligere konsulentresponsen). 


Bibel 2011 


Oversettelsen av Romerbrevet foregikk i Paulus-gruppen. Her var Rei- 
dar Aasgaard primæroversetter for bokmål, og Hans Johan Sagrusten var 
primæroversetter for nynorsk.” 


Aasgaards førsteutkast til bokmål 


Rom 1,3-4 BM1T Jevangeliet om hans Sønn, kommet som menneske av Davids aett,* men 
innsatt ved hellighets And som Guds mektige Sønn da han stod opp fra 
de døde. Ved ham, Jesus Kristus, vår Herre, 


Kommentar feller: og ble ved hellighets Ånd (ev. Den Hellige Ånd) 
innsatt: eller bekreftet, stadfestet å være Guds mektige Sønn. 
eller: ved sin oppstandelse fra de døde 


I forhold til NO78 har Aasgaard i sitt førsteutkast innført det kontras- 
tive «men» mellom Jesu menneskelighet i vers 3 og hans status som Guds 
sønn i vers 4. Ut over dette bruker Aasgaard lik terminologi som i NO78 
i det aktuelle leddet: «innsatt ved hellighets Ånd som Guds mektige Sønn 
da han stod opp fra de døde». I kommentarfeltet er det listet opp to inter- 
essante alternative forslag, som representerer en annen fortolkning av det 
aktuelle utsagnet. Ved alternativene «bekreftet» og «stadfestet» blir det 
tydelig at Jesus allerede var Guds sønn, ved at dette bare blir bekreftet, 
stadfestet, ved oppstandelsen. Oversettelsesalternativene var antakelig 
gjort med sideblikk til andre skandinaviske oversettelser, der BF97 har 
«stadfestet», DO92 «stadfæstet» og NB88 «godtgjort». 

Gjengivelsen i Aasgaards hovedtekst har derimot et større menings- 
potensial, og står, som NO78(/85), mer åpent i spørsmålet om når Jesus 


972 Aasgaards forsteutkast (datert til 16.6.2000) er hentet fra BS, digitalt arkiv, /NT - REVISJON/ 
Bibeltekst NT/Reviderte tekster/Reidar Aasgaard/Rom 1, 46ROMBST1T1CARBMOTE.doc. 

ble Guds sønn. Aasgaards oversettelse var også lik mange av de andre 
bibeloversettelsene han sammenlignet med, deriblant SO2000, NAB, 
NJB, Amplified, TOB, Gunnes, Ziircher, Luther og Elberfelder, som gjen- 
gir horizö med «innsatt» eller lignende.” Det skaper en åpenhet for flere 
fortolkninger i spørsmålet om når Jesus ble Guds sønn. Dette finner man 
også i NIV og REB, som leser horizö sammen med en dynamei - slik som 
i Leivestads tidligere utkast.”* I KJV, NASB og NRSV er tolkningsrom- 
met noe innsnevret, med gjengivelsen «declared [to be] the Son of God in 
power» Tolkningsrommet blir derimot totalt innsnevret i DO92, BF97 
og NB88, som alle har gjengivelser som sikrer en fortolkning om at Jesus 
allerede var Guds sønn.”* 

Sagrustens nynorsktekst ble ferdig noe senere (19.3.2001), omtrent én 
måned før det første tekstmotet i oversettergruppen:”” 


Rom 1,3-4 NNIT 3Evangeliet om hans Son, i kjøt og blod komen av Davids ætt, *men ved 
heilagdoms Ande innsett som Guds mektige Son då han stod opp frå 
dei døde, Jesus Kristus, vår Herre. 


Kommentar 3Alt. vers 3-4: «komen i kjøt og blod av Davids ætt, men innsett ved 
heilagdom Ande som Guds mektige Son» 
4 Alt: «Ved oppstoda frå dei døde» 


Sammenlignet med nynorskutgaven av NO78/85 har Sagrusten i vers 3 
erstattet «menneske» med «kjøt og blod». I vers 4 er ordlyden tilnærmet 
identisk. Sagrusten har beholdt det kontrastive «men» mellom vers 3 og 
4, slik som nynorskutgaven av NO78/85, som på dette punktet skilte seg 


973 SO2000 («och genom sin andes helighet blev insatt som Guds son i makt och valde»), NAB 
(«established as Son of God in power»), NJB («was designated Son of God in power»), Amplified 
(«was openly designated the Son of God in power»), TOB («établi, selon I'Esprit Saint, Fils de 
Dieu avec puissance»), Gunnes («Men i kraft av den guddommelige and som bodde i ham, inn- 
satt i all sin makt og verdighet som Guds sønn»), Ziircher («der eingesetzt ist zum Sohne Gottes 
voll Macht»), Luther («und nach dem Geist, der heiligt, eingesetzt ist als Sohn Gottes in Kraft»), 
Elberfelder («als Sohn Gottes in Kraft eingesetzt dem Geiste der Heiligkeit»). 

974 NIV («was declared with power to be the Son of God»), REB («he was proclaimed Son of God by 
an act of power»). Selv om NIV og REB gjengir til «declare», skaper det nevnte syntaktiske valget 
en større åpenhet. 

975 KJV («And declared to be the Son of God with power»), NASB («was declared the Son of God 
with power»), NRSV («was declared to be Son of God with power»). 

976 DO92 («stadfæstet som Guds søn med magt og vælde»), BF97 («ble stadfestet å være Guds Sønn 
i kraft»), NB88 («er godgjort å være Guds veldige Sonn»). 

977 BS, digitalt arkiv/NT - REVISJON/Bibeltekst NT/PARATEXT/Backup 13 09 02/NNNIC, 
46ROMNIC.txt. 

ut fra bokmålsutgaven av NO78/85. I det aktuelle leddet har Sagrusten 
beholdt en formulering («innsett som Guds mektige Son da han stod opp 
frå dei døde») som har en åpenhet for flere fortolkninger, i likhet med 
Aasgaards utkast. I motsetning til Aasgaard gir han ingen alternativer til 
oversettelse for ordet horisthentos. Førsteutkastet av Romerbrevet var nå 
ferdig på både bokmål og nynorsk, og ble behandlet på møtet i oversetter- 
gruppen 16.-18. april 2001. 


Møtet i oversettergruppen 
I møtet i Paulus-gruppen lå bokmåls- og nynorskteksten side om side til 
sammenligning. 

Det er ikke gjort noen vedtak om det aktuelle leddet i vers 4, verken 
i bokmåls- eller nynorskutkastet.”* Dette betyr at teksten («men innsatt 
ved hellighets Ånd som Guds mektige Sønn da han stod opp fra de døde»/ 
«men ved heilagdoms Ande innsett som Guds mektige Son då han stod 
opp frå dei døde») ble stående. Bokmålsutkastet ble oppdatert til 2. vers- 
jon (2T) kort tid etter møtet oversettergruppen (10.5.2001): 


Rom 1,3-4 BM2T°”? 3 evangeliet om hans Sønn, Jesus Kristus, kommet som menneske 
av Davids ætt * og innsatt ved hellighets And som Guds mektige 
Sønn da han stod opp fra de døde. 


Kommentar’??? * eller: ved oppstandelsen fra de døde 


Bortsett fra de to vedtakene fra oversettermøtet i april er det ingen 
endringer fra førsteutkastet. I kommentarfeltet er det derimot endringer. 
Tidligere var «stadfestet» og «bekreftet» listet opp som alternativer her. De 
er nå fjernet. Det kan tyde på at saken har vært diskutert, men lagt til side. 

Nynorstutkastet ble oppdatert til en 2. versjon (2T) ti dager senere 
(20.5.2001). I utkastet stod den aktuelle formuleringen fast: 


978 BS, digitalt arkiv, /NT - REVISJON/Gjennomgått/Oversettergruppen/Møter og Referat/Referat 
fra tekstmøter/2001, Referat tm Paulusgr. 16-18.4.doc. Referat ved HOM. 

979 BS, digitalt arkiv, /NT - REVISJON/Bibeltekst NT/PARATEXT/Backup 02 10 02/NBM2T, 
46ROMBeT.txt. 

980 BS, digitalt arkiv, /NT - REVISJON/Bibeltekst NT/PARATEXT/Backup 11 11 02/Nbmzc, 
46ROMB2C.txt. 

Rom 1,3-4 NN2T?*! 3evangeliet om hans Son, Jesus Kristus, var Herre, komen av Davids 
ætt i kjøt og blod, 

*og innsett ved heilagdoms Ande som Guds mektige Son ved 
oppstoda frå dei døde. 


Kommentar??? 4Alt: «då han stod opp frå dei døde.» 


Disse versjonene (2T) av bokmåls- og nynorskteksten ble nå sendt ut til 
den kirkelige responsgruppen. Arkivet inneholder kommentarene til 
bokmålsteksten av Romerbrevet fra fem KRG-medlemmer (der flere har 
kommentert både bokmåls- og nynorskteksten). Ingen av dem har kom- 
mentert oversettelsen av det aktuelle uttrykket.” Sammenlignet med 
responsen Bibelselskapet fikk av konsulentene på samme tekst i NO78 (se 
s. 346), kan man nå spore en nedgang i teologisk bekymring over formu- 
leringen «innsatt som Guds mektige Sønn». 

Teksten gikk nå videre til redkom, som skulle bearbeide tekstene til et 
3.-utkast til OU-møtet. Redkom gjorde ingen endringer i bokmals- eller 
nynorskteksten, heller ikke i kommentarfilene. Teksten gikk nå videre til 
OU, som skulle behandle den 15.-16. oktober 2001.84 


Møtet i oversettelsesutvalget 
Behandlingen av Romerbrevet kapittel 1-8 (3T av bokmål og nynorsk) 
stod på dagsorden for møtet, og følgende vedtak ble gjort om Rom 1,3-4: 


Bokmål: 


1,3 Deter evangeliet om hans Sønn, kommet som menneske av Davids ætt 


4 og innsatt ved hellighets And som Guds mektige Sonn ved oppstandel- 


sen fra de døde, Jesus Kristus vår Herre. [...] 


nynorsk 


1,3  ... i heilage skrifter. Det er evangeliet ... 


981 BS, digitalt arkiv, /NT - REVISJON/Bibeltekst NT/PARATEXT/Backup 30 06 01/PARATEXT/ 
NNN2T, 46ROMN2T txt. 

982 BS, digitalt arkiv,/NT - REVISJON/Bibeltekst NT/PARATEXT/Backup 30 06 01/PARATEXT/ 
NNN2C, 46ROMN2C.txt. 

983 BS, mappe «KRG-tekster I». 

984 Med følgende personer til stede: «Hans Kvalbein, Hallvard Hagelia, Gunnar Johnstad, Astri Rams- 
fjell, Solfrid Storøy, Jostein Stokkeland, Dag K. Smemo - deler av første dag, Turid Barth Pettersen 
- deler av første dag, Hans-Olav Mørk, Ingvild E. Gamble (ref). Forfall: Ole Chr. M. Kvarme, Gunn- 
leik Seierstad.» BS, digitalt arkiv, /OU - Referat/2001, Referat fra OU-møte15.-16. okt.hom.doc. 

985 Sak OU 18/2001. BS, digitalt arkiv, /OU - Referat/2001, Referat fra OU-møte15.-16. okt.hom.doc. 

Dette ble altsa vedtatt, og redkom skulle effektuere vedtakene inn 
i bibelteksten.*** I enkelte saker var det likevel åpenhet for at redkom 
kunne jobbe videre med teksten. I OU-referatet var dette markert 
med piler.*” Verken i bokmåls- eller nynorskteksten til Rom 1,3-4 var 
det markert noen piler, og redkom var dermed forpliktet til å effek- 
tuere OUs vedtak. Det aktuelle leddet forble det samme både i bok- 
måls- og nynorskteksten («innsatt ved hellighets Ånd som Guds 
mektige Sønn da han stod opp fra de døde»/«innsett ved heilagdoms 
Ande som Guds mektige Son ved oppstoda frå dei døde»). Romer- 
brevteksten fulgte den ordinære saksgangen videre, og gikk til 
foreløpig godkjenning i styret. Utkastet var satt opp til foreløpig god- 
kjenning på styremøtet 9.-10. oktober 2002, der styret vedtok tek- 
sten. Ingen av merknadene fra styret relaterte seg til oversettelsen av 
Rom 1,3-4.3% Nar teksten var foreløpig godkjent i styret, var den klar 
for provepublisering. Romerbrevet ble utgitt i 2003 i NTR 2, Mark.” 
I NTR ble bokmåls- og nynorskteksten publisert med «oversetternes 
kommentarer». Teologisk hovedkonsulent Gunnar Johnstad stod anta- 
kelig for kommentarene til Romerbrevet. Nedenfor ser vi Rom 1,3-4 i 
NTR bokmål og nynorsk, sammen med kommentarene (alt i tabellen 
nedenfor er direkte sitat fra NTR 2): 


Bokmål Det er evangeliet om hans Sønn, Jesus Kristus vår Herre, kommet som 
menneske av Davids ætt* og innsatt ved hellighets And som Guds mektige 
Sønn ved oppstandelsen fra de døde. 


Nynorsk Det er evangeliet om hans Son, Jesus Kristus, vår Herre, komen av Davids ætt 
i kjøt og blod* og innsett ved heilagdoms Ande som Guds mektige Son ved 
oppstoda frå dei døde. 


986 Jf.: «OU godkjenner det fremlagte forslag til revidert tekst av Paulus’ brev til romerne, bokmål 3 
T og Paulus' brev til romarane, nynorsk 3 T med de merknader som er fremkommet i møtet, og 
gir redaksjonskomiteen fullmakt til å innarbeide disse merknadene i et 4. utkast som oversendes 
styret til foreløpig godkjenning.» 

Sak OU 18/2001. BS, digitalt arkiv, /OU - Referat/2001, Referat fra OU-møte15.-16. okt.hom.doc. 

987 Jf. BS, digitalt arkiv, /OU - Referat/2001, Referat fra OU-møte15.-16. okt.hom.doc.: «Piler angir 
de stedene som red.kom skal se spesielt på!» 

988 Jf. BS, digitalt arkiv, /DNB Styreprotokoller 2000-2011/2002 Protokoller styret Vedlegg til proto- 
koll 9.-10.10.2002.doc. 

989 NTR: Det nye testamente revidert med oversetternes kommentarer, bd. 2, Mark: Markusevangeliet, 
Romerbrevet, Første korinterbrev, Andre korinterbrev (Oslo: Det Norske Bibelselskap, 2003). 

Kommentar 1,4 innsatt til/innsett til 

Det greske verbet horízå kan også oversettes «bestemme til», «godtgjøre». 
Innsettelsen som Guds Sønn ved oppstandelsen markerer ikke noen endring 
i Jesu sønneforhold, for etter Paulus' syn var Jesus Guds Sønn også før 
oppstandelsen, jf. Rom 5,10; Gal 4,4; Fil 2,6. 

fed] 

Guds mektige Sønn/Guds mektige Son 

Den greske teksten har ordrett: «Guds Sønn i kraft» (en dynåmei). Som 
menneske var Jesus Guds Sønn i svakhet (jf. 2 Kor 13,4), mens han etter 
oppstandelsen er den opphøyde Herre og dermed Guds sønn «i kraft». 


Når man leser konsulentens kommentar, er det tydelig at et stort teo- 
logisk spørsmål står på spill: spørsmålet om når Jesus ble Guds sønn. 
Kommentaren viser ikke til forskjellige fortolkningsmuligheter, men 
argumenterer normativt for én forståelse. I kommentaren eliminerer 
konsulenten muligheten for tvetydighet i spørsmålet om når Jesus ble 
Guds sønn. Kommentarene til «innsatt til» og «Guds mektige Sønn» 
avgrenser seg mot det man tradisjonelt vil kalle «adoptianske» fortolk- 
ninger, det sil si mot det synet om at Jesus ikke var Guds evige sønn, 
men at Jesus ble Guds sønn enten ved dåpen eller ved oppstandelsen. 
Oversettelsen «innsatt ... som Guds mektige Sønn ... ved oppstandel- 
sen» muliggjør en adoptiansk lesning. Dersom oversettelsen ikke hadde 
åpnet opp for dette, hadde det heller ikke vært behov for å argumentere 
så tydelig mot denne fortolkningen i kommentaren. Her ser det altså ut 
til å være mulig å spore en bestemt teologisk interesse. Dette blir bare 
enda tydeligere av det faktum at konsulenten unnlater å opplyse om at 
det også er en annen oversettelsesmulighet: «innsatt i kraft som Guds 
sønn ... ved oppstandelsen ...»3* Denne oversettelsesmuligheten tilret- 
telegger i enda større grad for en adoptiansk fortolkning enn den valgte 
gjengivelsen i prøveoversettelsen til Bibelselskapet. Johnstads kommen- 
tarer svarer til hans tidligere redegjørelse om denne teksten til Sigurd 
Hillerud fra 1986. 


990 Det greske uttrykket en dynamei («i kraft») leses da som adverbial til horisthentos («innsatt i 
kraft/makt»), og altså ikke som attributt til hyiou theou, Guds sønn i kraft/makt (dvs. Guds 
mektige sønn). 


354 


ROMERNE 1,3-4 


Den videre behandlingen 


Etter publiseringen av NTR 2 var Romerbrevet igjen til behandling i over- 
settelsesutvalget” Det ble ikke gjort noen nye vedtak for Rom 1,4, og 
teksten ble sendt til endelig godkjenning i styret. Styret gav sin endelige 
godkjenning til oversettelsen av Romerbrevet 2. desember 2004, uten 
noen merknader til Rom 1,4.*” I saken som stod på dagsorden på styre- 
møtet, får vi også innsikt i hva sluttredaksjonens arbeid har bestått i den 
siste tiden: 


Forlagssjefen orienterte om prosessen i sluttredaksjonen og oversettelsesut- 
valget, hvor arbeidsgrunnlaget har vært å gjennomgå innkommet respons til 
NTR-heftene og bestilte kommentarer fra to stilister, samt vedtakssjekk fra OU- 
og styrereferat. Foruten stilistiske forbedringer, er det også tatt spesielt hensyn 


til konsistens.” 


Den innkomne responsen «til NTR-heftene og bestilte kommentarer fra 
to stilister» refererer blant annet til arbeidet som ble gjort av Paal-Helge 
Haugen og Hanne Ørstavik. Ingen av dem kommenterte oversettelsen av 
det aktuelle uttrykket.” Utsagnet om at redaksjonskomitéen har gjen- 
nomgått «vedtakssjekk fra OUloversettelsesutvalget]- og styrereferat» 
viser at sluttredaksjonen så seg forpliktet på vedtakene fra både over- 
settelsesutvalget og styret. I referatet er styrets suverenitet understreket: 
«Det ble understreket at styret er suverent og kan overprøve oversettel- 
sesutvalgets vedtatte tekst. Dersom styret ikke vil godkjenne enkeltpunk- 
ter i tekstene, sendes disse tilbake til OU [oversettelsesutvalget].»* Som 
nevnt hadde styret ingen merknader til Rom 1,4, og hadde altså dermed 
godkjent teksten. Sluttredaksjonen, og da redaksjonskomitéen (som pri- 
meert bestod av de samme personene som i sluttredaksjonen), som fulgte 


991 Romerbrevet ble behandlet i møtet 11.-12. oktober 2004, for «godkjenning av revidert tekst 
på bokmål og nynorsk før endelig godkjenning i Bibelselskapets styre». BS, digitalt arkiv, Sak 
OU11/2004. Romerne 12,8 var den eneste teksten styret hadde merknad til, ifølge protokollen: 
«Romerbrevet godkjennes med følgende merknad til 12,8: Verset sendes tilbake til OU som vur- 
derer kommentaren og tar en endelig avgjørelse.» BS, digitalt arkiv, Protokoll DNB styremöte 
02.12.2004.doc. 

992 BS, digitalt arkiv, Sak $47/2004. 

993 Sak S47/2004. BS, digitalt arkiv, Protokoll DNB styremöte 02.12.2004.doc. 

994 BS, boks 9 og 10. 

995 Sak S47/2004. BS, digitalt arkiv, Protokoll DNB styremöte 02.12.2004.doc. 

teksten frem mot trykking, var altså forpliktet på vedtakene fra overset- 
telsesutvalget og styret, og skulle følge opp disse vedtakene. Som vi skal 
se, skjedde det likevel en interessant endring i Rom 1,4. 


Sluttarbeidet med Det nye testamente 


I sluttarbeidet med NT blir endringen i Rom 1,4 synliggjort i arkivma- 
terialet da fotnotearbeidet var i sluttfasen.” Også i sluttfasen ble det 
tydeliggjort i styreprotokollene hvilket mandat sluttredaksjonen hadde. 
Bibelselskapets styre hadde i sitt møte 6. juni 2005 drøftet ordningen om 
«fullmakt vedr. ferdigstillelse av fotnoter og mindre endringer i NTo5», og 
angående justeringer i teksten vedtok styret: «Styret gir administrasjonen 
og oversettelsesutvalget fullmakt til å gjennomføre de siste justeringene i 
NTos med sikte på publisering høsten 2005. Informasjon om hvilke jus- 
teringer som er foretatt, sendes styret til orientering.»*” I innkallingen 
til styremøtet 6. juni 2005 står det presisert hvilken type endringer det er 
snakk om: 


Vi anser nå teksten som ferdig og utgivelsesklar. En kan likevel ikke se bort fra 
at det i arbeidet med å gjøre teksten helt trykkeklar kan oppstå behov for ytter- 
ligere justeringer. Det kan dreie seg om små stilistiske endringer, korrekturer, 
oppretting av feil, konsekvent gjennomføring av tidligere vedtak eller justering- 
er der en tidligere har fått fullmakt til å finne løsninger i tråd med prinsippved- 


tak. Slike endringer bør kunne behandles administrativt i de fleste tilfeller.** 


Som det presiseres ovenfor, handlet fullmakten først og fremst om stilis- 
tiske endringer, korrigering av skrivefeil og sjekking av konsistens, osv. 
Når det gjaldt større, innholdsmessige endringer, heter det videre: «Der 
det er snakk om oversetterfaglige spørsmål, vil disse bli lagt fram for OU 
[oversettelsesutvalget]. Informasjon om slike endringer vil komme til 


996 For detaljene i hvordan dette kommer til syne i fotnotearbeidet, se Beckmann, «Bibelselskapets 
kristologi» (PhD-avhandling, Universitetet i Agder, 2017), 367-9. 

997 BS, digitalt arkiv, /DNB Styreprotokoller 2000-2011/2005 Protokoller styret, Protokoll DNB sty- 
remöte 06.06.2005.doc. 

998 BS, digitalt arkiv,/Saksdokumenter DNB Styre 2000-2011/2005 Saksdok. styret, Innkalling styret 
06.06.2006.doc. 

styret i form av et OU-referat eller i en egen sending.» I alle tilfellene 
der det var snakk om «oversetterfaglige spørsmål», skulle disse bli lagt 
frem for oversettelsesutvalget, og endringene skulle sendes til styret. Det 
skjedde også endringer (i tråd med styrets anvisning ovenfor) etter sty- 
rets møte 6. juni. Det ble holdt et møte i oversettelsesutvalget 21.-22. juni, 
da fotnotene ble gjennomgått. I protokollen fra møtet finner man «jus- 
teringer i sluttrevidert tekst», men Rom 1,4 var ikke blant tekstene med 
vedtatte endringer. Det ble altså ikke gjort noen vedtak om teksten i over- 
settelsesutvalget. Fotnoten til Rom 1,4 ble derimot fremlagt på møtet, og 
oversettelsesalternativene i noten forutsatte «innsatt ... som Guds mek- 
tige Sønn» som bibeltekst.1°°° 

I etterkant av møtet i oversettelsesutvalget ble teksten likevel endret. 
Dette er mulig å spore rent fysisk i tekstversjonene til Romerbrevet. «Inn- 
satt som Guds mektige Sønn»/«innsett [...] som Guds mektige Son» var 
den gjeldende formuleringen på bokmål og nynorsk i alle versjonene frem 
til 24. juni, da endringen ble plottet inn i teksten 24. juni 2005."°" Teksten 
var nå endret fra «innsatt som Guds mektige Sønn» til «stadfestet som 


Guds mektige Sønn». 

Som nevnt, hadde oversettelsesutvalget behandlet tekstene flere gan- 
ger og vedtatt «innsatt som Guds mektige Sønn ved oppstandelsen fra de 
døde», og styret hadde både gitt sin foreløpige og endelige godkjenning av 
denne teksten. Styret, som hadde det overordnede mandatet med å god- 
kjenne oversettelsen, fikk heller aldri informasjon om denne endringen. 
Arkivkildene dokumenterer at det aldri ble sendt informasjon om noen 
tekstendring av Rom 1,4 til styret i denne perioden, heller ikke til det 
endelige styremøtet 22. august 2005.'** Dette betyr følgende: Redaksjons- 
komitéen, som var forpliktet på OUs og styrets vedtak, endret teksten, og 
unnlot samtidig å informere styret om endringen. Det er også påfallende 
at endringen innfører en ny inkonsekvens i oversettelsen, når styret ble 


999 BS, BS, digitalt arkiv,/Saksdokumenter DNB Styre 2000-2011/2005 Saksdok. styret, Innkalling 
styret 06.06.2006.doc. 

1000 For en utdypende kommentar til dette, se Beckmann, «Bibelselskapets kristologi», 371. 

1001 BS, digitalt arkiv, /NT - REVISJON/Bibeltekst NT/PARATEXT/Backup 24 06 05/BM14T, 
46ROMBM14T.PTX. 

1002 Bekreftet av sjefssekretær Ingvild Ellingsen i Bibelselskapet, som har sendt meg alle vedleggene 
som ble sendt til styret i denne perioden. Korrespondanse, 24.2.2016. 

informert om at sluttredaksjonen tok «særlig hensyn til konsistens» (tid- 
ligere sitert ovenfor). I de andre forekomstene av ordet i NT var det aldri 
oversatt til «stadfeste», man innførte altså en ny inkonsekvens. Hva kan 
forklare denne endringen? 


Endringens teologiske betydning 
Med en så særegen og kontroversiell endring i oversettelsesprosessen er 
det naturlig å se på hva den innebærer. De kristologiske implikasjonene er 
store: «Stadfeste» indikerer at oppstandelsen bare bekreftet det Jesus alle- 
rede var: Guds sønn. Ikke bare bekrefter oppstandelsen at Jesus var Guds 
sønn, den bekrefter også at han allerede var «Guds mektige Sønn», etter- 
som «stadfestet» står til hele uttrykket «Guds mektige Sønn». Ettersom 
det ikke er naturlig å forestille seg at Jesus var «Guds mektige Sønn» under 
sitt jordeliv (jf. også kommentarene i NTR), er det naturlig å knytte denne 
statusen til en før-jordisk tilværelse: Jesus var «Guds mektige sønn» alle- 
rede før han kom til jorden. Endringen til «stadfeste» utelukker dermed 
enhver form for opphøyelse når det gjelder Jesu før-jordiske tilværelse, og 
fjerner enhver mulighet for at uttrykket kan leses som at Jesus fikk en ny 
status ved oppstandelsen: Han var allerede Guds mektige sønn. «Stad- 
festet» er et ekko av den kristologiske forklaringen i NTR: «Innsettelsen 
som Guds Sønn ved oppstandelsen markerer ikke noen endring i Jesu 
sonneforhold, for etter Paulus’ syn var Jesus Guds Sønn også før oppstan- 
delsen.» Endringen er derfor påfallende: Ikke minst ut fra måten teksten 
ble endret på, men særlig ut fra hva endringen innebærer for kristologien. 
Teksten ble dermed slik i NTos. Det sentrale uttrykket ble ikke endret 
i justeringen av NTos i Bibel 2011. 


Endelig tekst og note i Bibel 2011 
Endelig tekst og fotnote ble dermed slik i Bibel 2011: 


Rom 1,3-4 bokmål 3Det er evangeliet om hans Sønn, Jesus Kristus, vår Herre, kommet 
som menneske av Davids ætt, 

ved hellighets Ånd stadfestet som Guds mektige Sønn ved 
oppstandelsen fra de døde. 

Fotnote 1,4 Apg 13,32f 


Rom 1,3-4 nynorsk 3Det er evangeliet om hans Son, Jesus Kristus, var Herre, komen som 
menneske av Davids ætt “og stadfest ved heilagdoms Ande som Guds 
mektige Son ved oppstoda fra dei dade 


Fotnote 1,4 Apg 13,32f 


Selv om selve teksten fra NTos ikke ble justert i Bibel 2011, skjedde det 
likevel nevneverdige endringer i fotnoten. I NTos opplyste fotnoten om 
noen andre oversettelsesmuligheter enn «stadfeste». Disse ble fjernet i 
Bibel 2011, og bibelleseren får her ingen informasjon om at teksten kan 
oversettes på noen annen måte. «Stadfeste» fremstår altså som eneste 
mulighet. 


Intervjuer 
Intervju med Reidar Aasgaard 


I intervju med primæroversetter Reidar Aasgaard kommer det tydelig 
frem at han er kritisk til endringene som skjedde på tampen av arbeidet. 
På spørsmål om hva som står på spill i de enkelte oversettelsesvarian- 
tene av denne teksten, svarer Aasgaard at «det handler om et bibelteo- 
logisk og systematisk-teologisk spørsmål: Når ble Jesus Guds sønn? Om 
han har vært det fra evighet av, eller om det først skjedde i forbindelse 
med oppstandelsen.»'*** Etter å ha sett utviklingen fra første utkast til 
endelig utkast synes Aasgaard at «det virker som at det har vært klare 
interesser i utviklingen fra det ene til det andre mot slutten av prosessen. 
Dette [«innsatt som Guds mektige Sonn»] stod uanfektet hele veien, og 


1003 Noten i NTos opplyste om følgende oversettelsesmuligheter: «stadfestet som kan også oversettes 
«bestemt til», «godtgjort å være>»/«stadfest ... som kan og omsetjast «esla tib, «godtgjord å vera». 
Oversettelsesmulighetene stod opprinnelig som alternativer til «innsatt», og alternativene ble 
merkelig nok ikke justert etter endringen fra «innsatt» til «stadfestet». Det betyr at «innsatt» 
aldri kom inn i noten, selv om det ble tatt ut av hovedteksten. Selv om oversettelsesalternativene i 
noten til NTos forutsetter «innsatt som» som hovedtekst, hadde alternativet «bestemt til» likevel 
den funksjon at den gav en alternativ forståelse til «stadfestet som». «Bestemt til» åpner for andre 
kristologiske implikasjoner enn «stadfeste», og har også en langt større åpenhet til spørsmål om 
når Jesus ble Guds sønn. En slik oversettelse signaliserer også at det skjedde noe nytt med Jesu 
status ved oppstandelsen. Denne fortolkningsmuligheten forsvant da oversettelsesalternativene 
ble tatt ut av noten i Bibel 2011. 

1004 Intervju 2.12.15. 

sa har det forsvunnet helt på tampen».’°® På oppfordring om å vurdere 
sluttresultatet («stadfestet som Guds mektige Sønn») i lys av prinsippene 
for oversettelsen, mener Aasgaard at sluttresultatet er «uheldig i forhold 
til de grunnleggende prinsippene vi hadde for oversettelsen», og han 
knytter dette både til det historisk-kritiske prinsippet og til prinsippet 
om konkordans:'** 


Det er faglig uholdbart. Det er ikke i tråd med historisk-kritisk bibelfaglig fre- 
mgangsmåte når det gjelder å håndtere og oversette tekst. Den endringen [fra 
«innsatt» til «stadfestet»] ser jeg som problematisk fordi det oppleves som en 
innsnevring, når det ellers kan forstås mindre spesifikt og mer flertydig. Da 
burde man ha holdt seg til en mer åpen språkbruk. Og det burde i hvert fall vært 
gjenspeilt i notene, siden man falt ned på en så tydelig løsning. Hvis man mente 
det var to uforlikelige tolkninger, burde man i det minste oppgi den andre tolk- 


ningen i en fotnote.” 


Foruten det Aasgaard ser som et brudd på det historisk-kritiske prinsip- 
pet, etterspør han her også en transparens i tolkningsarbeidet. Når man 
valgte en løsning som i utgangspunktet var problematisk, «burde man i 
det minste» opplyse om den andre oversettelsen i en fotnote. Her lukker 
man tolkningsmulighetene, og sikrer ett bestemt meningsinnhold. Aas- 
gaard ser også sluttresultatet som et brudd på prinsippet om konkordans, 
og mener at dette prinsippet «burde talt for en annen løsning». Aasgaard 
forstår prinsippet om konkordans som mye av det samme som konsis- 
tens. Altså: Der hvor kildespråket bruker ett bestemt ord, burde man 
etter konkordante kriterier tilstrebe å gjengi dette relativt likt og kon- 
sistent i mottakerspråket. Særlig ved ord som har en spesiell, teologisk 
pregnans, vil det være viktig å gjengi dem mest mulig konkordant. Som 
vi skal se i konsistenssjekken nedenfor, blir oversettelsen av horizö i dette 
tilfellet et brudd på et slikt prinsipp. Det aktuelle ordet blir oversatt svært 
annerledes i Rom 1,4 i forhold til hvordan det ellers er gjengitt i Bibel 2011. 
Foruten de faglige prinsippene mener Aasgaard at det er uheldig når det 
gjelder det profesjonelle aspektet: 


1005 Intervju 2.12.15. 
1006 Intervju 2.12.15. 
1007 Intervju 2.12.15. 

Jeg opplever det som foruroligende at det har skjedd slike ting. Og jeg synes 
jo ogsa at det er uheldig med tanke pa hvilken faglig kompetanse vi hadde pa 
omradet. Jeg var den eneste med doktorgrad i den aktuelle gruppa, og den var 
pa Paulus-brevene. Sa det at det blir gjort en sa vesentlig endring pa tampen, 
oppfatter jeg i lys av dette som — i mangel av et bedre uttrykk - faglig lite profes- 
jonelt. Når man i en prosess sitter i en posisjon der man har mulighet til å gjøre 
forandringer, syns jeg det er uheldig at det blir gjort ting som kan oppfattes som 
en overprøving av andres kompetanse, særlig når det er viktige ting som har 
vært diskutert. Hvis da noen tekstalternativer forsvinner ut underveis, så mener 


jeg at det er faglig uheldig og profesjonelt sett problematisk." 


Som i intervjuet om Kol 1,15 trekker Aasgaard inn spørsmålet om kom- 
petanse, og han hadde formelt sett den høyeste kompetansen på det pau- 
linske materialet. Aasgaard mener også at det er et «problem som også er 
strukturelt, og som handler om myndighetsforhold, hvor noen da har fått 
mer myndighet, og bruker den til å overprøve og endre omforente løsnin- 
ger fra tidligere i prosessen.»'** Jeg vil nå kommentere dette ytterligere og 
se det i lys av andre deler av saksprosessen til Kol 1,15. 

Hvis man skal sammenligne prosessen i Rom 1,4 med prosessen i Kol 
1,15, fremstår endringen som enda mer kontroversiell. I prosessen med 
Kol 1,15 argumenterte flere aktører mot den flertydige oversettelsen, også 
i oversettergruppen. Her var det en markant motstand mot en bestemt 
gjengivelse underveis i prosessen, og oversetterne hadde, inntil et visst 
nivå, mulighet til å delta i diskusjonene. I tilfellet Rom 1,4 finner man 
derimot en tilsynelatende aksept for den valgte oversettelsen («innsatt 
som Guds mektige Sønn») i hele prosessen. Det er ikke mulig å doku- 
mentere (verken via skriftlige eller muntlige kilder) at det forelå noen 
motstand mot denne gjengivelsen underveis. I siste runde, derimot, ble 
teksten endret og sikret teologisk, samtidig som man unnlot å informere 
om endringen, til tross for at de var forpliktet på OUs og styrets ved- 
tak, som hadde vedtatt «innsatt som Guds mektige Sønn» som tekst. I 
dette tilfellet blir det altså tydelig at aktørene brøt med alle strukturelle 
og faglige prinsipper som lå til grunn for oversettelsen. Konsekvensen av 


1008 Intervju 2.12.15. 
1009 Intervju 2.12.15. 

at dette ble gjort helt mot slutten, ble at oversetterne ikke hadde mulighet 
til å delta i en diskusjon om dette valget. Endringen er også en mulig 
overstyring av en diskusjon som kunne ha blitt ført tidligere i prosessen, 
da bokmåls- og nynorskteksten ble diskutert for første gang i oversetter- 
gruppen. Her hadde Aasgaards utkast oversettelsesforslagene «bekreftet» 
og «stadfestet», hvorav det sistnevnte antakelig var foranlediget av hans 
sammenligning med DO92 og BF97. I Aasgaards 2.-utkast var begge disse 
alternativene slettet, og det er naturlig å tenke at det ble gjort i etterkant 
av en diskusjon i oversettergruppen eller med utgangspunkt i hva Aas- 
gaard selv anså som sakssvarende å ta videre som alternativer. Aasgaard 
oppsummerer: «Dette tilfellet er uheldig på flere nivåer: rent bibelfag- 
lig og vitenskapelig, men også på et prosess-strukturelt plan, særlig når 
saken ikke ble sendt tilbake til noen åpne fora.»'** For bibelleseren får 
endringen også store konsekvenser. På spørsmålet «I hvilken grad tror 
du en alminnelig bibelleser ville oppfatte nyansene?» svarer Aasgaard: 
«Alminnelige bibellesere har ikke apparatet som handler om å tenke 
adoptiansk eller andre former for kristologi, og for disse vil dette overset- 
telsesvalget på mange måter være uheldig, fordi det tildekker og minsker 


tolkningsrommet.»'™ 


Intervju med Gunnar Johnstad 

I intervju med Johnstad snakker vi om endringen fra «innsatt» til «stad- 
festet». Johnstad sier han husker endringen, og at den ikke kom med én 
gang. Han husker ikke den konkrete begrunnelsen som ble gitt. På spørs- 
mål om det var noen intern diskusjon om endringen, mener Johnstad at 
det ikke var det. Han antar at den var teologisk motivert: 


Hvis man skal anta hva som kan ha vært begrunnelsen, så er det nok noe av det 
du er ute etter. Dette ser man jo allerede i fotnotene i NTR, at formuleringen 


[«innsatt som Guds mektige Sønn»] ikke betyr at det er noen endring i Jesu 


1010 Intervju 2.12.15. 
1011 Intervju 2.12.15. 

[sonne]status og funksjon, og ikke at det innebærer en «feil kristologi», for a si 


det sånn. Det har man nok tenkt.!°!” 


Johnstad bekrefter her at kommentaren i NTR (som han selv har skrevet) 
er svært opptatt av de kristologiske implikasjonene, og at selve endringen 
må ses som et uttrykk for en tilsvarende tanke. Videre forteller han om 
det sannsynlige resonnementet som lå bak endringen: «Hvis det ikke er 
filologisk mulig å oversette det sånn, så kan man ikke gjøre det uansett, 
men man har nok ment at det var leksikalsk grunnlag for det, selv om det 
ikke er den vanligste betydningen, da.»'* I lys av de andre gjengivelsene 
av ordet påpeker Johnstad at endringen går imot prinsippet om konkor- 
dans, som man tilstrebet.'*+ På spørsmålet «Tenker du at det er et bevisst 
kristologisk hensyn?» bekrefter han dette og forklarer noe av tankegan- 
gen bak det: 


Ja, det er antakelig fordi man - noen ville nok argumentere for det i alle fall, jeg 
vet ikke om det ble gjort: Hvis man er enige om at den tolkningen ikke betyr 
noe annet — og det kan jo ikke bety noe annet hvis man ser på hva Paulus skriver 
i Gal 4,4 og Fil 2,6 — så kan man ikke fa den gale kristologien. Ved å si det rett 


ut, så minsker man faren for misforståelser av det.!°!5 


I gjenfortelling av hva som kan ha skjedd, er Johnstad selv tydelig norma- 
tiv om hva som er den «rette» kristologien. Det er tydelig at han selv har 
behov for å påpeke at dette er et spørsmål som ikke kan misforstås — hvis 
man bare leser Rom 1,4 i lys av de rette tekstene. Ved å uttrykke denne 
kristologien «rett ut» i Rom 1,4 - ved oversettelsen «stadfeste» - min- 
sker man «faren» for misforståelser. Johnstad sier selv at hvis man velger 
«innsatt som Guds mektige Sønn», «så er det godt nok» - i betydning 
at formuleringen i seg selv er i harmoni med en «rett» fortolkning av 
Paulus’ teologi. Hvorfor var det da et behov for å endre teksten? Johnstad 
resonnerer videre: «Man tenkte vel det er ikke alle som ser dette klart 
nok, og kan bruke det som et argument. Så det var for å unngå enhver 


1012 Intervju 27.5.16. 
1013 Intervju 27.5.16. 
1014 Intervju 27.5.16. 
1015 Intervju 27.5.16. 

mulig misforståelse.»'** De som eventuelt ikke «ser dette klart nok», er 
her identisk med de som «kan bruke det» som et argument. Det betyr 
her: De som ikke ser den «rette» kristologien klart nok, og som ikke leser 
det i lys av Gal 4,4 og Fil 2,6, kan her bruke oversettelsen «innsatt som 
Guds mektige sønn» som et argument for en avvikende kristologi. Dette 
forutsetter altså at «man» har tenkt apologetisk - med et tydelig utgangs- 
punkt i hva som er den «rette» tolkningen av Paulus’ teologi, og at dette 
også skulle kunne spille inn på oversettelsesvalget. Med andre ord: Det 
er en sannhet som oversettelsen må verne om. Samtidig er det interes- 
sant her (og i kommentarene i NTR) at man forutsetter at de bibelske 
forfatterne har en konsistent kristologi som direkte besvarer spørsmålene 
i de senere kristologiske stridighetene. Derfor står deres teologi i perfekt 
harmoni med de senere teologiske presiseringene. Som en innvending til 
dette kan man kanskje si at endringen (fra «innsette» til «stadfeste») i 
seg selv demonstrerer at oversetterne ikke forutsetter at de bibelske for- 
fatterne formulerte seg konsistent og i perfekt harmoni med det som ble 
den senere lære. Det kan man kanskje komme til rette med - men da 
blir endringen enda mer interessant: For da er det ikke formuleringene 
i seg selv, tekstens form, som er direkte i harmoni med den senere læren 
- men derimot Paulus’ teologi (jf. henvisningene til Gal 4,4 og Fil 2,6), 
slik Johnstad fortolker den. Hvis man altså bare åpner blikket for andre 
paulinske tekster enn Rom 1,4, vil man se at det er en konsistent kjerne i 
Paulus” teologi som samsvarer med kristologien som kommer til uttrykk 
i de senere trosbekjennelsene. Premissene for en slik tankegang bryter 
tydelig med premissene til den litterære tilnærmingen som knyttes til 
Bibel 2011, der meningen ligger i tekstene, og ikke bakenfor eller i andre 
tekster. Dette favner hjertet i utfordringen Mørk har beskrevet (s. 98), at 
teologer tilnærmer seg tekst som et budskap og derfor skiller tekstens 
form fra dens innhold. 

Johnstad presiserer samtidig at forutsetningen for at endringen skulle 
kunne skje, var at det var innenfor grensene for det filologisk aksepta- 
ble: «Men altså, som sagt, må det da være innenfor et filologisk kanskje 
ikke det mest sannsynlige eller mest primære valg, men at det ikke er 


1016 Intervju 27.5.16. 

umulig, og det har jeg ikke sjekket nok hvordan dette ordet ellers er brukt 
i antikken, om det entydig betyr «bestemme tib eller <innsette».»'°” Dette 
er et eksempel pa hvordan bibelvitenskapen blir holdt i teologiens toyler. 
Det eneste kravet for endringer er dette: Det ma bare ikke veere filologisk 
umulig. Johnstad erkjenner her, som ovenfor, at dette (dvs. «stadfeste») 
ikke er den vanligste og mest sannsynlige betydningen av ordet. Likevel, 
siden de (ifølge Johnstad) nok ikke mente det var leksikalsk umulig, gikk 
de for den løsningen - for å unngå det Johnstad kaller «misforståelser». 
Johnstad har ikke sjekket nok om ordet ellers i antikken brukes entydig i 
betydningen «innsette» eller «bestemme til». Selv om Johnstad presiserer 
at dette er hans tanker om hva som kan ha skjedd, får man samtidig et 
innblikk i en tankegang som ikke kan være løsrevet fra hans egen. Han 
sier selv at det ikke var noen stor diskusjon om det. Hadde han selv vært 
svært uenig, ville han antakelig husket det. Med andre ord: Han må ha 
støttet opp om denne tankegangen som han selv beskriver. Og hvis det 
ikke har vært noen diskusjon om dette, vil det bety at flere har delt, eller 
i det minste akseptert, denne tankegangen. Denne tankegangen sier mye 
prinsipielt om oversettelse og teologi, og ikke minst om tenkning rundt 
historisk vitenskapelighet: Bibelselskapet velger det de selv anser som den 
minst sannsynlige løsningen - og dette alene av kristologiske, og indi- 
rekte: apologetiske — hensyn. Her legges det altså ikke vekt pa fremmed- 
gjøring, og på å bevare det utfordrende elementene i kildeteksten. 

Dette er en god illustrasjon på hvordan en bestemt ideologi reflekte- 
res i oversettelsesvalgene, her fra «innsatt» til «stadfestet». Men hva med 
den andre syntaktiske muligheten av det aktuelle uttrykket i Rom 1,4? 
Leivestad valgte denne syntaktiske løsningen i sitt oversettelsesforslag, 
«innsatt i myndighet som Guds sønn». Ved dette valget blir løsningen 
enda mer åpen for adoptianske lesninger. Johnstad nevnte ovenfor at han 
selv anså «innsatt som Guds mektige Sønn» som «godt nok», og i har- 
moni med en «rett» fortolkning av Paulus' teologi. Om den andre syn- 
taktiske løsningen kommenterer han: «Hvis man har en annen syntaks, 
så blir den heller verre. Da blir det adoptiansk med én gang.»'** Johnstads 


1017 Intervju 27.5.16. 
1018 Intervju 27.5.16. 

ideologiske utgangspunkt far ham til 4 utelukke dette oversettelsesvalget, 
og han bestemmer pa forhand at denne losningen er umulig. 

Men hva med saksgangen? Som kommentar til at det ikke finnes noe 
vedtak på endringen, responderer Johnstad at «[s]like ting skulle jo vært 
registrert selvfølgelig, og ikke bare være en «snikinnføring»»'** Johnstad 
forteller at det i sluttredaksjonen ikke skulle være noen endringer av 
innholdsmessig betydning. Endringene skulle kun gjøres med hensyn 
til konsistens og stil. Samtidig skulle uansett styret informeres, noe som 
altså ikke skjedde. Johnstad bekrefter at slike ting ikke skulle skje. Samti- 
dig forteller han at han ikke kan tro at de [redkom] «bare vedtok det uten 
at noen fikk uttale seg om det». «Noen» vil nok i dette tilfellet være OU. 
OU-leder Kvalbein fulgte prosessen helt frem til slutten, og må naturlig- 
vis ha bifalt dette. Siden det ikke er mulig å spore en eneste setning om 
endringen, verken i innkallinger eller i referat, er det svært lite trolig at 
saken var oppe i et OU-møte. Det at styret heller ikke fikk noen informa- 
sjon om endringen, støtter opp om dette. Det er også mulig at det ville 
vært vanskelig å få dette gjennom i styret med en transparent saksgang. 
Hvordan skulle de ha begrunnet endringen? Om endringen av Kol 1,15 
skrev redkom at endringsforslaget var tolket som «den mest sannsynlige 
tolkning». I tilfellet med Rom 1,4 var det derimot en bevissthet om at 
endringsforslaget var den minst sannsynlige løsningen,” og ellers ikke i 
tråd med prinsippet om konsistens og konkordans. Kunne Bibelselskapets 
styre virkelig ha godkjent en slik endring dersom redegjørelsen hadde 
vært åpen om dette? I saken om Jes 7,14 var styret i det minste årvåkent og 
forstod at OUs anbefaling om å bli stående på «jomfru» egentlig bare var 
gjort ut fra hensyn til mottakelsen, slik som i NO78. I det tilfellet sendte 
styret saken tilbake til OU. Samtidig var Jes 7,14 en kjent kontroversiell 
sak fra NO78, noe som kan ha ført til at styremedlemmene var ekstra på 
vakt da de skulle behandle denne teksten. Hvorvidt endringen av Rom 
1,4 hadde blitt godkjent, avhenger nok i stor grad av hvor transparent 
begrunnelsen hadde vært. 


1019 Intervju 27.5.16. 
1020 Dette kan dokumentes skriftlig i redegjørelsen fra 1984. Oversettelsesvalget i prosessen tilsa også 
at de anså dette som det beste alternativet. 

Konsistens 
Verbet horizö forekommer åtte ganger i NT. En konsistenssjekk for NO78 


ROMERNE 1,3-4 


og Bibel 2011 vil vise om Rom 1,4 oversettes annerledes enn de syv andre 


forekomstene. Nynorskteksten oppgis i klammer dersom den avviker fra 


bokmålsoversettelsen av det bestemte ordet. 


Luk 


hoti ho huios men tou 


For Menneskesønnen går | For Menneskesønnen går 
22,22 | anthröpou kata to bort, slik det er bestemt; | bort, slik det er bestemt. 
hörismenon poreuetai, plén | men ve det menneske Men ve det mennesket som 
ouai tō anthröpö ekeinö di’ som forråder ham!» forråder ham!» 
hou paradidotai 
Apg touton té hörismené boulé Han ble utlevert til dere Han ble utlevert til dere, 
2,23 kai prognösei tou theou slik Gud på forhånd slik Gud på forhånd hadde 
ekdoton dia cheiros anomön | hadde bestemt og visste | bestemt og kjente til, og 
prospéxantes aneilate, om, og ved hjelp av menn | ved lovløses hånd naglet 
som ikke kjenner Guds dere ham til korset og 
lov, naglet dere ham til drepte ham. 
korset og drepte ham. 
Apg kai paréggeilen hémin Og han bød at vi skulle Og han påla oss at vi skulle 
10,42 | kéryxai tō lad kai forkynne for folket og forkynne for folket og vitne 
diamartyrasthai hoti houtos | vitne at han er den som at han er den som Gud 
estin ho hörismenos hypo Gud har satt til dommer | har satt til dommer over 
tou theou krités zöntön kai over levende og døde. levende og døde. 
nekrön. 
Apg tön de mathétön, kathös Da ble disiplene enige om | Da ble disiplene enige om 
11,29 euporeito tis, hörisan at enhver av dem skulle gi | at hver av dem skulle gi så 
hekastos autön eis diakonian | så mye han kunne avse, mye han kunne avse, for å 
pempsai tois katoikousin en | for å hjelpe de brødrene hjelpe de av søsknene som 
té loudaia adelphois; som bodde i Judea. bodde i Judea. 
Apg epoiésen te ex henos pan Han lot alle folkeslag, Av ett menneske har han 
17,26 ethnos anthröpön katoikein | som stammer fra ett skapt alle folkeslag. Han lot 
epi pantos prosöpou tës gås, | menneske, bo over hele dem bo over hele jorden, 
horisas prostetagmenous jorden, og han satte og han satte faste tider for 
kairous kai tas horothesias faste tider for dem og dem og bestemte grensene 
tés katoikias auton bestemte grensene for for deres omrader. 
deres omrader. 
Apg kathoti estésen hémeran For han har fastsatt For han har fastsatt en dag 
17,31 en éh mellei krinein tén en dag da han skal da han skal dømme verden 
oikoumenén en dikaiosyné, dømme verden med med rettferd, ved en mann 
en andri hö hörisen, pistin rettferdighet, og har han har utpekt til dette 
paraschön pasin anastésas til dette bestemt en [Bibel 2011 NN: «og til det 
auton ek nekrön. mann. Det har han gjort | har han innsett ein mann»]. 
troverdig for alle ved Det har han bekreftet for 
å oppreise ham fra de alle mennesker ved å reise 
døde. ham opp fra de døde. 

(Continued) 


Rom tou horisthentos huiou theou | ved hellighets And ved hellighets And 


1,4 en dynamei kata pneuma innsatt som Guds stadfestet som Guds 
hagiösynés ex anastaseös mektige Sønn da han mektige Sønn ved 
nekrön, lésou Christou tou stod opp fra de døde. oppstandelsen fra de døde. 
kyriou hémön, 

Heb palin tina horizei hémeran Derfor fastsetter han på | Derfor fastsetter han på 

4,7 ny en dag nytt en dag 


Oversikten viser at Bibel 2011 følger NO78 i 6 av 8 tilfeller (Luk 22,22; Apg 
2,23; 10,42; 11,29; 17,26; Hebr 4,7), men har valgt en nyformulering i de 
resterende to tilfellene: Rom 1,4 (NO78: «innsatt»; Bibel 2011: «stadfestet») 
og Apg 17,31 (NO78: «har bestemt»; Bibel 2011: «har utpekt»). Det er noe 
overraskende at Bibel 2011 har fulgt NO78 i Apg 2,23 (og 11,29),'** som 
begge har omskrivende gjengivelser av den greske teksten. Antakelig må 
dette ses i sammenheng med at Apostlenes gjerninger fra NO78 aller mest 
bærer preg av å være revisjon, ifølge Sagrusten.'* For vår sammenheng er 
gjengivelsen av Apg 2,23 i NO78/Bibel 2011 særlig interessant, siden horizö 
her gjengis upresist som «på forhånd hadde bestemt». Horizö oversettes 
altså her som om det står proorizö («bestemme på forhånd»), og oversettes 
identisk med flere gjengivelser av prohorizö i NT (Rom 8,29.30; Ef 1,5.11), 
slik at det betydningsmessig blir umulig å skille dem fra hverandre i over- 
settelsen.'*> Horizö oversettes relativt konsistent i NO78 (jf. ovenfor), og 
tilfellet med Apg 2,23 blir mer unntaket som bekrefter regelen - og Rom 
1,4 følger «regelen». «Innsatt»/«innsett» ligger relativt nær gjengivelsen 
av horizö i de to andre kristologiske tekstene med dette ordet, Apg 10,42 
(«har satt til»/«har sett til») og 17,31 («har bestemt»/«har innsett»). I Bibel 
2011 endres dette, og Rom 1,4 blir et nytt unntak. Gjengivelsen i Rom 1,4 


1021 I Apg 11,29 blir det ordrette «[disiplene] bestemte» omskrevet til «[disiplene] ble enige». 

1022 Dette kom frem i en uformell samtale. 

1023 Bade NO78 og Bibel 2011 har omskrevet de greske substantivene til verb, og er svært upresise 
i gjengivelsen av de aktuelle ordene. I den greske teksten står hörismené som attributt til boulé 
([Guds] fastsatte plan). I NO78/Bibel 2011 oversettes hörismené som om det hadde forstavelsen 
pro- («før») fra det påfølgende ordet prognösei, mens prognösei gjengis som om det stod uten 
(gnösei), jf. NO78/85: «slik Gud på forhånd hadde bestemt og visste om»/Bibel 2011: «slik Gud på 
forhånd hadde bestemt og kjente til». Hvis man hadde fulgt omskrivingen fra de greske substan- 
tivene (ordrett: «Guds fastsatte plan og forhåndskjennskap») og gjengitt det presist, ville det blitt 
omtrent slik: «slik Gud hadde bestemt og visste om/kjente til på forhånd». 


368 


ROMERNE 1,3-4 


(«stadfeste») skiller seg også ut fra Apg 2,23 («bestemme på forhånd»): Å 
stadfeste ligger mer i retning av å bekrefte noe som allerede var fastsatt. 
Oversettelsen av horizö i Rom 1,4 er et særtilfelle i Bibel 2011, og det eneste 
stedet Bibelselskapet oversetter ordet på denne måten. 


Resepsjonshistorien 


Alt i alt viser resepsjonshistorien at horizö ble tolket som «fremstilt, (be) 
vist, erklært, godtgjort» som Guds (mektige) sønn." I flere av disse til- 
fellene ser det ut til å ha vært viktig å avgrense seg mot adoptianske for- 
tolkninger. Samtidig ble også adopsjonen og innsettelsen av Jesus som 
Guds (mektige) sønn fremhevet som viktig av enkelte, ettersom det dan- 
net grunnlaget for at menneskeheten skulle bli adoptert og få barnekår, 
og ha retten til å være sønner («Guds barn» i Bibel 2011). Luthers romer- 
brevkommentar oversetter horisthentos til «innsatt» («eingesetzt») og 
har ingen bemerkninger til det adoptianske spørsmålet. Resepsjonsh- 
istorien bærer vitne om at det står store kristologiske spørsmål på spill 
i forståelsen av denne teksten, noe som setter endringen fra «innsatt» til 
«stadfestet» i Bibel 2011 inn i en større dogmatisk sammenheng. 

Jeg vender meg nå til å vurdere det leksikalske aspektet ved ordet 
horizö. Johnstad nevnte i intervjuet (s. 362-6) at «man» hadde ment at 
«stadfeste» ikke var den mest sannsynlige leksikalske betydningen, men 
at løsningen likevel ikke var umulig. Men er den mulig? Jeg vil gi en vur- 
dering av ordets leksikalske betydning, og vil blant annet bruke ordbøker 
og eksegetisk litteratur for å belyse dette spørsmålet. Bidrar endringen til 
å bringe oversettelsen nærmere grunnteksten? 


Rom 1,3-4 i moderne kommentarlitteratur 


I det følgende vil jeg se på hvordan kommentarlitteraturen forklarer Rom 
1,4, og relatere dette til oversettelsen av uttrykket horisthentos hyiou theou 


1024 Jf. også Schelkle, som forteller at fortolkningen av horizö til «dartun/darstellen» var felles for 
kirkefedrene. Schelkle, Paulus, Lehrer der Våter, 22—23. 

1025 Martin Luther, D. Martin Luthers Werke: Kritische Gesamtausgabe (Weimarer Ausgabe), bd. 56, 
Der Brief an die Römer (Weimar: Böhlau, 1938). 

en dynamei. Her vil jeg særlig fokusere på nøkkelordet horizo, og hvordan 
forskere forholder seg til dette ordet i Rom 1,4. Siden det aldri oppgis en 
skriftlig grunn for endringen fra «innsatt» til «stadfestet» under proses- 
sen bak Bibel 2011, vil det ikke være mulig å etterprøve dette. Likevel vil 
det være mulig å se hva fortolkere anser som en leksikalsk riktig overset- 
telse av horizö, og knytte det opp mot de endelige versjonene i NO78 og 
Bibel 2011. 

I den eksegetiske litteraturen er det en overveldende støtte til betyd- 
ningen «innsette» og «utpeke» i tilfellet Rom 1,4. Dette har naturlig sam- 
menheng med at ordet aldri, verken i klassisk gresk eller i nytestamentlig 
gresk, brukes i betydningen «stadfeste». Det har ikke vært mulig å opp- 
spore noen eksegetiske kommentarer som har gjengivelser som ligger i 
retning av det norske «stadfeste». Det viser at kommentatorene ikke anser 
en slik gjengivelse som konkordant, nær grunnteksten. Dette er påfal- 
lende i og med at mange kommentatorer ofte er interessert i den teolo- 
giske betydningen og ofte bruker denne utdypende forklaringen som 
oversettelse. Det at ingen opererer med en tilsvarende gjengivelse som 
«stadfeste», betyr at de fleste fortolkere mener denne teksten indikerer at 
det faktisk skjedde noe nytt med Jesu status etter oppstandelsen. «Stad- 
feste» fjerner enhver indikasjon på at Jesus har fått en ny stilling (i likhet 
med den latinske teksten [Vulgata], som har praedestinatus). 

Hovedtendensen i forskningslitteraturen er at alle fortolkere som gir 
en selvstendig oversettelse, opererer med en gjengivelse som tilsvarer det 
norske «innsette», eller en tilsvarende oversettelse der de selv presise- 


1026 James D. G. Dunn, Romans 1-8, WBC 38A (Waco, TX: Word Books, 1988), 4; Peter Stulmach- 
er, Der Brief an die Römer, NTD 6 (Göttingen/Zirich: Vandenhoeck & Ruprecht, 1989), 20; 
C. K. Barrett, A Commentary on the Epistle to the Romans, BNTC (London: Adam & Charles 
Black, 1957), 18; Dieter Zeller, Der Brief an die Römer, RNT (Regensburg: Pustet, 1985), 33; Ulrich 
Wilckens, Der Brief an die Römer, bd. 1, Röm 1-5, EKKNT 6.1 (Köln: Benziger, 1978), 55; Hans 
Wilhelm Schmidt, Der Brief des Paulus an die Römer (Berlin: Evangelische Verlagsanstalt, 1966), 
15; Ernst Kåsemann, An die Römer, HNT 8a (Tübingen: Mohr, 1980), 2; Walter Schmithals, Der 
Römerbrief: Ein Kommentar (Gütersloh: Gütersloher Verlagshaus Mohn, 1988), 46; Stuhlmach- 
er, Der Brief an die Romer, 20; Heinrich Schlier, Der Römerbrief, HIhKNT 6, 2. utg (Freiburg 
i. B.: Herder, 1979), 17; William Hendriksen, Romans Chapters 1-8, New Testament Commentary 
(Edinburgh: Banner of Truth Trust, 1980), 41; Jacob Jervell, Gud og hans fiender: Forsøk pa å 
tolke Romerbrevet (Oslo: Universitetsforlaget, 1973), 30; Robert Jewett, Romans: A Commentary 
(Minneapolis: Fortress, 2007) 98; 107; Horst Balz og Gerhard Schneider, Exegetical Dictionary of 
the New Testament, bd. 2, ex-opsonion (Grand Rapids, MI: Eerdmans, 1991), 532; Gerhard Kittel 
og Gerhard Friedrich (red.), Theological Dictionary of the New Testament, bd. 5, x-pa (Grand 

rer at betydningen er «innsette».'*” De fleste fortolkerne er tydelige på at 
formuleringen er åpen for en adoptiansk kristologi, uten at det har fått 
dem til å velge en annen oversettelse.” Barrett uttrykker det slik: 


The word here translated "appointed” is sometimes translated "defined” or "de- 
clared” (to be). This rendering has the evident advantage that it avoids the char- 
ge of adoptianism which can be brought against “appointed” [...], but there is 
little else to be said of it. Hellenistic evidence and New Testament usage both 


favour “appointed” (e.g. Acts x. 42; xvii, 31).1 


Barrett refererer her implisitt til andre engelske bibeloversettelser som har 
«defined» eller «declared». Selv om Barrett ikke anser denne betydningen 
som mulig, er det likevel interessant at han omtaler det som en apenbar 
fordel at disse gjengivelsene unngar anklagen om adoptianisme. Med en 
så ladet kommentar er det tydelig at Barrett avgrenser seg mot adoptian- 
ske fortolkninger, til fordel for kristologien som kommer til uttrykk i de 
oldkirkelige trosbekjennelsene. Også i forskningslitteraturen er det altså 
mulig å spore teologiske interesser, selv om det i dette tilfellet ikke ser ut 
til å ha hatt noen overstyrende effekt for selve oversettelsesvalget. 

Colin Kruse relaterer seg også til samme problematikk, og trekker inn 
den andre alternative forståelsen til horizö: 


The NIV [2011] translation describes Jesus Christ as the one "appointed Son 
of God”; however, many other English translations have, "declared to be the 
Son of God”. These translations lessen the possibility of Paul's statement being 
interpreted in an adoptianistic manner. However, this runs counter to the use of 
the same verb elsewhere in the NT, where it never means “to declare’, but rather 
“to determine’, “to decree’, or “to appoint” (Luk 22:22; Acts 2:23; 10:42; 11:29; 
17:26, 31; Heb 4:7).1°° 


Rapids, MI: Eerdmans, 1967), 453; Paula Fredriksen, Paul: The Pagans’ Apostle (New Haven/ 
London: Yale University Press, 2017), 142-3. 

1027 Joseph Fitzmyer, Romans: A New Translation with Introduction and Commentary, 234-35; Hans 
Lietzmann, An die Römer, HNT 8 (Tübingen: Mohr, 1933), 25; Douglas J. Moo, The Epistle to the 
Romans, NICNT (Grand Rapids, MI: Eerdmans, 1996), 47-48. 

1028 Dette er også tilfelle i Michael F. Bird, Jesus the eternal Son. Answering Adoptianist Christology 
(Grand Rapids; MI: Eerdmans, 2017), som bruker oversettelsen «install» (14). 

1029 Barrett, A Commentary on the Epistle to the Romans, 19. 

1030 Colin G. Kruse, Pauls Letter to the Romans, The Pillar New Testament commentary (Grand 
Rapids, MI: Eerdmans, 2012), 44. 

Som vi ser i de to sitatene ovenfor, ligger det en bevissthet om at overset- 
telsen «innsette» («appoint») apner muligheten for en adoptiansk lesning. 
Samtidig avviser begge a oversette verbet pa en annen mate fordi det ville 
gatt imot bruken av ordet ellers i NT og i den greske omverdenen for 
øvrig. Denne observasjonen ser ut til å være støttet av en rekke kommen- 
tarer, ettersom man ikke finner noe eksempel på at horizö er brukt i noen 
annen betydning ovenfor, verken i tekster før NT eller i tekster som er 
samtidige med NT. Cranfield kommenterer dette: 


No clear example, either earlier than, or contemporary with, the NT, of its use 
in the sense «declare or «show to be has been adduced. That being so, it is 
probably right to conclude that the support for this interpretation afforded by 
various Greek Fathers is due to doctrinal consideration rather than their supe- 


rior knowledge of Greek usage.’ 


Cranfields bemerkning er treffende og demonstrerer et viktig poeng: 
I den grad ordet horizö ble utlagt av kirkefedrene, handlet det om å tolke 
det i lys av deres forestillinger om Jesu naturer. Deres utlegning kan der- 
for ikke anses som en historisk fortolkning som søker å utlegge ordets 
leksikalske betydning. I resepsjonshistorien er det først og fremst 
Johannes Khrysostomos (ca. 345-407 e.Kr.) som hevdet at horizö her 
har betydninger som «å bli vist [å være]» (passiv av deiknymi) og «å bli 
kunngjort» (passiv av apofainö), betydninger som ligner betydningen 
til det engelske ordet «declare» eller de norske ordene «godtgjøre» eller 
«stadfeste». En slik betydning av horizö kan ikke spores i greske tek- 
ster i tiden før Romerbrevet ble skrevet, og heller ikke i samtidige tekster. 
Betydningen kan faktisk ikke spores før enkelte kirkefedre flere århun- 
drer senere forsøkte å forsvare sin kristologi. Dette kan også forklare 
hvorfor de greske ordbøkene gir støtte til den forståelsen av horizö som 


1031 C. E. B. Cranfield, A Critical and Exegetical Commentary on the Epistle to the Romans, bd. 1, In- 
troduction and Commentary on Romans I- VIII, 6. utg., The International Critical Commentary 
(Edinburgh: T&TClark, 1975), 61-62. 

1032 For fortolkningen hos kirkefedrene, se Beckmann, «Bibelselskapets kristologi», 383-6. 

1033 In Ep. ad. Romanos hom 1.2. 

Cranfield ovenfor presiserer.'*3 Et unntak er her BDAG, som ser ut til a 
reflektere en forståelse som er påvirket av tekstens resepsjonshistorie.'*> 

Det leksikalske aspektet ved horizö går heller ikke upåaktet hen i kom- 
mentarer som følger bibeloversettelser som gjengir horizö med «declare». 
Eksempelvis skjer dette i kommentarserien til New English Bible (1961), 
der Ernest Best argumenterer mot oversettelsen som ligger til grunn for 
kommentarserien (NEB: «he was declared Son of God by a mighty act in 
that he rose from the dead»): «It is probable that the Greek word transla- 
ted declared in verse 4 should be rendered «designated> of «chosen»; these 
are the meanings it has in Acts 10:42 and 17:31 respectively.»'*3 

I de greske ordbøkene og i kommentarlitteraturen er det tilnærmet 
konsensus om betydningen av horizö. Det at enkelte engelske bibelo- 
versettelser (som for eksempel KJV, ASV, ESV) velger «declare» som 
gjengivelse, betyr at disse oversettelsene ikke er særlig konkordante i 
oversettelsen av dette ordet. NET Bible, som selv oversetter med «who 


1034 Ingen av ordbøkene viser en forståelse av horizö som vil ligne det norske «stadfeste» (som 
f.eks. «affirm», «confirm» eller «verify»). Walter Bauer, Griechisch-Deutsches Wörterbuch zu den 
Schriften des Neuen Testaments und der iibrigen urchristlichen Literatur, 5. utg. (Berlin: Walter 
de Gruyter, 1971), 1151; J. P. Louw og Eugene A. Nida, Greek-English Lexicon of the New Testa- 
ment: Based on Semantic Domains, bd. 1, Introduction & Domains, 2. utg. (London: United Bible 
Societies, 1989), 360; Se også eksemplene i Moulton og Milligan, The Vocabulary of the Greek 
Testament, 457; E. A. Sophocles, Greek Lexicon of the Roman and Byzantine periods (from B.C. 
146 to A.D. 1100) (Cambridge: Harvard University Press, 1914), 817. 

1035 Den engelske versjonen av Bauer (BDAG) skiller seg noe ut fra den tyske på dette punktet, Wal- 
ter Bauer, A Greek-English Lexicon of the New Testament and Other Early Christian Literature. 
Redigert av W. F. Arndt og F. W. Gingrich. 3. utg., revidert av F. W. Danker (Chicago: University 
of Chicago Press, 2000), 723. BDAG oppgir følgende betydning når horizö er brukt om personer: 
«appoint, designate, declare». Gjengivelsen «declare» skiller seg tydelig ut fra den tyske, som 
ikke har denne muligheten. Under «declare» plasseres for øvrig Rom 1,4 sammen med ett ek- 
sempel fra Anthologia Palatina (12.158.7) av Meleagros (første århundre f.Kr.), mens Bauers opp- 
rinnelige, gresk-tyske ordbok plasserte og oversatte denne teksten på samme måte som de andre 
tilfellene der horizö brukes om personer. Det er før øvrig tvilsomt at dette tilfellet skulle ha noen 
annen betydning enn i den øvrige bruken i gresk litteratur, og i det aktuelle sitatet fremstår be- 
tydningen «bestemme»/«utpeke» som sannsynlig, jf. også oversettelsene til både Jerry Clack og 
W. R. Paton (Loeb). Begge oversetter ordet til «ordain», og altså ikke til «foreordain»: «for Desti- 
ny ordained thee a god», W. R. Paton, overs., The Greek Anthology, bd. 4, Book 10: The Hortatory 
and Admonitory Epigrams. Book 11: The Convivial and Satirical Epigrams. Book 12: Stratos Musa 
Puerilis, Loeb classical library 85 (Cambridge: Harvard University Press, 1918), 363; «Destiny has 
ordained you a god», Jerry Clack, overs., Meleager: The Poems (Wauconda: Bolchazy-Carducci 
Publishers, 1992), 93. 

1036 Ved siden av spørsmålet om hvordan horizö skal oversettes, ser man også en usikkerhet hos Best 
i spørsmålet i denne teksten om når Jesus ble Guds sønn, se sitat i n. 1213. 

was appointed the Son-of-god-in-power», tillegger andre engelske bibel- 
oversettelser en teologisk motivasjon nar de velger en annen oversettelse 
enn «appoint».'°7 

Dunn mener at bade «designate» og «declare» kan forstas pa samme 
måte som «appointed», selv om «appointed» er den mest presise ter- 
men.: Bade «declare» og «designate» ser altså ut til å være mer åpne for 
et større meningspotensial enn det norske «stadfeste». I motsetning til 
«stadfeste» ser verken «designate» eller «declare» ut til å utelukke at det 
skjedde noe nytt ved oppstandelsen. 

På grunn av Vulgata og Vetus Latina tar flere forskere for seg spørs- 
målet om det ligger et førtids-aspekt i ordet horizö. Dette berører samme 
aspekt som «stadfeste»: Ligger det i det greske ordet at Jesus var Guds 
sønn/Guds mektige sønn før oppstandelsen? Peker horizö tilbake på 
et tidligere stadium? De som tar opp dette, svarer samstemt nei på 
spørsmålet.” 

Gjennomgangen viser at NO78/85 har leksikalsk belegg for sin over- 
settelse «innsette», mens «stadfeste» i Bibel 2011 ikke har det. NO78/85 er 
dermed i dette tilfellet nær grunnteksten, mens Bibel 2011 er forklarende 
og idiomatisk, og fjernere grunnteksten enn NO78/85. Utviklingen er 
interessant med tanke pa hvilke retningslinjer som 1a til grunn for disse 
oversettelsene. I retningslinjene for Bibel 2011 var det ogsa spesifisert at 
man skulle endre eksegesen som forelå i NO78/85 «bare der det foreligger 
ny leksikalsk og filologisk innsikt som allerede er allment akseptert og 
innført i nyere internasjonale oversettelser» (min understreking).'*** Som 
påpekt, er dette heller tvert imot. 


1037 «Appointed the Son-of-God-in-power. Most translations render the Greek participle opto8évtoc 
[...]“declared” or “designated” in order to avoid the possible interpretation that Jesus was appo- 
inted the Son of God by the resurrection. However, the Greek term horizö is used eight times in 
the NT, and it always has the meaning «to determine, appoint», NET-Bible, $ 79664. 

1038 Dunn, Romans 1-8, 13: «Horisthentos [...] is quite frequently taken in the sense «designated» 
(RSV), «declared to be» (BGD, NEB, NIV). This would be acceptable so long as it is recongnized 
that the verb denotes an act of God which brought Jesus to his designated status («Son of God in 
power) -a sense <appointed> conveys more accurately».» 

1039 Fitzmyer, Romans, 235; Dunn, Romans 1-8, 13-14; Cranfield, The Epistle to the Romans 1:61 n. 1. 

1040 Beckmann, «Bibelselskapets kristologi», 466-7. 

Stridspunktet i forskningen 


Stridspunktet i debatten handler ikke om betydningen av det greske 


ordet horizö, men om de kristologiske implikasjonene av uttrykkene i 


Rom 1,3-4, og hva det betyr for Paulus” kristologi i sin helhet. Det er to 


hovedsynspunkter i debatten: 


(1) Mange forskere argumenterer for at Jesus var Guds sønn på for- 


hånd, men at det likevel skjedde noe nytt ved oppstandelsen, 
ved at han ble Guds mektige sønn.!*" De viser ofte til tekster 
som Rom 8:3; Gal 4,4; Fil 2,6. Utsagnene om at Gud sendte sin 
sønn (Rom 8,3; Gal 4,4) tolkes her som at det tillegger Jesus pre- 
eksistens, og at han allerede da var «sønn». Henvisningen til disse 
tekstene brukes i stor grad for å belyse det som ikke er helt klart i 
Rom 1,3-4: spørsmålet om når Jesus ble Guds sønn. Behovet for 
å vise til andre tekster er i seg selv en erkjennelse av at kildetek- 
stens formulering kan gi opphav til ulike forståelser av Kristus. 
Avgrensning mot en adoptiansk forståelse er svært vanlig i disse 
bidragene. 


(2) Andre forskere argumenterer for at Paulus’ kristologi hadde adop- 


tianske trekk, selv om enkelte påpeker at det blir anakronistisk 
å kalle dette «adoptianisme» i seg selv.'"? Disse forskerne forstår 


1041 


1042 


Schlier, Der Römerbrief, 24-25; Stuhlmacher, Der Brief an die Römer, 21-22; Kruse, Pauls Letter 
to the Romans, 44-45; Lietzmann, An die Römer, 25-26; Schmidt, Der Brief des Paulus an die 
Römer, 19; Wilckens, Der Brief an die Römer 1:58-59; Fitzmyer, Romans, 236; F. F. Bruce, Romans, 
TNTC 6 (Leicester: InterVarsity, 2008), 78-79; Everett F. Harrison, Romans - Galatians, The 
Expositor's Bible Commentary 10 (Grand Rapids, MI: Zondervan, 1976), 15; Thomas R. Schrei- 
ner, Romans, BECNT 6 (Grand Rapids, MI: Baker Books, 1998), 38-39; C. E. B. Cranfield, The 
Epistle to the Romans, 1:61-62; John Murray, The Epistle to the Romans: The English Text with 
Introduction, Exposition and Notes, bd. 1, NICNT (Grand Rapids, MI: Eerdmans, 1968), 9-10; 
Moo, The Epistle to the Romans, 47-49; Jewett, Romans, 98; 107. Foruten kommentarlitteraturen, 
se også Matthew W. Bates, «A Christology of Incarnation and Enthronement: Romans 1:3-4 as 
Unified, Nonadoptionist, and Nonconciliatory», CBQ 77, nr. 1 (2015): 107-27; Ferdinand Hahn, 
Christologische Hoheitstitel: Ihre Geschichte im frühen Christentum, FRLANT 83 (Göttingen: 
Vandenhoeck & Ruprecht, 1963), 254-55. 

Kåsemann, An die Römer, 9; Schmithals, Der Römerbrief, 51; Zeller, Der Brief an die Römer, 35. 
Barrett, A Commentary on the Epistle to the Romans, 20; Dunn, Romans 1-8, 14; Ernest Best, The 
Letter of Paul to the Romans, The Cambridge Bible Commentary, New English Bible (Cambrid- 
ge: Cambridge University Press, 1967), 11. Foruten kommentarlitteraturen, se også Adela Yarbro 
Collins og John J. Collins, King and Messiah as Son of God: Divine, Human, and Angelic Messia- 
nic Figures in Biblical and Related Literature (Grand Rapids, MI: Eerdmans, 2008), 117-18. 

(3) 


vanligvis de samme Paulus-tekstene (Rom 8,3; Gal 4,4 og Fil 
2,6) grunnleggende forskjellig fra den andre tilnærmingen. Det 
samme verbet som brukes for å uttrykke at Gud har sendt sin sønn 
i Gal 4,4 (exapostellö, «sende»), brukes i Septuaginta for å uttrykke 
at profeter er sendt av Gud (Dom 6,8; Jer 7,25 Esek 3,5-6). Det 
at Gud sender profeter/sin sønn, er ikke dermed ensbetydende 
med at disse eksisterte i himmelen som guddommelige skikkelser, 
ifølge dette synet. Disse forskerne ser ofte Rom 1,4 sammen med 
Apg 2,36; 13,33 og Hebr 1,5; 5,5 — tekster som også synes å frem- 
heve oppstandelsen som det sentrale tidspunktet da Jesus ble noe 
han tidligere ikke var. Henvisningen til disse tekstene fungerer 
for å vise at det også finnes andre uttrykk i NT der oppstandelsen 
fremheves som avgjørende for utviklingen av Jesu status og rolle. 
Et synspunkt som atskiller seg fra tilnærmingene ovenfor, fin- 
ner vi hos Paula Fredriksen. Nedenfor følger en presentasjon av 
hennes argument.'°* I motsetning til majoriteten av fortolkere 
avviser hun at Rom 1,4 handler om Jesu egen oppstandelse. Tek- 
sten handler i stedet om den eskatologiske oppstandelsen av alle 
døde. Poenget er dermed at Jesus ble innsatt som Guds mektige 
sønn ved de dødes oppstandelse (/oppstandelsen av de døde). 
Tolkningen av (1) horisthentos og (2) ex anastaseös nekrön blir 
her viktig. (1) Aoristformen horisthentos kan dermed betegne 
hvordan Jesus blir innsatt som Guds mektige sønn ved oppstan- 
delsen av de døde. (2) Oversettelsen av ex anastaseös nekrön blir 
også viktig. Ifølge Fredrikson bør det greske uttrykket anastasis 
+ nekron oversettes til de dødes oppstandelse/oppstandelsen av 
de døde (the ressurection of the dead), slik det er også i de fire 
andre tilfellene uttrykket forekommer hos Paulus." Dersom 
uttrykket oversettes slik, åpner man altså for at teksten kan tol- 
kes slik Fredriksen gjør, det vil si at Rom 1,4 er en beskrivelse av 
Jesu andre komme, der han kommer som Guds mektige sønn. 


1043 Fredriksen, Paul, 142-3. Takk til Bjørn Årseth, som gjorde meg oppmerksom på dette. 
1044 1 Kor 15,12 (X 2).21.42. 

En slik tankegang er svært lik tilsvarende «heroiske» messianske 
beskrivelser av Kristus i 1 Tess 4, Fil 2, 1 Kor 15 og Rom 8. 


Når vi ser på de kristologiske implikasjonene i tilnærmingene ovenfor, 
er det én ting som blir slående når man sammenligner dem med over- 
settelsen i Bibel 2011. I alle tilnærmingene finnes det en erkjennelse av 
at oppstandelsen/den generelle oppstandelsen i endetiden var det bane- 
brytende øyeblikk da Jesus ble noe han ikke var tidligere: Guds mek- 
tige sønn (tilnærming 1 og 3) eller Guds sønn (tilnærming 2). Ingen av 
disse implikasjonene sammenfaller med «stadfestet som Guds mektige 
Sønn», som utelukker enhver forståelse av at Jesus fikk en ny rolle ved 
oppstandelsen/den generelle oppstandelsen. Som nevnt er konvensjonen 
i teologisk kommentarlitteratur å tolke frem en bestemt mening, og ofte 
blir meningen gjengitt som oversettelse (meningsoversettelse). Grunnen 
til at vi ikke finner noen meningsoversettelser som sammenfaller med 
«stadfeste», kan bare være at ingen fortolkere anser en slik implikasjon 
som mulig, verken i Rom 1,4 eller i andre paulinske tekster. Det som blir 
tydelig, er at Bibel 2011 har valgt en meningsoversettelse, og at den valgte 
meningen heller ikke har støtte i forskningslitteraturen. Det har nok også 
en sammenheng med at en betydning som «stadfeste» bryter med tanke- 
gangen og strukturen i Rom 1,3-4 for øvrig: Det ville vært mer treffende 
med perfektumsformen horismenos (jf. Apg 2,23; 10,42) dersom poenget 
var at innsettelsen av Jesus som Guds (mektige) sønn var forutbestemt.'*% 
På gresk er det nemlig slik at perfektum representerer «en vedvarende 
tilstand som er resultat av en tidligere handling».**** I stedet forekommer 
det aktuelle ordet (horishentos, partisipp) i aorist, som derimot funge- 
rer punktuelt og konstaterende («der og da»).'*Y I tillegg angis selve tids- 
punktet for denne punktuelle handlingen, noe som særlig favoriserer 
betydningen «innsette».'** Fra et bestemt tidspunkt (enten ved Jesu opp- 
standelse eller ved de dødes oppstandelse) ble/blir Jesus altså innsatt som 
Guds mektige sønn. 


1045 Dunn, Romans 1-8, 14. 

1046 Ragnar Leivestad og Bjørn Helge Sandvei, Nytestamentlig gresk grammatikk, 3. utg. (Oslo: Uni- 
versitetsforlaget, 1996), 203. 

1047 Ibid. 

1048 Også påpekt i Balz og Gerhard Schneider, Exegetical Dictionary of the New, 532. 

Det er også andre argumenter som taler for denne forståelsen: Inn- 
settelsen (tou horistenthos) i vers 4 er beskrevet i parallell med tou geno- 
menou i vers 3. Begge partisippene forteller om noe Jesus ble, ikke om 
noe han allerede var.'** På gresk har man også et sammensatt verb for å 
uttrykke at noe er bestemt på forhånd: forstavelsen pro («før») + horizö 
= proorizö («bestemme på forhånd», «forutbestemme»). Dette er brukt i 
tre tilfeller i NT (Apg 4,28; Rom 8,29; 1 Kor 2,7), men altså ikke i Rom 1,4. 
Svært mange (fra begge tilnærminger beskrevet ovenfor) setter også Rom 
1,4 i forbindelse med bruken av horizö i Apg 10,42 og 17,31, som begge 
handler om Jesus. Det samme ordet i disse tekstene var gjengitt svært likt 
gjengivelsen i Rom 1,4 i oversettelsesprosessen til Bibel 2011, inntil Rom 
1,4 ble endret: Apg 10,42 («har satt til»/«har sett til») og Apg 17,31 («har 
utpekt»/«har innsett»).'°° 


Form og innhold i Rom 1,4 


Som nevnt, papeker prosjektleder Mork at oversettelseskriteriene til Bibel 
2011 forutsatte en bevisst holdning til bibeltekstens litterære form, og at 
det var tekstens form Bibel 2011 skulle gjengi. Dermed blir det altså viktig 
at ordene gjengis med korrekt leksikalsk betydning, og dette er sentralt 
for oversettelsen av Rom 1,4."*” Ordenes korrekte betydning er nemlig en 
integrert del av tekstens form, som igjen er en integrert del av tekstens 
mening. I tråd med den litterære tilnærmingen i Bibel 2011 burde man 
særlig forventet at tekstens form skulle blitt bevart, nettopp fordi tekstens 


1049 Kåsemann, An die Römer, 9. 

1050 Einar Bryn setter gjengivelsen av Rom 1,4 i NB88 («Etter hellighets Ånd godgjort å være Guds 
veldige Sønn») opp mot gjengivelsen i NO78 («ved hellighets Ånd innsatt som Guds veldige 
Sønn»), og hevder: «Den konkordante presiserer at Jesus er Guds sønn fra evighet av, i oppstan- 
delsen blir det bekreftet det han alltid har vært: Guds Sønn. Den idiomatiske skaper usikkerhet 
om hvilken status Jesus egentlig hadde før oppstandelsen og opphøyelsen.» Einar S. Bryn, «Hva 
sier Skriften? (Rom 4,3): Om Bibelen og oversettelsens konsekvenser for troen», Luthersk Kirke- 
tidende 131, nr. 15 (1996): 465. Mot dette skriver Aschim med rette: «I dette eksemplet skjer det 
stikk motsatte av det Bryn påstår. Her har nemlig NB valgt en typisk idiomatisk oversettelse, an- 
takelig for å tydeliggjøre et dogmatisk poeng. I Apg 10,42, som kanskje er det sted som språklig 
ligger nærmest vårt [Rom 1,4], har for øvig NB gjengitt verbet «satt til å være.» Anders Aschim, 
«Å oversette og fortolke», Luthersk Kirketidende 131, nr. 17 (1996): 529. Aschims siste poeng de- 
monstrerer hvordan NB88 særbehandler oversettelsen av det aktuelle ordet i Rom 1,4. 

1051 Dette er utdypet i Beckmann, «Bibelselskapets kristologi», 124-5. 

form er meningsbærende i seg selv. Denne tanken reflekteres også i 
forskningslitteraturen til Rom 1,4: Svært mange av fortolkerne i begge 
tilnærmingene ovenfor forstår oppstandelsen/oppstandelsen av de døde 
som en innsettelse der Jesus innsettes og tiltrer som Guds mektige sønn. 
Formen «innsette» belyser dette, og demonstrerer hvordan formen er 
innholdet. Med «stadfeste» går denne nyansen tapt, nettopp fordi ordets 
betydning («innsette») i seg selv er en del av meningen i denne teksten. På 
bakgrunn av dette kan man si at endringen til «stadfeste» faktisk forsky- 
ver og ødelegger meningsinnholdet i Rom 1,4. 


Hva står på spill? 

Endringen til «stadfeste» ser ikke ut til å handle om å presisere hva tek- 
sten betyr, men heller hva den ikke betyr, og hvordan den ikke skal leses. 
Denne tendensen kan spores tilbake til kommentarene i NTR, der det 
også ble påpekt hva teksten ikke betyr. Funksjonen til endringen ser der- 
med ut til å være en måte å avgrense seg mot bestemte fortolkninger fra 
tekstens virkningshistorie (adoptianisme) på, som også er fortolkninger 
man kan gjenfinne i forskningslitteraturen. Samtidig som oversettelsen 
avkrefter disse fortolkningene, bekrefter den også den kirkelige forstå- 
elsen av Kristus som Guds evige sønn. Det er derfor sentrale trosfore- 
stillinger i kristendommen som ser ut til å stå på spill i oversettelsen av 
denne teksten. Dersom Paulus ikke mente at Jesus var preeksistent eller 
Guds sønn på forhånd (dvs. før han kom til jorden), utelukker det også 
en inkarnasjonsforestilling, forstått som at Guds sønn (eller til og med 
at Gud) ble menneske i Jesus Kristus. På dette punktet kommuniserer 
oversettelsesvalget i Bibel 2011 godt med etablert teologi, og får teksten til 
å harmonere perfekt med en ontologisk tolkning av tittelen «Guds sønn». 
Dersom man hadde forstått sønnetittelen som et uttrykk for funksjon, 
det vi si at tittelen betegner at Jesus er utvalgt av Gud til et bestemt opp- 
drag, hadde det ikke vært avgjørende å sikre forståelsen av at han allerede 
var Guds sønn (jf. komm. i NTR og Rom 1,4 Bibel 2011), nettopp fordi 
uttrykket da ikke sier noe om Jesu essens eller preeksistens. Først når 
man forstår det som en tittel med ontologiske implikasjoner, blir det vik- 
tig å unngå en forståelse av at Jesus ble noe han ikke var. Jesus er derimot 

Guds sønn, og han har alltid vært det. Derfor er det avgjørende at over- 
settelsen ikke åpner for at Jesus ble Guds sønn. De dogmatiske spørsmå- 
lene som står på spill, kan bidra til å belyse hvorfor det var avgjørende å 
endre teksten fra «innsatt» til «stadfestet». 

Når teksten sikres teologisk på denne måten, fører det naturligvis til 
meningsforskyvninger. Konsekvensen av dette er at Paulus’ kristologi 
også blir endret. I Rom 1,4 i Bibel 2011 fremstilles det som at Jesus allerede 
var Guds mektige sønn før sitt jordeliv — det vil si i en tekst som ikke 
engang kan knyttes til preeksistens. Det kan derfor vanskelig hevdes at 
dette er meningen i Rom 1,4. I denne teksten er det derimot et sentralt 
element at Jesus ble noe han ikke var tidligere (tilnærming 1-3), men dette 
går tapt i oversettelsen. 


Oppsummering 


Utviklingen fra NO78 til Bibel 2011 demonstrerer at oversettelsen bringes 
nærmere og nærmere kirkens dogmer - det vil si en tilsvarende utvik- 
ling som i oversettelsesprosessen til Salomos ordspråk 8,22. I prosessen 
med NO78 ble oversettelsesvalget «innsatt» ansett som noe kontrover- 
sielt av enkelte konsulenter og av nynorskoversetterne. Til tross for mot- 
standen ble oversettelsen beholdt. Den stadige henvisningen til Bauers 
gresk-tyske leksikon ser ut til å ha gitt legitimitet til valget, samtidig som 
flere oversettelser brukt til sammenligning, hadde oversatt uttrykket på 
en tilsvarende måte. Her valgte oversetterne en leksikalsk betydning av 
horizö («innsatt»), som kan begrunnes ut fra tiden Romerbrevet er skre- 
vet i. Dette var nytt i forhold til Bibelselskapets tidligere utgaver. Valget 
ser her ut til å ha vært styrt av bibelvitenskapelige interesser, på tross av 
et visst teologisk press fra enkelte. 

I oversettelsesprosessen til Bibel 2011 ble kildetekstens teologiske tve- 
tydighet ivaretatt gjennom alle ledd: i primæroversetternes førsteutkast, 
i oversettergruppen, i oversettelsesutvalget og helt frem til styret hadde 
godkjent teksten. På tampen av arbeidet med Det nye testamente i NTo5 
og Bibel 2011 ble teksten imidlertid endret i teologisk-konservativ retning. 
Her valgte redaksjonskomitéen en betydning som ikke kan begrunnes 
rent språklig ut fra tiden Romerbrevet ble til i, men som sikrer betydningen 

i samsvar med kirkens lære om Jesus. Denne endringen skjedde pa tross 
av prinsippet om konkordans og konsistens, fremmedgjøring og de 
andre retningslinjene. Saksgangen er også kontroversiell siden endringen 
skjedde på et stadium da redaksjonskomitéen ikke hadde myndighet til 
å gjøre innholdsmessige endringer. Det lar seg likevel dokumentere at de 
endret teksten innholdsmessig uten å informere styret om det. I inter- 
vju forteller Gunnar Johnstad at endringen antakelig var foranlediget av 
at de ønsket å redusere «misforståelser» av Paulus” kristologi, det vil si 
en avgrensning mot adoptianske fortolkninger. Likevel poengterer han 
at ordvalget måtte begrunnes språklig ut fra tekstens historiske samtid, 
men at det bare ikke måtte være språklig umulig. Selv opplyser han at han 
aldri har sjekket om det faktisk er entydig at «stadfeste» er mulig ut fra 
antikke kilder. Forskningssituasjonen viser derimot at «stadfeste» ikke er 
mulig. Endringen fører også til stor meningsforskyvning og endrer Pau- 
lus’ kristologi pa et svært sentralt punkt. Oversettelsen av dette verset i 
NO78 er nær grunnteksten, mens Bibel 2011 er fjernere fra kildeteksten 
enn NO78 - stikk i strid med det som var målsettingen for Bibel 2011. 

Romerne 9,5 


Blir Jesus lovprist som Gud i Rom 9,5? Eller refererer theos i denne sam- 
menhengen til Gud Fader? Siden teksten er skrevet sammenhengende i 
manuskriptene, blir (den moderne) tegnsettingen avgjørende for hvor- 
dan teksten leses. Refererer theos til det forutgående Christos, eller er det 
en lovprisning av Gud Fader innledet uten bindeord (asyndeton)? Det er 
mulig å dele opp setningen på minst tre måter: I den første leses lovpris- 
ningen som rettet til Kristus (som Gud). I de to siste lesningene forstås 
verset som en selvstendig lovprisning av Gud.'°* 

Den greske teksten (uten tegnsetting) ser slik ut: hön hoi pateres kai 
ex hon ho Christos to kata sarka ho on epi pantön theos eulogétos eis tous 
aionas amen. 


(1) | Og fra dem [israelittene] er Kristus ho Christos to kata sarka, ho on epi pantön 
kommet, han som er Gud over alle ting, theos eulogétos eis tous aiönas 
[være] lovet i all evighet. 


(2) | Og fra dem er Kristus kommet, han som | ho Christos to kata sarka ho 6n epi panton. 
er over alle. Gud være lovet i all evighet. | theos eulogétos eis tous aiönas 


(3) | Og fra dem er Kristus kommet. Han som | ho Christos to kata sarka. ho ön epi pantön 
er Gud over alle ting, [være] lovet i all theos eulogétos eis tous aiönas 
evighet. 


1052 Metzger hevder det er mulig med åtte forskjellige tegnsettinger, jf. Bruce Manning Metzger, «The 
Punctuation of Rom 9:5», i Christ and Spirit in the New Testament: Studies in Honour of Charles 
Franscis Digby Moule, red. Barnabas Lindars og Stephen S. Smalley (Cambridge: Cambridge 
University Press, 1973), 95-96. 

Oversettelsesprosessene 


Ungdomsoversettelsen, NT 75, NO78(/85) 
og Bibel 2011 


I Bibelselskapets oversettelser (1904-2011) velges alltid den første lesema- 
ten. Nedenfor følger alle oversettelsene, inklusiv fotnoter: 


NO04/30 de som fedrene tilhører, og som Kristus Matt1,1-17; Joh1,1-18; Kol 2,9; 
er kommet fra efter kjødet, han som er Rom 1,25. 
Gud over alle ting, velsignet i evighet. 


UO59 Deres er fedrene, og fra deres folk 
stammer Kristus etter sin menneskelige 
natur, han som er Gud over alle ting, 
velsignet i all evighet! 


NO78(/85) | dem tilhører fedrene, og fra dem er Matt 1; Joh 1,1; Kol 2,9. 
Kristus kommet som menneske, han som 
er Gud over alle ting, lovet i all evighet. 


NTO5 De har fedrene, og fra dem er Kristus Matt 1; Joh 1,1; Kol 2,9 han som 
kommet som menneske, han som er Gud | er Gud over alle ting kan ogsa 
over alle ting, lovprist i all evighet. oversettes «Gud, som er over alle 
ting». 
Bibel 2011 De har fedrene, og fra dem stammer Matt 1; Joh 1,1; Kol 2,9 han som er 
ogsa Kristus, han som er Gud over alt, Gud over alt kan ogsa oversettes 
velsignet i all evighet. «Gud, som er over alle ting». 


I alle oversettelsene virker det entydig at «han som er Gud over alle ting/alt» 
refererer tilbake til «Kristus», og oversettelsene har dermed valgt løsnin- 
gen som opphøyer Kristus mest. Parateksten fungerer ulikt i de forskjellige 
oversettelsene. Kryssreferansene til Matt 1 refererer til første del av Rom 
9,5 om Kristi avstamning. Referansen tar oss tilbake til Jesu menneskelige 
opphav, slik det er beskrevet i Matt 1 med Jesu ættetavle og beskrivelsen av 
hans fødsel. Kryssreferansene til Joh 1 og Kol 2,9 henger derimot sammen 
med den valgte oversettelsen i NTo5 og Bibel 2011, «Kristus [...] han som 
er Gud over alle ting/alt». Referansene til signifikante kristologiske tekster 
som dette, tyder på at Bibelselskapet legger til rette for en høykristologisk 
lesning av disse tekstene, slik at tekstene gjensidig belyser hverandre. Med 
andre ord: Parateksten til det aktuelle leddet styrer lesningen i en bestemt 
retning. Opplysningen om oversettelsesalternativet i NTo5 og Bibel 2011 
er ikke særlig klargjørende for en leser uten forhåndskunnskap om det 
bestemte oversettelsesproblemet i denne teksten. Opplysningen gjør det 

ikke særlig tydelig at «Gud» i dette alternativet ikke refererer til Kristus, 
og at alternativet er en selvstendig lovprisning av Gud. 


Alternative oversettelser av Rom 9,5 i den 
aktuelle perioden 


Den valgte oversettelsen i den utvalgte perioden ser ikke ut til å ha vært 
særlig kontroversiell internt i oversettelsesprosessen. Den eneste alterna- 
tive bemerkningen til dette valget er å spore hos Jacob Jervell. Jervell var 
konsulent for Romerbrevet og kommenterte følgende til Sandviks før- 
steutkast («de stammer fra fedrene, og som menneske stammer Kristus 
fra dem, han som er Gud over alle ting, velsignet i all evighet»): «På et 
så omdiskutert sted er det ikke verd å låse teksten, når vi har en mulig- 
het for oversettelse som kan leses på to måter. Men jeg tror eksegesen er 
korrekt hos oversetteren.»'** Jervell presiserer ikke hvor Rom 9,5 er «et så 
omdiskutert sted», men det kan ikke være andre steder enn i forsknings- 
litteraturen. I tråd med oversettelsesmuligheten «som kan leses på to 
måter», foreslo Jervell å sette punktum der hvor Sandvik satte komma: 
«... Kristus fra dem. Han som er Gud over alle ting være velsignet i all 
evighet.»'° «Han som er Gud ...» kan dermed leses med referanse tilbake 
til «Kristus», samtidig som det kan leses som en selvstendig lovprisning 
av Gud. Med andre ord mener Jervell at kildetekstens flertydighet kan 
gjenskapes i den norske oversettelsen. Jervells merknader ble sammen- 
fattet i ett dokument og ble behandlet i OU i juni 1972.'5 I Sverre Aalens 
merknader fra juni 1972 (markert med «2. bearbeidelse») leser vi derimot 
at han foretrakk Sandviks tekst:'” 


5b = text (jfr. Michel)(NO, UO) 


1053 «Merknader til oversettelsen av Romerbrevet», BS, 064/4-58-3. 
1054 BS, 064/4-58-5. 
1055 BS, 064/4-58-5. 
1056 BS, 064/4-58-2. 
1057 BS, 064/4-58-5. 

Her har han jamfort med Michels romerbrevkommentar, samt valgene 
i NO04/30 og UO59.° Behandlingen viser at forslaget om en mer åpen 
og flertydig gjengivelse ble vurdert, men avvist og valgt bort til fordel for 
den entydige løsningen. Dette er relativt signifikant siden det bryter med 
tegnsettingen i tekstutgaven de oversatte fra. NA” har kolon etter kata 
sarka, noe som indikerer at ho ön innleder en selvstendig setning (slik 
som i f.eks. Joh 3,31 NA”) og dermed en selvstendig lovprisning av Gud. 
Tegnsettingen er også identisk i UBS’, utgaven som Bibelselskapet også 
av og til støttet seg på.'*Aalens jamføring med NO04/30 og UO59 viser 
at de tidligere oversettelsene enkelte ganger blir en egen grunntekst.’°°° 
Også i Translators Handbook on Paul's Letters to the Romans, som var 
i Bibelselskapets bibliotek under arbeidet, er det nevnt eksplisitt at de 
(dvs. forfatterne) følger tegnsettingen fra UBS’, som altså var identisk 
med NA”*.'°* Denne tegnsettingen er reflektert i TEV («may God, who 
rules over all, be praised forever!»), og følges i flere andre engelske over- 
settelser fra denne tiden: «Most modern English translations prefer the 
rendering represented in the TEV (so RSV, NEB, NAB, Goodspeed, Mof- 
fatt).° TEV, RSV og NEB var blant dem Sandvik sammenlignet med 
da han laget forsteutkastene sine, og alle disse har altså en gjengivelse 
med en selvstendig lovprisning av Gud. De fleste andre oversettelsene 
som ble brukt til sammenligning, har pa ulike mater bevart en tvetydig- 
het, selv om Luther har en tilsvarende entydig gjengivelse («[...] Christus 


1058 Michels oversettelse av Rom 9,5: «[...] innen gehören die Våter zu und von ihnen stammt der 
Christus dem Fleische nach ab. Er, der über allen Dingen Gott ist, sei hochgelobt in Ewigkeit. 
Amen.» Otto Michel, Der Brief an die Römer, KEK 4 (Göttingen: Vandenhoeck & Ruprecht, 
1966), 223, 228. Michels oversettelse er noe tvetydig. Han ser ellers ut til å sympatisere med den 
kristologiske fortolkningen (s. 229). Like fullt formulerer han seg i hypotetiske vendinger og 
avslutter med et antiklimaks: «Eine letzte Gewifheit über die Deutung von V 5b läßt sich nicht 
geben» (ibid.). Oppsummerende kan man i alle fall si at Michels oversettelse og påfølgende ana- 
lyse ikke kan gi noe klart belegg for å lukke teksten i oversettelsen, slik Aalens forslag legger til 
rette for. 

1059 Jf. s. 73. 

1060 NO04(/30) fulgte textus receptus, men i dette tilfellet er ikke textus receptus entydig. Alt vil av- 
henge av hvilken tekstugave man baserer seg på. Stephanus tekstutgave fra 1550, som King James 
Version bygget på, har både komma etter kata sarka og etter epi pantön, reflektert i KJV-over- 
settelsen: «[...] Christ came, who is over all, God blessed for ever». Dette betyr enten at NOo4 
bygger på en annen tekstutgave, eller at man her har gjort en selvstendig vurdering. 

1061 Barclay M. Newman og Eugene A. Nida, A Translators Handbook on Paul's Letter to the Romans, 
Helps for Translators 14 (London: United Bible Societies, 1973), 180. 

1062 Ibid. 

herkommt nach dem Fleisch, der da ist Gott über alles, gelobt in Ewig- 
keit»). I tillegg til de engelske oversettelsene som ble brukt (TEV, NEB, 
Moffat), leses uttrykket med referanse til Gud også i DO48, Zürcher, Gute 
Nachricht og Wilckens.'*9 I de andre oversettelsene er det derimot bevart 
en større tvetydighet. Den valgte oversettelsen i NO78 skiller seg tyde- 
lig ut fra dem som ble brukt til sammenligning. Det er kun Luther og 
Einheitsiibersetzung som har gjengitt uttrykket høykristologisk og med 
en tilsvarende entydighet.'*% SVE1917 og Hedegård setter komma etter 
ho epi pantön, etterfulgt av «Gud», og nytt komma, der lovprisningen 
plasseres.'*% Med denne tegnsettingen blir det kanskje mest naturlig å 
lese Gud som apposisjon til det foregående uttrykket («han som år över 
allting»), og dermed tilbake til Kristus — selv om det er en viss åpenhet for 
å lese uttrykket som en selvstendig lovprisning av Gud. KJV, Jérusalem, 
JB, Bonnes Nouvelles og TOB holder spørsmålet åpent ved å sette komma 
etter ho epi pantön.'*% 

Foruten Jervells innsigelse mot gjengivelsen er det ikke mulig 4 doku- 
mentere noen annen diskusjon i oversettelsesprosessen. I Bibel 2011 er 
det ikke mulig å spore noen alternative oversettelsesforslag i primæro- 
versetternes utkast og kommentarer. Arkivet inneholder kommentarene 


1063 DO48 («hvem Fædrene tilhøre, og af hvem Kristus er efter Kodet, han, som er Gud over alle 
Ting, højlovet i Evighed!»), Zürcher («denen die Vater angehören und von denen Christus 
dem Fleische nach herstammt. Gott, der da iiber allem ist, sei gepriesen in Ewigkeit!»), Gute 
Nachricht («Sie Sind Nachkommen der Urvåter. Sogar Christus, der versprochene Retter, zåhlt 
nach seiner menschlichen Herkunft zu ihnen. - Ihm, der als Gott über alles steht, sei får im- 
mer und ewig Lob! Amen.»), Wilckens («Ihnen gehören die Våter. Und von ihnen stammt auch 
Christus seiner leiblichen Herkunft nach ab - Gott, der Herr über das All, sei hochgepriesen in 
Ewigkeit. Amen.»). Det er likevel en viss tvetydighet i Wilckens' oversettelse. 

1064 Luther (se ovenfor), Einheitsiibersetzung («sie haben die Vater und dem Fleisch nach entstammt 
ihnen der Christus, der über allem als Gott steht, er ist gepriesen in Ewigkeit. Amen.»). 

1065 SVE1917 («Dem tillhöra ock fåderna, och från dem år Kristus kommen efter köttet, han som år 
över allting, Gud, högtlovad i evighet, amen.»), Hedegård («Dem tilhör stamfåderna, och från 
dem kom Kristus efter sin månskliga hårstamning, han som år över allting, Gud, högtlovas i 
evighet! Amen.»). 

1066 KJV («Whose are the fathers, and of whom as concerning the flesh Christ came, who is over all, 
God blessed for ever.»); Jérusalem («et aussi les patriarches, et de qui le Christ est issu selon la 
chair, lequel est au-dessus de tout, Dieu béni éternellement! Amen.»), JB («They are descended 
from the patriarchs and from their flesh and blood came Christ who is over all, God for ever 
blessed! Amen.»), Bonnes Nouvelles («Ils sont les descendant des patriarches et le Christ, en tant 
quétre humain, est de leur race, lui qui est au-dessus de tout, Dieu loué pour toujours. Amen.»), 
TOB («et les péres, eux enfin de qui, selon la chair, est issu le Christ qui est au-dessus de tout, 
Dieu béni éternellement. Amen.»). 

til bokmålsteksten av Romerbrevet fra fem KRG-medlemmer (der flere 
har kommentert bade bokmals- og nynorskteksten). Ingen av dem har 
kommentert oversettelsen av det aktuelle uttrykket.'*” Forslaget om å 
informere om et oversettelsesforslag i en note ser først ut til å ha kommet 
gjennom Gunnar Johnstad i mars 2002.'*% QU vedtok Johnstads forslag i 
møtet 11.-12. mars 2002.'°° I NTR 2 finner man en tilsvarende opplysning 
i noten til Rom 9,5: 


han som er Gud over alle ting 

Det er flere måte å forstå dette verset syntaktisk på, og de ulike forståelsene gir 
ulike oversettelser, for eksempel: « ... kom Kristus som menneske. Gud, han 
som er over alle ting, være lovpris i all evighet» og: «kom Kristus som mennes- 
ke, han som er over alle ting. Gud være/er lovprist i all evighet». Ifølge disse to 
oversettelsene skal teksten leses som en lovprisning av Gud, mens oversettelsen 
i NTR med de fleste bibeloversettelser forstår lovprisningen som en relativset- 


ning knyttet til Kristus. Kristus lovprises dermed som Gud.!°” 


Sammenlignet med den endelige noten i NTo5 og Bibel 2011 blir vi her 
opplyst om enda et oversettelsesforslag, der alternativer innebærer at 
man forstår teksten som en selvstendig lovprisning av Gud. Noten er 
altså opplysende om to alternativer, men ble så forkortet i den endelige 
utgaven (NTos og Bibel 2011) at det ikke blir helt tydelig å forstå at alter- 
nativene har store kristologiske implikasjoner. I kommentaren hevdes 
det for øvrig at oversettelsen følger «de fleste bibeloversettelser». Dette er 
ikke helt riktig. Blant oversettelsene brukt til sammenligning i Bibel 2011 
er det bare Luther, NIV, NB88, BF97 og Gunnes som gir en tilsvarende 
entydig gjengivelse.” Med tegnsettingen i NJB, Elberfelder og Amplified 


1067 BS, mappe «KRG-tekster I». 

1068 Jf. BS, digitalt arkiv, /OU - Innkallinger og saksdok/2002, Rom OU mars.doc.: «9,5 Foreslår 
fotnote om alternativ oversettelse av «kom Kristus som menneske, han som er Gud over alle ting, 
lovprist i all evighet». Forslag: Kan også oversettes: kom Kristus som menneske. Gud, som er 
over alle ting, være lovet (eller: er velsignet) i all evighet!» 

1069 QU 07/2002. 

1070 NTR 2:B81. 

1071 Luther («denen auch die Vater gehören und aus denen Christus herkommt nach dem Fleisch, 
der da ist Gott tiber alles, gelobt in Ewigkeit. Amen.»), NIV («Theirs are the patriarchs, and from 
them is traced the human ancestry of Christ, who is God over all, forever praised! Amen»), 
NB88 («Dem tilhører fedrene, og fra dem er Kristus kommet etter kjodet, han som er Gud over 
alle ting, velsignet i evighet. Amen.»), BF97 («Også fedrene tilhører dem, og fra dem er Kristus 

Bible blir det kanskje mest naturlig å lese Gud som apposisjon til det fore- 
gående uttrykket («han som er over alle»), og dermed tilbake til Kristus 
- selv om det er en viss åpenhet for å lese uttrykket som en selvstendig 
lovprisning av Gud.'”* SO2000 har en lignende oversettelse, og viser med 
sitt ukonvensjonelle «gud» (og ikke «Gud») at de leser lovprisningen som 
rettet til Kristus.” I DO92 blir referansen mindre tydelig i og med at de 
atskiller setningen (etter kata sarka) med en tankestrek og påfølgende 
tegnsetting. t Zürcher, REB og NAB setter punktum etter kata sarka, 
noe som entydig indikerer at de leser teksten som en selvstendig lovpris- 
ning av Gud.’ NRSV, KJV, Rheims, NASB, TOB og JB holder spørs- 
målet åpent ved å sette komma etter ho epi panton.’°”* Påstanden om at 
Bibelselskapet folger «de fleste bibeloversettelser», ma derfor modereres 
og nyanseres betydelig. 

Verken Paal-Helge Haugen eller Hanne Ørstavik kommenterte oversettel- 
sen av det aktuelle uttrykket da de leste gjennom hele NT frem mot 2005.77 


kommet som menneske, Han som er over alle, Den evig velsignede Gud. Amen.»), Gunnes («Pa- 
triarkene er deres fedre, og av deres kjøtt og blod var det Kristus ble født - han som råder som 
Gud over alle ting, høylovet i evighet, amen!»). 

1072 NJB («To them belon the fathers and out of them, so far as physical descent is concerned, came 
Christ who is over all, God, blessed for ever. Amen.»), Elberfelder («deren die Våter sind und 
aus denen dem Fleisch nach der Christus ist, der tiber allem ist, Gott, gepriesen in Ewigkeit. 
Amen.»), Amplified («To them belong the patriarchs, and as far as His natural descent was con- 
cerned, from them is the Christ, Who is exalted and supreme over all, God, blessed forever! 
Amen (so let it be).»). 

1073 SO2000 («de har fäderna, och från dem kommer Kristus som människa, han som år över allting, 
gud, vålsignad i evighet, amen.»). 

1074 DO92 («de har fædrene, og fra dem er Kristus kommet som menneske — han, som er over alt og 
alle, Gud, være lovet til evig tid! Amen.»). 

1075 Zürcher («denen die Vater angehören und von denen Christus dem Fleische nach herstammt. 
Gott, der da über allem ist, sei gepriesen in Ewigkeit!»), REB («The patriarchs are theirs, and 
from them by natural descent came the Messiah. May God, supreme above all, be blessed for 
ever! Amen.»), NAB («theirs were the patriarchs, and from them came the Messiah (I speak of 
his human origins). Blessed forever be God who is over all! Amen.»). 

1076 NRSV («to them belong the patriarchs, and from them, according to the flesh, comes the Mes- 
siah, who is over all, God blessed forever. Amen.»), KJV («Whose are the fathers, and of whom 
as concerning the flesh Christ came, who is over all, God blessed for ever.»), Douay-Rheims 
(«Whose are the fathers, and of whom is Christ, according to the flesh, who is over all things, 
God blessed for ever. Amen»), NASB («whose are the fathers, and from whom ist the Christ 
according to the flesh, who is over all, God blessed forever. Amen.»), TOB («et les péres, eux 
enfin de qui, selon la chair, est issu le Christ qui est au-dessus de tout, Dieu béni éternellement. 
Amen.»), JB («They are descended from the patriarchs and from their flesh and blood came 
Christ, who is above all, God for ever blessed! Amen.»). 

1077 BS, boks 9 og 10. 

Spraklig og eksegetisk drofting 


Rom 9,5 i resepsjonshistorien, tekstutgaver 
og i kommentarlitteraturen 


Den latinske teksten (Vulgata) er flertydig pa tilsvarende mate som den 
greske.'7* Med noen unntak ser de fleste kirkefedrene ut til å ha lest ho õn 
epi pantön theos som knyttet til Christos, blant andre Ireneus, Tertullian, 
Hyppolitus, Novatian, Cyprian. Også en del forfattere i det fjerde århun- 
dret tok det som en referanse til Kristus, ifølge Metzger: «Most of them, 
as would be expected in view of the anti-Arian controversy, interpret the 
concluding words as descriptive of Christ.» Metzger fremhever at det 
patristiske materialet må forstås på sine egne premisser: 


In assessing the weight of the patristic evidence, one must put it within its pro- 
per perspective. On the one hand, certainly the Greek Fathers must be supposed 
to have possessed a unique sensitivity to understand the nuances of a passage 
written in their own language. On the other hand, however, in the present case 
the possibility must be allowed that dogmatic interest may have swayed (and in 


many cases undoubtedly did sway) their interpretation.’ 


Metzger hevder videre at den dominerende patristiske fortolkningen blir 
nøytralisert av den dominerende skrivertradisjonen i senere NT-manus- 
kripter. Her er det nemlig en dominerende tradisjon for å markere en 
pause etter sarka.'*" Dette er også reflektert i de forskjellige tekstutgavene 


som dominerte inn i det 20. århundret: 


ho Christos to kata sarka, ho ön epi ho Christos to kata sarka. ho christos to kata sarka, 
pantön, Theos eulogétos eis tous ho ön epi pantön theos ho ön epi pantön, theos 
aiönas. eulogétos eis tous aiönas, eulogétos eis tous aiönas; 


Tegnsettingen i disse tekstutgavene favoriserer lesningen som en selv- 
stendig lovprisning av Gud. Med punktum etter sarka er Tischendorf 


1078 Metzger, «The Punctuation of Rom 9:5», 101. Vulgata: quorum patres et ex quibus Christus secun- 
dum carnem qui est super omnia Deus benedictus in saecula amen. 

1079 Ibid., 103. 

1080 Ibid. 

1081 Se eksemplene fra manuskriptene i ibid., 97-99. 


390 


ROMERNE 9,5 


mest tydelig pa at det ikke er en relativsetning som refererer tilbake til 
ho Christos. Den identiske tegnsettingen i textus receptus og Westcott og 
Hort gjør spørsmålet noe mer tvetydig. Begge knytter ho 6n epi panton 
(«han som er over alle») til Kristus, men setter komma i den påfølgende 
lovprisningen («[...] over alle, Gud være lovet [...]»). Dette gjør det mulig 
å lese lovprisningen på to forskjellige måter. KJV bevarer denne tvetydig- 
heten: «[...] Christ came, who is over all, God blessed for ever». 

Som vi så i gjennomgangen av NO78, satte også NA” og UBS? kolon 
etter kata sarka. Dette markerer en sterk pause mellom de to leddene, der 
setningen med ho ön epi pantön theos innleder en selvstendig setning. 
Dette kan svekke forbindelsen til «Kristus» i det foregående leddet, selv 
om Jervells løsning holder åpent for denne lesningen. Kolonet i NA” og 
UBS? er derimot erstattet med et komma i alle de senere tekstutgavene 
(av NA og UBS), noe som styrker forbindelsen til det foregående leddet. 
Oversetterne har likevel flere mulige gjengivelser å velge mellom. Over- 
sikten over andre bibeloversettelser viser at svært mange tar selvstendige 
valg når det gjelder tegnsettingen i dette tilfellet (jf. også NO78). 

Kommentarlitteraturen er delt i spørsmålet. Enkelte leser uttrykket som 
en selvstendig lovprisning av Gud,'°* mens andre ser det som en lovpris- 
ning av Kristus.'*” Enkelte avstår fra å ta stilling i spørsmålet."*% Men hva 
med oversettelsen? I hvilken grad lar fortolkerne oversettelsen styre les- 
ningen inn mot den ene eller andre forståelsen? Tabellen nedenfor gir en 
oversikt over kommentarer som opererer med en selvstendig oversettelse. 

Det er ikke mulig å spore noen entydig tendens hos dem som opererer 
med en selvstendig oversettelse (og ikke baserer seg på en oversettelse), 
men det er like fullt enkelte tendenser i den ene og andre leiren. Enkelte 


som leser uttrykket som en lovprisning av Kristus, låser oversettelsen til 


1082 Stuhlmacher, Der Brief an die Römer, 131-32; James D. G. Dunn, Romans 9-16, WBC 38 B (Waco, 
TX: Word Books, 1988), 535-36; Schmithals, Der Römerbrief, 333; Zeller, Der Brief an die Römer, 
173-74; Ulrich Wilckens, Der Brief an die Römer, bd. 2, Rom 6-11, EKKNT 6.2 (Köln: Benziger, 
1980), 189; Kasemann, An die Römer, 249-50; Lietzmann, An die Römer, 90; Kruse, Paul's Letter 
to the Romans, 374. 

1083 Bruce, Romans, 186-87; Moo, The Epistle to the Romans, 568; Thomas R. Schreiner, Romans, 
486-88; Fitzmyer, Romans, 548-49; Schmidt, Der Brief des Paulus an die Römer, 158; William 
Hendriksen, Exposition of Paul’s Epistle to the Romans Chapters 9-16, New Testament Commen- 
tary (Grand Rapids, MI: Baker Book House, 1981), 309, 315. 

1084 Barrett, A Commentary on the Epistle to the Romans, 178-79. 

Cranfield «is Christ, who is over all, God blessed forever» | Kristus 


Kasemann «der Christus nach dem Fleische. Der über Gud 
allem waltende Gott sei geprisen in Ewigkeit. 


Stuhlmacher | «der Christus stammt, was die fleischliche Gud 
Seinsweise anbelangt. Gott, der über das All 
herrscht, sei gepriesen in alle Ewigkeit.» 


Schmidt «der Christus nach dem Fleisch kommt, Er, der | Kristus 
über allen Gott ist, hochgelobt in Ewigkeit» 


Lietzmann «Christus dem Fleische nach stammt - der Gud 
über allem waltende Gott sei gelobt in 
Ewigkeit» 
Barrett «springs the Christ himself- Blessed for ever Tar ikke stilling 


be God, who stands over the whole process! 


Schmithals «stammt Christus dem Fleische nach. Der tiber | Gud 
allen waltende Gott sei gelobt in Ewigkeit!» 


Schlier «der Christus dem Fleische nach, der da ist Kristus 
Gott über alle, hochgelobt in Ewigkeit» 


Zeller «dem Christus der Fleisch nach; der über allem | Gud 
waltet, Gott (er sei) gepriesen in Ewigkeit» 


Moo «...is the Messiah, who is over all, God blessed | Kristus 
forever» 

Fitzmyer «comes the Messiah, who is God over all, blest | Kristus 
forever!» 


denne forståelsen på samme måte som NO78 og Bibel 2011 (og enkelte 
andre oversettelser). Dette forekommer hos Schlier og Fitzmyer, som 
gjengir uttrykket med en relativsetning som utelukkende refererer til- 
bake til Kristus. Enkelte som leser uttrykket som en selvstendig lovpris- 
ning av Gud, låser oversettelsen på tilsvarende måte. Dette ser man hos 
Stuhlmacher, som setter punktum etter kata sarka, og innleder setnin- 
gen med «Gott». Dette gjør det svært vanskelig å koble lovprisningen til 
Kristus. Slik blir det også i Kåsemann og Schmithals’ gjengivelser. Hos 
de resterende kommentatorene kan man spore en tvetydighet i gjengivel- 
sene, både blant dem som mener uttrykket refererer til Kristus (Cranfield, 
Schmidt og Moo), og hos dem som mener det refererer til Gud (Lietz- 
mann, Zeller), men også hos Barrett, som ikke tar stilling i spørsmålet. 

Pa samme mate som i mange andre oversettelser er det her bevart en 
flertydighet i gjengivelsen. Denne flertydigheten kunne ogsa blitt bevart 
i den norske oversettelsen av dette verset. Her er det nok a konstatere 
at oversetterne bak Bibel 2011 velger en entydig losning og laser overset- 
telsen til den høykristologiske lesningen, noe som er konsistent med de 
andre tilfellene. 

Tendenser i oversettelsesprosessene 


Jeg vil her gå gjennom noen sentrale tendenser og funn fra gjennomgan- 
gen av de kristologiske tekstene, før jeg går over på elementer som kan 
bidra til å forklare funnene. 


Funn og tendenser 


I begynnelsen av denne boken stilte jeg spørsmålet: 


I hvilken grad er kirkens lære om Jesus reflektert i oversettelsesvalgene i kris- 
tologiske tekster i Bibelselskapets oversettelser 1959-2011? Hvilke hensyn og 


interesser har vært styrende for oversettelsesvalgene? 


Svaret er selvsagt sammensatt, men et overordnet funn på tvers av tek- 
stene er at alle tekstene til slutt i Bibel 2011 ender med gjengivelser som 
entydig bygger opp under kirkens lære om Jesus.'*% Det betyr at teolo- 
gisk spenningsfylte oversettelsesmuligheter er blitt valgt bort til fordel 
for gjengivelser som sikrer kirkens tradisjonelle kristologi, eller støtter 
opp om den. Oversettelsesvalgene gjenspeiler dermed entydig en kirkelig 
kristologi, til tross for at kildetekstene har et større tolkningspotensial. 
Denne utviklingen er overraskende fordi Bibel 2011 hadde lagt et kon- 
kordant prinsipp til grunn, som også ble styrket av den litteraturviten- 
skapelige tilnærmingen om å oversette kildetekstens form. Det er særlig 
påfallende at NO78 i større grad enn Bibel 2011 har ivaretatt flertydighe- 
ter og utfordrende aspekter i kildetekstene. At flere av tekstene i NO78 
er eksplisitt tolkende og parafraserende, er ikke overraskende i og med 
at den bygget på oversettelsesteorien om dynamisk ekvivalens, med sine 


1085 I og med at materialet om oversettelsesprosessen bak UO59 har vært så sparsommelig, vil foku- 
set her ligge på NO78(/85) og Bibel 2011. 

sterke hjemliggjorrende premisser. Som oversetter Johannes Ulltveit- 
Moe var inne på (s. 33), er det tydelig hvordan den konfesjonelle rammen 
virker inn på den praktiske anvendelsen av det idiomatiske prinsippet. 
Eksempelvis finner man en entydiggjøring av førsteutkastets flertydighet 
i Kol 1,15. Man kan også dokumentere hvordan aktørene avviser å beholde 
en tvetydig gjengivelse i Rom 9,5. I exerchomai-tekstene kan man også 
spore en utvikling fra førsteutkastets sendelsesformularer til en gjengi- 
velse som er tilrettelagt for at den kan leses i lys av tradisjonens betoning 
av Sønnens opphav i Gud Fader. Denne tendensen er også tydelig i Joh 
15,26, som er en sentral tekst om Den hellige ånd. En hjemliggjørende 
tendens finner man dessuten i oversettelsen av Joh 1,18, der det velges 
et ontologisk meningsinnhold som gjenspeiler det kristologiske språket 
som ble brukt i utformingen av trosbekjennelsene. I Åp 3,14 og Kol 1,18 
oversettes arché til «opphav». Denne oversettelsen av arché finner man 
kun i disse to kristologiske tekstene. Selv om det er en generell tendens 
i NO78 til å oversette de kristologiske tekstene annerledes enn andre 
tekster, var det ingenting i retningslinjene som la opp til at konsistens 
skulle være et overordnet viktig mål. Det er derfor ikke overraskende at 
oversetterne fremmet et bestemt meningsinnhold i sentrale kristologiske 
tekster. Samtidig la oversettelsesteorien heller ingen føringer for hvilket 
meningsinnhold som skulle fremmes. Likevel er det ikke overraskende 
at Bibelselskapets oversettere valgte et meningsinnhold som samsvarte 
med kirkens lære om Jesus, som de selv antakelig anså som sant. I over- 
settelsen av Ordsp 8,22 og Rom 1,4 har NO78 derimot beholdt et poten- 
sielt problematisk meningsinnhold for en kirkelig kristologi. Til tross for 
at det underveis i prosessen var mulig å dokumentere en viss motstand 
mot disse oversettelsene, ble Bibelselskapet stående ved disse valgene, og 
i disse to tekstene kan man si at oversettelsen helt og holdent ble styrt 
av bibelvitenskapelige interesser. Endringen av bokmålsteksten til Ordsp 
8,22 i NO78/85 gjenspeiler imidlertid en teologisk tendens. Likevel holdt 
Bibelselskapet seg også her innenfor hva man kan kalle en bibelfaglig for- 
svarlig oversettelse ut fra tiden skriftet ble skrevet i. 

I Bibel 2011 skulle Bibelselskapet imidlertid gå noen skritt tilbake i kon- 
kordant retning, samtidig som de ønsket å være nær mottakerspråket. Som 
vi har sett, beskriver prosjektleder Mørk at Bibel 2011 på mange måter er en 

reaksjon mot Nidas syn på forholdet mellom form og innhold. Dersom kil- 
deteksten og dens form er flertydig, skulle man dermed forvente at denne 
skulle ivaretas i Bibel 2011, selv om den da også ville åpne for et poten- 
sielt problematisk meningsinnhold. Et steg mot det konkordante skulle 
derfor åpne opp tolkningsrommet der hvor kildetekstene hadde et større 
meningspotensial enn det gjengivelsene i NO78/85 la opp til. I realiteten 
skjedde det motsatte i oversettelsesprosessen. Her er det et klart mønster: 
Tekstene i NO78 som hadde bevart kildetekstens flertydighet, og som var 
potensielt utfordrende for en kirkelig kristologi (f.eks. Ordsp 8,22 og Rom 
1,4), gjenspeiler i Bibel 2011 entydig en «oppbyggelig» kirkelig kristologi. 
Der hvor NO78 hadde parafrasert kildeteksten og gjort tekstens flertydig- 
het entydig, kan man dokumentere en systematisk motstand fra enkelte 
aktører mot å beholde kildetekstens form i Bibel 2011. Dette er mest tydelig 
i oversettelsesprosessen til Kol 1,15, men kildetekstens form er heller ikke 
bevart i Joh 1,18. I gjengivelsen av Åp 3,14 finner man et tilsvarende tilfelle, 
der førsteutkastet til bokmål gikk bort fra entydigheten i NO78 og gjen- 
skapte tekstens tvetydighet. Her ser det ut til å ha blitt øvet tilsvarende inn- 
flytelse, samtidig som teksten gjøres enda mer entydig fra NTos til Bibel 
2011. Ellers avviker gjengivelsen også fra hvordan man ellers oversetter 
ordet, selv innenfor samme skrift, der he arché oversettes til «begynnelsen», 
og selv om ordet også her er knyttet til Kristus. I exerchomai-tekstene kan 
man også spore en tydelig interesse for å bevare de særegne gjengivelsene i 
NO78. Særlig påfallende er det at formuleringen «utgå» ble gjeninnført på 
tampen av arbeidet, og at dette dermed brøt den oppnådde konsistensen i 
gjengivelsene. I oversettelsen av Rom 9,5, som det ikke er mulig å oppspore 
noen særlig diskusjon om, videreføres den entydige gjengivelsen fra NO78. 
Oversettelsesvalg som støtter opp under kirkens lære om Jesus, vinner 
altså til slutt, på tross av de uttalte målsettingene om konkordans og kon- 
sistens, fremmedgjøring, litteraturvitenskapelig tilnærming og prinsippet 
om å oversette tekstene ut fra deres opphavssituasjon. 

Det overraskende ved flere av disse tilfellene, og særlig ved Joh 1,14.18; 
3,16.18; 1 Joh 4,9; Ordsp 8,22; Rom 1,4 og Kol 1,15, er at gjengivelsene 
vanskelig kan begrunnes bibelvitenskapelig, verken leksikalsk eller 
grammatikalsk. 

Gjengivelsene av de sentrale ordene i Ordsp 8,22 («bære fram»); Joh 
114.18; 3,16.18; 1 Joh 4,9 («enbåren») og Rom 1,4 («stadfeste») kan ikke 
begrunnes ut fra sin historiske samtid, og mangler altså leksikalsk belegg. 
Den grammatikalske begrunnelsen som oppgis for oversettelsen av Kol 
1,15, kan heller ikke begrunnes ut fra et hensyn til gresk grammatikk. 

Et særtrekk for tre av disse tekstene (Ordsp 8,22; Rom 1,4; Kol 1,15) er 
at oversettelsesprosessen kan beskrives som problematisk, nettopp fordi 
endringene gjøres av en redaksjonskomité som overskrider sitt mandat 
og overstyrer tidligere OU-vedtak. Særlig problematisk blir det da at 
endringene som blir innført, hviler på et svakt eksegetisk grunnlag. 

Siden Bibelselskapet alltid vil være i dialog med bibeltradisjonen i 
Norge, og særlig med Bibelselskapets tidligere oversettelser, har jeg vur- 
dert hvorvidt bibeltradisjonen ser ut til å ha påvirket resultatet. Med 
«bibeltradisjon» menes her Bibelselskapets oversettelser fra de siste hun- 
dre år (NO04/30, UO59/61 og NO78/85). Relasjonen til bibeltradisjonen 
ser også ut til å følge et «høykristologisk» mønster i Bibel 2011. Bibeltra- 
disjonen er svak og ser ikke ut til å bli tillagt særlig vekt i tekstene fra 
NO78/85 som har et potensielt problematisk meningsinnhold (Ordsp 
8,22; Rom 1,4). I tekstene fra NO78/85 som hadde sikret kirkens kristologi 
(exerchomai-tekstene; Joh 1,14.18; 3,16.18; 1 Joh 4,9; Åp 3,14; Rom 9,5 og Kol 
115), viser bibeltradisjonen seg derimot sterk, og bevares i Bibel 2011. 

Forholdet til NO78 og bibeltradisjonen er altså vilkårlig etter hva som 
gir den mest oppbyggelige kristologien. Med andre ord: Man slutter seg 
til og ivaretar de delene av bibeltradisjonen som passer for en kirkelig 
kristologi, og ser bort fra bibeltradisjonen der hvor den skaper utfordrin- 
ger for en kirkelig kristologi. 

I enkelte av tekstene har teologisk entydighet også blitt vektlagt på 
bekostning av norskspråklige hensyn. I de upubliserte prinsippene for 
Bibel 2011 heter det: «Vi vil unngå arkaiske ord og uttrykk og levnin- 
ger av gammelt «bibelspråk> som ikke kommuniserer meningen nært og 
direkte.»'*% Kun i Joh 1,18 og de andre kristologiske tekstene (Joh 1,14; 
3,16.18; 1 Joh 4,9) har man oversatt monogenes til «enbaren». «Enbåren» er 
et arkaisk ordi norsk språkbruk, og dette ble påpekt av sprakkonsulentene 


1086 For prinsippene, se vedlegg 2 og 3. 


398 


TENDENSER I OVERSETTELSESPROSESSENE 


i NO78 og av oversetter Sandvik alt på 70-tallet. Frem til 2011 er status 
uendret. «Enbåren» er fremdeles arkaisk, antakelig i enda større grad enn 
på 70-tallet. Bruken av «utgå» i enkelte av exerchomai-tekstene er på til- 
svarende måte arkaisk, og fremstår som teologisk szersprak. I oversettel- 
sen av Kol 1,15 har også den teologiske overstyringen gått på bekostning 
av hensynet til norsk språk. Formuleringen «den førstefødte før alt det 
skapte» gir ikke mening på norsk, og skaper en blanding av deskriptivt 
(filosofisk) og narrativt (mytisk) språk i én og samme setning. 

Sett opp mot funnene og i lys av retningslinjene for NO78 og Bibel 
2011, er det den sistnevnte som er den store overraskelsen. Resulta- 
tet viser at en konkordant oversettelse ikke nødvendigvis er «nærmere 
grunnteksten» enn en idiomatisk oversettelse, hvis idealene ikke følges 
opp i praksis. Det litterære perspektivet om å bevare tekstens form er, 
som Mørk skriver, et frigjørende perspektiv når det kommer til spørsmå- 
let om dogmatisk fortolking av bibeltekster.'** Dette forutsetter selvsagt 
at perspektivet omsettes i praksis. Spissformulert kan man si at det som 
hadde potensial til å bli et dogmatisk frigjørende prosjekt, i stedet ble et 
dogmatisk prosjekt der oversettelsesvalgene reflekterer kristologien i de 
oldkirkelige bekjennelsene, og særlig den nikenske. Jeg vil forklare hva 
jeg mener med dette. 

Som funnene i denne studien indikerer, gjenspeiler oversettelsesval- 
gene en bestemt forståelse av Jesus som samsvarer med teologien som 
ble utformet i det fjerde og femte århundret e.Kr. La meg gi noen kon- 
krete eksempler: I enkelte av tekstene i Bibel 2011 har jeg hevdet at de 
konkrete ordvalgene er fylt med et innhold som ikke kan begrunnes 
språklig ut fra tiden tekstene ble til i. Dette handler om at enkelte over- 
settelsesvalg (Ordsp 8,22; Joh 1,18; 3,16.18; 1 Joh 4,9) gjenspeiler en fød- 
selsterminologi som synes fremmed for ordenes betydning i sin samtid, 
men som særlig vektlegges i de senere kristologiske stridighetene. 
I andre oversettelsesvalg tydeliggjøres et ontologisk språk (Joh 1,18; Rom 
1,4; Joh 13,3; 16,28), som også samsvarer med den senere teologien, men 
som vanskelig kan begrunnes språklig ut fra tiden tekstene er skrevet i. 


1087 Beckmann og Justnes, «Når tekst og teologi konkurrerer», 65-66. 
1088 Mørk, «Hearing the Voice of the Other», 154; Mørk, «Å gjendikte Gud», 45. 

Med andre ord: Oversettelsen svarer direkte pa sporsmal Det nye tes- 
tamente og den jodiske konteksten ikke svarer pa. Oversettelsen ska- 
per dermed en bro mellom kildeteksten og dogmene, og far tekstene til 
samsvare entydig med de gresk-filosofiske kategoriene som ble utviklet 
i det fjerde og femte århundret. Kløften og avstanden mellom termino- 
logien som brukes om Jesus i Det nye testamente, og den som brukes i 
dogmedebattene, forsvinner i oversettelsen. Oversettelsesvalget i disse 
tekstene gjenspeiler også en teologi som svarer direkte på stridighetene 
i den arianske og den nikenske strid. Samtidig stenger oversettelsesval- 
gene for fortolkninger som kan gjøres ut fra tekstenes nære kontekst, 
og ut fra tiden tekstene er skrevet i. Dette handler først og fremst om at 
fortolkningen i disse tekstene er anakronistisk, og at kirkens lære om 
Jesus blir veiledende og er målestokken for hva som anses som tekstens 
«mening». Konsekvensen av dette er at oversettelsesvalgene åpenbart 
endrer tekstens teologi, og dermed presser tekstene slik at innholdet blir 
mer likt de teologiske formuleringene som ble utviklet i løpet av stridig- 
hetene i det fjerde og femte århundret. De andre tekstene (Rom 9,5; Åp 
3,14) handler først og fremst om at disse flertydige tekstene oversettes 
entydig, og at de følger samme mønster som i de andre tekstene, der 
spenningsfylte oversettelsesmuligheter velges bort til fordel for gjengi- 
velser som sikrer kirkens tradisjonelle kristologi, eller støtter opp om 
den. Hva kan forklare dette? 


Tradisjonssyn og ortodoksi 


Den dogmatiske utviklingen fra NO78 til Bibel 2011 tilsier at den kir- 
kelige tradisjon indirekte tillegges stor vekt. Dette betyr at tekstene 
oversettes slik at de samsvarer med den teologiske presisjonen som 
ble utviklet i løpet av den kristologiske dogmedannelsen i det fjerde og 
femte århundret. Oversettelsesvalgene gir dermed inntrykk av at essen- 
sen i den senere teologien allerede er på plass i de bibelske tekstene om 
Jesus. Konsekvensen av dette er at «det klassiske synet» på ortodoksi 
og heresi kommer til uttrykk gjennom oversettelsesvalgene. Jeg vil nå 
introdusere dette synet, og beskrive hvilke konsekvenser det kan få for 
oversettelsesarbeidet. 

Det klassiske synet på ortodoksi og heresi 

Læren om Kristus (kristologien) og treenighetslæren er i hovedsak lik for 
de største retningene i dagens kristendom. I det fjerde og femte århundret 
var det annerledes: Da var ikke læren ferdig fastsatt, men den ble grad- 
vis utviklet gjennom trosbekjennelser det ikke var enighet om. Samtidig 
vokste det frem en fortelling blant enkelte kirkefedre og kirkelærere om 
at ortodoksi, den rette lære, alltid har vært der og kan føres tilbake til 
apostlene.'*” Det betyr at seierherrene fra debattene i det fjerde århundret, 
omskrev historien for å få det til å se ut som at den seirende kristen- 
domsversjonen alltid hadde vært dominerende. Denne fortellingen er 
særlig knyttet til Eusebius av Cæsarea (ca. 260-339 e.Kr.), men allerede 
i det andre århundret fremmet Ireneus (ca. 130-202 e.Kr.) lignende tan- 
ker.” Dettekommertiluttrykknår Ireneus bruker formuleringen «troens 
regel» (regula fidei). 

Troens regel er ikke en bestemt tekst, men må heller forstås som sum- 
men av sannheten om Gud, mennesket og verden. Denne summen kan 
komme til uttrykk på forskjellige måter, men er alltid den samme som 
ble gitt fra apostlene til kirken.'*” Ifølge dette synet er ortodoksi det opp- 
rinnelige og det grunnleggende, og heresi er noe sekundært som kommer 
senere. Ortodoksi kom først og er majoritetssynet, mens heresi derimot er 
et senere avvik.” Dette omtales altså som det klassiske synet på ortodoksi 
og heresi i den tidlige kirken.” Fremveksten av kirkens lære og tradisjon 


1089 Eks. Bart Ehrman: «[T]his victorious party rewrote the history of the controversy, making it 
appear that there had not been much of a conflict at all, claiming that its own views had always 
been those of the majority of Christians at all times, back to the time of Jesus and his apostles, 
that its perspective, in effect, had always been «orthodox (i.e., the «right belief»).» Bart Ehrman, 
Lost Christianities: The Battles for Scripture and the Faiths We Never Knew (Oxford: Oxford Uni- 
versity Press, 2003), 4. Se også Bart Ehrman, The New Testament. A Historical Introduction to the 
Early Christian Writings (Oxford: Oxford University Press, 1997), 3-7 

1090 Som påpekt av John Kaufman, «Diverging Trajectories or Emerging Mainstream? Unity and Di- 
versity in Second Century Christianity», i Among Jews, Gentiles and Christians in Antiquity and 
the Middle Ages: Studies in Honour of Professor Skarsaune on his 65th Birthday, red. John Kauf- 
man og Reidar Hvalvik (Trondheim: Tapir, 2011), 115. Se også John Kaufman, «Becoming Divine, 
Becoming Human: Deification Themes in Irenaeus of Lyons» (Oslo: MF Norwegian School of 
Theology, 2009), 41-5. 

1091 Kaufman, «Becoming Divine, Becoming Human», 66. 

1092 Ibid., 42. 

1093 Ibid. 

var altså ikke ansett som en endringsutvikling, for den kristne lære har 
vært der fra evig tid. Kun heresi har en begynnelse. 

Denne forståelsen har hatt enorm innvirkning på ettertiden og domi- 
nerer fortsatt i dagens kristendomsversjoner.'** Til grunn for dette synet 
ser det ut til å ligge en essensialistisk kristendomsforståelse som forutset- 
ter at kristendommen var gitt på forhånd, og at alt var klart fra begyn- 
nelsen av.'*% Veien fra Det nye testamente til de senere trosbekjennelsene 
er dermed harmonisk. Det er den samme læren som stabilt formidles 
videre. Ifølge dette synet vil læren på Kristus i trosbekjennelsene (eks. 
den nikenske) være i samsvar med forståelsen av Kristus i Det nye testa- 
mente. Dette forutsetter at hovedspørsmålene som ble reist i debattene i 
det tredje og fjerde århundret allerede ligger besvart i Det nye testamente, 
nettopp fordi man forestiller seg at alt var klart fra begynnelsen av. På 
denne måten innfører ikke trosbekjennelsene en ny lære om Kristus, men 
de oppsummerer kristologien som ligger til grunn i Det nye testamente. 

Dersom bibeloversettere styres av en slik forestilling, kan det føre til 
at man søker å gjenfinne den senere klassiske kristologien i de bibelske 
tekstene. Rent konkret kan dette bety at bibeloversettere tilstreber at de 
kristologiske tekstene oversettes slik at de står i en tydelig harmoni med 
kristologien i trosbekjennelsene. En slik tendens mener jeg særlig å spore 
i oversettelsesvalgene til NO78(/85), men i enda større grad i Bibel 2011. 
Konsekvensen av oversettelsesvalgene er at de støtter opp om en essensi- 
alistisk kristendomsforståelse, hvor essensen i den senere teologien alle- 
rede er på plass i de bibelske tekstene om Jesus. 

Det klassiske synet på ortodoksi og heresi har en klar relevans for 
bibeloversettelsesarbeid: Hvordan man oversetter Bibelen (og dermed 
tekster om Jesus) gir en god pekepinn på om man arbeider ut fra forstå- 
elsen av at alt var klart i begynnelsen, eller om man tvert imot arbeider 


1094 Jf. Eusebius syn, ibid., 29. 

1095 Ikke minst i (retningen) ortodoks kristendom, John Behr, «Scripture, the Gospel, and Ort- 
hodoxy», St. Vladimirs Theological Quarterly 43, nr. 3-4 (1999): 248: «From an Orthodox per- 
spective, there is therefore no such thing as dogmatic development. What there is, of course, is 
ever new, more detailed and comprehensive explanations elaborated in defense of one and the 
same faith, responding each time to a particular context or controversy. But it is one and the 
same faith which has been believed from the beginning—the Gospel according to Scripture.» 

1096 Denne tendensen er utførlig diskutert i John Kaufman, «Historical Relativism and the Essence 
of Christianity», ST 70, nr. 1 (2016): 4-21. 

ut fra en forståelse av at alt ikke var klart i begynnelsen, noe som ledet 
til forskjellige kristendomsformer og forskjellige syn på Jesus. Siden Det 
nye testamente er en historisk tekst, blir en bibeloversettelse også en his- 
torisk representasjon av det tidligste uttrykket for kristendom. Ved å har- 
monisere bibeltekstene med den senere læren, omskrives historien om 
tidlig kristendom. Denne omskrivingen støtter opp om tanken man også 
finner hos Eusebius, nemlig at i begynnelsen var den rette lære (ortodok- 
sien) allerede på plass. 

Siden Bibelselskapets oversettelser 1959-2011 utelukkende har blitt 
utført av oversettere med en protestantisk bakgrunn, vil det være relevant 
å se nærmere på protestantiske syn på ortodoksi, og hvilke føringer dette 
synet kan gi for oversettelsesarbeidet. 


Mer på spill for protestanter? 


I utgangspunktet kan det tenkes at det teologisk sett står enda mer på spill 
for protestanter enn for katolikker og ortodokse når Bibelen skal over- 
settes - nettopp på grunn av det forskjellige tradisjonssynet. I ortodoks 
kristendom ligger kraften i fortolkningen (troens regel) av Skriften, ikke i 
Skriften alene. I katolisismen leses også Skriften i lys av tradisjonen, som 
er sidestilt med Skriften. I protestantismen ligger ikke kraften i fortolk- 
ningen eller i tradisjonen, men i Skriften alene. Derfor kan det bli enda 
mer avgjørende at kirkens Kristus-bilde gjenfinnes i Skriften. For protes- 
tanter er det altså avgjørende at kirkens teologi og praksis kan begrun- 
nes ut fra Bibelen. Denne arven fra reformasjonen gjør de protestantiske 
retningene tradisjonskritiske, det vil si at de er kritiske til de deler av tra- 
disjonen som ikke kan begrunnes ut fra Bibelen. Tradisjonen har derfor 
ingen legitimitet i seg selv, med mindre den kan begrunnes ut fra Skrif- 
ten. Samtidig er deler av protestantismen også tradisjonsbevarende. Dette 
gjelder særlig luthersk tradisjon, selv om synet på tradisjonen atskiller seg 
klart fra katolske og ortodokse syn.'*” La meg utdype dette. 


1097 Anglikansk tradisjon har et relativt likt syn på tradisjonen som den lutherske. Siden Bibelselska- 
pets oversettelser 1959-2011 utelukkende er laget av oversettere med luthersk bakgrunn, fokuse- 
rer jeg her på det lutherske synet. 

I katolsk og ortodoks tradisjon fastholder man at videreforingen av 
troen har skjedd kontinuerlig fra Jesus og apostlene frem til i dag, uten 
at det har skjedd brudd i tradisjonen.” Den kristne læren har vært der 
fra begynnelsen og har blitt formidlet kontinuerlig fra Jesus og apostlene 
helt til vår tid. Denne tradisjonen har blitt bevart gjennom kirkens apos- 
toliske suksesjon, og kirkens teologi er derfor fremdeles i samsvar med 
læren fra Jesus og apostlene. 

Annerledes er det i den protestantiske tradisjonen, der Luther og de 
andre reformatorene hevdet at det faktisk hadde skjedd et tradisjons- 
brudd fra Jesus frem til deres tid. Reformatorene hevdet ikke at de hadde 
oppfunnet en ny kristendomsform, men at de hadde gjenoppdaget det 
opprinnelige evangeliet. Denne gjenoppdagelsen representerer den opp- 
rinnelige kristendomsformen. som samsvarer med læren fra Jesus og 
apostlene, og som ble bevart og videreført i kirkens tidlige tradisjon. I 
protestantismen brukes metaforer om fall og restaurasjon for å beskrive 
dette. Et sted i historien skjedde det ett eller flere fall. Dette bruddet i 
tradisjonen ble restaurert i reformasjonen, da man vendte tilbake til 
kristendommens «egentlige» essens. Det medfører også en forståelse av 
at «ortodoksien», den rette lære, ble gjenopprettet. Tanken er at kristen- 
dommen har en kjerne som man kan gjenoppdage dersom man bare 
skraper bort den kirkelige tradisjonen etter «fallet». Det er imidlertid 
ingen enighet om når dette fallet skjedde.°” 

For mange lutheranere er det middelalderen som representerer fallet. 
Luthersk tradisjon har vanligvis tidfestet fallet til like etter de fire øku- 
meniske kirkekonsilene og dermed inkludert læreforståelsen fra de fire 
første århundrene i sitt læregrunnlag. Dette gjelder særlig den aposto- 
liske, den nikenske og den athanasianske trosbekjennelse. Disse bekjen- 
nelsestekstene ble til i tiden før fallet, det vil si før tradisjonsbruddet, og er 
dermed en del av kristendommens essens, som ble gjenopprettet i refor- 
masjonen, ifølge reformatorene. Disse trosbekjennelsene, som utgjør en 
del av den lutherske kirkes tradisjon, står riktignok etter Bibelen i rang."°° 
Siden Bibelen er øverste norm for teologien i lutherdommen, er det svært 


1098 Kaufman, «Historical Relativism and the Essence of Christianity», 8. 
1099 Ibid., 5. 
1100 Her bygger jeg sterkt på ibid. 

avgjørende at synet på Jesus i disse trosbekjennelsene kan begrunnes ut 
fra Bibelen. På den ene side er lutherdommen tradisjonskritisk, mens 
den på den annen side er tradisjonsbevarende. I tilfellet med de nevnte 
trosbekjennelsene er den tradisjonsbevarende, i og med at disse tros- 
bekjennelsene tross alt er en del av deres læregrunnlag. De er en del av 
kristendommens «essens», en del av det som betegnes som «sann» kris- 
tendom. Da er man strengt tatt forpliktet på å hevde at denne læren er 
sann, og det blir vanskelig å være tradisjonskritisk. Hvilke andre mulig- 
heter har de da enn å hevde at teologien i trosbekjennelsene er tydelig 
forankret i Det nye testamente? Dette mener jeg er en særlig utfordring 
for teologisk konservative lutheranere, som inntar et tradisjonelt syn på 
kristne dogmer og samtidig argumenterer for Skriften alene. Forutsetnin- 
gen er at det er samsvar mellom kirkens tidlige tradisjon og Bibelen, og 
at fremveksten av kirkens lære og tradisjon ikke på noen som helst måte 
representerer dogmatisk forandring og utvikling. De som fikk det avgjø- 
rende ordet om oversettelsen av tekstene om Jesus i Bibel 2011, var stort 
sett teologisk konservative lutheranere. Dette er en vesentlig variabel som 
kan forklare hvorfor samsvaret mellom dogmene og bibeltekstene tyde- 
liggjøres i oversettelsen. Tradisjonen blir dermed i praksis tillagt større 
betydning enn hva man skulle forvente ut fra deres lutherske tilhørig- 
het."" Dette kan likevel forklares ut fra nødvendigheten av å forankre tra- 
disjonen i Bibelen alene. Her står lutherdommen i et annet dilemma enn 
katolsk og ortodoks kristendom, som lettere kan forholde seg til tvety- 
dighet i Det nye testamente ettersom kraften ligger i kirkens fortolkning 
av Skriften, og ikke i Skriften alene. I lutherdommen fremheves Kristus, 
og dermed kristologien, som Skriftens sentrum. Dette kan også bidra til 
å forklare hvorfor det var et spesielt fokus på kristologien i oversettelsen. 

Det synet jeg her har tilskrevet «lutherdom», er ikke nødvendigvis 
representativt for mangfoldet av forståelser som hersker blant luthera- 
nere. Mange lutheranere vil også tolke prinsippet om Skriften alene dit 


1101 Jf. Stordalen, «Kanon og kanonisk kommentar», 133: «De protestantiske kirkenes ideologi vil 
naturligvis holde fast på at Bibelen alene er deres kanon. Et vitenskapelig blikk må holde fram 
at i praksis finnes det et langt videre spekter av bekjennelsesskrifter, teologiske tekster, kirkelige 
praksiser, forordninger, osv. som på ulike måter tar del i kanonisk status og som i kraft av dette 
utøver stor makt.» 

hen at tradisjonen overhodet ikke skal spille inn." Da blir dilemmaet 
jeg har beskrevet ovenfor, mindre åpenbart. Mangfoldet av forståelser er 
stort innenfor luthersk tradisjon, og generelt innenfor all protestantisk 
tradisjon. Det som likevel forener protestanter flest, er ideen om at sann- 
heten om kristendommen, den normative kjerne eller essens, er å finne 
i den fjerne fortid." Denne kjernen knyttes til kristendommens begyn- 
nelse og til Det nye testamente i seg selv. Kirkens tidlige tradisjon blir 
derimot i ulik grad anerkjent som normativt læregrunnlag. 

Dersom man forutsetter at kirkens tidlige tradisjon er en del av kris- 
tendommens essens, og samtidig forutsetter at denne essensen alltid har 
vært der, kan det føre til at tradisjonen blir målestokken for hva som 
anses som bibeltekstenes «mening». Den senere ortodoksien gjenfinnes 
i bibelske tekster - nettopp fordi man avviser at læren ble til underveis. 
Ut fra denne forståelsen samsvarer tekster i Det nye testamente, og selv i 
Det gamle testamente (jf. Ordsp 8,22), med denne essensen, og blir tyde- 
liggjort ut fra denne. Det lutherske kravet om å begrunne tradisjonen ut 
fra Bibelen alene, kan også forsterke en slik tankegang. Selv om enkelte 
av Bibelselskapets aktører muligens vil være uenig i dette resonnementet, 
kan man i det minste si at oversettelsesvalgene gjenspeiler en slik forstå- 
else, og dermed at det klassiske synet på ortodoksi og heresi kommer til 
uttrykk i oversettelsesvalgene. 

Medieutsagn fra to sentrale aktører støtter også opp under en slik for- 
ståelse. Gunnar Johnstad har blant annet hevdet at selv om kirkens lære 
om Kristus ikke ble nedfelt før på 300-400-tallet, sier de aktuelle bibel- 
tekstene om Kristi person mye om hans guddom: «De tekstene som sier 
det vesentligste om dette [Jesu guddom], er imidlertid de eldste i Det nye 
testamente.» + Essensen i ortodoksien, kirkens lære om Jesus, var der altså 
i begynnelsen, og kan gjenfinnes i de eldste tekstene i Det nye testamente, 


1102 Jf. også Terje Stordalen, «Kanon og kanonisk kommentar», Teologisk Tidsskrift 1, nr. 2 (2012): 133: 
«Særlig i lutherske, reformerte og evangelikale kirker finnes imidlertid en tendens til å underbe- 
tone, eller endog benekte, betydningen av dette kanoniske nettverket. Ideologien sola scriptura 
er så sterk at den problematiserer kirkenes tradisjon og leserfellesskap som legitime kanoniske 
instanser.» 

1103 Kaufman, «Historical Relativism and the Essence of Christianity», 5. 

1104 Arne Guttormsen, «- Tvangstrøye på Bibelen», Vårt land, 12. desember 2017, 25. https://www. 
vl.no/kultur/legger-tvangstroye-pa-bibelen-1.1070080? 

ifølge ham. Ortodoksien var der altså, men Johnstad sier ikke (som Euse- 
bius) at den var der alene. Det forutsettes derimot av Hans-Olav Mørk, 
som mener at kjernen (kalt «spiren») til kirkens treenighetslære er å finne 
i Det nye testamente."> Mørk mener treenighetslæren er en videreføring 
av bilder og metaforer som allerede finnes i Det gamle testamente, og som 
videreutvikles i Det nye testamente: 


Etter hvert som kirken får behov for å ta et oppgjør med andre syn på hvem 
Jesus er, så formulerer de treenighetslæren tydeligere, blant annet i form av den 
apostoliske trosbekjennelsen, som altså bygger på Jesu befaling om å døpe i 
Faderens, Sønnens og Den hellige ånds navn. Men allerede i NT tar forfatterne 


1106 


oppgjør med andre syn på Kristus. 


Forutsetningen er her at treenighetslæren og ortodoksien var der i begyn- 
nelsen, og at den var der alene. Dette kommer til uttrykk når han hev- 
der at både kirken og forfatterne i NT tok et oppgjør med «andre syn på 
Jesus». Dette forutsetter at essensen i kirkens kristologi var der i begyn- 
nelsen, og at den senere utdypningen av treenighetslæren er i absolutt 
samsvar med kristologien i Det nye testamente. 


Mottakelse 


Ovenfor har jeg beskrevet noen forhold jeg mener kan forklare den 
dogmatiske utviklingen fra NO til Bibel 2011. Denne utviklingen kan 
samtidig forklares av andre, komplementerende variabler - som eksem- 
pelvis hensynet til mottakelse. Den teologiske utviklingen fra NO78 
til Bibel 2011 kan delvis, men ikke entydig, forklares ut fra hensynet til 
mottakelsen. I utgangspunktet har de fleste bibeloversettelser et kirkelig 
bruksaspekt, selv om profilen til enkelte bibeloversettelser er mer tyde- 
lig på dette enn andre. I overgangen fra NO78 til Bibel 2011 finner man 
en utvikling på dette punktet. Helt fra begynnelsen, da prinsippene ble 
utarbeidet for det som skulle bli den nye oversettelsen, er betegnelsen 


1105 Eivind Algrøy, «-Bibeloversettelse er fortsatt en kamp mot vranglære», Dagen 18. januar 2019, 
24. https://www.dagen.no/tro/2019-01-28/%E2%80%93-Bibeloversettelse-er-fortsatt-en-kamp- 
mot-vrangl%C3%A6re-707155.html 

1106 Algrøy, «- Bibeloversettelse er fortsatt en kamp mot vranglære», 25. 

«kirkebibelen» innarbeidet som term for det som skulle bli NO78. Bibel- 
selskapet var ogsa organisasjonsmessig neer tilknyttet Den norske kirke, 
med sitt landsstyre, der landets biskoper satte sitt autoritative stempel 
pa oversettelsen. Bibelselskapet hadde ogsa personalunion med Litur- 
gikommisjonen, noe som understreker at Bibelselskapet ikke kunne 
utforme bibeloversettelsen uten a tenke pa at enkelttekster ogsa skulle 
kunne fungere i Den norske kirkes liturgi. I oversettelsen av monogenés 
ser dette særlig ut til å ha lagt en del føringer. Etter den økumeniske 
omleggingen i 1984, har Bibelselskapet blitt en mer uavhengig organisa- 
sjon. Dette viser seg også i oversettelsesarbeidet, der de ulike kirkesam- 
funnene kun er inkludert som høringsinstanser. Riktignok er styret, som 
er sammensatt av representanter fra forskjellige kirkesamfunn, fortsatt 
den øverste instansen, som skal godkjenne hvert komma i oversettel- 
sen. I arbeidet med Bibel 2011, var det likevel slik at styret mer og mer 
tok rollen som brukere av teksten, mens det faglige ansvaret i omtrent 
alle saker var overlatt til OU. Som vi har sett, sendte styret oversettel- 
sen av Jes 7,14 (med «jomfru») tilbake til OU, nettopp fordi de ønsket å 
være «nær kildeteksten» (se s. 102-9). Dette betyr at Bibelselskapet ikke 
bare snudde kappen etter vinden for å gjøre bibelteksten «oppbyggelig» 
for bestemte lesergrupper. Tvert imot ønsket Bibelselskapet å være «nær 
grunnteksten». Turid Barth Pettersen forteller også at det var en del ting 
fra Den norske kirke som det ikke ble tatt hensyn til, og at de (Bibelsel- 
skapet) ikke synes det var nok begrunnet fra deres side."” Den katolske 
kirke fikk gjennomslag for enkelte innspill i Bibel 2011, men langt færre 
enn de ønsket. Som Barth Pettersen har presisert, «lå det [fra starten] at 
man skulle lage en så god oversettelse som mulig og at det var de faglige 
hensynene som skulle veie tyngst»."°* At oversettelsen har et kirkelig 
bruksfelt, ser derfor aldri ut til å ha betydd at tekstene skulle tilpasses 
teologisk til dette formålet. Dette kan altså ikke entydig forklare den 


1107 Intervju 21.6.16. 

1108 Intervju 21.6.16. Denne tankegangen ser også ut til å være reflektert i Bibelselskapets følgebrev 
(datert 1.3.2005) til kirkelig responsgruppe (KRG), Den norske kirkes biskoper og «øvrige mot- 
takere». Følgebrevet var vedlagt oversettelsen av NT, slik den var på det daværende tidspunktet. 
I følgebrevet presiseres det: «Fra Bibelselskapets side har vi hele tiden tilstrebet å la det overset- 
terfaglige arbeidet skje i en atmosfære av forsvarlig åpenhet. Vi har ønsket å stå i dialog så vel 
med fagmiljøene som med kirkesamfunnenes og organisasjonenes ledere og den enkelte leser.» 

dogmatiske utviklingen fra NO78 til Bibel 2011. Også i dette spørsmålet 
skulle man forvente motsatt utvikling. Spørsmålet om kirkelig tilpas- 
ning ser i større grad ut til å ha vært oppe i NO78 (jf. eks. med Jervell 
og biskopen, s. 68), samtidig som den idiomatiske oversettelsesmetoden 
åpnet opp for at oversetterne presiserte tekstens mening i samsvar med 
kirkelig teologi. Under arbeidet med Bibel 2011 viste Bibelselskapet der- 
imot en avvisende holdning til ønsker om kirkelig-teologisk tilpasning, 
samtidig som det konkordante kravet la sterkere bånd på oversetteren, 
som da måtte forholde seg mye tettere til kildetekstens uttrykksmåte 
(form). «Kirkebibel» er derfor ikke et uttømmende uttrykk som forkla- 
rer utviklingen i denne perioden. 


Faglig legitimitet - filologi, ikke dogmatikk 

Et gjennomgående uttalt prinsipp for NO78 og Bibel 2011, var at tek- 
stene skulle oversettes på bakgrunn av sin historiske opphavssituasjon. 
I praksis ser det ut til at prinsippet om det historiske står i et samspill 
med andre variabler (f.eks. oversettelsesmetode, bibeltradisjon, hensyn 
til mottakelse, kirkelig ideologi), med en stadig forhandling mellom dem. 
La meg begynne med NO78. 

I de interne diskusjonene i Bibelselskapet om de aktuelle tekstene i 
NO78, har det i liten grad vært mulig å spore en eksplisitt teologisk argu- 
mentasjon for den ene eller andre oversettelsesvarianten (f.eks. Joh 1,18; 
exerchomai-tekstene; Rom 1,4; 9,5; Kol 1,15). Oversettelsesvalgenes poten- 
sielle teologiske implikasjoner er underforstått og ligger dermed mellom 
linjene i argumentasjonen. Dette kan selvsagt ha noe med arkivkildenes 
særpreg å gjøre: Møtereferater og lignende føres ofte i vedtaksform, og 
dermed blir diskusjonene usynlige. Likevel: I de tilfellene det er mulig 
å oppspore en skriftlig argumentasjon, er den implisitt (f.eks. debatten 
om monogenés, Farestveit og Juvkams reaksjon på bokmålsoversettel- 
sen av Rom 1,4). Én av grunnene til dette kan være at eksplisitt teologisk 
argumentasjon ikke hadde legitimitet i seg selv. Dette kan være knyt- 
tet til prinsippet om å oversette ut fra historisk opphavssituasjon. Dette 
prinsippet gir teologisk argumentasjon lav legitimitet, ettersom teologi i 

utgangspunktet ikke skal styre hvordan man fortolker og oversetter en 
tekst. 

I og med at alle oversetterne bak NO78 var lutheranere, er det ogsa 
naturlig å trekke inn den lutherske teologien. Slagordet «Skriften alene» 
kan ha bidratt til å svekke tradisjonens legitimitet. En luthersk forståelse 
av forholdet mellom Skriften og tradisjonen, som man kan forutsette for 
oversettere med luthersk bakgrunn, kan ha ført til at en eksplisitt teolo- 
gisk argumentasjon ikke hadde noen legitimitet i oversettelsesprosessen, 
og dermed heller ingen gjennomslagskraft. Når Nidas oversettelsesme- 
tode også ble lagt til grunn, stod man naturligvis friere overfor kildetek- 
stens form. I tekstens «mening» kan det selvsagt ligge innbakte teologiske 
føringer. Hvis man i tillegg var enige om «meningen» og hadde samme 
kristologi (jf. s. 67), kan det gi en ytterligere forklaring på den implisitte 
argumentasjonen. Hvis oversetterne stod i samme teologiske tradisjon, 
var det ikke nødvendig å utbrodere de underforståtte antakelsene som lå 
til grunn for de forskjellige oversettelsesalternativene. 

Oversettelsesvalgenes potensielle teologiske implikasjoner ligger også 
skjult og underforstått i argumentasjonen i oversettelsesprosessen til de 
utvalgte tekstene i Bibel 2011, der det var et uttalt prinsipp at man skulle 
ha en faglig forsvarlig oversettelse. Oversettelsesforslagene måtte derfor 
kunne begrunnes faglig for at de skulle ha legitimitet, slik det også ser ut 
til å ha vært i NO78. Dette har klar sammenheng med konsensusen om 
at arbeidet skulle foregå på bibelfaglige premisser, og at tekstene skulle 
oversettes ut fra sin historiske opphavssituasjon. Dette var på sett og 
vis «spillereglene», og de la opp til at teologi ikke fikk legitimitet som 
argument. Dersom man ønsket å beholde en bestemt gjengivelse av teo- 
logiske årsaker, måtte man begrunne det (språk)faglig, og dermed også 
implisitt. Det nye i forhold til NO78 var at retningslinjene la sterkere 
bånd på oversetteren, som nå skulle oversette tekstens form. Denne til- 
nærmingen legger opp til at oversettelsen må basere seg på og ivareta 
kildespråkets grammatikk og struktur. Dermed kan man ikke argumen- 
tere ut fra tekstens eksplisitte mening, slik som i NO78, og bruke dette 
som begrunnelse for å oversette teksten på den ene eller andre måten. I 
utgangspunktet la tilnærmingen i Bibel 2011 opp til at teologisk oversty- 
ring ville bli redusert i forhold til den frie tilnærmingen i NO78. Derfor 

måtte oversettelsesforslagene begrunnes faglig, og teologien fikk ingen 
legitimitet i seg selv. Dette samstemmer for øvrig med erfaringene til 
Fløysvik, Kvanvig og Barth Pettersen (s. 108), som underbygger poenget 
om faglig legitimitet jeg mener å spore. 

Dette kan forklare hvorfor argumentasjonen om oversettelsesal- 
ternativene i flere av de aktuelle tilfellene er implisitt og tilslørende. 
I behandlingen av Salomos ordspråk 8,22 var «konsistens» det stadig til- 
bakevendende argumentet i redkoms begrunnelser for fødselsmetaforen. 
I behandlingen av Kol 1,15, begrunnet bestemte aktører oversettelsesval- 
get gjentatte ganger med henvisninger til gresk grammatikk- til tross for 
at disse grammatikalske kategoriene ikke kan begrunne oversettelsesval- 
get. I behandlingen av exerchomai-tekstene og Joh 15,26, argumenterte 
Johnstad med at det ikke er mulig på norsk å lage noen forskjell i gjen- 
givelsen av ekporeuomai og exerchomai. Dette er naturligvis mulig, og 
det var synliggjort i Aasgaards oversettelser. I intervju om begrunnelsen 
for oversettelsen av Joh 1,18, gir Johnstad også oversettelsesvalget faglig 
legitimitet ved å poengtere at theos kan forstås som apposisjon (gram- 
matisk kategori) — til tross for at han i oversettelsesprosessen støttet en 
annen gjengivelse, som han også tidligere beskrev som «ordrett». Behovet 
for å begrunne oversettelsesvalgene som faglig funderte, er åpenbart til 
stede, både i oversettelsesprosessen, men også i ettertid. Derfor begrun- 
nes oversettelsesvalgene språklig, og ikke dogmatisk eller idiomatisk. I 
intervju om Rom 1,4 fortalte Johnstad at teologi antakelig spilte en rolle 
for hvordan denne teksten ble oversatt. Likevel poengterte han også at 
oversettelsesvalget måtte kunne begrunnes filologisk, eller at det i alle fall 
ikke måtte være filologisk umulig. Selv om teologien var retningsgivende 
for oversettelsen de valgte, tenkte oversetterne likevel, ifølge Johnstad, at 
valget måtte være innenfor filologiens grenser (s. 364-6). Dette illustrerer 
poenget med at oversettelsesvalget måtte begrunnes filologisk, selv om 
teologien de facto var styrende. I spørsmålet om Rom 1,4 må det samtidig 
påpekes at en slik argumentasjon antakelig ikke ville fått gjennomslag i 
styret dersom den hadde være transparent og åpen om at de på grunn 
av teologi valgte en oversettelse de selv anså som den minst sannsyn- 
lig korrekte oversettelsen. Denne tankegangen er nok først og fremst 
representativ for en håndfull personer med stor mulighet til å påvirke 

oversettelsesvalgene. Styrets mening i denne saken ble uansett ikke sen- 
tral, ettersom sluttredaksjonen ikke informerte dem om endringen i Rom 
1,4 pa tampen av arbeidet. I arbeidet med Ordsp 8,22 hevdes det at den 
valgte gjengivelsen blir flertydig dersom man leser den med et religions- 
vitenskapelig perspektiv, selv om gjengivelsen er entydig pa norsk. Dette 
argumentet mener jeg har en sammenheng med faglig legitimitet."°° 
Avslutningsvis kan man stille stille spørsmålet: Hvordan kan man ha 
faglig legitimitet uten faglig kvalitetssikring? Dette gjelder ikke minst 
ved eksemplene nevnt ovenfor, der redkoms endringer av bibelteksten 
(mot oversettelsesutvalgets vedtak) ikke fikk noen form for faglig kvali- 
tetssikring. I en bredere forstand handler faglig kvalitetssikring også om 
et strukturelt anliggende i Bibelselskapets organisasjon. Hvilke krav om 
faglige kvalifikasjoner skal Bibelselskapet stille til de som sitter i avgjø- 
rende posisjoner i en oversettelsesprosess? Det er lett å tenke seg at det 
teologiske får større spillerom der de faglige ankerpunktene mangler. 


Personsammensetning 


Den gjennomgående dogmatiske utviklingen i tekstutvalget mitt fra 
NO78 til Bibel 2011, kunne ikke ha skjedd uten at aktører med teologiske 
interesser hadde sittet i sentrale stillinger i oversettelsesprosessene. Det er 
tydelig ut fra prosessen at disse endringene har vært viktige for dem selv. 
Her kan man spore at enkelte aktører har hatt vanskelig for å forholde seg 
til gjengivelser som åpnet opp for et potensielt problematisk meningsinn- 
hold. I arbeidet med NT i NO78 ser Sverre Aalen ut til å ha vært den 
personen som dominerte, og som hadde sterk innflytelse over fortolk- 
ningen som lå til grunn for oversettelsen. I NT-arbeidet i Bibel 2011 ser 
tolkningsnøklene ut til å ha blitt fordelt på flere. De avgjørende personene 
med kildespråkkompetanse var Gunnar Johnstad, Hans Kvalbein, Hans 
Johan Sagrusten og prosjektleder Hans-Olav Mørk. Alle disse fulgte pro- 
sessen fra et tidlig stadium frem mot slutten, og hadde store muligheter 
til å påvirke tekstene i en bestemt retning. Mønsteret i saksgangen er at 


1109 At teologi ikke hadde noen legitimitet i oversettelsesprosessen i Bibel 2011, kommer også tydelig 
frem i Bibelselskapets korrespondanse med Den katolske kirke. Se Beckmann, «Bibelselskapets 
kristologi», 406-9. 

Johnstad er til stede når teksten tilpasses i kirkelig retning, og det lar seg 
også dokumentere at han har forsøkt å påvirke tekstene i denne retningen. 
Han har også sittet ved alle bord i alle prosesser, både i NT og GT fra 1979 
til dags dato. Torleif Elgvin forteller at han tok opp og problematiserte 
dette i GT-prosessen i Bibel 2011, men uten at det skjedde noe.""* Mørk har 
også hatt en sentral rolle, samtidig som andre aktører på tilsvarende måte 
hevdet at han hadde en særlig interesse av å ta hensyn til tekstens vir- 
kningshistorie, særlig i Jes 7,14 (se 133, 198). Tendensen til å teologisere har 
også vært til stede i andre tekster. I NT-arbeidet 1999-2005 er det likevel 
noe usikkert hvilken aktiv faglig rolle Mørk har spilt. Hans Kvalbein satt 
også med stor innflytelse i NT-arbeidet 1999-2005, og det er utenkelig at 
han ikke har bifalt flere av endringene på tampen av arbeidet. 
Personsammensetningen blant dem som hadde makt og innflytelse i 
prosessen, kan forklare noe av utviklingen. Aasgaard er inne på dette: 


Jeg opplevde jo at ingen i prosessen egentlig var noen slags maktmennesker 
som ville ta seg til rette — for det kunne jo fort vært personer i en sånn setting 
som hadde en del agendaer — men at det var en betydelig lydhørhet i grup- 
pa hele veien. Også hos Gunnar Johnstad, Hans Kvalbein, Hans-Olav Mørk og 
Hans Johan Sagrusten, som alle satt i redaksjonskomitéen mot slutten av over- 
settelsesprosessen. Alle disse representerer en mer konservativ tradisjon enn 
det jeg gjør, og jeg opplevde ikke noen av dem som særlig langt fra hverandre, 
dogmatisk eller teologisk. Jeg vil tro at dette lett ville kunne ha en selvforster- 
kende effekt når det gjelder bestemte interesser. Så kanskje noen «motstemmer» 
i den sammenhengen hadde vært nyttig, noen med en annen bakgrunn som 


også hadde fulgt prosessen hele veien igjennom." 


Aasgaard snakker her om arbeidet han var med på i oversettergruppen. 
Andre utsagn fra Aasgaard (s. 121-3), sammen med dokumentasjonen fra 
prosessen, ser heller ikke ut til å dokumentere at det var store konflikter. 
Aasgaards erfaring, som er felles med erfaringene til Fløysvik, Kvanvig 
og Barth Pettersen (s. 108), underbygger poenget om faglig legitimitet 
som jeg mener å spore, der teologiske syn gjentatte ganger formidles i et 


1110 Intervju 24.10.13. 
1111 Intervju 30.4.15. 

«faglig» sprak, og ligger implisitt og skjult iargumentasjonen. Det er med 
andre ord mange mater å påvirke personer og en diskusjon i en bestemt 
retning på, uten å være en dominerende person. Uansett ser det ut til å ha 
hatt lite å si om det så hadde vært sterke, faglige uenigheter i oversetter- 
gruppene. Prosessen vitner jo nemlig om at de avgjørende beslutningene 
om tekstenes endelige utforming skjedde på høyere nivåer, det vil si etter 
behandlingene i oversettergruppene. De som har hatt makt, har åpenbart 
brukt den til å sikre tekstene i tråd med kirkens tradisjonelle kristologi. 
Det at det ikke ser ut til å ha vært noen diskusjon om endringene (jf. f.eks. 
s. 364-66), tilsier at de aktuelle aktørene ikke stod langt unna hverandre, 
teologisk sett — slik Aasgaard også erfarte det. Selv på de lavere nivåene i 
NT-prosessen ser ikke den teologiske bredden ut til å ha vært stor. 

Aasgaard forteller om prosessen da oversetterne ble valgt ut, og at han 
ble spurt gjennom Hans Kvalbein. Aasgaard, som da var på TF, forteller 
at utvelgelsen ble knyttet til TF som institusjon: «Blant dem som ble spurt 
om å delta, ble jeg på en måte en representant for Det teologiske fakultetet 
inn i denne sammenhengen. Da var det også noen fra den kanten. Men 
dermed ble jeg kanskje også «alibiet> for det der i gruppa.»”* På spørsmål 
om hva han mener med alibi, utdyper han: «Et uttrykk for at hele bredden 
i det bibelfaglige og teologiske miljøet var med i gruppa. For ellers var 
det jo jevnt over MF. Det er ikke de forskjellene mellom MF og TF når 
det gjelder bibelfag, men likevel.» Det må også poengteres at Aasgaard 
heller ikke er noen radikal liberalteolog, og som person er han, som han 
selv har påpekt, ikke en som skaper mye bråk dersom han er uenig."+ 
Konkluderende vil jeg si at personsammensetningen ser ut til å ha vært 
av stor betydning for det endelige resultatet. 


I lys av erfaringene 

Som Aasgaard tidligere har presisert, regnet han det som selvsagt at 
bestemte teologiske hensyn ikke skulle spille inn ved oversettelsesvalg, 
ettersom det var så tydelig kommunisert at arbeidet skulle skje på 


1112 Intervju 30.4.15. 
1113 Intervju 30.4.15. 
1114 Intervju via Skype 24.6.15. 

bibelvitenskapelige premisser.” I ettertid påpeker han at han nå har 
sett bestemte tendenser i oversettelsene som han «ellers trolig ikke ville 
blitt oppmerksom på om det ikke hadde vært for dette avhandlingsar- 
beidet».”* Som en kommentar til disse tendensene retter han en kritisk 
bemerkning til et aspekt han mener burde vært avklart før eller underveis 
i oversettelsesprosessen: 


Det jeg har erfart siden 2014, etter hvert som jeg er blitt oppmerksom på hvor- 
dan bestemte teologiske hensyn synes å ha påvirket oversettelsesvalg, har gjort 
meg betenkt. Da jeg ble engasjert som primæroversetter i 1999/2000, ble vi 
grundig orientert om de faglige prinsippene som skulle gjelde for prosessen 
som helhet, samt om arbeidsgang og ansvarsforhold i prosjektet. Så lenge jeg 
var med som primæroversetter, opplevde jeg ingenting som tilsa noen endring i 
dette. Jeg var selvsagt innforstått med at tekstene måtte bli bearbeidet på høyere 
organisatoriske nivåer i Bibelselskapet (med tanke på stil, konsistens, feilretting 
o.l.). Dette var også noe vi ble informert om. Men jeg oppfattet det ikke som at 
det også kunne dreie seg om substansielle teologiske endringer i viktige tekster. 


Hadde jeg gjort det, ville jeg ansett det som svært uheldig." 


Når det gjelder hendelsene i de aktuelle tekstene, var prosessen i utgangs- 
punktet sikret mot at slike ting skulle skje, blant annet ved at OU var 
den faglige basen alt skulle gjennom. Dersom OU la faglige prinsipper til 
grunn, ville det følges opp av redkom, som var forpliktet på OUs vedtak. 
Utover i GT-arbeidet fikk redkom riktignok mer og mer makt, og dermed 
større innflytelse over utformingen av bibelteksten. Samtidig var det klart 
at det ikke skulle foretas innholdsmessige endringer i sluttredaksjonen 
av Det nye testamente. Endringene skulle derimot primært handle om 
konsistensretting og andre, overgripende problemstillinger som ikke var 


1115 Jf. korrespondanse 9.11.16: «Det klare utgangspunktet var at dette skulle være et akademisk og 
bibelvitenskapelig revisjons-/oversettelsesarbeid. Det skulle ikke være styrt av noen bestemte 
dogmatiske interesser. Jeg oppfattet dette som helt opplagt og også klart uttalt. Og verken ved 
oppstarten eller underveis så langt jeg var med i oversettelsesprosessen, fikk jeg inntrykk av noe 
annet. Jeg hadde derfor ingen grunn til å anta at det skulle være annerledes.» 

1116 Korrespondanse 12.9.16. Selv poengterer Aasgaard at han har sett dette i lys av dokumentasjonen 
han har fått i forkant av intervjuene (og som intervjuene tok utgangspunkt i), som har dokumen- 
tert hvordan tekstene har blitt endret i de senere trinn i oversettelsesprosessen. Samtidig har han 
også lest analysene i ettertid. 

1117 Korrespondanse 12.9.16 og 10.11.16. 

endelig avklart pa lavere nivaer. Endringen i de aktuelle tekstene bryter 
derimot med konsistensen sluttredaksjonen/redkom var tenkt a ivareta. 
Basert pa disse funnene beskriver Aasgaard hvorvidt han ser det som 
problematisk: 


Basert pa hva jeg har erfart ved 4 vere involvert i avhandlingsarbeidet ditt, sy- 
nes man i de siste fasene av oversettelsesarbeidet i viktige tilfeller å ha fraveket 
de prinsippene/premissene som var lagt i starten, og som ble fulgt i de første 
fasene av prosjektet. Og dette ser ut til å ha skjedd uten å informere og uten å 
involvere andre som ville hatt en velbegrunnet rett til å uttale seg og eventuelt 
reservere seg overfor eller avvise de endringene som var gjort. Dette er både 
organisatorisk, kollegialt og faglig-vitenskapelig sett problematisk. Særlig pro- 
blematisk virker det i tilfeller der man har valgt løsninger som ikke var fremme 
som aktuelle tolkningsalternativer i de tidlige fasene av prosessen, og som også 


eksegetisk og historisk bygger på et svakt grunnlag." 


Det Aasgaard reagerer på, er snarere at disse markante tekstendringene 
ikke ble kommunisert. Konsekvensen er at vesentlige deler av beslut- 
ningsprosessen ble holdt skjult. 

Mens Aasgaard ser ut til å ha kommet til erkjennelsene i ettertid av 
oversettelsesarbeidet, påpekte Bjørn Helge Sandvei gjentatte ganger at 
det hadde skjedd tilsvarende endringer underveis. Tendensene Sandvei 
beskriver, sammenfaller i stor grad med tendensene som kan spores i 
flere av de gjennomgåtte tekstene. Sandveis beskrivelser kan leses i sin 
helhet andre steder.” 


1118 Korrespondanse 10.11.16. 
1119 Beckmann, «Bibelselskapets kristologi», 414-6. 

| debatt om bibeloversettelse 


Offentliggjoringen av resultatene fra min doktoravhandling skapte en 
offentlig debatt om Bibelselskapets oversettelser. Den ble bredt dekket i Vårt 
Land og andre medier i desember 2017 og januar 2018. Doktoravhandlingen 
tok (som denne reviderte utgaven) utgangspunkt i oversettelsen av sentrale 
tekster om Jesus i Bibelselskapets oversettelser 1959-2011 (Ungdomsover- 
settelsen fra 1959, NO78/85 og Bibel 2011), og fokuserte særlig på to ting: 


(1) Hvilket Jesus-bilde kommer til uttrykk i oversettelsen sammen- 
lignet med hvilke tolkningsmuligheter som ligger i kildeteksten? 

(2) Er det samsvar mellom de overordnede prinsippene for oversettel- 
sene og det ferdige resultatet? 


Debatten heftet særlig omkring Bibelselskapets siste oversettelse, Bibel 2011, 
som skulle være «nærmere grunnteksten» enn oversettelsen fra 1978. Grun- 
nen til dette var at avhandlingen konkluderte med at tekstene om Jesus i 
Bibel 2011 er fjernere fra grunnteksten enn oversettelsen fra 1978, og at det 
dermed (i disse tekstene) er dårlig samsvar mellom målsettingene for over- 
settelsen og selve oversettelsesresultatet. Debatten foregikk mellom under- 
tegnede og flere av Bibelselskapets oversettere, før Bibelselskapet til slutt 
kom med innrømmelser og aksepterte deler av kritikken, samtidig som de 
fastholdt noen av argumentene som hadde vært oppe tidligere i debatten. Jeg 
vil her analysere hvordan Bibelselskapet responderte på kritikken, og knytte 
analyseresultatene opp mot funnene i avhandlingen og i denne studien. 
Debatten ble innledet i Vårt Land 9. desember 2017, der jeg ble intervjuet 
om hovedkonklusjonene i avhandlingen."** Oversettelsen av Rom 1,4 og 


1120 Arne Guttormsen, «Bibeloversettelse får ram kritikk», Vårt land, 11. desember 2017, 40-41. 
https://www.vl.no/kultur/bibeloversettelse-far-ram-kritikk-1.1069175. 

Kol 1,15 ble brukt som konkrete eksempler pa hvordan kirkens kristologi 
er tydeliggjort i teksten. Disse to tekstene ble brukt som utgangspunkt 
for å diskutere problemstillingene i den videre debatten, og fokuset ble da 
satt på paulinske tekster. 

Den første tendensen i Bibelselskapets tilsvar er at de svarer svært 
annerledes på min kritikk i forhold til hvordan de reagerte på tidligere 
kritikk rettet mot Bibel 2011. 


Kameleonen Bibel 2011 


Det er mulig å spore en klar tendens i hvordan Bibelselskapet har respon- 
dert på kritikk av Bibel 2011. Når Bibel 2011 har blitt kritisert for å være 
for vag og utydelig, har Bibelselskapet forsvart oversettelsesvalgene ut fra 
at de ikke vil være tydeligere enn kildeteksten, fordi de skulle oversette 
nær grunnteksten. Når oversettelsen kritiseres for å være mer tydelig enn 
kildeteksten, får man derimot høre at Bibel 2011 skulle være en idiomatisk 
oversettelse. La oss se på to eksempler på det førstnevnte. 

Oversettelsen av Jesaja 7,14 skapte stor offentlig debatt både i forkant 
og etterkant av lanseringen av Bibel 2011. Jesaja 7,14 blir ofte lest som en 
profeti på Marias jomfrufødsel, og siteres på denne måten i Matt 1,23. 
I NO78/85 var Jes 7,14 oversatt: «Se, en jomfru skal bli med barn; hun 
skal føde en sønn og gi ham navnet Immanuel.» Oversettelsen skapte 
her overensstemmelse mellom Matteus-sitatet og Jesaja-teksten, og der- 
med samsvar mellom profeti og oppfyllelse, slik tekstene leses av kristne. 
I Bibel 2011 ble dette derimot oversatt til: «Se, den unge jenta skal bli med 
barn og føde en sønn, og hun skal gi ham navnet Immanuel.» Nå var det 
ikke lenger samsvar mellom Matteus-sitatet og Jesaja-teksten. Var ikke 
Marias jomfrufødsel likevel forutsagt i Det gamle testamente? I 2008 ble 
det kjent at den nye oversettelsen skulle gå bort fra «jomfru».”” Dette skapte 
utallige innlegg med spørsmål og kritikk rettet mot Bibelselskapet. Bibel- 
selskapet begrunnet hele tiden oversettelsesvalget ut fra et hensyn til den 


121 Per Kristian Aale, «Evighet og tukt på vei ut av Bibelen», Aftenposten, 2. februar 2008, https:// 
www.aftenposten.no/norge/i/1BxK1/Evighet-og-tukt-pa-vei-ut-av-Bibelen; Toralf Sando, «Ma- 
ria litt mindre jomfru», Stavanger Aftenblad, 3. mars 2008, 12; Hallvard Hagelia, «Tukler vi med 
Bibelen», Fædrelandsvennen 27. mars 2008, 2. 

hebraiske kildeteksten, og respekten for Jesaja-tekstens opphavssituasjon, 
og at oversettelsen valgte den (leksikalsk) riktige betydningen av det 
hebraiske ordet almah."” Bibelselskapet knyttet også dette valget opp mot 
de overordnede målene for Bibel 2011 om å oversette nær kildeteksten.”» 

Bibelselskapet har også blitt kritisert for oversettelsen av 1 Mos 34,2 i 
Bibel 2011: «Da fikk Sikem, sønn av hevitten Hamor, høvdingen der i lan- 
det, se Dina. Han tok henne og lå med henne og krenket henne.» Petter 
Skippervold har kritisert gjengivelsen «krenket henne» for å tildekke at 
hovedpersonen (Dina) ble voldtatt, og mener dette burde kommet tyde- 
ligere til uttrykk i oversettelsen."*4 Bibelselskapet svarte på kritikken og 
begrunnet oversettelsesvalget på tilsvarende vis som i Jes 7,14, og at «Det 
er [...] et sterkt ønske om troskap til grunnteksten som har vært det avgjø- 
rende» for oversettelsesvalget."® I svaret til Skippervold påpekte de også at 
«Vi vil ligge nærmere den hebraiske teksten», og nevnte eksplisitt at Bibel- 
selskapet ikke denne gangen hadde laget en idiomatisk oversettelse."”* 

I disse to tekstene avviste Bibelselskapet å gjøre kildeteksten tydeligere 
enn den er, og begrunnet det ut fra at de skulle lage (og hadde laget) en 
oversettelse som skulle være nær kildeteksten. 

I debatten som ble utløst av min avhandling, kan man imidlertid spore 
en annen fortelling om Bibel 2011. Her klassifiseres den som en idiomatisk 
oversettelse.” Grunnpremisset for kritikken, ble det hevdet, var derfor 
feil, og Bibelselskapet hadde gitt en bibeloversettelse som lovet. Gunnar 


1122 For referanser, se noten ovenfor. Se også Anders Achim og Hans-Olav Mørk, «Les den først», 
Dagen, 19. september 2011, 3; Ingunn Haraldsen, «Mister møydommen», Klassekampen, 18. de- 
sember 2010, 8. 

1123 «Den nye bibeloversettelsen har som mål å ha en høy norskspråklig kvalitet, samtidig som den 
skal ligge tett opp til hebraisk og gresk uttrykksmåte og billedbruk. Målet er å oversette så di- 
rekte som mulig fra grunnspråkene uten for mange omskrivende forklaringer.» Hans Kvalbein 
og Marta Høyland Lavik, «Jomfru blir ung jente», Aftenposten 4. desember 2010, https://www. 
aftenposten.no/meninger/kronikk/i/dikWA/Jomfru-blir-ung-jente. 

1124 Petter Skippervold, «Bibel 2011 slår sprekker når temaet blir voldtekt», Verdens gang, 6. novem- 
ber 2011, 49; Vårt land, 7. november 2011, 21. 

1125 Elisabeth Levy, «Dina og Tamar - voldtekt i Bibelen», Vårt land, 10. november 2011, 25. 

1126 «Jeg skjønner at Skippervold vil ha en idiomatisk oversettelse, men det er ikke slik vi har tolket 
bibelen denne gangen.» Cathrine Elnan, «Voldtekt ble til», Aftenposten 4. desember 2011, 7-8. 

1127 Jf. svaret til Hans-Olav Mørk i Torgeir Eikeland, «Går kraftig i rette med den nye oversettelsen», 
Fædrelandsvennen 14.12.17, 4-5. https://www.fvn.no/nyheter/i/8wma5x/Bibelbrak-om-Jesus 
Jf. også Gunnar Johnstad, «En bibeloversettelse som lovet», Vårt land, 25. januar 2018, 19. http:// 
www.verdidebatt.no/innlegg/11712968-en-bibeloversettelse-som-lovet. 


419 


KAPITTEL 16 


Johnstad hevdet at dette var nok til å anfekte grunnpremisset for det jeg 
kalte hovedfunnet i min avhandling: «at «tekstene om Jesus i Bibel 2011 er 
fjernere grunnteksten enn Bibelen fra 1978> og at de [tekstene om Jesus] er 
«mer forklarende og meningsinnsnevrende» enn i 1978-oversettelsen»»."> 
La meg stoppe opp litt her, for her er det noen logiske brister i argumen- 
tasjonen. Selv om Bibel 2011 skulle ha vært laget for å være en idiomatisk 
oversettelse, så ville det ikke berørt min konklusjon om at tekstene om 
Jesus i Bibel 2011 er mer idiomatiske enn i oversettelsen fra 1978. Det betyr 
at tekstene om Jesus i NO78 er oversatt nærmere grunnteksten enn i Bibel 
2011. Retningslinjene for Bibel 2011 antydet en motsatt utvikling, og aktø- 
rene i denne debatten benekter ikke dette. Poenget er her: Uansett hvor- 
dan man tolker retningslinjene for Bibel 2011, er det ingenting der som kan 
forklare hvorfor Bibel 2011 er mer idiomatisk enn NO78 i disse tekstene. 

Mer interessant enn retningslinjene i seg selv, er hvordan disse aktørene 
selv tolket dem i oversettelsesprosessen. Hvis vi vender blikket tilbake 
på oversettelsesprosessen til de kristologiske tekstene, er det faktisk ikke 
mulig å oppspore et eneste tilfelle der noen argumenterte for en bestemt 
gjengivelse basert på hva som er tekstens antatte mening. Argumentasjo- 
nen som kan spores i saksdokumentene, handler utelukkende om språk- 
lige hensyn til kildeteksten. I oversettelsesprosessen til de to tekstene som 
ble løftet frem i debatten (Kol 1,15 og Rom 1,4), argumenterte Johnstad ut 
fra en konkordant målestokk, og kom med grammatikalske, og ikke idi- 
omatiske, argumenter for oversettelsen av Kol 1,15. Begrunnelsen for Rom 
1,4 kan ikke etterprøves siden redkom endret teksten uten å dokumentere 
det skriftlig overfor oversettelsesutvalget eller styret. I intervju hevdet 
Johnstad likevel at premisset for å kunne endre teksten var at «stadfeste» 
var en leksikalsk belagt betydning (av horizö) i antikken. Både i argu- 
mentasjonen til Kol 1,15 og Rom 1,4 argumenteres det altså ut fra en filo- 
logisk og konkordant tankegang, mens det i mediedebatten utelukkende 
argumenteres for en idiomatisk tolkning av de samme tekstene. 

Det er derfor en tydelig spenning mellom aktørenes utsagn om overset- 
telsesprinsippene i mediedebatten og hvilken praksis som kan dokumen- 
teres i oversettelsesprosessen. Utsagnene står også i en tydelig spenning 


1128 Ibid. 

til hva aktorene selv tidligere har hevdet om denne oversettelsen (se side 
92-100). I tillegg kan man merke seg hvordan Bibelselskapet tidligere har 
profilert Bibel 2011 i media, og hvordan Bibelselskapet fremdeles presen- 
terer Bibel 2011 som en «grunntekstnær» oversettelse pa sine nettsider.” 
Alt dette demonstrerer hvordan Bibelselskapets aktører i denne debat- 
ten reforhandlet fortellingen om Bibel 2011. Å fremstille Bibel 2011 som 
de gjorde, hadde en åpenbar strategisk fordel: Bibel 2011 blir uangripelig 
for kritikk, og kan ikke kritiseres for å ha tydeliggjort kildeteksten, for 
Bibel 2011 skulle være idiomatisk. Og som Bibelselskapet responderte på 
kritikken fra Jes 7,14 og 1 Mos 34,2, kan Bibelselskapet heller ikke kritise- 
res for ikke å gjøre kildeteksten overtydelig, for oversettelsen skulle være 
konkordant. Bibel 2011 blir dermed en kameleon som skifter farge etter 
omstendighetene, alt etter hvilken kritikk den får. 

I denne debatten valgte Bibelselskapets aktører å fokusere på spørsmålet 
om oversettelsesprinsippene til Bibel 2011, og at kritikken var basert på et 
en feilaktig tolkning av disse prinsippene. Dette gav inntrykk av at debat- 
ten først og fremst handlet om oversettelsesmetode og retningslinjene som 
lå til grunn for Bibel 2011. Bibelselskapets aktører hadde nå skjøvet det 
teologiske spørsmålet i bakgrunnen, og indirekte legitimert de teologiske 
tendensene i oversettelsen ved idiomatisk oversettelsesmetode. Siden den 
teologiske tendensen i oversettelsesvalgene fikk mye spalteplass i det første 
intervjuet i Vårt Land (9.12.17), ble Bibelselskapet nødt til å ta stilling til 
påstandene om teologisk overstyring. Når de først hadde forsvart Bibel 2011 
som en idiomatisk oversettelse, var neste steg å forsvare disse oversettel- 
sesvalgene som de eneste mulige — sett ut fra tekstenes «bibelske» mening. 


Det uklares klarhet - Paulus må leses i lys 
av seg selv 
I intervju med Johnstad (VL 13.12.17) bekreftet han at det er «et mønster i 


endringene fra oversetter til ferdig tekst», det vil si at tekstene underveis 
i oversettelsesprosessen blir gjort mer og mer oppbyggelige og i samsvar 


1129 «Grunntekstnær eller konkordant oversettelse», https://www.bibel.no/OversettelseSprakLitteratur/ 
Bibeloversettelser/Oversettelsesmetoder/Grunntekstnar. 

med kirkens kristologi. Han bekrefter dermed ett av hovedfunnene i 
avhandlingen, men rettferdiggjør oversettelsesvalgene ved å hevde at 
de uklare tekstene må forklares av de klare. Det betyr at han implisitt 
erkjenner at oversettelsen er gjort tydeligere enn hva kildeteksten isolert 
sett er. Johnstad mener at uklare tekster må forklares i lys av forfatte- 
rens teologi, og at oversettelsen må ta hensyn til dette. Forutsetningen for 
dette er at det er en klar og konsistent kristologi i hele det paulinske for- 
fatterskap. Med utgangspunkt i Rom 1,4 og Kol 1,15 hevder Johnstad: «Jeg 
mener Beckmann legger en tvangstrøye på teksten når han ikke lar for- 
fatteren av tekster der han kritiserer oversettelsen selv får være med å si 
hva han mener om spørsmålet.» Tankegangen er altså at en bør kunne 
lese en Paulus-tekst i lys av en annen Paulus-tekst for på den måten å søke 
støtte for en oversettelse. Et slikt oversettelsesprinsipp er egentlig bare en 
omskriving av den lutherske hermeneutikken om at Skriften er sin egen 
fortolker, der «uklare» tekster leses i lys av «klare» tekster. Her blir dette 
forvandlet til et oversettelsesprinsipp om at uklare tekster må oversettes 
i lys av klare tekster. Likevel er ikke denne tankegangen i tråd med luth- 
ersk hermeneutikk og forståelsen av den alminnelige kristne som myndig 
bibelfortolker (det allmenne prestedømme), nettopp fordi et slikt over- 
settelsesprinsipp umyndiggjør leseren som bibelfortolker. Konsekvensen 
av å klargjøre de «uklare» bibeltekstene i oversettelsen er at den almin- 
nelige bibelleser ikke har mulighet til å tolke Bibelen selv, nettopp fordi 
det allerede er gjort i oversettelsen. Leseren er dermed overlatt til å følge 
oversetterens forståelse. 

Johnstads tilnærming om å oversette de uklare tekstene i lys av de 
klare ble igjen brakt opp i intervju med primæroversetter Reidar Aas- 
gaard i Vårt Land (14.12.17), der Aasgaard påpekte at han er «delvis enig» 
i en slik tilnærming 


... men mener det ikke betyr at man som oversetter skal eller bor dese på tvers». 
En oversetter må være mest mulig åpen for at tekster kan være flertydige, og for 
at det må gis rom for det. Det er lesernes oppgave og rett å tolke tekster i lys av 


hverandre; oversetterne skal legge til rette for det og ikke gi bestemte føringer. 


1130 Arne Guttormsen, «- Tvangstrøye på Bibelen», Vårt land, 12. desember 2017, 25. https://www. 
vl.no/kultur/legger-tvangstroye-pa-bibelen-1.1070080?. 

Dette kan ogsa sies 4 veere i trad med luthersk tenkning om den alminnelige 


1131 


kristne som myndig bibeltolker. 


Aasgaard fremhever altsa at fortolkningsmakten bor ligge hos leseren, 
og ikke hos oversetteren, og at dette ogsa er i trad med luthersk tenkning 
om det allmenne prestedommet. Lik de andre intervjuene tok ogsa dette 
intervjuet utgangspunkt i oversettelsen av Rom 1,4 og Kol 1,15. Aasgaard 
ser det som problematisk å tydeliggjøre Kol 1,15 ut fra andre paulinske 
tekster, nettopp fordi «sveert mange forskere [...] mener at Kolosserbre- 
vet ikke er skrevet av Paulus, men av én av hans elever - også av den 
grunn skal man la ting stå åpent.»””* Om Kolosserbrevet ikke er skrevet 
av Paulus, er det da snakk om to forfatterskap, og da blir den helhetlige 
lesningen vanskeligere. I tillegg påpeker han andre problemer ved å lese 
et forfatterskap helhetlig: «Selv om en vil lese forfatterskapet helhetlig, 
må en være åpen for at det kan være uoverensstemmelser innenfor et for- 
fatterskap. Allerede i Det nye testamentet er det da også de som mener at 
Paulus kan være vanskelig å forstå.» Aasgaard åpner her for at det også 
kan være uoverensstemmelser og eventuelle utviklinger i ett og samme 
forfatterskap, og problematiserer selve forutsetningen for Johnstads til- 
nærming, som i bunn og grunn går ut på at en moderne fortolker 2000 
år etter bare kan abstrahere ut fra den egentlige betydningen til en tekst 
(eks. Rom 1,4) ut fra andre tekster. 

I avslutningen av debatten gikk Bibelselskapet deler av kritikken i 
møte, men de ønsket ikke å svare tydelig på om de hadde tatt teologiske 
hensyn. Daværende generalsekretær, Mongstad-Kvammen, gikk faktisk 
langt i å forsvare oversettelsesvalgene i tekstene om Jesus. Argumentet 
var det samme som Johnstad hadde fremført tidligere i debatten: «Det 
er slik med noen av de konkrete eksemplene at når det er uklarheter, må 
vi se hva forfatteren sier om dette andre steder. Det betyr å tolke tek- 
sten i lys av Bibelen selv.»"* Mongstad-Kvammen erkjenner indirekte 
at Bibelselskapet har tydeliggjort meningsinnholdet i «uklare» tekster. 


1131 Arne Guttormsen, «Skarp strid om genitiv», Vårt land, 14. desember 17, 26-27. 

1132 Ibid.,27. 

1133 Ibid. 

1134 Arne Guttormsen, «Tar kritikk på oversettelse», Vårt land, 22. januar 2018, 22. https://www.vl. 
no/kultur/tar-kritikk-pa-oversettelse-1.1088449. 


423 


KAPITTEL 16 


Men som i Johnstads argument forutsettes det ogsa her at saken neer- 
mest gir seg selv hvis man ser pa hva «Bibelen selv» sier om samme sak 
andre steder. 

Bade Johnstad og Mongstad-Kvammen erkjenner at det er uklarheter i 
tekstene om Jesus. Et relevant spørsmål er: Hva er tekstene uklare om? Jo, 
de er uklare om spørsmålene som det ble store stridigheter om i det fjerde 
og femte århundret. Det «uklare» i Rom 1,4 er ikke teksten i seg selv. Tek- 
sten er tydelig nok på at Jesus ble utpekt/innsatt som Guds mektige sønn 
ved oppstandelsen av de døde. Det uklare er derimot hvordan dette for- 
holder seg til den kirkelige lære om Jesus som Guds evige sønn. Det er 
dette som er «saken», og det er dette som teologisk sett står på spill. Men 
mente Paulus noe om Jesus var Guds evige sønn? Allerede her bør varsel- 
lampene for anakronisme begynne å blinke, men Johnstad forutsetter at 
Paulus mente noe om dette i andre tekster (jf. sitatene om at «forfatteren 
selv» må få lov til å «være med å si hva han mener om spørsmålet»). Selv 
om det slås fast at dette er Paulus’ mening, er det ikke til å komme bort 
fra at det naturligvis er en fortolkning av hva Paulus mente, lenge etter 
at teksten ble skrevet. Det er ingen tekster som eksplisitt sier at Jesus var 
Guds sønn før oppstandelsen. Den eneste paulinske teksten som kan tol- 
kes dit hen, er Gal 4,4 («Men i tidens fylde sendte Gud sin Sønn»). Som vi 


så i behandlingen av Gal 4,4 (side 375-6), er også denne teksten flertydig 
i spørsmålet Bibelselskapets aktører ønsker å avklare." Paulus kan selv- 
sagt ha hatt andre måter å forstå Jesu preeksistens på uten at han knyttet 
det til en forståelse av Jesus som Guds evige sønn. Det ser aldri ut til å ha 
vært viktig for Paulus å gi et entydig svar på spørsmålet om når Jesus ble 
Guds sønn, og å avklare om sønnens opprinnelse fra Faderen." Dette ble 
likevel et viktig spørsmål for ettertiden. 


1135 Det samme verbet (exapostellö, «sende») brukt i Septuaginta for å uttrykke at profeter er sendt av 
Gud. Det at Gud sender profeter/sin sønn, er dermed ikke ensbetydende med at disse eksisterte 
i himmelen som evige skikkelser. Derimot kan fokuset for sendelsesspråket uttrykke at dette er 
et oppdrag som er bemyndiget av Gud, og som refererer til hans plan. 

1136 Jf. også Stephen E. Fowl: «Paul's patristic interpreters seem deeply focused on clarifying the 
manner of the Son's generation from the Father. This is an interest Paul himself does not seem 
to share». Stephen E. Fowl, «Paul and the Trinity» i Christopher A. Beeley og Mark E. Weedman 
(red.), The Bible and Early Trinitarian Theology (Washington: Catholic University of America 
Press, 2018), 153. 

En annen ting som ikke ble drøftet i debatten, handler om hva man 
mener med begrepet «konsistens». Hva er malestokken for om Paulus’ 
kristologi kan vurderes som konsistent? Og nar man snakker om «uover- 
ensstemmelser», ma man avklare: uoverensstemmelser - i forhold til hva? 
Ut fra behandlingen av Rom 1,4 og Kol 1,15, virker det klart at det er spørs- 
målene fra de kristologiske stridighetene som blir satt i fokus, og at disse 
fungerer som målestokk for hva Paulus mener. Da handler det strengt tatt 
ikke om hvorvidt Paulus er konsistent eller ikke, men om spørsmålene i 
de kristologiske stridighetene er konsistent besvart i det paulinske forfat- 
terskap. Det er en viktig forskjell. Helhetslesningen som ble presentert av 
Bibelselskapets aktører, tilslørte at det ikke bare var en hvilken som helst 
helhetslesning som ble lagt til grunn, men en bestemt, nikensk helhets- 
lesning - skjult under dekke av å være tekstens «mening». Tankegangen 
bak er at Paulus’ beskrivelse av forholdet mellom Gud og Jesus kan tolkes 
på måter som er konsistente med en pro-nikensk forståelse. Selv om man 
skulle være enig i dette, skjuler det et viktig faktum: Anti-nikenske for- 
ståelser (vanligvis stemplet som «arianske») baserte seg også på paulinske 
tekster, eksempelvis Rom 1,4, Fil 2,9-11, 1 Kor 15,20-28 og Kol 1,15. Poenget 
er at både pro- og anti-nikenske teologer søkte sin tilflukt til Paulus og 
baserte sin teologi på hans tekster. Som Stephen E. Fowl påpeker: «If one 
is to say that there are Trinitarian implications to Paul's view of God, then 
one must say that there are Arian implications, too.» Det samme ma 
sies om de johanneiske tekstene. Begge partene forholdt seg til de samme 
tekstene, men hadde ulik forståelse av helheten, slik mange bibelforskere 
har i dag. Enhver bibelfortolker som vil tolke frem en kristologi hos en 
bibelsk forfatter, er nødt til å forholde seg til helheten i et forfatterskap, og 
det er jo her hele debatten ligger: Hva er den beste helhetsforståelsen?"* 
Derfor handler det overordnede spørsmålet om hva som er den beste hel- 
hetstolkningen, ikke om en oversettelse bare må få lov til å lese en forfat- 
ter enhetlig, som om det bare finnes én enhetlig lesning. 

Som jeg har påpekt, blir det altså for enkelt å hevde at oversetteren må 
kunne spørre hva Paulus mener om saken i andre tekster, og fremstille 


1137 Fowl, «Paul and the Trinity», 152. 
1138 Jf. Ibid., 153: «[P]ro and anti-nicene disputes are in large part disputes over how best to interpret 
scripture theologically within a framework regulated by the rule of faith.» 

det som at det foreligger et 1:1-forhold mellom Rom 1,4 i Bibel 2011 og for- 
tolkningen av andre Paulus-tekster. Selv de andre «klare» tekstene er mer 
flertydige enn hva Bibelselskapets aktorer her erkjenner. Dersom man er 
pa jakt etter 4 tolke frem en bestemt kristologi i Paulus-brevene, er det 
selvsagt naturlig 4 vurdere hva Paulus skriver i de andre brevene. Likevel 
blir det problematisk 4 la dette eksempelvis bli styrende for oversettelsen 
av Rom 1,4, nettopp fordi det ikke er noen enighet om hvilken kristologi 
Paulus har. 

Det er også andre grunner til å unngå en slik kryssoversetting. (1) 
Som påpekt gjennom hele denne studien er det en nær relasjon mellom 
ordene som brukes (tekstens form), og tekstens mening. Dersom de bibel- 
ske forfatterne skal korrigeres i lys av det de selv skriver i andre tekster, 
er det stor fare for at det fører til meningsforskyvninger i teksten som 
korrigeres. Som påpekt i flere av tekstene ser faktisk tekstens mening(er) 
ut til å gå tapt i oversettelse når teksten blir sikret teologisk. (2) Å over- 
sette Paulus på kryss forutsetter også en kanonisk lesning, og ikke bare 
det: Det forutsetter også en «Kanon im Kanon», der man leser bestemte 
tekster innenfor kanon i lys av hverandre (eks. at Rom 1,4 leses i lys av 
Gal 4,4 og Fil 2,6), og dermed utelukker man andre tekster som også kan 
belyse «saken», som her er Paulus’ kristologi. (3) Hvis man skal oversette 
Paulus-brevene ut fra deres opphavssituasjon, er det en grunnleggende 
observasjon at menigheten i Roma leste brevet Paulus sendte dem, og 
ikke en samlet Bibel med tydelige regler for hvilke tekster som skulle 
leses sammen. Det var altså ikke slik at romerne måtte lese Galaterne 4,4 
og Fil 2,6 for å forstå hva Paulus skrev i Rom 1,4. For romerne betydde 
det avgjørende ordet «innsette»/«utpeke», helt uavhengig av hva som 
måtte stå i Galaterbrevet. Det gjør det fremdeles i moderne tid, selv om 
vi har Bibelen som en samlet kanon. (4) Selv om man vil hevde at Paulus 
hadde en konsistent kristologi, må man samtidig være åpen for at det kan 
være uoverensstemmelser innenfor hans forfatterskap, særlig hvis man 
søker etter svar på spørsmål som ikke ser ut til å ha vært fremme i tiden 
Paulus skrev brevene. Tendensen jeg mener å spore i Bibel 2011, handler 
i større grad om at de bibelske forfatterne leses helhetlig i lys av senere 
problemstillinger, og at oversetterne tydeliggjør tekstene ut fra disse pro- 
blemstillingene. Konsekvensen blir dermed at teologien som kommer til 

uttrykk i oversettelsen, samsvarer direkte med teologien som ble utviklet 
i løpet av stridighetene i det fjerde og femte århundret. Dette samsvaret 
er det oversetterne som skaper, slik at oversettelsen blir konsistent med 
kirkens lære om Jesus. Det er anakronistisk å forutsette at Paulus mente 
nøyaktig det samme som det som ble «rett lære» flere hundre år senere, 
etter at de nytestamentlige tekstene var lest, analysert, diskutert og pre- 
sisert av tenkere med den høye filosofiske skoleringen Romerriket hadde 
å by på." Flere grunner kunne blitt nevnt, men det ovennevnte synes 
tilstrekkelig for å poengtere at det er gode grunner til ikke å korrigere 
apostelen, og dermed gode grunner til å la Paulus være Paulus. 


Debatten tas videre: Bibelselskapets kamp 
mot vranglære 


I avslutningen av debatten med Bibelselskap i januar 2018 aksepterte 
Bibelselskapet deler av kritikken, og lovet at vesentlige endringer må kva- 
litetssikres bedre når Bibel 2011 skal revideres. 

Men Bibelselskapet var tilbakeholdne med å kommentere hvorvidt de 
hadde tatt teologiske hensyn i nøkkeltekster om Jesus, og søkte dekke 
under idiomatisk oversettelse og tekstens mening. I Dagen 18. januar 
2019 forteller derimot Bibelselskapets seksjonsleder for bibeloverset- 
telse, Hans-Olav Mørk, at «bibeloversettelse fortsatt [er] en kamp mot 
vranglære», og beskriver det som at Bibelselskapet bevisst tok teologiske 
hensyn i oversettelsen av kristologiske tekster i Bibel 2011. Han bekrefter 
dermed funnene i denne studien. Selv om det skulle være desken som 
stod for overskriften, støtter hans utsagn i intervjuet opp om samme 
sak: at bibeloversettelse fortsatt er en kamp mot vranglære. Med utgang- 
spunkt i tekster om Jesus i Bibel 2011, gir seksjonslederen uttrykk for at 
«kjetterske» lesninger kan oppstå dersom Det nye testamente oversettes 
åpent og flertydig. Da kan nemlig bibelleseren trekke sine egne slutninger. 
På spørsmål om oversettelse har et visst preg av å ta vare på treenighet- 
slæren, svarer Mørk: 


1139 For noen eksempler på at termer ble utviklet i løpet av stridighetene, se Årstein Justnes og 
Morten Klepp Beckmann, «Jesus fra Nikea», 330. 

Det har faktisk det. Vi ma ta vare pa den leeren som allerede er i teksten. Det 
er et ideal at oversettelsen skal være åpen, men noen ganger har ikke folk den 
samme forutsetningen for å se helheten som en bibeloversetter må ha. Alle som 
har hatt Jehovas vitner på døren, vet at de er dyktige til å få frem sitt syn, og de 
benytter ofte enkeltvers som er tatt ut av sin sammenheng. Derfor er det ingen 


grunn for at Bibelselskapet skal oversette på en måte som kan misforstås. 


«Misforståelser» er her til knyttet til «kjetterske» lesninger. Implikasjo- 
nene av det Mørk her sier, er at en oversettelse av en antikk tekst blir 
brukt som et ideologisk våpen i samtiden for å fortrenge «vranglære», 
og for å sende Jehovas vitner på dør. Da blir ikke Bibelselskapet bare en 
forvalter av bibelteksten, men også en vokter av kirkens lære ved å over- 
sette bibelteksten på en slik måte at det ikke blir mulig å komme til noen 
annen konklusjon enn at kirkens lære om Jesus er sann. Bibelselskapets 
kamp mot såkalt vranglære blir i praksis en dogmatisk sensur av Bibelen, 
med Bibelselskapet som en kontrollinstans som bestemmer hvordan lese- 
ren skal oppfatte innholdet.”* Konsekvensen av en slik tilnærming, er at 
tolkningspotensialet i teksten lukkes, fordi oversettelsen brukes som et 
middel for å stoppe vranglære og «kjetterske» lesninger. Tilnærmingen 
umyndiggjør leseren og overstyrer tekstens andre mulige betydninger. 
Historisk sett har Bibelselskapet vært svært forsiktig med å gå inn og ta 
stilling til teologiske debatter. Dette kan spores helt tilbake til dannelsen 
av bibelselskapene i begynnelsen av 1800-tallet. De fleste bibelselskap var 
da tilknyttet British and Foreign Bible Society, og måtte akseptere deres 
regel om å utgi Bibelen uten dogmatiske noter og kommentarer. Hen- 
sikten med dette prinsippet var å tjene bibelsaken globalt, samtidig som 
det ville forhindre dogmatiske kontroverser, som lett kunne oppstå rundt 
konfesjonelle kommentarer i bibelutgavene.”* Denne utgiverpolicyen ble 
videreført av United Bible Societies, som ble stiftet i 1946, og som Det 
Norske Bibelselskap fremdeles er medlem av. Når en dogmatisk paratekst 
(noter, overskrifter og kommentarer) er kontroversiell, er det enda mer 


1140 Algrøy, «- Bibeloversettelse er fortsatt en kamp mot vranglære», 24. 

1141 Jeg bygger her delvis på Morten Beckmann og Anders Martinsen, «Formyndersk bibelfor- 
tolkning», Vårt land 7. februar 2019, 15. http://www.verdidebatt.no/innlegg/11750739-formyn- 
dersk-bibelfortolkning 

1142 Beckmann, «Noter til gjenfødelse», 392-93. 

kontroversielt å hevde åpent at selve bibelteksten skal brukes slik Mørk 
lanserer, som et middel mot vranglære. 

I Bibelselskapets arkiver finnes det en korrespondanse som demon- 
strerer Bibelselskapets varsomhet i møte med teologiske spørsmål. 
I denne korrespondansen fikk Bibelselskapet syv spørsmål om deres 
bibelsyn. Daværende generalsekretær i Bibelselskapet, Ole Christian 
Kvarme, svarte følgende: 


Slik kirkene og de kristelige organisasjonene i vårt land står sammen om Bibe- 
len som Guds Ord, men vil ha varierende fortolkninger av forskjellige spørsmål, 
slik må Bibelselskapet som organisasjon samles om Bibelen som troens kilde og 
folkebok i vårt land - og forholde seg til Bibelen som Guds Ord. Utover dette 
kan vi som felleskristen bibelorganisasjon ikke gå inn på mer spesifikke fortolk- 
ninger og gå inn på det domene som normalt tilhører kirkene og de teologiske 


læresteder.* 


I et historisk perspektiv er derfor utspillet fra Mørk radikalt, sett opp 
mot hvilken rolle og funksjon Bibelselskapet har påtatt seg tidligere. Lik 
Kvarme forutsetter Anders Aschim, én av hovedaktørene i Bibel 2011, at 
den spesifikke fortolkningen også må tolkes i kirkene, og at det ikke er 
Bibelselskapets oppgave: 


Den viktigste årsaken til teologisk mangfold ligger likevel ikke i den norske 
kirkelige og teologiske situasjonen. Den ligger i Bibelen selv. Gudsbildene i de 
bibelske tekstene representerer stor grad av variasjon. Fremstillingen av Gud 
i Esekiels bok er svært ulik den i Jobs bok. Johannes og Paulus uttrykker sin 
gudstro i temmelig forskjellige ordelag. Å føye alt dette sammen til ett teologisk 
system er faktisk ikke bibeloversetternes eller Bibelselskapets oppgave. Det fin- 
nes gode grunner til at kristne kirkesamfunn holder seg med teologer, fortolkere 


og forkynnere." 


Å bevare kildetekstenes tolkningspotensial i oversettelsen, er uproble- 
matisk for de fleste kirker, som har en forståelse av at kirken også er et 


1143 Brev datert til 20. februar 1996. BS, 086/6-6-3-8. 

1144 Anders Aschim, «Har Bibelselskapet en teologi?», i Ny bibel, nye perspektiver: Grunntekster, 
oversettelse og teologi, red. Årstein Justnes, Hallvard Hagelia og Tor Vegge (Kristiansand: Portal 
Akademisk, 2013), 14. 

levende og dynamisk fortolkningsfelleskap. Aschim papeker ogsa beho- 
vet for fortolkning, siden Bibel 2011 pa flere mater stiller storre krav til 
leseren: 


Et intenst arbeid med det norske spraket har nok gjort den nye bibeloverset- 
telsen [Bibel 2011] lettere å lese, men den har ikke nødvendigvis blitt lettere a 
forstå. På flere måter stiller Bibel 2011 større krav til leseren. Forhåpentligvis gir 
den også leseren en gevinst tilbake i form av større myndighet over tolkningen 


av bibelteksten, og dermed også over teologien." 


At Bibel 2011 har gitt leseren en større myndighet over tolkning av 
bibelteksten, og dermed over teologien, samsvarer ikke med funnene i 
denne studien. Likevel samsvarer det med de fleste andre beskrivelsene 
av hva Bibel 2011 var ment å være — i motsetning til fremstillingene som 
har kommet i mediedebattene fra og med desember 2017. 

Disse motstridende fortellingene om Bibel 2011, og om hva bibelover- 
settelse skal være, kan likevel skape større bevissthet om de prinsipielle 
valgene Bibelselskapet må ta i det fremtidige arbeidet med bibelover- 
settelser. Det handler ikke minst om hvilken rolle Bibelselskapet frem- 
over skal ha som teologisk organisasjon. Spørsmålet er blant annet om 
Bibelselskapet som økumenisk organisasjon skal stå for en konfesjonell 
bibeloversettelse i tekstene som er sentrale for treenighetsdogmet. Reidar 
Aasgaard har utfordret Bibelselskapet på dette i deres fremtidige veivalg 
om bibeloversettelse: «Bibelselskapet må i en fremtidig revisjon [av Bibel 
2011] bestemme seg for om de vil oversette åpent for alle eller om målet er 
å legge til rette for bestemte forståelser.»”** Siste ord om bibeloversettelse 
er ikke sagt. 


1145 Ibid., 15. 
1146 Guttormsen, «Skarp strid om genitiv», 26. 

Avslutning 


Som hele denne studien vitner om, er ikke det 4 oversette Bibelen bare et 
rent historisk sporsmal. Som Amadou papeker, bestar utfordringen med 
bibeloversettelse «ogsa i a forholde seg til alt som ligger mellom oss og 
grunnteksten, oversettelsestradisjonen som har avleiret seg i kultur og 
litteratur, i en hel verdensforståelse»."” Tradisjonelt sett har bibeloverset- 
telser vært nær knyttet til teologi og kirkelige interesser."** Bibeloverset- 
telse handler derfor like mye om samtidskonteksten som det handler om 
den konteksten tekstene ble til i. For kirken er det viktig å finne legitimi- 
tet i Bibelen for sin fortolkning, og bibeloversettelser blir da et sentralt 
medium for å begrunne kirkens lære. Opp gjennom tiden har det opp- 
stått ulike forståelser av hvem Jesus var. Ettertiden har stilt andre spørs- 
mål enn den jødiske konteksten svarer på. Skal bibeloversettelsen besvare 
dem? Det prinsipielle spørsmålet her er om bibeloversettelsen skal være 
kilde eller kanon. Hvis man skal gi et normativt svar på senere tiders 
spørsmål og tydeliggjøre dem i bibeloversettelsen, da handler problema- 
tikken like mye om hva bibelleseren skal tro i dag, og det er et nåtidig 
spørsmål for systematisk teologi. Da behandler man ikke Bibelen som en 
historisk kilde, men som kanon for kirkens tro. 

Denne studien har konkludert med at kildetekstene om Jesus i Det nye 
testamente er mer åpne for ulike forståelser enn det som presenteres i 
Bibelselskapets oversettelser, særlig i Bibel 2011. Jesus i oversettelse er her 
en Jesus som har blitt farget av kirkens tradisjon. For en ivrig kirkegjenger 
som leser Bibelen, er denne Jesus så kjent at hun/han i liten grad trenger 


1147 Amadou, «Hurlumhei hos Hieronymus». 

1148 Som Stanley E. Porter påpeker: «The notion of theology having an impact on translation has 
always cast its shadow on the enterprise.» Stanley E. Porter, «Translating the New Testament: An 
Introduction to Issues of Text, Translation, and Theology», i Porter og Boda, Translating the New 
Testament, 6. 

a stille et eneste sporsmal. Bibeloversetterne har besvart alle sporsmalene 
for bibelleseren, og fortolkningsmakten ligger alene i oversetternes hen- 
der. Kildetekstenes Jesus er derimot mer fremmedartet, utfordrende og 
mangfoldig, og inspirerer til sporsmal og tolkning. Bibelen tilrettelegger 
ikke for én kristologi, men for flere. 

Bibel 2011 skulle være nærmere grunnteksten enn NO78/85. Det har 
den ikke blitt i tekstene om Jesus. Her er den faktisk blitt fjernere fra 
grunnteksten enn NO78/85. Det har jeg forsøkt å vise ved å analysere de 
kontekstuelle faktorene som oversettelsen ble skapt i. Alt dette understre- 
ker at Bibelen er et kulturelt produkt. Hva som er «Bibelen», er aldri gitt. 
Den må alltid defineres i en kulturell kontekst, og «Bibelen» blir til hver 
gang en bibeloversettelse blir laget. Det betyr også at «Bibelens Jesus» hel- 
ler ikke eksisterer uavhengig av en kulturell kontekst. Bibelens Jesus blir 
til i oversettelse, og eksisterer ikke utenom i en oversettelse. Derfor blir 
det også svært viktig at Jesus i oversettelse er den «riktige» Jesus. Spørs- 
målet «hvem er Bibelens Jesus?» kan egentlig derfor kun besvares på én 
måte: Det kommer an på hvilken oversettelse du spør. 

Hva mener du 
om dette? 


VEDLEGG 1 


Saksgang og spørsmål til intervju med 
R. Aasgaard om Kol 1,15.18 


Saksgang Kol 1,15.18 - kronologisk 
gjennomgang 


Førsteutkast bokmål: 


Kol 1,15 BM1T 


Han er den usynlige Guds bilde, hele skaperverkets førstefødte. 


Kommentar 


Eller: den førstefødte i hele skaperverket, eller som før. 


Kol 1,18 BM1T 


Han er opphavet, den førstefødte av de døde. 


Kommentar til førsteutkastet ved Gunnar Johnstad: 


Nytt bokmålsutkast på grunnlag av 
konsulentuttalelser 


Johnstads kommentarer gikk tilbake til Aasgaard, som med utgangs- 


Hvilken forståelse av den 
> | greske teksten la du til 


A 


punkt i kommentarene fra konsulentene utarbeidet en “1T 2. versjon”, slik 


en fysisk utskrift av utkastet forteller: 


1 109/1. 

runn her? 


Hva er din kommentar til 
Johnstads konsulentut- 
talelse? Sammenliknings- 
gentitiv eller tidsgenitiv. 
Hva tenker du om de 

to mulighetene som er 
skissert opp her? 


Tror du det er rett at geni- 
tivsuttrykket ble forstått 
som en sammenliknings- 
genitiv i NO78?? 


Hva mener du om dette? 


VEDLEGG 1 


52COLBIT versjon 29 10 01 


IT- 2.vagn- på grey a berniltntutlalolees 


NO 78/85 med endringer 
markert 


(COL) TC23.02.00 


COL 52col Norwegian 


Paulus’ brev til kolosserne |COL 52col Norwegian (COL) RAA29.10.01 


Kommentarer 


COL 52col — 
Norwegian (COL) 
RAAZ9.10.01 
Paulus’ brev til 
kolosserne 


Paulus’ brev til kolosserne 1 


Kol 1,15 BM1T 2. versjon 


Han er den usynlige Guds bilde, ee 
den førstefødte blant alt det skapte. 


Kommenter 
endringen. 


Hva mener du 


Kommentar Eller: den førstefødte i hele skaperverket, eller som før 
(men dette er for ordrikt og folkende) p med at den er 
for tolkende? 
Kol 1,18 BM1T 2. versjon Han er opphavet, den førstefødte av de døde. S 
Hvorfor 
Kommentar av de døde, eller: fra de døde (jf. Gunnars kommentar) mener du 
den er for 
tolkende. 
Oversettermøte 
Versjon 1T 2. versjon ser ut til å ha blitt lagt frem for oversettergruppen 
8-10. november 2001. Etter møtet ble teksten endret. Møtereferatet viser 
endr ingen: Hva har 
skjedd her? 
Kompromiss? 


1,15 Han som ble født før noe ble skapt. iá 
FOTNOTE: Både før i tid og framfor i rang. > 


En kopi av Aasgaards utkast som ble brukt pa motet, med en kommentar 


til vers 15:3 


Skapelse og forsoning ved Kristus 


15 Han er den usynlige Guds bilde, 
den førstefødte blant hit det skapte. > EH å $j Mo, 


Kommentaren “tilbake til NO” kan reflektere Johnstads ønske, som da 


ikke ble effektuert i Aasgaards nye 2T-versjon. Kommentaren til vers 18 


2 Referat fra tekstmøte 08-10.11.Kol.doc 


3 Boks 12/mappe 3. 

dette i noten? 


Hvorfor var 
det nødvendig 
å presisere 


SAKSGANG OG SPØRSMÅL TIL INTERVJU MED R. AASGAARD OM KOL 1,15.18 


viser at oversetteren, eller oversettergruppen, har sett på vers 18 som er [Sa du på uttrykket 
» |iv.15 som praral- 
lelluttrykk? Og 


gjorde de andre det? 


| Y art I tilfelle, hvorfor 
Han er opphavet, > Pall) Nl v £ > behandlet man det så 
| Zz annerledes? 
| 


den forstefadte av de dade, 


I etterkant av tekstmøtet (21.11.01) var Aasgaard ferdig med versjon 2T, —|Hva skjedde med 
kommentaren “for 


som skulle videre til OU. I denne versjonen blir de aktuelle versene gjen- | grdrikt og tolkende”? 


gitt slik: 
Og alternativet "den 
førstefødte i skaper- 


Kol 1,15 BM2T Han er den usynlige Guds bilde, » | Verket” er også tatt 
ors Ite, født før alt det ska bort. Det betyr at 
Kommentar Eller:, eller som for (men dette er for ordrikt og tolkende). NOTE: at bade tekst og alterna- 
det i ‘forste-' kan ligge bade tid (før) og rang (fremst). tivet med en åpenhet 
Kol 1,18 BM2T Han er opphavet, den førstefødte av de døde. ot A 
Kommentar av de døde, eller: fra de døde (jf. Gunnars kommentar) du at dette skjedde? 


Hvorfor vil ikk 
Førsteutkastet til nynorsk (NNiT) var ferdig 12.12.01, og så slik ut: 


ha en oversettelse 
med en åpenhet for 


Kol 1,15 NN1T Han er bilete av den usynlege Gud, en partitiv lesning? 
den førstefødde framfor alt det skapte. 


Kommentar Alt: All skapningen 
Alt: Den eine som var fødd før noko vart skapt 
Kol 1,18 NN1T Han er opphavet, den førstefødde av dei døde. 


Sagrustens tekst ble så sendt videre til teologisk hovedkonsulent, Gunnar 
Johnstad, som gjorde følgende bemerkninger til de aktuelle versene: 


v. 15 Når gen. pasæs ktiseås oppfattes som en gen. comparationis, synes jeg kan- 
skje teksten i NO -78/85 kan beholdes — framfor er kanskje noe upresist. 


v. 18 ek tån nekrån: vel = ”frå dei døde”. 


Med utgangspunkt i denne responsen lagde Sagrusten versjon 2T. Her har 
Sagrusten tatt hensyn til begge kommentarene fra Johnstad:° 


4 Boks 12/mappe 3. 
5 109/2. 
6 109/2. 

Hva tenker du om 


VEDLEGG 1 


Kol 1,15 NN2T Han er bilete av den usynlege Gud, 


den førstefødde som står over alt det skapte. 


Alt: All skapningens førstefødde 
Alt: Den eine som var fødd før noko vart skapt 


Kommentar 


Kol 1,18 NN2T Han er opphavet, den førstefødde frå dei døde. 


OU-møtet 11-12.03.02 


Som forberedelse til OU-møtet, ble det sendt ut et notat av Hans Johan 
Sagrusten, kalt "Viktige val i Efesar- og Kolossarbrevet” I notatet anførte 
Sagrusten følgende: 


Viktige val i Efesar- og Kolossarbrevet 
av Hans Johan Sagrusten 


Dette notatet gjev ei oversikt over ein del vers i Efesar- og Kolossarbrevet som OU bør sjå 
særskilt nøye på. Det kan vera vers der det er vanskeleg å velja mellom to ulike tolkingar, vers 
der valet av omsetjing får konsekvensar for andre tekster, eller vers som er så kjende at det 
kan vera vanskeleg å endre på dei. Oversikta er sjølvsagt ikkje fullstendig, sidan alle 
endringar i bibelteksta er viktige. Nynorsk står alle stader før skråstreken, bokmål etter. 


Om vers 15 kommenterer han: 


—> Kol 1,15: 


sammenhengen 
mellom den ordrette 
oversettelsen og 

de påfølgende 
(meningsfulle) 
preposisjonene? 


Hvorfor er pre- 

posisjonene "av” 

og “blant” borte, 
ee 


samt “i” [hele 
skaperverket?] 


NO: "den fyrstefødde som står over alt det skapte / den førstefødte, som står over...” 
Rev: ”(tidlegare versjon nn:) framfor alt det skapte / den førstefødte, født før alt det skapte” 


Den greske genitiven pråtotokos pasæs ktiseås er ordrett omsett heile/all skapningens 
førstefødde. Korleis denne skal løysast opp med ein meiningsfull preposisjon på norsk, 
er spørsmålet. Framfor, over, før er tre forslag. 


Nar det gjaldt selve behandlingen i OU, heter det i møtereferatet at “OU 
fikk behandlet teksten til og med kap. 2.” I vedtaket heter det at: 

OU godkjenner det fremlagte forslag til revidert tekst av Paulus” brev 
til kolosserne, bokmål og Paulus’ brev til kolossarane, nynorsk - til og 


7 Dette kommer frem i OU-innkallingen. 
8 119/1-1. 
9  SakOUnu/2002. 

SAKSGANG OG SPØRSMÅL TIL INTERVJU MED R. AASGAARD OM KOL 1,15.18 


med kap. 2 - med de merknader som er fremkommet i møtet. OU avven- 
ter bearbeidede 3. utkast fra oversettergruppen til ny behandling.” 

Merknadene som "er fremkommet i møtet” førte til en endring i bok- 
målsteksten førte til at man endret vers 15 tilbake til løsningen i NO78/85 
(og 2T'NN). Bildet nedenfor viser et kommentert bokmålsutkast som var 
til bruk av referenten under OU-motet.” 


Skapelse og forsoning ved Kristus 


15 Han er den usynlige Guds bilde, 


OM SLA vis = ane 1 tvist? 
den førstefødte, født-før alt det skapte. A LA. are POME 


Dette er også ført inn som vedtak i OU-referatet om bokmålsversjonen: 


> 


Dette gjorde na bokmalsversjonen identisk med nynorskversjonen i 
vers 15. 

Nar det gjaldt vers 18, ble bokmålsversjonen stående, mens nynorsk- 
versjonens “fra dei døde” ble rettet til den tidligere partitive løsningen: 
“1,18 „den forstefodde av dei døde, ..”° 

Etter endringen i OU-møtet ble Kol 1,15.18 stående urørt helt frem til 
sluttredaksjonen. Kolosserbrevet ble foreløpig godkjent av styret 02.04.03, 
og ble prøvepublisert i NTR 3. 


Endring i sluttredaksjonen 


I sluttredaksjonen leste den skjønnlitterære forfatteren Paal-Helge Hau- 
gen gjennom alle utkastene av Det nye testamente. Haugens satt med 
ekesegetisk litteratur og et bibelprogram som gjorde at han kunne følge 
kildetekstens syntaks, selv om han selv ikke var greskkyndig. I mars-april 


10 SakOU11/2002. 

11 109/1. 

12 SakOU11/2002. 

13 —SakOUi1/2002. 

14 Det Norske Bibelselskap, NTR - Det nye testamente revidert : Matteusevangeliet, Efeserbre- 
vet, Kolosserbrevet (vol. 3; Oslo: Det Norske Bibelselskap, 2004), 

2004 kommenterte Haugen Kolosserbrevet. Her fanger han opp en inter- 
essant bemerkning til vers 15. Haugens bemerkninger ble gjennomgått av 
Hans-Olav Mørk og Hans Johan Sagrusten 16.11.04. Her markerte pluss- 
eller minustegn, avhengig av om de mente hans kommentar skulle følges 


Opp:- 
KOMMENTERT AV PAAL-HELEE HAUGEN 
COL 52c01 Norwegian (COL) MA RS~ APR IE. 266 4 
ZIETEN ae PSHM efo 


Retteingar førde inn etter OU-møte 10-11.02.03 IEG 
Retta av HK og HOM etter OU-møte 07 03 02 
Tekst til styret 


Skaping og forsoning ved Kristus 


= 
PG 
i 


2 15 Han er bildet ~av den usynlege Gud, ne 


sf GN 
: den førstefødde som står over alt det skapte. 
i] 


2 
F T a4 i han vart alt skapt, 
va tenker et , 
Me. på lys net 
ai Mer i himmelen og på jorda, Shak det 4 c 
gikk tilbake ti n 
ee Ae veu "den 


ana To — Jortfødde i, 


Den skriftlige begrunnelsen for styret 


En tilsynelatende begrunnelse for endringen finnes i protokollen for 
Bibelselskapets styremøte 31.03.05: 


6T: Han er den usynlige Guds bilde, 


15 Sak S12/2005. 

den førstefødte, som står over alt det skapte. 
Ny tekst: Han er den usynlige Guds bilde, 
den førstefødte —for alt det skapte. 

° Hvorfor før? Kan du kommentere 
Temporær genitiv viser til et tidligere stadium i hendelsesforløpet, og før tolkes —> begrunnelsen. Før 


= mest sannsynlige 
nnsynlige tolkning tolkning? 


Endelig tekst NTos: 

Kol 1,15: Han er den usynlige Guds bilde, den førstefødte før alt det skapte. 
Kol 1,18: Han er hodet for kroppen, som er kirken. Han er opphavet, den 
førstefødte av de døde, så han i ett og alt kan være den fremste. 


Andre spørsmål: 


- Konkordant oversettelse? Hvordan mener du dette er fulgt opp her? 
- Hva tenker du om at den norske oversettelsen velger en oversettelse 
av Kol 1,15 som omtrent ingen annen oversettelse har? 
- Hvorfor er den partitive lesningen utelatt i alle ledd, utenom ved 
dine første to utkast? 
o Mener du man har latt seg styre av virkningshistorien her? 
o Hva står på spill i oversettelsen av denne teksten? Hva var 
utfordringen? 


461 


VEDLEGG 2 


Prinsipper for revisjon av NO 78/85 


Biskop Berggrav skrev i et notat om bibeloversettelse under krigen: «At 
det er vanskelig, for ikke a si umulig 4 finne den helt gode oversettelse, 
ma ikke avskrekke oss fra alltid a arbeide pa den. Ferdig blir vi aldri, men 
dette er i seg selv noe av den dragende hellighet ved Guds ord». Over- 
set-telsesutvalgets anbefaling overfor Bibelselskapets styre om a igang- 
sette arbeidet med en revisjon av NO -78/85 skal ses i dette perspektiv. 
NO -78/85 har vist seg a vere en kvalitetsmessig god oversettelse, og den 
har hatt et betydelig bruksmessig gjennomslag. Men den har som enhver 
bibeloversettelse sine mangler og kan forbedres. OU mener at tiden nå er 
inne til å gjøre en god oversettelse enda bedre ved å forbedre det vi i dag 
finner å være enkelte noe svake punkter i NO -78/85. 


1. Revidert oversettelse, ikke ny oversettelse 


Det foreligger prinsipielt sett neppe et absolutt enten-eller i spørsmålet 
om ny oversettelse til forskjell fra revisjon. Men i utgangspunktet er en 
ny bibeloversettelse en oversettelse direkte fra grunnspråkene, med sta- 
dig konsultasjon av og hensyntagen til foreliggende oversettelser, mens 
en revidert oversettelse utgår fra gjeldende oversettelse(r) som basistekst, 
men vil stadig måtte holde øye med grunnteksten. 

En revisjon av NO -78/85 vil i hovedsak følge de tekstkritiske valg som 
ligger til grunn for denne oversettelsen; man er dermed spart for tidkre- 
vende arbeid. 

Også når det gjelder de eksegetiske (fortolkningsmessige) valg (basert 
bl.a. på leksikalsk, filologisk, semantisk og hermeneutisk forståelse og på 
arkeologisk viten), vil en revidert oversettelse i hovedsak følge den nåvæ- 
rende oversettelsen; bare der det foreligger ny leksikalsk og filologisk 

innsikt som allerede er allment akseptert og innfort i nyere internasjo- 
nale oversettelser, vil man vurdere å avvike fra den eksegese som fore- 
ligger i NO -78/85. 


2. Revisjonens omfang 


OU anbefaler en varsom revisjon. Det innebærer at den reviderte utgave 
i stor grad vil fremvise kontinuitet med NO -78/85, forandringene vil 
ikke være større enn at «gjenkjennings»-hensynet vil være ivaretatt. En 
revisjon vil derfor ikke hindre at den nåværende oversettelsen får den 
nødvendige tid - og til det trenges mer enn de 20 år som nå er gått siden 
lanseringen i 1978 - til å festne seg i bruk i hjem, skole og menighet. 


3. Begrunnelse 


Forholdet mellom Bibelens språk og den allmenne språkutvikling vil 
være en viktig faktor når det gjelder å vurdere behovet for en revisjon eller 
nyoversettelse av Bibelen. Når det gjelder språkutviklingen i Norge de siste 
20 årene, er det imidlertid intet - verken for bokmålets eller nynorskens 
vedkommende - som tilsier noe annet enn en meget beskjeden språklig 
revisjon av NO - 78/85. Begrunnelsen for ønsket om en varsom revisjon av 
NO -78/85 har andre årsaker. OU vil peke på følgende punkter: 


A) Konkordant/idiomatisk oversettelse 

Også revisjonen av NO -1978/85 vil være en idiomatisk oversettelse, det vil 
si den vil ta tilbørlig hensyn til strukturen og egenarten i det norske språk 
og til ordenes plass innenfor setningen og sammenhengen de står i. Dette 
innebærer at det iblant kan være nødvendig å velge en annen uttrykks- 
måte enn grunntekstens for å bevare grunntekstens mening. Når en kon- 
kordant gjen-givelse kan uttrykkes i en naturlig og god norsk språkføring, 
bør den imidlertid ikke fravikes. Det finnes i NO 78/85 enkelte eksem- 
pler på det som kan sies å være unødvendig ikke-konkordant gjengivelse. 
En vil i en revisjon legge vinn på å følge det Prinsippkomitéen av 1956 sier 
om forholdet mellom idiomatisk og konkordant oversettelse: «Begreper 

som har teologisk og religiøs gehalt som er uttrykk for bibelsk forståelse 
av Gud, verden og mennesket i deres innbyrdes forhold, og som er bærere 
av et rikt assosiasjonsinnhold, kan ikke uten vesentlig tap erstattes av 
andre; for deres vedkommende bør derfor en konkordant metode tilstre- 
bes» (Innstllingens pkt. 4). 


Eksempler: 

Det hebr. substantivet asjam er i Jes 53,10 gjengitt med «soning», mens 
det i offerlovene i 3 Mos (f.eks. 5,6f.15) og ofte ellers er oversatt med «skyl- 
doffer». Den ikke-konkordante oversettelsen i Jes 53,10 reduserer assosi- 
asjonsfylden knyttet til det hebraiske ordet i grunnteksten og forskyver 
også innholdsmessig sett tyngdepunktet fra å angi offermidlet til å angi 
offerets virkning. 

Det gr. verbet epitimåå er gjengitt med «true» i Matt 8,26 parr, i Mark 
9,25/Luk 9,42 og i Luk 4,39, men med andre ord i andre underberetninger, 
f.eks. «tale myndig til» i Matt 17,18 (parallelltekst til Mark 9,25/Luk 9,42) 
og i Mark 1,25/Luk 4,35: «tale strengt til». Trussel-motivet i underberet- 
ningene blir ved ikke-konkordant gjengivelse unødig svekket. 

I NO -78/85 gjengis det hebraiske ordet som i GT angir saligprisnin- 
gens stilform, både med «salig», «sæl» og «lykkelig», på hebraisk er det 
brukt bare ett ord. De ulike gjengivelsene svekker muligheten for å se at 
det er en bestemt stilform som hele tiden brukes. 

Under dette punkt kan også nevnes den økende vekt man i forskningen 
de senere år har lagt på å få frem de indrebibelske forbindelseslinjer i mange 
bibelske tekster (jf. begreper som intertekstualitet, relecture, resepsjon). 
Dette vil utfordre revisjonen til å tydeliggjøre indrebibelske assosiasjoner. 


Eksempel: 

Jes 49,24a og Mark 3,27 parr. Bruker et bilde som utvilsom står i samme tradi- 
sjon. Jesajateksten må da eventuelt kunne tilnærmes Markusteksten og over- 
settes slik: «Kan noen ta byttet fra den sterke» (NO 78/85: «fra en kriger»). 


B) Metaforer 


Det er i de senere år lagt større vekt på metaforenes kognitive funksjon, i 
tillegg til den emosjonelle. De er et grunnleggende erkjennelsesmedium 

og sentrale i var oppfatning av livet og verden omkring oss. Den rike 
bibelske billedbruk er kommunikasjonsmessig et aktivum når det gjelder 
å formidle det bibelske budskap med ord som får kontakt med menneskers 
nåtidssituasjon og skaper nærhet til deres livssituasjon og livsopplevelse. 
I dette perspektiv kan NO -78/85 sies å ha gått noe langt i avmetaforise- 
rende retning, særlig i poetiske tekster, med det resultat at det semantiske 
innholdet i en tekst er blitt innsnevret og rikdommen i språket redu- 
sert. Fremdeles vil det være slik at metaforene ofte må oppgis fordi de 
ikke fungerer på norsk (eks.: «horn» som symbol på makt og styrke vil 
i det poetiske billedspråk ofte matte omskrives med «kraft» e.l., som i 1 
Sam 2,1: «Herren gir meg stor kraft», istf. «Høyt er mitt horn i Herren»). 
Bruken av metaforer må vurderes i hvert enkelt tilfelle 

Eksempler på unødvendig avmetaforisering: I NO -78/85 BM heter 
det om Isak (1 Mos 45,26) at han var «uberørt», mens NO -30 hadde: 
«hans hjerte var og ble koldt» (jf. NO -78/85 NN: «far deira var like kald 
i hjarta»). Antropomorfe uttykk er iblant omskrevet, slik at Gud har 
«mistet» sitt ansikt/åsyn, sine øyne og sine hender, sin røst og sitt navn. 
F.eks. heter det i Sal 92,5 NO -78/85 at salmisten jubler over det Gud har 
gjort, mens NO -30 har det mer poetiske «dine henders gjerninger» (jf. 
Sal 111,7), og i Sal 101,6 heter det i NO -78/85 om Gud ikke: «mine øyne 
ser etter de trofaste i landet» (NO -30), men: «Jeg ser på de trofaste i 
landet». 


C) Pregnans 

Pregnans bidrar til å gi en tekst en stram stil og gjøre den lettere memo- 
rerbar. En revisjon vil tilstrebe noe sterkere pregnans enn i NO 78/85, 
som - dette gjelder i første rekke bokmålsutgaven og spesielt oversettelsen 
av brevlitteraturen - iblant er unødvendig ordrik og «pratsom» i språkfø- 
ringen og noen ganger unødvendig omskrivende, forklarende og «belæ- 
rende» i fremstillingsformen. 


Eksempler: 
Jes 59,1: «Se, Herrens hånd er ikke så kort at han ikke kan frelse, og hans 
øre er ikke døvt så han ikke kan høre» (23 ord), jf. NO -30: «Se, Herrens 

hand er ikke for kort til å frelse, og hans øre er ikke for tunghørt til å 
høre» (20 ord). I Mark 1,20 heter det i NO -78/85: Da kalte han dem, 
og de forlot sin far Sebedeus som satt igjen i båten med leiefolkene, og 
fulgte ham». Relativsetningen («som satt igjen») er her unødvendig (den 
finnes ikke i grunnteksten) og forstyrrer dessuten rytmen i teksten når 
den leses høyt. I Gal 3,19 sies loven å være gitt «for å gjøre klart hva 
lovbrudd er». NO -30 sier at loven ble gitt «for overtredelsernes skyld», 
en oversettelse som er like tolkningsmessig åpen som den greske grunn- 
teksten. I Rom 6,10 heter det i NO -78/85 om Kristus at «Gjennom sin 
død gjorde han opp med synden, én gang for alle», noe som gjør at den 
formelle og saklige parallellisme mellom Kristi død (v. 10) og den krist- 
nes dåpsdød (v. 2) svekkes (NO -30 har: «sin død, den døde han én gang 
for synden»). 


D) Rytme og stilpreg 

Stil og rytme har ikke bare en estetisk funksjon, men bidrar til å tyde- 
liggjøre innholdet i teksten. Teksten i NO -78/85 fungerer godt som 
høytlesningstekst. Den kan etter OUs mening imidlertid forbedres og 
gjøres enda mer «til-talende», i dette ords dobbelte betydning. I en tid 
der stadig flere mennesker er mer lydorientert enn tekstorientert, er det 
nødvendig å arbeide nøye med stil og rytme. Det bør ikke uten videre 
tilstrebes språklig variasjon av grunntekstens utttrykksmåte når gjen- 
takelsen av ord og vendinger er et tilsiktet virkemiddel i tekstene det 
oversettes fra. 


Eksempler: 
Mark 1,29: «Fra synagogen gikk de hjem til Simon og Andreas; Jakob 
og Johannes fulgte med». Bedre rytmisk gjengivelse ville være: «Fra 
synagogen gikk de hjem til Simon og Andreas, sammen med Jakob og 
Johannes». 

I 1 Mos 22 forekommer vendingen «Her er jeg» i hver av fortellingens 
tre akter, og den bør gjengis på alle tre steder i oversettelsen; NO -78/85 
har gjengitt den bare to ganger, i v. 1 og v. 11, ikke i v. 7. 

4) Erfaringer som kan nyttiggjøres i 
revisjonsarbeidet 


Revisjonsarbeidet vil kunne nyttiggjøre seg de erfaringer som er gjort i 
den justerte utgaven av Salmenes bok (BM) fra 1995, i Eyvind Skeies over- 
settelse av Markusevangeliet («Markus forteller 1996), i den nye nord-sa- 
miske NT-oversettelsen (1998) og i Filipperbrevsoversettelsene (BM og 
NN, 1998/99). En vil i revisjonsarbeidet også kunne trekke lærdommer 
av de nordiske bibeloversettelser som er utkommet etter NO -78/85: den 
danske (1992), den finske (1992) og den svenske (NT 1991 [sic! 1981], GT 
vil foreligge i des. 1999). Også de nyeste norske bibeloversettelsene (Norsk 
Bibel, BM 1988, NN 1994) og Bibelen Guds Ord (1997 BM) vil kunne 
utnyttes i revisjonsarbeidet. 

Av nytte for revisjonsarbeidet vil også den databank være som nå byg- 
ges opp. Her er alt som i de siste tyve årene er kommet inn av reaksjoner, 
kommentarer og endringsforslag til NO -78/85 registrert. 


19. juli 1998 


(Disse prinsippene ble godkjent av styret i Bibelselskapet 15. februar 1999 
etter innstilling fra Oversettelsesutvalget) 

Vedr. revisjonsprinsipper, med 
utgangspunkt i Lukasevangeliet 
og Gal Fil 1-2 Tess 


Framlegg pa styremøtet 27.09.01 ved 
OU-leder Hans Kvalbein 


I innstillingen fra OU til Bibelselskapets styre 5.2.1999 ble det understre- 
ket at det som skulle settes i gang, skulle være en varsom revisjon. Det 
skulle ikke være snakk om å lage en helt ny oversettelse fra grunnen av, 
men å videreføre de mange gode valg og grep som ble gjort i forbindelse 
med 78-oversettelsen, og gjøre en god oversettelse enda bedre. Begrun- 
nelsen for denne understrekningen var at det ikke har skjedd så mye i 
språkutviklingen i Norge i de årene som er gått siden NO78 ble lansert. 
Men det har vært ført en debatt om oversettelser og bibelspråk i denne 
tiden, og vi har fått nye svenske og danske bibeloversettelser. Kanskje 
også språkutviklingen har gått litt lenger enn vi i utgangspunktet trodde? 
Mitt inntrykk etter vel to års arbeid med oversettelsen av NT er at NO78 
har et større "forbedringspotensiale” enn jeg trodde da vi startet. 
Arbeidet med en revisjon er tidkrevende. Hver setning og hvert ord må 
sjekkes mot grunnteksten, og mulige alternativer prøves ut, før vi kan- 
skje finner ut at det er best å beholde teksten slik den var. Eller eventu- 
elt forandre den. Mange språkvalg krever også en viss modning hos den 
enkelte og prøving i ulike lesegrupper. De kan ha konsekvenser for andre 
bibelsteder som vi ikke så i første omgang, men som gjør det nødvendig 
med ytterligere justeringer. Vi visste da vi startet at arbeidet vil ta tid, og 
vi strever med å holde de tidsrammer (og økonomisker rammer) som er 

satt. Stort sett er det gått bra så langt, og det er en glede å kunne presen- 
tere de første fruktene av dette arbeidet for styret. 

Fire prinsipper ble lagt til grunn for arbeidet. Jeg vil kort presentere 
dem og gi eksempler på hvordan de slår ut i de tekstene som nå er lagt 
fram for styret. 

A. En bevegelse tilbake mot en mer konkordant oversettelse enn den 
sterkt idiomatiske NO78. Samtidig må det fastholdes at det er viktigere 
at oversettelsen gjengir grunntekstens mening riktig enn at enkeltord 
oversettes likt alle steder hvor de forekommer. Som eksempel kan nevnes 
det greske ordet sarx (kjøtt), som i NO78 er gjengitt med 30 forskjellige 
uttrykk. Vi har ønsket å redusere dette noe, men vil ikke vende tilbake 
til det danske lånordet "kjød” som bare oppleves som arkaisk bibelspråk. 
Men det greske ordet dekker et så vidt betydnings- og bruksområde at 
det er umulig å bare oversette det med ett norsk ord. Det greske leksikon 
gir 5 hovedgrupper av betydninger med mange undergrupper, og dette 
må gjenspeile seg i forskjellige norske uttrykksmåter. I Galaterbrevet fin- 
ner vi ordet i Gal 2,16.20; 3,3; 4,13f. 23.29; 5,13-17.19.24; 6,8.12f. Der hvor 
menneskets *kjøtt” stilles opp mot (Guds) And har vi valgt “menneske- 
naturen” som hovedoversettelse (Gal 5,16-18), men beholdt "menneske- 
verk”i3,3. Vi har unngått karakteriserende tillegg (ond/syndig natur), for 
det negative ved ordet kommer tilstrekkelig klart fram av konteksten det 
står i. Dette får store konsekvenser for andre tekster, som Rom 8. - "Kjø- 
det” volder problemer, også for bibeloversetteren! 

B. Ta vare på bibeltekstens metaforer (billedspråk). Bibelspråket er 
konkret og billedrikt, og oversetterne har bevisst prøvd å gjenvinne bil- 
ledsiden der hvor den kan ha blitt tilslørt i tidligere oversettelser. I Luk 1,17 
var Døperens oppgave å "gjøre folket vel forberedt for Herren”. Grunn- 
tekstens uttrykk impliserer et bilde av et folk som ligger ned, men reises 
opp: Ny oversettelse: "reise opp for Herren et vel forberedt folk”. I Luk 9,53 
er det prosaiske "han var på vei til Jerusalem” erstattet med grunntek- 
stens vakre bilde "hans ansikt var vendt mot Jerusalem.” I Fil 2,15 brukes 
ikke det vanlige abstrakte ordet for “lys”, men et ord for “lyslegemer” som 
oftest brukes om himmellegemene: "Dere stråler blant dem som stjerner 
på nattehimmelen.” 

C. Pregnans. På enkelte steder har NO78 valgt å oversette med relativt 
ordrike omskrivninger, hvor grunntekstens pregnans er gått tapt. Sam- 
menlikne presentasjonen av Døperen i Luk 3,3 "forkynte omvendelse og 
dåp til syndenes forlatelse” (7 ord) med den tilsvarende uttrykksmåte i 
NO78 (16 ord). I Luk 10,6 erstatter "fredens menneske” (på gresk: “fre- 
dens sønn!”) en nokså tung omskrivning i NO78. En ørliten endring i 
Luk 6,20-26 sikter også på å gi utsagnene større pregnans. 

D. Rytme og stilpreg. I de tekstene vi legger fram for styret, finner vi 
noen av de fineste poetiske tekstene i NT, de såkalte cantica i Luk 1-2 
(Magnificat 1,46-53, Benedictus 1,68-79, Nunc dimittis 2,29-32) og hym- 
nen til Kristus i Fil 2,5-11. De endringene som er gjort her er forelagt litur- 
gisk nemnd. Her tillater vi et mer opphøyet stilnivå enn i prosatekster. Se 
for eksempel 1,54 “kom i hu sin miskunn”. Under sterk tvil beholdt vi også 
ordet "miskunn”, som neppe hører hjemme i norsk dagligspråk, hvor vi 
heller vil tale om “godhet” "være god mot” eller liknende, i prosateksten 
1,58 for å vise sammenhengen mellom reaksjonen på Elisabet og innhol- 
det i hymnen. 

I arbeidet med revisjonen har det vist seg at en del andre hensyn blir 
svært viktige for å bringe Bibelens språk og budskap nærmere vår egen 
tid — og samtidig bevare følelsen av at den er blitt til i en annen tid. 


a) Modernisering av språket: Vi vil unngå arkaiske ord og uttrykk 
og levninger av gammelt "bibelspråk” som ikke kommuniserer 
meningen nært og direkte. Vi har etter hvert utarbeidet lister over 
ord som vi enten bør unngå helt eller begrense bruken av. Ordet 
trengsel/trengsler kan ofte med fordel erstattes av motgang. Dåre 
og dårskap er gammelmodige ord som neppe brukes så mye lenger. 
Legeme blir til kropp, kalk blir til beger. Vi beholder det innarbei- 
dede ordet “vintre”, selv om det ikke dreier seg om noe tre i vanlig 
forstand, men en slyngplante eller en ranke. Men forpakterne er 
blitt til vinbønder og mannen planter en vinmark (det går ikke an 
å plante en vingård, men eiendommen som helhet blir en vingård) 
Luk 20,9-19. Hvem vet i dag hva tredve, seksti eller hundre "foll” 
er? Det var først i arbeidet med Markusteksten vi fant en enkel og 
lettforståelig oversettelse av dette uttrykket i Luk 8,8. 

b) 


c) 


d 

Vi vet at det vil få store konsekvenser at vi nå tilstreber å skifte ut 
det arkaisk-danske ordet Fader med det norske Far, også når det 
brukes metaforisk om Gud. Se Luk 10,21-22. Vi beholder imidlertid 
Fader vår i bønnen Matt 6. 

Kjønnsinkluderende språk. Vi har allerede presentert for styret at 
tiltalen “brødre” i mange sammenhenger vil bli erstattet med det 
kjønnsinkluderende “søsken”. I Luk 8,19-21 ser vi hvordan dette 
kan slå ut. I parallellteksten i Mark 3,31-35 blir Jesu søstre ekspli- 
sitt nevnt. Tiltalen “søsken” er nå kommet inn på en rekke steder 
i brevene, som Fil 1,12; 3,1.13; 4,1.8.21. Det er opplagt at kvinnene 
Evodia og Syntyke i 4,2 er inkludert i Paulus’ tiltale! Undersøkelser 
viser at folk i dag er langt mer vare pa bruk av personlig pronomen 
enn tidligere: kvinner foler seg ikke uten videre inkludert der men- 
nesket omtales som “han”. Men det er ikke helt enkelt 4 unna denne 
sprakbruken i vendinger som har karakter at ordsprak og generelle 
regler. Se f.eks Luk 8,23-27. Her brukes “han” ganske mye, og det 
reflekterer den mannsdominerte kultur som har vært den rådende 
inntil vår tid. Men det er ikke meningen at ikke også kvinner skal 
følge Jesus! Her må vi tilstrebe en balanse mellom et inkluderende 
språk og en troskap mot grunntekstens uttryksmåte (og kultur). 
Det neppe er mulig å gjøre alle til lags her. 

Troskap mot en “fremmed” kultur. Noen ganger er det riktig å 
tydeliggjøre at datidens kultur var annerledes. Man lå til bord i 
festlig lag, og det må vi si i 7,37 for å gjøre det forståelig at kvinnen 
kunne stå bak Jesus, nede ved føttene. Men vi ønsker ikke å la dette 
momentet fremmedgjøre teksten for den moderne leser. Derfor fin- 
nes andre løsninger i 11,37 og 13,29.At et lys tennes og settes i en 
stake, gir gale assosiasjoner når det dreier seg om en lampe som 
settes i holderen 11,33. 

Normering av nynorsken. NO78 nynorsk har med rette fått mange 
lovord, og i starten av arbeidet fikk vi mange advarsler mot å gjøre 
store endringer på teksten her. Men det viser seg at nokså mange 
ord og uttrykk blir lite forstått blant unge nynorsk-brukere, og vi 
kan ikke unngå å ta hensyn til språkutviklingen i nynorsken, som 
i de siste årene har nærmet seg bokmålet. Her er vi nødt til å ta 

hensyn til dette og samtidig gjore rett overfor nynorskens egenart 
og tradisjon. Vi har dyktige konsulenter og gode nynorsk-brukere 
i OU, men heller ikke her er det enkelt å gjøre alle til lags. Listen 
over arkaiske uttrykk i nynorsk NO78 er nok vel så lang som listen 
i bokmålsutgaven. 

Tegnsetting, avsnitt og overskrifter. Vi reduserer bruken av semi- 
kolon (men beholder også mange, og prøver å følge vanlige kom- 
maregler. Vi innfører bruk av to typer anførselstegn, slik at direkte 
tale i rammen av direkte tale kan markeres (eks. Luk 12,16-21. 
42-45; 14,15-24). Avsnitt og overskrifter overprøves og her blir også 
synoptiske hensyn viktige. (2,21: ny, egen overskrift). Det er gjort et 
prinsippvedtak om å kursivere eller på annen måte markere gam- 
meltestamenlige sitat, slik det er gjort i Svensk Bibel 2000 (SO), men 
det er ennå ikke gjort synlig i de utsendte tekstene. 

Tekstkritiske valg. OU er kritisk til de vedtak som ble gjort i 93 om 
tilpasninger til tradisjonell bibeltekst på steder hvor vi nå kjenner 
en eldre (og bedre) tekst. Vi gjengir nå Fadervår i Lukasevangeliet i 
den kortversjonen som er brukt i de eldste håndskriftene. 

Fotnoter Vi satser på et utvidet noteapparat, som ikke minst også 
skal inkludere forklaringer til tekstkritiske valg og avvikende lese- 
måter. Se for eksempel Luk 2,14; 4,4; 10,1; 11,2-4). Fotnotene gir 
også nødvendige realopplysninger og orienterer (upolemisk!) om 
andre oversettelsesmuligheter. SO viser også her en vei som vi kan 
følge et godt stykke. 

